
I. 

AA edju savremenim ruskim kritičarima i književnim povjestni- 
/ V čarima pripada A. M. Skabičevskomu odlično mjesto. 
On je, kao malo koji od njegovih drugova, nastavio predaje 
sjajnoga razdoblja ruske kritike iz šest desetih godina. U ,,Po- 
vjesti novije ruske književnosti" (od god. 1848. do 1903.), koju 
eto ,,Matica Hrvatska" daje u hrvatskom prievodu svojim 
čitateljima, obradio je A. M. Skabičevskij u nekoliko uspjelih 
poglavlja djelovanje ruske kritike, pa tako možemo uzporedo 
pratiti razvitak liepe knjige i kritike i njihovo zamjenito utje¬ 
canje na razvitak ruskoga družtva. I umjetnička književnost 
i kritika u životu ruskoga družtva spajaju u sebi i publicistički 
elemenat. Radi osobito težkih prilika nije publicistika u Rusiji 
dugo mogla steći ono znamenovanje i onaj zamašaj, što ga 
je stekla u nekih zapadnoevropskih naroda, gdje je postala, 
što no rieč, posebna velevlast. U Rusiji je taj utjecaj pao u dio 
književnosti i kritici, koje, ma da se razviše do vanredne moći, 
nisu često ipak mogle izbjeći neprilikama strogoga i surovoga 
poredka, koji je sa strahom pratio razvitak ruske misli te budno 
bdio i priečio, da družtvo ne pokroči onim putevima, kojima 
ga je vodila slobodna misao u zapadnoj Evropi. Zato je stege 
u izrazivanju misli oćutjela i liepa knjiga i kritika baš kao i 
publicistika. 

Ovo stanje izmamilo je velikomu ruskomu satiričaru i umjet¬ 
niku, M. J. Saltykovu-Ščedrinu u liepoj i duhovitoj 
satiričnoj radnji ,,Ukop"* ove karakteristične opazke : 
,,Uzmimo, na primjer, makar književnost : čini se, njoj je dana 
najobsežnija sloboda, a medjutim ona se muči i osjeća se, kao 

* Sbornik, Petrograđ 1883. 2. izdanje, str. 86. 

da je u stupici. U svim zemljama, gdje postoji na vlas isto 
takva sloboda — književnost posvuda procvjetava. A kod 
nas ? Kod nas misao, nedvojbeno umjerena, koju u cieloj Evropi 
smatraju nečim svagdanjim i običnim, — kod nas je ta misao 
zasjela u spisateljevoj glavi kao kolac. Spisatelj ne zna, u kakvo 
bi crnilo zamočio pero, da ju izrazi, ne zna, u kakovu bi ju 
odoru zaodio, da ne izadje svakomu odveć jasnom. Ornata, 
omota i premata ju svim mogućim okolišanjima i alegorijama, 
pa tek kad je tako reći obavio zamršenu krabuljnu proceduru, 
odahne slobodno i progovori : hvala Bogu, sad ju, čini se, nitko 
neće primietiti ?" . . . Dakle, kad je, po priznanju uglednoga 
pisca vladao i slobodniji duh, ruski spisatelji bojali su se jasno 
kazati, što misle i osjećaju. To je dokaz, kako ni liepoj ruskoj 
knjizi nisu uviek cvale ruže. Imala je i ona težkih časova kao 
i publicistika. Ali ni kritika nije vazda imala nuždne slobode, 
kako nam to svjedoči sudbina dvojice krupnih predstavnika 
ruske kritike, i to D. I. Pisareva i N. G. Černiševskoga. Prvi 
je četiri godine sproveo u zatočenju u petropavlovskoj tvrdjavi ; 
potonji je malo ne dvadeset godina živio u surovom prognanstvu, 
za kojega nije smio pisati, pa se je tjelesno i duševno satrven 
vratio u zavičaj. Djela N. G. Černiševskoga nisu se do naj¬ 
novijega doba smjela ni izdavati u Rusiji, već su se štampala 
u Ženevi, odkud su ih kriomice uvozili u Rusiju. 

,,Povjest novije ruske književnosti" A. M. Skabičevskoga 
predočuje nam u glavnim potezima razvoj ruske misli u po¬ 
sljednjem petdesetgodištu te svršava gotovo na razmedju 
nove epoke. Godinom 1905. svanulo je i Rusiji novo doba, 
pa će i ruska književnost, sudeći po sjajnom njezinom procvatu 
uz težke cenzurne prilike, u novom razdoblju možda još više 
udivljavati evropski zapad, koji je u drugoj polovici devetnaestoga 
stoljeća toliko krat zapanjen upoznavao neobično obilje kla¬ 
sičnih remek-djela ruskoga duha i ruske poezije. 

Razumljivo je, što u djelu čestitoga A. M. Skabičevskoga 
nema spomena ob onome, što je sam taj neutrudivi i daroviti kri¬ 
tičar prinesao u riznicu ruske misli. Čednost mu nije dopuštala, 
da i o sebi govori, pa je opravdano, da se taj manjak nado¬ 
mjesti, bar donekle, u ovim uvodnim opazkama. Sliedeći njegove 
glavne radnje upoznat ćemo hrvatsko čitateljstvo i s nekim 

provodnim mislima vriednoga pisca, koji eto već malo ne punih 
petdeset godina (počeo pisati je god. 1859.) znatno utječe u 
razjašnjivanje književnoga djelovanja svojih znamenitih i ve¬ 
likih zemljaka. Po sgodnim riečima autorovim, ruska kritika 
najjače je odrazila duh vremena, ideje i sve faze umnoga raz¬ 
vitka od tridesetih godina prošloga stoljeća dalje, a samoga 
Skabičevskoga opravdano ubrajaju pravim nastavljačem naj¬ 
boljih tradicija ruske kritike, jer ih je vješto razvijao i učvršćivao, 
postavljajući osnovne njezine misli na šire podloge i zagledajući 
dublje u njihovu bitnost. 

Svojim djelom o novijoj književnosti doskočio je Skabi¬ 
čevskij silno osjećanoj potrebi. Podpune knjige o ruskoj knji¬ 
ževnosti nije još nitko u Rusiji napisao. Pojedinih razprava 
i monografija ob ovom ih onom razdoblju nalazimo dosta, 
ali sustavnoga i preglednoga djela, koje bi prikazalo svu pa i 
noviju književnost, nije bilo. A. N. Pypin napisao je doduše 
,,P ovjest ruske književnost i", ali to djelo vodi 
nas samo do polovice XIX. stoljeća, pa se zato Skabičevskijeva 
radnja može smatrati nastavkom Pypinovoga djela. 

Nekoje podatke o životu autorovu dobili smo dobrotom 
prijatelja i našega zemljaka K. J. Heruca, koji već dvadesetak 
godina stalno prebiva i radi u Rusiji na knjižarskom polju. Po¬ 
služila nam je donekle i kratka crtica o A. M. Skabičevskomu u 
Skirmutovom izdanju ,, Galerija ruskih spisatelj a" (Moskva 1901.) 

II. 

A. M. Skabičevskij rodio se je godine 1838. u siromašnoj 
plemićkoj porodici, u Petrogradu, gdje je dobio i početnu poduku, 
polazio gimnazijske nauke i sveučilište. Još u ranoj dobi dospio 
je pod utjecaj književnih struja, koje su odredile i njegov daljnji 
udes. U petrogradskom dnevniku „Novosti", u kojem je dulji 
niz godina saradjivao, priobćivao je A. M. Skabičevskij od vre¬ 
mena do vremena crtice iz dobe svojega mladjahnoga života 
i opisao svoje dojmove o životu na sveučilištu. U tim za- 
nimivim crticama nalaze se mnogi podatci o znamenitim druž- 
tvenim pojavima konca petdesetih i početka šestdesetih godina. 
U člančiću „Novi smjerovi u savremenoj ruskoj 

književnost i" (,, Novosti" 1901. broj 334.) piše medju 
inim : ,,Sjećam se, kad sam još bio dječakom, pa sam jedva za¬ 
volio čitanje, a nisam bio još izkvaren nikakvim estetskim dok¬ 
trinama, već sam sliedio neposredno nagnuće, volio sam Goethea, 
Schillera, Byrona, Walter Scotta, čitao sam sve, što je za onda 
bilo prevedeno na ruski jezik iz djela ovih pisaca. Žukovskoga, 
Puškina i Lermontova znao sam gotovo na pamet, ali sam 
ujedno do podpune zaboravnosti na sama sebe čitao romane 
E. Suea i Alex. Dumasa. ,,Vječnomu Zidu" i ,,Trim mušketi¬ 
rima" imam zahvaliti, što sam morao opetovati četvrti razred 
gimnazije, jer su mi ti romani dopali ruku baš u doba izpita. 
No istodobno nisam mogao do kraja pročitati mnogi englezki 
roman, jer mi je bilo vanredno dosadno bezkrajno opisivanje 
potankosti englezkoga života i dugački razgovori glavnih lica 
o kojekakvim tricama života. Sjećam se takodjer, kako mi je 
dosadan bio Grigorovićev roman ,,Seoski putevi" . . . 

Po ovome vidimo, da je A. M. Skabičevskij već kao djak 
srednje škole zavolio književnost. Svršivši srednju školu, stupio 
je na petrogradsko sveučilište, i to na historijsko-filologijski fa¬ 
kultet. Kao sveučilištarac počeo je već saradjivati u žurnalima. 
Godine 1859. napisao je u ,,Razsvetu" članak o Crnoj Gori, 
a zatim je do 1864. godine saradjivao u ,,Oteč. Zapis." pod 
uredničtvom Krajevskoga. Saradjivao je i u ,,Voskresnom Do- 
sugu" i drugim časopisima. Neko vrieme bio je urednikom ,,R y- 
binskoga 1 i s t k a", a zatim se je vratio u priestolnicu, 
gdje se je trajno bavio književnošću, ali je uz to više godina 
bio učiteljem ruskoga jezika i književnosti na raznim srednjim 
zavodima. Godine 1872. napustio je konačno službu i sasvim se 
posvetio književnosti. 

U to doba bilo je već njegovo ime kao kritičara dobro po¬ 
znato i uvažavano. Godine 1867. svratio je A. M. Skabičevskij na 
sebe pažnju znamenitom razpravom : ,,Uzgojno značenje Gon- 
čarova i Turgenjeva", štampanom u ,,Nevskom sborniku". 
Od 1868. preuzeli su ,,Oteč. Zapiske" Nekrasov i Saltykov, 
pa je u tom žurnalu djelovao kao saradnik sve do godine 1884., 
kad je nakon travanjske knjige cenzura obustavila ovaj zna¬ 
meniti žurnal. No saradjivanje u ,,Oteč. Zapiscima" nije iz- 
crpljivalo svu djelatnost plodnoga kritičara. Istodobno izlaze 

njegovi sastavci u povremenim časopisima „Birževija Vedo- 
mosti", „Molva", „Ustoi", „Slovo" i „Russ. Bogatstvo''. Od 
godine 1884. bi° je stalnim saradnikom petrogradskih „No¬ 
vosti", gdje je svakoga tjedna pisao po jedan književni pod¬ 
listak ili kritičku razpravu. Njegove radove uvrštavale su i mo¬ 
skovske „Russkija Vedomosti", petrogradski „Syn Otečestva", 
a ne manje i žurnali „Severnij Vestnik" i „Russkaja Mysl", 
u kojoj još uviek priobćuje svoje radnje. 

Ruska mladost u priestolnicama i u pokrajini rado je 
čitala kritike A. M. Skabičevskoga te ga cienila gotovo jednako 
kao i njegove predšastnike, kritičare šestdesetih godina. Oso¬ 
bito su se svidjale njegove „Crtice o umnom pokretu 
ruskoga družtva" (Oteč. Zapiski) te „Crtice iz 
povjesti ruske cenzure" (takodjer u „Oteč. Zapis."). 

Godine 1890. izdao je svoja glavnija djela u dvie krupne 
knjige, dvostupačno, sitnim tiskom. Ali po vlastitim njegovim 
riečima, u tim knjigama nije ni četvrtina svega onoga, što je 
do tog izdanja kroz trideset godina napisao. Tu je skupio samo 
one razprave i članke, što ih je pisao po svojoj inicijativi i slo¬ 
bodnomu nagnuću, pa zato veli, da odgovara za svaku rieč, koja 
je tuj napisana i da te razprave najjasnije odrazuju njegovu 
književnu fizionomiju, njegova politička i moralna uvjerenja, 
kao i njegove estetske nazore. 

Tko dakle hoće da proučava njegov rad, mora se poza¬ 
baviti ovom zbirkom njegovih razprava. Skabičevskij dopušta, 
da to proučavanje može naći tu i tamo protuslovlja u sitnicama 
i pojedinostima, jer pisac kroz trideset godina ne može ostati 
do posljednje sitnice nepromienjen, ali on je kao spisatelj u 
glavnom ostao nepromienjen, „služeći vjerno dobrobiti svoje 
otačbine, propoviedajući načela rada i bratstva". Njegovi estetski 
nazori ne približuju se ni teoriji čiste umjetnosti, koja hoće, 
da nas proizvodi umjetnosti samo nasladjuju, ali se udaljuje 
i od teoretičara koristne umjetnosti, „koja umjetnost nehotice 
odsudjuje, da bude orudjem u rukama koje političke stranke". 
A. M. Skabičevskij zahtieva od umjetnosti, da „služi čitavomu 
životu u svoj njegovoj ukupnosti", pak s toga jednako nepri¬ 
strano ocjenjuje i pjesnika-gradjanina Nekrasova, kao i sve¬ 
ćenika čiste umjetnosti — Puškina. 

,,Povjest najnovije ruske književnosti" izašla je godine 1891., 
pa je od onda doživjela više izdanja. Sada se sprema novo, 
šesto izdanje. Godine 1892. objelodanio je u posebnoj knjizi 
,,Crtice iz povjesti ruske cenzure", koje su prije bile štampane 
u ,,Oteč, Zapiscima". 

Ovo je vrlo zanimiva knjiga ; ona prikazuje sve stadije 
razvitka ruske misli od 1700. do uključivo 1863. godine. Sliedeći 
savjestnoga pisca, koji strogo pazi na točnost podataka, pratimo 
po ovom djelu razvoj ruske književnosti pod skrbničtvom 
vlade. Svagdje je važno znati, kako se vlada drži prema knji¬ 
ževnosti, ali to još više vriedi za Rusiju, gdje je moć vlade 
i do sele golema i svestrana, a družtvo je toli dugo bilo slabo 
i nerazvijeno. U Rusiji je i štampa nastala vladinom inicijativom, 
mimo družtva. Tamo je pače družtvo često bilo natražnije 
od vlade, naročito u stvari štampi, pak je oponovalo vladi, čak 
i aktivno. Dosta je spomenuti onaj žalostni dogadjaj još za 
vladanja Ivana Groznoga, kad je u Moskvi bila razorena prva 
ruska tiskara. Ruska vlada bila je i začetnicom ruske štampe 
i književnosti. Spisatelji su bili činovnici, službenici te je i nji¬ 
hovo služenje Muzama bivalo o državnom trošku, ali je za to 
književnost morala odgovarati zadaćama i potrebama državne 
uprave. Sami spisatelji nekako su se nećkali, da ih smatraju 
književnicima. Puškin se je stidio, da ga nazivlju spisateljem 
pa je tražio, da dobije kakav čin i postao je kamer-junkerom. 

U Rusiji su književnici nastali prije nego čitatelji. Vlada je 
stvorila i akademiju znanosti, kad se u Rusiji nije još ni znalo 
za znanosti, stvorila je književnike i pjesnike, kad još nije 
bilo prosvietljenoga obćinstva. Što više, ruske knjige počele 
su se štampati u Amsterdamu, odkud su se preko Arhangelska 
uvažale u Rusiju. 

Pošto je ruska vlada bila stvaratelj književnosti, nije u 
početku bilo ni cenzure, priča A. M. Skabičevskij. Nije se radilo 
o tome, da se ograniči prevelika težnja za znanjem, već o tome, 
da se probudi družtvo, koje je spavalo i čamilo u silnome mraku. 
Prvi put opaža se samostalni procvat ruske misli u drugoj po¬ 
lovici 18. stoljeća pod pokroviteljstvom i sudjelovanjem carice 
Jekaterine II. 

„Za vladanja Jekateline, — piše Skabičevskij u spome¬ 
nutom djelu, — pokazala se je inteligencija prvi put samo¬ 
stalnom silom, koja je i samostalno počela djelovati. Vlada 
je sama pomagala porodu te sile." — Zaista je carica Katarina 
II. bila pravom majkom književnicima; ona ih je bodrila i 
oduševljavala, a i sama je književno radila. O tome se odušev¬ 
ljeno odazivi je No viko ^ u svojim pismima na caricu Katarinu. 
Sloboda štampe bila je za njezinoga vladanja tako velika, da 
se danas nekoja djela iz one dobe čitaju s udivljenjem radi nji¬ 
hove smjelosti. No kad je buknula velika francezka revolucija, 
promienila je Katarina II. svoje liberalne nazore te su radi 
toga trpjeli i Novikov i Radiščev, koji su bili upravo proizvod 
blagonaklonosti caričine. Tada je minuo „zlatni viek" ruske 
slobodne misli. 

„Onaj viek, koji se je proslavio time, što je stvorio inteli¬ 
gentnu silu u Rusiji, — piše A. M. Skabičevskij dalje u istom 
djelu, — postao je i viekom radikalnoga preloma u držanju 
vlade prema toj inteligentnoj sili. Sustav pokroviteljstva, do¬ 
šavši do skrajnjih granica, srušio se je nekoga liepoga dana . . . 
Stvorivši inteligentnu silu, na jednoč se nje prepadoše kao nekakve 
nepromišljeno izazvane sablasti i makar je ta inteligentna sila 
bila tek diete, koje je počelo tepati, stadoše ju proganjati/' 

Sad je nastupila stroga cenzura i pisac crta redom patnje 
ruske misli, opisuje, kakve su mjere bile poduzete proti štampi, 
kako su bivale sad umjerenije, sad strože i navadja, kako se 
je često vladarskoj milosti imalo zahvaliti, što cenzura nije 
spriečila izdavanje nekojih znamenitih proizvoda strane i do¬ 
maće ruske književnosti. Poznato je, kako je Nikola I., inače 
strogi vladar, volio Puškina te spasio i Gogoljeva „Revizora", 
koji je izazvao pravu buru negodovanja u birokraciji. I tako 
Skabičevskij crta cenzurne prilike sve do godine 1864., izlaže 
objektivno sve korake vlade na polju cenzure te podkrepljuje 
djelovanje tih mjera povjestničkim podatcima, koji su vješto 
pribrani i živo izpripoviedani. Punim pravom je i ovo djelo 
zaslužnoga kritičara bilo pozdravljeno sa priznanjem, kad je 
izašlo u posebnom izdanju. 

„Povjest novije ruske književnosti" ne 
manje je znamenito djelo. No o samom tom djelu ne ćemo 

se potanje ovdje baviti, već ograničiti na neke obće opazke. 
Sada pruža ,,Matica Hrvatska" tek prvu polovicu, ali ijpo ovoj 
moći će si svaki ozbiljan čitatelj stvoriti sud o velikoj uzgojnoj 
i naučnoj vriednosti djela. Ono je impozantna ilustracija zakona, 
kako je neizbježiv napredni pravac na području umnoga raz¬ 
vitka. Pisac počinje svoj rad sa predočivanjem starih književnih 
navika i običaja, koji su vladali prije, nego li su nastala mos¬ 
kovska filozofska udruženja (kružki) u tridesetim godinama. 
Zatim prati sve faze razvoja toga zametka ruske misli i crta, 
kako je zadan bio smrtni udarac zastarjelomu tipu umnoga 
razvitka iz prijašnjega razdoblja sa njegovim romantičkim ilu¬ 
zijama te kako se je razvio novi, zdraviji i živahniji pokret 
umnoga razvitka, i to na osnovu ruske narodnosti, 
koja je postala temeljnom misli novoga razdoblja ruske književ¬ 
nosti. Tada sliede sjajno napisana poglavlja o razvitku ruske 
kritike sa svim vidjenijim njezinim predstavnicima ; pošto nas 
je upoznao s tim divovima misli, vodi nas umni pisac u sferu 
umjetničkoga stvaranja, upoznaje nas sa starim, od uviek 
milim znancima sjajne epoke četrdesetih godina, upoznaje nas 
s manje poznatim, ali jednako važnim piscima, koji su sav svoj 
život posvetili proučavanju naroda, njegovih potreba, njegovih 
boli i stradanja i njegovih riedkih radosti. I pred našim du¬ 
ševnim okom prolazi niz pisaca sve do najnovijih zviezda 
ruske liepe knjige. Pisci su svrstani po svojim zastavama te 
tako pregledno prikazani, da dobivamo vjernu sliku ne samo 
njihovih raznoličnih, često potresnih životnih udesa, nego i 
razumnom kritikom osvietljenu značajku njihovoga umjetnič¬ 
koga djelovanja. Onomu, koji je pratio rusku književnost, 
čini se, čitajući ovo Skabičevskijevo djelo, da se ponovno upo¬ 
znaje s dojmovima, zanosima i maštanjima, što ih je proživ- 
ljivao, čitajući neumrle tvorevine ruskoga duha, no koji se s vre¬ 
menom, utjecajem životnih prilika i vječnih borba, izgladiše iz 
njegove duše. 


III. 

Karakteristiku kritičarskoga i književno-historijskoga djelo¬ 
vanja A. M. Skabičevskoga upodpunjuju osim spomenutih već 
radova njegove sabrane kritike i monografije, od kojih spo- 

minjemo ove : ,,Novo doba i stari kumiri' (1868). Ruska ne- 
đokučivost" (1868). „Proudhome o umjetnosti i saturnalije 
naših estetičara" (1868). „Heroji golubljega poleta" (1868). 

„Lassalova teorija i kako ju shvaćaju pruski naprednjaci" 
(1868). „Živa struja (pitanje narodnosti u književnosti)" (1869). 
,,Za čim treba da teži realni pjesnik" (1869.) „Četrdeset godina 
ruske kritike" (1820—1860). „Grof Lav Nikolajević Tolstoj 
kao umjetnik i mislilac" (1871). „Valovi ruskoga napredka" 
(1872). „Stari idealizam u savremenoj odori" (1872). „Tri čo¬ 
vjeka četrdesetih godina (N. V. Gogolj, T. N. Granovskij i A. J. 
Hercen) (1872). „Sentimentalno krasnodušje u odori realizma" 
(1873). „Naši nadolazeći Bismarcki (1873). „Književna protu¬ 
slovlja" (1874). „Jušad savremenog morala" (1874). „Besjede 
o ruskoj književnosti" (1876). „A. I. Levitov. Njegov život i 
djela" (1876). „Nikolaj Aleksejević Nekrasov" (1878). „Nesklad 
umjetnika i mislioca" (U povodu romana Anna Karenina grofa 
L. N. Tolstoja (1879). — „Zaraza lakoumlja" (1879). „Žensko 
pitanje s gledišta parižkoga boulevardskoga publiciste" (1880). 
„Život u književnosti i književnost u životu. Pisma čitateljima. 
I. Gleb Uspenskij kao rušitelj iluzija. II. Vs. M. Garšin. (1882). 
„Novi čovjek ruskoga sela" (1882). „Misli i opazke o ćudo- 
redno-filozofskim idejama grofa L. N. Tolstoja" („Vlast tmine"). 
„Pjesme o ženskom robstvu" (1888). „Ruski historijski roman 
u njegovoj prošlosti i sadašnjosti". „Ženski tipovi u Ostrovski- 
jevim glumama". „Aleksander Sergejević Puškin" i t. d. i t. d. 

Posljednjih godina piše manje, ali sveudilj prati razvoj ruske 
književnosti te nema iole važnijega pojava, kojemu ne bi posvetio 
svoje razmatranje. Pisao je o svim gotovo mladjim piscima 
i uviek solidnom ozbiljnošću i objektivnošću. Najviše mu je 
monografija ugledalo svjetlo u „Russkoj Mysli". Tako je eto 
život ovoga neutrudivoga radnika izpunjen uztrajnom službom 
ruskoj kulturi, u kojoj će se njegovo ime trajno spominjati. 

U svojim osnovnim nazorima A. M. Skabičevskij pravi je 
pravcati demokrat, koji propovieda gradjansku djelatnost : 
žarku ljubav prema bližnjemu, ljubav rada i jednostavno, 
naravno shvaćanje života. Kako smo već iztaknuli, on je 
svojim književno-umjetničkim programom postavio realizam, 
ali nipošto onaj skrajnji realizam, koji sliepo i bez ukusa repro- 

ducira spoljni život, onaj realizam, koji su nazvali naturalizmom, 
nego on traži, da književnost sliedi onaj realizam, koji razsvjet- 
ljuje ,,tragičnu dubinu" života te nastoji o uobćenju pojava. 

A. M. Skabičevskij misli, da ,,razlika izmedju običnoga 
čovjeka i pjesnika nije u tome, što je u pjesnika sasvim poseban 
dar, koji je uzkraćen običnomu smrtniku; nego stupanj pjesnič¬ 
koga dara zavisi nada sve o onom zakonu ljudske prirode : što 
je silniji dojam, to je strastveniji i bogatiji njegov odraz. Pod 
utjecajem silnoga dojma može i najsuhoparniji čovjek na čas 
postati pjesnikom; razlika izmedju običnoga čovjeka i pjesnika 
samo je u tome, što se pjesnika silno doimaju takovi pojavi 
života, koji na obične ljude ni najmanje ne djeluju. Osim doj- 
mljivosti umjetnički talenat zavisi i o vještini, da dojmove 
ovako ili onako odrazuje, pa umjetnik, koji slika prekrasne slike, 
ne može često izreći u skladu nekoliko rieči. Ali osim lične spret¬ 
nosti, uvjetovane smjerom djelovanja, pjesniku je još više 
potrebna tradicionalna vještina ; bio pjesnički talenat kako 
mu drago silan, nikakvo nadahnuće ne će mu pomoći, da stvori 
kakve krasne proizvode, ne ima li iza sebe čitave vjekove, u 
kojima se je malo po malo, iz naraštaja u naraštaj, obradjivala 
mogućnost takovih proizvoda. I na divljake djelovahu pojavi 
prirode, ali oni nisu mogli stvoriti ničega do bezličnih krivljenja, 
divljih vapaja te tupunosih kumira, pak je trebalo čitavih vje¬ 
kova, dok su ljudi došli do toga, da se izkleše Appolon Belve- 
derski". (Vidi: ,,Novo doba i stari kumiri".) — ,,Pjesnik — živo 
je biće, koje se mienja ; danas nije više onaj, koji je jučer bio; na 
njega neprestano djeluju sve moguće vanjske obstojanosti te 
svaki čas mienjaju njegovu dispoziciju (Stimmung), njegove 
misli, osnove". (Vidi: ,, Junak vječnoga očekivan j a‘‘.) 
— ,,Što čini izvjestno umjetničko djelo milim u našim očima, 
ako ga ne čine nova odkrića i uobćenja, do kojih dolazi pjesnik 
putem proučavanja života, koji ga okružuje ?" — veli autor 
na drugome mjestu potonje studije. Vidimo dakle, da on traži 
od pjesnika revno proučavanje života, te svoje zahtjeve, što 
ih stavlja na realnu umjetnost, podrobnije izlaže u krasnoj 
studiji: „Grof Lav Nikolajević Tolstoj kao 
umjetnik i mislilac". Nakon podrobne analize raznih 
estetskih teorija postavlja ova četiri načela za pravu realnu 



XV 


umjetnost : i. Pjesničko djelo mora biti slobodno i nehotično 
2. Ono mora predočivati život u njegovoj neizopačenoj istini¬ 
tosti. 3. Ono mora čeznuti za predočivanjem bitnih pojava ži¬ 
vota, u kojima se odrazuje duh vieka i njegovi probitci. 4. I 
sve to može pjesnik postići samo putem svestranoga prouča¬ 
vanja života. 

S ovih načela više manje polazi A. M. Skabičevskij u mnogim 
radovima, pa je za ta načela vodio tu i tamo žive polemike, koje 
su se rado čitale. No krivo imadu neki, koji o njem tvrde, da se 
njegova kritika ograničuje samo na proučavanje i razmatranje 
družtvenih i političkih smjerova, kako se odrazuju u književnosti. 
Ne valja pustiti s vida, da su mu veoma uspjeli radovi, u kojima 
je pretresao književne pojave s povjestničkoga gledišta. A. M. 
Skabičevskij je bio upravo protivnik svake jednostranosti, 
jer je jednako objektivno prosudjivao svako bolje književno 
djelo, bez obzira, da li baš odgovara onim načelima, što smo ih 
gore naveli. On je budno pazio na život te kazao, da njega ne 
vode u prosudjivanju umjetničkih proizvoda kakve abstraktne 
teorije, već životni impulzi. U svojem krasnom članku : ,,M išli 
i paradoksi o značenju umjetnosti i neob- 
hodnosti, da se preinače sve prijašnje 
estetske teorije" pisao je u povodu djela nekih no¬ 
vijih pripoviedača (Korolenka, Barancevića, Aljbova, Jasinskoga 
i Čehova), da sve radnje nije moći prosudjivati po prijašnjim 
teorijama o čistoj i koristnoj umjetnosti, nego da ih valja prosu¬ 
djivati prema novim pojavim a života. ,,U epoki šest desetih 
i sedamdesetih godina, kad je sva naša pažnja bila posvećena 
političkim i družtvenim pitanjima, pojmljivo je bilo, što se je 
i od umjetnosti tražilo, da ona prije svega i nada sve služi rje¬ 
šavanju tih pitanja. Sve, što je u onodobnim proizvodima liepe 
književnosti stajalo na strani, što se nije ticalo dnevnih pitanja, 
sve to je kritika ostavljala bez pažnje. No eto, valovi družtvenoga 
života smiriše se, publicistička pitanja nisu više stajala u prvom 
redu niti su izključivo zanimala ljude. Tada je došao čas i 
rasla mogućnost, da se obazremo oko sebe te se uvjerimo, da 
osim tih pitanja imade u životu još mnogo zanimiva, što zaslu¬ 
žuje našu pažnju, što zaslužuje, da bude proučavano i umjetnički 
prikazivano. Pa dok su kritičari po staroj rutini izpoviedali 

svoja stara vjerovanja, mladi pripoviedači, sliedeći više svoje 
umjetničke nagone, nego li stare doktrine, počeli su predoči¬ 
vati takove pojave života, koje su prije ili sasvim ignorovali, 
ili su ih potiskavali nazad, upotreblj uj ući ih samo kao deko¬ 
racije, — a kritičari su bili osupnuti te nisu znali, kako bi se 
držali prema tim piscima/' A. M. Skabičevskomu se mora pri¬ 
znati, da je on u tom pogledu bio pravedan, te je mlade pripo- 
viedače vazda nepristano ocjenjivao. Sjećamo se primjerice, 
kako se je zauzeo za neprispodobivoga Čehova te njegov 
talenat sa zanosom pozdravio. 

Kao čovjek pravih ćudorednih načela strogo je sudio one 
pseudonapredne elemente šestdesetih godina, koji su radi svoje 
nedostatne i površne naobrazbe nove nazore o svietu tako nao¬ 
pako shvaćali, kao da ovi zabacuju svako ćudoredje, oprav¬ 
davaju sva moguća zločinstva, poriču ljubav te priznavaju 
samo putenost. Pretresujući znamenite romane šestdesetih 
godina: ,,Otce i djecu" od I. S. Turgenjeva. — ,,Uzburkano 
more" A. Pisemskoga, ,,Ratni dim" V. Ključnikova, ,,Nije kud 
ni kamo" Stebnickoga (Leskova) i ,,Vrijuće sile" V. Avena- 
riusa, Skabičevskij je nepoštedno analizovao tipove tih romana 
i odlučno ustao za zdravo ćudoredje i proti kojekakvim mo¬ 
dernim! doktrinama. Tom svojom studijom, kojoj je dao naslov 
,,Ruska nedokučivost", u velike je poslužio ruskomu družtvu. 

A. M. Skabičevskij neutrudivo radi, ma da je već dostigao 
liepu dobu. Od srca želimo, da prievod njevove ,,Novije ruske 
književnosti" stekne i medju hrvatskim čitateljima štovalaca i 
priznavača njegova djelovanja, kojim je dokazao, da je do 
kraja života živo nastojao o napredku svoje velike otačbine. 

U Zagrebu, u kolovozu 1907. 


M Lovrenčević. 

I. Odredienje granica posljednjega razdoblja ruske književnosti. — II. Slika 
starih književnih navika. — III. Moskovski filozofski krugovi i nove navike, 
što ih ti krugovi unesoše u književnost. —* IV. Tip umnoga razvitka staroga 
razdoblja. — V. Novi tip umnoga razvitka. — VI. Narodnost kao osnovna 
misao novoga razdoblja književnosti. 

I. 

K njiževno razdoblje, o kojemu se bavi ova knjiga, smatra se 
Gogoljevim ; izravno i neposredno izvode ga od Gogolja, 
koji da je izveo podpuni prevrat u ruskoj beletristici, stvorio 
„prirodnu" školu, pa navrnuo rusku književnost novim putem, 
po kojem da stupa još i sad. 

Ovaj nazor nastao je posve prirodno. Kad su djela Gogo- 
ljeva privlačila sveobću pažnju, a mladost ih je, pod utje¬ 
cajem Bjelinskoga, pohlepno čitala, nalažahu se u krugu te 
mladosti i oni budući spisatelji, štono se pojaviše na književnom 
poprištu tečajem četrdesetih godina prošloga stoljeća. Ono 
novo, što su ti spisatelji kašnje unieli u rusku književnost, nije, 
naravno, u ono doba još postojalo niti je to novo itko pred- 
vidjao. Djela Gogoljeva bijahu smatrana savršenstvom knji¬ 
ževnoga stvaranja. Oblici njihovi prodrmavali su mlada srca 
svojom genijalnošću i u isti mah svojim neobičnim odricanjem 
skladahu s mračnim duhom onoga vremena. Istodobno je i Bje- 
linskij neumorno tvrdio, da s Gogoljem započinje nova epoka 
ruske književnosti, odlučni njezin z a k r e t putem naturalizma. 
I tako je mladi naraštaj četrdesetih godina obikao smatrati 
Gogolja svojim učiteljem, kojemu ima da zahvali sav književni 
imutak. 

No ako uznastojimo, da si točnije i svestranije objasnimo, 
čime su za pravo spisatelji četrdesetih i sliedećih decenija ob- 

vezani Gogolju, morat ćemo doći do zaključka, da Gogoljev 
utjecaj na kašnju književnost nije ni iz daleka bio tako svestran, 
kako se obično misli. 

Budemo li Gogolja smatrali začetnikom kašnje književ¬ 
nosti samo s estetskoga pogleda, to je i taj nazor veoma uvjetan. 
Naturalizam se nije nipošto pojavio u ruskoj književnosti kao 
kakav coup d’ etat, kao nenadano odkriće, svojstveno izklju- 
čivo Gogolju. To nije ratoborni osvajač, koji je, bog znao, od 
kuda, provalio, pa u jedan mah sve s vrha do u dno prevrnuo, 
već je to mirni naseljenih, koji se je postepeno, polagano i ne- 
opaženo protiskivao u rusku- književnost tečajem čitave prve 
polovice prošloga stoljeća, a pri tome ne samo u jedinu rusku, 
već i u ostale evropske književnosti. Svagdje se je na zastavi 
romanticizma izticala rieč ,,narodnost”, i baš ta narodnost 
u savezu s raznim demokratskim smjerovima svratila je pažnju 
čitatelja na život malenih ljudi, štono sačinjavahu narodne 
mase, a to je povelo sve književnosti do naturali zrna. 

Važno je, da je i Bjelinskij u posljednjem svojem pregledu 
(Pogled na rusku književnost god. 1847. Krnj* XI. str. 338—340 
izd. g. 1883.) zamjećivao prve začetke naturalizma već u Kante- 
mira, Fonvizina, Krylova, a po gotovo u Puškina. 

,,Na posljedku, — piše Bjelinskij — pojavio se je Puškin, 
čija se poezija odnosi prema poeziji svih njegovih pjesničkih 
predteča, kano postignuće cilja prema težnji za ciljem. U toj se 
poeziji splinuše u jedan široki potok oba (idealni i realni) poto¬ 
čića ruske poezije, koji su do tada zasebice tekli. Rusko uho 
zamietilo je u njezinom složnom akordu i skroz ruske zvukove. 
Ne gledeći na to, što je u prvim pjesmotvorima Puškinovim 
prevladjivao idealni i lirički značaj, u njih već uljezoše elementi 
zbiljnoga života, što dokazuje smjelost, da je Puškin uveo u 
pjesmotvore ne klasične talijanske i španjolske razbojnike, već 
čisto ruske, u kojih nije bilo bodeža i pištolja, već širokih no¬ 
ževa i težkih buzdovana, pa je predočio, kako jedan od njih u 
bulažnjenju govori o knutu i groznim krvnicima. Ciganski tabor 
s poderanim čadorima izmedju točkova teljiga s medvjedom, koji 
pleše, i nagom djecom u košarama, prebačenima na magarce, 
bijaše takodjer do tada nečuven prizor za krvavi tragički do- 
gadjaj. No u ,,E vgeni j u O n j e g i n u” u z m a k 1 i su 

jošvišeideali pred zbiljnošću, ilise jebarem 
jedno i drugo tako splinulo u nešto novo. 
srednje izmedju jednog i drugog, da se taj 
pjesmotvor opravdano mora smatrati pro¬ 
izvode m; koji je udario temelje poeziji na- 
šega vremena. Tusenaravitostnejavljakao 
satira ni kao komizam, već kao vjerna repro¬ 
dukcija zbiljnosti sa svim njenim dobrom 
i zlom: sa svim njezinim životnim prepir¬ 
kama; oko dva, tri lica, zaodjenuta poezijom ili ponešto ide¬ 
ali zovana, prikazani su obični ljudi, ali ne da budu na porugu, 
kao bogalji, kao iznimka od obćega pravila, već kao lica, koja 
sačinjavaju većinu družtva. I sve to u romanu, napisanu sti¬ 
hovima ! 

,,A što je to u doba bilo s romanom u prozi? On je iz svih 
sila težio da se približi zbiljnosti — naravitosti, Sjetite se ro¬ 
mana i pripoviesti Narježkina, Marlinskoga, Zagoskina, La- 
žečnikova, Ušakova, Veltmana, Polevoga, Pogodina. Ovdje 
nije mjesto, da pretresamo, tko je od ovih više učinio, tko je bio 
darovitiji : ovdje govorimo o težnji, koja je svima bila zajed¬ 
nička, — sbližiti roman sa zbiljnošću, učiniti, da on bude vjernim 
zrcalom njezinim , \ 

Odatle se razabire, da Gogolj nije nipošto jedan od onih 
reformatora, koji uvadjaju nešto, što je prije njih bilo sasvim 
nepoznato. On se je samo prilagodio obćemu toku razvitka 
književnosti svoje dobe te nije no jedna od stepenica njezi¬ 
noga silaženja s nadoblačnih visina na područje zbiljnosti. Knji¬ 
ževnici, što su sliedili iza G ogolj a, nisu ostali na toj stepenici, 
već su pošli dalje te stvorili novo razdoblje u ruskoj književ¬ 
nosti, unesavši u nju nešto takova, o čemu je Gogolj tek nejasno 
naslućivao, ali što mu odlučno nije polazilo za rukom radi 
oskudne njegove naobrazbe. 

Genijalna sjegurnost, kojom je Gogolj izsmjehavao sve, što 
je u ono doba bilo ponajrdjavijega i ponajblatnijega u Rusiji, 
bijaše skroz instinktivna, te djela Gogoljeva prenerazuju po¬ 
manjkanjem ma kakvih sviestnih ideala, u ime kojih se je pod- 
smjehavao zbiljnosti. To je vazda smućivalo i samoga Gogolj a, 
pa ga je sililo, da se utječe raznim usiljenim razjašnjivanjima 

nutarnjih pružina svoga smieha, kao što su primjerice ,,svietu 
nevidljive suze”, ili ,, strah od budućih zakona”. Napokon je 
u svojoj ,,Izpoviedi” Gogolj sam iskreno priznao, da se je svojim 
smiehom naprosto liečio od tjeskobe, koju ni samomu sebi nije 
mogao objasniti, pa da sama sebe zabavlja, smišljao je, štogodj 
je smiešna mogao samo smisliti, ne starajući se ni malo, 
za što je to i hoće li od toga biti ma komu ka¬ 
kove koristi. Tekar, kad je stao pisati roman ,,M r t v e 
d u š e”, Gogolj se je prvi put stao zamišljati: za što, čemu 
to, što mora ovaj ili onaj značaj po sebi reći, 
što li ima značiti ovaj ili onaj pojav? Posljedak 
ovakvoga zakonitoga nastojanja, da osvietli svoj smieh i da za nj 
nadje razumnu osnovanost, bio je, kako je poznato, za Go¬ 
golj a veoma žalostan: uslied skrajnjega pomanjkanja filozofske 
naobrazbe Gogolj je počeo težiti za smislom svojega stvaranja 
ne putem prisvajanja naprednih ideja svoga vieka, već ćudo¬ 
rednim udubljivanjem u sama sebe, pa se je zapleo u nedohod 
mistično-asketskoga umovanja. 

Snošaj kasnijih spisatelja prema ruskoj zbiljnosti nema ni¬ 
pošto sličnoga značaja umjetničke bezciljnosti. Naprotiv, oni 
su od prvih koračaja svojih na književnom poprištu stali ana- 
lizovati život na osnovu posve spoznanih i opredieljenih ideala, 
koji nisu imali ništa zajedničkoga s mistično-asketskim teo¬ 
rijama Gogoljevim, već su tim piscima bili udahnuti naprednim 
pokretom vieka. Uzmemo li sve ovo na um, smatramo, da smo 
ovlašteni uztvrditi, da Gogolj ne započinje novo razdoblje 
ruske književnosti, nego završuje staro. To staro razdoblje 
imalo je dva velika cilja : s jedne strane stvoriti književni jezik 
i oblike; s druge — unapriediti prielaz književnosti s osnovke 
oponašanja, retorike i abstrakcije na osnovku narodnosti, 
samobitnosti i realizma. Gogolj je završio taj stoljetni rad. 
Iza njega je ostao književnosti prekrasno obradjeni književni 
jezik, kako pjesnički, tako i prozaički, a sama književnost po¬ 
stala je realnom i samostalnom. Toj književnosti nedostajalo je 
samo još jedno, da postane u pravom smislu rieči evropskom : 
razumni, misaoni sadržaj, koji bi ju učinio vodilicom svoga 
vremena. Ovo nam i objašnjuje, zašto su Puškin, Lermontov 
i Gogolj u prievodima u inim jezicima prenerazivali evropske 



7 


čitatelje svojom genijalnošću, ali ih u isti par nisu ni iz daleka 
tako zadovoljavali i uznašali, te bi ma komu palo na um, da 
ih prizna kao prvake evropskoga pokreta, kako su takovima 
priznavali nekoč Schillera, Goethea, Byrona, kašnje Dickensa, 
Tackeraya, V. Hugona, George Sandovu, Balzaca, a sada ta¬ 
kovima označuju i ruske spisatelje — Turgenjeva, Lava Tol- 
stoja, Dostojevskoga. Više spomenute ruske klasike smatrali 
su uza svu njihovu genijalnost mjestnim, zanimivim piscima, 
prvim prosjevima netom započimajućega probudjenja ruskoga 
narodnoga genija. Ljudima, koji ne goje predrazsuda protiv 
Rusije i svega, što je rusko, mogla se je u tim genijalnim pro¬ 
sjevima svidjati iskrena i žarka ljubav otačbine, kristalna ćudo¬ 
redna svježost i cjelovitost, odsuće svake laži, lukavštine, na¬ 
du vene retorike, idealno poštena revna i brižna pažnja prema 
svakoj zrečenoj rieči. Ali Evroplj ani ne nalažahu u djelima ruskih 
klasika ono jedno, za njih najvažnije, onih velikih ideja i sudbo¬ 
nosnih pitanja života, koja su uzburkavala Evropu, a gdje su 
se i nalazili takovi pozivi na te ideje, tamo je opet prenerazi- 
valo, što su se dotični pisci prema tim idejama i pitanjima 
odnosili djetinjasto nezrelo ili lakoumnom površnosti dile¬ 
tantizma. 

Taj nedostatak ne može se nikako upisati u grieh ruskim 
klasicima tridesetih godina On nije ni najmanje priečio, da 
oni stanu na čelo ruskoga družtva i da imadu znatan obra¬ 
zovni utjecaj na množtvo ruskih čitatelja, koji su još bili mla¬ 
denačko udaljeni od svakoga umnoga razvitka i naobrazbe, 
a još su dalje bili od evropskoga pokreta ideja. Napokon, po¬ 
tomstvo ne će nikada zaboraviti one velike i neocjenjive zasluge, 
što su ju izkazali ti književni korifeji svomu narodu, stvorivši 
književni jezik, forme i napokon, postavivši književnost na 
osnovku samobitnosti i realnosti. U kratko, oni su namrli svo¬ 
jemu potomstvu veličanstveno glasbalo, sjajno usavršeno, da 
s'e na njemu mogu odigravati kakve mu drago veličanstvene i 
dubokoumne klasične simfonije. Nedostajalo je samo glasbenika, 
koji bi se umjeli vješto i razumno okorišćivati tim glasbalom. 
Ti se glasbenici brzo pojaviše i s njima zapravo započinje posve 
nova epoka u ruskoj književnosti. 

ii. r 

I doista, pred nama se javlja u tolikom stupnju nova epoka, 
koja predstavlja tako podpuni prevrat u svim književnim sfe¬ 
rama, te ne vidimo samo, da je u umjetničke proizvode unesen 
novi sadržaj, nego vidimo i podpunu promjenu samih književnih 
navika. 

Stare književne navike odrazivahu do izvjestnoga stupnja 
patriarkalne pojmove, štono vladahu u ruskom družtvu u 
XVIII. pa do polovice XIX. stoljeća. Skroz tamo do petdesetih 
godina devetnaestoga vieka postojala je u književnom svietu 
posebna skrižaljka o rangovima i o mjestu, postojalo je revno 
poštovanje činova. Na čelu književnosti gospodovao je svoje 
vrsti Olimp, u kojem su, kao književni idoli, zasiedali spisa¬ 
telji prve veličine, svaki sa svojom svitom. Zatim su sliedili 
pisci drugoga reda, pak trećega itd. sve tamo do žurnalnoga 
plebsa, koji je plazio u prašini i pisao za prezrene novce, za 
dobit i prema tomu nije imao one više književničke plemen- 
štine i nesebičnosti, koje bijahu tobož vlastitost samo oda- 
branika posebne vrsti 

Ali dok su olimpijci nekako prezirno gledali novac, za¬ 
služen poštenim književnim trudom, bili su istodobno pomamni 
na darove s višega mjesta. Svi su se, skroz do Gogolja uključivo, 
čvrsto držali stare pokroviteljstvene vladavine, pa su se stoga 
starali, da dospiju u krugove velikoga svieta i da po mogućnosti 
dopru u dvorske sfere, gdje se ulagivahu mogućnicima, stičući 
bilo mirovine, bilo platež dugova ih druge kakve polakšice. 
To ih je obvezivalo, pa su olimpijci samo manjim smrtnicima 
dovikivali : 

,,Nos’te se proč, što je stalo 
Pjesniku mirnom do vas?" 

Što se tiče mecena to se, naravno, ovakovi ponosni poklici 
nisu mogli ticati njih. Naprotiv, prema njima bili su i olimpijci 
tiši od vode, niži od trave. 

U književnom pogledu sačinjavali su olimpijci posebno 
družtvo, tiho i neorganizovano, koje je ipak sačinjavalo po sebi 
neke ruke akademiju liepe književnosti. Svi su bili medjusobno 
svezani sponama uzkoga prijateljstva. Stariji su zakriljivali 

mladje, podbadali su ih i pospješivali njihove uspjehe mudrim 
staračkim savjetima te ih preporučivali u višim sferama; mladji 
su pak smjerno poštivali starije, klanjali im se, slušali su nji¬ 
hove pouke i bijahu uzhićeni, kad su ih stariji uvadjali u krug 
olimpijaca. Pa i bilo je tuj čemu radovati se : dok olimpijci 
nisu k sebi približili pisca te ga uzvisili do sebe, nije se moglo 
ni pomišljati, da će tko dospjeti medju olimpijce. Žurnali su 
mogli, koliko im drago, hvaliti kojega svoga ljubimca i prizna¬ 
vati ga makar svjetskim genijem, kako je to primjerice Senkov- 
skij činio s Kukolnikom. Spisatelji poput Marlinskoga i Zagoskina 
mogli su sticati i najveću popularnost, ali sve to ne bijaše do¬ 
voljno, da spisatelj u očima obćinstva postane olimpijcem, 
dok ga potonji sami ne proglasiše svojim. I obratno, čim je koji 
odabranik postigao tu čast, nikakvi kritičarski Peruni nisu mogli 
uzdrmati njegova ugleda : olimpijca nije bilo moguće raniti. 
Nadeždin je mogao pisati koliko mu drago žučljive pamflete 
protiv Puškina ; na Gogolja mogla se je oboriti čitava četa 
kritikana, počevši od braće Polevljevih pa do Senkovskoga i 
Bulgarina, to nipošto nije umanjilo književne veličine Puškina 
ili Gogolja. 

Ne može se reći, da u književnosti one dobe nije bilo pravaca, 
tabora, stranaka, koje nastojahu, da u književnosti provadjaju 
ova ili ona književna načela, i koje se za ta načela strastveno 
borahu. Tako su se karamzinovci borili sa puškinovcima, ro¬ 
mantici sa pristašama klasicizma. Ali sva ta borba vodila se je 
pretežno posred žurnalnoga plebsa. Olimpijci, ako bi u njoj su¬ 
djelovali, to samo u mladim danima, plaćajući harač mladosti ; 
kašnje, kad bi došli u godine, oni su se obično kaj ali za svoja 
polemička junačtva, kao za griehe mladosti te su sve više i više 
zamicali u ponosnim sniežnim visinama svoga nepristupnoga 
Olimpa. Jedini Puškin, previše živ i strastven, a da se tako 
zavuče, neprestano je narušavao svetost Olimpa, pa bi sad na¬ 
pisao zlobni epigram protiv Bulgarina ili Nadeždina, sad bi 
poduzimao izdavanje ,,Sovremennika”, t. j. odvaživao bi se, 
da se umieša u žurnalnu prostotu makar je žurnal, ako će se 
istina reći, bio skroz olimpijski, kako po svojoj velikosvjetskoj 
kićenosti i suhoparnosti, tako i po samom cilju: „da kritiku 
vrati iz nova u ruke maloga kruga odabra- 

n i k a, koji već imadu u važenje ipovjerenje 
obćinstva”. 

U tom cilju „Sovremennika” vidimo težnju Olimpijaca, 
da iz nova uzmu u svoje ruke kritičko zakonodavstvo, koje se 
je nekoć poglavito skupljalo na Olimpu, ali je u tridesetim go¬ 
dinama stalo izmicati iz ruku njegovih nebesnika. Ali potonji 
nisu slutili, da je njihova ura odbila. Oni su vojevali poglavito 
proti onoj nećudorednoj, pristranoj i harlekinskoj kritici koja je 
zavladala u ono doba u petrogradskoj žurnalistici te pretežno 
na stranicama ,,Biblioteke dlja Ctenija“, ali u isti mah nisu ni 
opažali, kako je rasla ogromna sila, koja se je spremala, da dokine 
njihov gordi Olimp, a rasla je ta sila baš u onim nagnjilim i po 
vanjskom obliku kukavnim moskovskim žurnalićima, kakovi su 
bili ,,Teleskopi i „Molva“, i o kojima se je Gogolj u svojoj 
uvodnoj kritičkoj razpravi u i. broju ,,Sovremennika‘ f (K r e- 
tanje žurnal ne književnosti god. 1834. i 1835.) 
odazvao skroz olimpijskim priežirom. 

III. 

Ta nova nadolazeća sila nastajala je u tridesetim godinama 
u obliku triju nikome poznatih filozofskih udruženja mladeži 
iz krugova Hercena, Stankevića te Kirjejevskijevih. Ovi su 
se krugovi sad medjusobno slagali, sad opet razilazili, pase na¬ 
pokon, početkom četrdesetih godina, s p 1 i n u š e u dva konačno 
sredjena tabora — petrogradski tabor zapadnjaka,, koji su se 
kupili oko Bjelinskoga i tabor moskovskih slavenofila, kojima 
su na čelu bili braća Kirjejevski Aksakovi i Homjakov. 

Ovi krugovi nisu pravo govoreći mislili voditi borbu s olim¬ 
pijcima, niti podkapati njihov ugled. Naprotiv, kritičari iz ovih 
krugova uvažavali su u velike korifeje ruske književnosti, osobito 
Puškina i Gogolj a. Potonjega su dapače izvikivali kao glavu 
novoga književnoga pokreta. Ali već samim svojim obstankom 
ovi su krugovi uvadjali posve nove do onda još ne postojavše 
u književnosti prilike. Uzporedjivali su ih mladicama, koje rastu 
same po sebi, a da ne kidaju ni ne uništavaju starih grana, ali 
istodobno, uslied svoje mladenačke energije privlače k sebi 
sve sokove drveta te starim granama ne preostaje ništa, nego 



da vehnu i odpadaju od stabla. Upravo su tako i novi književni 
krugovi stali privlačiti k sebi sve mlade sile. Počevši od četr¬ 
desetih godina svi snažni talenti, štono se iz nova pojaviše 
(a kako ih se je mnogo pojavilo u četrdesetim godinama !), nisu 
više tražili poznanstva preostalih još na životu olimpijaca: 
Zukovskoga, Krylova, Gogolja, — nisu čeznuli za zbliženjem 
s njima, nisu trebali njihovih savjeta, niti su bivali po njima 
uvadjani medju olimpijce, već ove, kad bi ih sreli, promatraju 
iz daleka kao riedke primjerke izumiruće pasmine, što su ostali 
još na životu, a medjutim mladi spisatelji traže sveze u zbli- 
ženju sa predstavnicima ovoga ili onoga žurnalnoga kruga. 
Mjesto prijašnjega hierarhijskoga poredka književni sviet po¬ 
činje bivati savezom književnih tabora. Književne sile kupe 
se oko žurnala, koji ne nastoje više da budu albumi proizvoda 
prvoga reda ili zbornici enciklopedističkoga znanja, već pro¬ 
vode ovaj ih onaj smjer. Važno je što i obćinstvo počinje od 
žurnala zahtievati smjer : barem žurnali, koji ne imaju pravca, 
ili im je pravac nepopularan, ne mogu više imati mnogo pred- 
platnika, ma kakova beletristička remek-djela priobćivali na 
svojim stranicama. Tako je poslie Puškinove smrti kukavno 
životario bezživotni i suhoparni ,,S ovremennik u pod 
uredničtvom Pletneva, te bi, naravno, bio sasvim utrnuo, da ga 
godine 1847. nije u svoje ruke uzeo Nekrasov. „Biblioteka 
dlja Č t e n i j a” bitisala je poslie efemernoga uspjeha u tri¬ 
desetim godinama tečajem četrdesetih i petdesetih godina na 
račun svojih predbrojnika od navike, koji su se od godine do go¬ 
dine smanjivali. ,,0 tečestvennyj a Z a p i s k i‘‘ vodili su 
prvenstvo kroz cieli četvrti decenij prošloga stoljeća, jer se 
je oko toga žurnala prikupljalo najuplivnije i najpopularnije 
kolo Bjelinskijevo u kojem se je usredotočivao sav napredni 
pokret četrdesetih godina. 

U isti par postala je književnost skroz samostalnom i ne¬ 
odvisnom silom. Nju su mogli suzdržavati, ugnjetavati, ali je 
nestalo mogućnosti, da zlorabe ikoliko darovite i uplivne nje¬ 
zine predstavnike, zamamljujući ih zemnim dobrima. Gogolj 
je bio posljednji Mohikan, poslie kojega se je pokroviteljstvena 
vladavina posve srušila. Svaki spisatelj komu je i najmanje bilo 
stalo do ugleda, stao je smatrati glavnom značajkom književ- 

ničke časti, da za svoja djela ništa ne dobiva, osim plaće po 
arku od izdavatelja žurnala i prihoda od prodaje posebnih 
svojih izdanja. 

Ujedno su spisatelje stali cieniti ne samo po darovitosti, 
već i po tome, jesu li vjerni bili svojoj zastavi. U dvadesetim 
godinama prošloga vieka nije bilo ni traga takovomu postu¬ 
panju. Bilo je spisatelja, koje su cienili radi njihova talenta 
ili osobnih vlastitosti : obrazovanosti, uma, dobrote; — bilo ih 
je koje su prezirali sbog protivnih svojstava. Ali i takovi, koji 
su se veoma strastveno zanosili za politiku svojega vremena, 
oštro su lučili te zanose od književnoga djelovanja, te su u knji¬ 
ževnosti bili skromni službenici muza, pa ne samo da nisu zah- 
tievali, da njihovi drugovi književnici izpoviedaju njihova poli¬ 
tička načela, nego su bili i tako lakoumni, da su u svoje družtvo 
primali sumnjive ljude, kao što su bili Greč, Bulgarin itd. 

Polevoj je u svojem „Moskovskom Tele grafu” 
pružio prve začetke takove ocjene spisatelja, u kojoj se nije uzimao 
obzir samo na darovitost i estetske prednosti djela, već takodjer 
i na politički ugled. Tako je, uza sve pohvale Puškinu, po moguć¬ 
nosti dosta prozirno provodio misao, da Puškin nije više onaj, 
koji je prije bio, pa napadajući njegove težnje za velikim svietom 
nišanio je jasno na one nove službene sveze, što ih je Puškin 
nadovezao iza godine 1826. 

Tečajem tridesetih godina bio je takodjer dosta oštar pri¬ 
mjer sveobće mržnje i priezira, štono ga je gojila većina ikoliko 
poštenih književnika prema Greču i Bulgarinu, ali ih nisu mrzili 
i prezirali kao političke protivnike, niti radi njihovoga pravca, 
već radi puzavosti i doušivanja — dakle skroz nemoralnih svoj¬ 
stava. Kako su ljudi staroga odgoja i soja mislili o čestitosti 
i vjernosti svojoj zastavi, može se suditi i po tome, što taj isti 
Polevoj, koji je napadao Puškina, nije kašnje smatrao po sebe 
sramotnim, da se druži s Grečom i Bulgarinom, pače se je čudio, 
što je Bjelinskij prekoravao njegovo književničko ponašanje. 

Nastupom četrdesetih godina- ne vidimo više toga : knji¬ 
ževna čestitost i vjernost načelima smatra se takovom svetom 
dužnosti svakoga ikoliko poštenoga književnika, da se bez njih 
ne može ni pomisliti književnički ugled. 

IV. 

Ova radikalna promjena književnih navika i odnošaja u 
četrdesetim godinama bijaše posijedkom onoga novoga duha, 
onih novih ideja i književnih zahtjeva, što ih u književnost 
unesoše filozofski krugovi tridesetih godina. 

Ali, da se shvati onaj novi idejni sadržaj, kojim se nadah- 
nuše ljudi četrdesetih godina, valja zagledati u natrag, pa raz¬ 
vidjeti, što su u pogledu umnih vlastitosti bili ljudi prijašnjih 
naraštaja, kako smo to u prijašnjem odlomku učinili gledom 
na književne navike. 

Bilo bi velikom zabludom reći, da su ljudi prijašnjega 
naraštaja bili neobrazovani i podpune neznalice i da je nji¬ 
hova misao spavala neprobudan san. I prijašnjih godina, u 
drugoj polovici XVIII. i prvim trim desetgodištima XIX. vieka, 
bilo je veoma obrazovanih ljudi, koji su stajali na istoj razini 
s prvenstvenim umovima Evrope ; i ondje se nalazilo i konser- 
vativaca i liberala i skeptika i mistika, pa se treba spomenuti 
samo takovih ličnosti, kao što su bili Radiščev Mordvinov, 
Turgenjev, Muravjev, knez Odoevskij, sjetimo se mladenačkih 
godina Puškina i njegovih prijatelja. Može se pače uztvrditi, 
da su ljudi konca osamnaestoga i početka devetnaestoga sto¬ 
ljeća svojom načitanošću nadkriljivali sve kasnije naraštaje 
do naših dana. U ono doba nisu tražili još umne hrane jedino 
u žurnalima i novinama, kako to mnogi čine danas, već ste 11a 
svakom velikom vlastelinskom dobru nalazili velik^ knjižnice, 
u kojima je^bila sva mudrost osamnaestoga stoljeća. Pa medjutim, 
dok su starci, ljudi vremena Očakova i pokorenja Krima, sa¬ 
birali te knjižnice, mladost se je, sve tamo do puškinske epoke, 
učila po knjigama, kakve je nalazila u tim starinskim djedovskim 
kn’ižnicama. Na taj način do tridesetih godina XIX. stolj. bijaše 
glavnom osnovkom obrazovanosti prvih ljudi Rusije francezka 
filozofija iz dobe enciklopedista. I doista od vremena Fonvi- 
zina pa uključivo do Puškina ne vidite no ključanje jednih te 
istih ideja, jedan te isti značaj i tip mišljenja: površni skepti¬ 
cizam, oslonjen na oštroumlje volterijanskoga obilježja, senzua- 
lizam, kao posljednju rieč ćudoredja te više manje oštri libe¬ 
ralizam u obliku neoznačenih, maglenih, posve neodredjenih 



14 


težnja za slobodom. Kašnje se je k svemu tomu pridružio by- 
ronizam, koji je procvao na tlu toga istoga racionalizma XVIII. 
stolj., kao njegova antiteza, radi razočaranja u onom neobuz¬ 
danom zanešenju, s kojim se je u XVIII stolj. slavila pobjeda 
čovjekovog razuma. 

No makar se je racionalizam prošloga stoljeća ukazao ne¬ 
osnovanim, on je ipak na zapadu, na svojem domaćem tlu, 
imao važno preimućtvo, što je bio poštenim posijedkom tristo- 
godišnjega težkog rada evropske misli, koja je uztrajno čeznula, 
da sa sebe skine sredovječne tradicije, i to bijaše doista pobjeda 
razuma, makar i ne tako bezuvjetna, kako se je to činilo savre- 
menicima Voltairea i Rousseaua. 

U Rusiji se te ideje ne pojaviše kao posljedak samostalnih 
umnih procesa, već se primahu povjerljivo kao gotove mo¬ 
derne abstraktne formule s kojima su se više zabavljali, kao 
djeca i kicošili kao dandyi, nego da bi se starali uvoditi ih u 
život. Za to su se prvi ruski ljudi tako lako i odricali tih ideja, 
pa su s godinama dolazili obično do osvjedočenja, da sve to 
za pravo nije ništa drugo, nego mladenačko bulažnjenje. No 
nisu tuj odigravale ulogu jedino godine ; dosta je bilo i najma¬ 
njega udarca života, da te ideje, koje su kopale po glavi bez 
ikakve organičke, a često i logičke sveze, u jedan mah izskoče 
iz glave, a tada se je odkrivao djetinji um, koji nije nipošto 
navikao bio na samostalnu filozofsko-naučnu analizu, već se 
je zadovoljivao sa gotovim tradicionalnim oblicima. Na mjesto 
skepticizma stupilo je fantastično licemjerje i sujevjerje sa na¬ 
ivnom vjerom u hude biesove, satire te zečeve, što bi pretrčali 
preko puta. Senzualizam zamienio je surovi asketizam ili domo- 
strojevsko ćudoredje, a radikalni prkos uzmaknuo je pred 11a- 
duvenim zamozadovoljstvom kiseloga patriotizma. Na taj se 
je način Karamzin preobrazio od štovatelja Rousseauvljeva u 
privrženika kmetstva, slobodoumni Puškin pisao je ,,B o r o- 
dinsku obljetnicu" i ,,K levetnicima Rusij e”, 
pa je dokazivao, da ruski kmetovi živu neprispodobivo bolje 
od englezkih radnika. Mnogi od najsmionijih liberalaca dva¬ 
desetih godina postadoše pod stare dane bogomoljci, ili, pošto 
su se uzvisili po ljestvici časti, preobraziše se u divlje i nemilo¬ 
srdne progonitelje i najmanjega znaka slobodoumlja. 

V. 

Sasvim ino gledamo u filozofskim krugovima tridesetih 
godina. Njemački metafizički sustavi, štono se pojaviše na 
koncu osamnaestoga i na početku devetnaestoga stoljeća, imali 
su tu prednost, što su predočivali nove procese silno uzbudjenih 
prijašnjim pokretom svježih umova, koji su težili za tim, da se 
oslobode sredovječnih tradicija. Njemačka metafizika najbolje 
je odgovarala uskoj inteligenciji, jer ju je malo po malo, oslo- 
badjajući njezine djevičanske umove od tradicija, bez ikakvih 
opasnih skokova i naglih padanja, istodobno priučavala samo¬ 
stalnome radu. Metafizičke sustave nije bilo moguće prihvatiti 
kao izvjestne aforizme. Tko ih je htio da prisvoji, morao si je, 
štono rieč, razbijati glavu. Ali i oni, koji su posve proniknuli 
u te sustave, nisu imali kakve gotove aksiome i formule, već 
tek orudje mišljenja, pomoću kojega se je namjeravalo prosudji- 
vati i analizovati život, što nas okružuje. 

No bilo koliko mu drago blagodatno, što se je mladi na¬ 
raštaj četrdesetih godina tako gorljivo bavio njemačkom filo¬ 
zofijom, to ipak nije bilo ni iz daleka još dovoljno. Sa samom 
njemačkom filozofijom umovi prvih ruskih ljudi morali bi dugo 
još lutati po metafizičkim nedohodima, pa najviše, što bi bili po¬ 
stigli, bilo bi to, da na posljedku izadju na svjetlo i svježi zrak 
realnoga, pozitivnoga mišljenja, podpomaganoga prirodno-na- 
učnim znanjem. Naravno, takav izlaz ne bi zadocnio pojaviti 
se i pod utjecajem takvih silnih zapadno-evropskih umova, 
kao što bijahu Comte, Mili, Buckle, Darwin i dr., kako se je to 
doista i zbilo u šestdesetim godinama, ali bi taj pokret svakako 
bio vanredno jednostran. Ruski prvaci četrdesetih i sliedećih 
godina, uza sve svoje uspjehe u obćenitom posmatranju svieta, 
izlagali su se mogućnosti, da ostanu ravnodušni u javnim pita¬ 
njima, što i sada opažamo kod nekih naravoslovaca i mislilaca 
zapadne Evrope. 

No uz njemačko-filozofski pokret djelovao je neodoljivo 
na mladi naraštaj četrdesetih godina drugi pokret, koji je go- 
spodovao pretežno na francezkom tlu te je imao značaj izklju- 
čivo javno đružtveni. To bijaše podpuna i radikalna preradba 
onih racionalističkih političkih formula, što ih je namrlo XVIII. 

stoljeće. Te formule, ma da se činjahu idealno savršenima i lo¬ 
gično neoprovrzivima, ipak su bile skrajnje abstraktne i zato 
su se razbijale pri prvom sukobu sa strogom zbiljnošću, koja 
se ukazala odveć odpornom, a da bi se namah prilagodila 
njima. Ružična mašta XVIII. stolj., da bi se na slobodnim 
ugovorima osnovale racionalne družtvene sveze, razplinula se 
kao dim. Uvidjelo se je, da život, smišljali ljudi, kakve mu 
drago krasne ugovore, usavršivali ih koliko im drago, teče po 
kolotečinama pradavno utrvenim, pokoravajući se sliepo hi¬ 
storijskim tradicijama. 

Ova spoznaja, koja bijaše posijedkom težkih pokušaja 
i razočaranja, dovela je do uvjerenja, da nisu dovoljne samo 
spoljašne reforme, koje pod sjajnom vanjštinom dopuštaju 
svedjer istu odživjelu starinu ; nego je neobhodno, da se svi 
družtveni odnošaji od temelja prerade. I gle, sad je započela 
najpomnija, čangrizava analiza svih osnovki družtvenoga i in¬ 
dividualnoga života, — nemilosrdna, raztvorbena, filozofsko- 
naučna analiza, o kakvoj XVIII. viek nije ni snatrio. Niknulo 
je sijaset sudbonosnih i bitnih pitanja, kojih riešenje bijaše 
istovjetno s Hamletovim : biti ili ne biti. Tako je nastalo 
pitanje dječje : o uzgoju zdravoga i krepkoga naraštaja ; poro¬ 
dično o osnivanju porodice na načelima ljubavi i pouzdanja, 
a ne, kako je prije bivalo, na načelima strahovanja, nasilja i tvrdo¬ 
glavosti ; žensko : da se žene oslobode od gradjanskoga imovin¬ 
skoga bezpravlja ; a nad svim tim pitanjima gospodovalo je pi¬ 
tanje o narodnom blagostanju. 

Svi umovi Evrope bijahu na toliko zaokupljeni tim pi¬ 
tanjima, da su riešenje istih stali zahtievati ne samo od upravnih 
oblasti, političkih govornica, sveučilištnih katedra i kabineta 
učenjačkih, već i od umjetničkih studija. Zahtjev, da umjetnost 
sudjeluje u obćem djelu stoljeća, da odgovara na sva goruća pi¬ 
tanja života, nastao je u Evropi ne kao abstraktna, izprazna 
teorija, koja je vlastničtvo predstavnika mlade Njemačke ili 
francezkih romantičara Victor Hugonove škole. Taj zahtjev 
nastao je istodobno u svoj Evropi, pa se prije svega praktično 
oživotvoruje, a zatim se tek uzvisuje na teoriju tendenciozne 
književnosti. I zaista, uzmite kojega mu drago znamenitoga 
pisca XIX. stolj. : Chateaubrianda, Lamartinea, Berangera, V. 

Hugona, Georges Sanda, Heinea, Gutzkova, Auerbacha, Spiel- 
hagena, Byrona, Shellya, Dickensa, Thackeraya, G. Elliota i dr. 
— svi^su ti pisci tendenciozni, a svako njihovo djelo duboko je 
proniknuto pitanjima, koja zabrinjuju viek. 

VI. 

Je li ovaj sveobći i snažni pokret, koji je zahvatio bio svu 
Evropu, mogao ostati bez utjecaja na duhove ruske inteligen¬ 
cije, koja je sad već filozofskim razvitkom bila dovoljno pri¬ 
pravljena za ozbiljno pronicanje u pitanja, štono su zanosila 
svu Evropu? K tomu su prvi i misaoni ljudi Rusije imali tu 
osobitost, što je u ono doba, kad su u Evropi već davno 
bila riešena mnoga pitanja gradjanskoga života, pa je Evropa 
pristupila kao k pećini, k onomu sudbonosnomu pitanju, ko¬ 
jega riešenje ne stoji do uma i volje ma kako genijalnih ljudi, 
već do rada i napora mnogih naraštaja, u Rusiji stajalo na redu 
množtvo pitanja skroz elementarnih, koja su se praktično dala 
lako riešiti, kao što je pitanje o kmetstvu, o sudovima uz iz- 
ključenje javnosti, o odkupu prava pečenja rakije itd. 

Uz takove odnošaje bila je u prvenstvenim kruzima ruskoga 
družtva filozofsko-naučna analiza još intenzivnija, logično do¬ 
sljednija, a u isti mah praktično realnija, nego u zapadnoj Evropi. 
To je znamenito okriljivalo odlučnost i oduševljenje ruskih 
obrazovanih razreda. I tako je započela preradba svih ideala, 
takva snažna težnja odreći se romantičkih iluzija, kojima se je 
živjelo u tridesetim godinama, takovo žarko usvajanje ideja 
narodne dobrobiti, takovo iskreno kajanje sbog vjekovnih ne¬ 
pravda, štono su obremenjivale savjest ruskoga čovjeka, da 
zbilja tomu nije do sele bilo ništa ravna u povjesti ljudskoga roda. 

Sav taj pokret i sva ta analiza sa svim uzbudjujućim pi¬ 
tanjima, štono nastadoše u četrdesetim godinama, dade se 
smjestiti u jednu rieč, koja ih podpunoma opredjeljuje u svoj 
njihovoj zamršenosti i nutarnjem duhu. Ta je rieč n a- 
rodnost. 

I doista, rieči : narodnost, narod, narodna 
dobrobit, narodni ideali bijahu koncem četrdesetih 
godina najpopularnije u ruskoj književnosti, pa ih stadoše upo- 


A. M. Skabičevskij : Povjest novije ruske književnosti I. 


2 



trebljavati ne samo pojedini krugovi, već svi književni tabori. 
Istina je, svaki je krug po svojem shvaćao narodne ideale i na 
svoj je način težio za njihovim oživotvorenjem, ah je u svakom 
slučaju smatrao to svojom svetom dužnošću. Pojavilo se je i 
takovih spisatelja, koji su se bezsvjestno podčinjali duhu vre¬ 
mena te su nehotice u svojim djelima izrazivali ideje, koje su uz- 
budjivale njihove savremenike, a da o tome nisu mislili. U isto 
vrieme počela se je opredjeljivati i vriednost spisatelja po tome, 
na koliko je bio zadojen tim idejama : oni spisatelji, koji su bili 
na strani od obće struje, ili su se naumice borili proti njoj, gubili 
su svako znamenovanje i svaki upliv, nisu uživali nikakvo što¬ 
vanje, ili su nailazili na obću protivštinu. 

Uz takvo sveobće zanimanje za pitanja života, nije, naravno, 
moglo biti ni govora o čistoj umjetnosti. Već god. 1842. pisao je 
Bjelinskij slavodobitno : 

,,Duh naše dobe takav je, da i najveličanstvenija stvaralačka 
sila može samo neko vrieme udivljavati, ako se ograničuje na 
,,ptičji piev’ } , ako stvara svoj poseban sviet, koji nema ništa za¬ 
jedničkoga s historijskom i filozofskom djelatnošću savreme- 
nosti, ako si ona umišlja, da zemlja nije vriedna, da je njezino 
mjesto u oblacima, pa da svjetska stradanja i nade ne smiju 
smućivati njezina tajinstvena shvaćanja i pjesnička proma¬ 
tranja. Proizvodi takove stvaralačke sile, bila ta sila ma kako 
velika, ne će ući u život, ne će izazivati uzhita ni sućuti ni u sa- 
vremenicima ni u potomstvu ... Sa samim estetskim darom 
ne ćeš moći daleko doći ; daru treba razumnoga sadržaja, kako 
i luči treba ulja, da ne utrne ... Sloboda stvaranja 
lako se saglašava, da služi savremenosti: 
za to nije nuždno, da se usiljavamo pisati 
prema zadatku, da činimo nasilja nad ma¬ 
štom; za to je potrebno samo to, da budemo 
gradjani, sinovi svoga družtva i svojega raz¬ 
doblja, da usvojimo probitke njegove, da 
svoje težnje spojimo s njegovim težnjama; 
za to je potrebno: simpatije, ljubavi, zdra¬ 
voga praktičnoga čuvstva istine, koje ne luči 
načelo od stvari, djelo od života . . 



Iz ove tirade može se jasno vidjeti, da se nipošto nije ra¬ 
dilo o tome, da se književnost podčini kakvim uzkim stranačkim 
težnjama. I sloboda stvaranja i umjetnički zahtjevi ostadoše 
netaknuti. Bjelinskij je zahtievao samo, da ruska književnost 
bude naravno, a ne samovoljno proniknuta živim, naučno-filo- 
zofskim sadržajem, to jest, zahtievao je upravo ono, čega do 
onda ne bijaše još u ruskoj književnosti. 

Izticanje ovakovoga zahtjeva god. 1842. može se smatrati 
znakom, da je ruska književnost stupila u novo razdoblje svoga 
razvitka. Započeše četrdesete godine, u kojima se je novi knji¬ 
ževni pokret za samih 7—8 godina tako brzo razvio i ukorjenio, 
da ga više nisu mogle zatomiti ni uništiti mračne godine kašnje 
reakcije. Koncem četrdesetih godina vidimo, da ruska misao 
počinje konačno ostavljati metafizičko sumračje te izlaziti 
na svjetlo i svježi zrak realizma, što još većma razjašnjuje i po¬ 
većava i analizu družtvenoga života i usvajanje narodnih pro¬ 
bitaka. Pojavljuje se niz mladih, darovitih pripovjedača, pro- 
dahnutih skroz novim duhom. Publicistika i kritika sa svoje 
strane čine prve pokušaje, da pokroče dalje novim putem ; 
pojavljuju se političko-gospodarske razprave V. Miljutina u 
prvim žurnalima i kritičke razprave — V. Maj kova. U knji¬ 
ževnim pregledima zamnievaju mnogobrojni poklici poput 
ovoga : 

,,Najvažniji i najkarakteristični pojav savremenoga života 
jest u silnoj težnji družtva prema materijalnim probitcima. 
Tvarno blagostanje čovjeka zanima umove svih staleža. Udob¬ 
nost zemnoga bitisanja, posvudašnje zadovoljstvo — eto to je 
glavno pitanje, pretežna skrb našega vieka. Svršena je metafi¬ 
zička epoka njemačkoga života ; pažnja i očekivanja skrenuše 
prema zahtjevima družtvenoga života, koji ne zna, što bi u 
hladnoj abstraktnosti filozofskih sustava; prvenstvo pripada 
družtvenim znanostima, probitci zbiljnoga života moraju se raz¬ 
liti po svem družtvu i družtvo ih mora osjegurati, a glavna je 
zadaća znanosti, da pronadje zakone, po kojima bi se zemna 
blaga pravedno porazdielila svim razredima, da opredieli ra¬ 
zumna načela i stalna pravila družtvenoga blagostanja. Uz 
takav razvitak uma ne ostaje ni kritika praznom i nepomičnom. 
Ona mienja svoja gledišta prema sklonosti ili neprijatnosti ; sa 

skroz estetske arene ona je stupila u druga prostranstva, ne 
ograničuje se na samu sferu umjetničkoga stvaranja, već se 
bavi svekolikim djelovanjem života ; ona je u svoje dužnosti 
preuzela da na proizvode liepe knjige gleda s one strane, kojom 
se ti proizvodi približuju družtvenomu životu, njezin je cilj — 
da ocjenjuje književni rad u odnosu prema družtvenim pi¬ 
tanjima”. 

Ovako se je pisalo u siečanjskoj knjizi žurnala ,,0 t e č e- 
stvennyja zapis k i” god. 1848., no već u veljači iste 
godine dobiva taj žurnal na jednoć drugi značaj, drugi sadržaj. 
Gore navedena tirada bijaše rek bi predsmrtna oporuka izmi- 
čućih četrdesetih godina, koju su ove izručivale nadolazećemu 
desetgodištu. Ali petdesetih godina nije se tako brzo izvršila 
ta oporuka. Pokret, koji se je bio tako brzo i na široko raz- 
prostro, bio je u jedan mah ustavljen i paralizo van na mnogo 
godina. 







POGLAVLJE DRUGO. 


I. Obca slika reakcije petđesetih godina i njezin pritisak na književnost. Bez- 
bojnost i bezznačajnost svih organa štampe. Nestanak smjerova. Ravnodušni, 
spisatelji. U žurnalima prevladjuju stručne znanstvene razprave i sitna biblio> 
grafska iztraživanja. — II. Bajovna velikosvjetska beletristika. V. A. Von- 
Ijarljarskij. E. V. Saljas de Turnemir. Evd. Jak. Panaeva (N. Stanickaja). Li¬ 
hvarska polemika. — III. Birokratski opoi'tuniste u književnosti, njihovi ideali 
i prevlast u žurnalistici petđesetih godina. — IV. Petrograđski kritičari pet¬ 
đesetih godina: Aleksander Vasiljević Družinin i Pavao Vasiljević Annenkov 
kao oređstavnici oportunista. — Obca značajka te kritike. Odlomci iz raz 
pravica Družinina i Annenkova. — V. Zaborav svih zavjeta četrdesetih go¬ 
dina. Poricanje Bjelinskijeve kritike i naravne škole. Kult Puškina. Povratak 
k teoriji čiste umjetnosti. 

I. 

P oslie burne 1848. godine razprostrlo je crno natražnjačtvo 
neprozirnu tamu nad Evropom i osobito nad Rusijom. No 
dok je u Evropi to natražnjačtvo bilo izravni posljedak razo¬ 
čaranja o tome, da bi se život mogao u jedan mah preobraziti 
na onim razumnim i pravednim temeljima, o kojima su maštali 
tečajem tridesetih i četrdesetih godina, dotle je u Rusiji, gdje 
nije bilo nikakvih pokušaja preobrazbe života, reakcija do¬ 
bivala značaj sliepoga natražnjačtva i bojazni od svjetla, 
koja je u svakoj samostalnoj i svježoj misli stala nazrievati 
opasni pokušaj, da se razruše svi temelji. 

Pošto se ovdje ne radi o po vješti Rusije u obće, već samo 
o ruskom književnom pokretu, to nije nuždno, da se bavimo 
sa svim podrobnostima te reakcije, već smatramo, da će biti 
dovoljno, ako se zadovoljimo tek obćim i krupnim crtama, 
koje su potrebne, da razjasnimo značajku književnosti onoga 
vremena. 

Bijaše to progonstvo misli u obće, svakoga njezinoga kre¬ 
tanja, a ne tek kakve stranke. Samo one ideje su se smjele 

širiti, koje su službeno bile potvrdjene, sve ostalo suzbijalo se 
je bez promišljanja. U tu svrhu dokinuše na svim sveučilištima 
filozofijske katedre, a ostale predmete podvrgnuše najstrožemu 
nadzoru, pri čemu se je zahtievalo od profesora, da ne samo ne 
bi ni rieči više govorili, nego što je programom odredjeno, već 
da u isti mah budu što revniji provadjači službenih misli i na¬ 
zora. Istodobno bio je do skrajnosti ograničen broj sveuči- 
lištnih slušača. 

Nad književnošću visjela je čitava mreža cenzura. Osim 
obćenitih cenzurnih odbora svako je ministarstvo posebice cen¬ 
zuriralo članke, što bi se bavili predmetima njegova područja. 
A iznad svih tih cenzura visoko je stajao strašni Buturlinov 
odsjek, koji je nadzirao djelovanje svih ostalih cenzurnih oblasti, 
pa je karao ne samo nove griehe, već je i stare inkvizitorno 
iztraživao, bili ma kada počinjeni, iz zabrinutosti, da ne bude 
dozvoljeno novo izdanje štetnih knjiga, koje je davno već 
propustila cenzura, koja ni prijašnjih godina nije bila obzirna. 

Književnost, koja je bila potištena tim cenzurama, koje 
su bile dužne ne samo da se ne ograničuju na očiti smisao čla¬ 
naka, nego su morale prodirati i u tajne nakane pisaca, pa iz¬ 
vješćivati o tim nakanama višim oblastima, — izgubila je odmah 
bogati misaoni sadržaj, kakav je imala koncem četrdesetih 
godina, te je postala bez boje i bez oblika. Kao nekom ne¬ 
milosrdnom zlobnom ironijom sudbine, jedva što je bilo pro¬ 
glašeno na stranicama žurnala, da prvenstvo pripada druž- 
tvenim znanostima, te da kritika mora ocjenjivati proizvode 
liepe knjige u savezu sa družtvenim pitanjima, bilo je upravo 
zabranjeno, da se književnost bavi družtvenim pitanjima, 
pa makar iz daleka i neizravno. Došlo je tako daleko, da se ne 
samo nije smjelo kritički razmatrati družtveni poredak ni 
pisati o vladinim odredbama, nego se o svem tom nije smjelo 
pisati ni s odobravanjem ili pohvalama. 

Ova bezuvjetna zabrana publicistike osobito se je jako 
odrazi vala u novinstvu, koje je kukavno životarilo, pošto su 
ga zastupali biedni sadržajem listići : Bulgarinova S j e v e r n a 
Pčela Očkinovljeve St. Peterburgskija Vjedomosti 
i još neki. Novine su izlazile bez uvodnika i političkih dopisa, 
pa se zadovoljavahu priobćivanjem vladinih odredaba, pod- 

listaka bez ikakve boje, u kojima se je naklapalo o slastičarnama, 
zabavama, te dogadjajima običnoga života, n. pr. kako je koja 
žena porodila trojke. 

Jednako su se promienili i žurnali (mjesečne smotre) : 
Krajevskijevi ,,0 tečestvenyja Zapisk i”, Nekrasov- 
ljev „Sovremennik”, Senkovskoga ,,Biblioteka dl ja 
Č t e n i j a”, slavenofilski ,,M o s k v i t j a n i n” i dr. U pre- 
djašnjem poglavlju upozorismo kao na jednu od bitnih osebina 
novoga razdoblja književnosti, naime na sastav književnih ta¬ 
bora i na zahtjev, da žurnali zagovaraju koji smjer. 

Ali u pet desetim godinama postaju žurnali iznova zbor¬ 
nici bez boje i bez značaja tako, da se jedan od drugoga nije 
gotovo ničim razlikovao, po gotovo, što su u njima saradjivali 
isti pisci. Prije svega dakako pripovjedači i pjesnici : Grigo- 
rović, Pisemskij, Potjehin, Polonskij, Fet, Ščerbina i dr. stali 
su umah priobćivati svoje radove u raznim organima, a da nisu 
ni uz koji većom voljom pristajali. No nisu se samo pripovje¬ 
dači i pjesnici, koji su se donekle vazda izticali ravnodušnošću 
prema smjerovima pojedinih žurnala, selili iz jednoga žurnala 
u drugi, već su njihov primjer sliedili i kritičari, makar bi se 
ovi po svojem zanimanju morali bili smatrati predstavnicima 
ovoga ili onoga književnoga pravca, pa svoj rad skupljati u 
jednom organu; ali vidimo, da bolji kritičari onoga vremena : 
Družinin, Annenkov i Apolon Grigorjev neprestano prelaze 
od jednoga žurnala k drugomu, ili istodobno saradjuju u ne¬ 
kolikim. 

Da su svi organi spali na niveau bezbojnih zbornika, skri¬ 
vilo je, naravno, nada sve to, što se s književnoga poprišta 
odstraniše najugledniji i najsnažniji darom i mislima pisci, 
koji su stajali na čelu pokretu čerdesetih godina. Bjelinskij 
je preminuo, a cenzura nije dozvoljavala ni da se ime njegovo 
spominje; Hercen je otišao u inozemstvo; Granovskij je tugovao 
ili se zaronjivao u mračne filozofske refleksije, ili se je opet 
pomoću raznih kompromisa izmirivao sa životom; V. Miljutin 
stao se je baviti čistom znanošću. Od mladjih spisatelja mnogi 
su ostavili redove, jedva što se pojaviše na književnom polju, 
a medju ovima i takve krupne sile kao Ščedrin (Saltykov), 
F. Dostojevskij i dr. Poglaviti dakako razlog bezbojnosti žur- 

nala bijaše taj, što nije nikako bilo moguće, da se pretresa ma 
kakvo životno pitanje, ili provadja koja svježa misao. 

Iz nužde stali su* se žurnali izpunjavati bezkrajno dugač¬ 
kim, suhoparnim stručnjačkim učenim razpravama, mjesto 
da priobćuju žive publicistične članke. Tada su govorili, da se 
žurnali, koji saobćuju takve učenjačke razprave, odlikuju znan¬ 
stvenom solidnošću. S takovom znanstvenom solidnošću naj¬ 
više su se izticali ,,Otečestvennyja Zapiski”, u kojima se poja¬ 
više ovakove učene razprave : ,,Domaći život ruskih 
careva” od Zabjelina; ,,Sibirski ljetopisci XVI. 
i XVII. v i e k a”, „Filoložka ocjena prievoda ,,Odiseje” od 
Žukovskoga s prilaganjem grčkoga teksta” itd. Ali i ,,Sovre- 
mennik”, na koji su ,,Otečestvennyja zapiski" nekako prezirno 
gledali, nije zaostajao s uvrštivanjem skroz stručnjačkih znan¬ 
stvenih razprava; tako je priobćivao odlomke povjesti Solo- 
vjeva, razpravu o ribolovstvu itd. 

Na području kritike banila se u prvom redu bibliografija, 
počela su dosadna iztraživanja sitnih činjenica iz života pisaca, 
koji su danas već umrli, n. pr. Tredjakovskoga ili Bogdanovića. 
Eto kako je Dobroljubov karakterizovao tu bibliografomaniju : 

,,Stadoše cieniti svaku i najmanju činjenicu životopisa, 
pače bibliografije. Gdje su prvi put bili objelodanjeni ovi ili 
oni stihovi, kakvih je u njima bilo tiskarskih pogrješaka, kako 
su ti stihovi promienjeni u kašnjim izdanjima, čiji je bio pod- 
pis A. ili B. u ovom ili onom žurnalu ili almanaku, u kojoj je 
kući obitavao izvjestni pisac, s kime se je sastajao, kakav je 
duhan pušio, kakve je cipele nosio, kakve knjige prevodio 
po naručbi knjižara, koje je godine spjevao prvu svoju pjes¬ 
micu; to su najvažnije zadaće savremene kritike, to su zani- 
mivi predmeti njezina iztraživanja, prepiraka, sažaljevanja . . . 
Čitavim godinama najrevnijega mara nisu postizavali baš 
nikakvih posijedaka, obćinstvo su obtrpavali pozivanjima na 
taj i taj broj, na tu i tu stranicu žurnala, kojih je davno već 
nestalo, a ono često nije ni znalo, o čem se radi. Sjećamo se, 
kako su se pred pet godina dva učenjaka — jedan stari i jedan 
mladi — strastveno prepirali o tome, kako se mora izgovarati 
jedan stih Puškinov; sjećamo se, kako su se dva mlada učenjaka 
jedan drugomu izrugivala radi nekakvih ništetnih stihova 

s podpisom D-g, jer nisu znali, kome bi ga pripisali, da li Del- 
vigu i Dalbergu. No čega li se sve ne bi mogli sjetiti iz toga 
vremena, dakako sve u takvom duhu, rek bi izazvanom očajem 
dosade. I ništa nije dobra bilo od tih prepiraka, iztraživanja 
i odkrića”. 

Ovakovim ,,plodotvornim’' radom zanimali su se u ono 
doba N. M. Longinov, Gennadi, V. P. Gajevskij, A. A. Ga- 
lahov, P. V. Annenkov. 


II. 

I beletristika je takodjer postala tišom, te nije ni iz daleka 
opravdala očekivanja, što su se stavljala u nju koncem četr¬ 
desetih godina. Spisatelji, koji su sačinjavali temelj tih oče¬ 
kivanja (Turgenjev, Gončarov, Pisemskij), u to su vrieme 
riedko darivali obćinstvo svojim proizvodima. Ti proizvodi 
niti su stajali na prvim mjestima u žurnalima petdesetih go¬ 
dina, niti su budili zanimanje i senzaciju i bodrili na predpla- 
.ćivanje žurnala, već je to činila beletristika posebne vrsti, koja 
je izključivo pripadala toj dobi i koja ju posvema karakteriše. 
Bijahu to bezkrajno dugački romani sa zamršenim i fantastič¬ 
nim sadržajem. Glavni junaci tih romana bijahu predstavnici 
velikoga svieta, odlikovali su se liepim ponašanjem, modnim 
odielom, gordom i mračnom dušom a la Pečorin i nepokole¬ 
bivom odlučnošću u pokoravanju ženskih srdaca. U svemu 
se je pojavljivao s jedne strane utjecaj francezke beletristike, 
osobito Alexandra Dumasa i Eugena Suea; s druge strane 
— predaje tridesetih godina: marlinovština i sollogubovština, 
koje je na vrieme bila potisnula kritika Bjelinskoga, no koje 
se sada preporodiše u obnovljenom obliku prema izmienjenim 
zahtjevima vremena. 

Glavnim predstavnikom i junakom te beletristike bio je 
Vasilij Aleksandrović Vonljarljarskij, čiji su romani 
bili vrlo popularni početkom petdesetih godina. V. A. Vonljar¬ 
ljarskij rodio se je 12. travnja 1814. godine u Smolensku, te 
je prvu naobrazbu crpio u pokrajini, u roditeljskoj kući. Ro¬ 
ditelji su mu bili iz stare plemićke porodice i živjeli su na svojem 
obiteljskom imanju. Zatim je mladi V. A. Vonljarljarskij bio 
smješten u plemićki penzionat uz petrogradsko sveučilište, 

a naobrazbu je svršio u školi gardijskih častnika, gdje je s Ler- 
montovom jeo za jednim stolom, pa se je natjecao s njime 
u improvizaciji pripoviesti, koje su zabavljale „junkere", sa¬ 
čuvao je prijateljstvo s autorom ,,Demona" i poslie, pošto je 
ostavio učilište, makar su služili u raznim pukovnijama : Von- 
ljarljarskij u konj aničko-pionirskoj eskadroni garde. Medjutim 
nije dugo ostao u službi, pa se, napustivši vojničtvo, oženio 
sa znamenitom ljepoticom, gdčnom Frideburg, koja je umrla već 
u prvoj godini braka. 

Posred svjetskih zabava bavio se je Vonljarljarskij, kao 
i drugi diletanti njegove okoline, sad glasbom, sad slikarstvom, 
sad kiparstvom, pače i pjesničtvom, a tek 1850. stao je pisati 
prozom i nastupio je u ,,Oteč. Zap." s djelom : ,,Putovanje 
na marsiljskom parobrodu". Sliedeće godine napisao je „Uspo¬ 
mene o Zaharu Ivano vicu" — i s tim djelom započela je pozna- 
tost Vonljarljarskoga. Uspjeh mu je bio tako velik, da su na¬ 
kladnici na jagmu štampali njegove romane i pripoviesti, a ob- 
ćinstvo ih je na jagmu čitalo. No književni rad ovoga pisca 
trajao je samo dvie godine; 1852. godine 30. rujna preminuo 
je u Moskvi nakon podulje bolesti, ali je u same dvie godine 
napisao do dvadeset djela : četiri velika romana, osam novela 
i nekoliko dramatskih djela. Ova neobična plodovitost ima 
svoje vrelo u tome, što je Vonljarljarskij svoja djela impro- 
vizovao, pisao ih je brzo, nije ih po drugi put čitao ni izprav- 
ljao, već ih sgotavljao u jedan mah, ne mareći ni za obradbu 
sadržaja ni podrobnosti. Nekoje manje stvari počimao je i svr¬ 
šavao za jednu noć. Dvie večeri bile su dovoljne, da napiše 
dvie dramatske stvarčice, kao što su „Preferance s pločicama" 
i „Grof Derby". U toj plodovitosti i žurbi razabirala se je želja, 
da bude sličan Dumasu-otcu. Dakako, da se od ovakovoga 
diletantizma nije moglo ni očekivati nešto solidna i valjana. 
Ipak su u ono doba imali veliki uspjeh romani i pripoviesti : 
,,S i 1 h o u e t a", „Noć 30. r u j n a", ,,M a g i s t e r", „Dvie 
sestre", „Susjed", „Velika gospoja" i više sitnijih pripoviesti, 
što su bile tiskane u „Oteč. Zap." „Sovremenniku", „Biblioteki 
dlja Čtenija" i drugdje. Ali ta djela bijahu tako lake vried- 
nos ti, da od njih, kao ni od sjajnoga vatrometa, nije ostalo 

traga, pa bi se sada jedva našao i pismen čovjek, koji bi poznavao 
ma koji roman Vonljarljarskoga. 

Revnom dobavljačicom velikosvjetskih romana bila je 
tečajem petdesetih godina vrlo popularna spisateljica grofica 
J elisa veta Vasiljevna Saljas de Turnemir, više poznata pod 
književnim pseudonimom Evgenije Tur. Rodila se je u Moskvi 
12. kolovoza 1815. god. kao kćerka generala V. Suhovo-Ko- 
bylina. Bila je kod kuće sjajno odgojena. Pod nadzorom i rav- 
nanjem izkusnih guvernanta izučila je inostrane jezike, a 
naučna naobrazba njezina bila je povjerena poznatim moskov¬ 
skim pedagozima : povjest joj je predavao prof. F. L. Maroškin, 
književnost pjesnik S. E. Raič, fiziku prof. M. A. Maksimović. 
Dom Suhovo-Kobylinovih bio je tridesetih godina salon inte¬ 
ligencije, gdje su se na stanovite dane sabirali spisatelji i pro¬ 
fesori moskovskoga sveučilišta. Tamo je, medju inima, često 
prisustvovao N. I. Nadeždin. Mlada Suhovo-Kobylina bivala 
je neprestano medju tim predstavnicima ruske znanosti i knji¬ 
ževnosti, sve dok nije sa svojim roditeljima odputovala u ino¬ 
zemstvo, gdje se je i udala za francezkoga grofa Sallias de Tour- 
nemira. 

Prema koncu četrdesetih godina vratila se je u Rusiju i 
stala se baviti književnošću pod pseudonimom Evgenije Tur. 
Prva joj je radnja novela „Pogrješka", priobćena u „Sovre- 
menniku" god. 1849. br. 10. Zatim je sliedio roman „Nećakinja", 
pripoviesti „Domaće ognjište", „Prvi travnja", „Dvie sestre", 
,,Tudja je duša mračna", roman „Tri dobe života" i veće 
pripoviesti : „Začarani krug", „Starica" i ,,Na razmedju". 

S posljednjom pripoviesti, uvrštenom u „Russkom Vjest- 
niku" god. 1857., završeno bi beletrističko djelovanje Ev¬ 
genije Turove. Od god. 1856. ona je živo sudjelovala u ured- 
ničtvu „Russkoga Vjestnika", u kojem je uredjivala beletri- 
stički odjel, a istodobno počela je objelodanjivati niz kritič¬ 
kih i biografskih studija, u kojima se je bavila životom ili dje¬ 
lima inostranih spisatelja. God. 1861.—62. izdavala je Ev. 
Tur svoj žurnal „Russkaja Rječ", a kad je ovaj obustavljen, 
stala je saradjivati u petrogradskim izdanjima. Posljednje 
razdoblje njezinoga života bilo je posvećeno književnosti za 
djecu. Izmedju knjiga toga razdoblja osobito je uspjela pri- 

poviest „Katakombe", u kojoj je opisala život kršćana prvih 
vjekova. Uspjele su joj i priče: „Niz bisera", „Kristalno 
srce" i „Mučenici k o 1 o s e j a". Umrla je 15. ožujka 
1892. u Varšavi, a sahranjeni su joj zemni ostatci u Tihonovoj 
pustinji, blizu Kaluge. 

Primjer Phvgenije Tur sliedila je poznata pjesnikinja četr¬ 
desetih godina, grofica Evg. I. Rastopčina (r. 1811. preminula 
1858.). Preživjevši svoju pjesničku slavu, stala je takodjer pi¬ 
sati romane iz života višega svieta, koji su se štampali petde- 
setih godina u raznim žurnalima. Znamenitiji su joj romani 
„Sretna žena", štampan u „Moskvitjaninu" god. 1851., i „U 
pristaništu", koji je bio uvršten god. 1857. u „Biblioteki dlja 
Čtenija". Dobroljubov se je oštro narugao potonjemu djelu. 

Kako su u ono doba bili u modi dugački romani sa fanta¬ 
stičnim sadržajem, možemo razabrati po tome, što su se takvi 
romani priobćivali ne samo u „Oteč. Zap.", gdje su izlazili 
dugački romani Vonljarljarskoga, gdje se je nekoliko godina 
vukao roman „Stari dom" od V. R. Zotova, u kojem se je 
opisivala kronika počevši od vremena cara Petra, pa do sa- 
vremenosti piščeve, nego i u „Sovremenniku". Žaliti je samo, 
što je takove romane dostavljao i sam izdavatelj žurnala N. A. 
Nekrasov, koji je takve romane tvorio uz suradničtvo spisateljice, 
koja je na književno poprište stupila g. 1848. pod pseudonimom 
N. Stanickaja s pripoviedkom „O bitelj Taljnikovih"; 
u ovoj se je radnji ukazao neobični talenat, od kojega se je 
mnogo očekivalo. Bila je to kći glumca Brjanskoga, žena 
suizdavatelja „Sovremennika", Avdotja Jakovlevna Panaeva, 
kašnje udata Golovačeva. Petdesetih godina napisala je uz 
suradnju Nekrasova dva ogromna romana: „Tri strane 
svieta" i „M rtvo jezer o". Ovi romani bili su priobći- 
vani u „Sovremenniku", te su ih s velikim zanimanjem čitali 
prijatelji fantastičnoga štiva, ali dadako nisu nipošto razvijali 
mladi i svježi talenat N. Stanicke, već su ga uništavali. 

Treba na posljedku zabilježiti još jednu osobitost žurna¬ 
listike one dobe : žurnali, koji su se gotovo prestali medjusobno 
razlikovati, pa su bili natrpani suhoparnim, tobož znanstvenim 
traktatima i bezkrajnim fantastičnim romanima, a nisu smjeli 
provadjati kakav pravac, ipak su vodili strastvenu polemiku, 

pri čemu je vladalo osobito neprijateljstvo izmedju ,,Oteč. 
Zap.“ i ,,Sovrem.“ baš kao i izmedju potrogradskih organa, 
označivanih zapadnjačkima i ,, Moskvi tjaninom", koji je sma¬ 
tran bio predstavnikom slavenofilskoga tabora. Ali sva ta 
polemika nije imala ni sjenke misaonoga sadržaja. To je bilo 
izrugivanje i podsmj ehivanj e bez sadržaja, puno sliepe pristra¬ 
nosti i drzkoga pazarenja. To nije bilo drugo, nego natjecanje, 
tko će komu odmamiti predplatnike. Tada su to u žurnalnom 
jeziku nazivali jesenjom vojnom, a bila je u tome, što 
je svaki žurnal u doba obnavljanja predplate stao ruglu izvr¬ 
gavati svoga takmaca, a izticati svoje prednosti, pri čemu si 
medjusobno spočitavahu nedostatno znanje jezika, rdjave prie- 
vode, štamparske pogrješke itd. 

III. 

Bila bi pogrješna misao, kad bi se ovaj nazadak književ¬ 
nosti pripisao jedino cenžurnim prilikama. U samom družtvu 
bilo je dovoljno natražnjačkih živalja, pa kad su ljudi, snažni 
duhom, smioni i dosljednoga mišljenja sašli s književnoga po¬ 
prišta, zapremili su to poprište oportuniste posebne vrsti, 
baš kao da ih je reakcija stvorila za onaj niveau, na koji je bila 
ponižena žurnalistika. Tim oportunistima nije bilo stalo do 
težkoga položaja štampe, nego su uz takav poredak živjeli, što 
no rieč, kao bubreg u loju; oni su s toga kašnjemu razvitku 
književnosti stavljali znatne zapreke. To su bili licemjerni ljudi, 
na skroz proniknuti duhom potrogradskoga birokratizma. Na 
oko su se prikazivali kao neprikorni naprednjaci, liberalci i za¬ 
padnjaci, koji prate najnovije uspjehe evropske civilizacije; pri¬ 
kazivali su se i kao realiste, koji vojuju za trieznu misao, osno¬ 
vanu na pozitivnim načelima. Ali njihov liberalizam nije sezao 
dalje od površnoga anglomanstva; zanimanje za zapadno¬ 
evropski napredak nije sezalo dalje no do uzhita za čudesa 
evropske industrije u obliku željeznica, električnoga brzojava 
i gospodarskih strojeva; njihov se realizam oživotvorivao u 
praktičnoj filozofiji ujaka Adujeva, a uz to je nijekao ne samo 
romantičke fantazije, nego i svako drugo nekoristno uzhići- 
vanje. Sav njihov ideal sastojao je u tome, da do petdesete 

godine života priberu zaokruženu glavnicu, da im bude udobno, 
umjereno, točno i solidno u svim funkcijama života, da hine 
navike velikoga svieta, a pokadšto tumaraju kao bezposleni 
kicoši, prenavljajući se, da je u njima razvijeno čuvstvo lie- 
poga. Taj ideal može se opaziti u množtvu beletrističkih pro¬ 
izvoda one dobe, sad u tipu hvastajućega se svojom čestitosti 
upravnoga činovnika, nepodmitljivoga revizora i sudca iztra- 
žitelja u novom fraku, s neprikornim, svjetskim, otmjenim vla¬ 
danjem i nježnim srcem, koje je vazda spremno zaplamsati 
vjernom strašću. Ali i u samom razcvatu takove beletristike 
ovakav heroj ukazao se nesposobnim, da se otrese velikosvjet- 
ske afektacije, te se podade kakvomu neobuzdanomu zanosu. 
Takav je primjerice junak pripoviesti Družininove „Polen j ka 
S a k s". 

,,Ja često mislim, — govori o njemu junakinja pripoviesti, 
— ljubi li taj čovjek ma koga? Ni prije vjenčanja ni poslie 
nije mi nikad iskreno rekao, da je ma i najmanje zaljubljen u 
mene. ,,Ljubav moja nije u riečima, već u životu", znao je on 
češće reći. Ni govora o tome, da bi on uzeo cjelivati moje ruke 
ili kleknuti preda me ... Fi done -— od toga bi se sgužvala 
košulja na prsima, uprljalo bi se odielo. On k meni ne dolazi 
drugčije no u fraku ili salonskom kaputu, — tire a quatre epin- 
gles, — vrhunac je drzovitosti, usuditi se, da mjesto fraka obuče 
ljetno odielo!" 

Dalje u toj pripoviesti razabiremo, da Konstantin Saks 
i takove službene dužnosti, za koje nije nužna svečana odora, 
obavlja samo u fraku (dakako i s bielim ovratnikom), a dok 
se on odieva, sili molitelje i podčinjene, da dugo čekaju. 

Evo ovoj okolini birokratskog oportunizma imala je žur¬ 
nalistika petdesetih godina zahvaliti i pedantski suhoparnu 
učenost i bibliografske sitnice uz pomanjkanje kakvih bilo ideja. 
Književnici sličnoga soja povadjali su se u svojem djelovanju 
jedino pobudom, da si stvore književničku karijeru, da što 
više napišu i što više zasluže. 

U prijašnjem poglavlju kazano je, da je u osnovci novoga 
književnoga razdoblja bila ideja povratka k narodu, demokra¬ 
tizacija ruske misli i ruskoga života. Sve su to podpuno zato¬ 
mili oportuniste sa svojim uzko - buržoaznim i birokratskim 

idealima. Ali oni su gospodovali u petrogradskoj književnosti, 
svemu su davali ton i bijahu glavni sudije nove beletrističke 
škole, pa ako ju nisu mogli sasma skrenuti sa staze, na koju ju 
je vodio Bjelinskij, tad se to imade zahvaliti samo tome, što 
medju njima nije bilo nijednoga tako darovitoga kritičara, 
da bi taj mogao pripovjedače podčiniti svojemu utjecaju. Ali, 
ako se kritičari, što ih je stvorila petrogradska književna oko¬ 
lina, nisu odlikovali ni snažnim talentima, ni uplivom, oni ipak 
sačinjavaju tako zasebnu značajku, da ne će biti izlišno, upo- 
znademo li pod konac ovoga poglavlja njihove nazore i krite¬ 
rija njihove kritike. 


IV. 

Najvećim ugledom izticahu se u ono doba na polju kritike 
u petrogradskim žurnalima Aleksander Vasiljević Družinin 
i Pavao Vasiljević Annenkov. 

A. V. Družinin rodio se je 1825. god., a naobrazivao se 
je u učilištu za paže, iz kojega je izišao kao poručnik tjelesne 
garde, finske pukovnije. Od god. 1847. služio je u pisarni mini¬ 
starstva rata, a već god. 1851. dao je ostavku. Prva njegova 
pripoviest, koja je na njega svratila pažnju, bijaše „Polenj ka 
Sak s“. Sliedile su pripovjedke : „Pripoviest Aleksej a 
Dmitrijević a '', ,,Pričanje Julesov o", ,,L i e č- 

nik i b o 1 e s t n i k“ itd. Istodobno stao je Družinin izdavati 
zbirku znamenitih romana starijeg i novijeg doba sa životo- 
pisniin podatcima o piscima, a u ,,Sovremenniku“ je nastupio 
kao feljetonista pod pseudonimom Ivana Černoknižnikova. 
Pod istim pseudonimom pisao je kašnje u ,,Biblioteki dlja 
Čtenija'' i ,,Vjeku" 

U,,Biblioteki dlja Čtenija'' priobćio je Dru¬ 
žinin god. 1851.—1852. niz članaka pod nadpisom : ,,D ž o n- 
son i Bosvel" slike iz britanske književnosti druge po¬ 
lovice XVIII. vieka. U ,,S o v r e m e n n i k u“ pisao je kroz 
prvu polovicu pet desetih godina kritičke feljetone pod nad¬ 
pisom : ,,Pisma inogradskoga predplatnika o ruskoj žurnalistici'', 
a pošto su se god 1856. pojavili u ,,Sovremenniku" novi surad¬ 
nici, on je pod gornjim naslovnom pisao u ,,Biblioteku 
dlja Čtenij a", za koji je žurnal sad trajno radio te ga i 

uredjivao. Od ostalih njegovih radnja zaslužuju spomena : 
prievodi Shakespearovih tragedija ; „Kralj L i r", ,,R i- 

čard III." i ,,K orio lan", njegove razprave u „Ruskom 
V j e s t n i k u" : ,,I z dnevnika svjetskoga po¬ 

srednik a", pod pseudonimom „Nepoznati". 

God. 1859. učinio je Družinin znamenito djelo, zamislivši 
osnutak „Družtva za podpomaganje oskudnih književnika i 
učenjaka", pa je živo sudjelovao oko oživotvorenja ove ko- 
ristne uredbe. Neumorna radinost podkopala je njegove sile 
i uskorila njegovu preranu smrt; pod konac. 1863. godine legao 
je, a već 10. siečnja 1864. umro je u Petrogradu od sušice u 
39 godini dobe. 

Pavao Vasiljević Annenkov rodio se je u Moskvi 19. 
lipnja 1813. Otac mu je bio bogati vlastelin iz simbirske guber- 
nije. Pošto je svršio srednje učilište, polazio je dulje vremena 
kao dobrovoljni slušatelj historijsko-filologijski fakultet petro- 
gradskoga sveučilišta. God. 1833. stupio je bio u pisarnu mi¬ 
nistarstva financija, ali je domala ostavio službu, a god. 1840. 
odputovao je u inozemstvo, od kuda je pisao pisma za „Ote- 
čestven. Zapiski" 1840.—1842. Četrdesetih godina boravio je 
ponajvećma u inozemstvu, riedko bi se kad vraćao u Rusiju, 
a pisao nije do li nekoliko pripoviesti srednje ruke i do¬ 
pisa. Petdesetih godina stao je Annenkov odlučnije raditi : 
on se je protisnuo u prve redove, pa je uz A. V. Družinina bio 
smatran prvim kritičarom. Ah osobito se je proslavio u biblio¬ 
grafiji, na kojem je polju ostavio dosta častnu uspomenu 
takvim radovima, kao što su izdanje sveukupnih djela A. S. 
Puškina sgradjom za njegov životopis god. 1856., pa izdanjem 
životopisa i dopisivanja Stankevićeva god. 1867. 

Istodobno s ovim radovima uvrštavao je u raznim žurna¬ 
lima kritičke studije, izmedju kojih su znamenitije ove : I. S. 
Turgenjev i L. N. Tolstoj (1854. god.) „Misao u 
proizvodima 1 i ep e knjige" (1865.), S. T. Aksakov 
i njegova obiteljska kronika" (1856.), ,,K n j i- 
ževna spretnost slaboga čovjek a", u povodu 
pripoviesti ,,A s j a" odi. S. Turgenjeva (1858.), „Poslovni 
roman u našoj književnosti: „Tisuću duša", 
roman A. Pisemskoga" (1859.), „Naše družtvo 

u „Plemićkom gniezdu“ I. S. Turgen j eva“ (1859.), 
,,0 1 u j a” Ostrovskoga i kritička bura (1860.) itd. 

Posljednjih dvadeset godina živio je Annenkov većim 
dielom u inozemstvu, te bi samo pokadšto dolazio u Rusiju. 
Najvažniji radovi njegovi iz te dobe djelovanja jesu njegove 
uspomene o pokretu ruske misli i književnim trudbenicima četr¬ 
desetih godina, koji su bili priobćivani u ,,Vjestniku Evropy’‘, 
pod naslovima : „Znamenito desetgodišt e”, ,,I d e a- 
liste tridesetih godina", „Mladost I. S. Tur¬ 
gen j eva”, „Umjetnik i jednostavni čovjek" 
(A. F. Pisemskij) i dr. 

Annenkov je preminuo u Draždjanima god. 1887. 

Čitate li razprave i feljtone tih kritičara, osobito Druži- 
nina, uzalud tražite u njima kakve provodne principe i kriterije ; 
medjutim, ponavljamo još jedan put, te razprave i članci ima- 
djahu skroz zaseban značaj, a radi toga morali su se svidjati 
petrogradskim birokratskim oportunistima, jer su odgovarali 
mišljenju i čuvstvovanju njihovu. 

I zaista : pomislite si petrogradskoga liberalnoga upravnika, 
kako u večer, u slobodno doba, kad nije imao službenoga posla 
niti se je zabavljao preferancom, na polak leži u udobnom naslo¬ 
njaču, pred kominom, u kojem plamsa oganj, pa lista posljednje 
knjige žurnala, i prelieće očima beletrističke novosti. Iz svake 
pročitane knjige crpe svoje sudove, pokadšto oštroumne, vjerne 
i pune zdravoga smisla. Ali jesu li se ti sudovi ticali nutar¬ 
njega smisla, koji se je krio u pročitanom djelu, jesu li se odnosili 
na onaj duh, koji je ta djela pronicavao? Nipošto : sva kritika 
ograničavala se je na to, da li je značaj glavnoga lica dosljedno 
proveden ili nije, jadikovalo se je, što djelo nije dosta zanimivo, 
kako su primjerice francezki romani, u čemu da ruski pisci 
zaostaju, ili su se podrugivali spisatelju, što se je drznuo prika¬ 
zivati heroje iz višega svieta, a nema ni pojma o om višem 
svietu, itd. Upravo ovakovim ocjenjivanjem odlikuju se kritike 
i feljtoni onoga doba, a osobito kritike Družininove. 

Za primjer uzimamo ovdje dva, tri izvadka. God. 1850. 
bila je tiskana u ,,Oteč. Zapis.” pripoviest I. S. Turgenjeva : 
,,D nevnik suvišnoga čovjek a”. Svatko bi mogao 
pomisliti, da je ova pripoviest morala ikoliko ozbiljna kritičara 

potaknuti na veoma ozbiljne i važne misli, s obzirom na obće- 
nito potišteno stanje onoga doba, a gle, kako je Družinin ocienio 
tu prekrasnu pripoviest : 

„Ova pripoviest spada medju najslabija djela pisca ,,L ov¬ 
ce v i h zapisak a”. To je jedna od onih pripoviesti, koje 
se nikad ne dočitaju do kraja i o kojima će dva, tri 
ljubitelja dubokoumnim licem reći : ,,To za pravo nije pripo¬ 
viest, već psiholožko razmatranje". Gosp. Turgenjev odveć 
je uman, a da napiše posve dosadnu stvar, pa je onaj, tko je 
s pažnjom proštio njegovo posljednje djelce, našao u njemu 
nekoliko misli, živahnih opisa, ali ništa više. U potonje doba 
tako smo već navikli na psiholožka razmatranja, na pripoviesti 
,,mračnih" „pustih”, „suvišnih” ljudi, na zapiske maštalaca i 
hipohondra, tako smo često s više manje vještim pripovjedačima 
zavirivali u duše bolestnih, plahih, potištenih, ogorčenih, mli¬ 
tavih heroja, da su se naše potrebe naskroz izmienile. Ne treba 
nam tjeskobe, ne želimo djela, koja se osnivaju na bolestnoj 
dispoziciji duha; kad bi i sam autor „Obermana" uzkrsnuo 
i napisao nam novi roman takve vrsti, sumnjam, da bi itko takav 
roman dočitao, pače ni do konca prvoga poglavlja. Gosp. Tur¬ 
genjev, u kojega je vanredna sposobnost za psiholožku analizu, 
rado opaža na svakom svojem heroju slabe, razdražljive, bolestne 
crte. Ta vlastitost, upotriebljena umjereno, pomogla mu je 
ocrtati prekrasni značaj Vilickoga u „Neženji", a osobito 
se je efektno iztakla u jednoj od lovčevih pripoviesti, ako se ne 
varam, u ,,H amletu ščigrovskoga okružj a". I 
,,D nevnik suvišnoga čovjeka" sav je savcat sazdan 
na toj vlastitosti, i zato je pripoviest slaba te umara”. 

Izpričavši zatim sadržaj te pripoviesti, Družinin stvara 
ovaj zaključak : 

„Pročitavši s dosta turobnim čuvstvom pripoviest Turge- 
njeva, zamislio sam se nad pripoviedkom jednoga od najmilijih 
mi spisatelja. Htjedoh odgonenuti jedan od glavnih uzroka 
one sitničavosti, koja je upravo neponjatna baš u ovo doba, 
kad je naša naučna književnost stala tako brzo napredovati, 
pa kad svaki ruski žurnal svakoga mjeseca donaša svojim 
čitateljima po jednu ili po dvie znamenite razprave ozbiljnoga 
sadržaja (sic). Razmišljajući o uzrocima te sitničavosti, došao 

sam do dvojakog uvjerenja : prvo je, da satirični elemenat, 
bio koliko mu drago sjajan, nije sposoban da bude prevladjujućim 
elementom u liepoj književnosti, a drugo, da su naši pripovjedači 
izcrpli svoje sposobnosti, gramzeći za predmetima savremenoga 
života”. 

Ne smijemo se diviti divljačtvu takvog umovanja : svi 
petrogradski upravnici one dobe, počevši od dvorskih, pa sve 
do pravih tajnih savjetnika, ponavljali su doslovce gotovo iste 
sudove : da su njima dodijali ti hipohondri u ruskoj književnosti, 
da rusko družtvo ne treba tjeskobe, da je beletristika zašla u 
cjepidlačarenje, a tomu da je uzrok, što je prevladala satira i 
gramzenje za savremenim temama itd. 

Iste godine bila je priobćena u „Moskvit j aninu” 
ne manje znamenita pripoviest Pisemskoga „Lienčina”. 
Ovu pripoviest ocienio je Družinin daleko povoljnije, pa mu 
se je osobito svidjao govor djelujućih osoba, jer je, po njegovu 
mnienju, sadržavao „onu živahnost i originalnost, koja tako 
očarava u romanima Veltmana”. Pri zaključku dosta površne 
ocjene opaža na jednoć Družinin, — ovaj put ne samo, da ugodi 
dvorskim i tajnim savjetnicima, već i njihovim ženama i kće¬ 
rima, — da je u pripoviesti Pisemskoga malo spoljašnje zanimi- 
vosti, pa ovako prigovara piscu : ,,Pripovjedač, — piše on, — 
bio kako mu drago darovit, ne treba izbjegavati živih prizora, 
kretanja, pače i tajinstvenosti i efektnosti: ne 
piše on samo za diletante, koji su ohladnjeli za romane, pak 
kad čitaju zanimivu pripoviest, govore : ,,nešto ljepšeg od 
,,Monte Krista” ne ćeš više smisliti, dragi prijatelju !” itd. 

V. 

U kratko, zabora.više na sve velike zavjete Bjelinskoga. 
Baš kao da je Bjelinskij nišanio na te buduće kritičare, svoje 
nasljednike, kad je u svojem književnom razgledu za god. 
1847. opisao, kako promaženi sibarita nehajno baca knjigu, 
u kojoj je bila pripoviest u duhu prirodne škole, pa kliče : 
,,Knjiga mora ugodno zabavljati, ja i onako znadem, da u ži¬ 
votu ima mnogo težkoga i mračnoga, pak ako u obće čitam što, 
tad čitam samo za to, da na to zaboravim !” — ,,Tako dakle, 

— odvraća Bjelinskij, — mili, dobri sibarito, radi tvojega mira 
moraju knjige lagati, i siromah mora zaboravljati svoju biedu, 
gledajući na svoj glad, uzdasi i stradanja moraju do tebe do- 
pirati kao glasbeni zvuci, da ne pokvare tvoj tek, da ne na¬ 
ruše tvoj san". 

Ove proročanske rieči izpunile su se rieč po rieč : kritičari 
sibarite, o kojima govorimo, požurili su se, da navieste pravu 
vojnu naravnoj školi, te su stvorili poseban kult poezije Puški- 
nove, ne radi veličajnosti te poezije same po sebi, niti sbog 
neocjenjivih zasluga Puškinovih, već samo radi toga,' da se 
suzbija Gogoljev upliv, kako to izjaviše ti sami kritičari u svojim 
Člancima, veleći, da im je svrha vratiti rusku književnost k sviet- 
lomu pogledu na život. 

Tako je Družinin u svojoj razpravi, povodom izdanja Puš¬ 
kinovih djela, pisao medju inim u ,,Biblioteki dlja Čtenija" 
god. 1858. : 

,,Jedan od suvremenih spisatelja veoma se je liepo izrazio, 
govoreći o biću darovitosti Aleksandra Sergejevića Puškina. 
,,Kad bi Puškin bio poživio do našega doba, — kazao je dotični 
spisatelj, — njegova bi djela sačinjavala odpor protiv Gogoljeva 
pravca, proti kojemu je u neku ruku nuždno djelovati". Ovo 
je skroz opravdan nazor i primjenjiv na stvar. I sada, i nakon 
toliko i toliko godina iza njegove smrti, moraju Puškinova djela 
činiti svoje djelo. Proučavajući prozu Puškinovu, pak njegova 
Onjegina, u kojem je prikazan naš svagdanji život, ne samo 
gradski, već i seoski ; proučavajući njegove stihove, što mu ih 
udahnuše seoske slike, seoski život, mi ćemo doći do načela 
onoga uztuka, one reakcije, što je toli nužđna u sadašnjoj liepoj 
književnosti. Govorili, što mu drago, oduševljeni pristaše Go- 
goljevi (i mi se ne ubrajamo medju njegove hladne čitatelje), 
ipak valja priznati, da sva književnost ne može živjeti od samih 
,,Mrtvih duša". Potrebna nam je poezija. A poezije je 
malo u sljedbenika Gogoljevih, poezije nema u suviše realnom 
pravcu mnogih najnovijih trudbenika. Taj pravac ne može se 
nazvati naravnim, jer izučavanje jedne strane života nije još 
narav. Reći ćemo bez okolišanja, što mislimo : naša sadašnja 
liepa književnost izmoždena je, oslabljena svojim satiričkim 
pravcem. Protiv takvoga satiričkoga pravca, do kojega nas je 

dovelo neumjereno oponašanje Gogolja, poslužit će nam kao 
najbolje orudje Puškinova poezija. Oči nam se razbistruju, 
disanje oslobadja : mi se prenašamo iz jednoga svieta u drugi, 
od umjetnoga osvietljenja k jednostavnomu dnevnomu svjetlu, 
koje je bolje od ma kako jarke razsvjete, ma da i razsvjeta u 
svoje doba ima svojih ugodnosti. Pred nama je isti život, 
isti ljudi, ali kako sve to izgleda tiho, spokojno i radostno!” 

Od zahtjeva, da umjetnost tiho, mirno i radostno gleda na 
život, samo je jedan korak do teorije čiste umjetnosti, a kad su 
već ruski kritičari oportuniste prešli na to tlo, ne samo da im nije 
preostalo više drugo, već da ne samo zaborave zavjete Bjelinskoga, 
nego da ih podpuno zabace, pa su se oni požurili na tu stazu, 
pri čem je najiskrenijim i najdosljednijim ostao Družinin, koji 
je u svojoj razpravi : ,,Crtice iz seoskoga života od A. F. Ph 
semskoga” god. 1856. očito suzbijao Bjelinskijevu kritiku, te 
upozorivao pače 11a njezin štetni utjecaj : 

,,Veći dio ljudi, koji pišu, — veli Družinin, — shvaćao je 
nuždnost života i primirenja s njime, bio je svjestan nuždnosti 
svega onoga, od čega ga je odvraćala nova kritika, t. j. po¬ 
treba svietloga pogleda na stvari, veseloga iskrenoga smieha, 
potrebu, da se bez zlobe držimo prema životu, potrebu, da 
s ljubavlju i simpatijom motrimo ljude i ljudska djela. Zato je 
doba podpunoga prevladjivanja didaktične kritike prije škodilo 
našoj književnosti, nego joj koristilo. Kritika četrdesetih godina 
prije je priečila razvitak tada živućih spisatelja, nego li una- 
predjivala pojav novih pisaca didaktičara. Kritika Bjelinskijeva 
sputavala je sponama književnike, koji su si već stekli ime i koji 
se na novo pojaviše, ali umjetnika, koje bi ona stvorila, nije bilo. 
Ona nije stvorila ni svojih pjesnika, ni svojih književnih privr- 
ženika ; ti posljednji, koji su neko doba ostali u didaktičnim 
lancima, nestajali su s lica zemlje i pogibali sa svoje vlastite 
nemoći. Svuda su kipjele svježe, mlade sile, posvuda se je po¬ 
javljivalo susprezano protuslovlje uzanim didaktičnim zahtje¬ 
vima gospodujuće kritike. Jedva je zamuknuo glas Bjelinskoga, 
jedva je njegova pjesnička rieČ prestala služiti najnepoetičnijim 
ciljevima, u redovima ruskih kritičara nije.se našao čovjek, 
koji bi bio nastavio njegovo djelo. Uza sve poštivanje kritike 
gogoljevskoga razdoblja, uza sve lične simpatije za njihove 



glavne trudbenike, svaki pjesnik i svaki prozaista, uzgojen na 
njezinim teorijama, oćutio je, da je napokon kucnuo čas, da se 
otrese mrtve, rutinske strane spomenutih teorija. Ne gledeći 
na podpuno gospodstvo didaktičkih predaja u umjetnosti, razvoj 
naše liepe književnosti stupao je šire i svestranije”. 

Težko je i pomisliti krupnijeg izvraćanja svih historijsko- 
književnih podataka. Bjelinskij, koji je uviek vojevao protiv 
didaktizma u književnosti, te tražio od pisaca, da se proniknu 
samo živim i naravnim osjećajem družtvenih pitanja, proglašen 
je eto u jedan mah didaktičarom ; on da nije stvorio ni jednoga 
spisatelja, a oni, koji su se podlagali njegovim zahtjevima, 
izčezavali su i pogibali radi svoje nemoći ! Evo, do čega su došli 
kritičari oportuniste ! Treba zabilježiti, da se ovalcova navala 
na zavjete Bjelinskoga nije pojavljivala samo u ,,B i b 1 i o t e k i 
d 1 j a Č t e n i j a", gdje je ta navala bila umjestna, jer je taj 
žurnal uviek pobijao Bjelinskijeve kritike i naravnu školu. 
Ali ni „Sovremennik” nije zaostajao za spomenutim žur¬ 
nalom, jer je već god. 1855. u njemu ustao P. V. Annenkov 
u studiji : ,,0 misli u proizvodima liepe književ¬ 
nosti” veoma odlučno protiv zahtjeva, da proizvodi liepe 
književnosti šire misli i pouku. Vječno nastojanje o misli, kojim 
se bavi ne samo obćinstvo, nego i kritika, da podaje proizvodima 
liepe književnosti pedagožki značaj, što da se ne vidi samo u 
prošlosti, nego i u sadašnjosti. 

,,S jedne strane, — govori Annenkov, — možda se od toga 
krug djelovanja književnosti i razširuje, ali s druge strane gubi 
on veći dio najdražih i najhitnijih svojih svojstava, — svježost 
u shvaćanju pojava, jednostavnost u pogledu na stvari, smjelost 
vladanja njima. Tamo, gdje se relativna vriednost proizvoda 
opredjeljuje količinom misli, a dostojanstvo njihovo po težini 
i kakvoći ideja, tamo se riedko kad nalazi skroz pouzdano 
promatranje prirode i značajeva, već gotovo uviek filozofiranje 
i neka lukavština. A i ne govorimo o tome, da je na osnovu misli 
lako biti sudcem književnoga proizvoda svakomu, tko u sebi 
priznaje misli (a tko ih ne priznaje u sebi?), dočim je to na os¬ 
novu estetskih uslova teže. Ne govorimo takodjer, da po bit¬ 
nosti kritika, koje pretežito traže misao, sav bolji dio proiz¬ 
voda, baš njegova izgradnja, ostaje gotovo uviek bez ocjene 

i oznake, ali recimo, da često ni ne traže od umjetnosti onih 
misli, koje bi ona bila zvana i sposobna razprostranjivati u svojem 
području .... Traže od umjetnosti ne umjetničke, već filozofske 
i pedagožke misli. Poznato je, da svako područje liepoga imade 
svoj krug ideja, koje se nipošto ne skladaju s idejama, kakve 
do bezkrajnosti može nizati sposobnost umovanja u obće. 
Tako postoji glasbena, vajarska, graditeljska pak i književna 
misao. Sve su te misli samostalne i ne mogu se prenašati, 
ako ne ćemo, da premještena misao ne budne mjesto istine 
parodoks i nespodoba. Koji krug misli pripada beletristici i u 
čemu je njezina bitnost ? Razvitak psiholožkih crta lica sači¬ 
njava temelj svakomu pripoviedanju, koje crpi život i snagu 
u promatranju duševnih nuanca, subtilnih razlika značaja, igre 
nebrojenih uzrujavanja ljudskoga ćudorednoga bića u doticaju 
s drugim ljudima. Gdje je u pripoviesti i psiholožka činjenica 
i vjerni njezin razvoj, tamo je i prava i duboka misao. Naprotiv, 
ako je pripoviedanje osnovano na čistoj misli, ali izraženoj, 
kako se svagda izrazuje takova misao, pomoću onakove duševne 
dispozicije, koja niti je moguća niti u skladu s estetikom, tad 
misao ne će više spasiti pripoviesti, bila ona po sebi ma kako 
svietla i plemenita. Pripoviest ostat će i tako nevaljanom, dojam 
njezin slab, a utjecaj sasvim ništetan”. 

To nijekanje filozofskih i svakih drugih misli u liepim 
proizvodima, izuzevši jedino psiholožku istinu, pa zahtjev, da 
kritika u prvom redu traži skroz estetsku ocjenu, opet je bilo 
posve u opreci s duhom vremena i sa bitnim značenjem nove 
književne škole. Ovaj navod iz Annenkovljeva studija naveden 
je ovdje navlaš, da se pokaže, kako su pod konac reakcionarnoga 
razdoblja književnički oportunisti umjeli prodrieti svuda te iz- 
premiešati sve karte tako, da su se na stranicama „Sovremen- 
nika” mogli naći isti nazori, kakvi su se razvijali i u ,,Bi- 
b 1 i o t eki d 1 j a Č t eni j a” i ,,0 t eč. Za p.’\ Ali godina 1855. 
bijaše posljednja godina gospodstva oportunista. Sliedećih godina 
morali su se oni okupiti oko dvaju žurnala : ,,Otečestvennih 
Zapi šaka” i ,,Bibl. dlj a Čtenij a M , ali su, ratujući sliepo, 
mlitavo i bezsmisleno protiv snažne struje života, koji se je iz 
nova probudio, posvema pokopali potonji žurnal, dočim su ,,Oteč. 
Zap.” prema koncu šestdesetih godina doveli gotovo do propasti. 

I. Moskovska opozicija: izdavanje žurnala ,,Propilei“ i nastanak slaveno- 
filstva. Životopisni podatci o I. i P. Kirjejevu, A. S. Homjakovu, K. i I. 
Aksakovu. — II. Vjerski i filosofsko-historijski pogledi prvih slavenofila. — 
III. Njihove družtvene doktrine i demokratske težnje. — IV. Porazi, što su 
ih doživjeli. — V. Književne zasluge slavenofila i njihovi nazori o kritici. — 
VI. Domaćinci (počvenniki) i njihovo naučanje. Kritičari domaćinaca: A. Gri- 
gorjev i N. Strahov. Dodirne točke domaćinaca sa petrogradskim oportu¬ 
nistima. — VII. Orest Fedorović Miller. 

I. 

U petdesetim godinama prošloga stoljeća nije Moskva u 
književnom pogledu bila tako zanemarena kao Petrograd. 
Uzrok tomu može biti, što je bila udaljena od središnje točke 
natražnjaštva, naime Petrograda, a i to, što je bila ognjište 
novoga književnoga pokreta. A biti će i drugih uzroka. U Moskvi 
se je opažao nekakav samostalni život, pače se pojavljivala 
i neka opozicija. 

Tako su Katkov i Leontjev (od 1851. do 1857. god.) izdali 
pet zbornika razprava o klasičnoj starini pod nadpisom ,kro¬ 
pile i”. U ovim zbornicima bijaše učenih razprava o drevnom 
svietu i prievoda klasika, koje su priugotavljali što sami izda¬ 
vatelji zbornika, što drugi, kao Granovskij, Kudrjavcev, M. 
Kutorga i ostali stručnjaci u povjesti i starinama. Ma da su ovi 
zbornici sadržavali strogo stručno gradivo, te izbjegavali sve 
tendenciozno i sve, što bi razdraživalo, ali već samo izdavanje 
članaka iz klasične starine bijaše opozicija protiv sliepoga pro¬ 
ganjanja svega klasičnoga, pošto su 11 ono doba upravni kru¬ 
govi dokinuli bili predavanje grčkoga jezika u gimnazijama, 
a na sveučilištima u velike ograničili gradivo iz stare historije. 

Još više života i kretanja opažalo se u ono doba u taboru 
slavenofila. Opravdano se može reći, da su slavenofili, uz pro- 

timbu i podrugivanje petrograđskih oportunista, proživlj ivali u 
ono doba najsvjetlije i najslavnije trenutke svojega života i 
rada ; u njihovim čestitim i visoko-idealnim krugovima čuvale 
su se najbolje predaje četrdesetih godina, na koje su tako sra¬ 
motno zaboravili puzavi birokratski žurnaliste petrograski. 

Slavenofile smatrahu u Rusiji natražnjacima, miešajući 
ih u istu kategoriju sa kvasnim* patriotima tridesetih godina, 
kao što su bili Ševirev i Pogodim Drugi su išli još dalje, pa su 
začetke slavenofilske stranke tražili kod razkolnika i strielaca 
epoke Petra Velikoga, a zatim u svakom sliedećem naraštaju 
odkrivali analogne pojave, te su najbližim predtečom slaveno- 
fila smatrali admirala Šiškova, koji se je borio za stari knji¬ 
ževni slog. 

No dok Šiškov nije bio ništa drugo, no jednostavni sujevjerni 
čovjek i uzki pedant, slavenofili četrdesetih godina bijahu po- 
najobrazovaniji ljudi svoje dobe, te su čitali one iste knjige, 
iz kojih su se učili Hercen, Granovskij i Bjelinskij, što će se 
razabrati odmah po činjenicama iz života prvih vodja slaveno- 
filstva, braće Ivana i Petra Vasiljevića Kirjejevskih, Aleksjeja 
Stjepanovića Homjakova, Konstantina i Ivana Sergejevića 
Aksakovih. 

Otac braće Kirjejevskih, Vasilij Ivanović, potjecao je iz 
stare plemićke porodice, koja je imala mnoga dobra u bjelov- 
skom okružju, medju ostalima i, selo Dolbino, udaljeno sedam 
vrsta od Bjeleva. Bio je to dosta naobražen čovjek, poznavao 
je pet jezika ; u mladosti se je i sam bavio književnošću ; oso¬ 
bito je volio prirodne nauke: fiziku, kemiju i liečničtvo. Sa svojom 
ženom Avdotjom Petrovnom Juškovljevom rodio je troje djece: 
sina Ivana u Moskvi god. 1806., sina Petra u Dolbinu 1808. god. 
i kćer Mariju. Po njegovoj smrti god. 1812. vratila se je njegova 
udovica s djecom u selo Dolbino. Dječaci su iz početka bili uz¬ 
gajani pod utjecajem pjesnika V. A. Žukovskoga, rodjaka žene 
Kirjejevskijeve, a kašnje pod ravnanjem njezinoga drugoga 
muža, A. A. Elagina. Osobito su sretne sposobnosti bile u Ivana 
Kirjejevskoga. On se je brzo razvijao, već na selu naučio je 
francezki i njemački jezik, upoznao je i književnost francezku 
i njemačku, pročitao je mnogo povjestničkih knjiga, temeljito 

* „Kvas“ je rusko narodno piće. — Op, prev . 

je proučio matematiku, upoznao je filozofiju Lockeovu, Helve- 
tiusovu, Kantovu i Schellingovu. 

Godine 1822. preseliše se Elaginovi u Moskvu radi daljeg 
uzgoja djece i tu su sad braća Kirjejevskijevi stali učiti grčki 
i latinski jezik, podučavali su ih Snegirev, Merzljakov, Cvje- 
tajev, Čunakov i drugi profesori moskovskoga sveučilišta, po¬ 
lazili su javna predavanja Pavlovljeva te naučili englezki jezik. 
Godine 1824. stupio je I. Kirjejevskij u moskovski glavni arkiv 
inozemnoga kolegija, gdje se je sprijateljio sa svima tako zvanim 
,,mladim arkivarima” — braćom Venevitinovima, V. P. Titovom, 
S. P. Ševirjevim i ost. U početku 1827. godine obećao je knezu 
Vjazemskomu, da će nešto napisati, da se pročita na književničkoj 
večeri knjeginje Z. A. Volkonske, pa je napisao „Caricinsku 
n o ć”. To je bio prvi književni pokušaj I. Kirjejevskoga, što ga 
upoznaše mnogobrojni slušatelji. Godine 1828. napisao je za 
„Moskovski j V j e s t n i k” članak : ,,N e š t o o zna¬ 
čaju Puškinove poezije”. Članak je bio uvršten 
bez podpisa, samo s brojkama 9. i 11. Tada je i njegov brat 
Petar dao uvrstiti u ,,Vjestnik” odlomak iz Calderona, preveden 
iz španjolskoga; u posebnoj knjizi izdao je prievod Byronove 
pripoviesti ,,Vampir”. Godine 1829. pošao je Petar Kirjejevskij 
u inozemstvo, da polazi njemačka sveučilišta, a početkom 
godine 1830. pošao je za Petrom i Ivan. U inozemstvu slušala 
su oba brata predavanja ponajboljih profesora one dobe, medju 
inima Schellinga i Hegela. Vrativši se iz inozemstva u jesen 
godine 1831. stao je Ivan Kirjejevskij izdavati žurnal ,,Evro- 
pejec”. U ovom su žurnalu revno saradjivali : Jazykov, Bara- 
tynskij, Homjakov, Žukovskij, knez Vjazeinskij, A. I. Tur- 
genjev i knez Odojevskij. Ali ovaj je žurnal bio zabranjen 
22. veljače 1832. radi razprave Ivana Kirjejevskoga : „Devet¬ 
naesti vi e k”. Cenzor S. T. Aksakov bio je odpušten, a 
Kirjejevskomu je prietio izgon iz priestolnice, te ga je samo 
zauzimanje V. A. Zukovskoga spasilo. 

Zabrana žurnala tako je djelovala na Ivana Kirjejevskoga, 
da gotovo dvanaest godina nije ništa pisao. U to se je doba 
preobrazio iz zanesenoga zapadnjaka u isto tako skrajnjega 
slavenofila. Ovu promjenu imao je u glavnome zahvaliti bratu 
Petru. Potonji je poznavao u pismu i govoru sedam jezika. ; 

znanje mu je bilo veliko, ma da je bio manje sposoban, nego li 
brat Ivan, — nije bio tako rječit i pisao je dosta težko. Jedinu 
razpravu napisao je god. 1845. za žurnal ,,Moskvitjanin” ; od 
prievoda iz njegove mladosti ostalo je u rukopisu nekoliko 
dovršenih tragedija Calderona i Shakespearea. Prievod njegov 
Irwingove knjige „Poviest Mahometa” bio je tiskan poslie 
njegove smrti (god. 1856.). Najviše se je proslavio sabiranjem 
narodnih popievaka, a počeo je taj posao ljeti 1831. godine. 

Različno mišljenje braće radjalo je medju njima svagdanjim 
žarkim prepirkama, pod utjecajem kojih preobrazio se je Ivan 
Ivirjejevskij u slavenofila. Ali je na taj preokret djelovalo mnogo 
i prijateljevanje I. Kirjejevskoga sa kaludjerom novospaskoga 
manastira, starcem Filaretom, čije je propovjedi Ivan Kirje- 
jevskij u velike cienio ; kad je starac smrtno obolio, njegovao 
ga je Ivan brižno kao odani sin, te je ciele noći prosjedivao u 
ćeliji uz postelju starca, koji je umirao. 

Godine 1834. oženio se je Ivan Kirjejevskij s Natalijom 
Petrovnom Arbeninovom, koju je već davno ljubio. Od god. 
1839. bio je I. Kirjejevskij počastnim nadzornikom okružnog 
učilišta u Bjelevu. Početkom četrdesetih godina molio je izpraž- 
njenu katedru logike na moskovskom sveučilištu, ali pošto je 
još od izdavanja ,,Evropejca” bio politički nepouzdan, to nije 
dobio profesure. Godine 1845. živo je sudjelovao u izdavanju 
,,Moskvi.tjanina”, te su tri prve knjige toga žurnala bile izdane 
pod njegovim uredničtvom ; ali pošto nije bilo moguće, da 
izdaje žurnal, a da mu nije ujedno podpuni gospodar i zvanični 
izdavatelj, odrekao se je i urednikevanja. U ljetu 1845. godine 
preselio se je Kirjejevskij na svoje dobro Dolbino, gdje je ostao 
do jeseni 1846. godine. Ta godina bila je jednom od najtežih 
u njegovom životu. Te je godine pokopao svoju kćerku i izgubio 
mnoge prijatelje. Početkom god. 1854. napisao je Kirjejevskij 
poznato pismo grofu Komarovskomu : ,,Z na č a j evropske 
prosvjete i odnos te prosvjete prema ru¬ 
skoj”. Ovaj je članak bio napisan za „Moskovski j 
S b o r n i k” i priobćen u prvoj knjizi. Propast drugoga svezka 
,,Sbornika” tako je djelovala na Kirjejevskoga, da je sasvim 
prestao pisati za javnost. Tek kad je poslie krimskoga rata 
zastrujio novi život, pak su u Moskvi god. 1856. osnovali žurnal 

,,R u s s k a j a B e s j eda ;> pod uredničtvom Košeleva, a uz 
sudjelovanje svih prijatelja i drugova Kirjejevskoga, odlučio 
je on prekinuti mucanje, pa je mjeseca veljače poslao u Moskvu 
svoju razpravu ,,0 mogućnosti i potrebi novih 
načela za filozofiju”. Ova razprava bijaše labudji 
piev I. Kirjejevskoga : io. srpnja 1856. obolio je od kolere i 
već je sutra dan umro. Tielo njegovo prevezoše u Optinu pustoš 
te sahraniše blizu zborne crkve. 

Aleksij Stepanović H o m j a k o v rodio se j e u Moskvi 
1. svibnja 1804. god. Po otcu i majci (rodjenoj Kirjejevskoj) 
Homjakov je potjecao iz staroga plemićkoga roda. Kad je 
Homjakov svršio tečaj na moskovskom sveučilištu, odveo ga 
je otac njegov u proljeće 1822. godine u Novoarhangelsk u her- 
sonskoj guberniji, da stupi u službu, u kirasirsku pukovniju, 
te ga preporučio zapovjedniku te, pukovnije, grofu D. E. Osten- 
Sakenu, koji je mladoga Homjakova primio kao sina. Evo kako 
Osten-Saken piše o Homjakovu : 

,,U fizičkom, ćudorednom i duševnom odgoju Homjakov 
je bio gotovo bez premca. Naobrazba bijaše mu vanredno te¬ 
meljita, te ja u svem svojem životu nisam zapamtio ništa slična 
u tako mladenačkoj dobi. Koli je uzvišen bio smjer njegovoga 
pjesničtva ! Njega nije pravac vieka zanosio prema sjetilnoj 
poeziji. U njega je sve ćudoredno, duhovno, uzvišeno. Izvrstan 
je jezdilac. Skakao je preko zaprieka visokih kao čovjek. Iz- 
vrstno je mačevao. U njega je bila snaga volje ne kao u mladića, 
već kao u muža, prokušana izkustvom ; strogo je postio po 
propisima pravoslavne crkve, a po blagdanima i nedjeljama 
posjećivao je sve službe božje. U ono doba bilo je već mnogo 
slobodoumnika, deista, te su se mnogi izrugivali vršenju crkvenih 
zapovjedi, tvrdeći, da su te zapovjedi odredjene za prostotu. 
Ali Homjakova su tako voljeli i cienili, da se nitko nije usudio 
dirnuti u njegove vjerske osjećaje. Izvan službe nije htio nositi 
odielo od finijega sukna ni kod kuće, te je odbio dozvolu, da nosi 
limene kirase mjesto željeznih, koje su bile težke pol puda, ma 
da je bio nizkoga uzrasta i na oko slaba ustroja. Trpio je i 
podnosio fizičke boli kao pravi Spartanac”. 

Odsluživši pod zapovjedničtvom grofa Osten-Sakena go¬ 
dinu dana, bio je Homjakov premješten u konjaničku pukovniju 

tjelesne garde ; 1821. i 1826. godine putovao je po stranim 
zemljama. Pokret, što je u ono doba bio obuzeo petrogradsku 
vojničku mladost, nije se taknuo Homjakova. Dugo je i samotno 
boravio u Parizu, bavio se je slikarstvom i pisao je tragediju 
,,J ermak”. U vojničkoj službi ostao je do završetka rata 
s. Turskom 1829. god. i zatim je dao ostavku, te je sav svoj život 
posvetio naučnomu i književnomu zanimanju, pridruživši se 
slavenofilima. Počevši od tridesetih godina prošloga vieka po¬ 
češe se pojavljivati u moskovskim žurnalima članci Homjakova 
iz filozofije, povjesti i bogoslovlja, prodahnuti naskroz slaveno- 
filskim duhom. Isti duh prove java i njegove tragedije u stihovima 
,,J e r m a k” i ,,D mitrij Samozvane c” kao i množtvo 
lirskih pjesmotvora odišućih žarkim otačbeničtvom. On je ne¬ 
prekidno djelovao do 1860. godine, kad ga je prerana smrt, 
od kolere, survala u grob. 

Konstantin Sergejević A k s a k o v, stariji sin poznatoga 
spisatelja S. T. Aksakova i žene mu O. S. Zaplatinove, rodio 
se je 29. ožujka 1817. u selu Aksakovu, buguruslavskoga okružja, 
tadašnje orenburžke gubernije. Tu je K. Aksakov proživio do 
devete godine, te neprestano obćio sa seljacima, što je naravno 
znatno unapriedilo onu njegovu ljubav za narod, kojom se je 
kašnje odlikovao, te učvrstilo njegove nazore, da su u naroda da¬ 
leko veća ćudoredna svojstva nego u inteligencije. Od 1826. go¬ 
dine nastanio se je K. S. Aksakov s otcem u Moskvi, gdje je od 
tada gotovo neprestano sprovodio sav svoj život. Prvim učiteljem 
i uzgojiteljem K. Aksakova bio je njegov otac, koji je u njemu 
već za rana razvio strast za književnost. Godine 1839., kad mu 
je bilo petnaest godina, stupio je već K. Aksakov na moskovsko 
sveučilište, i to na književni (slovesni) fakultet; tu je doskora 
dospio u znamenito kolo (kružok) Stankevića i postao mu odluč¬ 
nijim članom, pa je u njemu osobito revnovao oko proučavanja 
Hegela i svih onih ćudoredno-filozofijskih pitanja, kojima se je 
bavilo to kolo. Uz Bjelinskoga saradjivao je pod pseudonimom 
,,Volšebnik” (čarobnjak) u „Telesk opu”, ,,M ol vi” i 
,,M oskovskom Nabljudatelj u”, pišući za te žurnale 
recenzije i uvrštavajući pjesme, većinom prievode iz Schillera 
i Goethea. Godine 1838. odputovao je u inozemstvo, ali je tamo 
sproveo samo pet mjeseci, jer nije mogao dulje živjeti bez svoga 

roda i porodičnoga doma. Poslie odlazka Bjelinskoga god. 1839. 
u Petrograd, K. Aksakov približio se je Homjakovu, Kirjejev- 
skomu i Samarinu, te prešao u tabor slavenofila, a uslied 
toga razkrstio se je s Bjelinskim i ostalim članovima kružka. 
Četrdesetih godina proniknuo se je K. Aksakov na toliko slaveno- 
filskim idejama, da je postao jednim od vodja te stranke. Tako 
je u „Moskovskom Sborniku”, što ga je god. 1846. 
izdalo slavenofilsko kolo, napisao pod pseudonimom Imreka 
tri kritična članka u skrajnjem slavenofilskom smjeru, u kojima 
je dosta oštro navalio ne samo na kneza Odoevskoga i Turgenjeva, 
nego i na Dostojevskoga, jer da su se odbili od svoga naroda. 
Godine 1847. branio je K. Aksakov disertaciju o Lomonosovu, 
koju je napisao i podnio, da postigne čast magistra ruske književ¬ 
nosti ; ali je svoju razpravu morao po drugi put dati štampati, 
jer je u njoj bilo nekoliko oštrih izražaja o Petru i petrogradskoj 
periodi. U prosincu 1850. dao je prikazivati u korist glumca 
Leonidova svoju dramu ,,Oslobodjenje Moskve”, ali je drama 
bila već sliedeći dan iza prve predstave skinuta s pozornice. 

U prvoj knjizi ,,Moskovskoga Sbornika” za god. 1852. bila 
je uvrštena razprava K. Aksakova : ,,0 rodnom životu 
Slavena u o b ć e, a Rusa naposeb”. Drugu knjigu 
„Sbornika” ustavila je cenzura god. 1853. medju inim radi raz- 
prave K. Aksakova : ,,0 junacima kneza Vladimir a”. 
Kad je „Sbornik” bio zabranjen, došao je K. Aksakov s ostalim 
glavnim suradnicima ,, Sbornika” pod redarstveni nadzor, te je 
izgubio pravo, da svoje sastavke štampa inače, nego da ih 
podvrgne na cenzuru glavne cenžurne uprave u Petrogradu. 

Tek kad je nastupila nova vladavina, mogao se je K. Ak¬ 
sakov ponovno posvetiti književnomu radu. Odlučno je sara- 
djivao u „Russlcoj Besjedi” (od 1856.), a god. 1857. 
uredjivao je sam tjednik „Molvu”, u kojem je tiskao svu silu 
manjih članaka. Osim toga štampao je koncem petdesetih 
godina dvie drame : ,,K n j a z Ruko vicki j" i ,,0 1 e g 
pod Carigradom”, početak svoje ruske slovnice itd. 

Taj energični književni njegov rad bio je prekinut smrću 
otca mu Sergeja Timofejevića Aksakova. Ta je smrt tako pre- 
nerazila sina, koji je svojega otca vanredno ljubio, da je stao 
očajavati, ponestalo mu je sna, teka, te se je u kratko vrieme 

preobrazio od krepkoga čovjeka u boležljiva mlohavca, zadobavio 
se nemile sušice, pa je za podrug godine, i to na 6. prosinca 
1860. godine, preminuo na ostrovu Zanti. 

Ivan Sergejević Aksakov, mladji sin Sergeja Timofe- 
jevića, rodio se je 16. rujna 1823. god. u selu Nadeždinu, bele- 
bejevskoga okružja, ufimske gubernije. Bile su mu tri godine, 
kad je s porodicom došao u Moskvu. Svršio je pravničku školu 
god. 1844. i stupio u službu kod moskovskoga senata. Kašnje 
je služio kod karnoga suda u Kalugi i Astrahanu, a godine 1848. 
premješten bi u ministarstvo nutarnjih posala kao činovnik 
za posebne poruke ; putovao je u razkolničldm poslovima u 
Besarabiju i jaroslavsku guberniju, da nadzire upravu gra¬ 
dova, da uvadja jednovjerstvo, te proučava sekte ,,bjeguna“ ; 
posljedkom toga bijaše obsežno djelo o „bjegunima”, te je 
dio istoga bio priobćen u ,,Russkom Arhivu’’ semdadesetih 
godina. 

Godine 1852. napustio je I. Aksakov službu, pa se posvetio 
žurnalistici, uredjivao je ,,Moskovski Sbornik”, a kad je potonji 
bio zabranjen, posvetiše oblasti osobitu pažnju I. Aksakovu : 
osim naloga, da svoje radnje šalje na cenzuru glavnoj cenzurnoj 
oblasti, njemu je oduzeto pravo, da ikad više izdaje ili ured uje 
koji žurnal. Poslie toga preuzeo je nalog geografskoga družtva, da 
proučava trgovinu po ukrajinskim sajmovima. Koncem god. 
1853. odputovao je u Malorusiju, te je godinu dana i pol proučavao 
trgovinu u Ukrajini, uslied čega je proučio rusku trgovinu 
u obće, te nadovezao tiesne sveze sa trgovačkim svietom. Ove 
sveze pribaviše mu kasnije unosno mjesto predsjednika mo¬ 
skovskoga družtva za uzajamnu vjeresiju. Posljedkom nje¬ 
govoga putovanja bijaše obsežno djelo : ,,I ztraži van j a 
o trgovini na ukrajinskim sajmovima”, koje 
je tiskano bilo 1859. god., a naišlo je na jednodušnu pohvalu 
svekolike štampe, te pribavilo autoru počastne nagrade : geo¬ 
grafsko družtvo, koje je izdalo ,,I ztraživanj a”, dosudilo 
je piscu veliku konstantinovsku medalju, a akademija znanosti 
— polovinu Demidovljeve nagrade. 

God. 1858. bio je Ivan Aksakov potajni urednik „Russke 
B e s j e d e”. God. 1859. pošlo mu je nakon dugotrajnoga 
nastojanja za rukom, da izvojšti sebi dozvolu, da može izdavati 

tjednik „Parus” (Jedro), ali je taj bio odmah poslie dru¬ 
goga broja zabranjen. 

Poslie otčeve smrti, 30. travnja 1859., morao je Ivan Aksakov 
ostaviti redakciju ,,Ruske Besjede”, te je putovao s bolestnim 
bratom Konstantinom, uz kojega je ostao do njegove smrti 
na oštrovu Zanti. Boraveći u inozemstvu, I. Aksakov upoznao 
je zapadne i južne Slavene, obišao je glavna središta evropskoga 
slavenstva, te nadovezao lična poznanstva s mnogim vidjenijim 
predstavnicima Slavena. Kao člana netom u Moskvi osnovanoga 
slavenskoga dobrotvornoga odbora svuda su ga vrlo srdačno 
susretali, osobito u Beogradu. 

Kad se je vratio u domovinu, Ivan Aksakov stao je moliti, 
da mu dozvole izdavati tjednik „Den”. To mu dozvoliše, 
ali pod uvjetom, da u listu ne bude političkoga odjela. Osim 
toga je cenzuri bilo naloženo, da osobito bdije nad tim tjednikom. 
,,D en” je izlazio od konca 1861. godine do konca 1865., kad je 
Ivan Aksakov s ličnih uzroka obustavio izdavanje lista. 

Godinu dana kasnije — od 1. siečnja 1867. god. — stao je 
I. Aksakov izdavati dnevnik „Moskva”, ali te novine nisu 
bile sretne pod novim cenzurnim propisima : obstajale su u 
svemu 22 mjeseca, do 21. listopada 1868., a u tom kratkom 
vremenu dobile su devet opomena, te su tri puta bile obustav¬ 
ljene : prvi put na tri mjeseca, drugi put na četiri, a treći put 
na šest mjeseci. Dok je obustava trajala, zamjenjivao je 
„Moskvu” „Moskvič”, koji je nominalno izlazio pod ured- 
ničvom drugoga lica, ali ga je faktično uredjivao I. Aksakov, 
te su novine i vanjštinom posve nalikovale ,,M o s k v i”. 

Koncem šestdesetih godina oženio se je Ivan Aksakov sa 
kćerkom pjesnika Tjutčeva, dvorskom gospojicom Anom Fedo- 
rovnom, te je primio službu kod moskovskoga družtva za uza¬ 
jamnu vjeresiju kao predsjednik ravnateljskoga vieća. 

Ovaj službeni rad nije zapremao sve sile i sve vrieme I. 
Aksakova, pa je on uztrajao kao vodja svoje stranke i pro¬ 
slavio se posljednjih godina svoga života i kao sjajni govornik 
i kao publicista. Kao govornik nastupao je u svojstvu predsjed¬ 
nika slavenskoga dobrotvornoga odbora, te mu je najsjajnije 
razdoblje rada bilo za srbskoga pokreta i turskoga rata, počevši 
od god. 1875. do 1878. Svaki njegov govor bijaše u ono doba 

politički dogadjaj. O svakom njegovom govoru brzojavljalo 
se je na sve strane svieta, te je zapadno-evropska štampa po 
njegovim govorima sudila, kojim će smjerom poći ruska poli¬ 
tika. Vanrednu je buku izazvao njegov žarki govor, pun ne¬ 
godovanja, izrečen u sjednici moskovskoga slavjanskoga dobro¬ 
tvornoga odbora, dana 22. lipnja 1878. povodom berlinskoga 
traktata. Radi ovoga govora bio je moskovski slavjanski dobro¬ 
tvorni odbor razpušten, a Aksakov je morao otići iz Moskve, 
te mu je istom u prosincu 1878. godine bilo dozvoljeno, da se 
vrati u Moskvu. 

Kao publicista izdavao je pod konac svoga života tjednik 
„Rus j”, koji je izlazio od 1880. godine, pa sve do Aksakovljeve 
smrti. On je umro 27. siečnja 1886. od bolesti srca. 

Osim što je znamenit nada sve kao publicista i govornik, 
Ivan Aksakov poznat je u ruskoj književnosti i kao pjesnik 
slavenofilstva. Počevši od 1845. god. štampane su njegove 
pjesme u svim slavenofilskim izdanjima ; tek poslie smrti nje¬ 
gove izdane su mu pjesme u posebnim izdanjima. Ivan Aksakov 
prestao se je početkom šestdesetih godina posve baviti pjes- 
ničtvom, ,,pošto se je uvjerio, — kako je kašnje i sam priznavao, 
— da uza sav lirizam, koji je njemu prirodjen, uza svu ćutljivost 
i svaćanje pjesničkih krasota, ipak ne ima ni snage umjetničkoga 
stvaranja, ni dražesti, ni slikovitosti ni melodioznosti stiha, 
stoga se je latio proze, koju je možda pokadšto i kvario, upotre¬ 
bi juj ući suvišnu primjesu pjesničkoga elementa’\ 

II. 

Da uzmognemo shvatiti, što je bilo slavenofilstvo u svojim 
slabim i snažnim stranama, valja da si pomislimo ljude, koji su 
nenadanim, silnim, umnim udarcem ostavili onu sferu mišljenja, 
što je svojstvena neobrazovanim slojevima naroda. Do onoga 
doba bili su to ljudi, koji su sve bezbrižno vjerovali, koji su bili 
sliepo odani predajama; strastveno su ljubili otačbinu umišljajući 
si, da od nje nema ljepše zemlje na svietu ; napokon su i sve nje¬ 
zine uredbe stali promatrati kao nešto u višem stupnju savršena 
i sveta. U kratko, oni su, kao ma koji priprosti čovjek, miešali 
pojmove o religiji, domovini i njezinim uredbama u nešto sasvim 

A. M. Skab'.čevskij : Povjest novije ruske književnost], I,. 4 

nedjeljivo, jednako netaknjivo, božanstveno i kao da se jedno 
bez drugoga ni pomisliti ne može. 

Ali gle, njihova se misao zaniela novim filozofskim susta¬ 
vima i filantropsko-demokratskim idejama. Za čime je po tome 
morala ići? Naravno, u prvom redu za tim, da razabere svoja 
prvašnja vjerovanja, te ih razjasni na temelju novih podataka. 
Takovi podatci bijahu metafizički sustavi Schellinga i Hegela. 
Jedan je od tih sustava naučao, da svaka narodnost oživotvoruje 
kakvu ideju. Ali imade ideja posebnih, sitnih, pa zatim velikih, 
svjetsko-historijskih. Prema tomu da se narodi i diele u svjetsko- 
historijske narode prvoga reda i drugoga reda, nehistorijske. 
Hegel je opet naučao, da većina naroda odrazuje one jedno¬ 
stranosti i skrajnosti, u koje se razpada ideja tečajem svojega 
dialektičkoga razvitka, ali imade velikih naroda — odabranih, 
kojim je dano, da izmiruju jednostranosti višom sintezom, koja 
na novo sjedinjuje ono, što se je razpalo. Hegel je mislio, da ta 
orijaška uloga u savremenoj historiji pripada dakako Njemačkoj. 

Ako je Hegel, koji je tada bio, rekao bi, na čelu evropskoj 
filozofiji, mogao biti tako patriotično pristran, to su kud i kamo 
više takovi mladi ruski moskovski mislioci, koji su od dje¬ 
tinjstva već navikli bili, da svoju otačbinu smatraju ujedinjenjem 
svih savršenstva, mogli pomisliti, da je baš Rusiji dano, da oživo¬ 
tvori onu sintezu, koja ima sve iz nova sjediniti, a koju je Hegel 
pripisivao svojoj ljubljenoj Njemačkoj. 

A u čemu je imala biti ta sinteza? Naravno, u oživotvorenju 
onih humanih demokratskih ideja, koje Evropa uzalud nastoji 
oživotvoriti, jer se ne može odreći svoje historijske prošlosti. 
Uloga u oživotvorenju tih ideja da pripada Rusiji. 

Ovo je bio prvobitni smjer mišljenja, što je prevladjivao 
u Stankevičevu kružku, te jednako svojstven budućim slaveno- 
filima i zapadnjacima. Ali se je odmah iza toga pojavilo pitanje : 
Zašto je baš Rusiji dana takova velika uloga? Ovo je pitanje 
pociepalo moskovske mislioce u dva tabora, jer to pitanje do¬ 
pušta dvojako, diametrelno protivno riešenje : Rusiji može biti 
dana ta velika uloga ili za to, što ona sačinjava tako reći tabulam 
rasam, to jest ne ima nikakvih historijskih predaja, koje bi joj 
smetale, kako to vidimo na zapadu, da oživotvorava velike 
ideje, ili opet obratno, i ona imade svojih čvrstih predaja, ali 

takovih, koje ni najmanje ne prieče oživotvorenje velikih ideja, 
jer i te predaje odgovaraju tim velikim idejama. Prvoga riešenja 
uhvatiše se ljudi, koji se odrekoše svih predaja ; potonje je bilo 
svojstveno onima, kojima je bilo žao odreći se predaja. Odavle 
je izišlo razdjeljenje izmedju slavenofila i zapadnjaka. 

I u istinu, kod prvih slavenofila iznenadjuje vas prije svega 
pretjerano vjersko naziranje o svietu, osnovano na tradicio¬ 
nalnim načelima. Tako je A. S. Homjakov pretežno teoložki 
spisatelj, te su i njegove znanstvene razprave i njegove pjesme 
prodahnute vjerskim zanosom. Ivan Kirjejevskij preobrazio se 
je od revnoga zapadnjaka u slavenofila, medju inim pod utje¬ 
cajem asketa novospaskoga manastira, starca Filareta, kojega je 
na smrtnoj postelji njegovao. Konstantin Aksakov bio je po 
sebi u neku ruku svjetski asketa, jer je, kako veli I. Panaev, 
,,u životnom, praktičnom pogledu, do četrdesete godine dobe, 
t. j. do svoje smrti, bio podpuno diete. On je sav svoj život 
proveo bezbrižno pod otčinskim krovom, te uza nj prirasao kao 
puž uz svoju ljušturu, ne shvaćajući, da bi se moglo samostalno 
živjeti, bez podpore obitelji. Osim svojega znanstvenoga i 
književnoga rada nije on zauzimao nikakav družtveni položaj. 
Otčeva smrt i promjena, što je uslied toga nastala u domaćem 
životu K. Aksakova, na jednoć je slomila njegovo silno zdravlje, 
on nije mogao izdržati te promjene ni toga gubitka, pa je umro 
ne samo kao neženja, već dapače kao djevac”. 

Jednako su slavenofili strogo vršili postove i sve vjerske 
obrede ; i najrevniji od njih ne samo da su skidali šešire, i po¬ 
božno se krstili, kad bi prolazili izpred koje crkve, nego su se 
i došavši u goste, prije nego bi se poklonili domaćinima, po na¬ 
rodnom običaju, krstili i klanjali ikonama. 

Skroz religiozna misao sačinjava temelj slavenofilske nauke. 
Zapad se je, po mnienju slavenofila, gorko razočarao, te mu 
prieti opasnost, da će se razpasti, i to stoga, što je od staroga 
Rima preuzeo civilizaciju, utemeljenu na jednostranom načelu 
u m o v a n j a, mehaničkoj državnosti. Kad je kršćanstvo 
svladalo poganstvo, proglasio je car Teodosij kršćanstvo dr¬ 
žavnom vjerom, a to je, po mnienju Homjakova, bila kobna 
pogrješka, koja je urodila opasnim posljedicama. ,,Nije ona 
država kršćanska, — piše on u svojim „Zapiscima o svjet- 

s k o j p o v j e s t i“, — koja priznaje kršćanstvo, već je ona, 
koju priznaje kršćanstvo : jer država ne blagoslivlje crkvu, 
već crkva državu”. Revnost zavela je velikoga cara u bludnju, 
misli Homjakov, koja se, na nesreću, osjeća kroz svih četrnaest 
vjekova sve do naše dobe, a stoji u tome, što je Zapad shvatio 
kršćanstvo u duhu rimske državnosti, rad šta je crkva u po¬ 
četku bila posve ovisna od države, a kašnje, kad je, težeći za 
neođvisnošću, stala polagano dobivati snagu i vlast, uzela si 
je ciljem, da i sama postane državom s papom kao sa samo- 
državnim vladaocem naroda na čelu i sa svećenstvom, poslušnim 
oruđjem njegove volje. Medjutim je ideal čovječanstva bio skroz 
protivan, jer crkva ne mora imati sliku i priliku države, već 
se država mora preobraziti u crkvu. 

Rusija se nada sve time razlikuje od Zapada, što je kršćan¬ 
stvo primila iz Bizanta, a ne iz Rima. Povjest je Bizanta, 
po mnienju Homjakova, nastavak stare grčke povjesti. Grčka 
da je od pamtivieka bila bogata samostalnom umnom djelat¬ 
nošću. Iztoku da je bila nepoznata rimska centralizacija i svaka 
iztočna crkva sačuvala je svoju zasebnost i slobodu, nazrieva- 
jući jedinstvo u ekumenskim saborima, pa je tako tuj bilo rie- 
šeno pitanje, kojega Zapad nije mogao riešiti : sklad jedinstva 
sa slobodom u crkvi. U isti par nije se ovdje (na Iztoku) vjera 
osnivala na samom umovanju, nije se samo pomišljala, nego 
se je i osjećala, — nije bila puko poznanje, nego je u isti mah 
bila i život, u čemu da je i bila iztočna cjelovitost u poredbi sa 
zapadnom jednostranošću. Zato pravoslavna crkva u Rusiji, 
ravnajući ličnim uvjerenjem ljudi, nije nikada išla za tim, da 
nasilno ravna njihovom voljom, a stičući svjetsku vlast, nije 
težila za tim, da postane državom, a jednako nije se ni država, 
spoznavajući čedno svoju svjetovnu zadaću, nikada smatrala 
,,svetom” u smislu, e je tobože proniknuta crkvenošću i držav¬ 
no šću, poput ,,svetoga rimskoga carstva”. 

Do sele smo se bavili najslabijom stranom slavenofilskoga 
naučan ja. Da ne spominjemo, kako tuj nalazimo svu silu doktri- 
narstva u tom obliku, što se historijske činjenice svom silom 
prilagodjuju teoriji, zasnovanoj na metafizičkom temelju, da 
ne spominjemo nadalje očite patriotske pristranosti, koja 
prosieva iz svakoga kamena te fantastične gradjevine, — od 



slavenofila zastrašivalo je ljude to, što su oni previše slavili 
bizantinstvo i odveć revno posvuda podlievali ulja. To bijaše od 
strane slavenofila, rek bi, skroz don-kihotska borba proti sve- 
obćoj struji i duhu vremena. 

Sad ćemo prieći k svjetlijim stranama te nauke, a te su sla- 
venofili imali ponajvećma zahvaliti historijskim radovima 
K. Aksakova. I ovdje ima dosta doktrinarstva i fantastičnog 
idealisma, ali kroz sve te nedostatke proviruju istine, dobivene 
ozbiljnim znanstvenim iztraživanjem i žarki zanos za velike 
ideje, štono pokreću savremeno čovječanstvo. 

III. 

Dok su zapadne države nastale, kako misle slavenofili, 
osvajanjima, nasiljem, neprijateljstvom, to da je ruska država 
utemeljena dobrovoljnim priznanjem vlasti. Uz takove uvjete 
da nije bilo nikakvo jamstvo nuždno ; ono je zlo ; gdje je nuždno 
jamstvo, tamo nema dobra. Nikakov ugovor ne će uzdržati 
ljude u zajedničtvu, ako za nj nema više nutarnje želje. Sva je 
snaga u ćudorednom uvjerenju. Na taj način ruska država 
da je na povjerenju osnovani savez naroda s vlašću, zemlje 
s državom. Narod je orao, tjerao zanate i trgovao, podupirući 
državu novcem, u slučaju potrebe išao je pod zastave. Vladar 
(gosudar) bio je prvim čuvarom zemlje. Temelj toga poredka 
sačinjavao je obćinski život naroda, što je sačinjavalo oštru 
razliku od Zapada, gdje je temelj počivao na životu pojedinih 
rodova, što je svuda stvaralo silne i moćne aristokracije. U 
Rusiji nije bilo i nije moglo biti aristokracije, jer boljarstvo 
nije bilo nasljedno : to je bio služeći stalež, koji je sačinjavao 
vladarevu oružanu silu, pa je za svoju službu uživao imanja i 
nasljedna dobra. Obćine (zadruge) bijahu savez ljudi, koji se 
odrekoše svoje sebičnosti, tu se ličnost ne gubi, ali odričući se 
svoje izključivosti radi obćega suglasja, ona samu sebe nalazi u 
višem, očišćenom obliku, u skladu sa jednako samopožrtvovnim 
ličnostima. Izražaj skupnoga ćudorednoga djelovanja obćine jest 
skupno viećanje, kojemu je bio cilj obći sklad ; odtuda potječe 
načelo jednoglasnosti u zaključcima obćine, protivno načelu 
većine, nasilnomu, koje imade samo fizičku premoć. 

Pod obćinom ne razumieva R. Aksakov samo seosku ob- 
ćinu u uzkom smislu te rieči. On je nazrievao načelo obćine 
u starim gradovima s njihovim viećima, u krajevima, štono 
sačinjavahu vladajuća kneževstva, a kašnje je čitavo moskovsko 
carstvo sačinjavalo jednu obsežnu obćinu, koja se je dragovoljno 
pokoravala vladaocima, te izjavljivala svoje mnienje na zemskim 
saborima, a da to mnienje nije nikada imalo zakonodavne 
prisilne snage, već je bilo tek slobodni izražaj družtvenoga ra¬ 
zuma: mi mislimo tako, a vladar neka odluči, kako najbolje 
misli i znade. 

Iz svega toga izlazi očito, da slavenofili odsudjuju reforme 
Petrove i svu tako zvanu petrogradsku periodu. Oni su obtu- 
živali Petra, ne samo da je ruski život prekrajao po tudjim 
načelima, već da je narušavao savez zemlje s državom, da je 
prestao slušati glas zemstva, pa izvadjao svoje reforme nasilno, 
despotično 

U svem tome ima bez dvojbe mnogo utopičnoga i fantas¬ 
tičnoga. Naravno je, da Rusija prije Petra nije ni iz daleka 
bila onakav idilički raj, kakvim ju crtaju slavenofili. Samo 
skrajnja zasljepljenost mogla je s abstraktnim doktrinama 
poricati Zapadu svako očitovanje altruističkih težnja, a u ruskom 
životu ne vidjeti znakova jednako hladnog, mrtvog umovanja i 
formalizma. Ali ipak se moraju priznati velike zasluge, što su ih 
slavenofili izkazali svojoj otačbini na polju znanosti i u socijalno- 
moralnom pogledu. Varali se oni, koliko im drago, utvarajući 
si, da je ruski narod po Bogu odabran i odredjen, da izvede ve¬ 
liko djelo preporoda Evrope, ipak im se mora priznati, da su 
oni tu tobožnju odabranost nazrievali u veoma liepim stvarima, 
te je sva njihova nauka bila proniknuta velikim i humanim 
idejama, što su, rek bi, lebdile u zraku te se spremale, da prepo¬ 
rode ruski život. 

Tako poricanje aristokrati zrna u staroj Rusiji ne bijaše 
kod slavenofila tek suhoparna naučna formula. Sva njihova 
nauka bila je prodahnuta živim demokratskim duhom. Oni su u 
slavenskim plemenima nada sve cienili miroljubivost njihovu, 
čežnju za poljodjelstvom i odvratnost prema ratnim nava¬ 
lama, pa su kao posljedak svega toga predočivali idealom po- 



niznost, skromnost, težnju za istinom u životu te izbjegavanje 
svake nadutosti, izticanja i vanjskoga sjaja. 

,,Ako bratstvo naroda, — umovao je Homjakov, — ako 
čuvstva pravice i dobra nisu prikaza, već životvorna i vječna 
sila, tad moralno gospodstvo ne pripada u budućnosti Germa¬ 
nima, osvojačima i aristokratima, već Slavenima, poljodjel¬ 
cima i neplemićima”. 

A evo, što veli I. Kirjejevskij u svojoj razpravi : „Znača j 
evropske prosvjete’': 

,,Na zapadu ne bijaše razkoš protivurječje, već zakonita 
posljedica razpršenih težnja družtva i čovjeka ; ona je bila, 
može se reći, u samoj naravi umjetne obrazovanosti ; mogli 
su ju poricati duhovnici, da se protive običnim pojmovima, 
ali po obćem mnienju razkoš je bila malne kriepost. Nisu joj 
popuštali kao slaboći, već naprotiv, ponosili su se njom, kao 
prednošću, za koju im valja zavidjati. U srednjim vjekovima 
narod je s počitanjem gledao vanjski sjaj, što je okruživao 
čovjeka, te je svoje pojmove o tom vanjskom sjaju pobožno 
sjedinjivao u jedno čuvstvo o samoj vriednosti čovjeka. Rus je 
više od zlaćane parče (brokata) dvoranina cienio dronjke budale. 
Razkoš je prodrla u Rusiju, ali samo kao zaraza od susjeda. 
Radi nje su se izpričavali, popuštali su joj kao zloći, osjećajući 
vazda njezinu neopravdanost, kako vjersku tako i moralnu i 
družtvenu” 

A Konstantin Aksakov piše opet u svojo] razpravi o ruskoj 
po vješti : 

,,Ruska povjest, sravni li se s povješću zapadne Evrope, 
odlikuje se takvom jednostavnošću, da čovjeka, koji je naviknuo 
na teatralne (efektne) nastupe, goni u očajanje. Ruski se narod 
ne voli stavljati u liepe poze ; u njegovoj po vješti ne ćete naći 
nijedne fraze, nijednoga liepog efekta, ni jarke odore, kakovima 
vas prenerazuje i zanosi povjest Zapada ; ličnost odigrava u ruskoj 
povjesti veoma malenu ulogu ; nuždno svojstvo ličnosti jest 
oholost, a oholosti i sve čarobne njezine ljepote u nas ni nema. 
Nema vitežtva s njegovim krvavim junačtvima, ni nečovječne 
vjerske propagande, ni križarskih bojeva, ni u obće onoga ne¬ 
prestanoga kicoškoga dramatizma strasti”. 

Uzporedo iz one zasade slavenofilske nauke, da savezu 
zemlje s vlašću pripada neporecivo pravo slobodnoga izricanja 
mnienja, iztjecala je žarka odanost slavenofila slobodi rieči, 
kako ustmenoj, tako i tiskanoj, pa su oni u svakoj prigodi od¬ 
važilo i požrtvovno zagovarali tu slobodu, trpeći za to obustav¬ 
ljanja svojih izdanja i druge nesgode. 

Da oni nisu ni iz daleka bili sliepi privrženici statusa quo, 
o tome se može suditi po znamenitoj spomenici K. Aksakova : 
,,0 nutarnjem stanju Rusij e”, što ju je godine 1855. 
preko grofa Bludova podastro caru Aleksandru II., koji je 
netom bio zasio rusko priestolje. 

U toj spomenici, izlažući svedjer svoje naučanje o dobro¬ 
voljnom savezu vlasti sa zemljom, Aksakov. izjavljuje medju 
inim : 

,,Načela ruskoga gradjanskoga ustrojstva nije narod na¬ 
rušio (jer su to njegova temeljna narodna načela), već ih je na¬ 
rušila vlada. To jest, vlada se je umiešala u ćudorednu slobodu 
naroda, stegnula je slobodu života i duha (misli, rieči), pa prešla 
takon despotizam, poguban duši, koji je ugnjetavao duhovni sviet 
i čovječje dostojanstvo naroda, pa je na posljedku urodio propa¬ 
danjem ćudorednih sila u Rusiji i družtvenom razvraćenošću. 
A za buduće prieti taj despotizam ili podpunim oslabljenjem 
i padom Rusije na radost njezinih dušmana, ili pako izopačenjem 
ruskih načela u samom narodu, koji će, ne nalazeći ćudoredne 
slobode, uzhtjeti napokon političku slobodu, uteći će se revoluciji, 
te napustiti svoj pravi put. I jedan je i drugi izlazak užasan, 
jer je jedan i drugi poguban : jedan u materijalnom i ćudorednom, 
drugi samo u ćudorednom pogledu”. 

No nisu slavenofili zagovarali samo slobodu rieči, već su 
oni jednako vruće simpatizovali i sa svim reformama prošle 
vladavine, počevši od ukinuća kmetstva, pa sve do pitanja 
slobode žena. Zanimivo je, da su slavenofili, skladno sa svojom 
naukom, i žensko pitanje stavili na tradicionalni temelj. Tako 
u svojoj razpravi o ,,bylinama Vladimirova niza” piše K. Aksakov 
'medju inim : 

„Ženskinje iz bylina (pjesničkih pripoviesti o davnini zgo¬ 
dama) nose često čake, oklope, oklopne košulje, te takodjer izlaze 
na bojište, tražeći ratnih opasnosti. Njihova snaga nigda ne 

uzmiče pred mužkom. Takova je Nastasja Korolevišna, koju je 
oženio Dunaj, sestra Afrosinje Korolevišne, supruge velikoga 
kneza Vladimira, koja se je odlikovala zaljubljivim srcem. 
Dodajmo u nadopunu te muževnosti žena priliku skroz ruske 
Car-djevice ; sjetimo se predaja o amazonkama, o češkoj Vlasti, 
pa sve to skupa, dok potvrdjuje, da je slavenska žena bila posve 
nezavisna i ravnopravna s mužkarcem, već tim samim podpuno 
uništava svaku misao o robovanju ili ugnjetavanju žena kod 
Slavena” 

Napokon ne će biti s gorega, ako upozorimo još na jednu 
crtu slavenofila, istina je, sitnu i ponekud smiešnu, ali koju 
povjest ne će zaboraviti da iztakne, — a to je njihova strast 
odievati se u narodna odiela, kojoj su se tako podrugivali petro- 
gradski oportuniste, da je slavenofilska kapica ušla u poslovicu. 
Ne smije se smetnuti s uma, da se je ta strast očitovala baš u 
ono vrieme, kad se je strogo pazilo na brijanje brade, kad se je 
živjelo oprezno i pritajeno, kad je i najmanji odstup od obćih 
oblika budio ne samo priezir sa strane kicoških čuvara svjetskoga 
odievanja i vladanja, kao mauvais ton, nego i pažnju redarstva, 
kao nešto sumnjiva. Trebalo je mnogo muževnosti, da se netko 
u ono doba pojavi u moskovskim ulicama i salonima u ohabnju 
(vrst ruskoga kaputa sa u zpravnim četverouglastim ogrcem), 
visokoj kapi, pa sa gustom bradom, unatoč svakojakim nakla¬ 
panjima, podrugivanjima i redarstvenim sugestijama. Ljudi, 
koji su svoja načela nepokolebivo uvodili u život do sitnica, 
vazda su bili simpatični svakomu misaonomu čovjeku, a osobito 
zaslužuju tu simpatiju slavenofili, koji su jedini u prvoj polovici 
petdesetih godina imali toliko odvažnosti, da pokažu barem neku 
samostalnost u mišljenju i životu. 

IV. 

Slavenofili nisu imali tako darovitih i sjajnih kritičara, 
kakvih je bilo u taboru zapadnjaka, ali se ne može tajiti, da 
su i oni utjecali na razvoj liepe ruske književnosti. Iz taborr 
slavenofila pošli su prvi pioniri u narod, da sabiru popievke 
bajke, poslovice, da proučavaju običaje, vjerovanja, posma- 
tranja o svietu te narodne ideale. U isto vrieme su slavenofili 

prvi ustali protiv onoga površnoga, naduto-gospodskoga držanja 
prema narodu, kakvo je vladalo ruskom književnošću u pet- 
desetim godinama. Evo kako je K. Aksakov pisao u ,,Mosk. 
Sborniku” 1847. godine o pripoviesti ,,S i r o t i c a”, što ju je 
knez Odoevskij napisao iz narodnoga života : 

,,Uviek s nehotičnim gorkim čuvstvom i s negodovanjem 
čitamo ovakove pripoviesti, u kojima se prikazuje (tobož prika¬ 
zuje) naš narod ; nesnosno je težko i boli, kad koji spisatelj, 
narodu posve tudj, koji se je posve odbio od naroda, dakle 
abstraktno lice, kao što je sve, što se je od naroda odkinulo, — 
kad takav pisac, prepun čuvstva svoje tobožnje pretežnosti, 
najednoč milostivo progovori o narodu, moćnom čuvaru životne 
velike tajne, koji u svoj snazi svoje samobitnosti stoji pred nama, 
koji se lako i veselo s njime razstadosmo. Pisac se ne trudi, 
da ga upozna i shvati ; njemu nije šta upoznavati i shvaćati 
u narodu ; njemu je dosta, da se udostoji saći k njemu i napisati 
što o njemu. Odvratno je gledati, kad se takav pisac, tobož 
da što vjernije prikaže narodni život, služi tobož narodnom 
značajkom govora, narodnim izrazima, koji su mu doprli do 
sluha iz predsoblja ili gostinje. Takova hotomična maskarada, 
takovo milostivo patvaranje, osobito kad pišu za narod — upravo 
je uvredljivo”. 

Da ne spominjemo takove pisce, kao što suOstrovskij 
iPisemskij, koji su započeli svoj rad na stranicama ,,Mosko- 
vitjanina”, pa su po tome proizašli ravno iz tabora slaveno- 
filskoga, nego ni ostali pripovjedači četrdesetih godina, ne izu¬ 
zimajući ni takove zapadnjake, kakovi su bili Nekrasov i 
Turgenjev, nisu se, makar neizravno, mogli oteti utjecaju 
slavenofilske kritike, jer su težili za samobitnošću i narodnošću. 
Tako je, primjerice, Turgenjev imao slavenofilima zahvaliti 
svoj sud o Rudjinu, što ga je o njemu izrekao riečima 
Ležnjeva : 

,,Rudjinova je nesreća u tome, što ne pozna Rusije, i to je 
baš velika nesreća. Rusija može biti bez svakoga od nas, ali 
nitko izmedju nas ne može biti bez Rusije. Težko onome, tko 
si to umišlja, dvojako težko onome, koji zbilja ostaje bez nje ! 
Kozmopolitizam je glupost, kozmopolita — ništica, gore od 
ništice ; van narodnosti nema ni umjetnosti, ni istine, ni ži- 

vota, nema ničega. Bez fizionomije nema ni idealnoga lica ; 
samo rdjavo lice može biti bez fizionomije”. 

U isti par jedini su slavenofili, u estetskom pogledu, u pet- 
desetim godinama strogo čuvali zavjet konca četrdesetih, jer 
su se neprestano borili za ideje u umjetnosti, zahtievajući, da 
umjetnici budu u isti mah proroci, obožavatelji i propovjednici 
viših ideala svojega vremena. Ovaj zahtjev oni su oživotvorivali 
i u životu, jer su u svim svojim umjetničkim tvorevinama, 
pjesmotvorima, dramama i pripoviedkama uztrajno propovie- 
dali svoja omiljena načela ; isto su i teoretično propoviedali 
— sa svojom običajnom iskrenošću i oštrinom. Tako K. Aksakov 
u jednoj svojoj kritičkoj razpravi odlučno naglašuje : 

,,U naše doba pjesnički proizvod, makar darovito napisan 
(talenti su uviek mogući), može biti samo sredstvo, jedan od 
načina, da se izrazi ova ili ona misao. Poznata je anekdota o 
matematičaru, koji je, doslušavši proizvod liepe knjige, zapitao : 
Što se time dokazuje? Ma koliko se čudno činilo to 
pitanje u navedenom slučaju, ipak imade u narodnom životu 
epoka, kad se pri svakom, pa i poetskom proizvodu pojavljuje 
pitanje: što se time dokazuje ? Takove su epoke, kad se traži, 
iztražuje, to su težke epoke proniknuća i rješavanja obćih pi¬ 
tanja. Takova je naša epoka”. 

Pozdravljajući na tom temelju „Guberni j ske cr¬ 
tice” Saltykova-Ščedrina, K. Aksakov piše : 

,,I u dobar čas ! Takove su nam rieči nuždne. Djela g. Šče- 
drina od obćega su interesa — i to je glavni uzrok njihovoga 
uspjeha ! Već smo govorili, kako je u Rusiji važan družtveni 
živalj, i da je to bitni živalj naše književnosti. Zakonito nego¬ 
dovanje, s kojim su predočena sva iznakazivanja družtvena, 
čuje se i tamo, gdje pisac, očito na strani, mora nailaziti sućut 
kod svih dobrih ljudi i u čitavom družtvu, pa je uspjeh ,,Guber- 
nijskih crtica” utješljiv pojav”. 

Još je znamenitiji u tom pogledu govor Homjakova, što ga 
je on izrekao u sjednici ,,Družtva prijatelja ruske rieči” 4. ve¬ 
ljače 1859. godine, kad je odgovarao na nastupni govor grofa 
Lava Nikolajevića Tolstoja, koji je u ono doba izpoviedao o 
umjetnosti diametralno protivne nazore, nego li su sadašnji 

mu nazori, te je bio revni privrženik teorije čiste umjetnosti. 
Ne će biti suvišno navedemo li u cielosti govor Homjakova : 

,,Družtvo ljubitelja ruske književnosti, uvrstivši vas, grote 
Lave Nikolajeviću, u red svojih pravih članova, radostno vas 
pozdravlja, kao marnika čisto umjetničke književnosti. Taj 
čisto umjetnički pravac zagovarate vi u svojem govoru, stavlja¬ 
jući ga visoko iznad svih drugih vremenitih i slučajnih smjerova 
književnoga djelovanja. Bilo bi čudnovato, kad družtvo ne bi 
u tome simpatizovalo s vama ; ali dozvolite, da i ja reknem, da 
opravdanost vašega mnienja, što ste ga tako vješto izložili, ni 
iz daleka ne odstranjuje s područja književnosti ni prava onoga, 
što je vremenito i slučajno. Ono, što je nepromjenjivo, kao te¬ 
meljni zakoni duše, mora bez sumnje imati prvo mjesto u mislima, 
pobudama, a po tome i u rieči čovječjoj. To se, i jedino to, predaje 
iz naraštaja u naraštaj, iz naroda narodu, kao draga baština, 
koja se svagda može množiti, te se nikada ne zaboravlja. Ali u 
drugu ruku, kako sam već rekao, postoji trajna potreba čovječje 
prirode kao i družtva, da se samo obtužuje, ima trenutaka, i to 
važnih trenutaka u povjesti, kad to samoobtuživanje dobiva 
osobita, neoprovrziva prava, te u javnoj rieči nastupa veoma 
opredieljeno i veoma oštro. Slučajno i časovito dobiva u histo¬ 
rijskom toku narodnoga života značenje obćenitoga, svemu čo¬ 
vječanstvu zajedničkoga već i stoga, što svi narodi mogu shva¬ 
ćati i shvaćaju boležljive jecaje i boležljive izpovjedi kojega po¬ 
jedinoga pokoljenja ili naroda. Prava književnosti, službenice 
vječne krasote, ne dokidaju prava one književnosti, koja obtu¬ 
žuje, koja sveudilj prati družtveno nesavršenstvo, a pokadšto 
izcjeljuje družtvene rane. Ima bezkrajna krasota u nepomu¬ 
ćenoj istini i harmoniji duše, ali ima istinite, visoke ljepote i u 
kajanju, koje uzpostavlja istinu te upravlja težnju čovjeka ili 
družtva za ćudorednim usavršenjem. 

Dozvolite mi, da dodam, kako ne dielim jednostranoga 
mnienja njemačke estetike, kako se meni čini. Istina je, 
umjetnost je posve slobodna ; ona u samoj sebi nalazi oprav¬ 
danje i svrhu. Ali sloboda umjetnosti, abstraktno shvaćene, 
ne odnosi se ni najmanje prema unutarnjemu životu sa¬ 
moga umjetnika. Umjetnik nije teorija, nije područje misli 
i misaonoga djelovanja : umjetnik je čovjek, uviek čovjek 

svoga vremena, obično bolji predstavnik njegov, proniknut 
sav njegovim duhom i njegovim težnjama, koje se u tom raz¬ 
doblju objasniše i zarodiše. Po samoj dojmljivosti svojega bića, 
bez koje ne bi mogao ni biti umjetnikom, on prima u sebe jače, 
nego drugi ljudi, sve bolestne, kako i sve radostne osjećaje družtva, 
u kojem se je rodio. Posvećujući se svagda onomu, što smatra 
istinitim i liepim, umjetnik nehotice, riečima, skladom misli 
i mašte, odrazuje savremeno u njegovoj smjesi istine, koja 
obveseljuje čistu dušu, i laži, koja smućuje njezin harmonijski 
mir. Tako se slievaju dvie sfere, dva odjela književnosti, o ko¬ 
jima smo govorili ; tako i pisac, koji služi čistoj umjetnosti, po¬ 
staje pokadšto tužiteljem pače i bezsvjestno, bez svoje volje, a 
pokadšto i protiv nje. Vas samoga, grofe, uslobodjujem se navesti 
primjerom. Vi stupate vjerno i nepokolebivo po spoznanom i 
opredieljenom putu ; ali zar u vas ne ima baš ni traga onome 
smjeru, što ga nazvasmo obtužujućom književnošću? Zar niste 
ma i u prilici sušičavoga kočijaša, koji umire na peći, u hrpi 
drugova, na oko ravnodušnih prema njegovim mukama, odkrili 
kakvu družtvenu bolest, kakovu zloću ? Opisujući tu smrt, 
niste li stradali s okorjele bezčuvstvenosti dobrih, ali još ne- 
probudjenih ljudskih duša? Da, i vi ste bili i vi ćete biti obtu- 
živačem. Idite s Bogom onim prekrasnim putem, što ste si ga 
odabrali, idite s istim uspjehom, kojim se ovjenčaste do sele 
ili još većim, jer vaš dar nije prolazan, niti se može brzo izcrpsti: 
vjerujte, da u književnosti ono, što je vječno i umjetničko, 
uviek prima u sebe i ono, što je vremenito i prolazno, ali ga pre- 
obrazuje i oplemenjuje; vjerujte, da se sve razne grane čovječje 
rieči neprestano splinjuju u jednu harmonijsku cjelinu”. 

Priznati se mora, da vatrenijega i krasnorječivij^ga brani¬ 
telja teorije umjetnosti za život nije bilo u ruskoj književnosti. 
Pojmljivo je s toga, što se je onaj krug književnika, što se je u 
drugoj polovici petdesetih godina okupljao oko ,,Sovre- 
mennika”, smatrao solidarniji sa slavenofilima, nego li sa 
petrogradskim oportunistima one dobe. Tako u ,,Sovremenniku” 
(1857. LXVI.), u ,,Opazkama o žurnalima”, što ih je onda 
pisao Černi ševskij, nalazimo ovaj sud o slavenofilima : 

,,Čitatelj i, koji poznavaju naše mišljenje,' ne mogu dakako 
držati, da smo mi osobito prikloni onim primjesama slaveno- 

filskoga sustava, koje su u protivurječju i s idejama, što ih je 
obradila savremena nauka, i sa značajem našega vremena. Ali, 
mi ponavljamo, da iznad tih zabluda imade u slavenofilstvu 
elemenata zdravih i valjanih, koji zaslužuju simpatiju. Pa ako 
se već mora birati, tad je bolje slavenofilstvo, nego ono umno 
driemanje, ono poricanje suvremenih uvjerenja, koje se često 
prikriva egidom vjernosti zapadnoj civilizaciji, pri čemu se pod 
zapadnom civilizacijom razumievaju ponajčešće sustavi, koje je 
zapadno-evropska znanost zabacila, i činjenice, koje su naj- 
žalostnije u zapadnoj zbiljnosti, a da ne govorimo o zamjenji¬ 
vanju obćinske vlastnosti zemlje sa vlastnošću ličnom”. 

V. 

No slavenofilstvo nije, kao ni zapadnjačtvo, moglo ostati 
onako čisto, kako smo ga vidjeli u naučanju prvih slavenofila. 
Reakcija petdesetih godina brzo je i kod njega izvršila svoj 
raztvorni utjecaj. Iz slavenofilstva odielio se je neke ruke oportu¬ 
nizam, isto tako bezznačajan, mutan i dvoličan, kako je bio i 
petrogradski, te je pače, kako ćemo niže vidjeti, s potonjim 
sklopio savez. Takova je bila slavenofilska frakcija, koja je 
prvobitno dobila nadimak ,,poč venniki” (,,počva“ = tlo, 
domaća gruda), dočim su ju kašnje u šestdesetim godinama 
nazivali ,,s t r i ž i”. 

Ova se je frakcija petdesetih godina skupljala oko ,,M o s- 
k vitj anina”, a kašnje, šestdesetih godina, imala je na 
dispoziciju dva žurnala u Petrogradu, ,,Vremja” (1861. do 
1863.) i „Epohu” (1864. do 1865.). Oba ova žurnala izdavao 
je Mihajlo Dostoevskij u družtvu sa svojim bratom Fedorom 
Dostojevskim. 

Želeći plivati sa strujom, što sačinjava bitnost svakoga 
oportunizma, ,,počvenniki” odustadoše od onih logičnih izvoda, 
koji su slavenofilstvo činili nepopularnim, ali su ipak sačinjavali 
svu originalnost i tako reći cviet njegovoga naučanja. Tako su 
oni prestali da u prvi red stavljaju bizantinstvo, pa ma da su i 
nadalje smatrali pravoslavlje glavnim elementom ruske samo¬ 
bitnosti, nisu ipak davali prednost zahtjevu, da se država pre¬ 
obrazi u crkvu. Ujedno su se odricali osnovnoga načela slaveno- 

filstva, naime tvrdnje, da Rusija imade u buduće prosvjetnu 
ulogu, da će oživotvoriti velike humane ideje, koje je uzalud 
kušao oživotvoriti evropski Zapad. Mjesto onoga veličanstvenoga 
poslanstva, sazdanoga na temelj ih Hegelove filosofije, „počven- 
niki”, opirući se tobož na nove pozitivne činjenice, stadoše 
propoviedati, da se svaka narodnost od početka svoga obstajanja 
obrazuje u poseban tip poput rodova i vrsti životinjstva, pa kako 
se kokoš ne može pretvoriti u gusku, tako se ni narodnost ne 
može otresti svojih osebina. Prema tomu, po bitnosti svojoj, 
nauka ,,počvennika”, za razliku od slaVenofilske, koja je u bu¬ 
dućnosti nazrievala svjetsko-historijski napredak, ukazuje se 
fatalistično-konservativnom. Poriče se svaka solidarnost narod¬ 
nosti. Svaka narodnost razvija svoja samobitna načela, kojih 
se odreći ne može, niti ih može prenašati, pak se jedinim odnosom 
medju narodima ukazuje vječna borba ne na život, već na 
smrt raznih neprijateljskih načela. Takva je borba Zapada s Iz- 
tokom, germanskoga svieta sa slavenskim, koja da mora završiti 
samo podpunim uništenjem jednoga od tih neprijateljskih 
svietova. 

U tom obliku ukazuje se to mračno naučanje u djelima 
glavnih njegovih predstavnika: N. J. Danilevskoga — ,,R o s- 
sija i Evrop a”, te N. Strahova — „Borba sa Zapa¬ 
dom u ruskoj literaturi” i dr. Treba se samo sjetiti 
obstojnosti one dobe, kad je nastala ta nauka, epoke sveobćega 
razočaranja poslie 1848. godine i mračne reakcije, pod pritiskom 
koje i pod zastavom nacionalizma krio se duboki razdor, koji 
je razjedao svu Evropu ; napokon, valja uzeti u obzir netom 
buknuli krimski rat, pa će se pojmiti, kako se je pod utjecajem 
i dojmom svih tih obstojnosti slavenofilstvo, idealno i humano, 
preobrazilo u nauku ,,počvennika”, koja je propoviedala mržnju 
čovječanstva. 

Preudesiv u glavnim temeljima svoju nauku prema struji, 
,,počvennikE se požuriše, da se otresu smionih slavenofilskih 
skrajnosti u korist gospodujuće reakcije. Temeljna misao nji¬ 
hove nauke, koja glasi, da se narod ne može osloboditi svojih 
vlastitosti, omogućila im je, da pod vanjskim slojem naprav¬ 
ljenih utjecaja traže te vlastitosti i u ličnosti Petra sa svim 
njegovim reformama, i u kašnjem razvitku ruske inteligencije, 

i u književnim proizvodima, počevši od Kantemira, pa sve do 
pripovjedača četrdesetih godina. Po tome su i vuci bili siti i 
ovce ciele. Tu već ne vidimo onoga radikalnoga poricanja sve¬ 
ukupne petrogradske periode i inteligencije, koja se je odbila 
od naroda, što je upravne oblasti toliko zabrinjivalo u naučanju 
slavenofila. Svačemu se priznaje dio opravdanosti, pa napokon 
nastaje nešto skrajnje maglena, mračna i protuslovna. 

Glavni, najdarovitiji i ugledni kritik ,,počvennika“ bio 
je Apolon Aleksandrović Grigorjev. Rodio se je 1822. godine. 
Otac mu je bio tajnikom gubernijskoga magistrata. Nakon 
domaćeg odgoja stupio je u sedamnaestoj godini dobe na prav¬ 
nički fakultet moskovskoga sveučilišta, te je godine 1843. svršio 
tečaj kao najbolji kandidat sa zlatnom medaljom. Izprva je 
služio u Moskvi kao tajnik sveučilištne uprave, zatim u Petro- 
gradu kod redarstvene uprave i u senatu. Od godine 1845. 
počeo je saradjivati u ,,0 t e č. Zapi s.”, u ,,R epertuaru” 
i „Panteonu", gdje je objelodanjivao svoje pjesme, kritike 
i kazalištne recenzije, prievode i dr. Godine 1846. izdao je 
svezak svojih pjesama, ali ga Bjelinskij nije najpovoljnije 
ocienio. Godine 1847. vratio se je u Moskvu, gdje je uzeo službo¬ 
vati kao učitelj zakonoslovja u i-voj moskovskoj gimnaziji. 
U to vrieme oženio se je Grigorjev sa L. F. Koršovom. Godine 
1851. počelo je njegovo saradjivanje u ,,M oskvitj anin u”, 
gdje je bio na čelu književnoga kružka, poznatoga pod imenom 
,,mlade redakcije Moskvitjanina”. To je bio onaj mladi, smioni, 
pjani, ali pošteni i darovima sjajni” kružak, kako se je izrazio 
sam Grigorjev, koji je kašnje stekao čuvenost u književnosti 
pod imenom ,,počvennika”. U tom su kružku bili : Ostrovskij, 
Pisemskij, Almazov, A. Potjehin, Meljnikov-Pečerskij, Edelson, 
Mej, N. Berg, Gorbunov i dr. Došavši na čelo žurnala, Grigorjev 
mu je bio glavnim kritičarom i polemičarom u onoj strastvenoj 
borbi, štono se je doskora zametnula medju ,,Moskvitjaninom” 
i petrogradskim žurnalima — „Otečest vennim Za- 
piskama" i ,,Sovremennikom” — te je trajala sve 
dotle, dok ,,Moskvitjanin” nije prestao (1856). 

Kad je prestao „Moskvtijanin”, Grigorjev je radio u ,,R u s- 
skoj Besjedi”, ,,Bibl. dlja Čtenija”, „Russk, Slovu”, 
koje je pače neko vrieme i uredjivao, u „Russk. Miru”, 

,,S v j e t o č u M , „Sinu Ote č.” i ,,R u s s k. V j e s t.”, ali 
mu je pošlo za rukom, da se bar donekle čvrsto namjesti, kad su 
braća Dostojevskijevi osnovali žurnal u smjeru, koji je odgovarao 
nazorima Grigorjeva. Ali žurnal ,,V r e m j a” bio je zabranjen 
godine 1863. i Grigorjev je morao prieći u tjednik ,,J akor”, 
koji je uredjivao i u kojem je priobćivao vrlo žive kazalištne 
recenzije. Godine 1864. osnovan bje mjesto žurnala ,,V remj a” 
žurnal „Epoha", koji je imao svrhu, da provodi baš načela 
,,počvennika”. Grigorjev je odmah stupio u krug saradnika 
kao prvi kritičar, ali su dnevi njegovi bili odbrojeni. Upropastila 
ga je toli mnogim darovitim ljudima svojstvena slaboća, kojoj 
je navikao još u mladosti. Godine 1864. umro je. 

Osim svojega kritičarskoga djelovanja Grigorjev se je iz- 
ticao u književnosti kao jedan od ponajboljih prevoditelja svoje 
dobe. Preveo je tri drame Shakespearove : ,,San ljetne noći”, 
,,Mletački trgovac 0 i ,,Romeo i Julija". Prevodio je iz Byrona, 
Molierea, Delavignea i ostalih. 

Značajno je, da se je on, ma da je bio začetnikom i glavnim 
predstavnikom ,,počvennika”, ipak od njih razlikovao živim 
demokratskim duhom, koji ga je donekle sbližavao s čistim sla- 
venofilima. 

U toga pisca bila su, po njegovoj prirodi, poštena, hu¬ 
mana i posve narodna svojstva ; sve zloće inteligencije, koje 
se u njoj razviše vlašću nad |kmetovima, kao što su : umi- 
šljenost, taština, nadutost, promaženost, nervoznost, izticanje, 
svakojaka laž i razvraćenost bijahu mu tako odvratne, da ih je 
nemilosrdno proganjao. A naprotiv, njegovim su idealima bile : 
iskrenost, jednostavnost, srdačnost, cjelovitost i podpunost 
svakoga životnoga pojava, organičkoga, kako je znao 
govoriti. Čežnja njegova za narodnim idealima prelazila je kod 
njega pokadšto u komično don-kihotstvo. Ne će se, dakako, 
nikad zaboraviti ono oduševljenje, koje ga je ponukalo, da 
spjeva one nesgrapne stihove u „Moskvitj aninu", kad 
se je na pozornici prikazivao ,,Ljubim Torcov”, s kojima je po¬ 
kušao opjevati toga heroja, koji 

,,Uzpravne je stajo glave, 

Zaogrnut trošnim ruhom, 


A. M. Skabičevskij : Povjest novije ruske književnosti I. 

Razčupane brade plave, 

Mršav, pjan, izmučen biedom, 

Ali s čistom dušom ruskom". 

No, kako je poznato, on je istodobno sve tipove, što bi se 
pojavili u književnim proizvodima, dielio u dva reda: grabež¬ 
ljive i krotke, pri čemu je u grabežljivim tipovima nazrievao 
odstupanje od živih i naravnih narodnih ideala, nešto naprav¬ 
ljena, plod tudjih, zapadnih utjecaja, dočim je u krotkim tipo¬ 
vima nazrievao utjelovljenje čiste ruske duše, prepune ljubavi 
i smjernosti, Zato nije baš volio Lermontova radi njegovog 
Pečorina, a istodobno se je duboko klanjao ,,Pripovjestima 
Bjelkina”, jer je u tom Bjelkinu nazrievao oživotvorenje krot¬ 
koga tipa i pobjedu nad svim prijašnjim grabežljivim idealima, 
za koje se je Puškin zanosio pod utjecajem Byrona. Kašnje 
je tu jagmu za krotkim idealima A. Grigorjev proširio do takve 
smjelosti, da se je on, kad je ugledao svjetlo božje roman 
Gončarova „Oblomov”, pak se svi kritičari zagrijavahu 
za tip heroične Olge, videći u ženitbi Oblomova s Agafjom 
Fedosjevnom ćudoredni pad, —- jedini izmedju svih kritičara 
usudio nastupiti s dubokom istinom, koja se je za onda na¬ 
ravno svima činila vrhuncem komičnoga bedačtva. U njegovoj 
studiji u povodu „Plemićkoga gnie zda” u ,,Ruskom 
Slovu” 1859. godine čitamo ove zanimive redke : 

,,Heroji naše dobe nisu ni Stole Gončarovljev ni njegov 
Petar Ivanović Adujev, pak ni heroinom našega doba nije ni 
njegova Olga, od koje će pod starost, ako je zbilja takova, ka¬ 
kovom ju, unatoč mnogim veličanstvenim crtama njezine pri¬ 
rode, predočuje pisac, — postati jako odvratna gospojas vječnom 
i bezeiljnom nervoznom uzbudjenošću, prava mučiteljica svega, 
što ju okružuje, jedna od žrtava, Bog bi znao samo, čega. Gotovo 
sam uvjeren, da će ona umirati, kako umire gospodja u ,,Trim 
smrtima" Tolstoja. Ako već medju ženskim licima Gončarova 
moramo odabirati heroinu, to će nepristrani um, kojega ne smu- 
ćuju teorije, birati onako, kako je odabrao Oblomov, Agafju Fe- 
dosjevnu, ali ne s toga, što su u nje laktovi, koji sablažnjuju, 
ni zato, što ona valjano peče kolače, već radi toga, što je ona 
daleko više ženskinja nego Olga". 

Ova je demokratska žilica kriva, što je tako silno mrzio 
petrogradske oportuniste i privrženike čiste umjetnosti, koje 
je nazivao diletantima, te ih je stavljao izpod teoretičara svake 
ruke, kojih nikad nije štedio. Tako je godine 1860. u ,,Russkom 
miru” u razpravi: ,,Poslie ,,Oluje” Ostrovskoga” medju inim pisao: 

,,U naše doba ne smije se uzkratiti uvaženje i sučut ni¬ 
kakvoj poštenoj teoriji, t. j. teoriji, koja je nastala uslied po¬ 
štene analize javnih odnošaja i pitanja i veoma je težko čime god 
opravdati diletantsko ravnodušje prema životu i njegovim pi¬ 
tanjima, koje se sakriva za tobožnju odanost nekakvoj čistoj 
umjetnosti. S teoretičarima moći se je prepirati, s diletantima 
to nije moguće, a nije ni potrebno. Teoretičari režu život za 
žrtveničke obrede svojim kumirima, ali to im možda mnogo 
muka zadaje. Diletanti razveseljuju samo svoju put, pa kako im 
zapravo nije ni do čega ni do koga, za to ni do njih zapravo ne 
smije nikomu biti stalo. Život traži da budu riešena njegova 
goruća pitanja, viče raznim svojim glasovima, — glasovima 
rodjenih gruda, mjesta, narodnosti, ćudorednih gradjevina, 
tvorevina umjetnosti, a oni vječito pripievaju pjesmicu o 
bielom bičiću, o umjetnosti radi umjetnosti i uzimaju dim misli 
i fantazija u smislu nekakve neplodnosti. Oni su spremni na¬ 
bacati blatom George Sandovu za nepriličnu uzbudljivost nje¬ 
zinih tvorevina, a načinom flemske škole opravdavaju pustoš 
i nizkost činovničkoga pogleda na život. Jedno i drugo ne stoji 
ih baš ništa. Ne, ja ne vjerujem u njihovu umjetnost radi umjet¬ 
nosti, ne samo u naše doba, nego u ma koje pravo doba umjet¬ 
nosti. Ni fanatični ghibelinac Dante, ni čestiti englezki gradjanin 
Shakespeare, koga toliko mrze puritanci svih zemalja i vjekova 
do dana današnjega, ni mračni inkvizitor Calderon nisu bili 
umjetnici u tom smislu, kakav tomu zvanju hoće da podadu dile¬ 
tanti. Pojam o umjetnosti za umjetnost pojavljuje se u epokama 
pada, u epokama, kad diletanti prestanu shvaćati narod te se 
odalečuju od sviesti i čuvstva masa. Prava umjetnost bila je 
i biti će uviek narodna, demokratska, u filozofskom značenju 
te rieči. Pjesnici su glasovi masa, narodnosti, mjesta, blago- 
viestnici velikih istina i velikih tajna života, nosioci rieči, koje 
su ključevi za shvatanje epoka — organizama u vremenu, i na¬ 
roda — organizama u prostorju”. 

No približujući se s najboljim stranama svoga mišljenja 
slavenofilima, Apolon Grigorjev znatno i odstupa od njih, a 
baš ono, u čem odstupa od njih, sačinjava najslabije točke 
njegovih nazora ; te su točke i dovele do razvitka naučanja 
,,počvennika“, pa su u isti par sbližile A. Grigorjeva s petro- 
gradskim oportunistima, koje je tako mrzio, nazivajući ih di¬ 
letantima. 

Velika nesreća A. Grigorjeva bijaše u tome, što se je pre¬ 
više zaljubio u njemačku metafiziku, zalutao u njezinim nedo- 
hodima, te u njima za navieke ostao, rad šta su se i njegovi 
neoporecivo krasni ciljevi zamutili, te razplinuli u njegovom 
mišljenju u maglene, abstraktne i protuslovne formule. U tom 
pogledu sudba se zlobno i okrutno našalila njime : zar nije ža¬ 
lostilo , da je on, koji je kroz sav svoj životne prestano vojevao 
za samostalnost ruskoga mišljenja i ruske umjetnosti, uza 
sve to kroz cieli svoj život robovao neprobavljenomu njemač¬ 
komu učenjačtvu ; on, koji je obožavao jednostavnost i jasnoću 
ruske misli, konačno je izgubio to dragocjeno svojstvo ruskoga 
uma, pa nije mogao inače pisati, nego tamnim abstraktno-fi- 
lozofskim, bezkrajno dugačkim periodama, po njemačkom uzoru, 
iz kojih je često bilo veoma težko razabrati kakav smisao, a 
povrh toga izmišljao nove nespretne i čudne izraze, primjerice 
„predpotopni talenti 1 ', budeći time izrazima obći 
smieh u ruskoj književnosti? 

Polazeći sa gledišta Schellingove filozofije, A. Grigorjev je 
stavljao umjetnost nad sve ostale grane ljudskoga djelovanja, 
smatrajući umjetnost najboljim djelom na zemlji, pripisivao 
joj je provodnu ulogu u razvitku čovječanstva, te je jedino 
umjetnosti priznavao pravo i sposobnost, da rekne ,,n o v u 
rieč“. Po njegovom naučanju, ideal duše ostaje uviek i svagdje 
nepromienjen ; ah u čistom i obćem obliku taj se ideal ne može 
ni utjeloviti niti upoznati. U tom pogledu dostupna nam je 
samo vanjska istina, kako je govorio Grigorjev ; njezin izražaj 
jest umjetnost : abstraktna, naga, logična misao shvaća i sudi 
život uviek uže i jednostrani]e. Samo umjetnošću dadu se vjerno 
prikazati, samo promatranjem i čuvstvom mogu se pojmiti 
pojavi jednoga te istoga ideala u raznim oblicima historijskih 
epoka i narodnosti. 

Po tome je umjetnost, po svojoj bitnosti, narodna. Stva¬ 
ranje stoji poglavito u tvorenju tipova, t. j. slika i prilika, 
koje predočuju opredieljeni organičko cjeloviti sklad duševnoga 
života, koji ima na sebi obilježje izvjestne narodnosti. Prava 
kritika mora odredjivati, objašnjivati taj tipični narodni izražaj 
ideala u umjetnosti. Spajajući umjetnički proizvod sa tlom, 
na kojem je nastao, razabirajući pozitivno ili negativno držanje 
umjetnika prema životu, kritika zaronjuje u samo životno pitanje, 
a takovu kritiku naziva Grigorev organičkom, za razliku od hi¬ 
storijske kritike Bjelinskoga, kojoj je umjetnost posljedak života, 
nipošto izražaj ideala, što upravljaju životom, napokon i za raz¬ 
liku od estetske kritike, koja da je posve odmamljena od života. 

Takav idealistički pogled na umjetnost, koji je u njoj 
nazrievao više čovječje djelovanje, koji joj je pripisivao provodnu 
ulogu izrazivanja narodnih ideala, činilo bi se, da se podpuno 
slaže s teorijom umjetnosti za život, ali se je razilazio od teorije 
čiste umjetnosti. Pa ipak, ma koliko se to činilo čudnovato, 
baš je taj pogled doveo „počvemuke” do nazora, koji su se 
u mnogim obzirima podudarali sa nazorima petrogradskih opor- 
tunista-zapadnjaka, privrženika čiste umjetnosti. 

Zahtjev, da umjetnost personifikuje (uosobljuje) ideale ži¬ 
vota u njihovim tipičnim narodnim pojavima, odvraća umjet¬ 
nike prije svega od toga, da se povadjaju za kakvim dnevnim 
strujama i pitanjima; oni moraju zaronjivati u dubinu narod¬ 
noga života, tražeći u njem bitne pojave, a ne da se povadjaju 
za prelaznim strujama vremena. No to još nije sve: uosob- 
ljujući narodne ideale, umjetnost nas mora izmirivati i sa ži¬ 
votom. Prema tomu je viši poziv umjetnosti u tome, da sve¬ 
strano i s ljubavi predočuje život. Do te visine diže se umjet¬ 
nost kod genijalnih umjetnika, kakovi su Shakespeare, Goethe, 
Puškin. Svako jednostrano prikazivanje života, izključivo po¬ 
zitivnih ili negativnih njegovih elemenata, već je odstupanje 
od pravoga zakona umjetnosti, jest nakarada, laž. A. Grigorjev 
nije još došao do skrajnih zaključaka te teorije, pa je kojekakvim 
filozofskim doskočicama gledao opravdaTi i pesimizam Byrona 
i grabežljivost Lermontova. Ali kasniji ,,počvenniki“, naročito 
N. Strahov, posve su poricali ironiju, satiru ili ma kakovo ne¬ 
gativno naziranje o životu i ljudima na području umjetnosti. 

Nikolaj Nikolajević Strahov, jedan od najizraziti]ili 
„počvennika", — rodio se je 16. listopada 1828. godine u Bjelgo- 
rodu, u kurskoj guberniji, gdje mu je otac bio nastavnikom na 
bjelgorodskoj gimnaziji. Izgubivši rano otca, Strahova je dao od¬ 
gojiti ujak, rektor sjemeništa u Kostromi. God. 1845. svršio je 
Strahov tečaj u sjemeništu, pa je stupio u petrogradski pedago¬ 
gijski zavod, gdje je god. 1851. stekao stepen kandidata iz na- 
ravoslovne struke. Godine 1861. napustio je pedagožko zvanje, 
pa je postao stalnim saradnikom žurnala braće Dostojevskije- 
vih „Vremena' 1 , gdje je vodio polemiku pod pseudonimom 
N. Košića, a svratio je na se pažnju nizom članaka protiv publi¬ 
cista iz radikalnoga tabora. ,,Vremja“ je bilo obustavljeno radi 
netaktične razprave : „Kobno pitanje 4 / u kojoj se je razprav- 
ljalo o povodima poljskoga ustanka. Kašnje je saradjivao u 
„Epohi", ,,Z a r j i‘ 4 i „Otečest ven. Zapis/' kao i u 
drugim žurnalima. Umro je 26. siečnja 1896. 

U svojoj razpravi: ,,R uska književnost" ( ,Russk. 
Vješt/') Nikolaj Strahov ovako se izrazuje o elementu ironije 
i satire u književnosti: 

,,Umjetnost može upotrebljivati ironiju, može u tom načinu 
postići veličanstveno umieće, kako ga je postizavao Gogolj, 
ali ona ne može ostati kod ironije. Gogolj, kad je zamislio, da u 
„Mrtvim dušama'‘ predoči podpunu sliku ruskoga života, nije 
zacielo ni iz daleka pomišljao, da se ograniči na samu ironiju; 
njegova je nakana uviek bila (kako se to vidi iz mnogih mjesta 
prvoga diela „Mrtvih duša”), da postepeno ublaži ton, predje u 
humor i završi ozbiljnom pripoviedkom. Gogolj je bio odušev¬ 
ljen čovjek, koji je plameno, s krvlju ljubio svoju otačbinu, 
pa je njegovu umjetničku ironiju rodilo to oduševljenje, nipošto 
hladna analiza mana ruskoga života. Kako je poznato, Gogolj 
nije proveo svoju zadaću, koje se je latio s takovim odušev¬ 
ljenjem i s tolikom samosviešću. On je poginuo, sileći se mučno, 
da uzpiše drugim tonom i stvori nova lica . . . 

„Ali ono iskreno shvaćanje predmeta, — nastavlja N. 
Strahov, — što je započelo s Gogoljevom ironijom, ne samo da 
nije izčezlo iz naše književnosti, već se, naprotiv, nastavlja kod 
mnogih spisatelja te se je pače razvilo do svojih skrajnjih oblika. 
Ironija, koja je u Gogolja imala tako strogu umjetničku mjeru, 



7 J 


po malo se je sasvim udaljila od predmeta; pojačavajući sve više 
i više svoje izrazivanje, pisci su stali neprestano upotrebljivati 
hiperboličnu ironiju, koja se već ne stara za realno prikazivanje, 
naprotiv, sva zabava stoji u iznakazivanju realnih crta. Ta hi¬ 
perbolična ironija razigrava se pokadšto na posljedku do toga, 
da prelazi u čisto izrugavanje, t. j. u skroz bezsmislene rieči, 
koje samom svojom bezsadržajnošću izrazuju prezir onoga, 
o čemu se govori. Mjesto ironije pojavilo seje, rek bi, bezstidno 
drzko obradjivanje predmeta, u čemu se je najviše izrazivalo 
to, da pisac prezire ono, o čemu piše. Ovaj način vidimo 
u proizvodima Ščedrina i Nekrasova. Njihovi načini omiljeli su 
mnogim Rusima, koji u obće ne vole iskrene rieči i za koje gotovo 
nema srednje granice izmedju sentimentalnosti i cinizma. Mirna 
rieč, koja s umjetničkom mjerom odkriva vlastitosti predmeta, 
njima se čini dosadnom, pače odvratnom, kao nešto priesna; 
oni traže jaku pripravu, gusto paprom posipanu, nešto oštra 
i da pucaš od smieha. Zato oni sami ni o čemu ne mogu jedno¬ 
stavno govoriti, vječno ironizuju i siplju ironičke r izraze bez naj- 
manj ega povoda' '. 

U predjašnjem poglavlju vidjeli smo, da su petrogradski 
zapadnjački oportuniste dolazili sa svojim estetsko-epikurejskim 
gledištima do istih zahtjeva od umjetnosti, da ona djeluje pomir¬ 
ljivo i da uspokojuje, da nepristrano i svestrano predočuje život, 
a uzorom takove poezije prikazivali su sveudilj Puškina. Nakon 
toga može se lako pojmiti, da su se ,,počvenniki“ mogli izmiri¬ 
vati s petrogradskim oportunistima, te pisati u jednim te istim 
organima. Tako je, primjerice, A. Grigorjev saradjivao ne samo 
u slavenofilskim i organima svoje struje, nego i u ,,0 t e č. Z a p." 
,,Bibl. dl ja Čt‘\, ,,R u s s. Slovu', koje je pače neko 
vrieme i uredjivao, kao jedan od trojice prvih urednika ; isto 
vriedi i o Strahovu. 

VI. 

Posve zasebno od ,,počvennika" stoji Orest Fedorović 
M i 11 e r, ovaj najvjerniji sljedbenik prvih učitelja slavenofil- 
stva. O. F. Miller rodio se je 4. kolovoza 1834. godine kao sin 
carinskoga činovnika Fridrika Millera, koji je stanovao u Hapsali. 
Pošto je rano izgubio roditelje, Oresta Fedorovića uzgajao je 

stric Ivan Petrović Miller i tetka Jekaterina Nikolajevna, koja je uz 
O. F. ostala do svoje smrti godine 1884. Orest Fedorović bio je 
sjajno odgojen, mnogo je s 'rodbinom putovao i po Rusiji i po 
inozemstvu. Na žalost, njegov je razvitak bio idealistično ab- 
straktnoga značaja, a osim toga bio je on vanredno religiozan, 
jer je slušao vječne pouke svoje čestite i pobožne tetke, hodočast- 
nika i bogomoljaka, koje su često posjećivale dom Millerovih. 

Godine 1851. stupio je na petrogradsko sveučilište na filo- 
ložki fakultet. To je bilo najmračnije doba ruskoga života pa je 
razvitak mladića u sveučilištnim godinama bio isto tako jedno¬ 
stran. ,,Mi nismo znali ni za pijančevanje ni za druge kakve 
romantičke pustolovine, — napominjao je kašnje Miller o svojim 
sveučilištnim godinama, — nas su na sveučilištu zanimale samo 
znanosti, književnost i umjetnost, shvaćane možda odveć ab- 
straktno, bez neposredne sveze s povješću" . . . 

Živući tako neprestano u sferi duhovnih kršćanskih ideala, 
Miller je od svih ruskih spisatelja najvolio Žukovskoga, spjevao 
je pače žalostinku u povodu njegove smrti, a za života posvetio 
mu je svoju otačbeničku dramu , Junačtvo majčino", koja se je 
godine 1854. prikazivala na Mihajlovskom kazalištu. Godine 
1852. dobio je O. F. Miller zlatnu medalju za svoju razpravu 
o komedijama Sumarakova, Fonvizina, Knjažnina i Šahov¬ 
skoga, a godine 1855. svršio je tečaj kao kandidat, pase počeo, 
na predlog prof Nikitenka, pripravljati za magistarski izpit, 
a kad je taj položio, objelodanio je god. 1858. svoju magistarsku 
disertaciju: ,,0 ćudorednom življu u poeziji". 

Ova disertacija, koja je spomenike poezije svih naroda pro¬ 
matrala izključivo s duhovno ćudorednoga gledišta, t. j. na koliko 
odgovaraju kršćanskim idealima ljubavi, krotkosti, smjernosti 
i uzvišenju duha nad griešnim tielom, pojavila se je sa svojim 
skroz vjerskim duhom baš u onaj trenutak, kad je sva književ¬ 
nost bila ratoborna, kad su u propoviedanju požrtvovnosti 
i krotkosti spremni bili nazrievati gotovo opravdavanje kmet¬ 
stva, a u smjernosti pustinjačtvo, pak nije čudo, da su se svi 
kritičari oborili na ovu nesretnu disertaciju ; pisca su ubrojili 
medju zaostale natražnjake onoga vremena, kako je to učinio 
Dobroljubov u ,,Sovremenniku", a nešto kasnije surovo ga je 
napao i Kotljarevskij u „Atenej u“. 

Dojam, što su ga izazvale te kritike, bio je tako silan, da 
je Miller postao posve prezrenim čovjekom. Sva uredničtva zatva¬ 
rala su pred njim svoja vrata i on je bio žigosan, kao da ga je 
književnost prezirno odbila. Ne samo da nisu htjeli primiti njegov 
odgovor Kotljarevskomu, nego ni drugu koju razpravu nije 
nijedno uredničtvo htjelo kroz pune tri godine primiti od njega. 
Pače pri osobnom susretu s nekim predstavnicima tadašnjega 
književnoga svieta od njega su se naprosto odvraćali. On se je 
i sam tako počeo bojati svojega imena, da je povodom stogodiš¬ 
njice Schillerove, kad je morao pročitati pet javnih predavanja 
u dvorani druge gimnazije, na ulaznicama bilo jednostavno 
označeno: ,,predavanja o Schilleru", bez oznake predavačeva 
imena. Pače i kašnje, u studenomu 1863. god., kad je započimao 
predavanja o izučavanju narodne književnosti kao privatni do¬ 
cent petrogradskoga sveučilišta, Miller se je još uviek bojao 
neprij atelj skih demonstracij a dj ačtva. 

Ali sve te bojazni bijahu sasvim suvišne. Predavanja 
o Schilleru prošla su sretno, obćinstvo je predavača susretalo 
prijazno i on je uspio. Isto je tako sve sretno prošlo na početku 
sveučilištnoga tečaja, a medju Millerom i djacima nastadoše 
odmah dobri odnošaji, koji su se od godine do godine sve to jače 
učvršćivali, on je postao ljubimcem mladosti i najpopularnijim 
profesorom na sveučilištu, a to sve radi svojih visokih ćudo¬ 
rednih svojstava, cjelovitosti svojega duševnoga sklada, nepo¬ 
kolebive i iskrene vjernosti idealima, humanom saobraćaju 
s mladim svojim slušačima, kojima nikad nije uzkraćivao ni 
dobroga savjeta ni po mogućnosti materijalne pomoći. 

Osim toga, kad je Miller počeo predavati na sveučilištu, 
on se je bio već prilično otresao prekomjerno mističnih pogleda 
na književnost; do tada je on već proučio bio ruski narodni epos 
i djela slavenofila, a u djelima ovih povadjao se je za najsvjetlijim 
njihovim stranama, naime narodno-demokratskim idealima. On 
je pače išao i dalje od slavenofila, jer je posve dosliedno umovao, 
da ako se postaviš na stanovište poricanja tudjih i naplavljenih 
utjecaja te tražiš skroz samostalni razvitak , koji potječe iz 
dubine narodnoga duha, tada se moraš odreći i bizantinskoga 
upliva. Nesnošljivost, koja je prelazila u fanatizam, apatičnost, 
koja je više držala do ,,rieči“ nego do ,,duha f ' zakona, asketizam, 

skolastika i cezaropapizam, sve su to, po njegovim riečima, 
one struje, koje je rimski poganski Bizant, koji se je razpadao, 
u svojoj pretenziji na svjetsko gospodstvo, sa svojom propo¬ 
vjedi o tome, da se božansko ima podčiniti Cezaru, — obilnom 
strujom ulievao u svježe mješine ruskoga života, zarazujući ih 
miazmima i izpunjajući načelima, tudjim slavenskome narodu. 

,,Iz Bizanta, — piše O. F. Miller, — prodirao je k nama 
sve više i više onaj skrajnji asketizam, koji se je sa svojom pod- 
punom bezćutnosti u tekućem životu očitovao sasvim u tome, 
što su baš najbolji ljudi mogli podpuno očajavati, e da bi moguće 
bilo savladati javne nevolje. Prenesen na naše više djevičansko 
nego izkvareno tlo, na kojem bi se valjda mogla bila voditi 
borba sa zlom, asketizam, ne imajući životnih opravdanja, 
došao je ipak oponašanjem do tako skrajnoga razvoja ličnosti 
u vjerskoj sferi, do takve može, se reći, sebične utilititarne za¬ 
brinutosti samo za svoju dušu, da je to uprav porazno dje¬ 
lovalo na slavensku družtvenost te prije nalikovalo zapadno- 
evropskome zasluživanju lena na nebu“. 

Glavnim radovima O. F. Millera smatraju se njegova 
doktorska disertacija, koja je štampana god. 1870. pod nad- 
pisom: „Sravnjena kritička promatranja sa¬ 
stava narodnoga ruskoga eposa". — ,,I 1 j a 
Muromec i kievsko junačtv 0 “, pak godine 1874. 
objelodanjena u prvom izdanju knjiga: ,,Ruski spisatelji poslie 
Gogolja", koja sadržava u sebi deset javnih predavanja, što ih 
je Miller čitao mjeseca studenoga 1874. na petrogradskom 
sastanku umjetnika u svrhu, da se namaknu sredstva podpor- 
nomu družtvu akademičara petrogradskoga sveučilišta, u kojem 
je tada Miller bio zamjenikom predsjednika. 

U knjizi o narodnim pjesmama Miller je oko Ilije Mu- 
romca skupio iztraživanja svih kievskih „bilina“. Po množtvu 
prikupljenoga gradiva i zaključaka nije se u ruskoj književ¬ 
nosti pojavio djelo, koje bi se po obsegu moglo uzporediti s Mil- 
lerovom knjigom, koja se punim pravom može smatrati do sele 
jedinim podpunim iztraživanjem ruskoga narodnoga eposa. 
Okolnost, što se Muromec, koji je izišao iz naroda, crta u naj- 
idealnijem svjetlu, ponukala je Millera, da ruski epos nazove 
jednostavno narodnim, te ga označi svojinom pretežno pripro- 

stoga puka. Odtuda je nastala kod njega ideja, da je neobhodno 
obnavljati se iz naroda. 

„Sam po sebi, — piše O. F. Miller u posljednjem poglavlju 
svojega djela, — radom vlastitoga uma, narod je obradio nauku 
o zamjenitoj pomoći i bratskoj ljubavi i čuvajući tu nauku u 
svojim pričama, pod nazivom gluposti, uniet će ju i u knji¬ 
ževnost i u historijsku nauku, kad će napokon kucnuti nj e g o v 
čas". Zatim dalje : ,,novim, zdravim i trieznim idealizmom, 
koji izlazi iz života, pronići će se naša književnost tek onda, 
kad se u njoj očituju sveze s narodom, t. j. kad će ga ona 
duboko proučiti, kakov on jest, bez ikakvih predsuda, a on 
stekne mogućnost, da u nju unosi svježe sokove, dajući iz svo¬ 
jega krila spisatelje, koji bi mogli dalje razviti te preliti u nove, 
savremenije, prosvietljene oblike one klice dubokih i samostalnih 
ideja, što ih taj narod krije u svojem primitivnom eposu". 

Iste ideje sačinjavaju i temelj njegove druge radnje ,,Ruski 
pisci poslie Gogolja". Sav razvitak ruske književnosti od vremena 
Petra nazrieva on izključivo u težnji osloboditi se zapadnih utje¬ 
caja te stati na samosvojno narodno tlo, a u stupnju toga oslobo- 
djenja vidi relativnu vriednost proizvoda ruske književnosti. 
Tako, uzporedjujući primjerice Puškina sa Lermontovom, opaža 
Miller: ,,Kod Puškina je borba vlastitoga s nametnutim tudjim 
sretno završena, te su narodni elementi njegove poezije stekli 
široko svjetsko značenje; kod Lermontova nije ta borba bila 
dovršena zbog njegove prerane smrti. Do konca Lermontovljeva 
života vidimo u njegovim proizvodima dva pravca, koja se 
križaju: s jedne strane podao se je on silnome utjecaju Byrona, 
koji je kod njega bio dublji, odlučniji, krepči nego u Puškina, 
ali s druge strane, s tim protivnim, borilo se je nešto drugo, samo¬ 
bitno. Varavo je mnienje onih, koji, ne dopuštajući, da je u Ler¬ 
montova samobitnosti, govore, da ga je smrt za dobe zatekla. 
Mi pak, uvažujući snagu njegovoga talenta, možemo uzeti, da 
bi samonikla svojstva bila nadvladala tudja". 

S ovoga gledišta ruske narodne samostalnosti pretresuje 
Miller sve ruske pisce. On je do konca godine 1887. predavao 
na petrogradskom sveučilištu, kad je umirovljen bio uz godišnju 
mirovinu 2.500 rubalja. Godine 1889. 1 lipnja preminuo je 
naglom smrću. 



POGLAVLJE ČETVRTO. 


I. U polovici petdesetih godina zaboravljene su ideje četrdesetih godina. 
Razprava Pirogova: Pitanja života. — II. Oživljenje družtva poslie krim- 
skoga rata. Tri struje šestdesetih godina i dva razdoblja te epoke. — III. 
Smjer estetskih ideja poslie smrti Bjelinskoga. Teorija V. Majkova. — IV. 
Zivotopisni podatci o Nikolaju Gavriloviću Cerniševskom. — V. Njegova 
disertacija: Odnošaj umjetnosti prema zbiljnosti. 

I. 

R eakcija petdesetih godina nije trajala nego sedam godina, 
ipak je družtvo u to kratko vrieme posve zahirilo. Nekako 
se nije dalo vjerovati, daje to ono isto družtvo, koje se je još 
pred kratko vrieme povadjalo za kritičkim razpravama Bjelin¬ 
skoga, predavanjima Granovskoga, te filosofskim traktatima 
Iskandera. Razdoblje četrdesetih godina činilo se tako udaljenim, 
da ga je trebalo u pamćenju ljudi, koji su tek nedavno proživlja¬ 
vali te godine, uzkrisivati putem historijskih članaka, kao naj¬ 
udaljeniju epoku ruske povjesti. 

Takav historijski biljeg nose članci N. G. Černiševskoga, 
što su bili tiskani u ,,Sovremenniku“ god. 1855. i 56. pod 
nadpisom : „Crtice gogoljevskoga razdoblj a". 
Hoteći da upozna obćinstvo s Bjelinskim i s njegovim zna¬ 
čenjem u ruskoj književnosti, a ne usudjujući se nazvati ga. 
po imenu, nazivao ga je ,,piscem članaka o Puškinu" i „kriti¬ 
čarom gogoljevskoga razdoblja"; Černiševskij je navadjao mnoge 
odlomke iz Bjelinskijevih djela, baš kao da se nije radilo o zna¬ 
menitom kritičaru, koji je umro tek pred sedam godina, već 
o malo poznatom spisatelju, koji je živio rek bi pred sto go¬ 
dina. 

Iz čitavoga pokreta četrdesetih godina sačuvale su se u 
družtvu nejasne i neodredjene predstave o čovječnosti, gra- 

djanskoj čestitosti i nepodmitljivosti; i dok se je stariji naraštaj, 
dopuštajući u svojem životu množtvo kompromisa, držao 
utančenoga estetskoga epikureizma, mladji je naraštaj zalazio 
u surovi asketski idealizam mističnoga sredovječnoga značaja. 

Kako je rusko družtvo silno zaostajalo u ono doba za po¬ 
kretom evropske misli, možemo prosuditi po razpravi N. I. Pi- 
rosova „Pitanja ži vota“, saobćenoj u „Morskom 
Zborniku" godine 1856., no koja je izazvala takovu sveobću 
i bučnu senzaciju, da su se svi žurnali takmili, koji će ju više 
pohvaliti, gotovo su ju cielu pretiskavali, pa se nije našao ni 
jedan glas, koji bi se usudio, da ju kritično i nepristrano prosudi. 
N. I. Pirogov bijaše smatran obćenito poslie toga članka jednim 
od predstavnika novoga pokreta ; od kirurga pretvorio se je u 
pedagoga, te bi imenovan nadzornikom najprije odeškoga, a 
zatim kijevskoga okružja. 

Istina je, senzacija, uzvitlana razpravom Pirogova, potje¬ 
cala je od toga, što je bila tiskana u službenom organu, te 
je u neku ruku bila smatrana novim vladinim uzgojnim pro¬ 
gramom, koji se je podpuno razkrštavao s prijašnjim sustavom. 
No nisu se s nje uzhićivali jedino radi toga njezinoga novoga 
programa, nego su u svakom članku gledali duboku mudrost, 
nešto skrajnje prvenstvena, što daleko nadilazi sve obično. A 
što za pravo nalazimo u toj razpravi? 

Nedvojbeno, osnovnu misao te razprave sačinjavalo je 
ono, što je tada tako reći lebdilo u zraku, naime, da uzgoju 
ne smiju stajati pred očima uzke koristoljubive svrhe, ne cilj, 
da se uzgajaju činovnici, pomorci, liečnici i nevjeste, već da 
uzgoj prije svega stvara čo vj e k a. Ali pod tom rieči, koja 
mnogo znači, krila se je u članku Pirogova skroz sredovječna, 
asketska misao. Iz daljnjega razvoja članka razabralo se je, 
da je uzki, koristoljubivi značaj uzgoja stajao do toga, što je u 
družtvu prevladjivala težnja za zemaljskom srećom, pa da se je 
družtvo u tom pogledu nalazilo još uviek na razini poganstva. 

,,Sjetimo se još jednom, — piše Pirogov u toj svojoj raz¬ 
pravi, — da smo kršćani, pa prema tomu glavnom osnovkom 
našega uzgoja jest i mora biti božanska Objava. Nismo se svi 
mi uzalud od djetinjstva upoznavali s mišlju o vječnom životu, 
ne smatramo svi mi uzalud sadašnjost pripravom za budućnost. 

Proničući u postojeći pravac našega družtva, ne nalazimo ni 
najmanjega traga toj misli. U svim pojavima barem praktič¬ 
noga života, a denekle i umnoga, nalazimo oštro izraženu mate¬ 
rijalnu, gotovo trgovačku težnju, kojoj je temeljem misao o 
sreći i slastima zemskoga života'\ 

Da se rusko družtvo izvede iz toga opasnoga stanja, kakovo 
je težnja za zemnom srećom, postoji, po mnienju Pirogova, jedan 
jedini put : ,,pripraviti ga uzgojem za nutarnju borbu, neizbje- 
živu i sudbonosnu, koja će mu pribaviti sva sredstva i svu od¬ 
lučnost, da izdrži neravan boj". 

,,Kakov mora da bude mladi atleta, koji se pripravlja za tu 
sudbonosnu borbu?" pita Pirogov, pak odmah odgovara : — 
,,prvi je uvjet: on mora imati donekle od naravi uma i čuvstva. 
Upotrebljujte te darove Stvoritelja, ali ne činite, da daroviti 
budu bezsmisleni štovaoci mrtvoga slova, drzki protivnici na 
zemlji neobhodnog autoriteta, premudri privrženici surovoga 
materijalizma, zaneseni razsipnici čuvstva i volje, te hladni po¬ 
klonici razuma". 

„Sve, što ima uzvišenoga i prekrasnoga na svietu, — opaža 
Pirogov na drugome mjestu, — umjetnost, nadahnuće, znanost, 
ne smije se previše splitati sa svagdanjim životom, jer bi inače 
izgubilo svoju prvobitnu čistoću, izrodilo bi se, te zaprašilo". 

Starajući se oko toga, da mladići ne postanu premudrim 
privrženicima surovoga materijalizma, drzkim protivnicima na 
zemlji neobhodnoga autoriteta, te hladnim poklonicima razuma, 
Pirogov ujedno odvraća i ženske od lažnih koračaj a na opasnom 
putu emancipacije : 

„Uzgoj, — veli on, — koji ide za sjajnim odievanjem 
ženske, izlaže ju pogledima bezstidnih zurila, okružuje ju kuli¬ 
sama i čini, da ona djeluje na pružinama, kako tko želi. Rdja 
izjeda te pružine, a kroz pukotine izglodanih i poderanih kulisa 
žena počinje razabirati ono, što su od nje tako brižno krili. 
Je li onda čudo, da i njoj samoj pada na um, ne bi li pokušala, 
da hoda, kako hodaju ljudi. Emancipacija, to je eto ta misao. 
Pad — to je prvi korak. No neka njoj mnogo toga ostane ne¬ 
poznato. Ona se mora ponositi time, što mnogo toga ne zna. 
Nije svatko liečnik. Ne mora svatko bez potrebe gledati rane 
družtva. . . Ako ženski cjepidlake, razpravljajući o emancipaciji, 

misle jedino na uzgoj žene, oni imadu pravo. Ako li pod eman¬ 
cipacijom razumievaju, da se ženi imadu izvojštiti politička 
prava, tada ni sami ne znadu, što žele". 

Ovi odlomci su navedeni ovdje za to, da se pokaže, kako je 
sredinom petdesetih godina mislio jedan od prvih vodja družtva, 
— čovjek, koji je uživao sveobće štovanje radi neobične bud¬ 
nosti i svietlih svojih nazora. Što da se traži u ono doba od za¬ 
nemarenoga i na polak obrazovanoga množtva? 

II. 

Nije se ni najmanje čuditi, što je obćinstvo bilo posve iz¬ 
nebuha zatečeno epokom reformi, jer za njih nije bilo ni malo 
pripravljeno. Ni u koga nije bilo opredieljenih i sviestnih težnja, 
ni programa za rad. To je bila posve elementarna uzbuđjenost, 
s jedne strane pesimističkoga značaja, s druge, naprotiv, prepuna 
zanesenoga optimizma. Pesimizam je bio posljedica neuspjeha 
krimskoga rata, te spoznaje, da je sav državni ustroj razkliman 
i poremećen ; a optimizam se je uzpirivao danomice ne samo na- 
slućivanjem velikih historijskih dogadjaja, koji su se spremali 
te imali proživjeti, kao što je ukinuće kmetstva, reforme zemstva 
i sudova, dozvola, da sveučilišta mogu polaziti ljudi svih slojeva 
i staleža, nego i u nadi, da će se provesti i druge sitnije reforme, 
tako da će biti dopušteno pušiti na ulicama, da će biti dokinute 
ili bar ujednostavljene odore činovničtva, da će biti dopušteno 
nositi bradu itd. Svaki dan širio se glas o novim reformama i 
preobrazbama ; kadšto je bilo i najfantastičnijih i nezgrapnih 
glasina. Sad su stali naklapati, da će biti dokinuti činovni raz¬ 
redi i redovi ; sliedećega dana su govorili, da će priestolnica biti 
premještena iz Petrograda u Moskvu ; trećega dana opet, da će 
se stari poredak zamieniti novim itd. Sva ta naklapanja i sve te 
glasine silno uzbudiše množtvo, pa staro i mlado, sjedinama osuti 
generali baš kao i djaci, natjecahu se, koji će biti liberalniji 
u zamjenitom razgovoru, sve se je podavalo čovječnosti i tež¬ 
njama za napredkom. Danomice se priredjivahu nekakve mnogo¬ 
brojne skupštine, sad pod izlikom, da će se razpravljati o preda¬ 
vanjima u nedjeljnim školama, sad se sastajahu sveučilištni 
gradjani na sveučilištu, sad su se vodili učeni pravnički disputi, 

primjerice prepirka Kostomarova s Pogodinom o porietlu Ru¬ 
sije, a riedko bi koja od tih skupština prošla bez bučnih mani¬ 
festacija i prosvjeda. 

Ta živahnost brzo se je odrazila i u književnosti. Ona je 
na jednoć bila prepuna životvornoga sadržaja. Žurnali su opet 
stali smatrati prvim uvjetom svoga obstanka stalno i nepokole¬ 
bivo provadjanje izvjestnoga smjera. Istina je, svi su na jednoć 
bili puni liberalizma, povadjajući se za duhom vremena ; svi 
su bili puni obtuživanja s podmitljivosti, s upravne samovolje 
i publicističkih članaka, u kojima se je odlučno pretresalo o oče¬ 
kivanim reformama, a poticahu se i nova pitanja ; ipak je svaki 
od krupnih žurnala provadjao sad kakve osobite omiljele težnje. 
Tako je ,,R usskij Vjestni lc“, koji je godine 1856. počeo 
ponovno izlaziti pod uredničtvom Katkova i Leontjeva, od svo¬ 
jega obnovljenja do 1862. god. pristajao uz aristokratsko pred- 
stavničtvo u englezkom duhu ; ,,Sovremennik“ je pro- 
poviedao demokratske ideje ; ,,Otečestvennyja Za- 
piski", pod uredničtvom Krajevskoga i Dudyškina, baš kao i 
,,B i b 1 i o t e k a d 1 j a Č t e n i j a a nastavljahu zagovarati 
birokratsko-oportunistička načela. Slavenofili su izdavali svoje 
organe ,,R usskuju Besjedu" i novine ,,D e n" ; napokon 
su nešto kašnje počeli izlaziti organi oportunista-počvennika : 
,,V r e m j a" i ,,E p o h a". 

Što se tiče novina, to su one znatno kašnje, tek poslie 
poljskoga ustanka, od 1863. godine, počele postajati glasilima 
raznih pravaca ; do tada su najpoznatije bile one, koje su pru¬ 
žale što više raznovrstnih obaviesti, kao što su : ,,S t. P e t e r- 
burgskija Vjedomost i", „Sjevernaja Pčel a", 
,,M oskovskija Vjedomost i" i,,Sin Otečestv a". 

Ali pokret šestdesetih godina nije bio, gledom na provedene 
velike reforme, samo politički. Ovdje se kano ti u jedan potok 
sališe tri razna pokreta, a to nam i razjašnjuje, zašto je ono 
doba bilo tako neobično burno i nejasno. 

Uz politički pokret i usvajanje narodnih demokratskih 
ideala vidimo i filozofski pokret u obliku uzkršavanja ideja 
četrdesetih godina te kako konačno mišljenje prvenstvenoga 
družtva prelazi na realno tlo. Napokon, u isto doba, uz brzo 
širenje naobrazbe u srednjim i siromašnim slojevima družtva, 

stalo se je i središte družtvenoga pokreta premještati iz ple¬ 
mićkih slojeva družtva u neplemićke, a jednako se pojavljuju 
novi ideali, koji odgovarahu toj okolini, podpuna preobrazba 
svih etičkih pitanja ob odnošaju ličnosti prema porodici i družtvu. 

Ove tri struje izprepletoše se tako tiesno i nerazdruživo i 
tako su utjecale jedna na drugu, da vidimo, kako njihovoga 
življa imade u svim dogadjajima i činjenicama onoga vremena. 
Tako je filozofski pokret izazvao i zanimanje za prirodne nauke, 
te stvorio ogromnu prievodnu književnost, pri čemu se je rusko 
družtvo po prvi put upoznalo sa tvorevinama takovih velikana 
Evrope, kao što su Macaulay, Buckle, Spencer, Darwin, Luyis, 
Moleschott i mn. dr., a to je izazvalo opet oslobodjenje misli 
od tradicionalnih autoriteta, budilo je kritično razmatranje 
svega, što se je do onoga doba činilo netaknjivo i van svake 
sumnje, — a time je unapredjivalo preradbu svih družtvenih i 
ličnih ideala. U isti mah je zanimanje za pitanja o narodnoj 
sreći, uzkrisujući proučavanje narodnoga života i narodnih ideala, 
demokratizovalo ne samo težnje za družtvenom preobrazbom, 
nego i obradbu ličnih ćudorednih ideala. 

No bio koliko mu drago blizak dodir tih triju struja i njihov 
zamjeniti utjecaj, ipak, ako zagledamo malo iz bližega i podrob¬ 
nije život onoga doba, uviek ćemo moći razlikovati jedan smjer 
od drugoga. Tako usred množtva javnih i književnih trudbenika 
onoga vremena nije težko razabrati, da se jedni zanimahu naj¬ 
više za politička pitanja ; drugi su se bavili u prvom redu filo¬ 
zofskim problemima, zanimali su se za prirodne znanosti i slavili 
su nastajuće gospodstvo realizma ; napokon su se treći najviše 
bavili etičnim i moralnim pitanjima. 

Ali pri tome zaslužuje pažnju ta obstojnost, da se to raz¬ 
doblje tako zvanih šestdesetih godina, koje zaprema decenij 
od 1855. do 1866. godine, oštro dieli u dvie periode, medju ko¬ 
jima sačinjava granicu oslobodjenje seljačtva. Tako vidimo, da 
pokret do god. 1861. nosi pretežno političko obilježje. Sve družtvo 
zanimalo se je za pitanja javnoga života, na čelu kojih bilo je 
dakako pitanje oslobodjenja seljačtva. U književnim krugovima 
opaža se u to vrieme riedka jednodušnost i solidarnost. Demo¬ 
krati oko ,,S o v r e m e n n i k,a“, aristokrati „Russk. V j.ešt“, 
oportuniste oko „Oteč. Zap." ma da se počešće prepiru o 

raznim životnim pitanjima, kako su se primjerice prepirali 
„Sovremennik" sa „Ekonomičeskim Ukaza* 
t e 1 e m f< i ,,R usskim Vjestniko m“ o obćini ; makar 
satirički bičevi u obliku ,,Iskre“ ili ,,Svistka“ u ,,Sovremen- 
niku“ udaraju desno i lievo, ipak u književnim krugovima ne 
vidite više onoga antagonizma i nepomirljive nesloge, kakva je 
nastala od godine 1862. 

Sasvim drugčije izgleda epoka šestdesetih godina u drugoj 
svojoj periodi. Ne gledeći na to, da se reforme nastavljaju (zemstvo 
i sudbene reforme), ipak u prvi red stupaju sada filozofijska i 
moralna pitanja, počinju se obradjivati novi individualni ćudo¬ 
redni ideali. U družtvu razvija se medjutim od godine do 
godine sve to veća nesloga i antagonizam. Ne diele se više samo 
u stranke, koje su si protivne u političkom smislu (pri čem 
,,Russkij Vjestnik" i ,,Moskovskija Vjedomosti" stupaju natraž- 
njačkim putem), nego protivnosti počinju i na području filo¬ 
zofijskih i moralnih pitanja. 

Te dvie periode šestdesetih godina imale su svaka svoga 
predstavnika u žurnalistici i kritici. Oko ovih predstavnika 
okupljale su se književne sile, te i same periode nose njihovo 
ime. Tako se prva perioda nazivlje Dobroljubovljevom ; druga 
— Pisarevljevom. I doista, Dobroljubov i Pisarev jesu rek bi 
ognjišta, u kojima se najjarče skuplja duh i značaj obih perioda. 
Ovim dvama predstavnicima kritike šestdesetih godina posvetit 
ćemo osobitu pažnju. 

III. 

No prije nego pristupimo karakteristici Dobroljubovljeva 
djelovanja, smatramo, da ne će biti suvišno, obazremo li se 
letimice na one promjene kritičko-estetskih nazora i teorija, 
štono se zbiše od smrti Bjelinskoga do onoga trenutka, kad se je 
pojavio Dobroljubov. 

Bio koliko mu drago silan razkrštaj s najboljim tradicijama 
četrdesetih godina početkom pet desetih, ma koliko se zaboravilo 
na te tradicije za podpunoga gospodovanja oportunističke kri¬ 
tike, koja se je bila vratila teorijama Čiste umjetnosti, — ipak 
nije sasvim utrnula bila neka živa strujica, koja je tihano romo- 
nila ; ostalo je ljudi, koji ne samo da ništa nisu zaboravili, već, 

naprotiv, njima je pošlo za rukom da znatno izmiene estetske 
nazore i teorije, što su gospodovale koncem četrdesetih go¬ 
dina, da ih presade na tlo pozitivnoga realnoga mišljenja i tako 
utru stazu djelovanju Dobroljubova. 

Ova preradba estetskih nazora započela je već za života 
Bjelinskoga god. 1846., a prvim radnikom u tom smjeru bijaše 
Valerijan Nikolajević M a j k o v. 

V. N. Majkov rodio se je 28. kolovoza 1823. god. u istoj 
porodici umjetnika Nik. Ap. Majkova, iz koje je proizašao i 
pjesnik Apollon Majkov. Kod kuće je V. N. Majkov bio krasno 
uzgajan, a zatim je stupio na pravnički fakultet petrogradskoga 
sveučilišta, te je u 19. godini dobe svršio tečaj kao kandidat. 
Stupio je u službu, u odsjek za poljodjelstvo, ali nije ostao u 
službi, već je dao ostavku radi slaba zdravlja, pak je pošao na 
pol godine u inozemstvo, u Njemačku, Francezku i Italiju. 
Vrativši se u Petrograd, počeo je književno raditi, najprije je 
sudjelovao kod sastavljanja ,,džepnog rječnika tudjih rieči", 
što ga je objelodanio N. S. Krylov ; zatim je bio na čelu ,,Fin¬ 
skoga Vjestnika", što ga je osnovao god. 1845. K. F. Dženau. 
Godine 1846. i početkom 1847. uredjivao je kritički odjel žurnala 
,,Oteč. Zapiski" Krajevskoga. Godine 1847. počeo je saradjivati 
u „Sovremenniku". Ali je prerana smrt neočekivano uči¬ 
nila kraj djelovanju Majkova, koje se je bilo počelo liepo razvi¬ 
jati : 15. srpnja 1847. g°d- nalazio se je Majkov kao gost u peter- 
hofskom kotaru, pošao je vruć da se okupa i umro je za kupanja 
od kapi. 

Vidjeli smo, da je već Bjelinskij ustanovio u kritici na¬ 
čelo ,,umjetnost i za život' f , ali to načelo u razpravama veli¬ 
koga kritičara kao da je visjelo u zraku, jer se je Bjelinskij u 
svojim estetskim nazorima sveudilj držao starih metafizičkih 
teorija, ni ne opažajući, da su one po svojoj bitnosti bile u pođ- 
punom neskladu s novim načelom. 

I zaista: prema tim teorijama umjetnost imade svoje skroz 
zasebno, samostalno područje, koje podpunoma izcrpljuje sve 
njezino značenje. To je područje — krasnoga i liepoga. 
Opredieljivali mi zatim kako mu drago, što je liepo, već prema 
raznim filozofskim sustavima i kakav je odnošaj pjesnikova 
stvaranja prema liepome, da li se prekrasno nahodi u duši pjesni- 

kovoj te pjesnik snagom stvaranja to prekrasno odieva u mate¬ 
rijalne prilike, idealizujući zbiljnost, ili pako liepo leži u samoj 
zbiljnosti, u obistinjenju ideje u čuvstvenim prilikama, a 
stvaranje pjesnikovo ograničuje se tek na to, što je liepo nepo¬ 
sredno zamjetio, odkrio u prirodi i životu, — u svakom slučaju 
je utilitarno načelo u podpunom protuslovlju sa svim tim ozna¬ 
kama. Sa gledišta ovih oznaka čini se posve naravno, kao da on 
izvodi umjetnost iz njezinoga rodnoga življa, ali joj nameće 
posve tudju ulogu, što silom hoće da pretvori proces stvaranja 
u nešto razumno i unapried naumljeno, ma da je stvaranje 
svojom bitnosti neposredno i nehotično. 

Bjelinskij nije mario za to protuslovlje izmedju starih 
estetskih teorija i utilitarnoga načela, on nije zamjećivao ni 
toga, da su te stare teorije, koje su podpuno odgovarale pri¬ 
jašnjim estetskim zahtjevima umjetnosti za dobe romantičkih 
škola, bile u podpunoj oprjeci s novim zahtjevima realne umjet¬ 
nosti. Područje umjetnosti tako se je već razširilo do onoga 
doba, da je trebalo vanrednoga dialektičnoga naprezanja, da se 
pod omiljelu ideju liepoga svede mnogo toga, što je savremena 
umjetnost proizvodila, a da se ne govori o tome, kako se je 
sam pojam o liepom podpuno promienio na osnovi realnoga 
mišljenja. 

I doista, kad se je već rušilo prijašnje metafizičko naziranje, 
da sve postojeće nije ništa drugo, nego dialektični razvitak 
bezuvjetne (absolutne) ideje, moralo se je rušiti i shvaćanje lie¬ 
poga, kao nešto, što odgovara ideji i obliku; ali tada, što je za 
pravo liepo? A s druge strane : da li to liepo izcrpljuje područje 
umjetnosti? Kako da se s idejom liepoga dovedu u sklad prilike 
kao štosu Čičikov i Nozdrev? Ali, ako liepo ni iz daleka ne iz¬ 
crpljuje sve, što sačinjava umjetnost, tad u čemu je uloga umjet¬ 
nosti? Zar u tome, da odrazuje i opisuje zbiljnost u svoj njezinoj 
raznoličnosti, u dobru i zlu, liepom i ružnom ? A zašto ? 

Takova pitanja ustajala su pred svim umovima, koji se 
razkrstiše s prijašnjim metafizičkim teorijama, te stupiše na 
realno tlo. U odgovoru na ta pitanja, vidimo u ruskoj književ¬ 
nosti prve pokušaje, da se estetski pojmovi presade na realnu 
osnovku i da se u isti mah dovede u sklad utilitarno načelo 
s estetskim nazorima, pače, da se to načelo izravno izvodi iz 

estetskih nazora. Prvi je to pokušao Valerijan Majkov. Bitnost 
njegovih estetskih načela najpodpunije je izražena u njegovim 
člancima o pjesmama Kolcova i o romanima W. Scotta, te je u 
kratko u ovom : 

Kad promatramo zbiljnost, koja nas okružuje, uzporedju- 
jemo sve, što vidimo, sa samim sobom i sve ono, u čemu ne ra- 
zabiremo ni najmanje sličnosti s nama, što nam je s toga novo, 
tudje i nepojmljivo, za nas je zanimivo, mi nastojimo pro¬ 
učiti to nepoznato, usvojiti ga i pronaći ono, što je u njemu 
s nama zajedničko ; a čim to postignemo, vidimo stvar i s druge 
strane — simpatične nam, t. j. sve ono, što u njoj nala¬ 
zimo s nama zajedničkoga, budi našu sućut. 

,,Za to — piše Majkov, — svaki predmet, koji je dostupan 
našemu shvaćanju, moramo razdieliti u dvie polovine : u prvu 
stavljamo sve ono, što nam ni najmanje ne napominje o našoj 
prirodi — to je zanimivost, koja podbada našu ljubopitnost ; 
u drugu — sve ono, što je u tom predmetu s nama zajedničkoga 
kao čovjekom ;toje simpatična strana, koja u nama budi 
ljubav, srdačnu i krvnu sućut. Razliku dojmova, što ih po koli¬ 
čini crpismo iz jedne i druge polovine, u tome je, što zanimivo 
vlada nama samo uslied svoje novosti i postaje ravnodušno 
odmah, čim ga usvojimo, dočim nas simpatično (nazovite ga 
kako vam drago) vječno zanima, ako sami ne izgubimo sposob¬ 
nosti, da osjećamo i sućuvstvujemo‘\ 

Iz ove razlike zanimivoga od simpatičnoga proiztiče i raz¬ 
lika znanosti od umjetnosti. Sve, što u nama ne budi nikakvih 
ganuća, već samo znatiželjnost, spada u područje znanosti; 
a sve simpatično, u čemu nahodimo dio sama sebe, sve, što nas 
se ovako ili onako tiče, što nas uzrujava, raduje, što u nama 
budi ogorčenje ili nas plaši, sve to spada u područje umjetnosti. 
Na taj način, po riečima Maj kova: „umjetnička misao nastaje 
u obliku ljubavi ili negodovanja, atajna je stvaranja 
u sposobnosti, da se vjerno prikaže zbilj¬ 
nost u njezinoj simpatičnoj strani. Drugim 
riečima: umjetničko stvaranje jest preradba 
zbiljnosti, ali provadjana tako, da se nje¬ 
zini oblici ne mienjaju, nego da se uvode 
u sferu čovječjih probitaka (u poeziju)“. 

To je estetska teorija Maj kova. Prva joj je prednost u tome, 
što stoji podpuno na realnoj osnovci, a istodobno znamenito 
razmiče područje umjetnosti prema novim zahtjevima; prema 
toj teoriji nije područje umjetnosti tek u prekrasnom, već ono 
ima prikazivati sve, što se u kojemgod pogledu odnosi k nama 
te u nama budi ma kakva ganuća. Medjutim, ni načelo utili- 
tarizma ne stoji u protuslovlju s tom teorijom, već ravno iz nje 
iztiče. Umjetnost prema teoriji Maj kova nije tek opisivanje 
zbiljnosti bez svrhe, već ona imade uvesti umjetnost u sviet 
čovječjih probitaka. A probitaka ima različnih: uzko sebič¬ 
nih, surovo materijalnih, nizkih i uzvišenih, obće čovječanskih, 
altruističkih. Nedvojbeno je, imala umjetnost posla s kakvim 
joj drago interesima, ona ostaje umjetnošću, ah je neprieporno 
i to, što je umjetnost uzvišenija, dostojnija i blagotvornija, 
to su uzvišeniji oni probitci, kojima umjetnost služi. 

Na žalost, Maj kov nije dospio, da svoju svakako zanimivu 
teoriju razvije posve temeljito i svestrano. Ali misli, što ih je 
nabacio u ono malo razprava, što su poslie njega ostale, nisu se 
izgubile u magli kašnje reakcije, već su brzo urodile svojim 
plodovima. 

No prije, nego pristupimo daljnjim pokušajima, da se estetski 
nazori presade na realno tlo, sjetimo se još jedne epizode, koja 
se odnosi na konac četrdesetih godina, te bez sumnje stoji u 
tiesnoj svezi s tim pokušajima. God. 1847. bila je u ,,Ot e č. 
Z ap.“ priobćena razprava, u kojoj se je pretresao prievod He- 
gelove estetike od V. Modestova. Taj članak, ne zna se, čiji je, 
napisan je vrlo težkim filozofskim jezikom, iztiče se vanrednom 
mutno šću i nejasnim izlaganjem, koje ide tako daleko, da či¬ 
tatelj ne razabire, da li to govori sam pisac ili navodi rieči ka¬ 
kvoga njemačkoga estetičara, ne razabire, gdje svršava citat, 
a gdje počinje njegov sud. Medju ostalim nalazi se u toj raz- 
pravi jedna stavka, koja je vrlo zanimiva gledom na novu 
estetsku teoriju, o kojoj će biti niže rieč. Ta stavka glasi: 

,,Stanovište teoretske estetike — pretežno je praktično: 
umjetnost postoji samo za to, što u prirodi nema istinito lie- 
poga. Kapitolinska i medicejska Venera imaju biti idealima 
ženske ljepote; slikarstvo okolici mora da okolice očisti od svega 
slučajnoga. Ipak umjetnost ni iz daleka ne nadkriljuje prirodu: 

svagdje ona zaostaje za prirodom u svježosti i punoći života. 
U tom smislu, veli Goethe, svi oblici umjetnosti imaju u sebi 
nešto lažna, pače i najvjerniji i najpročuvstvovaniji. Neka se 
pita svatko, tko je u Florenciji motrio Veneru medicejsku, nije 
li nehotice svraćao pogled s kipa na žive oblike prekrasnih 
žena, koje su promatrale kip, na njihove dražesti *— plahi smie- 
šak; ali, ako se to čini odveć griešno za neke pobožne duše, 
pitam, ne odaziva li se po stokrat ljepše i skladnije od ma kakve 
slike u našoj duši napuljski zaton u svojoj čarobnoj zbiljnosti ? 

Ali svrha umjetnosti nije nipošto u takvom neravnom 
natjecanju. Ona nije no jezik, ništa više nego 
jezik, čuvstveni izražaj naših čuvstvenih 
misli, osjećaja i promatranja. I samo s toga, 
što taj individualno čuvstveni sadržaj ne može biti izražen 
nikakvim drugim načinom, nego tim čuvstvenim oblicima pri¬ 
rode i života, samo zato govori po njima umjetnost". 

Godine 1847., kad je tiskana bila ta razprava, slušao je 
drugi tečaj filoložkoga fakulteta na petrogradskom sveučilištu 
budući ugledni ruski kritičar, Nikolaj Gavrilović Černiševskij. 
Ne ima^nikakvih podataka o tome, kad je on počeo saradjivati 
u raznim žurnalima i da li je ova razprava mogla biti njegovo 
djelo. Ali u svakom slučaju iznenadjuje ovaj ovdje navedeni 
odlomak iz spomenute razprave time, što se misli, izražene 
u toj razpravi, u mnogome podudaraju s idejama, što su izlo¬ 
žene u poznatoj disertaciji N. G. Černiševskoga : ,,E s t e t s k i 
odnosi umjetnosti prema zbiljnosti". Ta di¬ 
sertacija sačinjava važan korak u razvitku estetskih ideja za 
razdoblje, s kojim se bavimo. Ali prije nego se pozbavimo 
s tim razdobljem, saobćimo kratke podatke o životu N. G. 
Černiševskoga. 

IV. 

Nikolaj Gavrilović Černiševskij rodio se je u Saratovu 19. 
lipnja 1828. god. Njegov otac, Gavrilo Ivanović, koji je najprije 
bio nadzornik mjestnoga sjemeništa, postao je kasnije sveće¬ 
nikom, izabran bi još koncem tridesetih godina crkvenim vizi- 
tatorom, a god. 1856. popeo se je do katedralnog protojereja. 
Izvrstno je poznavao grčki, latinski i francezki jezik, bio je vrlo 

uman i savjestan u svakom radu; svojom čestitošću i srdačnošću 
stekao si je sveobću ljubav ne samo parokijana nego i svakoga, 
s kime je u životu dolazio u doticaj. 

Nikolu, kao jedinoga sina, mazili su, milovali i obasipali 
svim mogućim staranjima i ljubežljivostima. U čestitoj, mirnoj 
i čednoj porodici živio je sretno i bezbrižno uz najpovoljnije 
prilike po umni razvoj. Osim otca i majke, boležljive žene, 
Černiševskij je osobito volio svoju sestričnu, Ljubov Nikola- 
jevnu. Ona je strastveno voljela čitanje, pa je i za se čitala 
i na glas Nikoli, pripoviedala mu je i svirala je s njim; on ju je 
zanosno slušao i obasipao pitanjima. Ona je N. G. Černiševskoga 
naučila čitati i pisati, zainteresovala ga je i za glasbu: poučljivi 
dječak naučio je od nje glasoviranje. Kad je naučio čitati, sasvim 
se je udubio u čitanje , te je za čitanje upotrebljavao sve vrieme, 
što mu je preostalo od učenja i sigranja s drugovima. Njegov 
otac, koji je rado čitao, imao je za onda liepu knjižnicu, koju je 
poštivao i isti N. I. Kostomarov, kad je boravio u Saratovu. 
Osim toga je Černiševskij uzimao knjige iz knjižnica susjednih 
vlastelina, s čijom djecom je prijateljevao. Uzimao je knjige, 
gdje je samo bilo moguće, čitao ih je pohlepno, a kadšto je iz 
njih izpisivao odlomke u posebne pisanke, kakvih je mnogo 
imao. Kakva je u njemu bila od prvoga djetinjstva strast za 
čitanje, može se suditi i po tome, što se nije razstajao s knjigom 
ni kad je sjedao za stol, da objeduje ili večera, i tu je naviku 
sačuvao do smrti; kašnje je za objeda obično čitao novine i 
žurnale. 

Gavrilo Ivanović smatrao je za suvišno, da sina dade u 
duhovničko učilište, pa ga je pripravljao za sjemenište, pri čemu 
je osobito nastojao, da dječak uči stare klasične jezike tako, 
da je Černiševskij još prije, nego li je stupio u sjemenište, mogao 
prevoditi nekoje klasike. Godine 1842. primili su Černiševskoga 
u saratovsko sjemenište, u razred retorike, a bio je u petnaestoj 
godini dobe. U ono doba, kako pripovieda njegov drug, A. I. 
Rozanov, bio je nešto viši od srednjeg uzrasta, neobično nježna, 
djevičanska lica; kose su mu bile svietlo-žute, valovite, mekane 
i liepe; glas tih, rieč ugodna; u obće, to je bio mladić nalik naj¬ 
skromnijoj, simpatičnoj djevojci, koja je nehotice svakoga 
privlačila. Na nesreću, bio je vanredno kratkovidan; knjigu ili 

bilježnicu držao je čisto pred očima, a pisao je tako, da se je 
sasvim sagibao nad stol. 

Kad se je Černiševskij nalazio u krugu bližih znanaca i 
vršnjaka, bio je živahan, veseo i razgovoran, ali uz nepoznate 
ljude bivao je plah; u goste su ga uzimali protiv njegove želje, 
te je obično sjedio kao mrzovoljac (čangrizavac) i ne bi ni rieči 
progovorio. 

Kad je stupio u sjemenište, Černiševskij je morao, prema 
pravilima, učiti koji živi jezik, pa je izrazio želju, da uči dva : 
francezki i tatarski. Za učenje potonjega zanio je dječaka po¬ 
znati orientalista, numizmatik i arheolog G. S. Sablukov, koji 
je u saratovskom sjemeništu predavao povjest te polazio dom 
Černiševskijevih. Osim toga bavio se je Černiševskij arabskim 
i židovskim jezikom, koje su pitomci sjemeništa morali po¬ 
znavati. 

U sjemeništu nije se Černiševskij usudio s nikim prvi progo¬ 
voriti, jer je bio plah, tih i miran. Drugovi su ga nazivali plem- 
čićem, jer je i odjeven bio bolje nego drugi, a bio je sin pozna¬ 
toga protojereja, kojega je cienilo ne samo poglavarstvo sjeme- 
ništno, nego i arhijerej, a učitelji su smatrali čašću bivati u nje¬ 
govom domu. Osim toga je Černiševskij često išao u sjemenište 
jezdeći na konju, a to se je za onda smatralo aristokrati zrnom; 
stoga su mu se drugovi tudjili malone cielu godinu i nisu se 
usudili nagovoriti ga, pa je Černiševskij prijateljevao samo 
s jednim učenikom, M. Levickim, koji je, kao najbolji djak, 
sjedio uz Černiševskoga. Černiševskomu se svidjalo prepiranje 
s Levickim i pripoviesti njegove. No to prijateljstvo ograniči¬ 
valo se je samo na sjemenište, pa koliko mu drago molio Čer¬ 
niševskij Levickoga, da dodje k njemu, ubogi, neotesani sjeme- 
ništarac nije se usudio poći k njemu, izgovarajući se, da 
nema valjanog odiela, a ne umije se ni vladati u družtvu, 
po gotovo u kući tako odlične ličnosti, kakva je bio Černišev- 
skijev otac. U obće su drugovi nerado posjećivali Černiševskoga, 
a ako bi koji i došao kadšto k njemu, ne bi dugo ostao. Me- 
djutim je Černiševskij želio, da se sprijatelji s najboljim učeni¬ 
cima, te s njima bude u srdačnijim odnosima. Život sjemeništa- 
raca bio je u ono doba surov, ali Černiševskij nije za to mario: 
on je u velike cienio razgovore s umnim drugovima. Kad bi 

želio, da o čemu dovrši razgovor, Černiševskij bi pokadšto 
pošao i u krčmu s drugovima, koji su voljeli piti štogodj, i tu 
je vodio prijateljski razgovor, ali je odklanjao rakiju, kojom bi 
ga drugovi nudili. Ne našavši si prijatelja medju sjemeništar- 
cima, Černiševskij se je sprijateljio sa svojim bratićem A. N. 
Pypinom, od kojega je bio četiri godine stariji, postao je nje¬ 
govim drugom, rukovodio ga je i uzgajao, povjeravajući mu 
sve svoje obširno znanje. 

Černiševskij nije zaostajao u fizičkoj snazi za svojim dru¬ 
govima, jer ju je razvio u djetinjstvu, sigrajući se po ciele ure 
s drugovima na obali Volge, ali je slabo sudjelovao u igrama 
sjemeništaraca, već se je skoro uviek nečim bavio, pače ni za od¬ 
mora nisu ga nikad vidjevali da šeće po dvorištu ili hodniku. 
Pred njim na stolu uviek je ležalo nekoliko bilježnica. Jedne su 
sadržavale bilježke o predavanjima učitelja, u druge je upi¬ 
sivao kakve opazke ili odlomke iz knjiga; tako je, primjerice, 
iz Kronebergova leksikona izpisao čitave fraze iz O vidi ja i 
drugih pisaca. Kad su se drugovi obraćali na nj, da im razjasni 
koju frazu, on je ostavljao svoj posao, pa je stao prevoditi i 
tumačiti gramatička pravila, zaronjujući posve u svoja tuma¬ 
čenja, pri čemu je pokadšto na izust izgovarao čitava poglavlja 
iz Lactancija ili drugoga kojega klasika. 

,,Njegovo je naučno znanje bilo neobično veliko, — kako to 
priča njegov drug Rozanov; — on je znao grčki, latinski, židovski, 
francezki, njemački, poljski i englezki jezik. Neobično je bio 
načitan. Medju našim učiteljima bio je neki G. S. Voskresenskij. 
,,To je bio do zvjerstva okrutan čovjek, ali je kao predavač 
bio najbolji u sjemeništu. Kad bi kadšto progovorio o čem 
i zapitao : nije li tko već što o tome čitao? — svi bi ili mučali 
ili odgovarali, da nisu čitali. ,,A vi, Černiševskij, jeste li čitali?" 
— upitao bi on dalje. Dok je Voskresenskij govorio, Černiševskij 
bi obično što pisao. Za predavanja u prisuću učitelja on je 
svagda izpisivao iz leksikona, to mu je bilo običajno i neizbježivo 
zanimanje. Černiševskij piše, a učitelj ga pita i ne ponavlja 
pitanja ; Černiševskij ustaje i počinje : ,,njemački spisatelj 
N. N. veli o tome to i to . . . pak francezki . . . pak englezki . . 
Slušaš i ne možeš pojmiti: od kud je taj mladić nakupio toliko 
znanja? I tako je uviek bivalo : ako ma o čemu nitko ništa 

ne zna, tad pitaju Černiševskoga, a taj zacielo znade. Sve- 
stranošću znanja i obsežnošću podataka iz sv. pisma, sveobće 
povjesti, logike, psihologije, književnosti, povjesti filozofije i t. d., 
on je sve udivljivao. Našim učiteljima bilo je ugodno porazgo- 
voriti se s njime, kao s čovjekom, koji je posve razvijen". 

Iztičući se iz reda učenika i znanjem i vladanjem, Černi¬ 
ševskoga su ovako ocienili godine 1843. : ,,izvrstnih sposobnosti, 
revne marljivosti, izvrstnog uspjeha, veoma čednoga vladanja". 
Učitelji su bili uzhićeni s njega, osobito učitelj književnosti, koji 
je u ravnateljstvu sjemeništa izvješćivao o zadaćama, pa je o 
zadaćama Černiševskoga govorio kao o veoma zanimivim i 
uzornim. 

Černiševskij je mislio iz sjemeništa prieći u duhovnu akade¬ 
miju i tamo svršiti tečaj kao baccalaureus, ali je po savjetu ne¬ 
koga rodjaka stupio na sveučilište, te je u studenomu 1844. 
ostavio sjemenište. Nadzornik sjemeništa, Tihonov, kad je sreo 
kod nekoga u gostima majku Černiševskoga, zapitao ju je : 

— Zar ste naumili uzeti sina iz sjemeništa? Zar vam se 
ne svidja duhovnički stalež ? 

Na to je Evgenija Jegorovna odvratila : 

— Znate i sami, kako je prezren duhovnički stalež ; ja i 
muž odlučili smo dati sina na sveučilište. 

— Vi bez razloga otimate duhovničtvu takovo svjetilo, 
— rekne joj nadzornik. 

Černiševskij se je dvie godine pripravljao za prijamni 
izpit na sveučilištu, vježbao se je ujedno u njemačkom jeziku 
uz pripomoć nekoga naseljenika B. H. Grefa, koji se je takodjer 
pripravljao za sveučilište, pa mu je Černiševskij za uzdarje 
pomagao kod učenja latinskoga jezika. 

Godine 1846. od vezla je majka sama nježno ljubljenoga 
sina u Petrograd, našla mu je stan i Černiševskij je položio 
prijamni izpit vrlo uspješno. Na sveučilištu proučavao je Černi¬ 
ševskij veoma ozbiljno klasične jezike, obću književnost i sla¬ 
venske jezike, slušajući predavanja I. I. Sreznevskoga, koji je 
stupio s Černiševskim u bliži doticaj, veoma ga je zavolio i pod 
njegovim nadzorom sastavio je Černiševskij rječnik Ipatijev- 
skomu ljetopisu, štampan u prilozima k ,,Izv. II. otd. Akadern. 
Nauk" 1853. 

Godine 1850. bio je Černiševskij pušten kao 11 kandidat, 
te ga zadržaše na sveučilištu, da se bavi naukom. Ali 1831. 
odputovao je u Saratov, kamo ga je vukla ljubav k roditeljima. 
Tamo je bio učiteljem na gimnaziji. U Saratovu je živio veoma 
zabitno, ne družeći se s nikim nego s otcem, materom i knji¬ 
gama. U to doba upoznao se je s N. I. Kostamarovim, koji je 
tada boravio u Saratovu. 

Sahranivši mater, oženio se je Černiševskij, pa je god. 1854. 
u siečnju bio premješten u Petrograd u drugi odjel, u čin učitelja 
treće vrsti. Ali pedagožko djelovanje Černiševskoga nije dugo 
trajalo, jedva tri, četiri godine, a zatim se je Černiševskij po¬ 
svema posvetio književnosti. Književne sveze nadovezao je 
već na sveučilištu, upoznavši se po Sreznevskom s Ir. Iv. Vve- 
denskim i posjećujući njegove večeri, što ih je davao po srie- 
dama. No da li je sudjelovao u žurnalistici, te da li je što pisao 
za javnost, dok je bio na sveučilištu, ne zna se. Od god. 1853. 
počeli su se pojavljivati Černiševskijevi bibliografski člančići 
najprije u ,, 0 1 e č. Zap.“ zatim u „Sovremenniku"; 
ujedno se je bavio i prevadjanjem romana. Tako je godine 
1854. bio uvršten u ,,0 t e č. Zapis/' njegov prievod romana 
Charlesa Levera : ,,Porodica Dodda" (The Dodd Family Abroad). 

Radeći neumorno, Černiševskij je istodobno sgotavljao 
svoju magistarsku disertaciju, koja, ma da ju je odobrilo sve- 
učilištno vieće, nije bila potvrdjena po ministru prosvjete, 
A. S. Norovu, već je bila zaplienjena, pa tako Černiševskij, 
ma da je položio magistarski izpit 1855., vrlo uspješno branio 
svoju disertaciju u disputu, nije bio udostojen časti magistra. 

Ne dugo poslie te epizode s disertacijom, Černiševskij se 
je sbližio s uredničtvom ,,Sovremennika“, te postao stalnim 
saradnikom toga žurnala. Neko vrieme, godine 1858., bio je i 
urednikom „Voenoga Sbornika", ali to urednikovanje 
nije dugo trajalo. 

Djelovanje Černiševskoga u ,,Sovremenniku“ dieli se u 
dva razdoblja. Prvo traje do 1858. U to je vrieme Černiševskij 
uredjivao kritički "odjel, pisao je bilježke, te je povrh niza kri¬ 
tičkih članaka iz tekuće književnosti uvrstio na stranicama 
„Sovremennika" dvie velike razprave : ,,Crtice Gogo- 
ljevskoga razdoblja" i „Lessing i njegovo 

doba". Prva je razprava bila posvećena, kako je poznato, 
karakteristici Bjelinskoga. Ali i u drugoj razpravi, opredielju- 
jući značenje znamenitoga njemačkoga kritičara, Černiševskij 
je uzporedjivao s njime analogno znamenovanje svedjer istoga 
Bjelinskoga za Rusiju. 

Kad je u uredničtvo „Sovremennika" stupio Dobroljubov, 
Černiševskij mu je prepustio, da u žurnalu vodi kritiku, a sam 
se je posvetio publicistici. U ,,Sovr." štampao je razprave : 
,,K ritika filozofskih predrazsuda protiv 
obćiriskoga posjeda" i „Potrebno j e, d a se 
uzimaju umjerene stavke kod određjivanja 
o d k u p a", koje su izazvale živahnu polemiku tadašnjih eko¬ 
nomista. Godine 1859. Černiševskij je štampao razprave : ,,E k o- 
nomsko djelovanje i država" i ,,U povodu Č i- 
čerinovih ,,Crtica o Englezkoj i Francezkoj". 
Godine 1860. napisao je obsežnu razpravu ,,Glavnica i rad", 
a iste godine stao je objelodanjivati prievod Millovog djela: 
,,Temelji političke ekonomije" s obširnim primjetbama, koje su 
Černiševskomu pribavile obću evropsku znamenitost. Niz po¬ 
li tičko-ekonomskih članaka i crtica, što ih izazvaše tadašnje 
financijalne i gospodarske reforme i odredbe, štampao se je u 
,,Sovrem." godine 1861. i 1862. 

Čim je počeo sudjelovati u ,,Sovremenniku", Černiševskij 
je otimao nešto vremena i za prievode povjestničkih djela, za 
kompilacije i izvorne razprave. Tako je u ,,Sovremenniku" 
god. 1856.—57. bio priobćen niz članaka podnaslovom: ,,Pripo- 
viesti iz povjesti Englezke" (po Macaulayu). Početkom šest- 
desetih godina počeo je izlaziti prievod Schlosserove ,,S vj et- 
ske povjesti" pod uredničtvom Černiševskoga. Osim toga 
poteklo je iz pera Černiševskoga nekoliko historijsko-publici- 
stičkih crtica i razpravica : „Borba stranaka u Fran¬ 
cezkoj pod Ljudevitom XVIII. i Karlom, X., 
(1858.), „Cavaignac" (1858.), „Srpanjska m o n a r- 
k i j a" (1860.) ,,A ntropoložki princip u filo¬ 
zofiji" (1860.) ,,0 uzrocima propasti Rima" 

(1861.) i dr. 

Od god. 1864., kako je poznato, prekinuto bje djelovanje 
Černiševskoga na dugi niz godina. Tekar kad se je vratio 

u otačbinu 1883. godine, bilo mu je omogućeno, da se opet 
bavi književnošću, i tad počinje treće razdoblje njegovoga dje¬ 
lovanja. Razumije se, da više nije mogao zapremiti prijašnje 
mjesto u književnosti, pa se je posvetio prevadjanju Weberove 
,,Sveobće povjesti" na ruski jezik. Od ovoga ogromnoga djela 
u 15 svezaka po 1000 strana svaki, Černiševskij je preveo 11 
svezaka, a izdao ih je Soldatenko v; dvie trećine 12. svezka 
takodjer je preveo Černiševskij, pri čemu je prevodilac u obliku 
uvoda uvrštavao izvorne historijske crtice, a u drugom izdanju 
1. svezka uvrstio je: „Pregled znanstvenih poj¬ 
mova o nastanku uvjeta obstanka čovječ¬ 
jega života i o razvitku čovječanstva u 
predhistorijsko doba". 

Uz ovaj golemi rad preostalo je Černiševskomu još toliko 
vremena, da je za ,,Ruskija Vjedomosti" napisao obsežnu 
poučnu razpravu pod naslovom: ,, Značaj čovječjega 
znanja". U „Ruskoj M y s 1 i" saobćio je god. 1885. 
pjesmu ,,Himna Bogorodici" pod pseudonimom An- 
drejev; zatim razpravu : „Porietlo teorije koristi 
borbe za život" sa podpisom ,,Transformist". Godine 
1889. tiskao je u istom žurnalu ,,G r adj u za životopis 
N. A. Dobroljubova" pod pseudonimom Andrejev. Ova 
gradja izašla je u cielosti tek poslie smrti Černiševskoga. 

Kako su pisale saratovske novine, Černiševskij je u ovo 
treće doba živio samotno; sveudilj se je bavio književnošću, 
makar je u družtvu znanaca znao biti neobično uznesen i rječit. 
Černiševskij je dugo stradao od želuđačnoga katara. Prije smrti 
izgubio je sviešt, dugo je i mnogo buncao, a kadšto je kazivao u 
pero iz Weberove povjesti. Izljev krvi u mozag učinio je kraj 
njegovomu životu. Na veliku utjehu njegove rodbine Černišev- 
skij je posljednje mjesece svoga života proživio u Saratovu, 
gdje je preminuo 17. listopada god. 1889. 

V. 

Publicističko djelovanje Černiševskoga ne ćemo ovdje 
pretresati, jer ne spada u okvir ovoga djela, već ćemo se ogra¬ 
ničiti samo na njegove kritike, pa ćemo početi s disertacijom, 
koja nas upoznaje s njegovim estetskim nazorima. 

Cilj Černiševskijeve disertacije bio je, da konačno sruši 
zastarjele estetske teorije, osnovane na metafizičkim temeljima, 
te da na njihovo mjesto uvede nove, realne teorije. Za to pisac 
odmah počinje brižno analizo vati ideju 1 i e p o g a. Oprovrga- 
vajući redom sve stare oznake, primjerice, da je „liepo podpuno 
očitovanje ideje u pojedinom predmetu'‘ ili ,,liepo je jedinstvo 
ideje i prilike", — Černiševskij postavlja svoju oznaku liepoga, 
osnovanu na realnim podatcima. 

,,Osjećaj, što ga u čovjeku budi liepo, — piše Černišev- 
skij, — svietla je radost, nalična onoj, kojom nas izpunja pri- 
suće dragoga nam bića. Liepo mi ljubimo nesebično, mi se 
njemu radujemo, pasemo si oči na njemu, kao na milom nam 
čovjeku. Odtuda sliedi, da je u liepom nešto mila, draga našemu 
srcu. Ali to ,,nešto" mora biti nešto takova, što nam obećaje 
vanredno mnogo, nešto, što je sposobno da poprima najraznolič- 
nije oblike, nešto vanredno obćenito, jer nam se liepima čine 
najraznoličniji predmeti i bića, koja si ni najmanje ne naliče. 

,,Najobćenitije od svega, što je milo čovjeku i najmilije 
na svietu — jest život; najbližom slikom onakav život, kakav 
bi on htio provoditi, kakav ljubi; prema tome i svaki život, 
jer je ipak najbolje živjeti: sve živo po samoj svojoj prirodi 
žaca se propasti, nebitisanja i voli život. I čini se, da oznaka: 
,,1 i e p o jest život, liepo je ono biće, u kojem vidimo takav 
život, kakovim on mora biti po našim pojmovima; liep je onaj 
predmet, koji u sebi pokazuje život, ili nam napominje o ži¬ 
votu", — čini se, da ta oznaka u dovoljnoj mjeri razjašnjuje 
sve slučajeve, koji u nama bude čuvstvo liepoga". 

Iz ovakove oznake liepoga sliedi zaključak, da liepo u pod¬ 
ručju umjetnosti mora uviek uzmicati pred liepim u životu. 
I zaista, ako je liepo sve ono, u čemu se najbolje odrazuje 
život, tad može li se odraz toga života, bio koliko mu drago 
blizak svomu izvorniku, uzporediti sa izvornikom ? Veliki dio 
disertacije posvećen je oprovrgavanju starih estetskih teorija, 
koje su tvrdile, da se ,,ideja liepoga, koja se ne može obistiniti 
u zbiljskom životu, oživotvoruje u proizvodima umjetnosti". 
Černiševskij dokazuje, da nije tako, da to nije istina; liepo u 
umjetnosti uviek zaostaje za liepim u životu, — a to je najbolji 
i najobsežniji dio disertacije. 

Za tim nastaje dalje prirodno pitanje, u čemu je svrha 
umjetnosti, ako je ona posve nemoćna u onome, u čemu je do 
tada bilo njezino odredjenje, naime da oživotvorava ideju lie¬ 
poga? Ali tuj Černiševskij pokazuje vanredno neshvaćanje 
ciljeva i značenja umjetnosti, da u njega nema estetske žilice, 
s čega skreće na posve krivi put. 

Tako, po njegovu mnienju, najbliža je svrha umjetnosti, 
da reproducira zbiljnost, ali ne za to, da ju nadkrili ili da ju 
barem dostigne, već da nam donekle napominje o njoj, da pripo¬ 
maže našemu pamćenju. Svi se ljudi ne mogu svaki trenutak 
nasladjivati morem : medjutim fantazija je slaba, njoj je po¬ 
trebna podpora, napominjanje, i — da oživi svoje uspomene na 
more, da si ga što jasnije mogu predočiti u mašti, ljudi gle¬ 
daju sliku, koja predočuje more. 

Ali ovakovo označivanje umjetnosti ne samo da nam ne 
razjašnjuje stvaralačkih procesa umjetnika, nego namnerazjaš- 
njuje ni estetskoga nasladjivanja jednostavnih smrtnika. Zar 
Ajvazovskij slika morske krajeve s istom hladnom utilitarnom 
svrhom, da nas upoznava s morem, te nam o njemu napominje, 
s kakovom nam učenjak pokazuje svoje maglene slike predpo- 
topne flore i geoložkih formacija? Zar u galeriju slika idemo 
kao u kakav muzej, u jedinoj nakani, da se upoznamo sa stva¬ 
rima, kojih ne poznamo, ili da se podsjetimo na one, kojih davno 
već ne vidjesmo? Kakvu ulogu imade ona stvaralačka ekstaza, 
koja nagoni umjetnika da stvara i ono silno ganuće, koje po- 
kadšto izazivlje drhtanje živaca i suze, i koje i mi ćutimo, kad 
se nasladjujemo predočivanjem zbiljnosti, mimo koje smo možda 
često prolazili sasvim ravnodušno? 

Malo zatim izlazi Černiševskij opet na široki put, kad ovako 
razmiče područje umjetnosti : 

„Obično govore, da je sadržaj umjetnosti liepo; ali time 
se previše sauzuje područje umjetnosti. Ako pače pristanemo, 
da su uzvišeno i komično -— momenti liepoga, ipak mnoga djela 
umjetnosti ne mogu se po sadržaju svojem strpati u te tri ru¬ 
brike: liepo, uzvišeno, komično. U slikarstvu ne mogu se raz¬ 
vrstavati u te vrsti slike iz domaćega života, u kojima nema ni 
jednoga liepoga ili smiešnoga lica, predočenje starca ili starice, 
koji se ne iztiču osobitom staračkom ljepotom itd. U glasbi je 

još teže provesti obično razvrstavanje : ako koračnice, patetičke 
skladbe itd. uvrstimo u razred veličanstvenoga, ako skladbe, 
koje odišu ljubavlju ili veseljem, ubrojimo u liepo ; ako prona- 
djemo mnogo komičnih popievaka, to će nam preostati još 
ogromna množina skladbi, kojih po njihovu sadržaju ne mo¬ 
žemo, bez natezanja, uvrstiti u koji od ta tri razreda: kamo 
da uvrstimo tužne melodije ? Zar u uzvišeno, kao stradanje ? 
ili u liepo, kao nježne mašte ? Ali izmedju svih vrsti umjetnosti 
najvećma se pjesničtvo protivi razvrstavanju svoga sadržaja u 
tiesne okvire rubrika liepoga i njegovih momenata. Njezino je 
područje čitav život i priroda; gledišta pjesnikova na život u 
raznoličnim njegovim pojavima isto su tako različna, kao poj¬ 
movi misli o tim raznovrstnim pojavima; a mislilac nahodi u 
zbiljnosti vrlo mnogo osim liepoga, uzvišenoga i komičnoga. 
Svaka bol ili tuga ne prelazi u tragično, a svaka radost ne 
mora biti dražestna ili komična. Da se sadržaj poezije ne izcr- 
pljuje ovim trim izvjestnim elementima, razabiremo spoljašnim 
načinom iz toga, što je prestalo razvrstavanje njezinih proiz¬ 
voda u okvire starih razreda. Da dramska poezija ne pre¬ 
dočuje samo tragično ili komično, dokazuje i to, što se je osim 
komedije i tragedije morala pojaviti i drama. Mjesto eposa, koji 
je pretežno uzvišen, pojavio se je roman sa bezbrojnim svojim 
vrstima. Za veći dio sadašnjih liričkih proizvoda ne nalazimo u 
starim razdjelbama naslova, kojima bi mogli označiti karakter 
sadržaja: nije dovoljno stotinu rubrika, a bez sumnje još manje 
mogu same ove tri rubrike obuhvatiti sve (govorimo o ka¬ 
rakteru sadržaja, nipošto o obliku, koji uviek mora biti liep)“. 

Sve je to podpuno opravdano. Ali malo za tim ostavlja 
Čerrniševskij opet pravilni put. Kako se vidi, on se u svojem 
dalnjem i konačnom označivanju umjetnosti u velike pribli- 
žuje Valerijanu Majkovu. Područje umjetnosti, po njegovim 
riečima, ne ograničujući se na samo liepo, obuhvata sve, što u 
zbiljnosti (prirodi i životu) zanima čovjeka, ne kao učenjaka, 
već naprosto kao čovjeka; obćenito zanimivo u životu — to je 
sadržaj umj etnosti. 

Ali Majkov je oštro dielio područje zanimivoga, i to, prvo, 
u ono, što nas zanima i privlači, a drugo, u ono, što nam je 
simpatično, t. j. ono, što se nas iz bliza tiče te u nama budi 


A. M. Skabičevskij : Povjest novije ruske književnosti. 



razna ganuća (emocije), pa je na tom temelju osnivao bitnu 
razliku izmedju nauke i umjetnosti. A Černiševskij nije činio 
te razlike, već je zanimivo upotrebljivao u obćem i neod- 
redjenom smislu, i jer nije činio te razlike, nastao je dojam, 
kao da poistovjećuje umjetnost sa znanošću. Umjetnost, po 
mnienju Černiševskoga, imade još i drugo značenje — da raz- 
jašnjuje život, a u tom smislu ne razlikuje se ni u čemu od 
učene razprave o kojoj stvari ; razlika je samo u tome, što 
umjetnost sigurnije postizava svoj cilj, nego učena razprava : 
pod oblikom života laglje se upoznajemo s predmetom, nego 
kad nalazimo suhoparno označivanje predmeta. Cooperovi ro¬ 
mani bolje su, nego etnografska pripoviedanja i umovanja o 
važnosti proučavanja života divljaka, upoznali družtvo sa ži¬ 
votom divljaka. 

Ali, ako je umjetnost istovjetna sa znanošću te naprama ovoj 
imade ulogu da ilustruje ono, što se proučava, tad koja uloga 
pripada u tom slučaju tako zvanoj stvaralačkoj fantaziji? Iz 
dugačkoga opredjeljivanja te uloge vidimo, da ju Černiševskij 
ni u čemu ne razlikuje od sposobnosti pogadjanja, navadjanja 
kombinovanja činjenica te osamljivanja predmeta, koji se imade 
prikazati, od svega suvišnoga i nepotrebnoga, a te sposobnosti 
imade u svakoga darovitoga učenjaka, koji kadšto po jednoi 
nadjenoj čeljusti odredjuje cieli kostur životinje. Ali, ako i do¬ 
puštamo, da je ovakova sposobnost neobhodna kod umjetnič¬ 
koga stvaranja, tad možemo li ipak reći, da je u samoj toj sposob¬ 
nosti sva stvaralačka snaga? No Černiševskij kao da osjeća, da 
je stao na nestalno tlo, koje se pod njim trese, pa se žurno izvi- 
njava, da je predmet njegovoga iztraživanja — umjetnost, 
kao objektivni proizvod, nipošto subjektivno djelovanje pjes¬ 
nika, a za- to da bi bilo neumjestno upuštati se u i zbrajanje 
raznih odnosa pjesnikovih prema gradivu njegovih djela. 

Ovo poistovjećivanje umjetnosti sa znanošću i mišljenje, 
da umjetnost imade ilustrovati znanstvena, filozofska i publi¬ 
cistička iztraživanja, odvelo je kritiku od uloge, da ocjenjuje 
umjetnička djela, kako je to činila u doba Bjelinskoga. Po teoriji 
Černiševskoga zahtieva se od kritike nešto sasvim drugo. Ovdje 
kritičar, nazrievajući u umjetničkom proizvodu zvaničnu ilu¬ 
straciju života, prije svega ustanovljuje, je li ta ilustracija 



99 


vjerna. Ako je vjerna, tad kritičar odmah prema njoj počinje 
analizovati same činjenice života, tako, da napokon kritika nije 
ništa drugo, nego niz moralnih, etičnih i publicističnih traktata, 
proučavanje života po proizvodima umjetnosti, posve slično 
kako neki proučavaju anatomiju i zemljopis po atlasima. 

Pošto je odmah zatim nastupilo burno doba reforma, pa 
se zapodievahu mnogo vrstna pitanja, to je slična kritika došla 
da ne može bolje u horu, pa ju je sjajnim načinom oživotvo- 
rivalo djelovanje Dobroljubova. 

Što se tiče Černiševskoga, on je prvi stvorio primjer publi¬ 
cističke kritike, koja je proizvod njegove teorije. Ali u istinu, 
njegove kritike daleko zaostaju za kritikama Dobroljubova. 
Prije svega ponestaje Černiševskijevim kritikama onoga, što 
manjka i njegovoj disertaciji, t. j. estetskoga poćuta, a taj nedo¬ 
statak doveo ga je do mnogih očitih pogrješaka. Tako je Černi- 
ševskij vrlo nehajno i neprijatno ocienio dramu Ostrovskoga 
,,S i r o m a š t v o nije z 1 o ć a“ iz skroz stranačkoga ne¬ 
prijateljstva, nazrievajući u Oštrovskome slavenofila, dočim je 
istodobno oduševljeno pozdravio pripoviesti Nikolaja Uspen- 
skoga, jer je u njima opažao konac sentimentalne idealizacije 
puka te početak realnoga i trieznoga predočivanja naroda, 
a nije primjećivao svih surovih pretjerivanja N. Uspenskoga. 

Uspjelije su mu kritičke radnje historijskoknjiževnoga 
sadržaja, kao o Lessingu, ,,Crtice gogoljevskoga razdoblja", 
karakteristike Puškina i Gogolja, ili pako one, u kojima, vjeran 
svojoj teoriji, nije toliko kritičar, koliko publicista. Takova mu 
je kritika ,,0 Šćedrinovim g u b e r n i j s kim crticama" 
(„Sovremenik" 1857. god.), u kojoj je provodio misao, da ćudo- 
rednost čovjeka stoji do javnih uredaba. Najbolja razpra- 
vica u tom pravcu bez dvojbe mu je : ,,R us na ljubav¬ 
nom sastanku", napisana u povodu Turgenjevljeve pripo¬ 
viesti ,,A s j a" (A t e n e u m 1858.). Ovo je upravo sjajna raz- 
prava; ali to nije bila toliko kritika, koliko alegorija, u kojoj 
se je pod izlikom kritizovanja Turgenevljeve pripoviesti pozi¬ 
valo, da se što prije dokine kmetstvo. 

Cerniševskij je prema tome pravi predšastnik Dobroljubova. 
Ne samo da je potonjega zadahnuo svojim estetskim nazorima, 
nego je i praktično započeo ono, što je Dobroljubov sjajno završio. 

* 



POGLAVLJE PETO. 


I. Djetinjstvo i mladost N. A. Dobroljubova u sjemeništu. — II. Njegov bo¬ 
ravak u pedagoškom zavodu i ostali život. — III. Filozofski i moralni nazori 
Dobroljubova. — IV. Estetske teorije Dobroljubova. Početak negacije umjet¬ 
nosti. — V. Publicistički značaj njegove kritike. — VI. Dvie vrsti njegovih 
nazora. — VII. Protuslovlja Dobroljubovljeva uslied dvojakosti epoke. Razno- 
stranost književnoga rada njegovoga. 

I. 

N ikoji od književnih trudbenika šestdesetih godina nije bio 
tako podpun, tako cjelovit i, može se reći, tako idealan 
predstavnik mladoga ruskoga naraštaja koncem petdesetih 
i početkom šestdesetih godina, kao što je bio Nikolaj Aleksan- 
drović Dobroljubov. U njemu se je doista, može se reći, utje¬ 
lovljivalo njegovo znamenito doba. 

N. A. Dobroljubov rodio se je 24. siečnja 1836. u Nižnem 
Novgorodu, Otac mu je bio svećenikom Nikolajevske crkve. 
Imućtveno je, sudeći po svemu, slabo stajao, a obitelj mu je bila 
velika, imao je naime pet kćeri i tri sina. Morao je vrlo skromno 
živjeti, u svemu se ograničivati, a to se je naravno odrazivalo 
na životu porodice. Prema tomu je slika Dobroljubovljeva djetinj¬ 
stva do^ta mračna: jednolično živovanje iz dana u dan, u pod- 
punoj zabiti, tjeskobna dosada, osobito po blagdanima. Kod 
kuće nije ništa drugo slušao, nego vječne tužaljke na nedostatak 
novaca, gledao je obću podlost, spletkarenje i uvrjede; grdnje i 
prikori surovoga otca, koji je na članovima porodice izkaljivao 
svoje nesgode, a van porodice čuvstvo uvrjedljivoga odtudji- 
vanja i naduvenoga prezira od strane svjetskoga pokrajinskoga 
družtva. Sve to je već u ranoj mladosti u budućem kritičaru 
izazvalo surovi i mračni pogled na život. 

Prema otcu je Dobroljubov bio hladan i ćutio je neko ne¬ 
hotično odtudjenje spram njega radi njegove tvrdoglavosti, 



no za to je majci bio odan svom dušom. ,,Od nje sam, —pisao 
je Dobroljubov 1854. godine poslie njezine smrti, — primio 
svoja najbolja svojstva, njoj sam se priljubljivao od prvih dana 
svoga djetinjstva, k njoj je let jelo srce moje, nalazio se gdje mu 
drago, a sve, štogod sam činio, bilo je za nju". 

Majci je Dobroljubov imao zahvaljivati i prve korake svoga 
razvitka. Već a trećoj godini dobe naučio je po materinom ka¬ 
zivanju na izust neke Krylovljeve basne, te ih je prekrasno 
govorio pred domaćim i stranim slušačima. Mati ga je naučila 
čitati i pisati. Kad mu je bilo osam godina, prizvali su sjeme- 
ništne djake, da ga dalje podučavaju, najprije Sadovskij, akašnje 
Kos tro v, a posljednji ga je tri godine tako valjano i uspješno 
podučavao, da su Dobroljubova u jedanaestoj godini dobe dali 
u duhovno učilište, a godinu dana kasnije ušao je on u četvrti 
i posljednji tečaj te škole. 

Tu je odmah u početku privukao na se obću pažnju. Plahi, 
bojažljivi dječak, nježan, gospodske spoljašnosti, s mekanim 
rukama, iznenadjivao je u isti mah živahnošću i domišljatošću 
odgovora i načitanošću, koja je bila neobična u dječaka od 12 
godina. Godine 1848. prešao je u sjemenište i tuj se je, odtudju- 
jući se drugovima, posvema dao na čitanje ruskih spisatelja, 
učenih knjiga, žurnale je uviek čitao i kod kuće i u školi. U nje¬ 
govim školskim zadaćama i vježbanjima u poetici uviek se opa¬ 
žalo poznavanje najboljih ruskih književnika, što je učitelj 
književnosti vazda i izticao. U nekojim zadaćama iz obće po- 
vjesti vidjelo se je takodjer, da je Dobroljubov bio silno načitan. 
U srednjem odjelu sjemeništa Dobroljubov je iznenadjivao 
veličinom zadaća po 30, 40 do 160 pisanih araka o filozofskim 
zadatcima, osobito o naukama crkvenih otaca te o ruskoj crkvenoj 
povjesti. Jednako je već u 14. godini dobe počeo pjevati pjesme, 
a medju inim, prevoditi i Horaca. 

Nutarnji život Dobroljubovljev bio je protkan dojmovima 
njegovoga života i dojmovima svega, što je čitao. Tako je, po 
vlastitom priznanju, pod dojmom ruskih klasika ,,hotio da bude 
nalik Pečorinu ili Tamarinu, a zatim da umuje kao Čackij", u 
isti par je, promatrajući s prezirom i mržnjom gubernijski život, 
što ga je okruživao, klicao u svojem dnevniku, u romantičkoj 
zanesenosti: ,,sve je rdjavo, glupo, sićušno, ništa ne udovoljava 

zanosa visokog uma, ni srcu, koje duboko čuvstvuje .. Ujedno 
je pod utjecajem težkih uslova domaćega života i prevladjiva- 
njem vjerskoga sadržaja u duhovnoj školi i družtvenim strujama, 
koje su mladež one dobe priljubljivale mističnim pretjerivanjima, 
i Dobroljubov zapao u misticizam i pietizam, što se je odrazilo 
u nemilosrdnim ćudorednim samobičevanjima. Danomice je u 
svojem dnevniku bilježio svoje griehe, prekoravao je sama sebe 
radi njih, obećavao je, da će strogo bdjeti nad samim sobom 
te se popraviti, a ta je pokajanja završivao riečima: ,,Gospodi, 
spasi me, ne ostavi mene, koji pogibam". 

Pod konac sjemeništnoga tečaja nestalo je malo po malo 
ovih romantičnih zanosa. Mladić je gledao oko sebe trieznim 
okom ; hladnom i razboritom pozitivnošću uvidio je, da samo 
neumornim naporom, računajući sa svakim časkom, može nešto 
postići, ma da je jezgra njegovoga značaja ostajala uviek ista, 
jer joj osnovkom bijaše uviek onaj surovi asketizam, ali prenesen 
samo s romantičke vjerske na pozitivnu i praktičnu bazu. Tako 
je mladić još više zaronio u znanstveni rad. Kad je izišao iz 
sjemeništa dvie godine prije završetka tečaja, u kolovozu g. 1853. 
pošao je Dobroljubov u Petrograd, da položi prijamni izpit za 
petrogradsku duhovnu akademiju, jer sveučilište, uza svu svoju 
želju, nije mogao polaziti, pošto ga roditelji nisu mogli uzdrža¬ 
vati. No u Petrogradu je doznao, da bi mogao polaziti pedagožko 
učilište na državne troškove, i time se je okoristio, udovoljivši 
na taj način donekle svojoj želji, da prodje tečaj višega svjet¬ 
skoga zavoda. 

II. 

U pedagožkorn zavodu opet je zaronio u knjige. ,,Čitao je, 
čitao uviek i svagdje, te bi od vremena do vremena unašao sa¬ 
držaj onoga, što je čitao (ma da je u njega bilo vrlo dobro pam¬ 
ćenje) u krupnu abecedno udešenu bibliografsku bilježnicu”, — 
piše neki drug Dobroljubovljev u svojim uspomenama o godi¬ 
nama, što ih je proveo u pedagožkorn zavodu, — ,,u njegovom 
stolu bilo je toliko raznovrstnih bilježaka, riedkih rukopisa, 
pisanki, korektura, kojima se bavio, da u prvo vrieme što¬ 
god zasluži, u ormaru je imao toliko knjiga, kao i nad stolom, 
da su se police u ormaru pod težinom njihovom svijale". 

Ali nije se samo u tom zadubljivanju u knjige očitovao 
asketizam Dobroljubovljev. U isti par pokazivao je u pismima 
na prijatelje podpuni nehaj prema krasotama priestolnice, te ih 
nije htio opisivati, a za to su ga drugovi prekoravali, da je po¬ 
nosan, nepažljiv, da se prikazuje vrlo umnim čovjekom, na 
kojega ne djeluje spoljašnost. Jednako je, ma da mu je bilo istom 
18 godina, odganjao od sebe i proganjao u drugima sve radostno, 
svietlo pa i najmanje očitovanje iskrenoga, bezbrižnoga mlade¬ 
načkoga veselja. ,,Čudna stvar, — piše Dobroljubov u svojem 
dnevniku, — prije nekoliko dana oćutio sam na sebi, da bi se 
mogao zaljubiti, a jučer, a da ni sam ne znam kako, spopala me 
želja, da učim igrati. Bies bi znao, što je to! Bilo što mu drago, 
no to je u meni početak nagnuća, da se izmirim s družtvom. 
Ali ja se nadam, da se ne ću podati toj dispoziciji : hoću li da 
. štogod učinim, ja se ne smijem uspavljivati, ne smijem popuš¬ 
tati družtvu, već, naprotiv, držati se podalje od njega, hraniti 
žuč svoju ..." 

Iz ovih redaka iz dnevnika ne prosieva samo asketizam, 
nego i neka ogorčenost, a ta je rasla u mladiću, kad se je na nj 
srušilo nekoliko težkih udaraca sudbine. Nije minula ni godina 
dana, što je stupio u pedagožki zavod, kadno mu umre mati. 
Još se nije bio ni oporavio od toga udarca, zadanoga nena¬ 
doknadivim gubitkom mile majke, kadno mu ne dugo zatim 
umre i otac, ostavivši porodicu u skrajnjem siromaštvu i 
obterećenu dugovima. Dobroljubovu je ostala porodica: pet 
sestara i dvoje braće. Očajavajući, već je bio voljan napu¬ 
stiti pedagožki zavod, pa zatražiti mjesto okružnoga učitelja 
u svojem zavičaju, te su ga prijatelji težkom mukom odvratili 
od toga nauma, razlažući mu, da sa neznatnom plaćom seoskoga 
učitelja i onako ne bi mogao uzdržavati porodicu, a da mu se 
sestre i braća mogu medjutim sklonuti rodjacima i nekim paro- 
kijanima, koji su njegovali njegovoga otca. No Dobroljubov je 
bio previše ponosit i nije mogao dopustiti, da njegova rodbina 
živi od tudje milosti, pa je povrh svojih posala u zavodu stao 
podučavati, priugotavljati prievode, i na taj je način sticao 
novac za uzdržavanje sestara i braće. Ovaj prekomjerni rad 
vrlo je štetno djelovao na tjelesno i duševno zdravlje mladića. 
Njime je ovladalo uzprezano, hladno, ali tim mračnije ogorčenje. 

Tako je prijatelju, koji ga je sreo na željeznici i zapitao: šta je 
nova? — odgovorio: ,,Otac mi je umro", i po prijateljevim rie- 
čima, u hladnom tonu odgovora, što ga je Dobroljubov izrekao 
s ujedljivim posmjehom, ozvanjalo je prokletstvo na sudbinu. 
On se je smijao, saobćujući tu žalostnu novost, ali se je tako 
smijao, da je od toga smieha njegovoga druga zazeblo u srcu. 

Takav je bio Dobroljubov na početku svojega književnoga 
nastupa; takav je ostao i tečajem svega kratkoga života. Isti 
idealizam, koji nije dopuštao ni najmanjih popuštanja i primi- 
renja, ista surova strogost, koja je zabacivala svaku nasladu 
bez cilja i svrhe te je tražila, da sve pomisli čovjekove budu 
posvećene obćenitoj koristi, ista hladna, ujedljiva i nemilosrdna 
ironija — proniču svekoliko djelovanje Dobroljubovljevo do po¬ 
sljednjega njegovoga sastavka. Sazdan obstojnostima ličnoga 
života i duhom vremena, on se u jedan mah pojavljuje u čitavoj 
svojoj prilici, rek bi sakovan i takav je sišao u grob, bez naj¬ 
manje promjene uvjerenja, nazora i zahtjeva. 

Već početkom 1855. godine upoznao se je i došao u dodir 
s N. G. Černiševskim, kojemu je bio pošao s tendencioznom 
pripoviesti, u kojoj je proveo prispodobu uzgoja i života pro- 
maženoga gospodičića sa životom i uzgojem siromaha, kojega je 
bieda očeličila. Černiševskij je izravno i pozitivno rekao Dobro- 
ljubovu, da se ne pača u beletristiku, jerbo da nije napisao 
pripoviest, već kritiku prizora, što ih je sam zamislio. Ovaj pri¬ 
govor konačno je potisnuo Dobroljubova putem kritike i godine 
1856., godinu dana prije, nego je svršio tečaj u pedagožkom 
zavodu, bile su u ,,Sovremeniku" priobćene prve njegove raz- 
prave o ,,Razgovorniku ljubitelja ruske književnosti" i ocjena 
„Akta glavnog pedagožkog zavoda". Ove razprave svratile su 
odmah na sebe pažnju načitanošću piščevom i time, što je usvojio 
duh i sve rezultate pokreta četrdesetih godina i napokon umje¬ 
renom, hladnom ironijom, koju je težko bilo očekivati od 19-go- 
dišnjega mladića. Ali ime njegovo ostalo je nepoznato, da pisac 
ne bude imao kakovih neugodnosti u zavodu. On je morao da¬ 
pače c voje saradničtvo u ,,Sovremeniku" odgoditi, dok ne svrši 
tečaj, pa se je u posljednjoj godini svoga boravka u zavodu 
ograničio na to, da uvrsti nekoliko pedagožkih članaka u žurnal 
Čumikova i Paulsona. Tekar, kad je svršio tečaj, sredinom 1857. 

godine, počeo je stalno saradjivati u .,Sovremeniku", a koncem 
1858. godine počeo je uredjivati u tom žurnalu odjel kritike 
i bibliografije. 

Daljnji život Dobroljubovljev, koji je trajao samo tri godine, 
bijaše neumorni rad, prekidan samo sa nekoliko sati neobhodnoga 
odmora, pa se o Dobroljubovu može doslovno reći, da nije ostav¬ 
ljao pisaćega stola. Treba samo pogledati, koliko je Dobroljubov 
napisao u te tri godine, na ona četiri omašna svezka njegovih 
djela, pa će svatko shvatiti, kakav je to bio vanredan rad. 
Nije s toga nikakvo čudo, što su sile mladjahnoga pisca dotjecale 
samo na tri godine, pri čemu je u posljednjoj godini svoga ži¬ 
vota bio često prisiljen, da prekine rad, jer ga je mučila težka 
bolest, pa je morao putovati i u inozemstvo. Na taj način još se 
skraćuje ono vrieme, u kojemu je napisao četiri svezka svojih 
djela. Na 17. studenoga 1861. godine preminuo je. Nepokolebivo 
strogi suborioc onoga znamenitoga vremena brzo je izgorio, 
prinesavši mladi svoj život i sve svoje sile na oltar svoje otač- 
bine, a da iz svojega kratkoga života nije iznio ni jedne žive 
radosti ni najmanjega prosjeva sreće. 

III. 

Što se tiče Dobroljubovljeva naziranja o svietu, njegovih 
obćih filozofskih nazora, to, na žalost, ne možemo navesti ni 
jedno mjesto iz njegovih djela, u kojem bi ti nazori bili podpuno 
i jasno izraženi. Živući u takovo doba, kad je svekolika pažnja 
ljudi bila zaokupljena javnim pitanjima, Dobroljubov se je 
riedko kad upuštao u obćenita i abstraktna filozofska umovanja, 
te možemo navesti samo malo članaka, koji nas bar približno 
mogu upoznati s njegovim shvaćanjem svieta. Takovi su : 
„Život Mahoineta", djelo Washingtona Ir- 
winga; „Buddizam i njegove dogme, povjest 
i književnost", djelo Vasiljeva. Obje ove razprave upo- 
znavaju nas s vjerskim nazorima Dobroljubova. Još jasnije iz¬ 
raženo je njegovo realno naziranje o svietu u razpravi : ,,0 rga- 
nički razvitak čovjeka u savezu sa njego¬ 
vim umnim i ćudorednim djelovanjem". Što 
se tiče individualno ćudorednih pitanja, kojima se je Dobro- 



ljnbov mnogo bavio, to se u njegovim moralnim nazorima 
opažaju sva ona protuslovlja, što su bila prema duhu vremena 
i u uvjetima njegovoga uzgoja. Tako se je s jedne strane očito 
strogo držao one ćudoredne teorije, koja zahtieva, da postupanje 
čovjekovo ne bude tek pasivno pokoravanje moralnim pravilima, 
nego da ono izhodi iz samoga duha čovjekova, da pravila morala 
prodahnjuju svega čovjeka, da budu drugom njegovom priro¬ 
dom, pa da vršenje tih pravila stvara čovjeku nasladu , a ne da mu 
je tek tegotno izpunjivanje dužnosti. Tako u razpravi o Stanke- 
viću govori ovako : 

,,U nas vrlo često precjenjuju kriepostnoga čovjeka, i to tim 
više, što se on više napinje, da bude kriepostan. Ali, po našem 
mnienju, hladni pristaše krieposti, koji samo zato izpunjavaju 
propise dužnosti, što je to propisano, a ne za to, što bi osjećali 
ljubav prema dobru, nisu nipošto zaslužili žarkih pohvala. 
Takvi su ljudi kukavni po sebi. Njihova čuvstva predočuju im 
uviek, da sreća nije u vršenju dužnosti, već u povrjedi istih ; ali 
oni žrtvuju svoju sreću, kako ju oni shvaćaju, abstraktnomu 
načelu, koje primaju bez nutarnjega sudjelovanja srca. Zato 
su uviek nesretni od svoje krieposti, tuže se na svoja naporna 
djela i često svršavaju time, da se ogorčuju na sve na svietu. 

,,Čini se, da se istinito ćudorednim ne može smatrati onaj, 
koji nad sobom trpi zapovjedi dužnosti, kao kakovo težko igo, 
kao „ćudoredne okove", već onaj, koji nastoji, da zahtjeve 
dužnosti stopi s potrebama svoga nutarnjega bića, koji hoće 
da ih preradi u svoju krv i put nutarnjim procesom samosviesti 
i samorazvitka, tako, da one ne budu samo silno potrebne, 
nego da sačinjavaju i nutarnju slast . . . 

„Reći će, da se u takovom smjeru vrlo jako očituje vlastita 
sebičnost čovjeka i da se toj sebičnosti rek bi podčinjavaju sva 
druga viša čuvstvovanja. Ali pitamo : tko se je ikada mogao 
osloboditi od djelovanja sebičnosti i kojemu našemu činu nije 
glavnim začetnikom sebičnost? Svi mi tražimo za se ono, što je 
bolje, gledamo udovoljiti svojim željama i potrebama, staramo 
se postići sreću. Razlika je samo u tome, kako tko shvaća sreću. 
Ima, dakako, surovih sebičnjaka, čiji je pogled vanredno uzak, 
te koji c voju sreću nalaze u surovim nasladama putenosti, u 
tome, da ponizuju druge itd. Ali imade sebičnosti druge vrsti. 

Otac, koji se raduje uspjesima svoje djece takodjer je sebičnjak; 
gradjanin, koji se od svega srdca raduje blagostanju svojih 
zemljaka, takodjer je sebičnjak; ta o n, baš o n osjeća pri tome 
zadovoljstvo; eto, on se je odrekao sebe i veseli se radosti drugih. 
Pače ni onda, kad čovjek žrtvuje nešto svoga za druge, ni tada 
ga ne ostavlja sebičnost. On daje prosjaku novac, što ga je bio 
pripravio za svoju zabavu; to znači, da se je on tako razvio, 
te mu pomaganje siromaka pruža daleko više zadovoljstva, 
nego udovoljivanje svojim mušicama. Ali ako on to čini ne s toga, 
što bi ga na to nukao nagon srca, već za to, što izvršuje propis 
dužnosti? U tom slučaju krije se sebičnost dublje, jer tuj već 
nema slobodnoga čina, već je prinužden, ali i tu je ipak sebič¬ 
nost. Nešto ima, radi čega čovjek voli izpunjavanje dnžnosti, 
nego svoje nagnuće. Nema li u njemu ljubavi, tad ima straha. 
On se boji, da bi nevršenje dužnosti povuklo za sobom kaznu 
ili druge kakve neugodnosti, a za izvršenje očekuje nagradu, 
slavu itd. Ako pozorno sve razmotrimo, ukazat će se, da kod 
formalno kriepostnoga čovjeka nuka na djela vrlo sitna sebičnost, 
koja se jednostavnije nazivlje taštinom, malodušjem itd. I do¬ 
ista, za to sve ne treba nikoga hvaliti". 

Ali redom uz te zahtjeve, da ćudorednost prirodno i neprisi- 
ljeno potječe iz dubine samog čovjekovog duha, opažaju se kod 
samoga Dobroljubova nemali tragovi onomu istomu doktrinar- 
skomu ćudoredju, protiv kojega je sam tako žarko vojevao. 
Tako u njegovom dnevniku čitamo i ove redke : 

,,Ja ne volim činiti ono, što mi je odvratno. Ako me i razum 
uvjerava, da je ono, prema čemu ćutim odvratnost, plemenito i 
nuždno, i tada se najprije nastojim priučiti, da za to probudim 
u sebi više zanimanja, — u kratko, gledam razviti sama sebe 
dotle, da moji čini, jer su u skladu s absohitnom pravednosti, 
ne budu protivni i mojemu ličnomu čuvstvu. Inače, ako se pri¬ 
hvatim djela, za koje se nisam još dovoljno razvio, pa s toga 
za nj nisam, to prije svega od toga „ne će biti koristi, nego 
muke", a zatim, nikad u svojem abstraktnom razumu ne ćeš 
naći toliko snage, da do kraja žrtvuješ svoju ličnost abstrakt- 
nomu pojmu, za koji se boriš ". 

I po ovim riečima čini se, da Dobroljubov sveudilj vojuje 
protiv doktrinarske ćudorednosti; ali to se samo čini; težnja, 

da sebe razvijemo dotle, da naši čini, koji 
su suglasni s absolutnom pravednošću, ne 
budu odvratni i ličnomu čuvstvu, ako čovjek 
osjeća odvratnost prema onome, što je ple¬ 
menito i nuždno, čini nam se barem nečim takovim, 
što je zaista doktrinarsko. Plemenito i potrebno mora instink¬ 
tivno i neposredno potjecati iz dubine čovječje prirode, a ne 
smije biti proizvodom nekakvog umjetnog razvitka. A osim 
toga, gdje ćete dići granicu izmedju razvijanja sebe da činimo, 
što je plemenito i nuždno, te prisiljenoga vršenja onoga, što je 
plemenito i nuždno ?“ 

Na drugome mjestu dnevnika opaža se već jasno skroz 
doktrinarska struja : 

,,Život, — piše Dobroljubov, — privlači me k sebi, privlači 
neodoljivo : nesreća će biti, susretnem li sada liepu djevojku, 
te se s njom sprijateljim, — sad ću se svakako zaljubiti i na 
neko vrieme sići posve s uma ! . . I nut, započinje život . . . Eto 
doba za razveseljivanje i vlast strasti ... A ja sam, druže, u 
svojoj pedagožkoj i metafizičkoj abstraktnosti, u svojoj usre¬ 
dotočenosti oko knjiga mislio već, da sam preživio svoje 
želje i prestao ljubiti svoje mašte. Ja sam mislio, da ću na 
poprište javnoga djelovanja izaći bez strasti, kano Cato ili stoik 
Ženo. Ali, zacielo, život će uzeti svoje". 

Potjecao iz ma kako liepih ideala, taj asketski bieg od 
života iz straha, da život ne učini svoje, ipak sva gore na¬ 
vedena tirada iznenadjuje nas svojom doktrinarnošću. Što se 
pako tiče razvijanja sama sebe do plemenitih i visokih težnja, 
tad to nije tek rečeno bez temelja. Tim riečima podmirivao je 
Dobroljubov posebni danak svoje dobe. Ali o tome niže. 

IV. 

Dobroljubovljevi estetski nazori nisu osobito originalni. 
Ponajviše podudaraju se s nazorima Bjelinskoga; donekle se je 
Dobroljubov prilagodjivao i nazorima Černiševskoga. On je, kao i 
Bjelinskij, zagovarao teoriju umjetnosti za život, te je poricao 
estetsku kritiku, govoreći u svojoj razpravi o pripoviesti I. S. 
Turgenjeva : ,,U predvečerje", da je estetska kritika 



109 


postala zabavom čuvstvenih gospodična, pa da malome poznan¬ 
stvu s čuvstvenim gospodičnama imade zahvaliti, što ne umije 
pisati tako ugodnih, bezazlenih kritika; ali je, baš kao i Bjelinskij, 
istodobno zabacivao i tendenciozno i izmišljeno stvaranje, 
zahtievajući, da ono bude podpuno naravno, a ne samovoljno. 
Tako u svojem članku „Svietla zraka u tamnom 
carstvu" piše medju inim: 

,,Ne mislimo nipošto, da svaki pisac mora stvarati svoje 
proizvode pod utjecajem izvjestne teorije : može on imati kakva 
mu drago mnienja, samo da njegov talenat osjeća istinu života. 
Umjetnički proizvod može biti izražajem izvjestne ideje, ali 
ne s toga, što se je pisac pri stvaranju toga proizvoda držao 
te ideje, već s toga, što su ga prenerazile takove činjenice 
zbiljnosti, iz kojih ta ideja proiztiče sama po sebi. Na taj su 
način primjerice, Sokratova filozofija, i Aristofanove komedije 
prema vjerskomu naučanju Grka izrazivale jednu te istu ideju, 
naime rušenje starih vjerovanja; ali ne valja nipošto misliti, 
da je Aristofanes izabrao baš taj cilj za svoje komedije : taj cilj 
sliedio je naprosto iz slikanja moralnih navika one dobe. Iz nje¬ 
govih komedija uvjeravamo se podpuno, da je u ono doba, kad 
je Aristofanes pisao svoje komedije, bilo već prošlo carstvo grčke 
mitologije; t. j. on nas je praktično navodio na ono, što su Sokrat 
i Platon filozofskim načinom dokazivali/' 

Na to se ograničuje istovjetnost nazora Dobroljubovljevih 
i Bjelinskijevih o umjetnosti. Dalje vidimo utjecaj Černiševskoga. 
Tako Dobroljubov, baš kao i Černiševskij, vidi izmedju umjet¬ 
nika i mislioca samo tu razliku, što jedan misli konkretnim 
slikama, ne gubeći pri tome s vida pojedinih pojava, dočim drugi 
teži, da sve svede u obćeno, da pojedine pojave stopi u obćenitu 
formulu. Po mnienju Dobroljubova ne može biti bitne razlike 
izmedju istinitoga znanja i istinite poezije. Odatle i Dobroljubov, 
baš kao i Černiševskij, izvodi, da umjetnost imade drugotno, 
službovno značenje. Tako u svojoj već spomenutoj razpravi : 
„Svietla zraka u mračnom carstvu' veli: 

„Po svojoj bitnosti, književnost nema djelotvornoga zname- 
novanja, ona ili samo predlaže, što se ima činiti, ili samo predo¬ 
čuje ono, što se čini i što je učinjeno. U prvom slučaju uzimlje 
svoje gradivo i počela iz čiste znanosti; u drugom slučaju — iz 

samih činjenica života. Tim načinom, govoreći obćenito, knji 
ževnost predstavlja službovnu silu, kojoj je važnost u propagandi, 
a vriednost joj se odredjuje time, što i kako ona propovieda." 

Dobroljubov luči nekoliko ženijalnih pjesnika, kao što su 
Shakespeare, Dante, Goethe, Byron, koji su se, bivši podpuni 
predstavnici višeg stupnja čovječanske spoznaje u izvjestno 
doba, pa razmatrajući s toga gledišta život ljudi i prirode i 
ocrtavajući nam taj život, — uzvisivali nad službovnu ulogu 
književnosti te svrstavali medju historijske trudbenike, koji su 
čovječanstvu pomagali, da što jasnije upozna svoje žive sile i 
prirodna nagnuća, a zatim kaže : 

„Što se tiče običnih talenata, to njima baš preostaje ona 
službovna uloga, o kojoj smo govorili. Ne pružajući svietu ništ? 
nova i nepoznata, ne označujući novih puteva u razvitku čovje¬ 
čanstva, ni ne pomičući ga pače na započetom putu, oni se mo¬ 
raju ograničiti na djelomičnije stručno služenje : oni provode 
u sviestnost masa ono, što su odkrili prvenstveni trudbenici 
čovječanstva, odkrivaju i razjašnjuju ljudima ono, što u njima 
živi još maglovito i neopredieljeno . . . “ 

Provodeći dalje svedjer istu poznatu nam paralelu izmedju 
znanosti i umjetnosti, Dobroljubov nadodaje : 

„Posljedak je isti, i značenje dvojice trudbenika bilo bi 
jedno te isto; no povjest književnosti pokazuje nam, da osim 
nekolikih iznimaka književnici obično zakašnjuju, opažaju i 
ocrtavaju nastajući pokret tek onda, kad je on već dosta jasan 
i silan. Za to su oni, u ostalom, bliži shvaćanju masa te imaju 
u njoj više uspjeha; oni nalikuju tlakomjeru, s kojim se svatko 
može koristiti, dočim malo tko shvaća meteoroložko-astronomska 
proračunavanja. Na taj način, — zaključuje Dobroljubov, — 
priznavajući književnosti glavno značenje u tome, da propo- 
vieda, tražimo od nje jedno svojstvo, bez kojega u njoj ne 
može biti nikakove vriednosti, a to je ,,istina'V‘ 

U ovim oznakama uloge i značenja književnosti vidite 
već početke one podpune negacije umjetnosti, kao i savjet 
pripoviedačima i pjesnicima, da se posvete popularizaciji pri¬ 
rodnih nauka, kako j e to kašnj e činio Pisarev. 

Na čvršćem i samostalnijem temelju stoji Dobroljubov, 
kad -u svojim besjedama o neznatnom utjecaju književnosti 



111 


ne polazi sa obćih estetskih temelja, već s družtvenih uvjeta 
ruskoga života, pokazujući, kako je siromašno i neprosvietljeno 
množtvo. Tu je on bio u svoje doba podpunim reformatorom, 
izrekavši u svojoj razpravi : ,,K oliko sudjeluje na¬ 
rodnost u razvitku književnosti" ove rieči : 

,,Uzalud kod nas i gromki naziv narodnih pisaca : 
narodu, na žalost, nije ni najmanje stalo do umjetničkoga stva¬ 
ranja Puškinova, do očaravajuće sladkoće Žukovskijevih stihova, 
do uzvišenoga lebdenja Deržavinovoga itd. Reći ćemo još više : 
ni humor Gogoljev, ni lukava jednostavnost Krylovljeva nije 
doprla do naroda. Nije njemu do toga, da proučava naše knjige, 
makar se je tu i tamo naučio čitati i pisati; on se mora brinuti 
za to, kako da-namakne sredstva za pol milijuna ljudi, koji 
čitaju, da nahrani i sebe i još tisuću ljudi, koji pišu, da zabav¬ 
ljaju one, koji čitaju. To nije malena briga! Ta je briga i uzrok 
pojavu, što književnost imade do sele tako ograničeni krug djelo¬ 
vanja . . . Masi naroda nisu poznati naši interesi, ona ne razu¬ 
mije naših stradanja, ne zabavljaju ju naša uzhićenja. Mi djelu¬ 
jemo i pišemo, osim malih iznimaka, u interesu više ili manje 
neznatnoga kruga ljudi : za to je naš pogled obično uzak, naše 
su težnje sićušne, a svi pojmovi i sve sućuti imaju djelomični 
značaj. Ako se i pretresuju stvari, koje se izravno tiču naroda 
te su za nj zanimive, tad se ne pretresuju s obće pravednoga, 
čovječanskoga stanovišta, već s obzirom na djelomične probitke 
ove ili one stranke, ovoga ili onoga stališa . . . “ 

U tim riečima ozvanja glas vieka s njegovom neodoljivom 
privlačivošću k narodu; u njima je izražena prvi put nastavša 
gorka spoznaja u istinu kukavnoga značenja književnosti, koja 
postoji za neznatnu skupinu inteligencije, izčezavajuću u ne¬ 
brojenom množtvu prostoga puka, koji se bori s biedom i ne¬ 
znanjem. Iz te velike spoznaje nastala je naravno misao, da se 
ni Puškin ne može za pravo nazvati narodnim ruskim piscem. 

,,Narodnost, — veli Dobroljubov, — ne shvaćamo tek vješ¬ 
tinom, da prikažemo prirodne ljepote kojega mjesta, da upotrie- 
bimo sgodan, vjeran izraz, što smo ga čuli u narodu, da vjerno 
prikažemo obrede, običaje itd. Svega toga ima u Puškina, a 
najboljim je tomu dokazom njegova „Rusalka". Ali da 
budeš pravim narodnim pjesnikom, hoće se 

više toga: moraš se proniknuti narodnim 
duhom, poživjeti njegovim životom, stati 
ravno uza nj, odbaciti sve predrazsude 
stališke, sve naučeno iz knjiga i dr., poću- 
tjeti onim jednostavnim čuvstvom, kakvo 
je u narodu, — a toga nije bilo ni u Puškin a". 

Ova oznaka narodnoga pisca jest upravo proročanska i 
velika objava one slavne epoke, kakvom je bio konac pet- 
desetih godina, i takvoga najboljega predstavnika te epoke, 
kakovim je bio Dobroljubov. 


V. 

Iz svih ovih estetskih nazora Dobroljubov je izvodio kri¬ 
terij svoje kritike, koju je nazivao realnom, ali koja je za 
pravo bila čisto publicistička, jer nije analizovala same proizvode, 
več one činjenice života, koje su u tim proizvodima bile prika¬ 
zane. Realna kritika, po mnienju Dobroljubova, mora se prema 
proizvodima umjetnika tako odnositi kao i prema pojavima 
zbiljnoga života : ona ih proučava i gleda opredieliti njihovu 
normu, sabrati njihove bitne, značajne crte; pred njenim su¬ 
dom stoje lica, što ih je pisac stvorio i djela ovih lica; ona mora 
kazati, kako je se doimlju ta lica, te može pisca okriviti samo 
za to, ako je taj dojam nepodpun, nejasan, dvoličan. Čim se 
spisatelju umjetniku prizna talenat, t. j. vještina ćutjeti i prika¬ 
zivati životnu istinu pojava, tad već uslied samoga toga priznanja 
njegova djela pružaju zakoniti povod, da se prosudjuje ono 
doba, koje je u piscu izazvalo ovo ili ono djelo. A mjerilom 
piščeva dara biti će ovdje to, kako je u svojem djelu široko za¬ 
hvatio život, u koliko su čvrsti i mnogostrani oni likovi, što ih je 
stvorio. Za kritiku su, po mnienju Dobroljubova, samo ona djela 
važna, u kojima se je život očitovao sam po sebi, a ne po osnovi, 
što ju je pisac prije zamislio. Tako Dobroljubov nije ništa pisao 
o ,,T i s u ć i duša" Pisemskoga, jer je, po njegovu mnienju, 
sav družtveni sadržaj toga romana silovito uti c nut u okvire 
ideje, što ju je pisac unapried zamislio, pa se s toga nije moći 
pouzdati u istinitost i životnu zbiljnost činjenica, jer se pisac 
prema činjenicama života nije držao istinito i jednostavno. 



Ovakovi kriteriji stezali su zadaće kritičara, jer su mu 
prepuštali, da se ne osvrće na znatnu većinu djela, što su godi¬ 
mice izlazila, pa daše ograniči na razmatranje samo nekih pro¬ 
izvoda, i to na one, u kojima se može osloniti na vjernost pre¬ 
dočenoga života; no zato je publicisti omogućeno široko polje 
da analizuje život, te provadja svoje političke ideje na osnovu 
proizvoda prvih umjetnika, a takovih je u ono doba bilo dosta. 

Dobroljubov je tako i činio, pa se najboljim njegovim 
kritičnim studijama mogu smatrati : ,,M račno carstvo", 
,,Svietla zraka u mračnom carstvu", ,,Š t o je 
o b 1 o m o v š t i n a?" i „Kad li će doći pravi dan?" 
Ove kritike sadržavaju u sebi duboku i svestranu analizu bitnih 
značajki ruskoga života. 

Nazore, što ih je Dobroljubov provodio, možemo razvrstati 
u dvie kategorije. Jedni potječu iz analize onih patriarkalnih 
odnošaja, što su prešli na nas kao baština iz predpetrovske 
starine te se očuvali u mnogim pojavima i obiteljskoga i druž- 
tvenoga života. Analizujući razne stupnjeve i oblike javne 
demoralizacije, Dobroljubov je suprotstavljao starim odživjelim 
već načelima nova načela. 

U tom pogledu njegove najuspjelije razprave nisu samo 
analiza umjetničkih prilika, činjenica i nazora, što ih pisac 
nalazi u djelima, koja pretresuje. Sadržaj ovakovih studija 
premašuje posvema okvire kritike u tiesnom smislu te rieči. 

Što se tiče samih pisaca i njihovih djela, to se oni i djela 
njihova razmatraju vanredno jednostrano: mnogo toga, što 
Dobroljubovu nije trebalo s njegovih publicističkih pogleda, 
on je smiono propuštao, drugo je opet umjetno prigrtao k idejama, 
što ih je sam provodio. Sve to su mu opetovano spočitavali 
i radi toga su ga prekoravali, i posve opravdano, ako gledamo 
na Dobroljubova kao kritičara. Ali u tome i jest stvar, što on 
nije bio kritičar, već publicista. 

VI. 

Dok je u prvoj kategoriji nazora Dobroljubov stajao na 
kulturno-historijskom tlu, u drugoj je kategoriji analizovao 
život još dublje, stavljajući se na ekonomsko stanovište, raz- 

matrajući život sa gledišta odnosa rada prema glavnici, odnosa 
ljudi, očeličenih težkom borbom za obstanak, prema ljudima, 
koji su omlohavili i propali zbog lienosti i nerada, napokon 
s gledišta odnosa inteligencije prema narodu. 

Najizrazitije iztiču se ti nazori u studiju : ,,Š t o je oblo- 
movština?" Analizovavši u tom studiju heroja Gončarov- 
ljeva romana, kao tip ruskoga vlastelina, što je nastao na osnovci 
kmetskoga prava, Dobroljubov je odmah za tim, sa smionošću, 
koja je sve iznenadila, proveo analogiju izmedju Oblomova 
i cieloga reda junaka svoga doba — Onjegina, Pečorina, Beltova 
i Rudjina. Dakako, ako sve te heroje razmotrimo kao umjet¬ 
ničke tipove, koji su pripadali raznim epokama, opazit ćemo 
medju njima više razlike, nego sličnosti. Ali, pošto oni pripadaju 
jednoj okolini, što se je razvila na osnovci kmetstva, demorali- 
zovanoj tim kmetstvom, tad je shvatljivo, što oni nekim crtama 
moraju medjusobno nalikovati, i to onim crtama, koje sačinja¬ 
vaju karakterističnu osobitost te okoline. ,,Oblomovka, — veli 
Dobroljubov, — naša je izravna otačbina, njezini posjednici 
naši su uzgojitelji, njezinih tri sto Zahara uviek je spremno 
na naše usluge. U svakom od nas jest znatan dio Oblomova, i 
još je rano, da pišemo nadgrobno slovo (Oblomovki)A Uzpore- 
djujući tako svu rusku inteligenciju Oblomovskomu tipu, Dobro¬ 
ljubov nastavlja: 

„Vidim li sad vlastelina, koji razpravljao čovječjim pravima 
i o neobhodnosti razvitka ličnosti, — ja već po prvim riečima 
znam, da je to Oblomov. 

,,Sretnem li činovnika, koji se tuži, da je njegov posao 
zamršen i da je poslom obterećen, znam da je — Oblomov. 

,,Čujem li, kako se častnik tuži na to, da vojničke parade 
umaraju i da je tiho stupanje nekoristno itd., ja ne 
sumnjam, to je — Oblomov. 

,,Kad u žurnalima čitam liberalne navale protiv zloporaba 
i radost o tome, što je ipak na posijedku učinjeno ono, čemu 
smo se davno nadali i što smo željeli, — tad mislim, da sve to 
pišu iz Oblomovke. 

,,Kad boravim u krugu obrazovanih ljudi, koji osjećaju živu 
sućut s nevolja čovječanstva i koji su godine i godine s nesmanje¬ 
nim žarom pripoviedali svedjer jedne te iste anekdote (kao što 



i nove) o podmitljivcima, o ugnjetavanjima, o svakojakim bez- 
zakonjima, — ja nehotice ćutim, da sam prenesen u staru Oblo- 
movku. . . . 

,,Ostavite te ljude u njihovim bučnim razgovorima i recite : 
,,Vi velite, da to i to nije dobro; što da se čini dakle?" Oni ne 
znadu . . . Predložite im najjednostavnije sredstvo, — oni će 
vam reći : ,,da, kako ćemo to tako nenadano". Svakako će vam 
reći, jer Oblomovi ne mogu drugačije . . . Nastavljajte s njima 
razgovor i zapitajte ih : ,,a šta vi kanite činiti?" — Oni će vam 
odgovoriti ono, što je Rudin odgovorio Nataliji : ,,što da činim? 
Naravno, pokorit ću se sudbini! Što da se čini? Odveć dobro 
znadem, da je to gorko, težko, nesnosno, ali promislite sami. . 
i t. d. Od njih ne ćete ništa više dočekati, jer su svi oni žigo- 
sani oblomovštinom". 

Ovo mjesto Dobroljubovljeva studija daje nam ključ k onomu 
skrajnje skeptičnomu i negativnomu nazoru, što ga je nepre¬ 
stano provodio za svega svoga književnoga djelovanja, gledom 
na sveobću uzbudjenost i radostnu dispoziciju, što ju je opažao 
u družtvu. On je sveudilj upozorivao na nesolidnost i efe- 
mernost pokreta, što je nastao u okolini, koja je po svojem 
bistvu inertna i nesposobna i za ikoliko ozbiljno promatranje 
života. 

,,Zavirite, — piše on, — u značaj razkrinkavanja, — pa 
ćete bez osobitoga truda opaziti u njima nečuvenu nježnost, 
koja dohodi do odvratnosti, i ravnu možda samo onoj nježnosti, 
što se je pokazala u zamjenitim odnosima onih vriednih prija¬ 
telja, što ih je opisao Gogolj i od kojih jedan snatri o tome, ,,kako 
je viša oblast, doznavši za njihovo prijateljstvo, obojicu imeno¬ 
vala generalima". ,,Naravno, to je rdjavo, gadno, bezumno, 
odvratno", — govore svi razkrinkavatelji, ne škrtareći snažnim 
epitetima, — i vi mislite : evo, ovo su junaci, ovo su energični 
trudbenici! .... Pričekajte malo : to u njima govori Sobakević, 
ali Manilov će bez oklievanja stupiti u svoja prava, i oni će od¬ 
mah imati i mostić preko rieke i golemi dom sa tako visokim 
kioskom, da će se s njega moći vidjeti čak Moskva." 

Kao oprjeku ovim negativnim svojstvima inteligencije 
Dobroljubov je uztrajno izticao narod, u kojem je jedino gledao 
utjelovljenje svih svojih viših ćudorednih ideala te vidio jedinu 




ii6 

nadu za preporod družtva. Tako u razpravi : „Crte za 
-oznaku ruskoga puka" čitamo i ovo veoma važno mjesto: 

,,Obća mlitavost, boležljivost, nesposobnost za duboku, 
snažnu strast karakteriše ako ne svu, to većinu naše ,,civili- 
zovane" braće. Za to se neprestano i bacaju sad simo, sad tamo, 
ne znajući ni sami, šta im je potrebno i za čim žale. Žele tako, 
da bez toga ne mogu živjeti, pa ipak ne čine ništa, da oživotvore 
svoje želje; stradaju tako, te im se čini, da je bolje umrieti, ali 
oni ipak živu i dalje i samo melankolično zure u sviet. Nije 
tako u priprostoga Rusa : on ili odnemaruje, pa ne posvećuje 
pažnje stvari ni ne naklapa o svojim željama, ili, ako je zavolio 
i odlučio, tad voli i odlučuje energično, trajno, neoslabljenom 
snagom. Strast mu je duboka i trajna, ni zapreke ga ne plaše, 
ako ih valja savladjivati, hoće li postići ono, za čim strastveno 
čezne i što je duboko zamislio. Ako se već ne da postići, priprosti 
čovjek ne ostaje skrštenih ruku; on će barem promieniti sav svoj 
položaj, sav način svoga života, pobjeći će kamo, dati će se 
uvrstiti medju vojnike, poći će u samostan; često on naprosto 
ne proživljuje prirodnim načinom neuspjehe, što ga zadesiše, 
kad je htio postići cilj, koji je već proniknuo njegovo biće, te 
postao neobhodnim u njegovom životu; ako je tjelesno odveć jak 
te može pretrpjeti više, nego li je nuždno, da do skrajnosti raz- 
draži živce i maštu, on se ne žaca nasilno učiniti sebi kraj. I ovo 
nam već svjedoči, kako je priprostomu, zdravomu čovjeku, 
koji je jednoč osjetio svoju ličnost i njezina prava, nesnosno, 
neplodno živjeti automatično, bez načela i težnja, bez smisla i 
istine, živjeti onako, kako, primjerice, živu gospoda kartaši 
i mnogi drugi ..." 

No nije Dobroljubov u svakoj mogućoj prigodi uzvisivao 
samo individualnu ćudorednost naroda, i nije samo cjelovitost 
i jakost prirode priprostoga čovjeka suprotstavljao mlohavosti i 
razpuštenosti inteligencije. Prelazeći od pojedinih ličnosti na 
narodne mase, on je u potonjima vazda gledao jedinstvenu, 
moguću, elementarnu silu, na koju se uviek može osloniti ne¬ 
moćna i sama po sebi ništetna inteligencija. On je vjerovao, 
da se ta neobuhvatljiva sila može prenuti samim izkustvom 
života i kad se čaša njezinoga stradanja prenapuni. Tako u raz¬ 
pravi „Narodna stvar" govori medju inim ; 

,,Govoreći o narodu, kod nas obično žale to, što da u narod 
gotovo ne prodiru zrake prosvjete, pa da s toga narod ne može 
da se ćudoredno uzvisi, da upozna prava ličnosti i da se pri¬ 
pravi za gradjansku djelatnost i t. d. Ova sažaljevanja veoma 
su plemenita, pače i temeljita, ali ona nam nipošto ne davaju 
pravo, da mahnemo rukom na narodne mase, pa da očajavamo 
s daljnjega njihovoga udesa. Ne vodi narod k ćudorednomu 
razvitku i samostalnomu poboljšivanju materijalnoga života 
skromno učenje pod ravnanjem izkusnih nastavnika, ni sama 
književnost, koja je vazda više manje frazerska. Ima drugi put 
— put činjenica života, koje nikada ne propadaju bez traga, 
već vazda izazivlju dogadjaj za dogadjajem, neminovno, neodo¬ 
ljivo. Činjenice života ne puštaju nikoga mimo sebe; one djeluju 
i na nepismenoga seljačkoga momka i na onoga, koji je otupio 
od ploštimičnih udaraca kozačke sablje, kako djeluju i na 
sveučilištnoga djaka . . . Životna činjenica, što se je odrazila 
u praktičnom životu radinoga trudbenika, porodit će takodjer 
životnu činjenicu, dočim će knjižne teorije i slutnje obrazovanih 
ljudi možda za uviek ostati tek teoretskim naslućivanjima". 

Nije nuždno, da se tuj posebice iztakne, kako je Dobro- 
ljubov u svim sličnim umovanjima najsnažniji predstavnik 
demokratskih težnja svoje dobe. 

VII. 

No bila logika Dobroljubovljeva koliko mu drago silna, 
odlikovali se njegovi nazori ma kako strogom dosljednošću, 
i njemu se je ipak kadšto dešavalo, da nehotice zapane u protu¬ 
slovlje, jer se je svagda pokoravao duhu svoga vieka. Već je u 
predjašnjem poglavlju iztaknuto, da je pokret šestdesetih godina 
imao dvojaki značaj, da je uz politički pokret tekao i filozofski, 
pošto su misli prvih ljudi te dobe prelazile s metafizičke osnovke 
na realnu, a inteligencija je težila za umnim razvitkom i nasto¬ 
jala se obogatiti znanjem. U umnom razvitku, u prosvietljenju 
nazrievali su istodobno kano i u reformama zaštitu od svih 
družtvenih i ćudorednih bolesti inteligencije. Proživljivala se je 
ona malo ne ista bezkrajna vjera u carstvo razuma, kojom je 
bio protkan XVIII. viek, i Dobroljubov, uza sve skeptično 

držanje prema inteligenciji, s njezinom abstraktnom i površnom 
naobrazbom i uza svu vjeru u neposredne sile naroda, nehotice 
se je pokoravao obćemu uzvisivanju razuma. 

I gle, dok je Dobroljubov svu inteligenciju prilagodjivao 
tipu Oblomova, dok je uvjereno dokazivao, da tip Insarova 
nije do sele moguć u ruskom životu, jer ,,naša družtvena okolina 
potlačuje razvitak ličnosti, kakva je Insarov", opažamo u nje¬ 
govoj razpravi ,,K njiževne sitnice prošle go¬ 
dine", kako prvi put stavlja mladi naraštaj prema staromu, 
kao novi družtveni tip realnih ljudi s krepkim živ¬ 
cima i zdravom maštom. Pojav toga novoga tipa ne 
razjašnjuje Dobroljubov u svezi sa poboljšanjem družtvenoga 
poredka, kako bi se to moglo očekivati prema njegovim osnovnim 
nazorima, da ćudorednost ljudi stoji do uvjeta života, već ga 
razjašnjuje pukom promjenom filozofskih ideja. Tako se, po nje¬ 
govu mnienju, mladi ljudi krepkih živaca i zdrave mašte za to 
odlikuju spokojstvom i tihom stalnošću, što su se iz bezkrajnih 
sfera absolutne misli spustili na zemlju, te došli u najbliži doticaj 
sa zbiljnim životom. Abstraktne pojmove zamieniše žive pre- 
dočbe, potankosti pojedinačnih činjenica ocrtaše se jasnije i odu- 
zeše mnogo snage obćenitim oznakama. Ljudi novoga vremena 
ne samo pojmiše nego i oćutješe, da u svietu nema ništa abso- 
lutna, nego da sve imade samo relativno znamenovanje. Zato 
se oni ne mogu uznašati za tendencije, kao što su, primjerice, 
ove: ,,pereat mundus, fiat justitia"; ,,bolje je umrieti, no jedan 
put samo slagati u životu" ; ,,bolje je ubiti srce svoje, nego se 
ma jednom iznevjeriti supružkoj, sinovljoj ili gradjanskoj duž¬ 
nosti" i t. d. Sve je to za novo pokoljenje odviše abstraktno, te 
premalo znači. Ljudi novoga naraštaja imaju nada sve pred 
očima čovjeka i njegovu izravnu tvarnu sreću; to se stano¬ 
vište odra zuje u svim njihovim postupcima i sudjenjima. Spo¬ 
znaja svojega krvnoga, živoga srodstva s čovječanstvom, pod- 
puna spoznaja zamjenite solidarnosti svih čovječanskih ođno- 
šaja — eto, to su oni nutarnji poticatelji, koji u njima nado¬ 
mještaju načela. Njihov je konačni cilj, da što više koriste 
čovječanstvu, a ne savršena, plaha vjernost abstraktnim višim 
idejama . . . 



H9 


U sferi teorije šve je to, naravno, bilo umjestno ; ali, je li 
bilo moguće pomisliti, da će istodobno i u praksi posliediti slične 
promjene tako, da mladi naraštaj epoke Dobroljubovljeve ,,nije 
umio blistati ni šumjeti", da ,,u njegovu glasu nije bilo krič- 
ljivih nota, no da su samo zamnievali snažni i tvrdi zvuci''? 

,,Sadašnji mladi ljudi, — govori Dobroljubov, — hoće 
da pravilno, ozbiljno igraju, pa stoga ne smatraju nuždnim, 
da odmah izvode konja i tekliće, kako bi na trećem potezu 
najavili kralju šah i mat. Oni sigurno računaju, da će to samo 
škoditi njihovoj igri i zato napreduju po malo, razmislivši prije 
osnovu navale i neprestano prateći svako gibanje protivnika. 
Oni će tako doći do šaha i mata ; ali njihovo je postupanje 
sigurnije, makar igra u početku nije sjajna ni smiona." 

Zbiljnost je u najskorijem vremenu posve oprovrgla te rieči 
Dobroljubova, a njegov naraštaj iztaknuo se je baš time, što 
je naumio svršiti igru ne na trećem, već odmah na prvom potezu. 
I doista, ma koliko se nepremostivim činio jaz izmedju staroga 
i mladoga naraštaja u sferi filozofskoga naziranja o svietu, to 
nije bilo baš nikakvoga razloga, da takav jaz bude i u praktič¬ 
nom životu, prema teorijama Dobroljubova i prema poslovici — 
jabuka ne pada daleko od stabla. Uza sve to čitava ta tirada 
Dobroljubovljeva vrlo je značajna, jer je bila prototip za 
uzveličavanje tipa Bazarova, što je posliedilo nekoliko godina 
kasnije. 

Takova protuslovlja naći ćete i na nekim drugim mjestima 
Dobroljubovljevih djela. Tako u četvrtom poglavju razprave : 
,,M račno carstvo" piše medju inim : 

,,Glupost i naobrazba — stvari su po sebi protuslovne, 
i zato sukob medju njima mora svršiti tako, da se jedna podčini 
drugoj : ili se glupan pronikne načelima naobrazbe i tada pre¬ 
stane biti glupanom, ili on naobrazbu učini slugom svojih hira, 
pri čemu će, naravno, ostati prijašnjim neznalicom". 

Ali, ako već jednom priznamo, da je glupost posljedica 
izvjestnoga poredka u životu, kako to proizlazi iz Dobroljubov¬ 
ljeve razprave, tad nije opravdano misliti, da bi se glupost 
dala skršiti pukom naobrazbm, te da bi glupan mogao prestati 
biti glupanom samo zato, što se je proniknuo načelima naobrazbe. 
Naobrazba, ublažujući ćud, može glupana providjeti nešto fi- 

nijim oblicima vladanja, kako to vidimo u inteligentnim ruskim 
staležima, pače i 11a evropskom zapadu, ali se glupost može uni¬ 
štiti samo tako, da se ta biljka izčupa s korenjem, a zatim da 
se brižno preore zemlja, na kojoj je biljka izrasla. 

Isto takvo protuslovlje nahodimo i u prvom poglavlju spome¬ 
nute razprave, gdje Dobroljubov sumnja, da bi Borodkin mogao 
veledušno oprostiti ljubljenoj djevojci nevjeru, pa u tome na- 
zrieva sa strane Oštrovskoga neko natezanje, i to stoga, što se 
,,Borodkin u cieloj komediji prikazuje plemenitim i dobrim čovje¬ 
kom na starinsku, a potonje postupanje da nije nipošto prema 
duhu takovih ljudi, kojih je predstavnikom Borodkin". Ovdje se 
očito opet uviek misli na ,,razvitak" i ,,naobrazbu", što je je¬ 
dino, kako su onda mislili, moglo ljude činiti sposobnima za 
tako velikodušne čine, kao što je ženitba sa zavedenom djevoj¬ 
kom. Ali kakvo značenje imadu u tom slučaju sve rieči Dobrolju- 
bova o prednosti naroda pred inteligencijom, gledom na snagu, 
čistoću i obzirnost čuvstava priprostih ljudi, koji da su vrstni 
i ljubiti, i mrziti, i opraštati snažnije i bezbrižnije nego inteli¬ 
gentni ljudi? 

Nakon svega toga moramo posvema pojmiti više navedeno 
mjesto iz Dobroljubovljeva dnevnika, gdje on govori o razvitku 
sama sebe za plemenite i uzvišene težnje. Tim rieČima platio je 
Dobroljubov danak svomu vieku, umišljajući si, da su pleme¬ 
nite i uzvišene težnje izključivi proizvod umnoga razvitka, 
naobrazbe, a neuki ljudi, da su kao niemo blago, bez uzvišenih 
i nesebično čestitih težnja. 

Ali ovakovi odstupi od prevladjujućih nazora tako su mimo- 
gredni, da ih jedva opažamo, pa ih ne valja ni u obzir uzimati, 
kad se odredjuje značenje i značaj Dobroljubovljeva djelovanja, 
koje uza sve to ostaje pretežno publicističko, te u svim nje¬ 
govim razpravama stoji u prvom redu analiza upliva družtvene 
okoline na ličnost. Istodobno, ako razmotrimo raznoličnost 
Dobroljubovljeva djelovanja, tad možemo pitati, je li njegova 
uloga u ruskoj književnosti pravilno označena, ako ga nazovemo 
kritičarom? Treba samo pročitati nadpise njegovih razprava, 
pa ćemo se odmah osvjedočiti, da je to bio najsvestraniji pisac. 
Uz kritičke razprave pisao je i pedagogijske (Značenje 
autoriteta u uzgoju. — S a b r a n e k n j i ž e vn e 

razprave N. J. Pirogova. — Govori i izvješ¬ 
taji, čitani na svečanoj skupštini moskov¬ 
ske praktične akademije trgovačkih nauka. 

— Sveruske iluzije, što ih razpršiše šibe. 

— S dažda u vodu.) zatim razprave o nutarnjoj politici 
(Književne sitnice prošle godine. — Narodna 
stvar. — Zanimiv prelaz u povjesti ruske 
književnosti.), nadalje razprave o vanjskoj politici (U 
povodu jedne vrlo obične sgode. Nepoj¬ 
mljiva čudnovitost. — Iz Turina. — Otac 
Aleksander Gavazzi i njegove propovjedi.), 
napokon razprave polemičke, pjesme: elegične, humoristične, 
narodne, pače i pripoviesti (n. pr. njegova pripoviest ,,D j e 1 e c“ 
u ,,Sovremeniku“ 1858. godine). 

Kao satirik, osobito u satir, odjelu ,,Sovremenika“ i 
„Svistku", bio je nemilosrdni razkrinkavatelj te strava sva¬ 
koga književnoga mediokriteta, frazerstva, hinjenoga libera¬ 
lizma, koji je pod sjajnom vanjštinom krio surovo azijatsko 
barbarstvo i drzko neznanje. Njegov bič jednako je udarao 
po žrcima čiste umjetnosti, kakovi su bili Fet (Šenšin) i 
Tjutčev, kao i po tendencioznim pjesnicima, kao što je bio 
Rozenheim, koji su s patosom tobožnje gradjanske tuge obtu- 
živali nizke činovnike radi dvadesetak kopejka, što bi ih uzeli 
od kojega molitelja. Strogi privrženik naravnosti, iskrenosti i 
jednostavnosti u svim sferama života, duboko i strastveno pro- 
niknut težnjama za obće dobro, Dobroljubov je i od književ¬ 
nosti zahtievao ista svojstva. Ovakav je eto bio najtipičniji i 
najjači predstavnik razdoblja konca pet desetih godina. 



POGLAVLJE ŠESTO. 


I. Individualno-ćudoredni značaj pokreta u drugoj periodi šestdesetih godina. 
Dva stožera toga pokreta. —II. Značenje žurnala „Ruskoe Slovo“ i značaj 
njegovih saradnika, — III. Dmitrij Ivanovič Pisarev. Karakteristika njegove 
ličnosti. Djetinjstvo. — IV. Pisarev kao gimnazijalac i sveučilištni djak. —* 
Posljednje razdoblje njegovoga života. 

I. 

V eć je u predjašnjim poglavljima rečeno, da se epoka šestde¬ 
setih godina dieli u dvie periode, koje oštro luči onaj prezna¬ 
meniti dogadjaj, oslobodjenje kmetova, na 19. veljače 1861. U 
prvoj periodi bio je karakter pokreta izključivo politički, a zatim 
taj pokret prima značaj individualno-ćudoredni i filozofski. 
Uzporedo sa rušenjem posljednjih ostanaka metafizičkoga na- 
ziranja o svietu i uvadjanjem novoga realnoga mišljenja, koraca 
obradba novih ćudorednih ideala. Inteligentno družtvo počinje 
se dieliti u stranke i ne samo radi ovih ili onih političkih nazora 
i družtvenih težnja, nego i sbog filozofskih i etičnih nazora. 
Tako nastaje glasovita nesuglasica izmedju staroga i mladoga 
naraštaja, izmedju otaca i djece, pri čemu biste uzalud tražili 
porietlo te nesuglasice u kakvim političkim razlikama, primjerice, 
da bi mladi naraštaj tražio reforme, a stari bi se opirao reformama, 
naprotiv, sve one reforme, što se oživotvoriše u šestdesetim godi¬ 
nama, bijahu i po zamisli i po oživotvorenju djelo ljudi četrde¬ 
setih godina, — djelo otaca, koji su o tim reformama 
maštali u svojoj mladosti, te su živo učestvovali u njihovu 
oživotvorenju. Spor izmedju naraštaja vodio se je o idealizmu 
i realizmu, o starom porodičnom sustavu i ličnoj ćudorednosti, 
koja se je oslanjala na predaje, i o novoj, koja je proiztjecala iz 
novoga realnoga shvaćanja svieta i potreba dobe. Zbog toga 
dobivali su novatori ne političke, već čisto filozofske nazive. Sami 
su se nazivali realistima, a protivnici su ih nazivali nihilistima. 

Ovaj ćuđoredno-filozofski karakter pokreta druge periode 
šestdesetih godina imade dva uzroka. Prvi je uzrok taj, što se je 
množtvo inteligencije, koja je do tada uporno uztrajala u sferi 
tradicionalnih nazora, metafizičko-idealističkih zanosa i asket¬ 
skih ideala, sada, pod konac petdesetih godina, hvala prievodnoj 
književnosti, na jednoč upoznalo s cielim nizom prvih evrop¬ 
skih mislilaca novoga, realnoga naziranja o svietu, kakovi bijahu 
Aug. Comte, Mili, Buckle, Luys, Biichner, Moleschott i mnogi 
drugi. Svaki od tih stupova evropske nauke i misli bijaše do¬ 
voljan, da stvori prevrat u umovima onoga vremena. I gle, za¬ 
počelo je silno burkanje u obliku preradbe svih filozofskih i ćudo¬ 
rednih nazora, pristajanja uz realizam, zanimanja za prirodne 
znanosti i takova etična pitanja, kao što su pedagožko, obitelj¬ 
sko, žensko itd. 

Drugi je bio uzrok družtveno-gospodarski. Oslobodjenje 
kmetova sasvim je promienilo navike inteligencije. Dok je brzim 
razprostiranjem naobrazbe ušlo u redove inteligencije mnogo 
neplemića, gradjana i u obće ljudi bez posjeda, sami plemići, 
osobito mali vlastelini, koji su oslobodjenjem kmetova bili 
uništeni, nadjoše se u strašnom položaju, daleko gorem, nego 
li je bio položaj neplemića, koji su bili vični radu i oskudievanju. 
Na taj način nastala je do onda nepostojeća obsežna okolina 
inteligentnoga proletarijata, koja je, skupljajući u svojim njed, 
rima umni pokret svoga vremena, po samim uslovima svoga 
živovanja morala iztaći posve nove individualno-ćudoredne 
ideale, kao što je slavljenje rada temeljem ćudoredja, pro¬ 
tivno naduveno-priezirnomu nazoru o radu, koji se je bio učvr¬ 
stio na osnovu kmetskoga prava; nadalje osnivanje porodice 
na načelima ljubavi, solidarnosti,* ravnopravnosti članova — 
mjesto načela vlasti i bezuvjetnoga pokoravanja, koje je sači¬ 
njavalo temelj prijašnje patrijarkalne porodice. 

Znamenito je, što ovdje, t. j. na tlu obradjivanja novih 
individualno-ćudorednih ideala, vidimo dva skroz oprječna 
stožera, koja su bila u vječnoj zamjenitoj borbi. Tako, s jedne 
strane, iz okoline neplemića čujemo, kako zamnieva prosvjed 
proti razvraćenosti ćudoredja na temelju kmetskoga prava, 
a taj prosvjed vodi do strogoga obuzdavanja ličnosti u svim 
njezinim nizkim pohotama i hirima. Ta težnja, kojoj smo početak 

zamietili već u nekim nazorima Dobroljubova, porodila je novi 
asketizam pod nadimkom ,,rigorizma“, pa zalazeći u skrajnost, 
poricala je i najprirodnije potrebe čovječje naravi, baš kao i 
sredovječni asketizam. 

S druge strane, naprotiv, vidimo razvitak senzualizma, 
koji je težio, da ličnost u ćudorednim pitanjima oprosti svih 
sredovječnih tradicija, zato je propoviedao podpunu slobodu 
čuvstava i strasti te ličnost podlagao samo razumnim zahtje¬ 
vima osobne i javne koristi. 

Je li nuždno pripominjati, da je u onaj par, kad je asketska 
struja izlazila iz neplemićke i gradjanske okoline ljudi, koji su 
pritiskom oskudnoga života bili vični, da se na sve načine obuz¬ 
davaju, — propovied slobode čuvstava i strasti bila svojstvenija 
ljudima, koji su bili uzgojeni u sferi kmetskoga prava, te su s mate¬ 
rinjim mliekom usisali sklonost lakomu i slobodnomu vladanju, 
a nisu bili vični, da si ma što uzkraćuju. 

II. 

Naravno je, da razvraćenost, što je nastala na osnovu 
kmetskoga prava, nije mogla u jedan mah izčeznuti zajedno 
sa dokinućem kmetstva, već je dugo još morala napominjati 
o sebi ljudima, što su izašli iz vlastelinskih zaselaka, te bili 
promaženi starinskim gospodskim uzgojem, a nevični trpjeti 
nuždu. Ovi ljudi vrlo su lako našli opravdanje svoje razvra- 
ćenosti u novim teorijama, što su opraštale nećudorednost, 
te bile u protimbi s tradicionalnim ćudoredjem, koje da je po- 
tlačivalo čovjekovu narav. Tako je nastao senzualizam, veoma 
sličan senzualizmu osamnaestoga stoljeća. Slično, kako su se 
u Francezkoj versailleski kicoši, markezi i grofovi za regencije 
natjecali medjusobno u prihvaćanju novih ideja, čitali Voltairea 
i enciklopediste te u njihovim djelima nahodili podpuno oprav¬ 
danje svoga lakoumnoga ponašanja, koje ih je upropašćivalo, 
a kašnje i na guillotinu dovodilo, nalazimo nešto slična i u Ru¬ 
siji u šeštdesetim godinama, samo s tom razlikom, što su Vol¬ 
tairea nadomještali Feuerbach i Biichner, a enciklopediste 
Buckle, Luyis, Vogt, Moleschott i dr. Isto je tako množtvo 
gospodske djece, koja su se izdavala za nove ljude, izpoviedalo 

svoje novotarstvo navodima iz omiljelih pisaca, efektnim pori¬ 
can j em tako zvanih „autoriteta”, omalovažavanjem svjetskih 
običaja i pristojnosti te podpunom razuzdanosti svih mogućih 
strasti i hira. Stariji ljudi, odgojeni u duhu starih shva¬ 
ćanja i predaja, slušah su s užasom te tobožnje nove ljude i 
nazrievali u njima opasne poricatelje, ne opažajući, da su 
oni — put od puti, kost od kosti njihove, da oni ne čine ništa 
drugo, već se prpoše svojim smionim besjedama, ah da u isti 
par ne imaju baš nikakvih opredieljenih i odredjenih političkih 
težnja i družtvenih ciljeva, već naprotiv, iz načela zabacuju 
svaku službu družtvu i aktivno držanje prema njegovim za¬ 
htjevima i potrebama, osamljujući ličnost i zatvarajući ju u sama 
sebe, u ime bezuvjetne slobode svakoga čovjeka, koji da ima 
pravo, da sliedi svoje osobne težnje. 

Eto, na tome je tlu izrastao novi ideal prosvietljenoga 
realiste, od kojega se nije tražilo ništa drugo nego to, da slo¬ 
bodno sliedi prišapćivanja razuma i srca, da si lični život i sreću 
udešava na temelju najnovijih racionalnih podataka, najnovijih 
rieči znanosti, te da i druge navadja, da bi sliedili njegov 
primjer. 

U književnosti je ovaj smjer iztaknuo niz vanredno lako¬ 
umnih i plitkih pisaca, koji se odlikovahu oštrinom efektnih 
fraza i smionošću dvojbenih i površnih izvoda i paradoksa, 
dočim im je sasvim nedostojalo ozbiljnoga i savjestnoga mara 
za stvar. 

Svi ovakovi spisatelji okupi še se početkom šest desetih 
godina oko žurnala „Russkoe Slovo”, a sam pojav toga 
žurnala bijaše vanredno znamenit i značajan. Utemeljitelj 
žurnala grof Kušelev - Bezborodko, posljednji odvjetak zna¬ 
menite boljarske porodice, bijaše pravi tip prosvietljenoga 
mecene, nalik onim markezima, koji se priključiše filozofskomu 
pokretu osamnaestoga stoljeća. Ne imajući izvjestnoga nazora 
o svietu i ne prianjajući ni uz koju stranku, primao je na svojim 
gostbama književnike svih tabora i smjerova, što su tada po¬ 
stojali : kod njega se sastajahu pisci, koji nisu imah ništa zaje¬ 
dničkoga, kao što su bih A. Grigorjev, G. Ev. Blagosvjetlov, 
Vs. Kostomarov, Vas. i Nik. Kuročkini, Vs. Krestovskij i dr. 
Ovakav kaleidoskop bilo je i „Russkoe Slovo”, što ga je za- 

mislio grof Kušelev, u prvoj godini izdavanja, naime 1860. 
Nije to bio toliko žurnal opredieljenoga i strogoga političko 
književnoga smjera, koliko povremeno izlazeći almanak razno- 
vrstnih spisatelj a. Tek druge godine, kad je žurnal došao u ruke 
Gregorija Evlampijevića Blagosvjetlova, ,,Rus. Slovo” je do¬ 
bilo boju i značaj od novoga urednika, koji je oko žurnala okupio 
mlade spisatelje, i to upravo onoga senzualističkoga smjera, 
o kojem je ovdje rieč. 

Najjačim sljedbenikom i podpunim predstavnikom sen¬ 
zualne struje bio je Dmitrij Ivanović P i s a r e v, koji je u 
sebi odrazivao epoku šestdesetih godina, kao što je Dobro- 
ljubov odrazivao epoku druge polovice petdesetih godina. 

III. 

Ljudi, koji si Pisareva pomišljaju kao nekakvoga Marka 
Volohova, rutavoga nihilistu, nespretnoga poput pitomca du- 
hovničke škole, koji govori poletnim, nehajnim, surovo drzkim 
sarkazmom, kruto se varaju. To je bio getleman od pete do 
glave, finoga ponašanja, odjeven kicoški i bez prigovora te 
je savršeno poznavao strane jezike. U svakom salonu smatrali 
bi ga čovjekom comme ii faut u svakom pogledu . . . 

Vanredno učtiv po uzgoju, on je i po naravi bio mekanog, 
krotkoga značaja, nježnoga srca, u kojem je bilo puno lju¬ 
bavi, jednostavan, taktičan te se ne bi nikad prenavljao, dru- 
žeći se s ljudima. U isti mah, ma da se je činio vanredno sus- 
držljiv, što ne bijaše drugo nego svjetska ugladjenost, on je 
bio takove prozirne iskrenosti, da su ga već u djetinjstvu 
nazivali kristalnom košaricom, u kojoj je težko ma što sakriti. 
U kratko, izmedju dva tipa Turgenevljeva romana ,,Otci i 
djeca”, Pisarev je više nalikovao Arkadiju nego Bazarovu, 
a jedino, čim se razlikovao od Arkadija, bijaše onaj golemi 
umni aparat, što je bio u Pisareva, a kojemu je glavna snaga 
bila u bezobzirnoj analizi, kojom je susretao sve, što bi ga 
okruživalo, pa i sama sebe. 

Po okolnostima i životu D. I. Pisarev bijaše podpuna 
oprjeka Dobroljubovu i ostalim spisateljima iz neplemićkog 
okoliša. Dok su ovi svaki korak života osvajali težkom borbom 

a sve, što ih je okruživalo, od djetinjstva, ogorčivalo ih je, to 
je djetinjstvo Pisareva, baš obratno, proteklo tiho, mirno i 
radostno ; sve, što ga je okruživalo, promicalo je bez zapreke 
podpuni razvoj njegovih umnih sila. 

Rodio se je 1841. godine na imanju Znamenskoe, na medji 
orlovske i voronežke gubernije, 30 kilometara od prilike od Elca, 
a 10 kilometara od Zadonska, gdje je sproveo prvih pet go¬ 
dina života. Daljnje godine djetinjstva proživljavao je u tulskoj 
guberniji, na dobarcu Gruncu, kamo se preseliše njegovi ro¬ 
ditelji. Bili su to ljudi iz stare i imućne plemićke porodice. 
Porodica je bila velika, sačinjavalo ju je množtvo stričeva i 
tetaka s otčeve strane. Pisarevljevi imali su troje djece: sina 
Dmitrija i dvie kćeri Vjeru i Jekaterinu. Kuća im je bila kao 
puna čaša ; ni na čemu nisu oskudievali ; gosti je bilo bez pre¬ 
stanka, pa je život u njihovoj kući tekao bučno, veselo i bez¬ 
brižno kao, i u drugim imućnim plemićkim domovima onoga 
vremena. Pa je baš kako i u drugim sličnim domovima i u ovom 
domu bila divna smjesa evropljanstva i azijačtva: u konjušni- 
cama su znali šibati kmetove, u djevojačkim komorama ozva- 
njale su pljuske, ali zato je u salonima vladao bezprikorni 
svjetski ton i afektirana urednost. U ostalom, valja priznati, 
da su Pisarevljevi bili ljudi blagi i dobroćudni te D. I. Pisarev 
nije gledao kakva vanredna zvjerstva. Uzgoj je rukovodila 
mati, Varvara Dmitrijevna, obrazovana, načitana žena, koja 
je bila već previše pofrancežena. U kući je barem vladao fran- 
cezki jezik, a i knjiga je bilo najviše na francezkom jeziku. 
Djeca su pod ravnanjem matere i inozemnih odgojiteljica i 
guvernanta odmah progovarala U trim jezicima : ruskom, 
francezkom i njemačkom i tako usvojiše te jezike, da su i si- 
grajući se, medjusobno govorila francezki i njemački. 

Kad su mu bile četiri godine, Pisarev je već čitao u tri 
jezika ; istodobno je mati upotrebljivala sve slobodne trenutke, 
primjerice šetnje i večernje razgovore za zornu obuku, te se 
je u obće pospješeno bavila umnim razvitkom djece tako, da 
je Dmitrij već kao šestgodišnji dječarac o svemu umovao 
kao odrastao čovjek, te svakoga udivljavao svojim umovanjem. 
Osim toga ne bijaše u njega ni najmanjega nagnuća za trčanje, 
penjanje i u obće za igre, s kojima je bilo skopčano gibanje, 

bio je nesgrapan, trom, apatičan, po čitave je ure sjedio za 
knjigom ili je bojadisao slikarije. 

Kao jedinac u obitelji i radi rano razvijenih bogatih umnih 
sposobnosti, koje su iznenadjivale svakoga, Pisarev je odi¬ 
gravao u kući ulogu kumira: sve su njegove želje s mjesta bile 
izpunjavane, svi su ga milovali, svi su se bavili s njime, svi 
su s njega bili uzhićeni : u kratko, bio je promaženo diete. 

U prvoj poduči Pisareva sudjelovao je osim matere i njegov 
ujak, koji je bio gostom na imanju, pa je dječaka podučavao u 
povjestnici, zemljopisu, računu i ruskoj slovnici ; sin paroka 
pripravljao ga je u klasičnim jezicima, a seoski pisar podu¬ 
čavao ga je u krasnopisu, te si je Pisarev od njega usvojio 
liepo pismo. 

Pamćenje je u dječaka bilo čudesno, on je brzo i lako 
učio te je u jedanaestoj godini dobe bio već pripravljen za treći 
gimnazijski razred. Jedan od njegovih stričeva, koji je živio 
u Petrogradu, čovjek imućan i s velikim svezama, uzeo ga 
je u svoju obitelj i plaćao za nj naukovinu, pa su dječaka u 
prosincu 1851. god. dovezli u Petrograd, smjestili u stričevoj 
kući te ga upisali u treći razred jedine za onda klasične gimna¬ 
zije u Petrogradu. 

U gimnaziji je Pisarev bio uviek jednim od prvih učenika, 
svršio je zavod sa zlatnom medaljom te je drugove iznena- 
djivao otmjenom vanjštinom : uviek je bio brižno, neprikorno 
i čisto obučen, rumena lica, gladko počešljan te je činio dojam 
kerubina ili preobučene djevojke, a takav je bio i svim svojim 
navikama : krotak, tih, solidan, nije sudjelovao ni u kakvim 
vragolijama, držao se uviek na strani od svih, knjige su njegove 
uviek bile uzorno čiste, svaka pisanka u liepom ovoju bila je 
vazda providjena bugačicom na ružičnoj vrpci. I sam on u 
svojem studiju : ,,N aša sveučilištna znanost” 

govori o svojim godinama na gimnaziji ovo : ,,u gimnaziji 
sam pripadao skupini ovaca, nisam se ni srdio niti izticao kao 
umnica, lekcije sam čvrsto učio, na izpitima odgovarao sam 
krasnorječivo i smjerno, a za nagradu za sve te nesumnjive 
prednosti priznaše me ,,napredujućim”.“ 

IV. 

Gimnazijske nauke svršio je Pisarev god. 1856., kad mu 
nije bilo još ni šestnaest godina. O tome, da li ga imadu primiti 
u sveučilište, potaknuto bi pitanje u ministarstvu, jer Pisarev 
nije još navršio propisano doba, da bi mogao stupiti u sveuči¬ 
lište, a medjutim bilo bi čudnovato odbiti mladića, koji je gim¬ 
nazijske nauke svršio sa medaljom ; stoga su ga primili na 
filoložki fakultet, kao iznimku od ustanovljenoga pravila. 

U prvoj godini Pisarev je na sveučilištu sveudilj bio ono 
diete : jednako je bio čisto odjeven, štono rieč kao s iglice, 
napomadisan, prigladjen, a predavanja je zapisivao u isto 
onakve modrikaste i crvenkaste pisanke sa bugačicom. U isti 
par prenerazivao je svoje drugove poznavanjem klasičnih 
jezika, jer je iz latinskoga i grčkoga prevodio a livre ouvert 
bez najmanjih potežkoća. 

Sveučilište brzo je preobrazilo tu djevičansku netaknjivost 
i mladenačtvo, što ga je pokazivao Pisarev u prvoj godini svo¬ 
jega boravka na sveučilištu. Pod utjecajem sveučilištne nauke, 
sbližavanjem s novim drugovima, a istodobno zanesen javnim 
pokretom, što je u to doba bio započeo, Pisarev se je za godinu 
dana promienio do nespoznaje. Omuževnio je, razvio se je; 
s jedne strane bacio se je u sveučilištnu nauku, pa je uz vodstvo 
jednoga profesora filoložkoga fakulteta stao čitati Steinthala 
i Heima u nakani, da priredi razpravu o Wilhelmu Humboldtu 
za ,,Djački sbornik” ; s druge je strane opet bučio na djačkim 
sastancima i sgodama te je živo sudjelovao u sporovima dru¬ 
gova, naravno, o važnim stvarima, probdjevši čitave noći. 

Pisarevu budne težko živjeti u otmjenom, velikosvjetskom, 
domu svoga strica, pa se je u zimi godine 1857, preselio k svomu 
prijatelju N. A. Treskinu, s kojim se je nedugo prije toga spri¬ 
jateljio. Ali Pisareva je mnogo stajao podpuni umni i moralni 
prevrat, što ga je imao proživjeti od djačkih vremena, od 1857. 
do 1861. god. Toj potežkoći bio je uzrok u tome, što je u onom 
krugu, u koji je Pisarev ušao, vladao duh, koji nije odgovarao 
njegovomu značaju. Provodeći djetinjstvo u slikovitoj prirodi, u 
podpunom zadovoljstvu i maženju, bio je vičan, da se slobodno 
podaje svojim sklonostima i da mu svaka želja bude s mjesta 

A. M. Skabičevskij: Povjest novije ruske književnosti. I. 9 



130 


izpunjena. I gle, sad na jednoć nekoje od njegovih najvrućih 
želja ne bijahu izpunjene ; on je susretao ljude, koji ga ni iz 
daleka nisu obasipali takovim klanjanjem i ugadjanjem, kakvo 
ga je neprestano okruživalo u roditeljskoj kući ; svaki njegov 
čin podlagali su najstrožoj kritici. Već od djetinjstva bio je 
zaljubljen u neku rodjakinju, koju su uzgajali u njihovom 
domu i s kojom je odrastao ; sada je ta strast bila u njemu 
konačno dozrela, ali u djevojke ne nadje on odziva, već mu je 
ona nudjala tek hladno, rodbinsko prijateljstvo. Nekoji od 
njegovih drugova, skloni asketskoj strogosti, prekoravali su 
ga s toga, što se je podavao izpraznim zabavama, kao što je 
igranje na bilardu, kartanje itd. 

Ne manje zadavao je Pisarevu jada otac onoga prijatelja, u 
čijoj se je kući nastanio, stari Treskin. Snažan duhom, stekavši 
u životu surovu spartansku odrješitost, starac, koji je nekoč 
prošao pješke svu Rusiju od Petrograda do Kavkaza iz lju¬ 
bavi prema putovanju i iz znatiželjnosti, koji se je tudjio 
svjetlu i ljudima, s priežirom gledao na ljudske slaboće te nije 
mogao trpjeti lakoga svjetskoga bljeska, što ga je Pisarev do- 
nesao iz prijašnjega svojega življenja. Starcu se je svaki korak 
Pisarevljev činio lakoumnim, svaka rieč površnom i nepromiš¬ 
ljenom, pa je mladić često morao slušati pravu tuču sarkazama, 
kadšto vrlo sgodnih i zlobnih, jer je u starca bilo riedkog duha. 

Ali najviše je Pisarev imao trpjeti od svojih drugova u te¬ 
čaju na sveučilištu, strogih stručnjaka i marnika čiste znanosti. 
To su bili okorjeli pedanti, kakvih je bilo puno na filološkom 
fakultetu, mračni pustinjaci, koji nisu priznavali ništa do svoje 
znanosti, na sve su gledali s visoka i s priezirom susretali 
svukoliku onodobnu žurnalistiku, publicistiku i belestristiku, 
kao lakoumni diletantizam. 

Pisarev se zadobavio mnogih ironičkih prigovora i prikora 
već i tada, kad je, želeći, da se uzporedi svojim drugovima u 
razaranju, uzalud tražio struku te prebjegavao od jedne filo¬ 
loške znanosti k drugoj. No ti prigovori pretvoriše se gotovo 
u proklinjanje, kad je Pisarev, početkom zime 1858., našao knji¬ 
ževnog posla u žurnalu za djevojke, što ga je izdavao Krempin 
pod nadpisom „Razsv j et (Osvit). Pisarevu je bilo povje¬ 
reno, da u žurnalu uredjuje bibliografski odsjek, pa su mu za 



člančiće plaćali po 30 rubalja, zbog čega je zasluživao po 70 
rubalja mjesečno. Pisarev se je veoma revno latio toga posla 
i do mala se osvjedočio, da je u tom radu glavni njegov poziv. 

,,Pisao sam — veli u svojoj razpravi: ,,N asa sveu- 
čilištna znanost", — svoje površne razpravice takvim 
zanosom, s kakvim nikad nisam radio oko životopisa Hum- 
boldtova. Bilo mi je ugodno zadubljivati se u čitanje knjiga 
i razpravica u žurnalima, jer sam vidio pred sobom blizku 
i posve dostupnu svrhu toga udubljivanja. Bilo mi je ugodno 
razvijati na papiru svoje misli i nazore, jer su to zbilja bile moje 
misli i moji nazori te sam podpunoma shvaćao, što pišem ; 
svom sam dušom simpatizovao s onim, što sam nastojao raz¬ 
jasniti ili dokazati”. 

Uz to je radi posla kod žurnala morao pročitati mnogo 
raznih knjiga i razprava ^primjerice ,,Fregat Palada” Gonča- 
rova, Po Americi Lackiera ; po Africi Liwingstonea) nekoliko 
knjiga o prirodnim naukama, na primjer: ,,Lučba za svagdanji 
život” od Johnstownea, ,,Poviest zemne kore” od Kutorge, „Fizi¬ 
kalni zemljopis” od Gyauta, ,,Grom i munja” od Araga itd. 

Drugovi su digli na njega čitavu križarsku vojnu i dokazi¬ 
vali mu, da nije dobro baviti se žurnalnim radom, jer da takav 
rad odvraća od nauke te baca u pustorječje i opasni diletan¬ 
tizam. Po riečima pak samoga Pisareva jedna godina rada 
kod žurnala više je koristila njegovomu umnomu razvitku, 
nego dvie godine revnoga rada na sveučilištu i u knjižnici. U 
ljetu god. 1859. proživio je Pisarev umnu krizu. Svi pojmovi, 
štono ostadoše u pameti njegovoj od djetinjstva, svi gotovo 
sudovi, sve hipoteze, štono izvršivahu tiranski upliv na misli 
i čine ljudi, sve se je to ujedared uzljuljalo te se stalo poka¬ 
zivati kao neosnovano. „Porušivši u svojem umu — govori on 
sam — kojekakve Montblance, učinio sam se samomu sebi 
nekakvim Titanom, Prometejem, koji je oteo posvećenu vatru; 
očekivao sam, da ću na području misli stvoriti čudesa". 

IJ tom zanosu, u tom ,,olimpijskom sjaju", kako su u 
ono doba drugovi nazivali Pisarevljevu uzhićenost, zamislio 
je on iztražiti mitos o starogrčkoj M o i r i, odlučiv unapried, 
da grčki usud, kojemu su bili podčinjeni i viši olimpski bogovi, 
ne bijaše po svoj prilici ništa drugo, već poznata sila zakona 

prirode. Dva mjeseca radio je neumorno; pročitao je u izvor¬ 
niku osam pjevanja „Ilijade", prikupio je množtvo citata iz 
njemačkih knjiga, koje su se bavile Homerovim mitoložkim poj¬ 
movima. Ali iza paroksizma zanesene i kpuće radinosti sliedio 
je paroksizam umornosti, apatije, koji je završio podpunim um¬ 
nim neskladom, što je poprimio značaj manije proganjanja. 

„Dospio sam do skrajnosti rugobe, — priča Pisarev o svojoj 
bolesti,— stao sam si utvarati, da će me mučiti, ubiti i živa u 
zemlju zakopati. Moj skepticizam prešao je granice te stao po¬ 
ricati obstanak dana i noći. Sve, što su mi govorili, sve, što sam 
vidio, pače i sve, što sam jeo, nailazilo je u meni nepobjedivo 
nepovjerenje. Sve sam držao umjetnim i navlaš priugotov- 
ljenim, da mene zavara i upropasti, pače svjetlost i tama, 
mjesec i sunce na nebu činjahu mi se tek dekoracijama te mi 
izgledahu kao sastavni dielovi obće, goleme mistifikacije." 

Pisareva smjestiše u lječilište dra. Steinera, gdje je sproveo 
četiri mjeseca. Kad je ozdravio, pošao je 1860. god. na ljetovanje 
na selo i nakupivši novih sila, vratio se u jesen u priestolnicu, 
da dovrši sveučilištne nauke. Te godine zadana bi slušačima 
filoložkoga fakulteta zadaća za postignuće medalje : ,,() A po¬ 
lo ni ju T i a n s k o m". Pisarev je odlučio pisati o tome. 
Mjesec dana upotriebio je na čitanje i skupljanje gradiva ; u 
studenom započeo je pisati, a već početkom siečnja završio 
je svoje djelo, koje je naraslo na 15 tiskanih tabaka. Djelo je 
zadivilo profesora povjesti Kastorskoga, kad je doznao, da je 
Pisarev počeo disertaciju odmah u čisto pisati i da ju je na¬ 
pisao bez znatnih izpravaka. 

Pisarevu je za njegovu radnju bila dosudjena srebrena me¬ 
dalja. On je osim toga dao svoju disertaciju priobćiti u ,,Rus. 
Slovu", u ljetu 1861. i dobio je za nju honorar od 600 rubalja. To 
je bio njegov prvi nastup u krupnom žurnalu. Iza toga napustio 
je saradjivanje u Krempinovom žurnalu i prešao medju stalne 
suradnike ,,Rus. Slova". 


V. 

Već u posljednjem tečaju na sveučilištu, kad se je u Pisa¬ 
re vu obavio podpuni ćudoredni i umni prevrat, promienilo se 
je i njegovo vanjsko živovanje. On se je razkrstio sa svim pri- 

jašnjim drugovima. Već tada je stao propoviedati svoju omi¬ 
ljelu teoriju egoizma, pa je dokazivao, da se čovjek mora slo¬ 
bodno i bez računa podavati svim prirodnim sklonostima ; 
s toga se je i Pisarev sasvim posvetio radu u žurnalima, naho- 
deći u tome svoj poziv i cilj svoga života. Drugovi su u nje¬ 
govoj teoriji sebičnosti nazrievali opravdavanje svakakvih zlo¬ 
čina i osvjedočivši se, da je on za uviek ostavio svetu znanost, 
anatemisaše ga i odvrnuše se od njega. 

On sad nije više stanovao kod Treskina, već sa nekoliko 
djaka u stanu, za koji su skupno plaćali. U tom stanu vladale 
su danju i noću prave orgije, praćene pjevanjem u zboru, kar¬ 
taškim sporovima i sablaznima od pijanstva. I posred te buke 
pisao je Pisarev svoje prve razprave za žurnal ,,Rus. Slovo", 
pjevajući uz to s drugovima i dieleći im savjete kod kartanja. 
Danju i noću, ne odmarajući se, sjedio je on, pišući kritike ; ali 
ova neumorna radinost, praćena jednako silnim pijančevanjem, 
nije dugo potrajala. Nadošla je godina 1862, mračna za sve, kobna 
za mnoge, u kojoj se je i nad Pisarevim iztresla neočekivana oluja. 

Valja primietiti, da je prije nastupa te oluje duh Pisareva 
bio iznova vanredno omračen. Djevojka, koju je on sveudilj 
ljubio, stala je popuštati njegovim molbama i podavati mu ta¬ 
kove nade, te je Pisarev mislio, da se opravdano može smatrati 
njenim zaručnikom, ali, najednoč, ona opet ohladni prema njemu 
i odkaže mu svoju ruku. Kad je te godine bilo ustavljeno ,,Rus. 
Slovo" i ,, So vremenik", Pisarev je ostao bez posla i novaca. 
Sve to bacilo ga je u očajanje, u kojemu čovjek traži ma kakovih 
silnih osjećaja te je spreman na sve. Ni po svojim nazorima, 
ni po svojoj blagoj i krotkoj ćudi, Pisarev, koga su nazivali 
kristalnom kutijicom, jer nije mogao ništa zatajiti, nije nikada 
bio sklon urotničkim činima. To je bio do dna duše spisatelj, 
koji je podučavao družtvo, ali koji se nije od njega tudjio niti 
mu navieštao rata. On je često govorio o sebi i spisateljima svoga 
tabora : ,,Mi smo'bezumni drvari, koji podpiljujemo onu granu, 
na kojoj sami sjedimo. Pa naravno, kad dovršimo svoj posao, 
prvi ćemo se strmoglaviti skupa s njim". 

U travnju god. 1862. izašla je brošura Šedo-Ferotijeva, 
u kojoj je bilo razjašnjenje Hercenova pisma na ruskoga po¬ 
slanika u Londonu. Brošura je bila propuštena cenzurom na 

prodaju, pošto je bila vanredno miroljubiva, Pisarev je, kao kri¬ 
tičar ,,Rus. Slova", napisao recenziju o toj brošuri, ali tu recen¬ 
ziju nije cenzura dopustila štampati, s toga je rukopis njezin ostao 
Pisarevu na pisaćem stolu. Jednoć je k Pisarevu došao njegov 
drug sa sveučilišta, Baldov, koga je Pisarev slabo poznavao. 
Baldov, razgovarajući s Pisarevom, opazi recenziju i zainteresova 
se za nju. Doznavši, da cenzura nije propustila te recenzije, 
Baldov je kazao Pisarevu, da imade tajnu tiskaru, pa da bi želio 
u njoj otisnuti njegov članak. Drugda bi Pisarev možda bio 
i odbio ovakovu ponudu slabo poznata čovjeka, te se ne bi htio 
izložiti radi takve trice. Ali, kako je gore rečeno, on je bio u 
takvom duševnom stanju, da mu nije bio drag ni život, ni sadaš¬ 
njost, ni budućnost, pa je trebao ma kakvoga snažnoga živčanoga 
potresa. I on obeća Baldovu, da će mu napisati drugu ocjenu te 
brošure, koja će više odgovarati tajnoj tiskari, a to je i učinio. 
Recenzija bi štampana, no skoro zatim bio je Baldov uhapšen a 
njegova tiskara zaplienjena ; na 3. srpnja bio je uhapšen i Pisarev. 

Posljedice toga uhapšenja poznate su. Pisareva odsudiše 
na petgodišnje zatočenje u tvrdjavi, ali je kašnje taj rok bio 
ponešto skraćen te je Pisarev izašao iz tvrdjave god. 1865. 
Četiri godine, provedene u zatočenju, bijahu godine najvaž¬ 
nije za njegovo književno djelovanje. Do zatočenja on se je 
jedva bio pojavio na književnom poprištu ; poslie zatočenja 
opet živio je samo dvie godine, u kojima je malo pisao, a što 
je napisao, nije bilo osobito važno ; tako se može kazati, da je 
Pisarev napisao u Petropavlovskoj tvrdjavi sve ono, čime se 
je proslavio i u čemu je značenje njegovo u ruskoj književnosti. 

Izišavši iz zatočenja, Pisarev se je doskora razkrstio sa 
Blagosvjetlovim, koji je poslie, kad je ,,Rus. Slovo" bilo obu¬ 
stavljeno, pokrenuo žurnal ,,Djelo", pa je stao saradjivati 
u ,,Otečestven. Zapiscima", što ih je Nekrasov obnovio bio 
od početka god. 1868. Ali dnevi Pisareva bijahu izbrojeni. 
Ljeti god. 1868. nastanio se je sa svojom rodjakinjom, Marjom 
Aleksandrovnom Marković (Marko Vovčok), u ljetovniku u 
Dubelni u svrhu, da oporavi živce morskim kupanjem. Ali 4. 
srpnja, kad se je kupao, nenadano je utonuo iz nepoznata uz¬ 
roka, makar je bio izvrstan plivač. Truplo njegovo dovedoše 
kašnje u Petrograd i sahraniše na Volkovom groblju. 

I. Četiri strane književnoga djelovanja Pisareva. Njegovi estetski nazori. — 

Petar Nikitić Tkačev i Mihajlo Aleksejević Protopopov. Semen Afanasjević 

Vengerov. 

I. 

K njiževno djelovanje Pisarevljevo ne ograničuje se kakvim 
opredieljenim i jedinstvenim značajem. Ono je tako razno- 
vrstno, da ga moramo promotriti s ove Četiri strane. Prvo, Pi- 
sarev jest predstavnik onih paradoksalnih skrajnosti, do kojih 
su dosljedno došli ljudi šestdesetih godina u svojim estetskim 
nazorima, polemizujući s metafizičkim estetičarima i opor¬ 
tunistima pedesetih godina. Drugo, taj isti Pisarev, uzvisujući 
tip Bazarova, bude propovj ednikom novoga ideala n aprednih 
realista, kakav je niknuo na tlu senzualističke struje. Treće, 
Pisarev, utjelovljujući u sebi taj tip postaje sjajni popularizator 
prirodnih nauka i svakoga realnoga znanja. Napokon četvrto, 
Pisarev se odlikuje vanredno dubokom, i nepoštedno ujedljivom 
analizom djela, koja prosudjuje, naročito zbiljnosti, što je 
u tim djelima prikazana. 

Što se tiče estetskih nazora Pisareva, to se istinito mora 
reći, da su one skrajnosti, kojima ga potvaraju, nešto pretje¬ 
rali njegovi dušmani. Prije svega treba, da se radi tih skrajnosti 
skine s njega polovica krivnje, kad se uzme na um, da smo 
već u njegovih predšastnika u kritici, u Černiševskoga i Do- 
broljubova, zamietili poricanje umjetnosti. Ti kritičari, pod 

čijim se je neposrednim utjecajem Pisarev razvijao, nisu se 
ograničivali zahtjevom, da se spisatelji proniknu družtvenim 
interesima te u svojim djelima provadjaju ideje vieka ; po nji¬ 
hovu mnienju, umjetnosti po samom njezinom biću pripada 
uloga drugoga stupnja, niža, ona ima tek služiti kao poma¬ 
galo pamćenju, pa joj je značenje prema publicistici, psiho¬ 
logiji ili filozofiji tek značenje ilustracija kakvog anatomičkog 
ili zemljopisnog atlasa. 

Od takvoga shvaćanja umjetnosti samo je jedan korak 
do posvemašnjega poricanja umjetnosti, što je Pisarev logično 
i proveo u svojoj razpravi: „Cvieto vi n e v inoga hu¬ 
ra o r a“, u kojoj je dokazivao, da Ščedrin nije ništa drugo, no 
veseli i oštroumni šalivdjija, dakle pjesnik čiste umjetnosti, 
pak mu s toga Pisarev preporučuje, da se stane baviti prirodnim 
naukama : „neka, veli, čita, razmišlja, prevodi, kompilira, 
i tada će zbilja postati koristnim spisateljem. Uz njegovu vje¬ 
štinu, da vlada ruskim jezikom i piše živo i veselo, on bi mogao 
biti vrlo dobrim popularizatorom, a Glupov je već davno trebao 
da zabaci'\ 

„Ne znam, kako drugi misle, ----- piše Pisarev u istoj svojoj 
razpravi — ali ja se radujem, što naša beletristika vehne, te vidim 
u njoj vrlo liepe znakove boljeg udesa našeg umnog razvitka. 
Poezija, kao stihotvorstvo, počela je propadati od vremena 
Puškinovih ; za Gogolja zapremili su romanopisci ili u obće 
prozaiste ono više mjesto, koje su prije zapremali pjesnici ; 
od onda su stihotvorci postali neke ruke književni bašibozuci, 
slabo naoružani, nemoćni i nesposobni, da se ikoliko ozbiljno 
uzprotive redovitoj vojsci ; sad se stihotvorstvo nahodi kod 
posljednjega daha i naravno, tomu se moramo radovati, jer 
postoji nada, da više nijedan ozbiljan uman i darovit čovjek 
našega naraštaja ne će trošiti svoj život, da prebada čuvstvena 
srca ubojitim jambima i anapestima. A tko znade, kako je velika 
stvar štednja čovječanskih sila, taj će pojmiti, kako je važno po 
blagostanje svega družtva, da se svi njegovi ljudi u cielosti 
sačuvaju te sve svoje prekrasne sposobnosti pridruže korist- 
nomu radu. Ali pobjedivši stihotvorstvo, beletristika je sama 
počela gubiti svoje izldjučivo gospodstvo u književnosti : prvi 
udarac podao je tomu gospodstvu Bjelinskij ; gledajući u njega, 

pravoslavna Rusija počela je shvaćati, da možeš biti zname¬ 
nitim spisateljem, a da ne napišeš ni pjesme, ni romana, ni 
drame. To bijaše veliki korak napried, jer su se dobri naši ze¬ 
mljaci naučili čitati kritičke razprave, te se na taj način malo 
po malo pripraviše, da shvaćaju razsudjivanja o pitanjima 
znanosti i družtvenoga života. Kad su takova prosudjivanja 
postala moguća, tada su Dobroljubov i Černiševskij počeli 
nastavljati djelo Bjelinskoga . . ." 

,,Sad je belestritika i umjetnost u obće potisnuta unatrag : 
posljednjih pet godina nije bilo baš ni jednoga čisto umjetničkoga 
uspjeha ; da ne pane, beletristika se je morala prikloniti te¬ 
kućim interesima dana, ure i minute ; svi beletristički pro¬ 
izvodi, koji svraćaju na se pažnju družtva, izazivali su razgo¬ 
vore samo zato, što su se ticali ma kakvih zanimivih pitanja 
zbiljnoga života. Evo na primjer : „Podvodni kame n“, 
roman, koji po svojoj književnoj vriednosti stoji izpod svake 
kritike, imade ogromni uspjeh, dočim se ,,D j e t i n j s t v o, dje- 
čačtvo i mladost" grofa L. N. Tolstoja, stvar vanredno 
krasna po finoći i vjernosti psiholožke analize, čita hladno i 
prolazi gotovo nezamiećenom. Sad bi bilo doba, da se učini još 
jedan korak napried : ne bi bilo s gorega, da se pojmi, da ozbiljno 
iztraživanje, napisano jasno i poletno, osvjetljuje svako zani- 
mivo pitanje bolje i podpunije, nego pripoviest, zamišljena na 
taj tema te providjena suvišnim potankostima i neizbježivim 
nastranostima od glavnoga predmeta. U ostalom, taj će korak 
po sebi sliediti, a možda je već i na polak učinjen ..." 

Ali ovo skrajnje i odlučno u bitnosti nijekanje umjetnosti 
nalazimo u samoga Pisareva samo u gore spomenutoj razpravi, 
pa se i u toj samo na dva, tri mjesta susrećemo s takovom 
oštrinom. Ova razprava sačinjava kulminaciju poricanja umjet¬ 
nosti ne samo u književnosti šestdesetih godina u obće, nego i 
u nazorima samoga Pisareva, jer je i njemu samome bilo težko, 
da se održi na toj točki, na oštrici bodeža, da tako reknemo, 
pa već u istoj svojoj razpravi počinje uzmicati, silaziti dolje 
i popuštati u korist umjetnosti : 

„Razumije se, — piše on, — ovdje kao ni nigdje drugdje, 
ne valja se zanositi pedantičkom strogošću : ako doista imade 
takovih ljudskih stvorova, kojima je laglje i udobnije da svoje 

misli izraze u slikama, ako u romanu i pjesmotvoru umiju izra¬ 
ziti novu ideju, koje ne bi umjeli razviti potrebnom podpunošću 
i jasnoćom u teoretskoj razpravi, tada neka Čine, kako je njima 
udobnije, kritika će znati da nadje, a obćinstvo će znati da 
primi i ocieni plodotvornu ideju, bila ona izražena u kakvoj 
mu drago formi. Ako Nekrasov može da samo u stihovima izkaže 
svoje misli, neka piše stihove ; ako Turgenjev umije Bazarova 
samo prikazati, ali ne i razjasniti ga, tad neka ga prikaže ; ako se 
Černiševskomu uzhtije pisati roman, a ne razpravu o fiziolo¬ 
giji družtva, neka piše roman, ti ljudi imadu što da reknu, 
i za to ih družtvo s pažnjom sluša i ne ostaje na gubitku. Liepo 
je to pače, kad takovi ljudi izlažu svoje ideje u pripovjedalačkom 
obliku, jer konačni korak još uviek nije učinjen, te umjet¬ 
nost još uviek kod nekih čitatelja, a osobito čitateljica, pri¬ 
država gdjekoju bliedu zraku svoje lažne aureole 

U svojem pak članku ,,N e r i e š e n o p i t a n j e“ ili 
„Realist i“ (kako se razprava nazivlje u posebnom izdanju 
Pisarevljevih djela) čini on još jedan korak natrag, ali već ne 
uvjetno, kako to čini u netom navedenoj stavci, nego se upravo 
uzteže da posvema porekne umjetnost: 

,,Dosljedni realizam, — piše on, — bezuvjetno prezire 
sve, što ne donosi bitne koristi ; ali rieč ,,korist" ne uzimamo 
nipošto u onom uzkom smislu, u kakovom nam ju podmiću 
naši književni suparnici. Ne govorimo mi nipošto pjesniku: 
,,pravi postole", ili povjestničaru : ,,peci kolače", ali mi svakako 
zahtievamo, da pjesnik kao pjesnik, a povjestničar kao povjest- 
ničar, svaki u svojoj struci, doista koriste družtvu. Mi tražimo, da 
nam tvorevine pjesnikove jasno i jarko crtaju one strane čovječ¬ 
jega života, koje nam je nuždno poznavati stoga, da razmiš¬ 
ljamo i radimo. Mi hoćemo, da nam iztraživanja povjestničara 
razodkrivaju prave uzroke procvata i pada prošlih civilizacija. 
Knjige čitamo jedino stoga, da čitanjem razširimo granice svojega 
ličnoga izkustva. Ako nam knjiga u tom pravcu ne daje upravo 
ničega, nijedne nove činjenice, nijednog originalnog pogleda, 
nijedne samostalne misli, ako ona nikako ne kreće ni ne 
oživljuje naše misli, tad takvu knjigu nazivljemo praznom i 
i nevaljanom, ne gledajući na to, je li ona pisana prozom 
ili stihovima; a piscu takove knjige uviek smo voljni, uz 

najbolje želje, posavjetovati, da radje pravi postole ili peče 
kolače . . ." 

I dalje u istoj razpravi nalazimo ovu oznaku istinito ko- 
ristnoga pjesnika, kojega ne valja bezuvjetno odricati onako, 
kako je to učinio Pisarev u svojoj razpravi : ,,Cvietovi nevine 
šale", gdje je sve pjesnike bez iznimke odsudio. 

,,Pravi koristni pjesnik mora da zna shvaćati sve, što u 
danom trenutku zanima najbolje, najumnije i najprosvjetljenije 
predstavnike njegovog doba i njegovog naroda. Shvaćajući 
podpuno duboki smisao svakog treptaja javnoga života, pjesnik, 
kao čovjek strastven i ćutljiv, mora neizbježivo svim silama 
svoje duše ljubiti ono, što mu se čini dobro, istinito i liepo, a 
mrziti svetom i velikom mržnjom ono ogromno množtvo sitnih 
i ništetnih gluposti, koje prieče, da se ideje istine, dobra i kra- 
sote pretvore u put i krv i postanu živom zbiljnošću. Ta ljubav, 
nerazdruživo svezana s tom mržnjom, mora svakako sačinjavati 
u pravom pjesniku dušu njegove duše, jedini i najsvetiji smisao 
svega njegovoga bitisanja i svega njegovoga djelovanja. ,,Ja 
ne pišem crnilom, kako drugi, *— veli — Boerne, — ja pišem 
krvlju svoga srca i sokom svojih živaca". Tako i samo tako 
mora pisati svaki spisatelj. Tko drugačije piše, tomu bi trebalo 
da pravi postole i peče kolače". 

Prikazujući dalje značajke Goethea i Heinea, da pokaže, 
što su istinito koristni pjesnici, Pisarev zatim posve naravno 
osjeća potrebu, da izgladi i zamete svoj uzmak, pa primiri te 
oznake s predjašnjim bezuvjetnim nijekanjem umjetnosti, i eto 
kako on to primirenje izvodi : 

,,Književni protivnici našega realizma, — piše on, — 
prostodušno su uvjereni o tome, da smo mi upamtili nekoliko 
filantropskih fraza i da u ime tih aforizama zabacujemo sve 
ono, od čega se ne može priugotoviti objed, sašiti odielo ili 
sagraditi boravište za gladne i prozeble ljude. Shvaćajući nas 
tako, morali su, naravno, očekivati, da će moja razmatranja 
o znanosti i umjetnosti sadržavati samo bezkrajne prikore 
Shakespeareu, Goetheu, Heineu i drugim sličnim nevaljancima, 
jer troše dragocieno vrieme u neproizvodnom zanimanju. Oni 
su očekivali, da ću ja bez razbora obarati: Shakespeare nije 
Shakespeare, Goethe nije Goethe, djavo mi nije brat, svi su 

glupani i ja nikoga ne priznajem. Ovomu smjeru umovanja 
oni bi se neizrecivo radovali, jer, to se razumije, takva mudrost 
ne bi u umovima čitatelja uzdrmala a ma baš ni jednoga slova 
iz staroga pravilnika estetike. Sada, kad uvide, da se ja nisam 
latio posla ovim nespretnim načinom, —biti će zlovoljni, pa će 
stati zvoniti po svojim žurnalima, da su se realisti nalagali kao 
vražići, pa sad iz nužde okreću natrag. 

A sve to će biti njihova izmišljotina. Sve misli, što sam ih u 
ovoj razpravi nanizao, sliede posve doslejdno iz onoga, što 
sam pisao u svim mojim prvašnjim razpravama. Nisam ja ni 
najmanje okrenuo i meni nije nuždno da se kajem ma . samo 
za jednu rieč, što sam ju prije napisao. Savjetovao sam g. Sče- 
drinu, da se pozabavi kompilovanj em iz prirodnih nauka i rekoh 
tim povodom, da me raduje, što naša beletristika vehne, jer da 
je to znak rastuće zrelosti našega uma. I sad ja provadjam isto, 
a iz toga suda o našim domaćim stvarima ne sliedi nikako, da 
ja moram ustati protiv Shakespearea, Goethea, Heinea, i drugih 
sličnih nevaljanaca. Ti nevaljanci bili su prije svega vanredno 
umni ljudi, a ja sam i sada , a bio sam i prije i svagda duboko 
uvjeren o tome , da misao, samo misao mo%e preobraziti i obnoviti 
ustrojstvo čovječjega jivota ; sve je ono bezuvjetno koristno, sto nas 
sili, da se zamišljamo i sto nam pomaže , da mislimo . . 

II. 

Posljednje rieči gore navedenog odlomka štampane su kur¬ 
zivom za to, što je u njima ključ Pisarevljevu sudu o savremenim 
i predjašnjim ruskim spisateljima. Taj ključ jest u onoj bitnoj 
zadaći, koja stvara razliku nove periode ruske književnosti 
od stare. Zadaća je ta u tome, da se ruska umjetnost, dakle 
i poezija, digne na istu visinu, na kojoj je zapadno-evropska, 
ali ne samo po svojoj umjetničkoj snazi, nego i po misaonom 
sadržaju. O tom je maštao Bjelinslcij, o tome je nastojao Do- 
broljubov, a to isto u prvom redu hoće i Pisarev, karakterizu- 
jući kao istinite, koristne pjesnike Goethea i Heinea, — spisa¬ 
telje, koji su doista ponajbogatiji mislima u sadržaj u svoj ih djela. 

Odatle izravno i dosljedno proiztječe Pisarevljevo tajenje 
Puškina. Taj pogled ležao je sasvim u duhu vremena i u onim 

zahtjevima, da umjetnost obiluje ozbiljnim idejama, a tim 
zahtjevima nije mogao Puškin udovoljiti, jer je bio predstavnik 
stare epoke ruske književnosti, — epoke obradbe oblika i čiste 
umjetnosti. Već kod Bjelinskoga vidimo početke odnemari- 
vanja Puškina, a Bjelinskij je prvi navjestnik nove periode 
ruske književnosti. Tako u početku svojih članaka o Puškinu 
Bjelinskij piše : 

,,Prema tome, kako su se u družtvu radjale nove potrebe, 
kako se je mienjao značaj samoga družtva, tešu njegovim umom 
ovladjivale nove misli, a srce mu uzrujavale nove pecali i nove 
nade, što su nastale ukupnošću svih činjenica njegovoga života, 
koji se je stao živahnije kretati, — počeli su ljudi osjećati, da 
je Puškin, koji ne gubi svojega znamenovanja u sadašnjosti 
ni u budućnosti, kao veliki pjesnik, bio i pjesnikom svoje dobe, 
svoje epoke, i da je to doba već prošlo, da je onu epoku za- 
mienila druga, koja imade već druge težnje, misli i potrebe. Toga 
radi prikazuje se Puškin u očima potomstva, koje sliedi iza 
njega, već u dvojakom svjetlu : to već nije pjesnik, bezuvjetno 
velik i u sadašnjosti i za budućnost, kakovim je bio za prošlost, 
već pjesnik, u kojega imade bezuvjetnih prednosti i prednosti ča¬ 
šo vitih, koji imade artističko i historijsko značenje, u kratko — 
pjesnik, koji samo jednom stranom pripada sadašnjosti i buduć¬ 
nosti, koje su više manje zadovoljne, te će se i unapried zadovo- 
ljivati s njime, a drugom, većom i znamenitijom stranom, kojom 
je posve udovoljio svojoj sadašnjosti, jer ju je podpuno odrazio, 
no koja je za nas već prošlost". . .” 

Još oštriji sud, da je Puškin izgubio značenje za doba, koje 
je njega preteklo, tražeći od umjetnosti nove zahtjeve, nalazimo 
u petom članku Bjelinskoga o Puškinu u ovim riečima : 

,,Bilo, kako mu drago, no Puškin, po svojem shvaćanju, 
spada u onu školu umjetnosti, kojoj je doba već posve minulo u 
Evropi, te koja ne može više ni kod nas proizvesti ni jednog ve¬ 
likog pjesnika. Duh analize, neukrotiva težnja za iztraživanjem, 
strastveno, puno ljubavi i mržnje mišljenje postade sada životom 
svake prave poezije. Evo u čemu je vrieme preteklo Puškinovu 
poeziju te veći dio njegovih djela lišilo onoga životnoga interesa, 
koji je moguć samo kao odgovor, koji udovoljava zabrinutim, 
boležljivim pitanjima sadašnjosti". 

Lako je moguće, da ni Pisarev ne bi išao dalje od sličnih 
relativnih pogleda na značenje Puškina, koje je on tu i tamo i 
izricao, pristajući uz Bjelinskoga, da je naime Puškin imao histo¬ 
rijsko znamenovanje, jer je usavršio ruski stih te se usudio, da u 
svojim stihovima progovara io vrču piva i o dabrovi j em 
ovratniku, dočim su njegovi predšastnici govorili samo o 
ljubicama i hlamidama. Ali tu se je primiešala jedna 
okolnost, koja je Pisareva upravo daleko odvela sa područja 
historijske nepristranosti. Ta je okolnost, što oportuniste pet- 
desetih godina i teoretičari čiste umjetnosti nikako nisu mogli 
da budu objektivni i nepristrani prema nazorima o znameno- 
vanju Puškinove poezije. Oni se nisu držali prema Puškinu 
kao prema pjesnicima predjašnjega vremena, oni su ga stavljali 
izvan svake historijske ocjene, te su mu podavali bezuvjetno 
znamenovanje kao svoje vrsti božanstvu poezije. Njemu su se 
klanjali i njega su izklicavali kao zastavu stranke, pri čemu su 
najviše slavili one strane Puškinove poezije, koje su bile ponaj- 
manje simpatične i radi kojih je baš i Bjelinskij smatrao Puškina 
pjesnikom, koji se je preživio. Te strane preporučivale su se 
svim piscima kašnje nastale nove prirodne škole. 

Eto upravo ovaj kult Puškina, pristrani kult, koji je pre¬ 
mašio sve granice zdravoga smisla, pa okolnost, što su velikoga 
pjesnika iztakli kao bojni poklič u borbi s novim književnim 
smjerovima, izazvaše tako skrajnju i sliepu opoziciju. Još davno 
prije Pisarevljeve razprave ,,Puškin i Bjelinskij”, koja je pro¬ 
izvela takovu senzaciju, opažalo se je, da je mladji naraštaj 
ohladnio prema Puškinu, što se je vidjelo po tome, što su voljeli 
Lermontova. Pisarev je sa svojim vršnjacima bio isto tako 
ohladnio prema Puškinovoj poeziji, pa je po svojoj zanošljivoj 
ćudi prevršio mjeru u svojem članku. Glavna pogreška te raz¬ 
prave bijaše u podpunom pomanjkanju historijske perspektive, 
kako u razglabanju raznih pjesmotvora Puškinovih, osobito 
,,Evgenija Onjegina“, tako i pri ocjeni obćega znamenovanja 
Puškinove poezije. Djela velikoga pjesnika bijahu pretresana, 
kao da su tek jučer nastala i kao da je kritika imala pravo 
stavljati na te proizvode savremene zahtjeve. Ali, ponavljamo 
još jednom, ta je pogreška bila u tome, što su i protivnici ta- 
kodjer razpravljali o značenju Puškinovu ne u historijskom za 

njega vremenu, već gledom na tadanju savremenost, ponizujući 
i bacajući u blato u ime Puškina s njegovom čuvenom umjet¬ 
ničkom objektivnošću i pomazanjem, svu savremenu književnost. 

III. 

Kao moralista i propovjednik novih ideala, Pisarev, kako je 
već rečeno prije, bijaše predstavnik senzualističke struje šest- 
desetih godina. Od prvih svojih razpravica ostao je individua¬ 
listom čiste krvi, jer je u prvom redu zagovarao napredak 
ličnosti putem usavrši van ja samoga sebe, no taj napredak spajao 
je s ovim dvama uvjetima : prvo, neka ličnost bude neograni¬ 
čeno slobodna u težnjama i strastima, pokoravajući se samo 
nagnućima uma i srca, drugo, neka se razvija u duhu realnoga 
mišljenja putem proučavanja prirodnih nauka i time stiče po¬ 
zitivno znanje. 

Vidjeli smo, da su i Dobroljubov i Černiševskij izvodili 
ćudorednost iz sebičnosti, te se borili proti tomu, da se čovjek 
prisilno podčinja ćudorednim dužnostima. Uza sve to, višim 
ćudorednim idealom smatrali su i oni samopožrtvovnost ličnosti 
za obću korist, tražeći samo, da ta samopožrtvovnost iztiče iz 
slobodne težnje čovjekove, a da ga na nju nitko ne sili. 

Kod Pisareva, kao senzualiste, gospoduje težnja za nasladom, 
za time, da se život provede po mogućnosti što ugodnije, u čemu 
nazrieva on svoju teoriju sebičnosti. Tako u jednoj izmedju 
prvih svojih razprava „Ustojala voda” opredjeljuje 
ovako sebičnost : 

,,Sebičnost, t. j. ljubav vlastite ličnosti, označuje nasladji- 
vanje ciljem života, ali ne ograničuje izbor naslade ovim ili 
onim krugom predmeta. Nasladjujem se onime, što mi je ugodno, 
a što je ugodno — to već svakomu pokazuju njegova nagnuća, 
njegov lični ukus. To će reći, u nutrinji pojma s e b i č n j a k 
otvara se neobuhvativi prostor ličnim vlastitostima i težnjama. 
Sebičnjaci mogu biti i dobri i zli ljudi ; sebičnjak — slobodan 
je čovjek u najširem smislu te rieči, on čini samo ono, što mu je 
ugodno : ugodno mu je ono, što hoće, prema tomu on čini samo 
ono, što mu se hoće, ili drugim riečima, ostaje sam sobom u 
svakom danom trenutku, te sama sebe ne sili ni na što, niti radi 

toga, da ugadja družtvu, koje ga okružuje, niti radi toga, što bi 
se klanjao fantomu ćudoredne dužnosti. Što je njemu ugodno, 
u tome je čitavo pitanje i tuj počinje bezkrajna raznoličnost, te 
nitko ne ima prava, da tu prirodnu i živu raznoličnost skučuje 
pod kakve bilo norme, koje ili je sam zamislio, ili ih je odkud 
bilo nasliedio. Odsuće ćudorednoga nasilja —- to je jedini bitni 
znak egoizma . . .” 

Skupa s oslobodjenjem od nutarnjega, nasilnoga pokora¬ 
vanja ćudorednim dužnostima, ličnost mora da se pobrine za to, 
kako bi se oslobodila i vanjskih nasilja od strane družtva. Nasilje 
družtva, po mnienju Pisareva, nad ličnošću isto je tako štetno 
kao i nasilje ličnosti nad čitavim družtvom ; kad bi svatko umio 
biti slobodan, a da pri tome ne stješnjuje slobode svojih susjeda 
i članova svoje obitelji, tada bi, naravno, bili odstranjeni uzroci 
mnogih nesreća i stradanja. 

I Dobroljubov i Černiševskij propoviedali su oslobodjenje 
ličnosti izpod vanjskoga pritiska, ali su taj pritisak nazrievali u 
rdjavim družtvenim uslovima, pa su držali, da se ličnost može 
osloboditi, ako se ti ušlo vi prerade obćim složnim nastojanjem. 
Pisarev je pako pod pritiskom razumievao razne predrazsude, 
sastarjele svjetske običaje i navike ; a da se oslobodi od njih, 
to je prepuštao izključivo samoj energiji i volji pojedine ličnosti. 

,,Uvjeti, — piše Pisarev u spomenutoj već razpravi, — 
u kojima živi množtvo našega družtva, tako su nenaravni i 
rdjavi, da se onaj čovjek, koji hoće da svoj život proživi koristno 
i ugodno, mora posve otrći od njih, ne dopustiti im, da vrše 
na nj ma kakav upliv, ne smije im ni u čemu popuštati. Čim vi 
kušate, da se s nečim izmirite, tim već gubite svoju slobodu ; 
družtvo se ne će zadovoljiti sa koncesijama ; ono će se uplesti u 
vaše poslove, u vaš obiteljski život, propisivat će vam zakone, 
nalagat će vam ograničenja, prosudjivati će vaše čine, pogadjati 
vaše misli i pobude. Svaki vaš korak opredjeljivati će se ne vašom 
dobrom voljom, već raznim, družtvenim uslovima i odnosima; 
narušaj tih uslova neprestano će buditi govorkanje, a to, dopi¬ 
ru ći do vas, dosadjivati će vam kao mušice i komarči, što ne¬ 
prestano zuje. Ali ako se jednom za uviek odvažite, da ne marite 
za čuveno javno mnienje, koje se u nas stvara iz vrlo nečastne 
gradje, tad će vas doista brzo ostaviti na miru ; najprije će se 

načavrljati, nadivit će vam se ili će se sablažnjivati, ali kašnje, 
videći, da vi na to ne gledate i da vaše ekscentričnosti idu svojim 
redom, prestat će družtvo da se za vas zanima, smatrat će 
vas izgubljenim čovjekom, ostavit će vas ovako ili onako na 
miru, te će svoju milostivu pažnju prenieti na koga drugoga 

Dakle eto osnovke ćudorednoga ideala, što no ga postavlja 
Pisarev : to je — ličnost, koja se je sama oslobodila svih ćudo¬ 
rednih zakona i načela, te se slobodno podala svojim strastima 
i pohotama u svrhu, da iz života nakupi takovu količinu ra¬ 
zumnih naslada, koliko ih čovječja priroda može obuhvatiti. 
Baš taj ideal nazrieva Pisarev u Turgenjevljevu Bazarovu, te ga 
za to i slavi. 

,,I nut, — razlaže Pisarev u svojoj razpravi „Realist i”, 

— Bazarov svagdje i u svemu postupa tako, kako hoće ili kako 
mu se čini koristno i udobno. Njime ravnaju samo lične pobude 
ili lični računi. Ni nad sobom, ni van sebe ne priznaje on ni¬ 
kakvoga regulatora, nikakvoga ćudorednoga zakona, nikakvoga 
načela.. Pred sobom — nikakvoga uzvišenoga cilja ; u umu 

— nikakve uzvišene zamisli, a uza sve to — ogromne sile. ,,Ta 
to je nemoralan čovjek, zločinac, odrod !” — slušam sa svih 
strana poklike ogorčenih čitatelja. Pa dobro, zločinac, odrod ! 
grdite ga jače, proganjajte ga satirama i epigramima, brukom 
negodovanja i uzbunjenim javnim mnienjem, lomačama in¬ 
kvizicije i mačem krvnika, vi ipak ne ćete prognati, ne ćete 
ubiti toga odroda, ne ćete ga staviti u žestu, da mu se divi po¬ 
štovano obćinstvo. Ako je bazarovština bolest, tad je to bolest 
našega doba, pa ju treba preboljeti, ne gledeći ni na kakva pa- 
liativna sredstva i amputacije. Gledajte na bazarovštinu kako 
vam drago, — to je vaša stvar ; ali ustavit ju — to je uzaludan 
napor ; to je — ista kolera . . 

Kao pravomu senzualisti, Pisarevu se samo jedno ne svidja 
u Bazarovu : za što on niječe bajnost krasote prirode i time 
umanjuje količinu naslada u čovječjem životu? U tome nazrieva 
Pisarev neke ruke idealizam i asketizam. 

,,Naoružavši se protiv idejalizma, — piše on, — i rušeći 
njegove zlatne kule, Bazarov pokadšto postaje i sam idea¬ 
listom, t. j. počinje propisivati čovjeku zakone, kako i čime 
da se nasladjuje i pod koju mjeru da priganja svoje lične osje- 

ćaje, Reći čovjeku: ne nasladjuj se prirodom — isto je da 
mu rečeš : ubijaj svoju put. Što će u životu biti više neško¬ 
dljivih izvora naslade, to će se laglje živjeti na svietu i sva 
zadaća našega doba i jest upravo u tome, da smanjimo svotu 
stradanja i umnožimo količinu uživanja”. 

IV. 

Ali pukim oslobodjenjem od svih nutarnjih i spoljnih stega 
nije izcrpljen još ideal Pisarevljev. Drugim uvjetom ličnoga 
samousavršenja postavlja Pisarev, kako je više rečeno, umni 
razvitak u duhu realizma, putem usvajanja prirodno-naučnoga 
pozitivnoga znanja. U tom je pitanju Pisarev strogo dosljedan 
do kraja, smatrajući jedinim spasom svieta u tome, da se raz- 
širi bazarovski tip slobodoumnih i prosvietlj enih realista i 
zabacujući sve, što se ne približuje tomu tipu. U toj dosljed¬ 
nosti dolazi on do takve smionosti, da se ne žaca zatajiti mo¬ 
ralne i umne vlastitosti onoga naroda, kojemu su se u ono doba 
klanjali svi bez iznimke : 

„Realista — misleći je radnik, koji se s ljubavlju bavi poslom, 
piše Pisarev u svojoj glasovitoj studiji „Realisti”. — Iz 
ove oznake vidi čitatelj jasno, da realisti u sadašnjosti mogu 
jedino biti predstavnici umnoga rada. Uz sadašnje uredjenje 
materijalnoga rada, uz sadašnje stanje nižega radničkoga sta¬ 
liša u svem kulturnom svietu, ti ljudi nisu ništa drugo nego 
makine, koje se od drvenih i željeznih makina razlikuju ne- 
probitačnim svojstvima, da osjećaju umornost, glad i boli. U 
sadašnje doba ti ljudi posve opravdano mrze svoj rad te se 
ne bave razmišljanjem. Oni sačinjavaju pasivno gradivo, nad 
kojim će prijatelji čovječanstva imati još mnogo da rade, ali 
koje im samo vrlo malo pomaže te dosele ne poprima nikakve 
odredjene forme. To je — maglena mrlja, iz koje se izradjuju 
novi svietovi, ali o kojima se dosele zbilja ne može ništa reći. 
Baviti se, u sadašnje doba, s ljubavlju, materijalnim radom, na 
to se gotovo ni misliti ne može, a u Rusiji, uz naše predpotopne 
načine i orudje rada, još se manje može na to misliti, nego u 
ma kojoj drugoj prosvietljenoj državi. 




,,Na taj način najrealniji rad, koji donosi najstvarniju 
i nepriepornu korist, ostaje van područja realizma, van po¬ 
dručja praktičnoga razuma, u onim podrumima družtvenoga 
zdanja, u koje ne prodire ni jedna zraka obće čovječanske misli. 
Što da činimo s tim podrumima ? Za sad ih valja ostaviti na 
miru, te se obratiti pojavima umnoga rada, koji se samo u 
tom slučaju može smatrati dozvoljenim, i koristnim, kad se 
izravno ili neizravno primiče stvaranju novih svietova iz prvo¬ 
bitne magle, koja izpunja blatne podrume”. 

Uz ovakovo prezirno, gospodsko naziranje o narodu, po 
kojemu narod nije no gromada živih makina, tudjih svakomu 
umnomu i moralnomu životu, pojmljivo je, da je Pisarev za¬ 
bacio Dobroljubovljevu razpravu „Tračak s v j e 11 a u 
mračnom carstvu”. Pisarevu se je moralo učiniti ne¬ 
opravdanim, što je Dobroljubov uzveličavao Katerinu. Kakva 
se je zraka svjetlosti u mračnom carstvu mogla nazrievati 
u neobrazovanoj, praznovjernoj junakinji ,,Bure”, koja je 
drhtala pred svakim iole slobodnim i samostalnim korakom, 
te koja nije mogla naći nikakvoga izlaza iz svojega sužanjstva, 
van da izčezne u valovima Volge ? Zar su to prave ,,luči” ? 

„Umna i razvijena ličnost, — govori Pisarev, —- a da toga 
ni sama ne opaža, djeluje na sve, što se njoj približuje ; nje¬ 
zine misli, njezino zanimanje, njezino čovječno vladanje, nje¬ 
zina mirna stalnost, --- sve to uzburkava oko nje ustojalu vodu 
ljudske rutine ; tko više nema snage, da se sam razvija, taj će 
barem u umnoj i razvijenoj ličnosti uvažavati dobra čovjeka, 
a za ljude je veoma koristno, da ciene ono, što zaista zaslužuje, 
da bude uvažavano ; ali tko je mlad, tko je vrstan da ljubi 
ideju, tko traži mogućnost, da razvije sile svoga svježega uma, 
taj, zbliživši se s razvijenom i umnom ličnošću, možda će od- 
početi novi život, pun čarobnoga djelovanja i neizcrpive na¬ 
slade. Ako predmnievana svietla ličnost dade na taj način 
družtvu dva tri mlada radnika, ako ovi zadahnu dva tri starca 
nehotičnim uvaženjem prema onome, što su prije izsmijavali i 
ugnjetavali, — zar ćete reći, da takova ličnost nije baš ništa 
učinila za to, da se olakša prielaz k boljim idejama te k snošlji¬ 
vijim uvjetima života ? Meni se čini, da je takova ličnost u 
malome učinila ono, što čine u najvećem razmjeru najveće hi- 

storijske ličnosti. Razlika medju njima samo je u njihovoj ko¬ 
ličini, pa se s toga njihovo djelovanje može i mora ocjenji¬ 
vati pomoću jednakih pomagala. Evo kakve mora da budu ,,luči 
svjetlosti'' — a u takve ne spada Katarina/' 

Napokon opažamo u Pisareva karakterističnu crtu, koja 
se nalazi kod svih moralista - individualista : naime, dok u 
prvi red stavljaju sam ousavr šivan je ličnosti, oni zatim i druž- 
tveni napredak izvode ravno iz toga ličnoga samousavršenja, 
te napredak družtva nije ništa drugo, nego jednostavno brojno 
umnažanje nosilaca njihovoga ideala. Slično tomu, kako je 
Gogolj mislio, da će se kmetstvo samo po sebi paralizovati 
u onom razmjerju, po kojem će se sva vlastela proniknuti 
duhom čestitosti, kako je on to propoviedao, slično tomu, kako 
grof L. N. Tolstoj snatri o tome, da će carstvo nebesko zavla¬ 
dati na zemlji, čim svaki čovjek pronikne u evangjeosku istinu, 
tako je i Pisarev bio uvjeren, da će na zemlji zacielo zavla¬ 
dati raj, čim svi ljudi postanu triezni realiste poput Bazarova. 

,,Ako prirodne nauke obogate naše družtvo ljudima, koji 
misle, — piše Pisarev na koncu razprave : ,,C v i e t o v i 
nevine šale", — ako se naši poljodjelci, tvorničari i raz¬ 
no vrstni glavničari nauče misliti, to će ti ljudi ujedno naučiti 
da shvaćaju ne samo svoju korist, nego i potrebe onoga svieta, 
što ih okružuje. Tada će oni pojmiti, da će se ta korist i te po¬ 
trebe posvema splinuti medjusobno ; pojmiti će, da je korist- 
nije i ugodnije umnažati obće bogatstvo zemlje, nego izmamlji¬ 
vati ili otimati posljednje groše iz mršavih žepova proizvo- 
ditelja i trošača. Tada naše glavnice ne će odilaziti u inozemstvo, 
ne će se tratiti na bezumnu razkoš, ne će se gubiti za suvišne 
gradjevine, već će se upotreblj ivati uprav za one grane na¬ 
rodne industrije, koje traže sudjelovanje tih glavnica. To će 
se činiti za to, što će glavničari prije svega pravilno shvaćati 
svoju korist, a drugo, nalazit će nasladu u koristnom radu. 
Ovo mišljenje može se gdjekomu učiniti idiličkim, ali tvrditi, 
da se ne da obistiniti, znači tvrditi, da glavničar nije Čovjek, 
pače da nikada čovjekom ne može postati. Što se mene tiče, 
to ja nikako ne vidim razloga, zašto sin glavničarev ne bi mogao 
postati Bazarov ili Lopuhov, baš kako je sin bogatoga vla¬ 
stelina postao Rahmetov. Da ovakove preobrazbe budu mo- 

guće, da postanu nečim običnim, nuždno je samo to, da se 
u našem družtvu neprestano podržava ona svježa struja žive 
misli, koju donosi k nama prirodna znanost, štono se i kod nas 
razvija. Ako se sve naše glavnice, ako se sve umne sile naših 
obrazovanih ljudi posvete onim strukama priradnje, što su 
koristne za obću stvar, tada će se, naravno, djelovanje našega 
naroda vanredno uvećati, bogatstvo će njegovo neprestano rasti, 
a vrstnoća njegovoga mozga poboljšavati će se od desetgodišta 
do desetgodišta. A bude li narod radin, bogat i uman, tad što 
mu može priečiti, da postane sretnim u svim pogledima . . A 

U ovim idiličkim maštanjima, kako sam Pisarev veli, 
nije on bio osamljen, već je bio odraz tisuće ljudi njegovoga 
tipa, koji su samo na izliku bili takovi strašni rušigradi, a u 
istinu nisu ni za čim drugim težili, nego za mirnim napredkom, 
pomoću širenja prirodnih nauka. 

Zanoseći se za prirodne nauke i gledajući u razprostranji- 
vanju prirodnoga znanja spasonosno sredstvo od svih druž- 
tvenih zala, Pisarev je posve naravno izmedju svih književnih 
i žurnalnih struka najviše cienio popularizovanje znanosti. 
Vidjeli smo, kako je samoga Ščedrina savjetovao, da napusti 
pisanje satira, pa da postane popularizatorom nauke. I držimo, 
da to ne bijaše sa strane Pisareva tek ironija i polemička do¬ 
skočica. Nema sumnje, da je Pisarev popularizovanje prirodo- 
znanstva posve ozbiljno stavljao daleko više nad ma kakova 
beletristička djela, te je iskreno vjerovao, da će umjetnost 
sama u budućnosti postati popularizovanje znanosti. Tako 
pod konac svoje razprave ,,R e a 1 i s t i”, pišući o velikom 
znamenovanju popularizovanja znanja, izravno veli : 

,,Onaj, koji hoće da popularizuje znanstvena djela, mora 
biti vješt pisac, a najuzvišenija, najčovječnija zadaća umjet¬ 
nosti upravo je u tome, da se spline sa znanošću te putem toga 
splinuća dade znanosti onu praktičnu moć, koje ona ne bi mogla 
steći samim svojim sredstvima. Znanost pruža gradivo umjet¬ 
ničkomu djelu, u kojem je sve — istina i sve — ljepota ; ni naj- 
smionija mašta ne može ništa slična zamisliti. Takova umjet¬ 
nička djela stvorit će čovjek tek kasnije, kad bude još silno 
pametniji te još mnogo toga nauči ; ali plahi pokušaji te vrsti, 
izvrstni za naše doba, postoje već i sada . . 

Zatim je dalje točku po točku izlagao pravila, kojih se 
mora držati valjani popularizator, ako želi svojim popularnim 
razpravama u istinu koristiti ljudima. Ta su pravila toli zani- 
miva, da i sad još moraju služiti uputom za svakoga, tko se 
bavi popularizovanjem ma kakvoga znanja. 

Ne ograničujući se na samo uzvisivanje popularizovanja 
znanja i propisivanja pravila za takovo djelovanje, Pisarev je, 
kako je poznato, i sam veoma revno služio tomu nastojanju, 
te je za čitavoga svojega književnog djelovanja sačinio čitav niz 
sjajnih popularnih članaka iz prirodnih znanosti i povjesti, 
koje i sada još ruska mladež čita s velikim zanimanjem. 

Ali s time, što je gore rečeno, nije izcrpljeno znameno- 
vanje Pisareva u ruskoj književnosti. Svojim zabacivanjem 
estetike, propoviedanjem bazarevskoga tipa i popularizovanjem 
prirodnih znanosti izražavao je samo onaj historijski momenat, 
u kojem se je razvilo njegovo književno djelovanje. Sve to bi¬ 
jahu mladenački i prielazni zanosi, pa kad bi samo to bilo dje¬ 
lovanje Pisarevljevo, tad bi njegova djela, izuzevši nekoliko 
popularnih kompilovanih razprava, već davno bila zaboravljena. 
Ali u njegovim kritičkim razpravama naći će čitatelj nešto, što 
je daleko uzvišenije od njegovih mladenačkih zanesenosti te 
što nikad ne će izgubiti svoje vriednosti. To je pak upravo 
sjajni i pronicavi kritički talenat, oboružan silnom, smionom i 
bezobzirnom analizom. Ta analiza ravna je po svojoj snazi onoj 
Dobroljubovljevoj te sačinjava glavno svojstvo Pisarevljevih 
razprava i kritika. On budi mladi um, sili, da se taj um pozorno 
i upitljivo razgleda oko sebe, u jedan mah odkriva pred neiz- 
kusnim očima množtvo laži, prenavljanja i sablažnjivoga zla 
u takvim pojavima života, što zatreperiše pred nama te ne 
samo da nas ne odbijaju od sebe, već nam se čine pače nečim 
pohvalnim i kriepostnim, pa ipak kritičar na posijedku razbija 
sasvim sve naše djetinjske, dugi slične iluzije. Takove su nje¬ 
gove razprave : Ustojala voda; Pisemskij, Tur- 
genjev i Gončarov; Ženski tipovi u romanima 
i pripoviedkama Pisemskoga, Turgenjeva 
i Gončarova; Roman gospodične u museli- 
novoj opravi; Humanost, štodozrieva; Rea¬ 
listi; Oni koji uginuše i koji pogibaju; Borba 



za život; Staro gospodstvo i mn. dr. Te razprave 
čitaju se i danas s velikim interesom i nevarljivom korišću, te 
dugo još ne će biti zaboravljene. 

V. 

Poslie smrti Dobroljubova i prognanstva Černiševskoga 
postao je glavnim kritičarem „Sovremennika” Maksim 
Aleksejević Antonović. M. A. Antonović rodio se je 27. travnja 
1835. u Bjelopolju, u harkovskoj guberniji. Bio je sin djakonov. 
Učio je u harkovskom sjemeništu, gdje je svršio tečaj god. 
1855., a zatim je stupio u petrogradsku duhovnu akademiju, 
iz koje je godine 1859. izišao kao kandidat bogoslovlja. Iz saob- 
ćenih po Antonoviću autobiografskih podataka, priobćenih u 
leksikonu S. A. Vengerova, razabiremo, da se je duševni život 
djaka poglavito stvarao utjecajem onodobne žurnalistike. Novi 
smjerovi, štono su kao široki val zahvatili svekoliko rusko 
djačtvo u obće, nisu mogli a da ne djeluju i na sjemeništno 
djačtvo. Budući bogoslovi ne samo da su čitali ,, Sovremennik' ’, 
nego su krišom prodirali u javnu knjižnicu, pa ondje posudji- 
vali Biichnerovo djelo ,,Kraft und Stoff”, pače i ,,Život Isu- 
krstov” od Davida Straussa. Onaj tečaj bogoslovije, s kojim je 
Antonović god. 1859. svršio, nije dao ni jednoga kalugjera. 

Kad je bio u četvrtom tečaju bogoslovije, Antonović je 
odnio u redakciju ,,Sovr.” članak, u kojem je pribrao zbirku 
savremenih propovjedi, u kojima nisi mogao naći nego poklike : 
,,zaplačimo, braćo”, ,,plačite dan i noć”, ,,ridajte, griešnici” itd. 
Članak je bio povjeren Dobroljubovu, da ga ocieni ; Dobrolju- 
bovu se sadržaj učinio slabo zanimljivim, ali mu se je svidjao 
način pisanja, pa je pozvao Antonovića, da napiše nešto drugo, 
makar iz poznate mu crkovne sfere, ali zanimivo i za drugo 
obćinstvo. Posijedkom toga poziva bijaše nepodpisana raz- 
prava o knjizi Ščapova ,,Razkol staroobredstva” (,,Sovr.” 1859. 
X.), kojoj je početak napisao Dobroljubov. Od toga vremena 
postao je Antonović stalnim saradnikom ,,Sovremenika” ; 
izprva je pisao razprave o knjigama filosofijskoga sadržaja, a 
poslie smrti Dobroljubova god. 1861., prešao je u odjel za kri¬ 
tiku, te mu je god. 1863., poslie uhapšenja Černiševskoga, bilo 
povjereno uredjivanje toga odjela žurnala. 

Već početkom šestdesetih godina za Dobroljubova i Černi- 
ševskoga svratio je Antonović na sebe pažnju filozofskim raz- 
pravama, kao što su: „Savremena filozofija”; ,,D v a 
tipa savremenih filozofa”; ,,0 Hegelovoj filo¬ 
zofiji”; ,,Savremena fiziologija i filozofija”. 
Najveći dojam učinio je sa svojom kritikom Turgenjevljeva 
romana ,,0 t c i i d j e c a” u br. 3. „Sovremennika” 1862., pod 
nadpisom : ,,A smodej našega vremena”. Ova kri¬ 

tika ne udovoljuje nas ni iz daleka, ako ćemo ju ocjenjivati sa 
gledišta ideala prave umjetničke kritike te u njoj tražiti sve¬ 
strano razglabanje Turgenevljeva romana. Ta razprava imala je 
značaj polemike, pa uzporedjivanje Turgenjevljeva romana sa 
Asmodejem Askočenskoga ne valja uzeti ozbiljno, već je to 
tek drastično polemičko pomagalo, kojemu je bila svrha, da 
dušmanina obori jednim udarcem. No razprava Antonovićeva 
nije bila napisana za to, da iztražuje snagu Turgenjevljeva ta¬ 
lenta, da bude uputom učiteljima književnosti i njihovim uče¬ 
nicima, napokon ni za potomstvo ; to bijaše bojna razprava, 
koju su iziskivale okolnosti vremena i ona je svoj cilj postigla. 
Treba ovdje uzeti obzir na onu štetnu senzaciju, što ju je uzbudio 
romanTurgenjevljevu ruskom družtvu, uzhit natražnjaka, koji su 
digli glave odmah iza toga, što je roman ugledao svjetlo, jer je u 
njemu bilo prikazano mlado pokoljenje, što je čeznulo za svjetlom 
i dobrobiti, kao nihilisti, koji zabacuju sve i sva, koji si na svakom 
koraku protuslove i zbog toga dolaze u glupe škripce. Naj- 
uvredljivije od svega bijaše to, što velik dio mladoga naraštaja 
nije shvatio pljuske, dane mu po Turgenjevu, pa je stao u tipu 
Bazarova tražiti svoj ideal, a medju onima, što nisu shvatili 
uvrede, bijaše i luč mlade kritike, Pisarev, koji je stao uzvisivati 
tip Bazarova. Razprava Antonovićeva bijaše gledom na sve te 
obstojnosti neobhodni uztuk protiv zanosnih ovacija natraž¬ 
njaštva, kojemu su bila porasla krila. Razglobivši sve nesgrap- 
nosti Turgenjevljeva romana i dokazavši, da je Bazarov kle 
veta na mladi naraštaj, Antonović je stišao zanos protivnika, te 
otvorio oči onima od svojih istomišljenika, koji su htjeli da vide. 

Ujedno je Antonovićeva razprava prvi put jasno opredie- 
lila onaj antagonizam, što se je tajio usred naprednjačkoga 
logora izmedju frakcije narodnjaka oko ,,S 0 vr.” i naravoslo- 

vaca oko „Rus. Slova”. Madju obim žurnalima nastala je od 
toga ogorčena polemika, koja se nije vodila tek iz neprijateljstva 
dvaju žurnala, što su se natjecali, i ne bijaše tek boj Anto- 
novića s Pisarevom i Zajcevom za prvenstveno mjesto u kri¬ 
tici, već to bijaše borba dviju frakcija ; sva mladež onoga 
doba bijaše pociepana u dva tabora, i to u privrženike ,,Sovr.” 
i ,,Rus. Slova”. Polemički feljtoni Antonovićevi, podpisani sa 
,,Postrani Satirik”, čitali su se isto tako na jagmu, kao i od¬ 
govori na iste od suradnika ,,Rus. Slova”. U toj žestokoj borbi 
bijaše rečeno mnogo suvišnoga s jedne i druge strane ; pro¬ 
tivnici znali su se na toliko zaboraviti, da su načelnu polemiku 
zamienili uličnim pogrdama, ne baš pristojne vrsti. Ali privr- 
ženici obaju tabora opraštali su sve žestine, jer su dobro shva¬ 
ćali, da u njima nije bitnost. 

Svakako je borba izmedju ,,Sovr.”. i ,,Rus. Slova” imala 
dosta veliko značenje u ruskoj književnosti: ona karakteriše 
konac šestdesetih godina, kaotično stanje u duhovima prven¬ 
stvenih ljudi ruskoga družtva, uztalasanih onim, što se je 
prije sbivalo. Svekoliko starinsko naziranje o svietu, počevši 
od patriarkalnih nazora predaka o svietu, pa do metafizičkoga 
mudrovanja u četrdesetim godinama, bijaše razklimano i obo¬ 
reno, a prijatelji starih predaja nisu se otresali više naučnim ili 
filozofskim argumentima, već samo blatnim osvadama kažnji¬ 
voga soja : budući da nisu mogli odgovarati, oni su samo do¬ 
zivali redarstvo, trpajući u jedan koš s mladim, zdravim, svježim 
mladicama kojekakve zablude, što su nastale na tlu umne ne¬ 
zrelosti i ćudoredne razvraćenosti ruskoga družtva. Is ami pri- 
vrženici novoga shvaćanja o svietu bezrazlično su nagomilavali 
na istu gromadu sve, u čem se je opažala makar sjenka pro¬ 
svjedovanja proti truležu i onome, što se je preživjelo, ako 
je taj prosvjed bio bezsmislen. U kratko, to bijaše epoka pod- 
pune anarkije umova. Nove realne ideje propoviedale su se i 
primale većim dielom kao prekrasni, no ulomični aforizmi, bez 
ikakve sustavne sveze i filozofske obradbe. Svaki takav afo¬ 
rizam primali su jedni s poklicima oduševljenja, a drugi sa 
poklicima užasa, što je bio drastičniji i smioniji takav afo¬ 
rizam, to je budio veću buku, a napokon je došlo do toga, da 
se u tom kaosu nije moglo ništa razabrati, da se nije raža- 

biralo istinito napredno od lažnoga, pšenica od kukolja, te 
je i u najnaprednijem taboru započela vlast surove sile, kako 
biva u pravoj anarkiji, gdje u takvim slučajevima svoj svoga 
ne pozna, već bije. Polemika ,,Sovr.” s ,,Rus. Slovom”, Antono- 
vića s Pisarevom, Zajcevom i Blagosvjetlovim — bijaše jedan 
od najizrazitijih pojava toga prava surove sile. 

VI. 

U ruskoj književnosti bijaše više krat takovih momenata, 
kada se je u jedan mah promienio sav njezin sastav i značaj, 
baš kaošto se mienjaju kazalištne dekoracije po nalogu nevid¬ 
ljivoga redatelja. Takovim je momentom medju inim bila i go¬ 
dina 1866. Ovu godinu možemo označiti oštrom granicom iz- 
medju šesdesetih i nastajućih sedamdesetih godina. I doista, iza 
te nesretne godine nisu samo jedni organi štampe zamienili 
druge, nego su i na čelo novih žurnala došli novi radnici, koji su 
netom stupili na književno proprište. 

Tako je poslie zabrane ,,Sovremennika” (god. 1866.), 
Nekrasov god. 1867. uzeo od Krajevskoga u zakup žurnal ,,Oteč. 
Zap.”, koji je jedva jedvice životario pod uredničtvom Zarina 
i Strahova, pa se je taj žurnal od 1868. preporodio pod novom 
redakcijom. Ali, bilo bi krivo, kad bi tko mislio, da je u novim 
,,Oteč. Zap.” bio obnovljen „Sovr.” Ponajprije su iz redakcije 
,,Sovr.” odstupila tri njegova stupa, kao što su Antonović, 
J. Žukovskij i Pypin, koji nisu htjeli raditi u žurnalu, makar 
ga je Nekrasov uzeo u podpuni zakup, no koji je ipak bio vlast- 
ničtvo Krajevskoga, s kojim je ,,Sovremennik“ neprestano vodio 
načelnu polemiku. Redakcija ,,Oteč. Zap.” bila je prvih deset 
godina njegove obnove ovako sastavljena : na čelu su stajali 
Nekrasov, Saltykov, Gr. Z. Jelisjejev, N. K. Mihajlovskij. 
Zatim su glavnim suradnicima bili N. S. Kuročkin, N. A. 
Demmetr, Pisarev, koji se je prije toga posvadio s Blagosvjet¬ 
lovim te pristupio k,,Qteč. Zap.”, i drugi neki. 

Promjenom uredničkoga osoblja promienio se je karakter 
i ton žurnala naprama ,,Sovr.” One iste socijalne ideje, što 
ih je provodio „Sovremennik” u abstraktnom obliku na obće- 
evropskom tlu, prema tomu, kako su se razvijale u djelima 

Fouriera, Prudhona, Louis Blanca i dr., — stale su se prova- 
djati u „Otečestv. Zap.” uz istodobno primjenjivanje ruskomu 
životu, što je i podalo žurnalu onaj narodnjački značaj, što ga 
,,Oteč. Zap.” očuvaše sve dotle, dok žurnal nije bio ustavljen. 
(To se je dogodilo u svibnju 1884. godine.) Poslie smrti Nekra- 
sova promienilo se donekle uredničko osoblje : na čelu je žur¬ 
nala bio M. J. Saltykov (kao zakupnik žurnala), zatim Jelisjejev 
i Mihajlovskij, ali nije više bilo Kuročkina, koji je radi bolesti 
i prije malo radio, ni Demmetra, koji je umro, te kojega je za- 
mienio C. N. Krivenko u vodjenju ,,nutarnjega priegleda”. 

Na mjesto ,,Rus. Slova” došao je žurnal „Djelo”, što 
ga je osnovao Grig. Evi. Blagosvjetlov. Ovaj je žurnal nastojao 
da podržava tradicije „Ruskoga Slova”, jer je propoviedao 
popularizovanje prirodnih znanosti, kao sredstvo u borbi sa 
svim družtvenim bolestima. Ali je i uredničko osoblje „Djela” 
bilo sasvim ino, nego „Rus. Slova”. Više nije bilo ni Pisa- 
reva, ni Zajceva, ni Sokolova. Njihova mjesta zauzeše A. K. 
Šeller-Mihajlov, N. V. Šelgunov, P. N. Tkačev (P. Nikitin), S. S. 
Šaškov i dr. 

Postepenjake i domaćince (počvennike) šestdesetih godina 
zamieniše umjereni liberalci, koji se okupljahu oko „Vješt- 
nika Evropy”. Ovaj žurnal osnovao je M. M. Stasjulević 
god. 1866. te je prve dvie godine izlazio samo četiri puta na go¬ 
dinu uz stalno suradničtvo N. I. Kostomarova i P. V. Annen- 
kova. Od 1868. počeo je „V j e s t n. E v r.” izlaziti svaki mjesec 
uz trajno suradnikovanje A. N. Pvpina, K. K. Arsenjeva, L. Z. 
Slonimskoga i dr. 

U žurnalistici je predstavljao konservativni pravac kao i 
prije ,,R usskij Vjestni k”, nu pošto je izdavatelj njegov 
M. N. Katkov, posvećivao svu svoju pomnju „Moskovskim Vje- 
domostima”, to je „Rus. Vjestn.” bio u velike zanemaren; 
u njemu gotovo nije bilo ni kritike ni publicistike, te su mu čitav 
sadržaj sačinjavale suhoparne, bezbojne kompilacije i tenden¬ 
ciozni romani, koji su predočivali kojekakve pobune. 

Suvišno je ovdje izbrajati strukovne listove, novine i one 
žurnale raznih smjerova, koji su samo kratko vrieme obstojali, 
jer nisu mogli steći mnogobrojnih čitatelja, kao što su primje¬ 
rice : „S1 o v o“, „Usto i“ i dr. 



Poslie smrti Pisareva i nakon toga, što je prestao raditi 
Antonović, koji je obustavom ,,Sovremennika" riedko što 
objelodanjivao u žurnalima, preuzeo je mjesto prvoga kritičara 
u „Otec. Za p.” Nikolaj Konstantinović Mihaj lo vskij. 

Mihajlovskij se je rodio 15. studenoga 1842. god. u Meš- 
čovsku, u kalužkoj guberniji, u siromašnoj plemićkoj obitelji. Na- 
obrazivao se je u kostromskoj gimnaziji, zatim u Gornom insti¬ 
tutu. I u gimnaziji i u institutu odlikovao se je izradbom za¬ 
danih i samostalnih zadaća, koje je sgotavljao za sebe i za 
druge. Godine 1860. štampana je prva njegova kritika u Krem- 
pinovom žurnalu ,,R a z s v j e t” o odlomku Gončarovljeva 
romana „Odron”: „Sofija Nikolajevna Bjelo- 
v o d o v a”. 

Godine 1861. morao je Mihajlovskij ostaviti institut po¬ 
vodom neke sgode u školi. Snatreći o odvjetničkoj karijeri, Mi¬ 
hajlovskij je stao posjećivati predavanja prvoga tečaja prav¬ 
ničkoga fakulteta na petrogradskom sveučilištu, ali je domala 
zabacio svoje mašte o odvjetničtvu te je odlučio, da će proživjeti 
bez diploma. 

Do godine 1865. Mihajlovskij je u književnosti sudjelovao 
riedko kad i slučajno. Kadšto bi što napisao za „Sovremennoe 
S 1 o v o", što ga je izdavao Pisarevskij, ili za ,,J ako r”, što ga 
je izdavao Šulgin. Od godine 1865. posvetio se je sasvim knji¬ 
ževnosti, te je stalno saradjivao u ,,Knižnom Vjestniku", 
što ga je uredjivao N. St. Kuročkin. Kad je taj žurnal prestao, 
trpio je Mihajlovskij nuždu, uzaludno nastojeći, da stupi u re¬ 
dakciju Blagosvjetlovljeva ,,D je 1 a”, ,,G lasnoga Suda” 
Artobolevskoga, „Sovremennoga Obozrenija” Tiblena 
i „Nevskoga Sbornika” VI. Kuročkina. Godine 1868. 
suradjivao je Mihajlovskij u ,,N e d j e 1 i”, koju je uredjivao 
P. K. Konradi, ali se je njegov položaj učvrstio tek god. 1869., 
kad je počeo saradjivati u ,,Otečestven. Zapiskah", a osobito 
nakon smrti Nekrasova god. 1877., kad je uz Jelisjejeva i Sal- 
tykova postao suzakupnikom ,,Oteč. Zapisaka”. 

U tom žurnalu započeo je svoje djelovanje razpravama : 
„Što je napredak" (u povodu sabranih djela Herberta 
Spencera) „,R uske karne parnic e", „A nalogička 
metoda u političkoj nauc i". Znamenite su mu radnje 



filozofsko-publicističkoga značaja : „Teorij a Darwinova 
i družt vena znanost”, „Organ, nedjeljivo 
družtvo”, „Opazke o darwinismu”, ,,Š t o je 
sreća?”, „Borba za individualnost", s o c i o- 
ložke crtice, ,,H eroji i množtv o’\ Od književno 
kritičkih razprava ponajuspjelije su mu: ,,Suzdalcy i 
Suzdalskaja kritika", „Desnica i šuica gr. L. 
To Isto ja", „Okrutni talenat" (o F. M. Dostojev- 
skom), ,,0 Turgenj ev u", ,,0 Gljebu Uspensko m" 
i uvodna razprava sabranim djelima Gl. Uspenskoga (izdanje 
F. Pavlenkova), ,,0 Ščedrinu”, ,,N i k. V as. Šelgunov" 
(uvodna razprava djelima Šelgunova) i mn. dr. Osim toga na¬ 
pisao je N. K. Mihajlovskij niz kritičko književnih podlistaka 
u ,,Oteč. Zap." i u ,,Sjev. Vjestn.", a suradjivao je i za nekoje 
novine, poimence ugledne ,,Rus. Vjed.". Neke svoje radnje pod- 
pisivao je sa pseudonimima : Profan, Ivan Nepomnjaščij i 
Temkin. 

Gore smo napomenuli već o kaotičnom stanju umova, 
koje je vladalo u drugoj polovici šestdesetih godina. Naravno 
je, da se polemičkim grdnjama nije mogao razriešiti čvor zamje- 
nitih nesporazumaka. Tu je prije svega bilo potrebno svjetlo 
znanja filozofski razvijene misli, bilo je nuždno, da se pojavi 
takav publicista, u kojega će biti silan um, svietao, filozofski 
razvijen i snabdjeven bogatom erudicijom, koji bi uz to preuzeo 
na se težku i nezahvalnu ulogu, da pročisti kaotičnu hrpu od 
svega smeća, što se je u njoj nakupilo, da pribere sve, što je u 
njoj dragocjenoga te to dragocjeno svede u valjan filozofski 
sustav. 

Taj rad preuzeo je na se N. K. Mihajlovskij, te se je već 
svojim prvim razpravama pokazao čovjekom sposobnim, da taj 
rad obavi, kako po svojim umnim tako i po svojim ćudorednim 
svojstvima. 

Glavna snaga talenta Mihajlovskoga bijaše baš u filozofski 
uzgojenom umu, koji je uz bogatu erudiciju posjedovao i ne 
savladivu dialektiku, analizu, koja sve izlaže, te posebno oštro- 
umlje, koje se nije odlikovalo lažnim sjajem kakvih doskočica 
i kalambura, osnovanih na vanjskoj igri rieči, nego sposob¬ 
nošću, da iztakne rugobe i nesgrapnosti u podpunoj njihovoj 

absurdnosti. Smrtonosna vatra kritičkih i polemičkih članaka 
Mihajlovskoga postala je ne dugo iza toga, što se je poštovani 
kritičar pojavio na javnom poprištu, strašnom ne samo za za¬ 
klete dušmane njegovoga tabora, nego i za mnoge tobožnje pri¬ 
jatelje, koji su, po mnienju Mihajlovskoga, bili škodljiviji od 
samih dušmana radi toga, jer su kvarili stvar, zavadjali umove, 
koji i onako nisu bili dosta čvrsti u mišljenju, pa su pod zastavom 
naprednih ideja i prvenstvenih zapadnih autoriteta ruskomu 
obćinstvu prinosili svaki gnjilež. Želeći očistiti tabor od tih 
tobožnjih prijatelja-dušmanina (kako se je izrazio Mihajlovskij 
u jednoj svojoj razpravi), on je, ne ograničujući se na ove, pod¬ 
vrgavao dubokoj analizi i zapadno evropske autoritete, kako 
bi i kod njih razstavio pšenicu od pljeve i naučio rusko obćinstvo, 
da se prema njima drži kritično te da ne vjeruje svakoj njihovoj 
rieči. Njegove razprave o Spenceru, o Darwinu i u obće sa pod¬ 
ručja sociologije, sačinjavaju dragocjeni prinos znanosti i da 
budu prevedene u koji zapadnoevropski jezik, pribavile bi N. 
K. Mihajlovskomu obći evropski glas. 

Osim N. K. Mihajlovskoga na polju književne kritike iz- 
takle su se u šestdesetim, sedamdesetim i osamdesetim godi¬ 
nama i kašnje ove ličnosti : 

Aleksander Nikolajević Py pin. Rodio se je 1833. god. u 
Saratovu, u plemićkoj obitelji. U Saratovu je svršio gimnazijske 
nauke. Zatim je god. 1853. svršio na petrogradskom sveučilištu 
tečaj historijsko filoložkoga fakulteta kao kandidat. Karijera 
učenjaka nije mu pošla za rukom. Poslie no što je branio svoju 
disertaciju za magistra god. 1857., bio je poslan na dvie godine 
u inozemstvo ; nakon povratka imenovan bi izvanrednim pro¬ 
fesorom za katedru povjesti evropskih književnosti, ali je god. 
1861. napustio profesuru skupa sa Kavelinom, Spasovičem i 
drugima radi djačkih nemira. Početkom sedamdesetih godina 
izabrala ga je carska ruska akademija znanosti svojim članom 
u odsjeku ruske povjestnice, no kašnje se je, zbog protiv- 
štine ministra D. Tolstoja, morao odreći izbora te ga je tekar 
god. 1897., nakon 26 godina, akademija ponovno izabrala svojim 
članom. 

Prvom razpravom Pypinovom bijaše iztraživanje o dra¬ 
maturgu XVIII. vieka Lukinu (,,Oteč. Zap.“ 1853.). Od toga 

je doba živo saradjivao u „Oteč. Zap.”, pišući recenzije 
i članke iz povjesti književnosti. God. 1863. prešao je k ,,S o v r .“, 
bio je član uredničtva, a od god. 1865. odgovornim urednikom, 
sve dok cenzura nije god. 1866. „Sovr.” obustavila. Zatim 
je od god. 1867. stupio u redakciju ,,V j e s t n. Evr.”, kao 
suurednik i stalni suradnik žurnala, kakovim je ostao sve do 
svoje smrti god. 1905. Kao najuspjelije povjestno-književne* 
radnje njegove spominjemo: „Družtveni pokret u 
Rusiji za cara Aleksandra I/’; „Karakte¬ 
ristike književnih nazora od 1820. do pet- 
desetih godina”; „Bjelinskij, njegov život 
i dopisivan j e” ; „P o v j e s t ruske etnografi j e”, 
„Povjest ruske književnost i” itd. Sa prijateljem 
Spasovićem napisao je djelo : „Povjest slavenskih 
književnosti” i mn. dr. članke i razprave. 

Marja Konstantinovna Cebrikova — rodila se je 
*835. god. u Kronštadtu, u porodici pomorca i uzgajana bijaše 
pod ravnanje strica si, dekabrista N. P. Cebrikova. Prvi članak, 
što ga je spisateljica objelodanila tiskom i koji je svratio umah 
na se i pažnju obćinstva, bijaše „Naše babuške”, na¬ 
pisan povodom ženskih tipova u djelima L. N. Tolstoja, a pri- 
obćen u „Oteč. Zap.” 1868.egod. Zatim je počela pisati članke 
i studije u svim liberalnim i radikalnim žurnalima. Ne ograni¬ 
čujući se na same kritike, pisala je mnogo o ženskom pitanju, o 
uzgoju, napisala je razne uspomene i više pripoviesti. Piše još 
i sada pod pseudonimom N. Nikolajeva. 

Konstantin Konstantinović Arsenj ev, sin poznatoga po- 
vjestničara, rodio se je 1837. god. u Petrogradu. Godine 1849. 
stupio je u učilište pravoznanstva i svršivši tečaj stupio je god. 
1855. u službu. Književno djelovanje započeo je povjestničkim 
razpravama, koje su se štampale u ,,R us. Vješt n.” 1857. do 
1861. Od god. 1862. posvema se je posvetio književnomu dje¬ 
lovanju : najprije je sudjelovao u „Oteč. Zap.”, a zatim 
u ,,S t. P e t e r b. V j e d.”, — u obim izdanjima kao pisac 
inostranoga priegleda. Zatim, kad je stupio u službu, kad se 
je bavio odvjetničtvom te postao i predsjednikom družtva 
odvjetnika petrogradskoga okružja, on je ipak neprestano sa¬ 
radjivao u ,,V j est. Evr.”, od osnutka toga žurnala kao 

publicista ■ te posmatrač nutarnjega života u Rusiji. U istom 
je žurnalu počeo pisati i kritike te napisao u osamdesetim i 
devetdesetim godmama niz kritičkih studija o Ščedrinu, Gl. 
Uspenskom, Dostojevskom, Ap. Maj kovu, o mladim pripo- 
viedačima i pjesnicima i dr. Velik dio tih članaka izišao je u 
posebnom izdanju pod naslovom „Kritičke studije iz 
ruske književnosti”. 

Petar Nikitić T k a č e v rodio se je god. 1844, u pskovskoj 
guberniji, u siromašnoj plemićkoj porodici. Stupio je na prav¬ 
nički fakultet petrogradskoga sveučilišta, gdje je svršio nauke 
sa stupnjem kandidata, nakon što je odsjedio nekoliko mjeseci 
u kronštadskoj tvrdjavi radi sveučilištnih nemira. Rano je 
stao pisati. Prva njegova razprava : „Sudovanje radi 
prestupaka proti zakonu o štampi” bijaše 
štampana u žurnalu „Vrieme” od god. 1862. Zatim je na¬ 
pisao niz članaka o sudbenim reformama u „Vremenu” i „Epohi” 
i „Biblioteki dlja Čtenija”. Godine 1865. sbližio se s Blago- 
svjetlovim i stao pisati u „Rus. S1 o v u” i „Djelu”. 
U potonjem je žurnalu napisao množtvo publicističkih sasta¬ 
vaka i statističkih članaka, a zatim je stao pisati i kritike te 
objelodanio množtvo članaka o tadašnjoj književnosti, po¬ 
najviše pod pseudonimom P. Nikitina. U tim člancima i raz- 
pravama, napisanim vrlo darovito, ostao je vjeran predajama 
„Rus. Slova” i težnjama razprava Pisareva i Zajceva, 
pa su mnoge njegove članke rado i sa zanosom čitali mladi 
ljudi šestdesetih i sedamdesetih godina. Posljednjih godina 
svoga života pisao je malo, putujući po inozemstvu, kamo 
je emigrovao god. 1872. Godine 1883. duševno je obolio, a 
god. 1885. umro je u Parizu. 

Mihajlo Aleksejević Protopov rodio je je god. 1848. 
u Čuhlomi, u porodici tamošnjega činovnika. Nauke je slušao 
u moskovskoj konstatinovskoj mjerničkoj školi, te je neko 
vrieme bio častnik topograf. Na književnom polju pojavio 
se god. 1877. pod pseudonimom Morozov sa člankom ,,K n j i- 
ževna dnevna zloba” („Oteč. Zap.“). U žurnalu „Oteč. 
Zap.” nastavljao je od tada saradjivanje, pišući u odsjeku 
sitnih recenzija člančiće o novim knjigama, sve dok cenzura 
nije žurnala obustavila. Zatim je saradjivao u svim žurnalima 

radikalnoga tabora. God. 1894. izišle su u posebnom izdanju nje¬ 
gove probrane kritičke studije pod naslovom: „Književno- 
kritičke karakteristike” u dva izdanja. U svojim 
studijama držao se je Protopopov uztrajno političkih i estetskih 
nazora Dobroljubova i Pisareva. Ne sjaju doduše izvornošću, 
ah se za to njegove razprave odlikuju prekrasnim jezikom i 
veoma riedkom oštroumnošću, koja ga je činila nezamjenjivim 
polemičarom. 

Semen Afanasjević Vengerov rodio se je u Lubnama 
i polazio je petu petrogradsku gimnaziju, zatim liečničko- 
ranarsku akademiju i petrogradsko sveučilište, na kojem je 
god. 1879. postigao stepen kandidata prava, a godine 1890. kan¬ 
didata historijsko-filologijskoga fakulteta. Na književnom polju 
pojavio se je 1875. godine sa knjigom, koju je sam izdao pod 
nadpisom : ,,R uska književnost u njenim sa- 
vremenim predstavnicima. I. S. Tur gen j e v”. 
Godine 1876. pisao je književne podlistke u ,,Nov. Vr.” pod 
pseudonimom ,,Faust čigrovskoga ujezda” ; zatim je sara- 
djivao u „Nedjeli”, „Ruskom miru”, „Slovu”, 
„Ruskoj Mysli”, „Vest n. Evr.”, „Rus. Bogat¬ 
stvu” i dr. God. 1882. uredjivao je mjesečnik „Ustoi”. 
Od posljednjih radnja njegovih zaslužuje najveću pažnju : 
,,K r i t i č k o - b i b 1 i o g r a f s k i rječnik ruskih pi¬ 
saca i učenjaka”; od god. 1893. uredjuje književni zbornik 
„Ruskaj a poezija” (izašlo 6 svezaka, koji se odnose na 
XIII. stoljeće). Od godine 1896. Vengerov uredjuje književni 
odjel u ,,Encikloped. slovaru Brockhausa i Jefrona” ; god. 1900. 
počeo je uredjivati novo kritičko izdanje djela Bjelinskoga te 
je od toga izdanja izišlo dosele nekoliko svezaka s obširnim 
komentarima, prilozima, ilustracijama itd. Ne blista ni Ven¬ 
gerov novim nazorima i pogledima, ah prenerazuje golemošću 
svojih podhvata te savjestnim izpunjivanjem svoga rada, u 
čemu je u Rusiji bez premca. U tom pogledu podsjeća S. A. 
Vengerov više na tip zapadno-evropskoga učenoga radnika, 
nego li na ruskoga. 


A. M. SkabiČevskij: Povjest novije ruske književnosti I. 

POGLAVLJE OS/AO. 


I. Obča karakteristika škole pripoviedača četrdesetih godina; njezin odnos 
prema dobi i značenje joj. — II. Ivan Sergejević Turgenjev, kao glava 
te škole; porietlo Turgenjeva; njegovi roditelji. — Djetinjstvo, sveučilištna 
naobrazba, putovanje u inozemstvo nakon svršenih sveučilištnih nauka. — 
IV. Prvi koraci na književnom polju. Pjesme i prve proturomantične pripo- 
viesti. — V. Lovčevi zapisci. Daljnje sgode iz života Turgenjeva do njegove 
smrti. — VI. Karakteristika najbujnijega razdoblja Turgenjevljeva djelovanja. 
— VII. Roman „Ote i i đjeca u te karakteristika četvrtoga i posljednjega raz¬ 
doblja Turgenjevljeva djelovanja. — VIII. Obče znamenovanje Turgenjeva kao 
umjetnika. Njegovi politički i estetski nazori. 

I. 

N ajkrupnijim pojavom liepe knjige u epoki, koju razmatramo, 
bez sumnje je škola ruskih beletrista četrdesetih godina. 
Ta škola obuhvata čitavu skupinu silnih talenata, koji obo~ 
gatiše rusku književnost svom silom djela prvoga reda, pak je 
zacielo najznamenitiji pojav ne samo u ruskom životu, već 
i u obćem životu Evrope. Nije čudo, što Evropa danas u sav 
mah prevodi u sve svoje jezike djela te škole, pa što ih više 
prevodi, to se više divi njihovoj umjetničkoj snazi, zadaja 
se njihovom misaonom sadržinom, iznenadjena je s njih, te 
ih obćenito uvrštava u više prosjeve evropske umjetnosti. 
U tim djelima nije Evropa zamietila tek djetinje tepanje genija, 
što se je netom prenuo, tek više manje darovit odraz svojih 
(evropskih) misli, čuvstava i slika, već nešto zrela, samostalno 
proživljena, što je organski poraslo na vlastitom tlu, a uz to 
je duboko proniknuto onim uzvišenim i čovječnim idejama, 
što su zavjetna svetinja svega čovječanstva. 

Te svoje odlične vlastitosti zahvaljuje škola pripoviedača 
četrdesetih godina, kao i sve veliko, okolnosti, što je samo ta 
škola po sebi pojav zamršen, naime ujedinjuje u sebi nekoliko 

struja, koje su do onda tekle zasebice, ali je svaka o sebi bila 
jednostrana. 

Tako je u prvom redu ta škola organski i sretno, da se 
ljepše ne može ni pomisliti, ujedinila dva smjera one dobe: 
s jedne strane Puškinovu objektivnost, umjetničko proma¬ 
tranje svega, što je u ruskom životu poetičnoga, s druge strane 
satiričku struju naravne škole Gogoljeve, koja je sve poricala 
i koja je glavnu pažnju posvećivala nesavršenstvu i nedostatcima 
ruskoga života. Treba li tek spominjati, da je svaki od tih smje¬ 
rova stradao skranjom jednostranošću. Puškinovo umjetničko 
promatranje, što je tako oduševljavalo ruske opurtuniste, moglo 
je obogatiti rusku književnost nizom djela u duhu čiste umjet¬ 
nosti, umjetničkih i poetičnih, ali im nedostajaše ono živo druž- 
tveno značenje, što ga imadu djela pripoviedača četrdesetih go¬ 
dina. S druge opet strane, poričući satirički smjer naravne škole, 
lišio bi djela tih pripoviedača njihovne čarobne umjetničke kra- 
sote, podao bi im onaj odviše suhoparni tvrdi značaj, što no je 
svojstven obtužbenoj književnosti konca pedesetih godina. Uje¬ 
dinjenje pak obaju smjerova u djelima pripoviedača četrdesetih 
godina urodilo je tim prekrasnim plodom, što se ruski život 
u njima iztiče svestranije, kako sa svojim tamnim, negativnim 
pojavima, tako i s liepim i poetičnim. Uza svu razliku indi¬ 
vidualnih svojstava i značaja ovoga ili onoga pripoviedača te 
škole, njihova djela imadu ipak nešto slična medju sobom i to 
u tome, što iz većine tih djela u jednakoj mjeri odiše po selu, 
odiše miomirisom prostranih livada, pašnjaka i sjenovitih peri¬ 
voja, štono okružuju starinske plemićke usadbe (dvorce) ; u svim 
tim djelima naći ćete svu silu opisa predjela, seoske prirode i či¬ 
tavu galeriju ženskih tipova, jedan od drugoga čarobniji i dra- 
žestniji ; većina tih djela obiluje ujedno i humorom, pokadšto 
sarkastično gorkim, većinom pako skroz dobrodušno-veselim, 
čistim ruskim narodnim humorom. 

Na ovo ujedinjenje dvaju smjerova ruske poezije nije se 
ograničila škola beletrista četrdesetih godina. U njoj se je nabrzo 
odrazio i onaj socijalno ćudoredni pokret, ono lutanje misli, što 
ga zamietismo u prvim inteligentnim slojevima ruskoga družtva 
u četrdesetim i petdesetim godinama. I jer je taj pokret nastao 
pod utjecajem francezke književnosti tridesetih i četrdesetih go¬ 
st: 

dina, a u potonjoj se provodne misli vieka odrazivahu najljepše 
u školi romantika, kojima su na čelu stajali Victor Hugo i George 
Sandova, zato su ta dva francezka pisca najviše djelovala na 
ruske pripoviedače četrdesetih godina. Valja ipak iztaći, da je 
taj upliv bio skroz umne i ćudoredne naravi, nipošto umjetnički ; 
pripoviedači četrdesetih godina zadojiše se samo onim humanim 
i demokratičnim idejama, što su ih propoviedali omiljeli nji¬ 
hovi pripoviedači ; ali su u isti mah ostali sačuvani od onoga 
oduševljenoga idealizma, kojim su proniknuta djela francezkih 
romantika, i uklanjaju se utjelovljenju novih ideala u razne fan¬ 
tastične prilike, kakvih nalazimo u djelima Victora Hugona i 
George Sandove. Tu je uplivalo s jedne strane prirodjeno sje¬ 
vernim narodima triezno mišljenje te nagnuće k naturali zrnu ; 
s druge strane — onaj naturalistički smjer, kojim je odlučno i 
nepovratno pošla ruska književnost pod uplivom Puškina i Go- 
golja. Uz takove prilike odrazivao se je upliv francezkih roman¬ 
tika na ruskim pripoviedačima četrdesetih godina u toliko, što 
su ovi, zadojivši se njihovim idealima, stali na temelju tih ideala 
analizovati ruski život, a ta analiza i jest glavna sila, glavna 
vrlina pripoviedača četrdesetih godina. 

Analiza temelja savremenih družtava, koja sačinjava po- 
glaviti pojav XIX. vieka po svoj Evropi, morala je u ruskoj knji¬ 
ževnosti nuždno poprimiti najodlučniji, najintenzivniji karakter, 
jer Rusi nisu imali što da žale, nisu imali što bi sačuvali, niti je 
bilo razloga, da prezaju od čega bilo ; zbiljnost je bila tako 
mračna, da je silesijom najružnijih pojava i previše dražila oči. 
K tomu dolazi još i reakcija petdesetih godina, kad su se ti 
ružni pojavi umnožali ne samo brojem već i kakvoćom, a u isto 
vrieme pala je na svu Evropu neprozirna magla, kojoj nitko 
nije slutio kraja. 

Uz takve prilike poprimila je analiza negativnih strana 
ruskoga života u djelima pripoviedača četrdesetih godina još 
mračniji, ujedljiviji karakter. Spisatelji izgubiše onu bodrost 
duha i radost života, kojom odišu nekoja prva njihova djela, što 
su napisana prije 1848., pa se zadojiše skeptičnim pogledom na 
život i ljude pokadšto skroz pesimističkoga značaja. 

Navika, da se analizuju i raztvaraju pojavi života, da se 
glavna pažnja posvećuje njihovim negativnim stranama, dosegla 

je na posij edku to toga, da su pripoviedači četrdesetih godina, 
poput Gogolja, izgubili sposobnost, da crtaju i prikazuju idealne 
tipove. Mi barem vidimo, da svi njihovi pokusi u tom smjeru 
(Insarov, Stole) izlaze jednako neuspjeli : idealni tipovi ne polaze 
im za rukom i nisu živi ljudi, već abstraktne figure, vanredno 
nategnute, bezživotne i neprirodne. Okolnost, što je kod pripo-. 
viedača četrdesetih godina preotimala maha skeptična analiza, 
što su se negativno odnosili prema životu, urodila je time, da su 
u šestdesetim godinama, kad je nastala epoka novih ljudi, novih 
misli i ideala, kad su oduševljeni privrženici toga pokreta oče¬ 
kivali od pripoviedača četrdesetih godina, da će oni i tomu po¬ 
kretu stati na čelo, te nove ideale zaodjenuti u veličajne i sjajne 
oblike, ti pripoviedači obmanuše sveobće nade ; oni se i prema 
novome pokretu i prema novim ljudima ponieše s isto takovim 
skeptičnim odricanjem, s kakvim su se odnosili u obće prema 
svim pojavima života. 

Zato su ih sve okrivljivali s izdaje i odmetničtva, ali sasvim 
nepravilno, sasvim neosnovano. U istinu bilo se je promienilo 
vrieme, promieniše se zahtjevi ; pripoviedači pak četrdesetih 
godina došli su upravo zato u opreku s pokretom, što se sami 
baš ništa ne promieniše, već ostadoše oni isti, kakvi su i prije 
bili. Tu se je pridesilo čudno qui pro quo, i to u toliko, što su 
nepopravljivi skeptici i odricatelji potvarali s odricanja i nihi¬ 
lizma žarke entuzijaste, koji su zahtievali, da sviet pozitivno i 
oduševljeno shvaća njihove ideje, težnje i djela. 

Pripoviedači četrdesetih godina zaslužuju u tom pogledu to 
više obzira, što njihovo skeptično i negativno crtanje života nije 
imalo ni iz daleka abstraktni značaj bez ikakove svrhe, ne bijaše 
poricanje samo za to, da se poriče, već je naprotiv imalo duboki, 
gradjanski, demokratski smisao. Oni su se poglavito obarali na 
one mahne i slaboće ruske inteligencije, štono se razviše u sferi 
kmetstva i nametničkoga života na račun seljačkoga rada. Pri 
tome nisu samo bičevali varvarske i zvierske zloporabe kmet¬ 
skoga prava, već su neprestano izvrgavali ruglu ćudorednu raz- 
vraćenost u spodobi bez značajnosti, živčane razpuštenos.ti, ne¬ 
sklada izmedju djela i rieči, taštine, izticanja — u najboljim prva¬ 
cima i humanim predstavnicima vlastelinskoga družtva. U tom 
pogledu njihova nemilosrdna analiza, imajući ogromno zna- 



čenje u svem toku đružtvenoga pokreta šestdesetih godina, u isti 
vas mah prenerazuje dubokom i u historiji bezprimjernom iskre- 
nošću samobičevanja. Može se reći, da se je cieli sloj družtva, 
prvenstveni i gospodujući, sa svojim najboljim predstavnicima, 
pripoviedačima četrdesetih godina, pred cielim narodom pokajao 
za svoje pradjedovske griehe i nasliedjene zloće, te se izložio 
podpunomu poricanju, ili, da ponovimo veoma zgodan izraz 
Pisareva, pripoviedači četrdesetih godina više su se nego ikoji 
od pisaca njihove dobe, mogli uzporediti drvarima, koji bez 
bojazni podpiljuju onu granu, na kojoj sami sjede. 

Ovim svojim junačtvom neprieporno su zaslužili onu svjetsku 
slavu, koju i sada uživaju. 

II. 

Na čelo škole pripoviedača četrdesetih godina valja po 
svim pravima postaviti Ivana Sergejevića T u r g e n j e v a i 
to radi njegovoga obsežnoga talenta, radi visine filozofske na¬ 
obrazbe, radi svestranoga shvaćanja ruskoga života, radi razno- 
ličnosti sadržaja njegovih djela, radi njihovoga javnoga zname- 
novanja, napokon i radi snage umjetnosti njegove, kojom je 
tako očaravao. 

Ivan Sergejević Turgenjev pripadao je staroj plemićkoj 
porodici, koja vuče lozu iz zlatne Orde te se često spominje 
u poviesti od šestnaestoga vieka. Otac Turgenjevljev, Sergej 
Nikolajević, služio je u jelisavetgradskoj kirasirskoj pukovniji, 
a oženio se je u Orlu s kćerju bogatoga vlastelina, Varvarom 
Petrovnom Lutovinovom. Prvim plodom toga braka bio je 
stariji brat Turgenjevljev, Nikolaj ; drugi se je rodio Ivan, i to 
dvie godine iza Nikolaja, naime 28. listopada 1818. u Orlu, 
gdje je bila pukovnija njegovoga otca. 

Malo iza Ivanova poroda dao je otac ostavku kao pukovnik 
i nastanio se je na ženinu imanju, selu Spasskom-Lutovinovom, 
deset vrsta od Mcenska, u orlovskoj guberniji. Tamo je Tur¬ 
genjev sproveo prve godine svoga djetinjstva. Ali je malo svietlih 
uspomena iznesao iz doba djetinjstva. Porodica Turgenjevljevih 
bijaše oštro izraženi tip starinskih vlastelinskih navika i ćudi. 
Ni jedna baš nježna, srdačna crta nije ublaživala surovosti 

tih navika, osnovanih podpuno na strogom i nemilosrdnom 
despotizmu, koji je težko tlačio ne samo podaničke sluge, nego 
i mladje članove obitelji. Svi su vazda u kud drhtali i svaki 
su dan, svaku uru očekivali kakvu okrutnu razpravu. Do¬ 
dajte k tomu, da je i u samom krilu porodice vladao nesklad, 
koji se nije dao izgladiti : Turgenjevljev otac, čiji je tip pri¬ 
kazan u noveli „Prva ljubav”, nije ljubio svoje žene, 
jer je bio znatno mladji od nje, pa se je oženio iz koristoljublja. 
,,Moja majka, — pripovieda Turgenjev u toj pripoviesti, — 
provodila je turoban život : neprestano se je uzrujavala, bila 
je ljubomorna, srdila se je, ali nikad, kad je otac bio prisutan ; 
ona se je njega jako bojala, a on se je držao strogo, hladno i 
nepristupno. Nisam nikad vidio čovjeka, koji bi bio otmjeno 
miran, koji bi više bio uvjeren o samomu sebi, te bi se znao 
jače svladavati. K tomu se je odlikovao atletskom prilikom i 
medvjedjom jakošću”. 

Što se pak Turgenjevljeve majke tiče, to je njezin portret 
prikazan u pripoviesti „Punin i Baburin“. Ona je bila vrlo 
nesretna u djetinjstvu i mladosti. Izprva ju je u materinjem 
domu proganjao poočim, koji ju je mrzio i silio, daše pokorava 
njegovim mušicama, tukao ju je, i na njoj izkaljivao svoje stras¬ 
tveno pijanstvo. A kad je Varvari Petrovnoj minulo 16 godina, 
te ju je poočim stao inače progoniti, prieteći joj, daće ju strašno 
mučiti, ne bude li se pokorila, pobjegla je od straha pred sra¬ 
motom iz majčina doma, te se sklonula u dom svoga ujaka. 
No ni ovdje joj nije bilo laglje : ujak joj je bio surov i škrt 
čovjek, držao ju je u najvećoj strogosti i oskudici i ona je živjela 
gotovo kano u tamnici na dobru Spasskom. Po ujakovoj smrti 
udala se je, navršiv već više nego trideset godina, ali u svoga 
muža ne nadje ni ljubavi, ni nježnosti ; on joj je zadavao samo 
strah, a mučila se je vječnom ljubomornošću zbog njegove česte 
nevjere. 

No za to, kad joj je muž umro, te je ostala jedinom bašti- 
nicom ogromnoga imetka, oćutjela je i ona, kako to često biva 
s ljudima, što su dugo bili pod tudjim pritiskom, želju za 
vlašću/stala ju je pokazivati u najvećoj mjeri i postala je ne¬ 
ukrotivom despotkom razpuštenih živaca s vječnim hirima 
i fantastičnim mušicama. Svi su u njezinoj blizini hodali'na 



prstima i drhtali pred njom. Zveka noževa i ključeva u susjednoj 
sobi znala ju je vanredno uznemiriti, a kad bi se tko usudio 
protusloviti, spopao bi ju liisterički gniev. Njezino silničtvo bilo 
je takovo, da je jednoć zabranila domarima svetkovati Uzkrs, 
a u crkvi je zabranila zvoniti. Treba li tek da kažemo, koliko 
su od nje trpjeli sluge i kmetovi, kad je svojim despotizmom 
bunila protiv sebe i same svoje sinove. Tek kad su sinovi postali 
punoljetni, oslobodiše se njezinoga jarma, oso više se na vlastite 
noge i zahtievahu, da budu posve oslobodjeni od njezinoga 
skrbničtva ne samo moralnoga već i materijalnoga. Ali i sad, 
želeći po što po to održati nad njima vlast, utekla se je gruboj 
prevari, darovala je svakomu sinu po jedno imanje, ali je krišom 
odstranila s dobra sve žito i tako je imanjima svoje djece silno 
obalila vriednost. I stvar je došla do toga, da se je njezin lju¬ 
bimac, s kojim se je najviše ponosila, koga je mazila i nada 
sve ljubila, Ivan Sergejević, obratio na nju s ovim riečima, 
punim strašnoga prikora : ,,Koga ti ne mučiš ? Sve ! — govorio 
joj je Ivan Sergejević. — Tko u tvojoj blizini slobodno diše ? 
Tko je sretan uza te ? Sjeti se samo Poljakova, Agafje . . . 
svih, koje si progonila i prognala ; a svi bi te bili mogli ljubiti, 
svi su bili gotovi i život svoj dati za te, kad bi ti htjela ... a 
ti sve unesrećuješ ! . . 

Eto kakve je dojmove ponio Turgenjev iz svoga djetinjstva ! 
Ti ga dojmovi učiniše nepomirljivim protivnikom kmetskoga 
prava. Crtajuć u (,,Lovčevim zapiscima”) razna despotska 
nedjela vlastelina protiv njihovih nezaštićenih kmetova, Tur¬ 
genjev je mogao pisati po svojim uspomenama i o ljudima, 
koje je sam poznavao ; tako je u pripoviesti „Mumu” ocrtao 
epizodu, što se je sbila u njegovoj roditeljskoj kući. 

III. 

Turgenjev je bio odgojivan, po običaju onoga vremena, uz 
pazku guvernera i učitelja, koji su se neprestance mienjali — 
sad Švicara, sad Niemca, pa uz sudjelovanje tetaka i kumica. 
U odgoju se je glavna briga posvećivala izučavanju jezika i 
to francezkoga i njemačkoga, koje je Turgenjev naučio u dje¬ 
tinjstvu, Na ruski jezik se je malo pazilo. Učitelj, koji je prvi 

zainteresovao dječaka za proizvode ruske književnosti, bio je 
kmet, komornik njegove matere, koji je dječaku znao pokadšto 
krišom, negdje u vrtu ili u kojoj udaljenoj sobici, čitati Rossiadu 
od Heraskova. A čitao je dječaku te stihove onako, kako je Tur- 
genjev to opisao u ,,Puninu'‘, pročitao je naime prvi put svaki 
stih brzo, a zatim ga je*ponovio glasno, s neobičnom svečanošću. 

Početkom godine 1827. preseliše se Turgenjevljevi radi 
odgoja djece u Moskvu, gdje su si kupili kuću na Samoteki. 
Izprva su I. S. Turgenjeva dali u penzionat Weidenhamerov, 
a zatim ga premjestiše k ravnatelju Lazarevskoga instituta, 
nekomu Krauseu, koji je Turgenjeva podučavao u englezkom 
jeziku. Kašnje ga je pripravljao za sveučilište poznati pjesnik 
Ivan Petrović Kljušnikov, za onda još mladi djak. 

Godine 1833., kad je Ivanu Sergejeviću bilo 15 godina, 
stupio je na književni fakultet moskovskoga sveučilišta. Tu je 
ostao samo godinu dana. Njegov stariji brat stupio je u vojničku 
službu i to u gardijsko topničtvo u Petrogradu ; onamo se je pre¬ 
selila i čitava obitelj, pa je i Ivan Sergejević morao prieći na 
petrogradsko sveučilište godine 1834. ; iste godine umro mu 
je otac. 

U Petrogradu nije Turgenjev baš,mnogo naučio, jer se na 
tamošnjem sveučilištu za onda smatrao najboljim profesorom M. 
S. Kutorga, a za njim su kao ponajbolji bili P. A. Pletnev, A. V. 
Nikitenkoi A. A. Fišer. Boraveći u Petrogradu i polazeći preda¬ 
vanja na sveučilištu, Turgenjev je u isto doba posjećivao privatna 
predavanja iz klasičnih jezika, što ih je na petropavlovskom 
učilištu držao profesor Walter ; s ovim je Turgenjev kroz dvie 
godine čitao Horacija, Tacita, Tukidida, Sofokla i druge stare 
klasične pisce. Kako svjedoči Walter, mladi Turgenjev bijaše 
vrlo marljiv učenik. On je revno izradjivao zadavane mu za¬ 
daće, te je radio uztrajnošću pravoga njemačkoga djaka. Lek¬ 
cije su se davale neobično točno, a prekidao bi ih samo lov, 
za koji je Turgenjev od mladosti ćutio silnu strast, te mu je 
lov tečajem mnogih decenija života bio omiljelom zabavom. 

Godine 1836. svršio je Turgenjev sveučilištni tečaj kao 
pravi djak (tada je tečaj trajao tri godine), a sliedeće godine 
položio je izpit kao kandidat. Već u trećem godištu stao je Tur¬ 
genjev pisati svoje prve književne pokušaje, u početku, da- 



170 


kako, u stihovima. Tako je napisao fantastičnu dramu u jam¬ 
bima pod naslovom „Steni o”, stvar po samom sudu Tur- 
genjeva, neuspjelu, u kojoj se je s djetinjskom naivnošću od- 
razivalo robsko oponašanje Byronovoga Manfreda. Turgenjev 
je uručio svoje djelce Pletnevu, da ga progleda ; ovaj je očinski 
ukorio svoga djaka, što se bavi takvim tricama; ipak je pri- 
mietio, da u mladjahnoga pisca ima „nešto”, polaskao mu je 
i pozvao ga na svoje književne večeri. Obradovani mladić 
uručio je Pletnevu nekoliko svojih pjesmica, izmedju kojih 
je Pletnev odabrao dvie, te ih je godinu dana kašnje (1838.) 
dao odtisnuti u Puškinovom ,,Sovremeniku” bez podpisa auto¬ 
rova imena. U prvoj je pjesmici opjevao stari hrast : ,,to je 
moja prva stvarca, što je objelodanjena tiskom”, — veli Tur¬ 
genjev u svojim uspomenama. 

Kad je dovršio nauke na petrogradskom sveučilištu, krenuo 
je Turgenjev u proljeće u Berlin, da svoje znanje upodpuni. 
Putovao je, kako su u ono doba svi Rusi putovali, po moru 
u Stetin, na parobrodu „Nikolaj I.", koji je izgorio u blizini 
Travemundena te je Ivan Sergejević bio u pogibelji za život. 
Evo što u svojim uspomenama piše o boravku u Berlinu : 

,,Kad sam godine 1837. dovršio tečaj na filoložkom fakul¬ 
tetu petrogradskoga sveučilišta, odputovao sam u proljeću 
1838. god. u Berlin, da se doučim. Bilo mi je iq godina ; ob 
ovom putovanju davno sam snatrio. Bio sam uvjeren, da se u 
Rusiji može pribrati tek nešto pripravnoga znanja, a pravo vrelo 
znanja, da je u inozemstvu. Medju tadanjim petrogradskim profe¬ 
sorima nije bilo ni jednoga, koji bi mogao bio da uzdrma to moje 
uvjerenje ; u ostalom, bili su i sami o tom uvjereni ; toga se je 
uvjerenja držalo i ministarstvo prosvjete, kojemu je za onda 
bio na čelu grof Uvarov, jer je i ministarstvo slalo 11a državne 
troškove mlade ljude na njemačka sveučilišta. U Berlinu sam 
(u dva maha) proboravio od prilike dvie godine. Od Rusa, koji 
su tamo slušali sveučilištna predavanja, spominjem se u prvoj 
godini — N. Stankevića, Granovskoga, Frolova ; u drugoj 
pak godini M. Bakunina, koji je kašnje postao tako čuven. 
Bavio sam se filozofijom, klasičnim jezicima, povjestnicom, 
te sam osobitim marom proučavao Hegelovu filozofiju pod 
ravnanjem Werdera. Za dokaz, kako je naobrazba u našim 



višim učilištima bila za onda nedostatna, navodim ovu činjenicu : 
u Berlinu sam. kod Zulenta slušao predavanja o latinskim sta¬ 
rinama, a po vješt grčke književnosti kod Bocka, a kod kuće sam 
morao bubati latinsku i grčku slovnicu, jer sam ih slabo znao, 
A ja nisam bio izmedju nevaljanih kandidata 4 *. 

U to doba stvorio si je Turgenjev svoje shvaćanje o svietu 
i usvojio si je političke ideje. Silesija novih, živih dojmova, pone- 
nesenih s puta po inozemstvu, njemačka znanost pa drugovanje 
s ljudima, kao što bijahu Bakunin, Stankević i Granovskij — 
sve to moralo je svakako pospješiti onaj duševni prevrat, koji 
je od mladoga vlastelinčića, odanoga svim tradicijama djetinjstva, 
učinio borca za slobodu. Evo kako Turgenjev sam karakterizuje 
taj veoma znameniti preokret : 

,,Onaj život, ona okolina, a osobito onaj krug te okoline, 
u koji sam ja spadao, krug vlastelinski, kmetovski, nije imao 
u sebi ništa takova, što bi me moglo zadržati uza nj. Naprotiv, 
gotovo sve, što sam gledao oko sebe, uzbudjivalo je u meni 
smetnju, negodovanje, napokon i odvratnosti. Nisam dakle 
mogao da dugo oklievam. Bilo je nuždno ili se pokoriti i mirno 
poći obćom kolotečinom utrvenoga puta, ili naglo skrenuti, 
odrinuti od sebe ,,svakoga i sve”, pače staviti na kocku mnogo 
toga, što mi je bilo milo i drago. To sam i učinio. Sunovratih 
se naglavce u „njemačko more”, koje me je imalo očistiti i 
preporoditi, pa kad sam na posijedku izronio iz njegovih va¬ 
lova, oćutio sam se uza sve to ,,zapadnjakom” i ostao sam ta¬ 
kovim za uviek. 

„Ne pada mi ni na kraj pameti, da odsudjujem one izmedju 
mojih vršnjaka, koji su drugim negativnijim putem došli do 
iste slobode, iste spoznaje, za kojima sam i ja težio. Hoću 
samo da reknem, kako pred sobom nisam vidio drugoga puta. 
Nisam mogao udisati isti zrak, nisam mogao stajati uz ono, 
što sam zamrzio ; za to po svoj prilici nisam imao dosta strplji¬ 
vosti ni stalnosti značaja. Nuždno je bilo, da se udaljim od svoga 
dušmanima, kako bi ga iz daljine mogao tim snažnije napasti. 
U mojim očima taj je dušmanin imao izvjestnu priliku : taj 
dušmanin bijaše kmetstvo. — U tom sam imenu skupio i pri- 
brao sve, proti čemu sam se odlučio boriti do konca, s čime se 
ne htjedoh nikada izmiriti, kako sam se zakleo. To je bila moja 

Hanibalska prisega ; no nisam ja jedini izrekao tada tu pri¬ 
segu. Na zapad sam odputovao samo za to, kako bih ju to 
laglje izvršio. 


IV. 

God. 1841., kad se je vratio iz inozemstva, pošao je Tur- 
genjev u Moskvu, da položi izpit za magistra filozofije, ali to 
je bilo nemoguće, jer u Moskvi nije bilo katedre za filozo¬ 
fiju. Ne napuštajući misli na učenjačku karijeru, Turgenjev je 
odputovao u Petrograd, gdje mu je bilo dano, da mahne rukom 
na sve svoje mašte, pa je (g. 1842.) stupio u službu kao činovnik 
za posebne naloge kod ministra nutarnjih posala, L. A. Perov- 
skoga. To se je zbilo zbog zavadnje s materom, koja mu je 
jako stegnula sredstva za život. 

U uredu nije se Turgenjev toliko bavio zvaničnim poslovima, 
koliko čitanjem romana od George Sandove te slaganjem pje¬ 
sama. To je bilo romantično razdoblje Turgenjevljeva života: 
sileći se, da bude u neku ruku junak Byronove škole, za što mu 
je Hercen dobacio prišvarak ,,poseura”, on je udivljavao petro- 
gradsko družtvo preuveličenim drzostima i neobuzdano smionim 
govorima. U to doba počele su u ,,Oteč. Zap.” izlaziti njegove 
sitne pjesme, a početkom 1843. godine Turgenjev je odštampao 
u posebnoj knjižici pjesmotvor „Paraš a“’, podpisan slovima 
T. L. (Turgenjev Lutovinov.) 

Paraša svratila je na sebe pažnju obćinstva, a Bjelinskij 
joj je posvetio oveću ocjenu, u kojoj je Turgenjevu priznao 
neobičan pjesnički talenat, vjerno promatranje, duboko mišljenje, 
otmjenu i finu ironiju, napokon, što je najvažnije — priznao 
je u njemu ,,sina svoje dobe, koji u svojim grudima nosi sva 
pitanja i sve boli vremena.’' 

I zbilja, ne gledajući na to, što se je pisac zanosio romantič- 
kim idealima, u P a r a š i nas iznenadjuje realni osjećaj ruskoga 
života i pjesmotvor nije no razvjenčavanje onih romantičnih 
ideala, kojima se je Turgenjev klanjao. Sudeći po pjesničkomu 
početku pjesmotvora, osobito čarobnoj slici junakinje, o kojoj 
sam pisac veli, da je njoj, kako se je njemu učinilo, ,,b i 1 o su- 
djeno pretrpjeti dosta u život u”, moglo se je 
misliti, da će pisac predočiti čitav niz strašnih romantičkih muka. 



Ta su se očekivanja još većma utvrdjivala susretom Paraše 
s junakom, uz neobične romantičke prilike, a sam junak pora- 
djao je u čitatelju slutnju, e će biti sličan Pečorinu ili Onjeginu. 
A baš protivno tomu, pjesmotvor završuje najprozaičnijom 
uprošnjom i udajom za vlastelina, pa kad je pisac četiri 
godine kašnje sreo junake svojega pjesmotvora, pronašao je, 
da je romantični junak ,,nekako silno okrupnio”, dočim je ope 
idealna Paraša postala naj prozaičnijom Praskovjom Nikola- 
jevnom, te joj je život odticao kao ,, vijuga vi i brzi potočić”, 
tako da razočarani pjesnik ironično kliče : 


Ho — Bonce! To-^lh £yMamb h, Kor/\a, 
HciioaneHHtiH Hiinoro o6oacaHt.a, 

Eh Aymi h npe^peKajnb ro^a 
CtfHToro, 6naropo^Haro cTpa^aHba! 

Ci» Ha^eac^aism pa3CTaBmnct Hacser^a, 
OBtiKaacH h crs cypoBt>iM r t oTHj'Hf^eHBeMT. 

Ho BTb Hen nacKa.i'B nocat^HjH) MeHTy 
H Ha Hee ct» TaHHCTBeHHtiM'B Bo^ineHLeMa, 
rnH^'bmb, KaK^B Ha .7iK)6nMyio 8Bi3/\y ... 

H HTO-aci>? H. 6tia r B o6aiaHyT'& TaK HeB hhho, 
TaK npocTO, TaKT> ecTecTBOHHo, TaK hhhho, 
Uto b'b HCTuni cbohx , b »cenaHm h 
CT aarB coMHicaTCH, mhhbig fipy3t>si . . . 


Eto baš u ovoj ironiji, u tome što je poetično-romantične 
slike sveo na rdjavu prozu plemićkoga životarenja i debljanja 
uz darovanu hranu, i bijaše ono novo, što je Turgenjeva činilo 
,,sinom svoje dobe, koji je u usvojim grudima nosio sve njezine 
boli i sva njezina pitanja”. 

Jednakim novim strujama bijahu proniknuta i sva ostala 
djela Turgenjevljeva iz one dobe. Tako je u pjesmotvoru „Ra z- 
govor 44 (1845.) Turgenjev prikazivao svoj naraštaj, ljude 
četrdesetih godina, uzporedjujući ih s ljudima pokoljenja dvade¬ 
setih god na. Ovdje već vidimo onu podjelbu ljudi u Don-Ki- 
hote i Hamlete, koja se provlači po svim Turgenjevljevim djelima 
te koju je kašnje sam formulovao u javnom predavanju, što 
ga je čitao u Petrogradu 1860. godine. Naraštaj dvadesetih 
godina, sa svojom čežnjom za kipućim djelovanjem te iskreno 
se žrtvujući strastima i težnjama, ukazuje se pred nama u pod- 

punoj opreci prema ljudima četrdesetih godina, koje su mučile 
gorke refleksije, prepune sumnja i hladnoga očajavanja. 

Napokon u pjesmotvoru ,,A ndre ]“ (1845.), koji se samo 
stihovima razlikuje od sitnih pripoviesti Turgenjevljevih, kao 
što su, na primjer, „Faust', pisac prvi put dira u tema 
odnošaja slobodne ljubavi prema porodičnim dužnostima, 
o kojoj su toli često pisali pripoviedači četrdesetih godina. 

Što se tiče sitnih pjesmica, što su se pojavile četrdesetih 
godina, to nam većina njih predočuje one slike prirode, kojima 
se jeTurgenjev proslavljivao tečajem čitavoga svojega djelovanja. 
U stihovima su ove slike imale još veću snagu, dražest i slikovitost. 

Ne dugo poslie toga, što se je pojavila „Paraša" Tur- 
genjev se je sprijateljio s Bjelinskim, koga je Turgenjev izne¬ 
nadio originalnošću i nezavisnošću svojih nazora, te mu u ve¬ 
like pomagao kod razjašnjenja Hegelove filozofije; s druge trane 
utjecaj Bjelinskoga, koga se je Turgenjev pobožno sjećao do 
svoje smrti, konačno je opredielilo daljnji pravac Turgenje- 
vljeva djelovanja. U to doba sbližio se je Turgenjev i s mladim 
književnicima, što su se okupljali oko Bjelinskoga, — s K. D. 
Kavelinom, N. A. Nekrasovom, I. A. Gončarovom, D. V. Grigo- 
rovićem, I. I .Panajevim, P. V. Annenkovim i drugima. 

Prvo djelce Turgenjevljevo, što ga je napisao prozom, 
bijaše dramska crtica u jednom činu iz španjolskoga života, 
pod naslovom „Neopreznost" (Oteč. Zap. 1843. br. 10). 
Sliedeće godine bila je u istom žurnalu priobćena prva njegova 
pripoviest ,,A ndrej Kolosov 1 '. U „Petro gradskom 
zbornik u”, što ga je izdavao Nekrasov (1846.), osim ša¬ 
ljivog pjesmotvora „Pomj ešči k“ (vlastelin), bijaše tiskana 
i pripoviest ,,T r i portreta” ; u prvoj pako svezci ,,Oteč. 
Zap.” 1847. izašla je pripoviest „Prkosnik”. 

U uspjeloj pripoviesti ,,A n d r e j Kolosov” Turgenjev 
je znatno pokročio pred svoj viek, prikazavši u svojem „ne¬ 
običnom junaku'‘ neplemića, koji se je iskreno i slobodno podao 
strasti, što je gotovo više odgovaralo duhu šestdesetih, nego 
četrdesetih godina. Zato je možda ta pripoviest ostala u svoje 
doba gotovo neopaženom. 

U ostalim dvjema pripoviestima vidimo onu istu težnju, 
da se izpod šikovane prevlake romantičnoga tipa razodkrije 

turobna i kukavna ruska zbiljnost. Primjerice, kako da Lučinov 
nije junak u duhu Byronovom, kad ga je pisac providio neo¬ 
bičnom snagom volje, strastvenošću i promišljenošću, nestr- 
pljivošću i smionošću, kad ga je prikazao vanredno suzdr- 
žljivim te čarobno, bajno vito ljubeznim ? Ali uza sve te efektne 
vrline, vi na jednoć vidite tvrdu sebičnost i takvu duševnu 
nizost, kakva nipošto ne dolikuje romantičnomu junaku. I 
zbilja, zar je vlastitost takvoga junaka, da krade svomu otcu 
novce, te na svoga bližnjega svaljuje svoj grieh zavedenja sirote, 
da zatim ubije u dvoboju gotovo nenaoružana čovjeka, da 
sakrije porodičnu sramotu ? Kroz romantičku prevlaku prosieva 
ovdje nizki ćudoredni niveau ruske plemićke okoline XVII. 
vieka. 

O ,,Prk osniku” što da se i kaže. Prolievajući krv 
radi sitnica u svojim bezkrajnim dvobojima, grabežljivi junak 
te pripoviesti odkriva od prve do posljednje stranice sitno samo- 
ljubivu, surovo ciničnu i gadnu dušu vojničkoga razbijača. 

V. 

Ti prvi pokusi nisu zadovoljili Turgenjeva i on je bio voljan 
napustiti spisateljstvo, pače otići iz Rusije, kadno je iznenada 
obću pažnju obćinstva svratila na se mala pripoviest ,,H o r i 
Kalini ć“, što je bila priobćena u prvoj knjizi po Nekrasovu 
obnovljenoga ,,Sovre menika”, god. 1847., u vrlo skromnom 
odjelu: Smjesa. Sve je govorilo o darovito napisanoj pri¬ 
poviesti, proniknutoj dubokom simpatijom za seljake, a od 
nepoznatoga pisca ; svatko se je trsio, da sazna ime piščevo, 
koje se je krilo pod tajinstvenim početnim slovima T. L. 

Ovaj neočekivani uspjeh vratio je Turgenjeva književ¬ 
nosti i potaknuo ga, da nastavi „Lovčeve zapiske”, 
pa je počevši od 1847. godine do 1851. u „Sovrem.” sliedio 
niz pripoviesti, poznatih pod gornjim naslovom. Godine 1852. 
izašle su ove pripoviesti u posebnom izdanju. „Lovčeve 
zapiske" pisao je Turgenjev u inozemstvu, kamo je odpu- 
tovao god. 1848., poslie smrti Bjelinskoga, s nakanom, da se 
nikad više ne vrati u otačbinu, —- tako je mračni dojam činila 
na Turgenjeva tadašnja ruska zbiljnost. 

U „Love. Zap.” krenuo je Turgenjev novim putem te 
je stao iz vrši vati svoju hannibalsku prisegu. Da ne spomi¬ 
njemo umjetničkoga značenja ,,L o v. Zap.” — ove pripo- 
viesti predstavljaju znameniti historijski spomenik svoje dobe, 
kao prosvjed proti kmetstvu. Naravno, u „Lov. Zap.” ne 
valja tražiti ni oštroga ni strastvenoga političkoga pamfleta, 
kakvim se ukazuje „Putovanj e” od Radiščeva, ni sati¬ 
ričkoga tona, štono vlada u satirama Ščedrinovim. To ne bi ni¬ 
pošto odgovaralo značaju Turgenjevljeva stvaranja, u kojem su 
vazda prevladjivali mekani, krotki, nježni tonovi, a osim toga 
je i najmanje oštar ili glasan prosvjed bio nemoguć uz onu 
strogost, kakva je vladala u ruskoj cenzuri poslie 1848. godine. 
„Lov Zap.” u neku su ruku nastavak „Mrtvih duša” 
Gogoljevih ; to je epopeja, koja očito nije imala druge zadaće, 
nego da razastre pred čitateljima široku sliku ruskoga pokra¬ 
jinskoga života, pretežno vlastele i seljaka, s jedne strane u 
množtvu sitnih, svagdanjih, običnih pojava toga života, s druge 
— u pjesničkim motivima i slikama. Tu ćete na svakom koraku 
naći one čarobne opise ruske prirode, kojima se je Turgenjev 
vazda proslavljivao, kao i niz epizoda, koje ne stoje ni u kakvom 
odnošaju prema kmetstvu, kao što su primjerice : „Okružni 
1 i e č n i k”, Moj susjed Radmilov”, Hamlet šči- 
grovskoga kotara” i dr. 

Ipak je iz „Lov. Zap.” zastrujao na čitatelje sasvim 
novi duh, kojim je to djelo proniknuto od prve do posljednje 
stranice. — To je lih duh čovječnosti i iskrene ljubavi za ugnje¬ 
tavanoga seljaka. Dok kod većine vlastele, prikazane u ,,Lov- 
čevim zapiscima”, prevladjuju negativne crte, seljaci pred¬ 
stavljaju niz veoma simpatičnih tipova. Izvodeći takve ličnosti, 
kao što su Hor i Kalinić, Jermolaj i mlinarica, Kasjan, Mrkonja, 
Jakov u ,,P j e v a č i m a”, napokon uzmimo seljačku djecu u 
,,B ježinovoj livad i“, — pisac je time već prosvjedovao 
proti kmetstvu, što je zavirujući u dušu sve te djece naroda, 
nahodio u njoj iste boli, radosti, štono vesele ili muče i sve 
ostale ljude, a ujedno ih je prikazivao kud i kamo simpa¬ 
tičnijima i cjelovitijima nego li su bila vlastela, koja su redom 
uz njih živjela. U tom pogledu i „Bježinova livada“, ta čisto 
umjetnička slika noćnoga razgovora seljačke djece uz konje na 

paši, budi u čitatelja isti dojam poricanja kmetstva : pročitavši 
tu sliku, čitatelj se svom dušom privezao k djeci, prikazanoj 
u njoj, te mu bude gorko pri pomisli, da u toj simpatičnoj se¬ 
ljačkoj djeci podrastavaju budući robovi, kojih će sav život 
moći kvariti mušice istom kakvoga Pjenočkina. U kratko, 
čitajući ,,L o v č. Zap/’, ruski su čitatelji prvi put uvidjeli 
u seljacima ne dvonožno radno blago, već žive ljude, svoju 
braću po čovječtvu, te su privikivali, da tu braću ljube i žarko 
simpatišu s njihovim težkim udesom. 

Nije uzalud nastalo silno nezadovoljstvo u službenim kru¬ 
govima, kad su ,,Lovčevi zapisci" izašli posebnim izdanjem, 
jer službeni krugovi bili su tad zauzeti za uzdržanje kmetstva. 
U književničkim krugovima pronosio se je za onda glas, da je 
moskovski cenzor, knez Ljvov, bio samo zato skinut sa službe, 
što je dopustio posebno izdanje ,,L o v č. Zap/’. Vlada se je 
već ljutila na Turgenjeva, što je toli dugo boravio u inozemstvu, 
osobito u Parizu, pak baš godine 1848., kao i zato, što se je 
družio s ljudima, koji su bili u crnoj knjizi. ,,Lovčevi zapisci" 
podlijali su ulja u vatru i neznatni slučaj bijaše kapljom, koja 
je prenapunila čašu. U ožujku 1852. izašlo je u ,,Mosk. Vjed/ 4 
pismo Turgenjevljevo povodom Gogoljeve smrti, koje prije toga 
nije propustila petrogradska cenzura, i eto, na tužbu Musin- 
Puškina, Turgenjev je bio strpan na mjesec dana u skupnu 
tamnicu. Turgenjevu je prietilo vrlo tužno zatočenje, da mu 
sudbina nije poslala dvie spasiteljice u licu dvijuh kćeri pristava, 
koji je imao paziti na Turgenjeva ; te su djevojke bile štova¬ 
telj ice Turgenjevljeva talenta. One su se obradovale, što im je 
slučaj omogućio, da se s njime lično upoznadu, te su zamolile 
otca, da Turgenjevu dade utočište u njihovom stanu. Tu je 
Turgenjev sproveo doba svoga zatvora i napisao u dokolici 
,,Mumu“, pa je tako ta pripoviest, koja bijaše najoštriji pro¬ 
svjed protiv kmetstva, napisana baš u zatvoru. 

Kad je izašao iz zatvora, odpraviše Turgenjeva admini¬ 
strativnim putem, da boravi u selu Spaskom, od kud nije smio 
odlaziti. Na selu je napisao izmedju znamenitijih pripovijesti : 
,,D v a prijatelja" i „Tiho mjestance". 

Godine 1854. Turgenjev je bio oslobodjen svoga prognan-* 
stva uz sudjelovanje A. K. Tolstoja i A. O. Smirnove, a godine 


A M. Skabičevskij: Povjest novije ruske književnosti I. 


12 



i 7 8 


1855. odputovao je u inozemstvo. Još godine 1845. upoznao 
se je u Petrogradu sa znamenitom tada umjetnicom Paulinom 
Garda-Viardot, te je od onda do svoje smrti ostao u naj prija- 
teljskijim odnosima s njezinom porodicom. Iza dvie godine 
razstanka, zbog prognanstva, on se je požurio k njima. Da se 
izrazimo vlastitim Turgenjevljevim riečima, on se je ,,priliepio” 
uz te ljude, pak, ostavši za uviek neženjom, proživio je s njima 
polovicu svoga života. 

Ne ćemo u potanje zalaziti u vanjske potankosti života 
Turgenjevljeva, jer se je od toga doba njegov život podpuno 
ujednostavio, te ne pruža vanrednih činjenica. Zimu je obično 
provodio u Parizu, a ljetovanje djelomično u orlovskoj guber- 
niji, na svojem dobru, djelomično u Baden-Badenu, gdje su 
Viardotovi imali ljetnikovac u Tiergartenu i gdje je Turgenjev 
god. 1865. sagradio vlastitu vilu, u kojoj je obitavao do sredine 
1870. godine. Pod konac svoga života sprovodio je ljeto u Bou- 
givalu, blizu Pariza, u vlastitom ljetnikovcu, nuz ljetnikovac 
Viardotovih. Od njegovih posjeta u Rusiji, koji su pod konac 
života bivali sve rjedji, najznamenitiji je njegov posjet koncem 
veljače 1879. godine, kojemu je bila svrha, kako je sam Tur¬ 
genjev u šali znao govoriti : ,,da se izmiri s ruskim obćinstvom 
i ruskom mladošću”. Tada bijaše Turgenjevu priredjeno više 
oduševljenih ovacija u Moskvi i Petrogradu sa strane obćinstva 
prigodom niza javnih čitanja, na kojima je i Turgenjev sudje¬ 
lovao, čitajući pretežno ,,Lovč. zap.”. Drugi znameniti njegov 
dolazak bijaše u lipnju 1880. k odkriću Puškinova spomenika 
u Moskvi. Tom je prigodom Turgenjev doživio takove ovacije i 
počasti, koje su daleko nadkrilile slavlje 1879. godine. Moskovsko 
sveučilište izabralo je u svojoj svečanoj sjednici, obdržavanoj pri¬ 
godom odkrića spomenika Puškinu, Turgenjeva svojim začastnim 
članom ; na skupštinama Družtva ljubitelja ruske književnosti i 
na književnim čitanjima susretali su Turgenjeva burnim, dugo¬ 
trajnim pljeskanjem. Jednako je uzhićeno bio primljen i po¬ 
zdravljen njegov govor o Puškinu, izrečen na dan odkrića spo¬ 
menika velikomu ruskomu pjesniku. Bez sumnje su bili to naj¬ 
ljepši dnevi u životu Ivana Sergejevića. To je on i sam priznavao, 
odabirajući za čitanje na književničkoj večeri pjesmice: ,,Opet 
U otačbini” i ,,Posl j edn j i oblak razpršene oluj e’\ 



179 


Godine 1881. došao je Turgenjev posljednji krat u svom 
životu u Rusiju. Već te godine stadoše se pojavljivati prvi bolni 
znaci mukotrpne bolesti, koja ga je srušila u grob. Kako se je 
kašnje izpostavilo, ta bolest bijaše rak u hrbtenjači; prvi pa- 
rižki liečnici nisu mogli ustanoviti tu bolest i ona se je pologano ali 
neprestano razvijala, te je Turgenjevu zadavala takove boli, 
koje je mogao izdržati samo svojom atletskom jakošću i pomoću 
narkotičkih sredstava. Upravo se moraš diviti onoj muževnosti, 
kojom je Turgenjev, prikovan na smrtnu postelju, trpio paklene 
muke pa u trenutcima olakšanja nije prestao pisati posljednja 
predsmrtna djela. U ponedjeljak 22. kolovoza 1883. u dva sata 
poslie podne, izdahnuo je svoju plemenitu dušu.. 

Dva dana poslie smrti bili su Tur gen je vi je vi ostanci preve¬ 
zeni iz Bougivala u Pariz, gdje su na 24. kolovoza bili opo- 
jani u ruskoj crkvi. Kod opojan ja prisustvovalo je mnogo Rusa, 
koji su tada boravili u Parizu, poslanik knez N. V. Orlov, 
članovi poslaničtva, književnici, umjetnici, ne samo ruski nego 
i strani, kao i mladost, koja je u Parizu bila na naukama. Na 
19. rujna 1883. Turgenjevljevi ostanci bijahu odpremljeni u Ru¬ 
siju, a stigli su u Petrograd 27. rujna. Odmah čim su ostanci ve¬ 
likoga spisatelja stigli, bijahu ukopani o trošku grada Petro- 
grada na Volkovom groblju. Sprovod taj po svojoj ogromnosti 
bijaše tako veličanstven, da je osamljen u ljetopisima priestol- 
nice Rusije. 


VI. 

Razmatrajući književno djelovanje Turgenjeva, ustavili 
smo se kod 1855. godine, kad je iza prognanstva odputovao u 
inozemstvo. Od toga doba počinje, kako je poznato, prepora- 
djanje ruskoga života, epoka reformi i liberalnoga preokreta. 
Od te se godine može uzeti i epoka podpunoga razcvata knji¬ 
ževnoga djelovanja Turgenevljeva. Talenat Turgenjevljev došao 
je u to doba do vrhunca, te je u tim godinama stvorio najzna¬ 
menitija svoja djela, koja su mu ujedno pribavila i najveću slavu. 
Tako se je godine 1855. pojavila njegova pripoviest ,,J akob 
Pasinkov" god. 1856. — „Rudi n ‘ i „Faust”, 1858. 
,,A s j a”, 1859., — „Plemićko gniezdo”, god. 1860. 
— ,,U predvečerje” i „Prva ljuba v’\ Iste 1860. 



godine priobćena je u prvoj knjizi „Sovremennika” zna¬ 
menita njegova razprava ,,H a m 1 e t i Don K i h o t ”, koja 
je bacila jarko svjetlo na značaj svih njegovih tipova, te na 
nutarnje pružine fabula njegovih pripoviesti i romana. Napokon 
je početkom god. 1862. u „Ruskom V j e s t n i k u” bio 
uvršten glasoviti njegov roman : ,,0 tci i djeca”. 

Napomenuvši ova djela, označili smo sve, čime je Turge- 
njev najvećma proslavio svoje književno djelovanje. Sama 
ova djela bila bi dovoljna za onu slavu, što ju je uživao za 
života, i uspomenu, što je ostala iza njega. Svako to djelo bijaše 
objavom osnova tadanjega ruskoga života. Razlika ovih djela od 
proizvoda iz prvoga razdoblja Turgenjevljeva djelovanja (,,Lovč. 
zap.”) bijaše u tom, što je on prije posvećivao glavnu pažnju 
narodu, a u pogledu inteligencije ograničivao se je na to, da 
razvjenčava romantične tipove ili da opisuje odnose izmedju 
vlastelina i kmetova ; sada se je pako stao baviti prikazi¬ 
vanjem ćudorednih nedostataka inteligencije, nastavših utje¬ 
cajem kmetskoga prava. Ključ za shvaćanje nutarnjih pružina 
tih djela, kako smo više rekli, krije se u razmatranjima Turge- 
njevljevim o Hamletu i Don Kihotu. U toj razpravi Turgenjev 
izrično veli, ,,da su u tim dvama tipovima utjelovljene dvie 
temeljne oprečne vlastitosti čovjekove prirode”, — oba konca 
one osi, o kojoj se kreće ta priroda čovjekova, da ,,svi ljudi 
više ili manje pripadaju jednomu od tih tipova, te da svaki od 
nas naliči više manje bilo don Kihotu, bilo Hamletu”. ,,Istina 
je, — dodaje Turgenjev, — u naše doba imade daleko više Ham- 
leta, nego li don Kihota, ali ni potonjih nije posve nestalo”. 

Razlika je pako tih dvaju tipova, — kako se razabire iz 
razprave, — u tome, što Don Kihot izrazuje vjeru, odanost 
idealu, zanos samopožrtvovnosti, dok je Hamlet — predstavnik 
analize : a analiza je, po mnienju Turgenevljevu, prije svega se¬ 
bičnost, a zatim — bezvjerje. Sumnjajući o svemu, Hamlet 
ne štedi ni sebe ; saznava svoju slabost, ali svaka spoznaja jest 
sila, — odtuda potječe njegova ironija, protivno oduševljenju 
Don Kihota, — odtuda njegov slabi značaj, neodlučnost u dje¬ 
lima, nesposobnost, da se bezbrižno podaje svojim zanosima. 

Epoka četrdesetih godina, pretežno epoka analize, bijaše 
po svojoj bitnosti epoka Hamleta, da ni ne spominjemo raz- 



tvorni iit jecaj kmetstva. Nije Turgenjev uzalud govorio : da 
je u naše doba Hamleta daleko više, nego Don Kihota. I doista, 
u djelima Turgenjevljevim prelazi izpred nas niz Hamleta, 
počevši s mladićem, koji uobličuje u sebi epoku četrdesetih 
godina u pjesmotvoru ,,R a z g o v o r”, pak s ,,H amletom 
ščigrovskoga kotara” te Veretejeva u „Tihom 
mjestancu”, — toj darovitoj prirodi, koja je pogubila 
svoju mladost i život u pijanstvu i pustom razvratnom lutanju. 
Takav je Rudin, taj središnji tip četrdesetih godina, — čovjek, 
kojemu je sav poziv, da sije prosvjetne ideje, ali koji u isti par 
odrazuje posvemašnju nesposobnost u svim pokušajima, da 
djelotvorno provede te ideje i sramotnu kukavštinu pred svakim 
iole odlučnim korakom, — čovjek samo uman, ali nesposoban 
da išto sam učini, jer u njemu nije bilo prirode, nije bilo krvi. 
— Takav je Lavreckij — taj takodjer središnji tip ne samo 
najboljega čovjeka iz plemićke vlastelinske okoline, nego u 
obće inteligentnoga Slavena, čovjek vanredno simpatičan, pun 
krotkosti, nježne čovječnosti i dobroćudnosti, ali opet ne unosi 
u život ni najmanje aktivnosti, već se pasivno podaje obstoj- 
nostima, kao trieska, koju bujica nosi. 

Takova je i većina kašnjih Turgenjevljevih junaka, počevši 
od heroja As je pak sve do Sanina u „Proljetnim vo¬ 
dama” i Litvinova u „Dimu”. Ne kliče uzalud u ,,P r e d- 
večer j u” Šubin : „nema u nas još nikoga, nema ljudi, okreni 
se kud ti drago. Sve su — bilo cjepidlačari, ujedljivci, Hamle- 
tići, samojedi, bilo tama i zabit podzemna, bilo ugnjetavači, ili 
oni, što prelievaju iz pustoga u prazno, bilo moljice za bubanj ! 
Ili gle kakvih još ima : sami su sebe proučili do sramotne sit¬ 
nice, neprestano napipavaju bilo svakomu svojemu osjećaju te 
sami sebi izvješćuju : gle, ja ti to čuvstvujem, ja to mislim. Ko- 
ristno, praktično zanimanje !” 

„Ali ni Don Kihota nije ponestalo 44 — govori Turgenjev 
u spomenutoj svojoj razpravi. U njegovim djelima susrećete 
i nekoliko Don Kihota, makar ih je vrlo malo. — Turgenjevljeve 
Don Kihote možete podieliti u dva razreda : jedni su od njih 
uzeti neposredno iz ruskoga života ; — to su takovi Don Kihoti, 
kakvih je mogla samo stvoriti ruska zbiljnost, takovi su : Andrej 
Kolosov, Jakov Pasynkov, Punin i nekoliko tipova, što su nepo- 



182 


sredno izrasli na ruskom tlu te se s njime tiesno slievaju, —• 
,,crnozemne sile”, kako ih nazivlje Turgenjev ; takovi su Vo- 
lincev i U var Ivanović (u „Predvečerja'). 

U drugu vrst Don Kihota spadaju tipovi, što ih je Tur¬ 
genjev sačinio a priori, iz stanovitih razloga, s naročitom na¬ 
kanom, da prikaže Don Kihote u opreci s Hamletima, a slični 
tipovi trpe od umjetne sačinjenosti, neprirodnosti, neki su da¬ 
pače odveć abstraktni. O Insarovu u „Pre dvečer j u”, kad 
se čitatelj upoznaje s njim, mora vjerovati piscu, kad veli, da 
je to čovjek čina ; medjutim čitavo njegovo junačtvo u romanu 
očituje se u gruboj tragikomičnoj sceni s Niemcem, makar Tur¬ 
genjev u svojim autobiografskim bilježkama uvjerava, da je 
sadržaj za roman ,,U Predvečerje” uzeo iz života, na- 
vadja pače činjenicu, kako se je domogao bilježnice nekoga Ka¬ 
rat j ej eva, u kojoj da je bio opisan istiniti dogadjaj, sasvim 
sličan onomu, što ga je on izpripoviedao u romanu ,,U pred¬ 
večerje”, pri čemu je ulogu Insarova odigravao Bugarin 
Katranov. Ali to nam još bolje potvrdjuje apriorno stvaranje 
tipa Insarova, jer on i sam veli, da je u bilježnici bilo tek sitnim 
potezima natuknuto ono, što je kašnje sačinjavalo sadržaj 
pripoviesti ,,U predvečerj e“, i da je dogodjaj u bilježnici 
bio prikazan iskreno, makar nevješto. 

Isto. je tako umjetan i neprirodan i Solomin u ,,N ovu” 
sa svojim praktično oportunističkim naprednjačtvom. 

VIT 

Približili smo se kobnoj krizi Turgenjevljeva književnoga 
djelovanja, što se pojavila god, 1862., kad je izišao njegov 
roman ,,0 t c i i djeca 46 . Tu valja opaziti, da se je Turgenjev 
već 1860. odielio od Nekrasova i onoga kruga književnika, 
što su se „okupljali oko ,,Sovr.“, jer su mu se načela tih ljudi 
činila odveć radikalna, a uredničtvo ,,Sovr.” smatralo je za 
potrebno, da u knjizi 6. svoga žurnala uvrsti ovo očitovanje : 
,,Naš način mišljenja postao je u toliko jasan Turgenjevu, da 
ga je prestao odobravati. Nama se počelo činiti, da posljednje 
pripoviesti Turgenjevljeve ne odgovaraju više tako skladno 
našemu shvaćanju stvari, kako je to prije bivalo, kad njegov 

pravac nije bio posve jasan nama, kako ni naš nije bio jasan 
njemu. Mi smo se razkrstili. Je li tako? — pozivamo se na sa¬ 
moga g. Turgenjeva”. 

Zbog ovoga prieloma bio je roman ,,U predvečerje” 
priobćen već u ,,R u s s k o m Vjestniku”, u kojem se je 
mjeseca veljače 1862. pojavio i roman ,,0 t c i i djeca”. 

U svojim uspomenama kako i u svojim pismima tvrdio je 
Turgenjev postojano, da on u tipu Bazarova nije naumio na¬ 
pisati karikaturu mladoga naraštaja, niti da je taj mladi na¬ 
raštaj odsudio. Tako u pismu na Slučevskoga od 14. travnja 
1862. god. izrično veli : 

,,Bazarov ipak potiskava sva ostala lica u romanu (Katkov 
misli, da sam ja u Bazarovu napisao apoteozu Sovremen- 
nika). Svojstva, što su njemu pripisana — nisu slučajna. Htio 
sam od njega učiniti tragično lice — tu nije bilo do nježnosti. 
On je pošten, istinit i demokrat do mozga u 
kostima. A vi ne nalazite u njemu dobrih strana ! „Stoff 
und Kraf t“ preporuča on kao popularnu t. j. praznu knjigu ; 
dvoboj sP. P. uveden je upravo za to, da se zorno prikaže bez¬ 
umlje elegantnoga plemićkoga vitežtva, koje je možda prikazano 
odveć komičnim ; a kad bi se Bazarov kratio primiti poziv, 
P. P-a bio bi ga izbio. — Po mojemu, Bazarov neprestano tuče 
P. P., ne biva obratno, pa ako se on naziva nihilistom, tad to 
valja čitati — revolucionarcem. Ono, što je rečeno o Arkadiju, 
o rehabilitovanju otaca i t. d. pokazuje samo — žao mi je ! — 
da mene nisu shvatili. Čitav moj roman naperen je protiv plem¬ 
stva, kao prvenstvenoga stališa. Zagledajte dublje u lica N. I., 
P. P. i Arkadija. Slabost, tromost i ograničenost. Estetsko 
čuvstvo ponukalo me je, da navlas odaberem dobre predstav¬ 
nike plemstva, da tim sigurnije dokažem svoj tema : ako je 
skorup nevaljan, što da vriedi mlieko?” 

I zaista se ne može tvrditi, da u Bazarova nema pozitivnih 
svojstava, koja su i zaniela Pisareva, da je u Bazarovu pronašao 
podpuno utjelovljenje mladoga naraštaja. Uza sve to Turgenjev 
se nipošto ne drži prema Bazarovu tako, kako bi to očekivali 
i zahtievali ljudi, koji su bili zaneseni pokretom šestdesetih 
godina ; samo stvorivši idealnu ličnost poput Insarova, Tur¬ 
genjev je mogao zadovoljiti tim zahtjevima ; roman je bio 

prepun ironije i skepticizma, s kojima je Turgenjev predočivao 
i prije svoje junake, počevši od Rudina. U tome je glavna nje¬ 
gova krivnja pred epokom, kako je on to i sam priznao u svojem 
članku, napisanom povodom ,,Otaca i d j e c e“ : 

„Sav uzrok nesporazumaka, — piše on, — sva je, kako 
se ono kaže, ,,bieda” bila u tome, što bazarovski tip, što sam 
ga prikazao, nije prošao postepene faze, koje obično prolaze 
književni tipovi. Njemu nije u dio pala, kao što je pala Onje- 
ginu i Pečorinu — epoka idealizacije, sućutnoga uzhićenja. 
U samom trenutku, čim se je pojavio novi čovjek — Bazarov, — 
pisac ga je motrio kritičkim okom i objektivno. To je mnoge i 
mnoge smelo — i, tko bi znao, — u tome je možda bila nepravda, 
ako nije bila pogreška. Bazarovljev tip imao je barem toliko 
prava na idealizovanje, kako su na to imali pravo i prijašnji 
tipovi' 

Ujedno je Turgenjevljeva pogreška bila i u tome, što on 
novim ljudima, prikazanim u licu Bazarova, nije priznavao 
oduševljenja ni preimućtva nedostataka oduševljenih ljudi ; 
protivno, ti su mu se ljudi činili skepticima i negatorima 
svega, pa ih je i prozvao nihilistama, sbog čega je i 
planula čitava borba, kako o tome govori i sam Turgenjev u 
jur spomenutom članku : 

,,Riečju „nihilizam”, što sam ju ja upotrebio, okoristiše se 
mnogi, koji su samo čekali na slučaj ili izliku, da ustave pokret, 
koji je bio ovladao ruskim družtvom. Nisam ja tu rieč upotrebio, 
da koga prekorim, nije mi bila nakana, da koga uvriedim, već 
sam ju upotrebio kao točan i umjestan izražaj historijske činje¬ 
nice, što se je bila pojavila : ta rieč bijaše pretvorena u orudje 
denuncijacije, nemilosrdne osude, malo ne kao žig sramote”. 

Glavni razlog toj kobnoj pogreški bijaše to, što je Tur¬ 
genjev od god. 1855. najvećim dielom živio u inozemstvu te je 
u Rusiju dolazio tek kadikad, i to samo na kratko vrieme. On je iz 
daleka pratio pokret šestdesetih godina, ali ga nije neposredno 
proživljivao u samoj njegovoj kolotečini i tako je malo po malo 
počeo gubiti svoj negdašnji osjećaj za rusku zbiljnost. Sva 
njegova najbolja djela prije romana ,,U Predvečerje” 
predočuju Rusiju prije reformi, Rusiju četrdesetih godina, koju 
je on proučio još u mladosti. A tada se je rusko družtvo pod 



utjecajem reformi šestdesetih godina stalo brzo preobrazi vati, 
a navike se posvema mienjati. Turgenjevu nije bilo moguće 
da te promjene pozorno prati, jer je živio u inozemstvu i mjesto 
da stvara, crpeći svoje ljude neposredno iz zbiljnoga života, 
on se je morao često oslanjati na abstraktne obzire i naga- 
djati. Glavni nedostatak „Otaca i d j e c e“ jest u tome, 
što se većina mladosti nije mogla upoznati u Bazarovu, izu¬ 
zevši možda jedinoga Pisareva, a i taj, uzevši Turgenjevljevoga 
Bazarova izhodištem svojeg razmatranja, stvorio je svoga vla¬ 
stitoga Bazarova. 

Ovu obstojnost valja uzeti na um, kad se razmatra kašnje 
Turgenjevljevo djelovanje, koje je iza toga, od godine dogodine, 
sve više i više gubilo neposredni savez s tokom ruskoga života, 
kakav je imalo tečajem četrdesetih i petdesetih godina. Pod 
živim dojmom neuspjeha, što je snašao roman ,,Otci i djeca”, 
Turgenjev je napisao god. 1864. studij „Dostaje”, u kojem 
je izrazio, da je uvriedjen i ožalošćen, što je došao u nesklad 
s ruskim družtvom. Ali se u tom djelcu ne razabire tek hir 
uvriedjenoga umjetnika. Ono je prepunjeno razočaranja životom 
u obćem njegovom smislu, te se u njemu razabiru početci onoga 
pesimističkoga mišljenja, što se je sve više i više razvijalo u 
Turgenjevu prema koncu njegovoga života. 

Ova pesimistička dispozicija još se je s većom snagom od¬ 
razila u romanu ,,D i m 4 ’ (1867.), u kojem Turgenjev promatra 
sav ruski život sa svim njegovim kretanjem, strankama i udru¬ 
ženjima kao dim i utvaru ; osobito su u tom romanu dobili 
ruski emigranti u Londonu, koje Turgenjev tako otvoreno ob- 
tužuje, da je, primjerice, Ogarev prikazan pod skroz prozirnim 
pseudonimom Gubareva. 

Kašnje, u posljednjem razdoblju Turgenjevljeva knji¬ 
ževnoga djelovanja najbolje mu je uspjela pripoviest „Pro¬ 
ljetne vode“ (1871), u kojoj se je ponovno vratio staroj 
temi iz cvatuće dobe svoga pisanja, — prikazivanju bezzna- 
čajnoga vlastelina, i roman „Nov' 1 (1876.) — posljednji po¬ 
kušaj, da bude, štono rieč, au courant s ruskim životom, u 
kojem je prikazao pokret sedamdesetih godina; ali taj po¬ 
kušaj pokazao je još jednom svu nemogućnost, da predoči 
nove tipove i pojave ruskoga života, živući u inozemstvu, da ih 



ne proučava na njihovom vrelu. Kao veliki umjetnik, Turgenjev 
je stvorio nešto, što je u velike nalikovalo istini te bilo i živo, 
a uz to je i u tom romanu opet proveo svoju omiljelu tendenciju 
hamletstva i don kihotstva. Ali mladi ljudi sedamdesetih godina 
još su se manje prepoznavali u tipovima ,,N o v a ”, nego li mladi 
naraštaj šestdesetih godina u tipu -— Bazarova. Neuspjeh 
,,N ovoga t 1 a” (Nov) zbog množtva negativnih kritičkih 
ocjena, dojmio se je Turgenjeva opet veoma bolno, te je još više 
omračio njegovu dušu. 

U razmacima medju spomenutim većim djelima toga raz¬ 
doblja Turgenjev je napisao svu silu sitnih pripoviesti : Pri¬ 
kaze (1863.), Pseto (1866.), Sgoda poručnika Jer- 
g u n o v a (1866.), Brigadir (1866), Nesretnica (1868.), 
Čudna sgoda (1869.), Kralj Lear u stepi (1870.), 
Kuc-kuc-kuc (1870.), Pegaz (1871.), Konac Čerto- 
phanova (1872.), Punin i Baburin (1874.), Žive 
moći (1875.), Ura (1875.), Kuca (1875.), San (1876.), 
Pripoviest otca Alelcseja (1877.). Napokon je u 
smrtnoj bolesti napisao Pjesan slavodobitne lju¬ 
bavi (1881.), Klaru Milić (1882.), Pjesme u prozi 
(1882.) i Požar 11a moru (1883.). Sva su ova djela u umjet¬ 
ničkom pogledu više manje savršena te u mnogome napominju 
prijašnjega Turgenjeva, ali ni iz daleka ne imadu one važnosti, 
koju imadu djela iz prvih triju perioda njegovoga djelovanja. 
U ovim djelima Turgenjev je živio prošlošću, onom zalihom doj¬ 
mova, koju je pribrao u najboljim godinama svoga života. 

VIII. 

Kao umjetnik Turgenjev je bez dvojbe prva veličina medju 
pripoviedačima četrdesetih godina, te se ukazuje dostojnim na¬ 
sljednikom Puškina, čijim se je učenikom vazda smatrao. Ali je 
učenik uza sav utjecaj učiteljev umio da obradi svoj samostalni 
turgenjevski slog, te je i sam stvorio svu silu učenika, ostavivši 
iza sebe duboki trag u ruskoj književnosti. Turgenjev je, može 
se reći, stvorio rusku umjetnu novelu, razvivši ju do vanrednoga 
savršenstva po ljepoti i harmoniji izlaganja i podjelbe dielova, 
po naravnoj jednostavnosti i realizmu. 



Osobitost Turgenjevljeva sloga jest u neobičnoj mekoći i 
nježnosti tonova uz neku maglovitost kolorita, koja podsjeća na 
zrak i nebo srednje Rusije. U Turgenjeva ne ćete naći nijedne 
rezke i krupne crte, ni jedne jarke boje. Predmeti, što ih on pri¬ 
kazuje, ne ustaju na jednoć pred nama u svoj svojoj veličini, već 
se polagano obrisuju u množtvu sitnih potankosti sa svim najfi¬ 
nijim nuancama. Turgenjev se je u umjetničkom pogledu najviše 
proslavio svojim opisima krajeva, razasutim po svim njegovim 
djelima, no koii pretežno prikazuju prirodu njegova zavičaja — 
srednje Rusije. 

Uz to vješto slikanje prirode Turgenjev se je odlikovao 
jednakom vještinom, da umjetničkom dražesti prikaže i anali- 
zuje razne faze nježne strasti, pa je u tom pogledu uživao glas 
poznavaoca ženskoga srca. Često su ga označivali posebnim epi¬ 
tet onom „pjesnikom ljubavi". Napokon, uz tipove mužkaraca, 
djela Turgenjevljeva sadržavaju čitavu galeriju ruskih žena 
četrdesetih i petdesetih godina, ocrtanih uprav genijalnom sa- 
vršenošćn. Tipovi, kao što su Nataša u Rudinu, Liza u Ple¬ 
mićkom gniezdu, Jelena u Predvečerju, pak Asja 
i drugi, postadoše izvjesnim oznakama, kakono to bijaše Puški - 
nova Olga i Tatjana. Osobito se opaža, kako u djelima Tur- 
genjevljevim, tako i kod većine pripoviedača četrdesetih godina, 
da žene stoje neizmjerno više nad mužkarcima te one jedine sa¬ 
činjavaju realne pozitivne tipove u Turgenjevljevim djelima. 
Vrlo se često, rek bi navlaš, predočuju ženske u svoj svojoj ćudo¬ 
rednoj visini, da zasjene ništetnost mužkih heroja, koji se uz 
njih prikazuju. 

Ne samo u umjetničkom, nego i u umnom pogledu valja 
Turgenjeva staviti na čelo pripoviedača četrdesetih godina. 
Spremajući se, da se uzmogne baviti znanošću, on je umio da 
stane na čelo pokretu kao ponajnaobraženiji čovjek četrdesetih 
godina, Koji je temeljito proučio Hegelovu filozofiju, koja se 
za onda smatrala vrhuncem evropske prosvjete. Pa ako si on 
nije kašnje usvojio novo pozitivno naziranje o svietu, ipak je 
za vazda ostao slobodni mislilac, koji se je otresao svih pred- 
razsuda surovoga neznanja. 

Pod konac života, od početka šestdesetih godina, počinju 
se u njegovim djelima pomaljati prvi začetci pesimizma. Tako 



je već u romanu ,,U p r e d v e č e r j e" sve iznenadio pesimi- 
stičkom frazom : imamo li mi pravo na život i nije li već to, 
što živimo, — zločinstvo, za koje moramo trpjeti kaznu u našem 
životu? Taj pesimizam konačno se je odrazio u djelcu ,,D o s t a 
j e", a zatim u ,,Pjesmama u prozi". Izvor toga pesi¬ 
mizma ima se tražiti u svoj prošlosti Turgenjevljevoj, počevši 
od djetinjskih dojmova, od raztvornoga utjecaja reakcije pet- 
desetih godina, pak sve do množtva životnoga izkustva i onih 
književnih neuspjeha, što su snalazili Turgenjeva u drugoj po¬ 
lovici njegovoga života. Ne valja pri tome zaboraviti, da i 
sam onaj duh analize i skepticizma, štono proniče školu pri- 
poviedača četrdesetih godina, vodi ravno k pesimizmu kao i 
svaki skepticizam. 

Po političkim nazorima Turgenjev je uviek bio i ostao slo¬ 
bodoumnim privrženikom mirnoga napredka s demokratskom 
težnjom k narodu, Jer je bio zapadnjak, to se je i on, kao i Hercen 
i mnogi drugi ljudi četrdesetih godina, zadojio i nekojim ide¬ 
jama slavenofilstva, pri čemu je jednako prodirao u nedostatke 
i skrajnosti i zapadnjaka i slavenofila . . . ,,Ja sam — piše 
Turgenjev u svojem članku o Bazarovu,-koreniti nepo¬ 

pravljivi zapadnjak, pa toga nikad nisam tajio ni ne tajim ; 
pa ipak sam, uzprkos svemu tomu, sa osobitim zadovoljstvom 
ocrtao u Panšinu (P 1 e m i ć k o g n i e z d o) sve komične 
i rdjave strane zapadnjačtva te dopustio, da ga slavenofil La- 
vreckij u svim točkama potuče". — I obratno, u ,,D i m u" 
naći ćete niz snažnih filipika protiv slavenofila. 

Kao estetičar, Turgenjev je vazda bio strogi realista. 
Tako u članku, napisanu povodom ,,Otaca i djece", veli: 
Često sam čuo i čitao u kritičkim študijama, da ja u svojim 
djelima ,,polazim od ideje", ili da ,,provodim ideju" ; neki 
su me sbog toga hvalili, drugi kudili ; no ja moram priznati, 
da nikad nisam pokušao ,,stvoriti lice", nisam li izhodištem 
imao živo lice, nipošto ideju, lice, kojemu se postepeno pri- 
birahu i prikupljahu potrebni elementi. Ne imajući velik dar 
slobodnoga iznalaženja, ja sam vazda trebao dano tlo, po ko¬ 
jemu bih mogao tvrdo koracati" ... I dalje u istom članku, 
obraćajući se na mlade pisce svojim staračkim savjetima, on 
veli : ,,Nuždno je, da neprestano obćimo u okolini, koju že- 

limo predočiti, potrebna je istinoljubivost, neumorna istino¬ 
ljubivost prema vlastitim osjećajima ; potrebna je sloboda, 
podpuna sloboda nazora i shvaćanja — i napokon, potrebna 
je naobrazba i znanje” . . . 

Ovim estetskim nazorima objašnjuje se i to, što Turgenjev 
u šestdesetim godinama nije osobito volio francezku književnost 
V. Hugona, Dumasa i Balzaca ; ali deset godina kašnje spri- 
jateljuje se već u Parizu s Flaubertom i Augierom, Daudetom, 
i Goncourtom, zaštićuje Zolu i Maupassanta te postavlja fran¬ 
cezku beletristiku na prvo mjesto u savremenim zapadno¬ 
evropskim književnostima. Godine 1877. smogao je toliko 
volje i vremena, da prevede dvie pripoviesti Flaubertove. Ovaj 
okret u Turgenjevljevim nazorima o francezkoj književnosti, 
objašnjuje nam to, što je od konca šestdesetih godina zavla¬ 
dala u Francezkoj naravna škola, srodna Turgenjevu po nje¬ 
govim tradicijama, pa je on mnogo činio i riečju i primjerom, 
da se ta škola razširi i učvrsti u Francezkoj. Sami spisatelji 
nove francezke škole priznavali su, da je Turgenjev vršio na 
njih silan utjecaj te su njegovi estetski nazori bili za njih u 
neku ruku prava objava. U razgovorima s predstavnicima 
novijega naturalizma dokazivao im je on, kako je neobhodno, 
da se okane zastarjelih romantičkih oblika, da napuste pisanje 
romana sa izmišljenim fantastičkim i zamršenim kombina¬ 
cijama, spletkama i manequinima mjesto živih ljudi, i zahtievao 
je, da spisatelji predočuju život, ništa drugo nego život. Roman, 
veli on, najnoviji je oblik umjetničke književnosti, i sada, kad 
se književni ukus počinje očišćivati, valja odbaciti sva rdjava 
pomagala, uzvisiti i ujednostaviti onu umjetnost, koja mora 
da postane povjestnicom života. Laž, licumjernost, 
sentimentalnost i zvučna retorika imadjahu u Turgenjevu 
odlučnoga protivnika ; ali, pfopoviedajući naturalizam, on 
nije nikada prekoračio izvjestnih granica, odsudjujući strogo 
skrajnosti, u koje su padali francezki naturalisti. 

ostala djela. 

I. 

\A a koliko bile one vlastitosti, o kojima progovorismo na 
/ V početku predjašnjega poglavlja, obće svim pripoviedačima 
četrdesetih godina tako, da ih vežu sve u jednu školu, ipak 
to nije smetalo, da svaki od tih pisaca imade svoju izvjestno 
odredjenu individualnost, svoje naziranje o svietu, svoje ideale, 
svoj značaj i način stvaranja, u kratko, svoju spisateljsku 
fizionomiju, ne samo različnu od fizionomije drugova, nego 
u nekim odnosima i posve protivnu. Za to nam kod prouča¬ 
vanja pripoviedača četrdesetih godina može mnogo koristiti, 
ako ih medjusobno uzporedimo, što će nam jasno iztaći ose- 
bine svakoga pojedinoga. 

Tako prije svega opažamo oprečnost izmedju Turgenjeva 
i Gončarova. No prije nego pristupimo karakteristici književ¬ 
noga djelovanja Ivana Aleksandrovića Gončarova, smatramo 
da je nuždno nanizati važnije činjenice iz njegovoga života. 

Otac I. A. Gončarova bio je izmedju bogatih trgovaca u 
Simbirsku. Obitelj Gončarevih stanovala je u Simbirsku u ve¬ 
likom kamenom domu, koji je imao pročelja u tri ulice. 

,,Naša je kuća bila, — piše Gončarov u svojim uspome¬ 
nama, — štono rieč, puna čaša, kako je u ostalom bilo kod svih 
ljudi s porodicom u provinciji, koji su imali u blizini svoja sela. 



Veliko dvorište, pače dva dvorišta s mnogim nuzsgradama : 
za služinčad, konjušnice, staje za rogato blago, suše, hambari, 
kokošinjaci i kupalište. Naši konji, krave, pače koze, ovce, ko¬ 
koši i patke, sve je to naseljivalo oba dvorišta. Hambari, po¬ 
drumi, ledvenice sve je bilo prenapunjeno zalihama žita, brašna, 
raznoga povrća i drugoga živeža za naše uzdržavanje kao i za 
hranu mnogobrojne služinčadi. U kratko, to bijaše cielo imanje, 
selo”. — 

Eto posred toga obilja rodio se je I. A. Gončarov 6. srpnja 
1812. god. U djelima svakoga pisca, ako i ne nadjete izravnih 
životopisnili podataka, u svakom se slučaju donekle odrazuje 
duh, značaj kao i gdjekoja crta okoline i prilike djetinjstva spi¬ 
sateljeva. Tako nema dvojbe, da je u „Sanji O b 1 o m o v a” 
prikazan život, što je nalikovao onomu, što ga je Gončarov 
promatrao u djetinjstvu u roditeljskoj kući. Medjutim i on sam 
govori u svojim uspomenama : 

,,Kad sam došao kući, nakon završetka sveučilištnih nauka, 
mene je zaokupila ona ista „oblomovštinaT kakvu sam 
promatrao u djetinjstvu. Sama vanjština rodnoga 
grada nije pružala ništa drugo, do li slike sna i zastoja. Isti ve¬ 
ćinom drveni, posivjeli od vremena domovi i kućice sa meza¬ 
ninima, s vrtićima, kadšto sa stupovima, okruženim jamama, 
gusto obraštenim dračem i koprivom, bezkrajni obori ; isti dr¬ 
veni pločnici sa manjkajućim daskama, ista pustoš i tišina po 
ulicama, pokrivenima gustim slojevima prašine. Svom se ulicom 
čuje, kad vrstu daljine dolaze kola ili prolaznik lupka čizmama 
po drvenom pločniku. I samomu ti se hoće da zaspiš, gledajući 
tu tišinu, pospane prozore sa spuštenim zavjesama i zatvo¬ 
renim kapcima, pospana lica ljudi, što sjede u kućama ili što 
ih sretaš na ulici. „Nemamo što bi činili — kao da, zievajući, 
misli svako to čeljade, gledajući lieno u vas : ,,ne žurimo se, ži¬ 
vimo, kruh žvačemo, i nebo zadimljujemo“. 

Bilo bi dakako krivo, kad bismo uzeli, da je Gončarov 
svoju Oblomovku fotografskom točnošću ocrtao sa svoga rodi¬ 
teljskoga doma. Bilo je u tom domu i mnogo toga, što nije na- 
pominjalo oblomovštinu. 

U Gončarovljevih bilo je četvero djece: dva sina i dvie kćeri. 
Gončarov je rano izgubio otca, bile su mu istom tri godine, 



ali mu je otca podpuno nadomjestio kum, bivši pomorac, koji 
se je sasvim nastanio u domu Gončarovljevih, stopio se s nji¬ 
hovom porodicom. To je bio u svoje doba napredan čovjek, 
slobodni zidar, koji je podržavao prijateljske odnose sa deka- 
bristima, uman, naobražen, živahan čovjek, on je u Simbirsku 
uživao sveobću ljubav i poštovanje, te se je oko njega sabiralo 
ponajbolje đružtvo toga grada 

,,Jabukov (kako ga Gončarov nazivlje u svojim uspome¬ 
nama), bio je kum nas djece. Po smrti našega otca, on je sve 
više navikavao na našu obitelj, a zatim je sudjelovao kod na¬ 
šega uzgoja. To ga je zanimalo, to je izpunjavalo njegov život. 
Dobri pomorac skupio nas je oko sebe, uzeo nas je pod svoje 
okrilje, a mi prionusmo uza nj djetinjim srcima, zaboravivši 
na pravog otca. On je bio najbolji savjetnik naše majke i ruko¬ 
vodio je naš uzgoj. Jabukov je bio podpuno prosvietljeni čovjek. 
Njegova naobrazba ograničivala se je na tehničko znanje po¬ 
morstva, što ga je stekao u pomorskoj službi. To znanje upod- 
punjivao je neprestanim čitanjem iz svih struka znanosti, nije 
žalio novaca, da naručuje iz priestolnice žurnale, knjige i bro¬ 
šure. Čim bi u novinama pročitao oglašenu koju knjigu, koja 
mu se po naslovu činila zanimivom, odmah je pisao u priestol- 
nicu po nju. Romana, i u obće beletristiku, nije čitao, te je sve 
krupnije predstavnike tadašnje književnosti poznavao većinom 
po čuvenju. Naručivao je knjige povjestničkoga sadržaja i 
novine. 

,,Naša majka, zahvalna mu, što je preuzeo na se težki dio 
briga o našem uzgoju, preuzela je skrb za njegov život i njegovo 
kućanstvo. Njegova služinčad, kuhari i kočijaši, sjedinila se 
s našom pod materinim ravnanjem i mi smo živjeli kao jedna obća 
obitelj. Sve materijalne brige pale su u dio materi, izvrstnoj, 
vještoj gospodarici. Intelektualne brige zapale su njega. 

,,Majka nas je ljubila, ali ne onom sentimentalnom, životinj¬ 
skom ljubavi, koja se očituje u žarkom milovanju, koja podu¬ 
pire i ugadja djetinjim mušicama te kvari djecu. Ona nas je 
razumno ljubila, prateći neoslabljivom brižljivošću svaki naš 
korak, te je strogo i pravedno dielila svoje simpatije medju svoje 
četvero djece. Ona je mnogo zahtievala od djece i ne bi propu¬ 
stila bez kazni ili prigovora nikakvu obiest, osobito ako se je 

u toj obiesti krila klica buduće zloće. Bila je neumoljiva. Zato 
je Petar Andrejević Jabukov, koji nam je nadomještao otca, 
bio dobar te nas mazio . . . Znalo se dogoditi, da je koje počinilo 
kakvu obiest : popelo se na krov ili na stablo, provalilo s ulič- 
njacima u susjedni vrt, ili bi se ja i brat popeli na toranj, — a 
mati za to dozna i pošalje služinče, da toga obiestnika dovede 
k njoj. Eto u takvim prigodama bio bi naš spas odjel, u kojem 
je stanovao kum Jabukov. On bi odmah znao, o čemu se radi. 
Dodje sluga ili sobarica i zove kojega od nas : ,,Izvolite k ma¬ 
mici \” — „Nosi se V’ ili ,,na polje !” —lakonično bi zapovjedio 
pomorac neželjenomu glasniku. Medjutim bi se majčin gniev 
smirio i čitava bi se stvar ograničila ukorom, mjesto da majka 
poteže za uha ili zapovjedi klečati, što je za onda bilo veoma 
razprostranjeno sredstvo, da se obiestna i nevaljana djeca smire 
i obrate na pravi put . . . 

,,Što je više Jabukov stario, a ja rastao, izmedju mene 
i njega nastajahu čvršći odnosi, on je meni predavao, a ja sam 
živo prihvaćao njegovo ozbiljno tehničko znanje čiste i prak¬ 
tične matematike. Osobito su jasni i neocjenjivi bili za me nje¬ 
govi razgovori o matematičkom i prirodnom zemljopisu, astro¬ 
nomiji, u obće kozmogoniji, zatim morskoj piovitbi. On me je 
upoznao sa kartom zvjezdanoga neba, razjasnio mi je gibanje 
planeta, kretanje zemlje, sve ono, čega nisu umjeli ili nisu htjeli 
činiti moji školski nastavnici. Vidio sam, da su ovi bili djeca 
naprama Jabukovu u tom tehničkom znanju, što sam ga 
primao od njega. Imao je i neke pomorske sprave : dalekozor, 
sekstant, kronometar. Medju njegovim knjigama bijaše puto¬ 
pisa svih plovaca, koji su plovili oko svieta, počevši od Cooka 
do najnovijih vremena. 

Ja sam pohlepno gutao njegovo pripoviedanje i čitao 
putopise. „Ah, da je tebi učiniti barem četiri morske kam¬ 
panje (morskom kampanjom smatra se svako polugodište, 
provedeno na moru), to bi mene razveselilo !” — govorio mi 
je Jabukov često, kad bi se svršavali naši razgovori. Mjesto da 
mu što odgovorim, ja bih se zamislio: tada me je nešto već 
mamilo na more ili barem k vodi. Da je on predvidio, da ću 
s vremenom učiniti pet kampanja — pak k tomu još oko svieta ! 
Kad bi se podavao misticizmu, mogao bih još pomisliti, da 

A. M. Skabičevskij: Povjest novije ruske književnosti I 1 3 

mi nije puki slučaj dao takvoga učitelja za buduće moje daleko 
putovanje. U ostalom, i mimo toga, mene su često široki raz- 
ljevi Volge, s množtvom poput labudova bielih jedrenjača ma¬ 
mili nekud u daljinu. Još kao diete znao sam se često po čitave 
ure zagledavati u tu široku struju vode. 

,,I nakon moga dolazka u Petrograd u meni je živjela strast 
za vodom. Ne znam, da li je to bilo od pripoviedanja kumova 
i pročitanih putopisa ili od širokoga razdolja volžke vode, no 
strast prema moru živjela je u mojoj duši. Šetajući po Vasi- 
ljevskom ostrovu, s nasladom bih se zagledavao u inostrane 
brodove, te udisao miris smole i konopa. Čim sam došao u Pe¬ 
trograd, požurio sam se prije svega, da posjetim Kronštadt 
te da razgledam more i sve pomorsko”. 

Uzimajući u obzir taj plemeniti utjecaj prosvietljenoga, 
čovječnoga i naprednoga čovjeka na kumče, koje je žarko ljubio, 
valja zabilježiti i tu veoma važnu okolnost iz djetinjih godina 
Gončarova, da makar su u kući njegovih roditelja vladali pa- 
trijarkalni odnošaji s podpunom njihovom, vjekovima posve¬ 
ćenom rutinom, ipak nisu ni iz daleka bili tako mračni i okrutni, 
kako su bili u porodici Turgenjeva. 

Gončarev opisuje svoga kuma kao čovjeka nagla, ali koji 
nije nikad ovršio prietnja, što bi ih izrekao, kad bi u njemu uz- 
plamtio trenutačni gniev. A mati njegova, sudeći po svim po¬ 
datcima, bijaše uza svu svoju strogost žena mekana i dobro¬ 
ćudna. U kratko, Gončarov nije iz svoga djetinjstva ponesao 
takve težke ogorčene uspomene, kakve je ponesao Turgenjev, 
a to čini medju njima vrlo važnu i bitnu razliku. 

II. 

Početnu naobrazbu crpao je Gončarov u privatnim gradskim 
zavodima, medju inim kod nekoga svećenika, koji je boravio 
u susjedstvu, na imanju kneginje Hovanske. Ovaj svećenik 
držao je posebni penzionat za djecu tamošnjih plemića. Bio 
je to naobražen čovjek, koji je svršio tečaj u kazanskoj du¬ 
hovnoj akademiji, otmjene vanjštine i liepogaponašanja. Oženjen 
je bio s nekom Francezkinjom, koja je muževljeve pitomce 
podučavala u francezkom jeziku. U ovom originalnom penzio- 



natu našao je Gončarov i malu raznoliku knjižnicu, u kojoj je 
odkrio putopise Cookove i Krašeninikovljeve, Mungo Parka i 
Pallasa, Karamzina i Golikova, Rollina i Milota, djela Nahi- 
mova i Racinea, Lomonosova, Deržavina, Fonvizina i Tassa, ću¬ 
doredne pripoviesti za djecu Berkenja, Fenelonova ,,Telemaka , \ 
mračne romane Ratclifove, Saksonskoga razbojnika, svezak 
djela: ,,Ključ k tajnostima prirod e“ Eckerthausena, 
„Bora Korolevića i Jeruslana L a z are vi ća“. Sve 
je ovo dojmljivi dječak na jagmu gutao, pa si je lako moći 
pomisliti, kakva je mješavina nastala od toga u glavi daro¬ 
vitoga dječaka. 

God. 1882., kad je Ivanu Gončarovu bilo deset godina, 
odvezli su ga u Moskvu na daljnje nauke te ga smjestiše u neki 
srednji učevni zavod. Tako je Gončarov već od desete godine 
počeo provoditi život van porodičnoga kruga ; kući bi od toga 
vremena dolazio samo ljeti, a ostalo je vrieme provodio u Moskvi. 
Za nauka u srednjem učilištu on je revno čitao sve, što bi mu 
dopalo ruku, te je već prije dolazka na sveučilište upoznao 
francezku beletrističku književnost, preveo je dapače na ruski 
jezik roman Eugena Suea : Artagule, kojega je odlomak 
bio odštampan u Teleskopu 1832. godine. 

Godine 1830. bio je Gončarov pripravljen, da stupi na 
sveučilište, nu pošto su te godine radi kolere sveučilišta bila 
zatvorena, to je on prijamni izpit polagao tek godine 1831. Po 
njegovim riečima, on je u ono doba znao vrlo dobro francezki, 
njemački, donekle i englezki i latinski ; prevodio je Cornelija 
Nepota s knjige. Ne dugo prije prijamnoga izpita došao je 
od ministarstva prosvjete propis, da se od onih, što žele stupiti 
na sveučilište, u književni fakultet, ima tražiti i znanje grčkoga 
jezika ; to je u velike zbunilo Gončarova. ,,Ja i drugi, — piše 
Gončarov u svojim uspomenama, — koji smo kanili stupiti 
u književni odjel, bacili smo se na šareno mikroskopično pismo 
grčko, najmismo si učitelja, pa odloživši sve ostalo, pozaba- 
vismo se slovnicom i sintaksom i s tim oskudnim, na brzu ruku 
stečenim znanjem, došli smo na prijamni izpit. Taj grčki jezik 
razhladio je u velike moje vruće nade. — Ali sve se je sretno 
svršilo . . . Kašnje sam dočuo, da oblasti nisu htjele otežčavati 
pristup na sveučilište radi grčkoga jezika te su prepuštale uči- 

teljima, da obzirno pitaju iz grčkoga, jer grčki jezik bijaše 
odveć kasno uvršten u program prijamnog izpita . . .” r J 

Na sveučilištu sproveo je Gončarov sav tadašnji trogo¬ 
dišnji tečaj, dakle sve do god. 1834.; slušao je Nadeždina, Kače- 
novskoga, Ševireva i dr. Uz obći sastav profesora biologijskoga 
fakulteta na moskovskom sveučilištu one dobe, nije Gončarov 
mogao mnogo naučiti iz svršenoga tečaja, a osim toga nije se 
bio pridružio nijednomu djačkomu udruženju, kojih je baš u 
ono doba bilo više na moskovskom sveučilištu, ni k udruženju 
Stankevićevu, ni k Hercenovu. Uza sve to nije sveučilištni 
tečaj za Gončarova prošao bez traga, kako o tome sam bilježi u 
svojim uspomenama : ,,Službeni sveučilištni tečaj svršio je, 
ali je utjecaj sveučilišta dalje trajao. Izgubivši s vida svoje 
drugove sa svoga fakulteta, nisam zaboravljao na profesore i 
njihove savjete. U Petrogradu, proučavajući brižno strane knji¬ 
ževnosti, ja sam svoje zanimanje udesio po svojoj metodi i prema 
onim uputama, što su nam ih davali na sveučilištu naši ljub¬ 
ljeni profesori’ 5 . 

Kad je god. 1834. svršio sveučilištni tečaj, Gončarov je, 
naravno, bio najžarči i sentimentalni romantik. U to doba naj¬ 
više se je razvio rom antici zam med ju ruskom mladeži. Bje- 
linskij je baš te godine započeo svoje književno djelovanje i u 
Moskvi su štampali prve njegove sastavke, prepune zanosnoga 
idealizma. U to je doba došlo do vrhunca klanjanje Puškinovu 
talentu, a uz to je mladež njegovala ideale Schillerove, oboža¬ 
vala je Hofmana, ali je uza sve to čitala i Marlinskoga. 

Kad je svršio sveučilištne nauke, Gončarov je odputovao 
u svoj zavičaj, gdje ga je umah okružila rodna oblomovština. 
,,Mene je, piše on, kao para zaokupila domaća udobnost. Mnogi 
su čitatelji naravno okusili nakon dugog odsuća sladost po¬ 
vratka k rodbini svojoj, pa će pojmiti, da sam se u prvim danima 
posvema podao sladkoj njezi ugadjanja i pomnje. Domaći nisu 
gotovo dopuštali, da što poželiš : sve je davno bilo gotovo, 
predvidjeno. Osim porodice i stari sluge s pestinjom na čelu, 
paze ti na oči, domišljaju se tvojim ukusima i navikama: gdje je 
stajao moj pisaći stol, u kojem sam naslonjaču vazda sjedio, 
kako mi valja udesiti postelju. Kuhar se domišlja, što sam naj- 
volio jesti, i sve me se ne mogu nagledati”. 

Čitavu godinu dana proživio je Gončarov u zavičaju, ne 
doduše posve u plandovanju, jer je ne dugo iza dolazka svoga 
bio pozvan da bude tajnikom u gubernatorovoj pisarni, a jer je 
za godinu dana bio gubernator pozvan u Petrograd, to je i Gon¬ 
čarov s čitavom njegovom pisarnom pošao onamo (1835.). 

Došavši u Petrograd, Gončarov je stupio u službu u mini¬ 
starstvo financija, u odsjek za vanjsku trgovinu, izprva kao 
prevodilac, a kasnije kao predstojnik. Od toga doba počinje se 
u njegovom životu obrazovati njegov ćudoredni i umni sviet, te 
razvijati talenat. Na žalost, o tom razdoblju Gončarovljeva 
života možemo saobćiti tek oskudne podatke tako, da je u do¬ 
kolici prevodio štogodj iz Schillerovih ili Goetheovih djela 
(prozu), iz Winkelmana kao i iz englezkih romana. Ne zna se 
ništa, da li je tečajem prvih pet godina svoga boravka u Petro- 
gradu pisao što izvorna, makar samo da razvija svoje sposob¬ 
nosti. Ali početkom četrdesetih godina, po njegovim vlastitim 
riečima (u članku : Bolje i kasno, nego nikada), za¬ 
mišljao je i pisao roman ,,0 bičan dogadja j". Po sadržaju 
romana možemo suditi, da je početkom četrdesetih godina Pe¬ 
trograd učinio od Gončarova ono isto, što je učinio i od junaka 
njegovoga romana, Aleksandra Adujeva, t. j. odsjekao je krila 
bujnoj fantaziji te je uzbudjenoga, sentimentalnoga provinci¬ 
jalnoga romantičara pretvorio u previše triezna realistu, kako 
ćemo niže vidjeti. Sam Gončarov u svojem članku : ,,B o 1 j e 
i kasno, nego nikada" ovako spaja prvi svoj roman sa 
svojom lienošću : 

,,Kad sam pisao ,,0 bičan dogadjaj", ja sam, naravno, 
i sebe imao pred očima, i mnoge meni slične, koji su učili kod 
kuće ili na sveučilištu, koji su živjeli po tihim mjestima, pod 
krilima matera, a kašnje se otrgnuše iz njege, iz domaćega 
gniezda sa suzama i provodima (kako je to opisano u prvim 
poglavljima ,,0 bičnoga dogadjaj a"), pa stigoše na 
glavno poprište djelovanja, u priestolni Petrograd." 

Kad je pisao roman ,,Običan dogadjaj", Gončarov se 
je već kretao u književnim krugovima. Sprijateljio se je sa 
porodicom Majkovljevih, pa je, po riečima I. P. Panajeva, mnogo 
doprinesao razvitku talenta A. Maj kova, budućega pjesnika, 
za onda još nadobudnoga dječaka (podrostka). U istoj porodici 

bio je i neki Solonicyn, bogat i prekrasno obrazovan čovjek, 
koji je odgajao Majkovljeve iz iskrenoga prijateljstva, koje 
ga je spajalo s porodicom. Solonicvn strastveno je volio koje¬ 
kakve domaće proslave, podhvate i osnove, pak želeći, da svoje 
mlade gojence potakne na književno zanimanje, i videći, da 
u njima imade nagnuća prema tomu, on je zamislio, da se u 
domaćem krugu Majkovljevih izdaje mali žurnal, te preuze 
na sebe, da će pojedine brojeve toga žurnala sam prepisivati 
i uvezivati. U tom žurnaliću pojaviše se i prvi književni poku¬ 
šaji Gončarova, u obliku dviju malenih brižno obradjenih epi¬ 
zodnih pripoviesti humorističkoga sadržaja. 

Godine 1846. upoznao se je Gončarov sa Bjelinskim i 
kolom mladih književnika, koji su se kupili oko Bjelinskoga 
te su sliedeće godine sačinjavali redakciju „Sovremennika”. 
I eto, 1847. godine, u prvim knjigama preporodjenoga ,,Sovre- 
menika” bio je odštampan roman ,,Običan dogadjaj”, 
koji je odmah svratio na se sveobću pažnju te pribavio mladomu 
spisatelju golem uspjeh medju čitateljstvom. Sliedeće 1848. 
godine bila je u ,,Sovremenniku” uvrštena manja crtica iz či¬ 
novničkoga života „I van Podžabrin”. 

III. 

Kazali smo već, da se Gončarov, kad je bio na sveučilištu, 
nije približio ni jednomu tada postojećemu udruženju mla¬ 
dosti. Došavši u Petrograd gotovo ravno sa školske klupe, još 
zelen, pun krasnih misli romantičnoga obilježja, poput Adujeva, 
on se je baš kao i junak njegove pripoviesti, odmah bacio u 
činovnički sviet hladnih, tvrdih praktičnih birokrata u duhu 
strica Petra Ivanovića Adujeva. To bijaše ona ista okolina 
birokratskoga oportunizma, o kojoj smo opetovano spomi¬ 
njali u ovoj knjizi, — okolina pristupna i liberalizmu u najumje¬ 
renijoj mjeri, koja se je borila proti kmetstvu te težila za evrop¬ 
skim napredkom na buržoaznom temelju i s englezkim ured¬ 
bama. Herojem te okoline i njezinim utjelovljenjem bijaše 
upravo Petar Ivanović Adujev, u kojemu Gončarov vidi slabo 
treptanje spoznaje neobhodnosti pravoga rada, ne rutinovanoga, 
već živoga rada u borbi sa sveruskim zastojem* Taj 

„živi rad’’ bijaše u tome, da je Adujev, postigavši već zname¬ 
niti položaj u službi, postavši ravnateljem, tajnim savjetnikom, 
postao još i tvorničarom. ,,Tada, — opaža Gončarov o toj obstoj- 
nosti, — od dvadesetih do četrdesetih godina bijaše to smiona 
novotarija, mal ne poniženje (ne govorim o tvorničarima- 
vlastelinima, koji su tvornice imali već na rodnim dobrima, 
pa su to bili njihovi nuzgredni poslovi, s kojima se sami nisu 
bavili). Tajni savjetnici slabo su se na to odvaživali. Čin toga 
nje dopuštao, a zvanje trgovca ne bijaše častno”. 

Ipak, takovi su bili rukovoditelji Gončarova. U onaj par, 
dok se je Turgenjev, koji se pridružio kolu Bjelinskoga, skupa 
s potonjim rješavao romanticizma putem filozofskoga mišljenja 
i usvajanjem širokih družtvenih ideala, Gončarov je taj proces 
obavljao pod utjecajem tajnih savjetnika, koji su postali na¬ 
pokon tako smioni, da su postajali tvorničari. 

To se je doskora odrazilo na Gončarovljevu shvaćanju 
svieta, a i na značaju njegovoga umjetničkoga stvaranja. Po 
svojim nazorima o svietu Gončarov se oštro razlikuje od 
ostalih pripoviedača četrdesetih godina, osobito od Turgenjeva, 
time, što u njemu nije bilo ni sjenke onoga skeptičnoga pogleda 
na život i ljude, ni onih filozofskih „refleksija”, kojima su izpu- 
njena djela svih ostalih beletrista te škole. Pogledi Gončarova 
na život odlikuju se sredovječnom neposrednošću, pa se u tom 
pogledu on, po svojim nazorima o svietu, ponajviše približuje 
Gogolju. On ne analizuje toliko život, ne trsi se, da zagleda u 
njegove dubine, koliko ga promatra u svoj njegovoj spoljašnoj 
raznoličnosti. Ovo neposredno promatranje uz podpuno pomanj¬ 
kanje analize i bijaše povodom, da je Bjelinskij, kad se je pojavio 
roman „Običan dogadjaj” ovako označio talenat Gonča¬ 
rova: „pjesnik, umjetnik i ništa više”; ,,on ne osjeća ni ljubavi 
ni neprijateljstva prema licima, što ih predočuje, ona ga ne ra¬ 
duju ni ne srde, on ne daje nikakvih ćudorednih pouka ni tim 
licima ni čitateljima ; on kano da misli : „tko je u zlu, taj za to 
i odgovara, a mene se to ne tiče”, — napokon rekao je Bje¬ 
linskij, da se Gončarov,,jedini od svih sadašnjih (u četrdesetim 
godinama) spisatelja približuje idealu čiste umjetnosti, dočim 
su se svi drugi udaljili od njega na neizmjernu daljinu — i 
baš za to uspievaju . . 

Iz ovoga neposrednoga promatranja života iztječu dva 
glavna svojstva Gončarovljeva stvaranja, kojima se razlikuje od 
Turgenjeva. Turgenjev se riedko kad upušta u potanko opisi¬ 
vanje vanjskih nuzgrednosti života. Pače, prikazujući heroje 
svojih pripoviesti, on se obično ograničuje na najvažnije, na one 
crte, koje se najviše iztiču, pa nastoji, da što brže pronikne 
u dubinu života, da opredieli nutarnji fliozofski smisao pred¬ 
meta ili ličnosti, koju predočuje. Kod Gončarova naprotiv pre- 
vladjuje spoljna plastika, težnja, da predmete ocrta u svim nji¬ 
hovim raznolčnim i sitnim potankostima. Ovim svojim svoj¬ 
stvom opet se približuje najviše Gogolju, koji se je izticao 
baš svojom strašću, da pronikne u mulj sitnica i prepiraka 
svagdanjega života. 

Uz ovu osobitost vidimo odmah i drugu, sasvim protivnu, 
koja je opet iztjecala iz pomanjkanja analize, te koju je Gon- 
čarov takodjer imao zajedno s Gogoljem : a to je strast za ši¬ 
roke obćenitosti. 

I zaista, analiza je već s toga nesklona širokomu poobćivanju, 
što teži za razčinjanjem života u njegove sastavne elemente. 
Za to su Turgenjevljeve osobe konkretne. Ne možete pokazati 
ni na jedan od tipova njegovih inteligentnih savremenika, 
što ih je stvorio, koji bi podpuno i svestrano obuhvaćao ljude 
četrdesetih godina. Hoćete li proučavati te ljude, morate uzeti 
čitav niz značajeva, što ih je Turgenjev iznio u djelima, napi¬ 
sanim u razno doba — i Rudina i Lavreckoga i Veretejeva i 
Litvinova, — pa se sami potruditi, da medju njima pronadjete 
ono, što je obćenito svim tim herojima. Gončarov je pak u 
ličnosti Rajskoga prikazao ljude četrdesetih godina u njihovim 
naj tipični j im svojstvima i crtama te Rajskij podpuno odra zuje 
pokoljenje svojega vieka. 

U romanu ,,Običan dogadjaj” već su se jarko iztaknula 
sva ta svojstva Gončarovljeva stvaranja. Ovdje ne smatramo 
suvišnim, da prije svega upozorimo na jednu okolnost, koja je 
do sele izmakla svima, koji su pisali o tom romanu, a ta je : — 
ne gledeći na očito posve organski pojav toga romana iz struja 
skroz ruskoga života, opaža se ipak neka daleka sličnost izmedju 
toga romana i Horace-om George Sandove. Tu valja uzeti 
u obzir ovu obstojnost, da je Horace izišao godine 1841. te 

bij aše književnom novošću baš u ono doba, kad je Gončarov za¬ 
mislio svoj roman „Običan dogadjaj”. Nije nevjero¬ 
jatno, da je taj roman zamišljen bio pod silnim dojmom H o- 
racea i taj dojam se je u njemu donekle odrazio. Velika je, na¬ 
ravno, razlika izmedju Horacea i Adujeva u tom pogledu, što 
oba junaka živu u skroz raznim okolinama : jedan u slobodnoj 
zemlji, u kojoj je ključao politički život, drugi u Rusiji nikola- 
jevske opoke ; jedan se je zbog toga mogao oduševljavati za 
politiku i tući se na barikadama, dočim su drugoga zanimali tek 
nebitni znakovi nebitnih odnošaja. Uza sve to opažate medju 
njima dosta srodnih crta. Roman George Sandove imao je u 
svoje doba u francezkom životu upravo takovo značenje, kakvo 
je imao i roman Gončarovljev u ruskom životu. On je prikazao 
u pravom svjetlu one glavobolne i slabokrvne mladiće, plemićke i 
gradjanske okoline, koji su iz pokrajine dolazili u priestolnice, da 
si tuj stvore karijeru, sa gordim i uzvišenim pomislima, pod utje¬ 
cajem romantičkih ideala tridesetih godina, pa su se stoga oma- 
tali Child-Haroldskim plaštem i umišljali si, da su odabranici, koji 
smiju prezirati sve, što ih okružuje, ali su se na posljedicu poka¬ 
zali posve nesposobnima u najjednostavnijim i prvotnim odno- 
šajima prema ljudima, te se izmirivali s rdjavom zbiljnošću, 
sa svim njezinim kalom. Horace je sin nebogate gradjanske po¬ 
rodice i dolazi poput Aleksandra Adujeva iz pokrajine, da u Pa¬ 
rizu uči za posijedne novce, što su ih njegovi roditelji prikupili 
od svojih suvišaka ; on stupa na pravnički fakultet, snatreći, 
da će se kašnje posvetiti politici, ali se slabo bavi naukom i u 
obće knjigama, smatrajući se prevelikim herojem, nego da se 
spusti do toga, da uči na pamet zakone te se vježba u rabulistici. 
Nakon čitavoga niza nevaljanština i gluposti, pokazavši se rdja- 
vim ljubavnikom, on se smiruje u prozaičkoj ulozi običnoga 
pokrajinskoga odvjetnika te publiciste srednje ruke u redovima 
oporbe. 

Stvorivši eru u Francezkoj, roman George Sandove morao 
je djelovati rek bi kao neki udarac, što budi i otrežnjuje, i na 
ruskoga žarkoga romantičara I. A. Gončarova. Običan doga¬ 
djaj bijaše upravo izraz toga otriežnjenja. Skupa s drugim 
vlastitostima Gončarovljeva stvaranja, u tom romanu vidimo 
još jednu, koja se neizmjenjivo ponavlja u svim kasnijim dje- 

lima njegovim. I ta vlastitost je arhaičnoga, sredovječnog obi¬ 
lježja. Baš kako sredovječni čovjek misli kontrastima, uz raj 
se njegovoj mašti prikazuje i pakao, uz svietli lik angjela, 
mračno lice Sotone, a taj se dualizam raznim načinom odrazuje 
u sredovječnoj umjetnosti, — tako i kod Gončareva susrećete u 
svakom romanu, u glavnom, uzporedbu dvaju oprečnih tipova: 
uz negativni tip stoji pozitivni, koji nam prvi zasjenjuje te sači¬ 
njava opreku prema njemu. Tako je Gončarov u „Običnom 
dogadjaju”, izvedavši na pozorište u licu promaženoga ro¬ 
mantičara Aleksandra Adujeva, ruskoga Horacea, postavio proti 
njemu trieznoga, umujućega realistu, ali uz neposrednost svoga 
naziranja o svietu nije si dugo razbijao glave, da smisli poziti¬ 
van tip, kako su se nad sličnim djelom mučili ostali pripoviedači 
četrdesetih godina, već je uzeo izpod ruke istom kakvoga god 
tajnoga savjetnika, na kojega se je namjerio i u kojega je uz to 
bila gradjanska sklonost za sticanjein glavnica putem trgovač¬ 
kih podhvata, pa je od njega skalupio pozitivan tip „trieznoga 
realiste”. Evo što sam Gončarov veli o prejednostavnoj filozo¬ 
fiji svojega romana : 

,,U borbi strica sa sinovcem odrazio se je tadašnji uprav 
započimajući prielom sa starim pojmovima i običajima — senti- 
metalnošću, karikaturnim uveličivanjem čuvstava prijateljstva 
i ljubavi, poezije, taštine, — ne manje porodična i domaća 
laž hinjenih, u bitnosti nepostojećih čuvstava (primjerice, ljubavi 
sa žutim cvietovima stare djevice tetke itd.), pusto ubijanje 
vremena na posjete, na suvišno gošćenje itd. 

,,U kratko, sva tašta, maštovna i hinjena strana starih 
navika, s običajnim zanosima mladosti prema uzvišenomu, 
velikomu, liepomu, prema efektima, sa hlepnjom izreći to u 
bučnoj prozi, najradje u stihovima. Sve se je to preživljivalo, 
odlazilo : pojaviše se prvi prosjevi nove zore, nečega trieznoga, 
stvarnoga, nuždnoga. Prvo, t. j. staro, izcrplo se je u prilici 
nećaka — i za to je on ocrtan vjernije, jasnije. Drugo, t. j. triezna 
spoznaja potrebe rada, znanja, izraženo je u prilici strica ; 
ali ta se je spoznaja tekar radjala, pokazali su se prvi simptomi, 
još je daleko bilo do podpunoga razvitka, pa je pojmljivo, što 
se je početak mogao odraziti slabo, nepodpuno, tek tu i tamo, 

u pojedinim licima i malenim skupinama, pak je prilika strica 
obradjena bljedje, nego li prilika nećaka . . 

,,Adujev , — čitamo niže, svršio je kao i većina ljudi onoga 
doba : poslušao je praktičnu mudrost stričevu, počeo je raditi 
u službi, pisao je u žurnalima (samo ne više stihovima) pak, 
proživjevši epoku mladenačkoga uzrujavanja, domogao se je 
pozitivnih dobara, kao većina, zapremio je u službi čvrsti po¬ 
ložaj i bogato se je oženio ; u kratko, uredio je svoje poslove. 
U tome i jest ,,običan dogadjaj” , . . 

IV. 

Podmirivši svojim prvim romanom danak svojoj mladosti 
i nasmijavši se nad njenim romantičnim zanosima u liku Alek¬ 
sandra Adujeva, Gončarov se je latio drugoga romana, koji 
ni z daleka nije više bio tako subjektivan, već u kojem se je 
njegova stvaralačka snaga očitovala u podpunom razcvatu. 
Valja medjutim opaziti, da su dva ostala Gončarovljeva romana 
„Oblomov” i „Odron”, makar je jedan iza drugoga 
izašao tek nakon deset godina, bila zamišljena gotovo u isto 
doba, te ih je autor i pisao uzporedo. Tako vidimo, da je u ,,111 u- 
strirovanom Album u”, što se je izdavao uz ,,S o v re¬ 
men n i k” god. 1848.—49., bio već priobćen „San Oblo- 
m o v a‘\ A sliedeće već godine 1849., bijaše zamišljen i „Od¬ 
ron” (,,Obryv“), kako se to može naslućivati po rečima u 
Gončarovljevim uspomenama. 

,,Roman je bio, — piše on, — zamišljen god. 1849., kad 
sam ja, nakon 14 godišnje odsutnosti, došao da obidjem rodbinu 
na Volgi. Tu su me hrpimice zaokupila lica starih znanaca, 
vidio sam još nezastarjeli patrijarkalni život, ali uza nj i nove 
mladice, mješavinu staroga sa mladim. Vrtovi, Volga, odroni 
uz Volgu, zavičajni zrak, uspomene djetinjstva — sve mi je to 
napunilo glavu i gotovo mi priečilo, da dovršim ,,Oblomova“, 
kojega je prvi dio bio napisan, dok su ostali bili još u mojoj 
glavi”. 

Godine 1852., posredovanjem A. S. Norova, ponudjeno 
bi Gončarovu, po ministarstvu pomorstva, da poduzme plo- 
vitbu oko svieta, kao tajnik admirala Putjatina, koji je plovio 

u svrhu, da sklopi trgovački ugovor s Japanom. Gončarov 
je pristao na predlog i oplovio je oko svieta na fregati ,,Pal- 
lada”. Posljedak dugotrajne i težke plovitbe, izprva morima 
oko svieta, zatim putovanje kopnom kroz svu Sibiriju, bijahu 
pisma s puta, što ih je Gončarov pisao svojim drugovima u služ¬ 
bovanju N. F. Kozlovskomu i A. A. Sredinu. Ova pisma bijahu 
čitana u pomorskom odsjeku, bijahu označena brojevima, pa kad 
se je Gončarov vratio, uručiše mu ih, da ih obradi. Godine 
1856.—1857. izašla su preradjena na svjetlo pod naslovom 
Jregat Pali a da”. 

Ova pisma sa putovanja nisu Gončarovu smetala, da 
se bavi i obim romanima, koje je sobom vozio oko svieta, kako 
se je sam izrazio, ,,u glavi i razporedu, nehajno napisanom 
na komadićima papira, — i govorio i pripoviedao i čitao na glas 
svakomu, s kim bi došao u doticaj, radujući se svojoj zalihi”. 

Poslie izdanja „Fregate Pallad e “, Gončarov je odpu- 
tovao u inozemstvo, te je ondje u kupkama, u Marienbadu, 
godine 1857. svršio svoj roman ,,0 b 1 o m o v’ 4 , a zatim je, 
po vlastitom pričanju, ravno iz Marienbada odputovao u Pariš, 
gdje je našao dva tri prijatelja, ruske književnike, te im pročitao 
sva tri, netom u kupkama, u osamljenosti, napisana posljednja 
d ela ,,0 b 1 o m o v a“, osim posljednjih poglavlja, koja je dovršio 
u Petrogradu, gdje je opet i ta posljednja poglavlja pročitao 
istim prijateljima. Iza toga posvetio se je posvema ,,0 dron u”, 
koji je tada bio poznat u Gončarovljevu kolu prijatelja naprosto 
pod imenom ,,U m j e t n i k”. 

Prije svega reći nam je nekoliko rieči o djelu ,,F r e g a t 
Pallad a”. Opažamo ovdje mimogred, da uz onu strast, što 
su ju ljudi četrdesetih godina osjećali za svako vrstne umjet¬ 
ničke opise, osobito za opisivanje okolica i prizora iz života, 
nikad u Rusiji nije evala u tolikoj mjeri putopisna književnost, 
na pr. pisma, crtice i dojmovi s puta, kao u četrdesetim i pet- 
desetim godinama. Izmedju osobito uspjelih književnih spome¬ 
nika takove vrsti spominjemo : „Pisma iz Španjolske 44 
V. Botkina ; „Putna p i s m a i z I t a 1 i j e” P. Kovalev- 
skoga, koja su štampana bila koncem petdesetih godina u 
,, Ot e č e s t v . Zap.” Ali po umjetničkom znamenovanju 
valja svim sličnim proizvodima staviti na čelo „Fregat P a i- 

lađu’ 1 . Ovdje se je u svoj svojoj snazi očitovalo najljepše 
svojstvo Gončarovljeva talenta, vještina predočivanja, puna 
žive, osjetljive plastičnosti i podrobnosti. Opisi tropske prirode, 
afričkih i indijskih luka, u kojima je fregata pristajala, pa 
se pred očima pozornoga putnika i umjetnika razvijao jarki, 
šareni život, posve različan od svega, čemu su naviknuli bili 
njegovi pogledi, život, pun fantastično bajnoga značaja, — sve 
je to sačinjavalo nešto jedinstvena po svojem savršenstvu i po 
umjetničkoj visini tako, da je toj knjizi malo ravnih u bilo kojoj 
evropskoj književnosti. Ali, razvijao pred nama pisac koliko mu 
drago čarobne slike, on uza sve to žarko ljubi svoju otačbinu 
sa svom biedom i mračnosti njezine sjeverne prirode ; on ni na 
trenutak ne zaboravlja Rusije, te je njegova knjiga puna oštro¬ 
umnih i vjernih sravnjivanja i uzporedjivanja, slika ili običaja 
tudjih zemalja s domaćim, ruskima. U isti par Gončarova ne 
ostavlja ni na čas njegova vesela ćud i dobroćudni humor ; 
divote tropskih zemalja ne prieče njemu ni na trenutak, da 
promatra navike ruskih mornara, koji su ga okruživali te s njim 
plovili, počevši od viših častnika pa sve do mornara Fadde- 
jeva, koji mu je bio pridieljen za slugu ; predočivana ličnost 
čini vam se kao da živi i diše pred vama, ali je ujedno u višem 
stepenu tipična ; i svagdanji život na fregati uzkršnjuje pred 
vama sa svim svojim podrobnostima. 

U knjizi nalazimo i takovih stranica, koje pokazuju, da 
Gončarov uza sve čudesne slike, što su ih njegove oči gledale, 
nije prestao misliti ni na „Oblomova’', koji je tako reći 
s njime putovao. Tako na primjer, već u prvom poglavlju puto¬ 
pisa „Fregata Pallada”, nalazite u umjetničkom obziru 
zanimivu uzporedbu Engleza i ruskoga gospodina, u kojoj se 
pred vama vanredno plastično crta makini slični energični 
John-Bull uz tip tromoga, bezbrižnoga ruskoga vlastelina, koji 
ne štedi ni vremenom ni novcem. 

V. 

Napokon godine 1858. bijaše O b 1 o m o v priobćen u 
,,0 tečesven. Zapiscim a”. Trebalo je živjeti u ono 
doba, da se uzmogne shvatiti, kakvu je senzaciju izazvao 

taj roman u obćinstvu i kako se je potresno dojmio čitavoga 
ruskoga družtva. On je kao praskavica pao usred inteligencije baš 
u trenutku, kad je družtvo bilo vanredno uzbudjeno, tri godine 
prije oslobodjenja seljaka, kad je čitava književnost propovie- 
dala križarsku vojnu proti snu, nehajnosti i zastoju. Družtvo su 
književnici pozivali, da živo i odlučno teži napried, putem razvitka, 
a Gončarovljev je roman svim svojim karakterima sokolio taj 
poziv. Ali iz toga je romana u jedan mah provirilo i nešto veće, 
nego li puko ugadjanje dnevnim strujama, nešto bitna, što je 
duboko prodiralo u skrovnost ruskoga života. Dosta je reći, 
da nitko nije mogao čitati roman tako, da bude objektivan 
prema tipu Oblomova, svaki je odmah primjenjivao taj tip 
sebi, te je nalazio u svojoj ličnosti sad ove, sad one oblomovske 
crte. To je bilo od toga, što je u ovom romanu dar piščeva poob- 
ćivanja postigao vrhunac. U Oblomovu ne bijaše odražen samo 
tip vlastelina, kako se je razvio uz kmetsko pravo, — već je 
to tip plemenski, koji je skupio u sebi crte, svojstvene ruskim 
ljudima, bez obzira na to, kojega su oni staleža i zvanja. Dobro- 
Ijubov je imao podpuno pravo, kad je u svojem znamenitom stu¬ 
diju o Gončarovljevu romanu sravnjivao s Oblomovom sve 
junake romana one dobe, počevši od Onjegina i Pečorina pak 
do Beltova i Rudina. On bi bio mogao svoje sravnjivanje i dalje 
nastaviti te naći oblomovskih crta u svim karakterima, što su 
ma kadgod bili predočeni u ruskoj književnosti. 

I doista : uz lienost, koja je tako silna, da čovjek ne samo 
nema snage, da kakvo djelo čini, nego se ni ne nasladjuje, uz 
gospodsku promaženost, boležljivu plašljivost i nesposobnost na 
ikoliko odlučan korak, a sve te crte potjecahu iz raztvornoga 
gospodo van ja nad robovima, — vi opažate u Oblomovu i takova 
svojstva, koja morate priznati u svim ruskim ljudima u obće, 
pa i takovima, koji nisu nikad gospodovali seljacima. Takovo 
je svojstvo, primjerice, svako pomanjkanje inicijative, spremnost 
sliepo, bez prigovora i pasivno se pokoriti prvomu energičnomu 
pozivu i pritisku, golubinja krotkoća i mekodušnost, koje 
izključuju svaki iole odlučni odpor proti pokušajima na ličnu 
našu slobodu, sreću i blagostanje. Tko se od nas nije oslanjao na 
rusko ,,možda“, tko nije pokazivao nehajnu bezbrižnost pred 
neminovnom biedom, tko nije propuštao sreću svoju, baveći 

se tricama u onaj par, kad je valjalo kovati željezo, dok je bilo 
vruće ? U tom pogledu tip Oblomova, ponavljamo još jednoć, 
prelazi daleko okvire gospodskoga tipa, to je plemenski tip, 
pače može se reći, obćečovječanski, jedan od onih vječnih ti¬ 
pova, kakovi su primjerice Don Kihot, Don Juan, Hamlet it.d. 

Ali, uzvisivši se bezsviestno, samom elementarnom sna¬ 
gom svojega stvaranja do takove visine, Gončarov je u isti 
par, kao mislilac, ostao onaj isti birokratski oportunista i sredo¬ 
vječni dualista. On je svakako morao, da kao protutežu Oblomovu 
predoči energičnoga i praktičnoga čovjeka. Umjetničko osjećanje 
prišaptnulo mu je u isti par (kao i Turgenjevu u romanu „Pred¬ 
večerje”), da bi bilo uzaludno takovoga čovjeka tražiti u 
ruskom životu. Osim toga, ako je Oblomov predočivao obćenito 
sve ruske ljude, kako bi bilo moguće, da on u isti mah ujedi¬ 
njuju u sebi i takove crte, koje su protivne oblomovskim 
crtama ; to bi bilo podpuno protuslovlje, a to je i sam Gon¬ 
čarov uvidjao. Za to u svojoj razpravi : ,,Bolj e i kasno, 
nego nikada” izrično veli : „Prikazujući lienost, apa- 
t ju u svoj njezinoj širini i ukočenosti, kao elementarnu crtu 
ruskoga značaja, i samo to jedino, ja bih, da sam uzporedo pre¬ 
dočio Rusa, kao uzor odlučnosti, znanja i napora, u obće svake 
sile, upao bio u neko protuslovlje sa samim sobom, t. j. sa svoj om 
zadaćom, da predočim zastoj, san, jnepomičnost. Ja bih razbio 
cjelovitost jedne strane ruskoga značaja, koju sam odabrao 
za roman”. 

I tako je odabrao Niemca, sliedeći pri tome ove razloge : 
„Uzeo sam Niemca, koji se je rodio u Rusiji, teše već i porušio, 
uzeo sam i njemački sustav bodroga i praktičnoga uzgoja, koji 
ne razmazuje ljude. Porušeni Niemci (primjerice baltički) slju- 
bljuju se, makar težko i polagano, sa ruskim životom te će se 
bez dvojbe jednoć sasvim sliti. Tajiti korist toga priticanja stra¬ 
noga življa k ruskomu životu i nepravedno je i nemoguće. Oni 
u sve vrsti i oblike djelovanja unose ponajprije svoju strpljivost, 
perseverance svoje pasmine, a zatim i mnogo drugih svojstava, 
i gdje bilo da bilo: u vojsci, u mornarici, u upravi, u znanosti, 
u kratko svuda — oni služe s Rusijom i Rusiji te većinom po¬ 
staju njezinom djecom”. 

Stvoren ovako ne putem elemenata stvaranja, koje je 
Gončarova vazda podizalo na nedostiživu visinu, već pomoću 
logičkih razloga, izišao je njegov Stole nekako mrtav, umjetan, 
abstraktan, radi čega je kritika opetovano prigovorila Gon- 
čarovu. Ujedno je kritika opazila u romanu nedostatak čina 
i zbog toga njegovu razvučenost. Ali, zaista je težko zamisliti 
u romanu, u kojemu glavni junak ništa ne radi, nego leži na 
divanu pa sanjari, kakvo odlučno djelovanje, a za to drugomu, 
uza svu odlučnu njegovu narav, ne preostaje ništa drugo, nego da 
čeka, kad se junakinja razočara u Oblomovu, pa prione uza nj. 

Ali od ove sporosti u razvitku čina važnije jest to, što se 
sadržaj romana čini neprirodnim. Stvar je u tome, što Oblomov 
svojom širokom i jarkom tipičnošću sasvim prelazi okvir ro¬ 
mana, te razara svu iluziju sadržaja. Od prve stranice čini nam 
se junak odveć Oblomovom, nego da bi se takva idealna ruska 
djevojka, s dojmljivom dušom i strastvenim težnjama, kao što 
je Olga, mogla ma samo na trenutak za njega uznieti. Težko 
je dopustiti, da bi se ona i Stole tako dugo zanimali za Oblo- 
mova, te ne bi odmah opazili, da je bez nade izgubljen. Jedina 
ženska, koja posvema odgovara Oblomovu, jest Agafja Mat- 
vejevna i s njom se je jedinom mogao Oblomov sdružiti. U tom 
slučaju ne bi bilo romana. Ali zar se u životu Oblomova može 
i pomisliti kakav roman ? Poput neumrlih tipova, kao što su 
Pljuškin, Sobakević i Nozdrev, Oblomov bi morao stajati pred 
čitateljima kao vječni portret. A Oblomov u svojstvu junaka 
romana takove djevojke, kao što je Olga, ukazuje se neprirodnom 
usiljeno šću. 


VI. 

Vrativši se sa plovitbe oko svieta, Gončarov je opet stupio 
u državnu službu kao predstojnik odsjeka u odjelu vanjske 
trgovine, ali je ne dugo zatim, god. 1858., prešao u ministarstvo 
narodne prosvjete, u cenzurni odsjek. Godine 1862. bi mu 
povjereno uredjivanje oficielnoga lista ,,Sj evernaj a 
Počta”. Godine 1873., dosluživši do generalskoga čina i pod- 
pune mirovine, dao je ostavku, i proživjevši ostatak života 
pretežno u Petrogradu, umro je 15. rujna 1891. od upale plući, 
a 18. rujna bi sahranjen u Nevskoj lavri. 

Godine 1868. pojavio se je napokon u „Vjestniku 
Evropy” posljednji roman Gončarovljev ,,0 b ryv a (Odron). 
Sudeći po svemu, ovo je djelo bilo najmilija njegova tvore¬ 
vina. Zasnovan malo ne u isto doba, kad i O b 1 o m o v, ovaj 
je roman bio dva put dulje pisan i preradjivan, nego O b 1 o m o v, 
t. j. skoro dvadeset godina. U svojoj razpravici : ,,Bolje i 
kasno nego nikada” posvećuje Gončarov i tomu romanu 
više stranica. 

Ali ,,Obry vu” se dogodilo to, što se često zbiva u ži¬ 
votu : najmilije i najvećma maženo diete nije vazda i najbolje, 
s toga se roman ni iz daleka nije tako dojmio obćinstva, kao 
što se ga je dojmio O b 1 o m o v ; naprotiv, obćinstvo ga je 
primilo hladno, a neki krugovi primili su ga i neprijateljski. 
Pošto je roman bio zamišljen pred dvadeset godina, te jeizmedju 
njegovoga početka i konca protekla čitava epoka podpunoga 
prevrata nazora i navika družtva, to nije nikakvo čudo, što je 
roman došao kao anakronizam, te nikoga nije dirao u živce. 
Dosta je reći, da je pisac u tu svrhu, da svoje djelo bar kako 
tako uvede u savremenu struju, morao posve mienjati i pre¬ 
raditi jedan tip, ali time je samo izkvario roman. Da ne bijaše 
toga mienjanja, pred nama bi bio roman u duhu epoke četr¬ 
desetih godina, koji se je tek nešto samo okasno pojavio ; pre- 
radjivanje je pak iznakazilo njegov sadržaj i čitavu fabulu. 

Uza sve to naći ćete u romanu niz svojstava prvoga reda. 
Makar u njemu nema nijednoga tipa, koji bi se po svojoj snazi 
i obuhvatanju raznoličnih narodnih značajki mogao uzpo- 
rediti s Oblomovom, ipak nije ni u ovom romanu pisca ostavio 
dar uobćivanja te i u njegovom posljednjem romanu nalazimo 
niz znamenitih tipova. Takav je u prvom redu Rajskij, u kojemu 
su prikazani ljudi četrdesetih godina tako podpuno, svestrano 
i izrazito, kao nigdje u književnosti. Pisac je ćutio i saznavao 
značenje toga tipa i zato je o njemu ponajviše pisao u svojoj 
studiji „Bolje i kasno nego nikada”. Rajskij je po 
njegovim riečima, — „junak sliedeće, t. j. prielazne epoke, to 
je — Oblomov, koji se je probudio . . . priroda umjetnička : 
on je pristupan dojmovima i ćutljiv, u njega je puno dara. 
ali on je ipak sin Oblomovljev” : 


At M. Skabičevskij : Povjest novije ruske književnosti i, 


14 

,,Rajskij je darovit — ali pripravna škola težka je za ta- 
lenat, jer ona traži čitava čovjeka, a on, koji je još odrastao u 
periodi Oblomovskoga spavanja, ne može joj i nije imao kada da 
joj odoli; nova epoka zatekla ga je već odraslim. On se posve¬ 
ćuje slikarstvu, od slikarstva prelazi k vajarstvu, piše roman, 
a da nije tehnički pripravljen ni za jednu ni za drugu umjetnost. 
U njemu ključaju nove ideje : on naslućuje nastajne reforme, 
uvidja opravdanost novoga i trsi se, da vojuje za sve one velike 
i manje slobode, kojih se je nadolazak ćutio već u zraku. Ali 
on se je trsio samo . . . On, ako ne spava kao Oblomov, to 
se je jedva tek prenuo — i makar znade, što bi se imalo činiti, 
ipak ne čini...” 

Jednako je tipična i babuška. Istina je, Gončarov je, stva¬ 
rajući taj tip, imao velike pretenzije. Evo što o njima veli u 
spomenutoj već književnoj študiji ; 

,,Crtao sam sa stare, dobre ruske žene ili sa starih ruskih 
žena dobroga vremena — kolektivno, ne misleći ni na kakvo 
uzporedjivanje, ali se je ono valjda motalo mojom glavom, 
pa kad sam već završio priliku, ogledao sam ju, — i meni se 
pod konac knjige oteše posljednje rieči, s kojima sam svršio 
roman. Evo tih rieči : ,,Za njim (Rajskim, kad je bio u Italiji) 
svi su stajali i žarko su k sebi dozivali tri njegove prilike : nje¬ 
govu Vjeru, Marfinku i babušku, a za ovima je stajala i jače 
ih k sebi privlačila još jedna druga, orijaška prilika, druga ve¬ 
lika babuška — Rusija !” 

,,Evo što se je odrazilo ili, ako sam ja siabi umjetnik, pak 
nisam mogao svladati ciele slike, tad eto što se je imalo odra¬ 
ziti u mojoj duši , kako se odrazu]e sunce u kaplji vode : stari 
konzervativni ruski život !” 

Ovako je, kako se vidi, pisac snatrio, da u licu babuške 
predoči malo ne čitavu Rusiju ili barem ,,stari konservativni 
ruski život !” Ali ovo obsežno i svestrano uobćenje nije piscu 
pošlo za rukom, iz njegove babuške nije i tako ništa drugo 
nastalo, no obična babuška ; ali je ipak taj tip u svakom pogledu 
znamenit, kao utjelovljenje ponajbolje stare žene, kakva se je 
mogla samo pojaviti na tlu patrijarkalnoga života. U tom pogledu 
sačinjava ona pendant djedu Bagrovu u ,,Obiteljskoj 
kronici” S, Aksakova, 




Zat : m su veoma uspjeli tipovi Vjere i Marfinke, u kojima 
je Gončarov, oponašajući Puškina, koji je u ,,E vgenij u 
Onj eginu” prikazao dva osnovna tipa ruskih žena svoje 
dobe, Tatjanu i Olgu, i sa svoje strane ocrtao slična dva os¬ 
novna tipa, niknula na tlu patrijarkalnoga plemićkoga života. 
Marfinku s njenom pasivnom prirodom, koja se strogo poko¬ 
rava svim starim predajama svoje okoline te živi izključivo 
vegetabilnim životom, i Vjeru — prirodu u višem stupnju 
aktivnu, strastvenu, nezavisnu, koja se svim silama svoje duše 
otima iz spona staroga patrijarkalnoga pritiska prema svjetlu, 
na put slobodnoga i samostalnoga života. 

Što se tiče Sofije Bjelovodove, to sam Gončarov priznaje, 
da mu ona nije uspjela. 

,,Ovdje, — piše on sam u svojoj već češće spominjanoj 
studiji ,,Bolje i kasno nego nikad a”, — moram pri¬ 
znati, da mi nije nikako uspjelo, da prikažem priliku Sofije Bjelo¬ 
vodove. Za onda nisam još poznavao onaj krug, a ne poznam 
ga ni sada, u kojem je ona živjela, i tu je kritika imala podpuno 
pravo. Taj dosadni početak, iz kojega posve neumjetnički pro¬ 
viruje zamisao, pokazuje, kako se je odrazio razvitak novih 
ideja u zabitnom krugu velikoga svieta. Iz te zamisli nije 
ništa izašlo, nego neoživotvoreno htienje”. 

Ali još neuspjeliji je tip Marka Volohova, radi njegove 
surove karikaturnosti i sačinjenosti. Sam Gončarov priznaje, 
da je u njegovoj glavi, kad je pisao taj roman, mjesto Marka 
Volohova lebdjela sasvim druga prilika, koja je podpuno odgo¬ 
varala onomu vremenu. 

„Još moram reći, — piše on, — da sam u prvobitnoj osnovi 
,,Obryva”, nabačenoj god. 1848. i 1850., mjesto toga nesklad¬ 
noga tipa, kakav za onda još nije ni obstojao, pomišljao sasma 
drugčiji tip, da sam namjeravao prikazati mladića, koga su pro¬ 
gnali, radi buntovničtva, pod nadzor redarstva, odpuštenoga 
od službe činovnika ili liberalnoga djaka iz škole, koga su otje¬ 
rali radi surovosti, radi nepokornosti oblastima, ili napokon radi 
toga, što je spjevao kakvu rusku marseljezu ili drzko nalagao 
oblasti. Takovih je pred tridesetak godina bivalo vrlo mnogo/' 

,,No kako se je roman razvijao s vremenom i s novim poja- 
vima, to su lica naravno poprimala crte i duh vremena i doga- 

djaja. Za to se je i namjeravam tip nepouzdanoga, prema 
koncu romana pretvorio u rezku priliku Volohova, koja se je 
njegdje u družtvu bila pojavila. Godine 1862., kad sam po¬ 
novno putovao po Volgi, proveo ljeto u zavičaju i zašao u 
Moskvu, meni se je već jasno ocrtalo u glavi to lice 

I dalje izrazuje Gončarov svoje vanredno začudjenje, 
kako je mladi naraštaj mogao Volohova uzeti kao obtužbu 
proti sebi. ,,Volohov — kliče on, — da je predstavnik novoga 
naraštaja ! Onoga naraštaja, koji je pošao u susret reformama — 
i u to uložio sve svoje sile ! Daroviti mamici oko seljačkoga 
oslobodjenja, oko stvaranja zemstva, oko uvadjanja novih sud¬ 
benih uredaba, u čemu su uspjeli i stekli slavna imena, — to 
da su Volohovi !” Novi se naraštaj, po mnienju Gončarovljevu, 
odrazuje u romanu u ličnosti Tušina ; Volohov pak predstavlja 
oživotvorenje nove laži”. 

,,Volohov, — veli Gončarov, — nije socijalista, nije doktri¬ 
narne, nije demokrata. On je radikalac i kandidat za demago¬ 
giju : on je sa temelja puste teorije i bezuvjetne negacije gotov 
prieći na čine — i prešao bi, kad bi u nas bilo moguće, da se de¬ 
magogija jarče izobliči te priedje na čine, t. j. kad bi kod nas 
bilo moguće, da se zapodjene široka propaganda komunizma, 
kad bi kod nas bio moguć potajni, medjunarodni rad i t. d. 
On bi zaista i pošao, da na tom polju radi — iskreno, jer 
ja nisam uzeo priliku pustolova, koji se baca u metež, ne bi li 
u mutnome ulovio koju ribu, već s njegovoga gledišta 
čestitoga, t. j. iskrenoga čovjeka, koji nije glup, te ima i neku 
snagu značaja. I u tome je uvjet uspjeha. Ne umišljena laž, već 
njegova vlastita, iskrena zabluda mogla je u bludnju zavesti i 
Vjeru i druge. Varalicu upoznali bi svi u jedan mah i odvrnuli bi 
se od njega” . . . 

Ali ako dopustimo, da u prilici Marka Volohova nije pri¬ 
kazan sav mladi naraštaj, već tek samo pojedinci, kako se izra¬ 
zuje Gončarov ,,demokrati i demagozi”, to i ti ljudi, bludili oni, 
koliko im drago, po mnienju piščevu, bilo njihovo naučanje 
kako mu drago lažno, ne bijahu ni iz daleka takvi karikaturni 
Quasimodi, kakav je Mark Volohov u Gončarovljevu romanu, 
pa zato glavni corpus delieti ostaje u podpunoj snazi : kako se 
je mogla u njega zaljubiti Vjera, ponosna, oprezna, otmjena? 

Na ovo odgovara sam Gončarov : 

„Meni se je prigovaralo baš u ono doba, kad je taj pojav, 
kao kolera, kao pošalina otimao iz naših rodjenih i poznatih 
porodica žrtvu za žrtvom te gotovo čitavo družtvo držao u strahu 
i trepetu. Ukoravaju me radi toga, što sam opisao pojav, što 
se je na očigled sviju sbivao, jer da toga nikad nije bilo ! Zar 
su se ženske žacale sbližavati s tim surovim junacima ,,nove 
sile", „novoga djela", „ideala nekakve goleme budućnosti”, 
koji su izstupili iz redovitoga poredka, koji su se odstranili od 
družtva, od porodice ? Zar premnoge otmjene ljepotice nisu 
išle za njima, u njihove čardake, u njihove podrume, bacivši 
jedne roditelje, druge muževe, a što je još gore — i djecu ? 
Koliko se je govorilo o nekakvim falansterijama, u koje su odla¬ 
zile razne Vjere ? Kakve su to ženske ? — reći će mi tko. — Sva¬ 
kakve ! — odvraćam ja. Nisu se samo one, koje su pale bile i 
koje su gotove bile, da padnu, bacale u taj metež, — nipošto. 
Tko od nas ne može da spomene po koji primjer takovih emi¬ 
gracija iz čestitih porodica, iz okoline obrazovanih ljudi na 
traženje novoga rada, nove sreće, žrtvujući ponajbolja ženska 
svojstva, stečena prirodom, uzgojem ; tko ne zna za takove 
bjegove od iskrenoga, skromnoga djelovanja, od napornih poro¬ 
dičnih dužnosti ?" . . . 

Sve je to vrlo liepo. Ali, bili koliko mu drago surovi junaci, 
koji su odmamljivali Vjere na svoje čardake, izmedju surovosti 
Bazarova i surove karikaturnosti Marka Volohova velika je 
razlika. A glavna je stvar u tome, što su vlastitim riečima Gon- 
čarova, pravi heroji odmamljivali razne Vjere na svoje čardake, 
i nisu ih odmamljivali tek snagom frivoliteta, već i svojim 
teorijama, koje, činile se, koliko mu drago lažne spisateljima 
četrdesetih godina, a medju ovima i Gončarovu, ipak su 
čarobno djelovale na mlada srca i prije, nego je Vjera pala 
u naručaj Volohova, u njoj su se morali od temelja promieniti 
nazori i na život sam i na odnose prema ljudima, koji su ju 
okruživali. Tako se je upravo vazda zbivalo u pojavima, o 
kojima govori Gončarov. Medjutim, u romanu nema svega 
toga, a u tome je najveća pogreška piščeva. Mark Volohov 
nije gledom na Vjeru drugo, nego prosti zavodnik, njemu nije 
ni na kraj pameti bilo, da nju odvadja na kakve čardake, i u 

tom pogledu podpuno je vjeran prvobitnoj zamisli romana, 
kad je na njegovom mjestu morao biti prikazan kakav ,,sum- 
njivi 41 čovjek četrdesetih godina, ali dakako s pečorinskim mani¬ 
rama, t. j. neke ruke Don Juan, koji zavadja, pa onda napušta 
gospodične po pokrajini, a da u njihove glave ne unaša nikakvoga 
novoga sadržaja. Ali zar su takovi bili ljudi šestdesetih godina, 
pače i oni, koje Gončarov nazivlje „predstavnicima nove laži” ? 

Nego ni o Tušinu, koji je imao u romanu predočivati naj¬ 
bolji dio mladoga naraštaja, te je prikazan kao nosilac novih 
istina, ne može se reći, da je uspješno obradjen. I on je nekako 
izdjelan, sačinjen i mrtav, kako je i Stole u „Oblomovu", te 
ni on ne odigrava u romanu druge uloge, nego da sačinjava 
uzporednu opreku. 

U kratko, kako filozofija romana, tako i svi u njemu pre¬ 
dočeni novi pojavi ruskoga života iz dobe poslie provedenja 
reformi, ne podnose kritike, te se roman cieni samo radi slika 
iz staroga plemićkoga života prije provedenja reformi, a u tome 
bijaše Gončarov sveudilj onaj silni umjetnik — stvarajući s jedne 
strane široke obćenitosti, s druge žanrista, pun karakterističnog 
ruskog dobroćudnog humora. 

Karakteristikom ,,0 b r y v a” možemo završiti razgled 
književnoga djelovanja I. A. Gončarova. Ono malo, što je kašnje 
izašlo štampom u posljednjim godinama njegovoga života 
kao : Književna večer (1877.) Milijun muka 
(1881.), Bilježke o Bjelinskom (1884.), Bolje 
i kasno nego nikada. Uspomene i Sluge — odli¬ 
kuje se više manje prednostima, što su bile svojstvene Gonča- 
rovljevu talentu, ali ne dodaje ništa slavi njegovoj, jer nije odi¬ 
gralo nikakve uloge u ruskoj književnosti, niti je u njoj osta¬ 
vilo silnoga traga. 

Značenje Gončarovljevo osniva se u ruskoj književosti 
samo na njegovim trim velikim romanima. Nada sve biti će 
Gončarov slavljen i spominjan u ruskoj književnosti kao tvorac 
O b 1 o m o v a. 



POGLAVLJE DESETO. 


I. Grof Lav Nikolajevie Tolstoj i u čemu se razlikuje od ostalih pripovieđača 
četrdesetih godina. Djetinjstvo i mladenačtvo sve do sevastopoljskog boje- 
vanja. — IT. Karaktetistika radova njegovih iz te dobe života. — III. Za- 
nesenost za naprednjačtvo konca petdesetih godina, prve dvojbe o tom na- 
prednjačtvu i o evropskoj civilizaciji u obće. Djela petrogradske periode 
njegova života. — IV. Grof Tolstoj na selu. Njegovo pedagožko djelovanje; 
pedagožke razprave i početak podpunoga odricanja te skepticizma prema 
svemu, što ga okružuje. — V. Petnaest godina života poslie ženitbe. Razdvoj 
Roman Vojna i mir. — VI. Duševni prevrat u petdesetoj godini njegovoga 
života. Sveza toga prevrata s prijašnjim smjerom misli grofa Tolstoj a. Posljedci 
prevrata. — VII. Roman Ana Kare ni na. Bogoslovno-ćudoredna djela 
grofa Tolstoj a i ostala djela iz posljednjih godina njegovoga života. 


I. 

D ok u Turgenjevu gledamo zapadnjaka i liberala s nešto ra¬ 
dikalnom nuancom, u Gončarovu predstavnika gradjanskih 
i oportunističkih ideala petrogradskih političara i birokrata, 
grof L. N. Tolstoj iztiče se time, što se je u njegovim djelima 
dublje i snažnije, nego kod svih ostalih pripovieđača četrdesetih 
godina, odrazio duh vremena, jer ni kod kojega od pisaca te 
škole nisu analiza i skepticizam, ta neodjeljiva svojstva te 
škole, prelazila u takvu nemilosrdnu dosljednost, dubinu i ra¬ 
dikalizam, i nijedan se od njih nije približio toli jako demokrat¬ 
skim i narodnim idealima. Turgenjev je riedkom nepristranošću 
i pronicavošću stavljao grofa Tolstoj a za cielu glavu nad sve 
ostale svoje drugove i nazivao ga slavom i velikim spisateljem 
ruske zemlje. I doista, grof Tolstoj pripada medju one genijalne 
prirode, kojima svaki dojam života ostavlja u dušama duboki 
i neizgladivi trag. I najmanji nesklad i protuslovlje, mimo kojih 
prelazimo ravnodušno, odrazuje se u njima boležljivom mukom. 
Njihov prodirni um, koji ni na trenutak ne miruje, neprestance 
teži, da pronikne u bivstvo stvari. Zbog toga u dnu njihove 

duše vječno počiva težka tjeskoba, a u isti par njihova misao 
nesuzdržljivo naginje, da se zadubi u mistična otajstva- Oni 
kao da su baš za to stvoreni, da na sebi nose boli svojega vieka, 
te budu žrtve odkupljenja svojih savremenika, makar samo 
u tom pravcu, što sa svojom vječno trpećom dušom trpe boli 
i radi njih. 

No uza svu genijalnost, grof L. N. Tolstoj nije mogao da se 
daleko odmakne od svoga vieka, svoje okoline i svojih vršnjaka. 
Velika dosljednost u skepticizmu i poricanju dovela ga je samo 
do toga, da se ni s čim nije mogao izmiriti, što ga je okruživalo 
u životu, nigdje i ni s čim uspokojiti, kako se smiriše nekoji od 
njegovih vršnjaka. Ali istodobno nije se mogao popeti na onu 
visinu razvitka, s koje bi ugledao pred sobom obećanu zemlju. 
I gle, jer nije mogao na dugo ostati u Torriceiijevoj praznini 
skepticizma i negacije, ne naslućujući ništa boljega u budućnosti, 
on se je bacio natrag — stao je tražiti ideale i umirenje u vjero¬ 
vanjima drevnoga iztoka. Tamo, posve naravno, nije mogao 
ničega naći, do li jedino ličnih ideala samousavršivanja. On nije 
svratio pažnje na to, da čovječanstvo poslie toga nije uzalud 
proživjelo dvie tisuće godina, pa da je, makar samo po nekoli¬ 
cini prvenstvenih ljudi, došlo do ideje kolektivizma, koji nije bio 
poznat mudracima staroga iztoka. Za grofa L. Tolstoj a bilo je 
tim naravnije, da se zanosi starinskim idealima ličnoga usavr- 
šivanja, što je mladost njegova prolazila u takovoj epoki, u kojoj 
su ideali ličnoga savršenstva stoj ali u prvom redu, te su sači¬ 
njavali bivstvo ruskoga napredka. U tome i jest Akilova peta 
grofa Tolstoj a, zbog čega je dospio do svih onih zabluda po¬ 
sljednjih godina svoga književnoga djelovanja. 

Grof Lav Nikolajević Tolstoj rodio se je 28. kolovoza 1828. 
u selu Jasnoj Poljani, u tulskoj guberniji, krapivenskom kotaru, 
^Majku svoju, rodjenu knjeginju Marju Nikolajevnu Volkonsku, 
izgubio je, kad mu još nisu bile ni dvie godine, pa su prve uz¬ 
goj i teljice i nastavnice njegove bile T. A. Jergolska, dalja 
rodjakinja, i grofica A. I. Osten-Saken, teta mu po otcu. Godine 
1837., kad je Tolstoju bilo devet godina, preselila se je u Moskvu 
čitava obitelj, a malo zatim umro je i otac Tolstojev, Nikolaj 
Iljić. Poslie otčeve smrti preselio se je Lav Nikolajević s bratom 
Dmitrijem i sestrom Marijom opet na selo, a brat Nikolaj ostao 

je pri grofici Osten-Saken, te je polazio sveučilište u Moskvi. 
Za tri godine, nakon smrti grofičine, preuzela je skrbničtvo nad 
djecom tetka po otcu Lava Nikolajevića, P. I. Juškova, koja je 
obitavala u Kazani, kamo se je preselio i mladi Lav Nikolajević. 
Godine 1843. stupio je na sveučilište u Kazani, i to na filologijski 
fakultet, ali je samo godinu dana posjećivao taj fakultet, jer 
ga je na koncu prvoga tečaja bacio profesor ruske povjestnice, 
koji se je baš u to vrieme bio zavadio s njegovom rodbinom, 
a povrh toga mu je dao zlu bilježku iz njemačkoga jezika, 
makar je grof Tolstoj znao njemački bolje od svih svojih dru¬ 
gova u tečaju. Tada je bio prinudjen, da priedje na juridički 
fakultet, gdje je proboravio dvie godine. Tek godine 1848. po¬ 
lagao je na petrogradskom sveučilištu izpit za kandidata. ,,Upravo 
ništa nisam znao, — piše on u svojem sastavku „Uzgoj i 
naobrazba”, — i upravo tjedan dana prije izpita počeo 
sam kandidatski izpit iz gradjanskoga i kaznenoga prava, a 
da se nisam za svaki predmet pripravljao ni nedjelju dana”. 

Poslie izpita preselio se je grof Tolstoj u Jasnu Poljanu, 
gdje je živio do 1851. godine. Te je godine stupio kao junker u 
44. bateriju 20. topničke brigade. Ta je baterija bila na Tereku, 
na stanici Stara-Medovka. Tu je grof Tolstoj proboravio četiri 
godine, dok nije započeo rat s Turskom. 

Iz ovih podataka razabire se, da je grof Tolstoj bio skroz 
seoskim žiteljem. Barem u prve dvadeset i tri godine života nije 
sproveo više od pet godina u gradu, ali i te nepodpuno. Zatim, 
stupivši kao mladić od 23 godine u vojničku službu, otišao je 
u krilo razkošne prirode na Kavkazu, gdje je proživljivao sve 
brige i silne dojmove vojničkoga i ratnoga života. Mora se uzeti, 
da su kavkažka priroda i vojeni život, pun pustolovina i razno- 
ličnih sukoba s ljudima, djelovali na maštu mladićevu te dosta 
promicali razvitak njegovoga talenta. Barem se vidi, da su 
četiri godine Tolstojeva boravka na Kavkazu bile godine, u ko¬ 
jima se je probudilo njegovo stvaranje, te je napisao prve pokuse, 
koji su svratili na nj pažnju štampe i obćinstva. Tako je u to 
doba napisao : Djetinjstvo, Dječačtvo, Navala, 
Vlastelinovo jutro. Kozaci. 

Za turskoga rata grofa su Tolstoj a dodielili štopu kneza 
M. D. Gorčakova kod dunavske vojske. Godine 1855. dobio je 



zapovjedničtvo gorske baterije, sudjelovao je u bitci kod Cerne 
4. kolovoza kod navale i osvojenja Sevastopola na 27. kolo¬ 
voza. Plodom te vojne bijahu vojene pripoviesti : S e v a s t o- 
pol u prosincu; Sevastopol u svibnju; Sječa 
šumei Sevastopol u kolovozu (1855.—1856.). Tada 
su se pojavile i šaljive legende u stihovima o Sevastopolu, pa se 
te legende obćenito pripisivahu grofu Tolstoju. 

II. 

Već u prvim djelima grofa Tolstoja vidimo začetke one 
svestrane analize, kojom se odlikuju njegova kasnija djela. 
Tako uzmite primjerice ,,D jetinjstvo i D j e č a č t v 0 “ 
(,,Mladost“ sačinjava nastavak prvih djela, ali je napisana 
pod konac petdesetih godina.) Kakvom mladenačkom svježosti 
struji od tih djela; koliko ima u njima bajne, očaravajuće poe¬ 
zije, osobito u opisima ljepota prirode, djetinjih dojmova, igara, 
simpatija i antipatija djeteta ! Pa ipak, u tim djelima krije se 
nemilosrdna ironija. Čitajući ih, vi razabirete, kako se od djeteta, 
koje je puno prekrasnih klica, malo po malo, korak po korak, 
stvara rdjavi, tašti dosadnik i sasvim pusti badavadžija. Pre- 
nerazuje vas podpuna osamljenost djeteta od života odraslih, 
podpuno odtudjenje djeteta od probitaka porodice. Ono ne 
sudjeljuje ni u kakvom radu svojih srodnika, ni u njihovim 
radostima ni u njihovim žalostima. Ono gleda, kako se mati 
utapa u suzama, gledajući lakoumnost muža, koji upropaš- 
ćuje porodicu, te pada u grob razočarana, ponižena, uvrie- 
djena, gotovo bačena u seosku zabit ; sve to diete ni ne 
opaža, ne prosvjeduje proti tomu, niti pita, što li se to sgadja 
oko njega. 

Osamljeno t'm načinom od života, diete je prepušteno 
podpunoj umnoj i ćudorednoj pustoši. Na svakom koraku 
niču živa pitanja povodom svega, što ga okružuje, ali se nitko 
ne stara, da djetetu na ta pitanja odgovori ; mjesto toga ubijaju 
diete rutinovanom školskom dresurom, učenjem francezkoga 
i njemačkoga čitanja, nabrajanjem rieka, gradova te historijskih 
činjenica s dosadnom kronologijom. Ne nalazeći hrane ni sadržaja 
iz vana, djetinji um počinje sama sebe proždirati, udubljivati se 

u niz najabstraktnijih pitanja pak stvara hipoteze i teorije 
u duhu stoicizma i epikureizma, ili se zapliće u bezizlaznom 
skepticizmu. U ćudorednom svietu heroja vidite isti abstraktni, 
fantastični sadržaj sbog nedostatka stvarnoga. Nevičan nikakvom 
radu, kojega bi uspješno obavljanje udovoljivalo njegovu samo¬ 
ljublju, dječak traži to udovoljenje, utvarajući si, da je utjelov¬ 
ljenje raznih veličanstvenih ideala ; ali zbiljnost ruši na svakom 
koraku njegove iluzije i dječak se na jednoč počinje osjećati 
kukavnim i neznatnim, pa se stidi svake rieči i svake kretnje. 

Posijedkom ovakvoga nenaravnoga uzgoja, kakav dobiva 
najveći dio dječaka otmjenih staleža, jest redovito podpuno 
pomanjkanje ikakvoga nutarnjega sadržaja, nesavladiva težnja 
za vanjskim sjajem, a mjesto ma kakvih ćudorednih načela i 
pravila, pazi se samo na izpunjavanje tek svjetske pristojnosti 
i ponašanja uz naduveno preziranje i mržnju svega, što nije 
prema svjetskomu comme ii faut. Ironija grofa Tolstoja odkriva 
se osobitom snagom, kad nam pokazuje, da se ni takav reli¬ 
giozni čin, kao što je pobožnost prije pričesti, u ljudima takve 
vrsti ne ograničuje na samo iskreno čuvstvo pobožnosti, nego se 
sjedinjuje s izticanjem i sa nasladjivanjem sa samim sobom i 
ovdje nas grof Tolstoj prvi put zapanjuje u prizoru sa izvozčikom, 
gdje uzporedjuje umno i ćudoredno izvraćeno gospodstvo, kčje 
se je do sita nalagalo, sa iskrenošću i cjelovitošću te zdravim 
mišljenjem naroda. U pokliku izvozčikovu : ,,A što, gospodine, 
to je vaš gospodski posao ! . vi već vidite pred sobom onoga 
grofa Tolstoja, čija je veličina u kašnjim djelima bila poglavito 
u sličnim uzporedjivanjima. 

Ostala djela grofa Tolstoja iz toga razdoblja predočuju 
nam daljnju sudbinu toga umno i ćudoredno izvraćenoga heroja, 
čiji je uzgoj predočen u djelima ,,D j e t i n j s t v o “, ,,D j e- 
čačtvo (t i ,,Mladost“. Tako u prvom redu valja spomenuti 
pripoviest „Jutro vlast elinov o”, koja nije no od¬ 
lomak nedovršenoga romana „Ruski vlastelin”. U ovoj 
pripoviesti ukazuje nam se po prvi put razlika grofa Tolstoja 
od ostalih pripoviedača četrdesetih godina. Kako Turgenjev, 
tako je i Gončarov obično predočivao bezznačajnost heroja iz 
vlastelinskoga kruga, poglavito u njihovim odnosima prema 
ljubljenim ženama, dočim su o ostalim činjenicama njihovoga 

života napominjali tek površno i kanoti mimogred. U isti mah 
mislili su ti pisci, da sve te ljude iz vlastelinskoga kruga ne 
kvari samo njihova okolina, jer da se u njoj nalazi i veoma mnogo 
čestitih i koristnih ljudi, kakovi su Volyncev, Ležnjev, a moguće 
je u njoj naći i takovih idealnih heroja, kao što su Stole i Tušin. 
Grof Tolstoj u svojim prvim pripoviestima ne obradjuje nikako 
ljubav, već nam crta svoje heroje u njihovim sukobima s raznim 
slojevima družtva, pretežno s narodom, te ih predočuje, kako 
vrše djelo svoga života. Ujedno ne crta samo mahne i nedo¬ 
statke, koji su vlastitost ljudi plemićke okoline, već svraća 
pažnju na sam njihov lažni položaj u družtvu i pokazuje, da su, 
uza sva moralna savršenstva, uza svu energičnu težnju za dobrim 
i obćom koristi, ušlo vi njihovoga života i odnošaji njihovi prema 
ljudima tako abnormalni, da se paralizu ju i naj čestiti ja i najener¬ 
gičnija nastojanja, ili se pak, što je još gore, pretvaraju u gaženje 
čovječanskih prava, te mjesto dobra i koristi nastaje od nji¬ 
hovoga nastojanja samo zlo i šteta. 

Mora se uzeti, da i ostale pripoviesti ovoga razdoblja : ,,V 1 a- 
stelinovo jutro”, „Kozaci", kao i kašnje napisane pri¬ 
poviesti ,,A 1 b e r t“ i ,,L u z e r n‘ f , ako i ne sadržavaju u pod- 
punom smislu rieči autobiografskih činjenica, ipak nisu proizvod 
samoga objektivnoga promatranja, nego i gorkoga ličnoga iz- 
kustva ; pisac je sve to proživio i pretrpio. 

Nehotice nazrievamo samoga grofa Tolstoj a u knezu Nehlju- 
dovu, koji je došao sa sveučilišta na ljetne praznike u selo, pak 
u pismu svojoj tetci izlaže svoje ružičaste fantazije o svetim duž¬ 
nostima, da se stara za dobrobit i sreću sedam stotina ljudi, 
za koje će morati Bogu odgovarati. Morao je sam proživjeti, 
da uzmogne u čitavoj užasnoj istini prikazati razočaranje kneza 
Nehljudova, koji se je osvjedočio, da ne samo što ne može nikako 
koristiti svojim seljacima, nego da se sva njegova nastojanja 
pretvaraju u ništa, ili seljacima zadavaju samo štetu. Zar ne 
razabirete duševne uzdisaje samoga pisca, koji vam napo¬ 
minju „Izpovied", što ju je napisao već mnogo godina 
kasnije, kad čitate ovo razmišljanje Nehljudovljevo : 

,,Gdje li su moje sanje ! Eto već je više od godine dana, 
što tražim sreće na ovom putu, pakost o sam našao? Istina je, 
pokadšto ćutim, da mogu biti zadovoljan sa samim sobom ; 

ali to je nekakvo suhoparno, razumno zadovoljstvo. Ali ne, 
ja sam naprosto nezadovoljan sa samim sobom ! Nisam zado¬ 
voljan za to, što ja ovdje ne poznam sreće, već želim, strastveno 
želim sreću. Ne okusivši ugodnosti, ja sam već sve ono udaljio 
od sebe, što ih pruža. Zašto ? U koju svrhu? Komu je od toga 
odlahnulo? Istinu je pisala tetka, kako je laglje, da sam nadješ 
sreću, nego da ju dadeš drugima. Zar su moji seljaci postali imuć¬ 
niji? Jesu li se naobrazili ili ćudoredno razvili? Ni najmanje. 
Njima nije bolje, a meni je svakim danom teže. Kad bih barem 
vidio uspjeha u svojem podhvatu, kad bih vidio zahvalnosti . . . 
ali ne, ja vidim lažnu rutinu, grieh, nepovjerenje, neznanje 
da si pomognu ! U tutanj tratim najbolje godine života 

Veoma je moguće, da je odlazak na Kavkaz, pa službo¬ 
vanje tamo bilo izravni posljedak ovakvoga razočaranja sa¬ 
moga pisca. Ali i ovdje ga je čekao niz novih razočaranja, pri¬ 
kazanih u pripoviesti ,,K o z a c i“. Junak te pripoviesti, Olenin, 
oćutio je čitav niz neplodnih zanosa, pri čemu se je, kako Tolstoj 
piše, podavao svjetskomu životu i službi i gospodarstvu i glasbi 
samo u toliko, u koliko ga sve to nije vezalo, pa se je žurio, da se 
što brže svega toga otrese, čim je stao naslućivati približenje 
rada i silne borbe sa životom. I nut, potrativši polovicu imetka 
i ponačinivši dugova, nekoga je liepoga dana došao do uvje¬ 
renja, da je sav život, što ga okružuje, pa i njegov lični život 
umjetan, ružan, pun prividnosti i laži, pa da je nuždno odmah 
prekinuti s tim životom, te započeti novi život, priprosti, na¬ 
ravni život u krilu prirode, posred djece, iskreno prostodušne, 
cjelovite djece, koju civilizacija još nije razvratila. U tu svrhu 
pošao je kao junker u kavkažku vojsku. 

,,Odlazeći iz Moskve, -— čitamo u toj pripoviesti, — on 
je bio u onoj sretnoj duševnoj dispoziciji, kad mladić, upoznavši 
prijašnje pogreške, u jedared rekne samomu sebi, da sve ono 
nije bilo ono pravo, da je sve prijašnje bilo tek slučajno i ni- 
štetno, da on prije nije htio da liepo živi, ali da sada, kad ostavlja 
Moskvu, započinje novi život, u kojemu ne će više biti onih 
pogrešaka, ne će biti kajanja, nego će zacielo biti samo sreća . . . 

,,Što je Olenin dalje odlazio od središta Rusije, — čitamo 
niže, — to su se dalje od njega činile sve njegove uspomene, i 
što se više približavao Kavkazu, to mu je veselije bilo pri duši. 

Pokadšto bi mu sunulo u glavu : otići sasvim i nikad se više 
ne vratiti, ne zalaziti u družtvo. ,,A ti ljudi, što ih ovdje gledam, 
— n i s u 1 j u d i ; nitko me od njih ne pozna i nitko ne može 
dospjeti u Moskvu, u ono družtvo, u kojem sam ja živio, te sa¬ 
znati što o mojoj prošlosti”. I za njega posve novo čuvstvo 
oslobodjenja od sve prošlosti obuhvaćalo ga je medju ovim 
surovim bićima, koja je sretao putem te koja nije priznavao 
ljudima, ravnim njegovim moskovskim znancima. Što je suro¬ 
viji bio narod, to je manje bilo znakova civilizacije, to se je 
slobodnij im osj ećao’ ’. 

Odstranivši se konačno od civilizacije, Olenin se je nastanio 
u krilu razkošne djevičanske prirode, na kozačkoj postaji, 
posred pučanstva, koje je u isti mah bilo i poljodjelsko i surovo 
ratoborno. To su bili potomci razkoinika, što su nekoč bježali 
izpred progonstva na obale Tereka ; sačuvali su vjeru i jezik 
predja, ali običajima, pojmovima i navikama nisu se ništa 
razlikovali od Abreka, s kojima su se neprestano tukli, no što 
im ipak nije smetalo, da se putem ženitaba križaju s dušma- 
nima. Olenin je čitave dane tratio po lovu, razgovarajući sa 
starim kozakom Jeroškom i na jednoć mu se nešto značajna 
prene u duši, i to molimo, da čitatelji pomno proštiju od prvoga 
redka do posljednjega : 

,,I njemu bude jasno, da on nije ruski plemić, član moskov¬ 
skoga družtva, prijatelj i srodnik toga i onoga, već naprosto 
takav komarac, takav gnietao ili jelen, kao što su i ovi, što 
živu sad okolo njega ,,Baš kao i oni, kao i stric Jeroška, živjet 
ću i ja i umrieti. I pravo on govori : samo će trava narasti”. 

,,A što je, ako trava naraste? — mislio je on dalje : — i tako 
se mora živjeti, treba biti sretnim ; jer ja samo jedno želim — 
sreću. Bio ja što mu drago : takva zvier, kao što su i sve, na 
kojoj će, po smrti, trava izrasti, i ništa više, ili okvir, u koji se je 
postavila čestica jedinoga Božanstva : i tako valja živjeti naj¬ 
boljim načinom. Ali kako valja ž ! .vjeti, da budem sretan, i za što 
ja prije nisam bio sretan?” I on je stao pripominjati svoj prošli 
život, i on se sgadio od sama sebe. On se je sam sebi pričinjao 
takovim sebičnjakom, koji mnogo zahtieva, dok njemu u bitnosti 
ništa nije bilo potrebno. I svedjer je gledao oko sebe na zelen, 
što je zasjavala, na sunce, što je zapadalo i na jasno nebo i 

osjećao se tako sretnim, kako i prije. ,,Zašto sam ja sretan i u koju 
sam svrhu prije živio?” — pomislio je Olenin. — „Kako li sam 
mnogo trebao za sebe, kako li sam sve smišljao i ništa si nisam 
pribavio do li sramote i tuge ! A eto, kako meni za sreću ništa ne 
treba !” I u jedared, kao da se pred njim razodkrio novi sviet. 
,,Evo što je sreća ! — govorio je samomu sebi; — sreća je u tome, 
da živiš za druge. I to je jasno. U čovjeka je usadjena potreba 
sreće; bit će dakle, da je težnja za srećom zakonita. Udovoljujući 
joj sebično, t. j. tražeći za sebe bogatstvo, slavu, udobnost 
života, ljubav, može se pridesiti, da se obstojnosti tako slože, 
da neće biti moguće, te se udovolji tim željama. Dakle, te želje 
nisu zakonite, ali potreba sreće je zakonita. Kakove se želje 
pak mogu svagda udovoljiti, ne gledeći na vanjske uslove? 
Kakove? Ljubav, samozataja !” On se je tako obradovao i 
uzrujao, odkrivši tu, kako se je njemu činilo, novu istinu, da 
je skočio, pa nestrpljivo stao tražiti, za koga bi se što prije 
žrtvovao, komu da učini dobro, koga da uzljubi. ,,Gle, za mene 
sama nije ništa nuždno, — svedjer je mislio Olenin, — zašto 
da ne živim za druge?” 

Zar nije istina, da su sva ta razmišljanja doslovno istovjetna 
s onim ,,prosjevima”, s onim novim svjetlom, što ga je obasjalo, 
kakove susretamo u djelima grofa Tolstoja posljednjih godina? 
Na taj način, glavom grofa Tolstoja'vrzle su se već 1852. godine 
one iste misli, kojih je nastanak pripisivao lcašnjemu razdoblju 
svoga života. U ostalom, ovdje opažamo i veoma bitnu raz¬ 
liku. Godine 1852. nije on mislio, da treba samo doći na takove 
misli i proniknuti se njima, pa da se doista već i preporodiš za 
novi život. On je tada još dobro shvaćao, da je od liepih misli 
i rieči vrlo daleko do čina, te da nemoć ljudi, poput Olenina, 
nije potjecala od toga, što imadu o životu ovo ili ono mnienje, 
već iz same njihove prirode, iznakažene uvjetima života, pa stoga 
Olenin, uzprkos svim svojim ,,odkrićima”, ostaje jednako onaj 
nemoćni čovjek, kakav je u samom sebi, te dolazi do gorkoga 
izkustva, da svi njegovi pokušaji, da se preporodi, da se spoji 
s iskrenom, prostodušnom djecom naroda, s ljudima truda i 
borbe, da živi za druge — ništa ne koriste tim ljudima, već im 
zadavaju samo boli i štete, on uza svu svoju obširnu naobrazbu 
uzmiče pred njima, te mu ne preostaje ino, nego da koraca 

svojim naravnim putem, t. j. da se dade premjestiti k stopu, što 
on na kraju pripoviesti i čini. 

Isto takvu mračnu i beznadnu uzporedbu izmedju ljudi iz 
povlaštenih staleža i djece prirode provodi grof Tolstoj i u svojim 
pripoviestima iz vojničkoga života. Ovdje vas isto tako uz hi¬ 
njeno prenavljanje blistavoga junačtva, kojemu se pod vanjskom 
napravom krije često najkukavnija strašljivost, uz tašto hvastanje, 
s kakovim tobožnji junaci pričaju o svojim junačtvima, kojih 
nikada nije bilo, iznenadjuje jednostavno, nehinjeno, mirno, 
a u isti par otmjeno ozbiljno opisivanje djelovanja momčadi. 
Ne čeznući za junačtvom i ne pomišljajući o njemu, priprosti 
vojnici i jesu pravi junaci : od njih zavisi završetak svake bitke, 
oni se uviek nalaze bliže smrti, njih više pada, pa ipak su oni 
vazda mirniji od najočajnijih nebojša, te spokojnije od ovih 
dočekuju smrt, a pri tome im ne pada ni na kraj pameti, da se 
hvastaju i hvališu svojim junačtvom. 

Crtice o sevastopolskom ratu imadu i drugu znamenitu 
prednost: one sačinjavaju prvo, skroz realno posmatranje vojnih 
posala sa gledišta umjetnosti ; vojevanje se ovdje predočuje u 
svoj svojoj prozaičnosti, upravo onako, kako se ono u istinu vodi, 
to je vojevanje lišeno aureole ratnih užasa i junačkih prenavljanja, 
u kojemu vojene čine prikazuju pričanja hvastavih očevidaca, 
te djela ruskih književnika iz epoke romanticizma. Da shvatimo, 
kako je golem korak u tom pogledu učinila umjetnost, treba sa 
Tolstojevim pripoviestima sravniti makar opis bitke pod 
Poltavom od Puškina ili Lermontovljev B o r o d i n o. Kod 
Tolstoj a ne ćete naći ni traga takovim užasnim ratnim sli¬ 
kama, kao da su se ruke bojovnika izmorile u klanju, a da go¬ 
mile krvavih trupova prieče prolietanje tanetima. U tom pogledu 
punim je pravom rekao grof Tolstoj na koncu prvih svojih 
crtica o sevastopolskom ratu : 

,,Gdje je izraženo zlo, kojemu se moramo uklanjati? Gdje 
je izraženo dobro, koje moramo sliediti, u toj pripoviesti? Tko je 
u njoj zločinac, a tko junak? Svi su dobri i svi nevaljani . . . 
A junak moje pripoviesti, koga ljubim svim silama moje duše, 
koga sam htio predočiti u svoj njegovoj krasoti, jer je vazda 
bio, jest i biti će prekrasan — jest istina”. 

III. 

God. 1856., poslie dovršena rata, grof Tolstoj dao je ostavku 
i došao u Petrograd. Te godine upravo je u Petrogradu započelo 
ono probudjenje i oživljenje u družtvu, što je bilo predtečom 
epoke reformi. Sa svih strana Rusije skupiše se u to doba knji¬ 
ževnici u priestolnici, baš kao ptice, koje su prijašnje bure 
razpršile. Oduševljeni govori, puni svietlih nada, neprestance 
su ozvanjali. U taj vrtlog sveobće radosti umiešao se i grof 
Tolstoj. On je u priestolnicu došao sa dvojakom aureolom i 
kao književnička veličina i kao junak sevastopolskoga rata. 
U brzo se je upoznao i sprijateljio s prvenstvenim silama ruske 
književnosti onoga vremena — s Turgenjevom, Gončarovom, 
Nekrasovom, Ostrovskim, Grigorovićem, Družininom i osta¬ 
lima. Ovi su ga dočekali kao svoga, laskali su mu, uznoseći 
njegova djela. Tolstoj je u to doba, kako sam veli (u romanu 
(,,D ekabrist i“), ,,osobno izkusio, kako Rusija umije nagra- 
djivati prave zasluge. Svi mogućnici toga svieta tražili su, da 
se upoznadu s'njime, stiskali su mu ruke, pozivali su ga na 
objede uporno su ga pozivali k sebi, da od njega saznadu za 
potankosti rata, saobćivali su mu svoja čuvstva”. 

Uz ovakove dojmove i grof Tolstoj brzo se je pridružio 
obćoj radosti i podao ružičnim nadama. 

,,Svi smo tada bili uvjereni, — piše u svojoj ,,I z p o v j e d i” 
— da moramo govoriti, neprestano govoriti, pisati i štampati 
što je moguće brže i što je moguće više, da je sve to nuždno 
za dobro čovječanstva. I nas tisuća, pobijajući i grdeći jedan 
drugoga, svi smo pisali, svi dali štampati, da poučimo jedni 
druge. I ne opažajući, da ništa ne znamo, da ne znamo, što bi 
odgovorili na najjednostavnije pitanje života : što je dobro, 
što ružno, — mi smo ipak svi, ne slušajući jedan drugoga, u jedan 
mah govorili, kadšto bi si medjusobno povladjivali i hvalili 
jedan drugoga, no u nakani, da i nama drugi povladjuju te nas 
hvale, a kadšto smo opet bili jedni na druge razdraženi, baš 
kao da smo u zavodu za umobolne. 

,,Tisuće radnika radilo je, naprežući sve svoje sile, danju i 
noću, slagalo i štampalo milijune slova, a pošta ih je raznašala 
po svoj Rusiji i mi smo još sve revni je poučavali i nikako nismo 

mogli naučiti nikoga, već smo se sveudilj srdili, što nas malo 
slušaju. 

„Strašno čudnovato, ali sad mi je pojmljivo. Pravo, skrovno 
naše nastojanje išlo je za tim, da dobijemo po mogućnosti što 
više novaca i pohvala. Da tu svrhu postignemo, mi nismo znali 
ništa drugo činiti, nego pisati knjige i novine. Pa to smo i činili. 
Ali u svrhu, da uzmognemo takvo nekoristno djelovanje provo¬ 
diti, te uz to imati uvjerenje, da smo mi veoma važni ljudi, 
bijaše nam potreban još jedan razlog, koji bi opravdao naše 
djelovanje. I eto, mi smislismo ovo : sve, što postoji, razumno 
je. A sve što postoji, sveudilj se razvija. Razvija se pako putem 
prosvjete. A prosvjeta se mjeri po razprostranjivanju knjiga i 
novina. Nama pak plaćaju novcem i uvažuju nas radi toga, 
što pišemo knjige i novine i za to smo mi — najkoristniji, naj¬ 
bolji ljudi”. 

Istina je, književnost su onda u velike cienili, spisateljima 
su svagdje odredjivali prva mjesta, samo da ih nisu nosili na 
rukama, a vjera u prosvjetu i napredak bijaše neograničena ; 
te su rieči neprestano lebdjele svima na ustnama. Umjetničko 
stvaranje dizalo se je nada sve, umjetnike su smatrali u neku 
ruku prorocima, a svaka njihova proročanska rieč podlagala 
se bezbrojnim kritičkim tumačenjima u svim žurnalima. Da 
je grof L. N. Tolstoj i sam gojio isto uvjerenje, o tome možemo 
suditi po njegovom nastupnom govoru, što ga je izrekao na 4. 
veljače 1859. god. u sjednici Družtvalj ubitelj aruske 
književnosti, kad su ga primili kao člana družtva ; u 
tom je govoru branio uzvišenost, čistoću i nepovredivost umjet¬ 
nosti naprama svim prelaznim dnevnim sporovima, pa je, kako 
smo to već u ovoj knjizi razložili, izazvao gromki prosvjed sa 
strane Homjakova. j 

No po svoj prilici, da je grof Tolstoj u ono doba živio raz¬ 
dvojenim životom. Makar se je, kao i ostalo družtvo, opajao 
vjerom u napredak i oduševljavao se za književni pokret, on 
je u dnu duše ipak ostao sveudilj prijašnji skeptičar i pesi¬ 
mista. U svojoj ,,I zpovj edT veli, da je ,,već druge, a oso¬ 
bito treće godine stao dvojiti o nepogrješivosti svojega vjerovanja 
u napredak, te ga je stao iztraživati”. „Osim toga, — piše on 
niže, — posumnjavši o istinitosti same spisateljske vjere, stao 



sam pozornije promatrati njezine svećenike i uvjerio sam se, 
da su gotovo svi svećenici te vjere, spisatelji, bili nećudoredni 
ljudi i većinom rdjavi ljudi, ništetni po značajevima, — da su 
stajali mnogo niže od onih ljudi, s kojima sam se susretao prije 
u svojem burnom i vojničkom životu, ali bijahu samosvjestni i 
zadovoljni sa sobom, kako mogu biti zadovoljni samo veoma 
sveti ljudi, ili takovi, koji i ne znadu pravo, što je svetost. 
Ljudi mi omrznuše, a ja sam i samomu sebi bio mrzak, te sam 
pojmio, da je ta vjera — obsjena". 

U djelima pak grofa Tolstoja iz one dobe ne nalazimo ni 
traga toj vjeri. Tako je nastavljao, da odsudjuje sveudilj istoga 
svojega, ćudoredno propaloga heroja, kneza Nehljudova, pa je 
god. 1856. napisao mračne ,,B i 1 j e ž k e konobara", u 
kojima svoga junaka doslovno odsudjuje na smrt. Iste godine 
napisao je i pripoviest ,,Dva husara", isto tako mračnu 
svojom sadržinom, jer sadržava uzporedjivanje dvaju nara¬ 
štaja grofovskoga roda, te u njoj gledate strašno ćudoredno 
izradjanje plemstva, kako se je to osobito silno pojavilo u tri¬ 
desetim i četrdesetim godinama prošloga vieka. 

God. 1857. putovao je grof Tolstoj u inozemstvo i pro¬ 
matrajući evropski napredak, ne samo da nije s njega bio odu¬ 
ševljen, već se je, obratno, njegov duh još više smračio. On se 
je požurio, da i taj napredak podvrgne svojoj svestranoj analizi, 
te njegovomu pronicavomu oku nisu umakla ona strašna protu¬ 
slovlja, što ih je bilo u krilu evropske prosvjete, te koja su za- 
brinjivala sve misaone ljude : uz uspjehe znanja i industrije, uz 
vanjski sjaj, koji je zablištavao, množtvo siromaštva, neznanja, 
barbarstva i surove nečovječnosti. Dojmove, što ih je pribrao 
na tom svojem prvom putovanju po inozemstvu, ocrtao je u dje¬ 
lima, što su napisana bila te godine, i to: ,,Iz bilježaka 
knjazaD. Nehljudova* 6 i „Luzer n‘*. Kneza Nehlju¬ 
dova silno je iznenadila činjenica, što je na 7. srpnja 1857. u 
Luzernu, pred svratištem Schweizerhof, u kojem su odsjedali 
sami bogati ljudi, putujući prosjak pjevao pol ure razne pjesme 
uz pratnju gitare. Do stotine,ljudi slušalo ga je. Pjevač je tri 
puta molio, da mu što dadu. Nitko mu nije ništa dao i mnogi 
su mu se dapače izrugivali. 

„Evo dogadjaja, — kliče on, — koji povjestničari našega 
vremena moraju zapisati ognjenim i neizbrisivim slovima. To 
je važan i ozbiljan dogadjaj, te se u njemu krije najdublji smisao; 
važnija je to činjenica od onih, što ih pišu u novinama i kroni¬ 
kama. Da su Englezi poubijali još tisuću Kitajaca zato, što 
Kinezi ne kupuju ništa za novce, a njihova zemlja proždire 
žutake ; da su Francezi poubijali još tisuću Kabila zato, što je 
u Africi žito dobro urodilo, i što turski poslanik u Napulju ne 
može da bude Židov, i da se car Napoleon šeće pješke Plom- 
bieresom i u štampi uvjerava narod, da caruje samo po volji 
svoga naroda, — sve su to rieči, koje kriju ili pokazuju nešto, 
što je odavna poznato ; ali dogadjaj, što se je sbio na 7. srpnja 
1857. u Luzernu, meni se čini, sasvim je nešto nova, čudno¬ 
vata, te se ne tiče vječno rdjavih strana čovječje prirode, niti 
zvrjestne epoke razvitka družtva. To je činjenica, koja ne vriedi 
za povjest ljudskoga djelovanja, već za povjest napredka i 
prosvjete. 

„Zašto je ta nečovječna činjenica, koja ne bi bila moguća 
ni u kojem njemačkom, francezkom ili talijanskom selu, mo¬ 
guća ovdje, gdje su civilizacija, sloboda i jednakost usavršene 
do višega stupnja, gdje se sabiru putnici i najprosvjetljeniji ljudi 
iz najprosvjetljenijih zemalja i naroda ? Zašto ovi razvijeni, 
čovječni ljudi, sposobni obćenito na svako pošteno, ćudoredno 
djelo, ne imaju srdačnoga čovječnoga čuvstva za lično dobro 
djelo ? Kako je to, da ovi ljudi, koji se u svojim parlamentima, 
skupštinama i družtvima žarko staraju za položaj neoženjenih 
Kitajaca u Indiji, za širenje kršćanstva i naobrazbe u Africi, 
koji nastoje o stvaranju družtava za popravljanje svega čovje¬ 
čanstva, ne nalaze u svojim dušama jednostavnoga, prvobit¬ 
noga čuvstva, što bi ga morao osjećati čovjek prema čovjeku ? 
Zar toga čuvstva nema, pa njegovo mjesto zapremiše taština 
i sebičnost, koje ravnaju tim ljudima u njihovim parlamentima, 
skupštinama i družtvima ? Zar razprostiranje razumne se¬ 
bične asocijacije ljudi, koju nazivaju civilizacijom, uništava 
i protuslovi potrebi instinktivne i ljubavne asocijacije ? I zar 
je to ona jednakost, za koju je bilo proliveno toliko nevine 
krvi, za koju je učinjeno toliko zločina ? Zar narode kao i djecu 
može usrećiti sam zvuk rieči jednakost ? . . 

Ovako se je eto već tada u grofu Tolstoju stala silno kolebati 
vjera u napredak i civilizaciju, a u isti par u pitanju : ,,zašto 
ovi razvijeni, čovječni ljudi, sposobni obćenito na svako po¬ 
šteno, ćudoredno djelo, ne imaju srdačnoga čovječjega čuvstva 
za lično dobro djelo-?” — opaža se već okret na put 
ličnoga usavršivanja, kojim je grof Tolstoj kasnije konačno 
stupao. Istodobno razočarao se grof L. N. Tolstoj i s čitavoga 
bučnoga družtvenoga pokreta, kojega je ruski život bio prepun 
prije reformi, pa se je osamio u Jasnoj Poljani i stao se tamo 
baviti ličnim usavršivanjem, njegujući ideal prosvietljenoga 
i čovječnoga plemića-gospodara, koji se uklanja svjetskoj žurbi 
i svakoj družtvenoj struji, te živi na selu u neumornom gospo¬ 
darskom radu, obćeći s narodom. Taj ideal, koji izvire iz ličnoga 
družtvenoga položaja, kao i svih njegovih ukusa i nagnuća, 
nastojao je oživotvoriti tečajem čitave srednje periode svoga 
života, utjelovljujući ga kašnje u tipovima Petra Bezuhova 
i Levina. Prvo utjelovljenje vidimo u romanu ,,Porodična 
sreća”', napisanom god. 1859., u heroju toga romana Ser- 
geju Mihajloviću, koji, priznavajući ljubav junakinji svoga 
srca, kategorično izražuje taj ideal u ovim riečima: 

,,Proživio sam mnogo, i meni se čini, da sam našao ono, 
što je potrebno, da budem sretan. Tihi, osamljeni život u našoj 
seoskoj zabiti, a uz to da je moguće činiti dobro ljudima, ko¬ 
jima je tako lako činiti dobro, na koje još nisu naviknuli, zatim 
rad, rad, koji se čini da donosi korist, zatim odmor, priroda, 
knjige, glasba, ljubav blizkoga bića — eto to je moja sreća, 
nad kojom ništa većega nisam željkovao. A tu je još vrhu svega 
toga prijatelj, možda porodica, i sve, što čovjek može samo da 
poželi.”. 

Što se tiče djela grofa Tolstoj a iz toga doba njegovoga 
života, to osim spomenutih gore možemo navesti još njekoja. 
God. 1856. napisao je malu pripoviest ,,Mećava“, god. 1857. 
,,Albert“. God. 1858. nije grof Tolstoj ništa umjetničkoga 
napisao, ali je zato god. 1859. osim pripoviesti „Tri smrt i”, 
napisao i roman „Porodična sreća”. Godine 1860. na¬ 
pisao je pripoviest iz narodnoga života, pod naslovom ,,Po- 
1 i k u š k a”, kojom je i grof Tolstoj doprinio svoje oslobo- 
djenju seljaka te pridonio svoj prinos u beletrističku riznicu 

iz narodnoga života, koja je tada bila u modi. Napokon je 
god. 1861. napisao pripoviest ,,H olstomj er” (Mjerilac 
platna). 

IV. 

Valja ovdje opaziti, da grof L. N. Tolstoj, motrio ma ko¬ 
liko negativno pokret svoje dobe, odstranjivao se od njega ko¬ 
liko mu drago u svoju seosku tišinu, uza svu svoju ćutljivu, doj¬ 
mljivu narav nije nikako mogao, da odoli strujama vremena, 
pa se je svakoj odazvao. Tako je u onaj par, kad se je sva pomnja 
družtva posvetila narodu, stao i on izučavati narod, sbližavati 
se s njime ; a jer je učiti narod postalo krvnom dužnosti svih i 
svakoga i pretvorilo se u obćenitu zarazu, pa su svuda stale 
nicati nedjeljne i seoske škole, to.se je i grof Tolstoj takodjer 
poveo za tim pokretom družtva. Odputovao je dapače još 
jedan put u inozemstvo u nakani, da prouči školstvo, pa kad 
se je vratio u Jasnu Poljanu, ustrojio je tuj seosku školu, te 
stao izdavati pedagožki žurnal ,,Jasnaja Poljana”. 
Kako metoda predavanja, tako su i sve školske uredbe u Jasnoj 
Poljani bile skroz originalne, te nisu nalikovale na uredbe u drugim 
školama ; to je potaklo živahnu polemiku u pedagožkim listo¬ 
vima, koju je grof Tolstoj podržavao svojim jasnopoljanskim 
žurnalom, razvijajući u njemu svoje nazore o podučavanju 
djece i naroda u čitavom nizu pedagožkih članaka, kao što su : 
O narodnom naobrazivanju; Kako se podu- 
čavau čitanju i pisanju; Nacrt zaustrojstvo 
narodnih učilišta; Tko da se od koga uči pi¬ 
sati: seoska djeca od nas ili mi od seoske 
djece? U svim ovim člancima naći ćete uz paradoksalne 
misli i niz ideja, koje vas iznenadjuju svojom dubinom i samo¬ 
niklo šću. 

Godine 1862. oženio se je grof L. N. Tolstoj sa kćerkom 
moskovskoga liečnika Bersa, Sofjom Andrejevnom. 

Ali ono razdvojenje, o kojem smo govorili već gore, nije 
ostavljalo grofa Tolstoj a ni u jasno-poljanskoj osamljenosti 
poslie ženitbe. S jedne strane vidimo, kako se živo zanima za 
struje vremena, što se je očitovalo u njegovoj težnji, da se sbliži 
s narodom, zatim u ustrajanju jasnopoljanske škole i u članku 

Uzgoj i naobrazba, izazvanu djačkim nemirima god. 
1861. U tom članku zauzeo je grof Tolstoj u svojim pedagogijskim 
nazorima najradikalnije stanovište ; nazirući u ćudorednom uz¬ 
goju tek nasilje jedne ličnosti nad drugom, on zabacuje sve po¬ 
stojeće naučne zavode od najnižih do najviših, kao i sve njihove 
uredbe i naučne osnove te zahtieva podpunu slobodu predavanja 
u formi škola, u kojima bi svatko, tko bi htio, predavao ono, 
što znade, ili u formi javnih predavanja. 

,,Govore, — čitamo u tom članku, — da nauka u sebi 
nosi elemenat uzgoja (erziehendes Element) — to je pravo i 
nije ; u toj tezi leži osnovna pogreška vladajućega paradok- 
snoga nazora o uzgoju. Nauka je nauka, i ništa u sebi ne nosi. 
Uzgojni pak elemenat leži u predavanju nauka, u ljubavi uči¬ 
telja prema svojoj nauci, te u onoj ljubavi, kojom ju predaje, 
u odnosu učitelja prema učeniku. Hoćeš li naukom uzgajati 
učenika, tada ljubi svoju nauku i poznavaj ju dobro, a učenici 
će zavoljeti i tebe i tvoju nauku i ti ćeš ih uzgojiti; ali, ako sam 
ne ljubiš svoje nauke, tad silio ti koliko ti drago, da ju uče djeca, 
nauka ne će uzgojno djelovati. I tu je opet jedno mjerilo, jedan 
spas, opet ona sloboda učenika, da slušaju ili da ne slušaju 
učitelja, da upijaju ili ne njegov uzgojni utjecaj, to jest oni sami 
imadu odlučiti, znade li on i ljubi li svoju nauku”. 

Propovijedajući ovako podpuni prevrat u svem školstvu 
i ne ostavljajući u njemu kamena na kamenu, moglo bi se već 
po tome uzeti, da je grof Tolstoj nadkrilio sve najrevnije na¬ 
prednjake. I na jednoč, sam grof Tolstoj, u polemici s Evgenijem 
Markovom : ,,N apredak i oznaka naobrazb e”, na 
stranicama ,,R uskoga Vjestnika” (1864.) zabacuje 
sav napredak, ostavljajući daleko iza sebe one ideje, što ih je 
izrekao u svojoj pripoviesti ,,Luzern“. Po njegovu mnienju, 
nema obćega zakona, po kojem bi se čovječanstvo razvijalo na¬ 
predujući, kako nam to dokazuju iztočni narodi, koji ne na¬ 
preduju ; devet desetina onoga istoga evropskoga pučanstva, 
koje da se nalazi u procesu napredovanja, sviestno mrzi na¬ 
predak te svim sredstvima nastoji, da mu stane na put. Kod 
nas vjeruju u napredak: obrazovano plemstvo, obrazovani trgo¬ 
vački i činovnički staleži, koji ne rade, kako veli Buckle; 
u napredak ne vjeruju, te su njegovi protivnici, tvornički rad- 

nici, seljaci, poljodjelci, obrtnici, ljudi, koji se bave naročito fi- 
zičkim radom — staleži, koji rade. 

Tvrdeći dalje, da sve stečevine napredka, stvorene znanošću, 
kao munjina i dr., koriste samo maloj šaki povlaštenih ljudi, 
dočim devetim desetinama čovječanstva ne samo ništa ne ko¬ 
riste, nego su im upravo na štetu, Tolstoj i književnost stavlja u 
istu kategoriju. 

„Književnost, —- piše grof L. N. Tolstoj, — kao i zakupi, 
samo je vješto izrabljivanje, koristna samo njezinim učest- 
nicima i štetna po narod. Postoji „Sovremenni k”, postoji 
„Sovremennoe slov o”, postoji „Sovremennaj a 
Ljetopis’', postoji „Russkoe Slovo”, ,,R u s s k i j 
mir”, „Ruski j V estnik”, postoji ,,V r e m j a” i 
„Naše Vremja”, postoji „Ore 1 ”, ,,Z v e z d o čk a”, ,,Gir- 
1 a n d a”, postoji ,,G r a m o t e j”, ,,N arodnoe Čtenie” 
i,,Ctenie dlja narod a”, postoje stanovite rieči u stano¬ 
vitim poredanjima i premještenjima kao nadpisi žurnala ili 
novina i svi ti žurnali tvrdo vjeruju, da oni provadjaju kakve 
misli i smjerove. Imade djela Puškina, Gogolja, Turgenjeva 
Deržavina. I svi ti žurnali i sva ta djela, makar već davno ob- 
stoje, niti su poznati narodu, niti mu trebaju, niti mu donose 
kakovu probit. Već sam govorio o pokusima, što sam ih činio, 
da uciepim našu javnu književnost narodu. Ja sam se uvjerio, 
o čemu se može uvjeriti svatko, da za to, da čovjek iz ruskoga 
naroda zavoli čitanje Borisa Godunova od Puškina ili po vješt 
Solovljeva, mora taj čovjek prestati da bude ono što jest, to 
jest nezavisan čovjek, koji udovoljuje svim svojim čovječnim 
potrebama. Naša se književnost ne prima naroda i neće ga se 
primiti; nadam se, da ljudi, koji poznavaju narod i književnost 
neće o tome posumnjati. Ta kakvu korist dobiva narod od 
književnosti ? Do sele još neima narod jeftinih biblija i svetaca. 
Druge knjige, koje dopiru do njega, odkrivaju u očima puka, 
samo glupost i ništavilo sastavljača tih knjiga; novac i rad se 
njegov troši, a koristi od tiskanja knjiga, — a koliko je već 
vremena prošlo, — ne vidimo za narod nikakve. Iz knjiga ne 
može se narod naučiti ni orati, ni praviti kvas, ni praviti po- 
stola od liča, ni sjeći trupce, ni pjevati pjesme, pače ni moliti 
se. Svaki savjestni sudija, koji nije zaražen vjerom u na- 

predak, priznaje, da od tiskanja knjiga nije bilo koristi za 
narod” ... i t. d. 

U ovoj tvrdnji, da je napredak uzaludan, da on postoji u 
korist nekolicine, a na štetu većine, grof Tolstoj podudara se sa 
socijalistima, ali samo na oko. Bitna je razlika u tome, što so¬ 
cijalisti nisu zabacivali sam napredak, već su, protivno, upo- 
zorivali na činjenicu, kako je napredak nejednako razdieljen, 
pa su zahtievali, da se blagodati napredka jednako dadu svim 
razredima ljudskoga družtva. Grof Tolstoj pak izveo je iz te 
činjenice podpunu negaciju svakoga kolektivnoga napredka, te je 
priznao mogućnost tek ličnoga usavršivanja. ,,Obći vječni zakon, 
— veli on : — napisan je u duši svakoga čovjeka i samo se radi 
bludnje prenaša u historiju. Dok ostaje ličnim, taj je zakon 
plodonosan i potreban svakomu ; prenesen u historiju, on po¬ 
staje izpraznim pustim ćeretanjem, koje vodi do opravdanja 
svake bezsmislice i fatalizma”. 

Kako vidimo, grof Tolstoj je već godine 1862. sa svojom 
negacijom dospio do Herkulovih stupova, kod kojih je i danas. 
Samih pozitivnih ideala u duhu starih iztočnih mudraca nije 
bilo dosta. 


V. 

Pita se sada, kako je grof Tolstoj mogao da nastavljaj pi¬ 
sati, kad je u svojem umovanju dospio do zaključaka, da' ruska 
književnost ne samo nije koristna, nego da je dapače štetna ? 
To se može objasniti samo onom razdvojenošću, u kojoj se je 
on tada nalazio. Evo što o tome govori u svojoj ,,I z p o v j e d i”: 

,,Novi uvjeti sretnoga porodičnoga života posvema smme 
odvratili, da tražim obći smisao života. Sav moj život bijaše 
tada usredotočen u porodici, oko žene i djece, i prema tomu u 
brigama za umnoženje sredstava za život. Težnja za ličnim usa- 
vršenjem bijaše već prije zamienjena težnjom za usavršenjem 
u obće, težnjom za napredkom, a sada se zamjenjuje ravno 
težnjom, da meni i mojoj porodici bude po mogućnosti što bolje. 
Tako je minulo još petnaest godina. Ne gledeći na to, što sam 
kroz tih petnaest godina smatrao spisateljsko zanimanje glu- 
pošću i tricom, ipak sam nastavljao pisati. Ja sam naime već 
oćutio napast spisateljstva, napast ogromne novčane nagrade 

i pljeskanja za neznatan napor, te sam mu se podao kao sredstvu 
za poboljšanje moga materijalnoga stanja, a to je sredstvo 
zatomljivalo u duši svaka pitanja o smislu života u obće, a 
moga napose”. 

Ipak je Rusija, hvala toj nedosliednosti grofa Tolstoja, bila 
njemu zahvalna, što je u tih petnaest godina napisao svoja naj- 
savršenija i najbolja djela. 

Tako je nedugo poslie svoje ženitbe grof Tolstoj zamislio 
roman ,,D e k a b r i s t i”, ali je napisao samo tri poglavlja 
toga romana. Starajući se, da prikaže epoku dekabrista, on je 
svojim mislima nehotice zalazio u ona vremena, u prošlost 
svojih heroja. Malo po malo razkrivahu se pred piscem sve dublje 
i dublje vrela onih dogadjaja, koje je namislio bio opisati, — 
porodica, uzgoj, družtvene okolnosti lica, koja je odabrao bio 
za svoje djelo; napokon je se ustavio na epoki bojeva s Napo- 
leonom te ju je prikazao u romanu ,,V o j n a i mi r”; pod konac 
te epoke pomaljahu se već znaci one uzbudjenosti, koja se je 
odrazila u dogodjajima 14. prosinca 1825. godine. 

Roman „Vojna i mi r” počeo je grof Tolstoj pisati go¬ 
dine 1864.; od 1865. stao je izlaziti u ,,Russkom Vestniku”, a 
godine 1869. izišao je na sviet sasvim dovršen i posebice izdan. 
U tom djelu dostiglo je umjetničko stvaranje grofa Tolstoja 
svoj vrhunac. „Vojna i mir” — nije toliko roman, koliko 
golema epopeja, koja je obuhvatila ruski život od početka sa¬ 
dašnjega stoljeća u svim njezinim pojavima, počevši od tako 
krupnih povjestničkili dogadjaja, kao što je bila bitka kod 
Lipskoga i požar Moskve, pak do sitnih svagdanjih činjenica 
javnoga, posebnoga i porodičnoga života. Na žalost, ta epo¬ 
peja nema one stroge cjelovitosti, koja bi ju mogla staviti u 
isti red s najvećim produktima umjetnosti. Razpada se u tri 
elementa, koji si ni iz daleka nisu ravni po vriednosti. Prvi je 
elemenat najuzvišeniji i neprikoran, — a to je neposredno — 
umjetnički. Svuda, gdje grof Tolstoj u svojem neumrlom djelu 
samo slika, ne provodeći nikakvih filozofskih ili ćudorednih 
ideja, postizava mjestimice veličanstvo genijalnosti. Takove stra¬ 
nice romana kao što je požar Moskve, Borodino, smrt Andreja 
Bolkonskoga, vožnja na trojkama po zimi na selu, djetinji ro¬ 
mani — djeluju potresno 11a čitatelja, baš kao da se pred nama 

razmotavaju neumrle slike velikih slikara epoke preporoda, pa 
s tih platna gledaju na vas na njima naslikane vječne prilike, 
sjajući božanstvenom krasotom. Jednako vas prenerazuje niz 
tipova, koji izcrpljuju sav sadržaj velikosvjestkoga kruga 
predočivane epoke. U istinu, takovi značajevi, kao što je po¬ 
rodica Bolkonskih, Kuraginovih, Rostovljevih, Petar Bezuhij, 
Dolohov, Bilibin i mn. dr. nisu ni za vlas manje ocrtani nego li 
tipovi iz „Mrtvih d u š a”, pak mogu da budu spominjani 
kao Čičikov, Manilov, Nozdrev i dr. Ovi su tipovi iztraženi u 
svim temeljima svoga života te u najsitnijim duševnim kret¬ 
njama. Sve možemo podieliti u četiri vrsti. Jedni izmedju njih, 
kao što su Kuragini i Dolohov, predočuju nam skrajnji stupanj 
raztvaranja; to su Rimljani posljednje epoke carstva, kojima 
se je opasno približiti, jer njima je šala, da vas radi ličnih pro¬ 
bitaka, liše časti, imovine, pače i istoga života. Najstrašniji su 
medju njima oni, koji uza svu svoju nutarnju izkvarenost, 
čuvaju donekle uzdržljivost, takt, spretnost, koji se dapače 
umiju okrinkati raznim kriepostima, kakav je primjerice, knez 
Kuragin. Nije manje užasan i Dolohov sa svojom očajnom 
drzovitošću, željeznim živcima i bajnošću riedkih sila. U 
Dolohovu je grof Tolstoj konačno razkrinkao demonski tip, 
koji je tridesetih i četrdesetih goidna bio obasjan takvom au¬ 
reolom. Dolohov gotovo je isti Pečorin, koji mjesto udivljenja, 
pod istinoljubivim perom grofa Tolstoja budi samo odvratnost. 
Većeg obzira zaslužuju tipovi poput Anatola Kuragina i nje¬ 
gove sestre Jelene Bezuhove, jer životinjski nagoni u tolikoj 
mjeri zatomljuju u njima i razum i volju, da većinom postaju 
žrtve svoje razvraćenosti. 

U drugu kategoriju spadaju karijeristi, kao što su Boris 
Drubeckoj i Berg, koji služe i u službi se obogaćuju. Počešljani, 
napomadisani, umjereni u svojim strastima i navikama, uzdrž- 
ljivi i smjerni, izgledaju kao pošteni ljudi, ah u bitnosti u njima 
nema čovječnosti više, nego li u onima prve kategorije. Bez 
nužde ovi vam ne će učiniti zla, ah se od njih ni dobru ne nadajte. 
Njihovo prijateljstvo i ljubav ravnaju se prema ličnim probitcima; 
u isti par, gledom na svoje službene probiti, oni najvole ušulja- 
vati se u više sfere, gdje se nizko klanjaju, gdje čine usluge, 

pa si tako stiču povjerenje, nezamjetivo postaju ravni onima, 
kojima se klanjaju i uzpinju se još i više, nego li su ovi. 

U treću kategoriju spadaju Rostovljevi. To su ljudi, u kojima 
ćete naći mnogo čovječnosti ; oni su sposobni da nesebično 
ljube, da se zanose, sposobni su utjecajem danoga trenutka 
na uzvišena junačtva, ali u isti par — to su odrasla djeca sa 
bezazlenim djetinjim vjerovanjima i nazorima o svietu, koja 
se sliepo podaju sadašnjemu trenutku, koja vječito hlepe za 
širokom radošću, za srećom. Ako ih život pokadšto i počasti 
gorkim trenutkom, treba ih samo pogladiti po glavi i darovat 
im novu igračku, odmah se utješe i opet su zadovoljna i vesela. 
Ako se pridese obstojnosti, koje narušavaju netaknjivost njihovih 
djetinjih nazora, oni sliepo gone od sebe sumnje i smatraju 
rekao bi zločinstvom, da u sebi dopuste i najmanju samostalnost 
misli. 

U četvrtu kategoriju spadaju ljudi, koji razmišljaju, čitaju, 
umuju, te koji su u sebi razvili umna i moralna nastojanja. 
Takovi su knezovi Bolkonski — otac, kći Marija i sin Andrej, 
takav je i Petar Bezuhov. Ali pošto oni sveudilj stoje u jed¬ 
nakim abnormalnim uvjetima života, to ciljevi, za kojima oni 
teže, ne proiztječu prirodno iz njihova života i prirode, već 
su umjetno zamišljeni, da izpune prazninu života, i bili, koliko 
mu drago krasni u teoriji, oni se nikako ne obistinjuju, ili mjesto 
dobra prinose samo zlo. U kratko, tu imademo opet istu nehlju- 
dovštinu. —-1 kako to nahodimo u ostalim djelima grofa Tolstoja, 
tako i ovdje grof Tolstoj provodi, radi izrazitijega predočenja, 
ćudoredne nemoći svojih heroja, genijalne uzporedbe s ljudima 
iz naroda, koji živu neposrednim životom. Tako primjerice 
kićeno junačtvo kneza Andrej a uzmiče pred istinitim i pri¬ 
prostim u svojoj bezsvjestnoj veličajnosti junačtvom topnika 
Tušina, tako se sva abstraktna i mistična filozofiranja Petra 
Bezuhova ukazuju bezsmislenim i kukavnim sanjarijama prema 
svietlomu naziranju o svietu i zdravom narodnom mišljenju 
Platona Karataj eva. 

Ali roman grofa L. Tolstoja ne ograničuje se na sam umjet¬ 
nički elemenat. U njemu vidimo čitavu filozofiju historije, koja 
se je prvobitno uplitala u sam tekst romana, a zatim je iz njega 
izlučena, te sačinjava posebni dio romana, 

Ovdje kao i u svim abstraktnim umovanjima grofa Tolstoja, 
koja izlaže težkim^jezikom, s neprestanim ponavljanjima i ob- 
sežnošću, — susretamo istu mješavinu dubokih i smionih istina 
i nesigurnih paradoksa, osnovanih na samovoljnim i priepornim 
kategoričkim aforizmima. Nenavika na filozofsko mišljenje 
vodi do toga, da se grof Tolstoj ne može održati u strogo naučnim 
i realnim granicama, mieša uzročnost historijskih dogadjaja 
sa svrsishodnošću, a iz svega toga radja se kod njega teorija 
historijskoga fatalizma, pri čem ni on sam ne opaža, u kakvo 
logično protuslovlje zapada : dok drži, da se je preživio nazor 
starih o historijskim dogadjajima, koji se je osnivao na tome, 
da volja bogova samovoljno ravna narodima i kraljevima, on 
provadja i sam isti nazor, zamjenjujući samo ličnu volju čovjeku 
sličnih bogova drevnoga svieta sa predestinacijom nekih tajin- 
stvenih bezuvjetnih sila, neosobnih, a medjutim sviestno ra¬ 
zumnih. ,,Na pitanje o tome, što sačinjava uzrok historijskih 
dogadjaja, — veli on, — nadodaje se drugi odgovor, koji je u 
tome, da je tok svjetskih dogadjaja unapried odredjen odozgor, 
zavisi od stečaja samovolje svih ljudi, koji sudjeluju u tim do¬ 
gadjajima i da je upliv Napoleona na tok tih dogadjaja samo 
vanjski, fiktivan”. 

Treći elemenat, koji još više kvari roman, nalazi se u onoj 
mističnoj eksaltaciji, koja je posvema zaokupila grofa Tolstoja 
polovinom sedamdesetih godina, no kojoj početak vidimo već 
u drugoj polovici šestdesetih godina, kad je svršavao svoj roman 
Vojnuimir. Ta eksaltacija osobito se je jarko očitovala u 
epizodi utjecaja Platona Karatajeva na Petra Bezuhova. 

Zanesenost Bezuhova za ljude iz naroda nakon bitke pod 
Borodinom stoji na posve naravnoj podlozi. Posve je naravno, 
da se je Pierre Bezuhov, koji se bijaše zapleo u ponoru svjetske 
izpraznosti, radi toga razočaran i ćudoredno izkidan, mogao 
zanositi za priproste, snažne ljude, koji su nepomućenim mirom 
gledali smrti u oči, a da se nisu hvastali ni hinili junačtvo. Pojmi 
se, da je on morao, uzporedjujući istinoljubivost, jednostavnost 
i snagu tih ljudi, jasno oćutjeti svoju ništetnost i lažljivost, 
te se proniknuti težnjom, da čitavim svojim bićem 
udje u taj obći život i da se pronikne onime, 
što teljude iz naroda čini takovima.... Slične 

misli i čuvstva opazili smo već i kod drugih heroja Tolstoj evih, 
počevši od Olenina u Kozacima. 

Jednako je prirodno prikazan i Karatajev. Jednostavan, 
čovječan, obdaren umjetničkom prirodom i toplim srcem, 
pretrpješvi mnogo u životu, — Karatajev bi bio po sebi veoma 
živa i uspješno ocrtana ličnost u romanu, kad ga grof Tolstoj 
ne bi bio postavio na stalak, pa u njemu prikazao nekakvoga 
nadahnutoga glasnika narodne mudrosti, pune neizrecivih 
dubina, malone živo utjelovljenje božanske istine i blagosti. 
Njegov utjecaj na Pierra bijaše toli silan, po riečima grofa Tol¬ 
stoj a, da se je on posve preporodio : sam Pierre zadojio se je 
krotkom strpljivošću i blagošću, pa je pod obajanjem tih krieposti 
u svemu stao gledati božanstvo, sve mu se činilo, da vodi k sreći, 
svi ljudi postadoše njegovi prijatelji i nezamjetivo za same sebe 
oćutješe potrebu, da mu povjere sve svoje skrovne tajne. „Ni¬ 
pošto, govori Pierre, vi ne možete pojmiti, što sam ja naučio 
od toga nepismenoga čovjeka-budale”. 

I Olenin je, kako smo vidjeli, utjecajem sbliženja s kozacima 
došao do ovakovoga prosvietljenja, te upoznao, u čem je prava 
sreća. Ali on se nije mogao preporoditi samim tim spoznanjem, 
nego je ostao prijašnji Olenin, a u tome se nalazi prednost pri- 
poviesti „Kozaci” prema posljednjemu dielu romana ,,Vojna 
i mir”. Tu je pisca već ostavio njegov prijašnji realni osjećaj, 
jer je dopustio mogućnost, da se njegov junak preporodi i preo- 
obrazi već tim samim, što je promienio mišljenje. 

VI. 

Nakon što je dovršio roman ,,Vo j nui mir”, grof Tolstoj 
stao se je iz nova baviti pedagogijom. Godine 1870. napisao je 
„Azbuku” i nekoliko knjiga za čitanje. 

Godine 1873. pojavilo se u ,,M oskov. Vedomostima” 
pismo o gladu u samarskoj guberniji. Godine 1874. izazvala je 
puno buke razprava ,,0 narodnoj naobrazb i“, što je 
izašla u ,,0 tečestven. Zapiscim a”, te potakla živu 
polemiku u pedagožkim sferama, osobito na strani privrženika 
njemačke pedagogije, proti kojoj je grof Tolstoj najvećma 
pisao u svojoj studiji. 

Nekako u to doba, oko god. 1873., zamislio je grof Tolstoj 
roman ,,Annu Karenin u”, koji je od 1875. počeo izlaziti 
u ,,Russk. Vestniku”. 

U to vrieme stavlja grof Tolstoj u svojoj ,,Izpovjedi” i ra¬ 
dikalnu promjenu svoga mišljenja, što je od njega, pripoviedača, 
učinilo pisca bogoslovnih razprava. Ali tuj nam se prikazuje 
na prvi pogled posve neponjatno i čudno protuslovlje izmedju 
,,I z p o v j e d i” i svjedočanstva, što ga nalažasmo na stra¬ 
nicama svih prijašnjih djela grofa Tolstoj a. 

I zaista : u „Izpovjedi” grof Tolstoj veli, da je on, 
makar je u njemu bila uzljuljana vjera u napredak još prije 
ženitbe, i poslie ženitbe, tečajem 15 godina, t. j. malone do konca 
sedamdesetih godina, nastavljao prijašnji bezbrižni život. Sav 
njegov život skupljao se je u porodici, oko žene i djece, u bri¬ 
gama za umnažanje sredstava za život. Ne gledeći na to, što je 
više nego petnaest godina smatrao spisateljstvo tricama i kuči¬ 
nama, on je sveudilj dalje pisao. ,,Ja sam okusio već napast 
spisatelj stva, napast goleme novčane nagrade i pljeskanja 
za neznatan napor, i podao sam mu se, kao sredstvu za pobolj¬ 
šanje svoga materijalnoga položaja i da zatomim u duši sva 
pitanja o smislu žrvota svoga i obćegaT 

I tekar nakon što je minulo petnaest godina, stadoše ga 
najednoč zaokupljati trenutci dvojba, život mu se ustavljao, 
kao da nije znao, kako ima da živi i što da radi, stao je pitati : 
zašto ovo? u koju svrhu? što će biti kašnje? a što se to mene 
tiče? — gubio se je i stao da ništa ne shvaća. Ti trenutci učesta- 
vali su i pretvorili se u pravo očajavanje : on je oćutio, da ne može 
živjeti, stao se je bojati života, u njemu je nikla težnja, da se 
izbavi života i on se je jedva jedvice uzdržao od samoubojstva. 

Tada je stao tražiti smisao života u znanostima, u filozofiji, 
u vjerovanjima svjetskih ljudi, što su ga okruživali, ali nigdje 
nije našao.odgovora. Napokon se je stao upoznavati sa siromaš¬ 
nim vjernicima, priprostim, neučenim ljudima, sa hodočastni- 
cima, kalugjerima, razkolnicima, seljacima i tek tada je shvatio, 
da, hoće li živjeti i shvaćati smisao života, tada ne smije da 
taj smisao traži kod onih, koji su ga izgubili, te hoće da se sami 
ubiju, već kod milijarda onih, koji su već poživjeli u tom ži¬ 
votu i koji još živu, koji rade, te na sebi nose svoj i naš život. 

„I što sam više prodirao u njihov život, -— govori on, — tim 
sam ih više ljubio i tim je laglje bilo meni samomu živjeti. Živio 
sam tako dvie godine i sa mnom se zbio preokret, k o j i s e j e 
davno spremao u meni i koj ega su klice davno 
živjeleumeni. Život našega kruga ne samo da mi je postao 
odvratan, nego je izgubio i svaki smisao. Svi naši čini, umo¬ 
vanja, znanosti i umjetnosti — sve to mi se je pričinilo pukom 
tričarijom. Pojmio sam, da u tome ne valja tražiti smisao života. 
A djelovanje naroda, koji radi, koji tvori život, ukazalo mi se 
jedino pravim djelovanjem. I ja sam pojmio, da je smisao, što 
se daje tomu životu, istinit, i prihvatio sam ga . . . Pojmio sam, 
da je u svrhu, da se shvati smisao života, te u njemu uvidi 
dobro, prije svega nuždno, da naš vlastiti život ne bude bez- 
smislen i zao, a zatim je tek potreban razum, da svoje shva¬ 
ćanje nazove riečju. Ako misliš i govoriš o čovječjem životu, 
tad valja govoriti o životu svega čovječanstva, a ne o životu 
nekolicine nametnika života. Zamrziti sebe, zaboravljati na sebe, 
ne misliti o sebi, ljubiti druge, — to je tek sredstvo, ,,da živiš i 
shvaćaš život, da ga ljubiš i smatraš dobrom 

Ovako nam grof Tolstoj prikazuje u ,,I zpo v j edi” 
prevrat, koji da se je zbio s njime, kad mu je bilo od prilike 
petdeset godina. No što nam pokazuju njegova djela? Već u 
„Kozacima”, — u pripoviesti, napisanoj god. 1852., kad 
su Tolstoj u bile tek 24 godine, on je izrekao doslovno iste misli 
i istim riečima o onome, što se imade smatrati pravom srećom, 
a i dalje zatim vidimo te iste ideje, kako se sve više i više razvi¬ 
jaju i zamrsuju, i u „Luzernu”, i u pedagožkim člancima, 
a prevrat, što ga u ,,V o j niimiru” proživljuje Pierre Bezuhov, 
posve je nalik onomu, što ga je sam grof Tolstoj proživio deset 
godina kašnje nakon toga, što je izišao roman ,,V o j n a i m i r”. 
Istina je, da nam u ,,I zpo v j edi” grof Tolstoj u neku ruku 
daje ključ za razjašnjenje te zagonetke, jer kaže, da se je taj 
prevrat davno već pripravljao i da su klice njegove od uviek 
u njemu živjele. Samo on, kako nam se čini, previše umanjuje 
značenje tih klica, te odviše naduvava sam preokret. U svim 
prije navedenim citatima iz njegovih djela nismo opazili tek 
skromne klice ili začetke, već podpuno izraženje onih misli, 
koje grof Tolstoj pripisuje preokretu. 

Po značajki tih misli mora se uzeti, da su one bile uronjene 
u njegovu dušu već u sveučilištnim godinama onim ključanjem 
socijalnih ideja, koje su dale svoje obilježje drugoj polovini 
četrdesetih godina. Zatim su te misli, a da ni sam grof Tolstoj 
toga sviestno nije znao, u njem dozrievale sa dobom, našavši 
za svoj razvitak bogato tlo u genijalnim sposobnostima nje¬ 
govim, te povoljne uvjete u pokretu šest dese tih godina. Te misli, 
pošto su grofa L. N. Tolstoj a dovele do toga, da posve odsudi 
nametnički život inteligentnoga čovjeka sa svom evropskom 
civilizacijom, morale su u njemu probuditi težnju, da se slije 
s narodom. A to baš bijaše posljedak pokreta šestdesetih go¬ 
dina. K tomu naginjahu svi ikoliko dosljedni i smioni umovi. 
Pazite, da grof Tolstoj svoj preokret stavlja baš u polovinu se¬ 
damdesetih godina, uprav u onu epoku, kad je čitavo rusko 
družtvo obuzela epidemička težnja, da ide u narod, pa je tako 
i grof Tolstoj s tim svojim preokretom samo sliedio utjecaj 
svojega vremena. 

Iz svega toga sliedi jasno, da se ovdje doista ne radi o pre¬ 
okretu u pravom smislu rieči. To bijaše svoje vrsti umna i ćudo¬ 
redna kriza, kojoj jezgra bijaše u tome, da su se u ono doba, 
kad se je grof Tolstoj u poodmakloj dobi života već zasitio 
obezbiedjenoga i sretnoga života sa svim njegovim dobrima, 
one misli, koje su u njemu živjele tečajem mnogih godina, pod 
utjecajem toga zasićenja i duha vremena na jednoć razjasnile, 
zaoštrile te dobile novi, jarki kolorit ; započelo je slaganje 
obračuna o svem proživljenom životu ; pojavila se je spoznaja 
podpunoga protuslovlja toga života s mislima. U isti je mah 
grof Tolstoj oćutio strašnu duševnu prazninu, kad je vidio, 
kako su oboreni svi oni kumiri, kojima se je on prije klanjao, 
kumiri civilizacije, napredka, kulta istine i ljepote, — kumiri, 
koji su mu ostali bili od četrdesetih godina. Bilo je nuždno, da 
se ta praznina ma čime izpuni, te da se stari kumiri izmiene 
novima. 

Ali, davši duhu vremena, što ga je išlo, grof Tolstoj se je 
odmah snjim i razkrstio, čim se je zametnulo pitanje o novim, 
pozitivnim idealima. Moglo bi se pričiniti, da nam on u svojoj 
,,I zpovj edi” daje posve jasno razumjeti, kako je moguće 
stopiti se s narodom, te usvojiti njegovo shvaćanje života i nje- 

A. M, Skabičevskij: Povjest novije ruske književnosti I, 16 




govu vjeru u život time samo, ako se okanimo prijašnjega na- 
metničkoga života, te stanemo raditi onako, kako radi narod. 
Grof Tolstoj nije se ustavio kod ove obće neosporive teze. 
On je pošao dalje u svojoj težnji, da se stopi s narodom. Pošto 
su se sve pozitivne znanosti razvile na osnovci nametničtva, 
te nisu davale odgovora na pitanja o bitnosti života, to je grof 
Tolstoj stao u djuture zabacivati sve te znanosti bez iznimke, 
počevši od astronomije pa sve do kemije i medicine. Pak, jer je 
narod sve svoje znanje crpao iz jedinih izvora u obliku raznih 
nauka starih iztočnih mudraca, to se je i grof Tolstoj posvetio 
proučavanju i tumačenju tih izvora, misleći, da se jedino u njima 
može pronaći prava spoznaja smisla života. Napokon, — a to je 
najgore, — u njemu se konačno razviše i učvrstiše one klice 
individualizma, koje u njemu zamjećivasmo već i prije ; za¬ 
bacivši skupni družtveni napredak, on je došao do osvjedočenja, 
da se jedini razvoj i poboljšanje ljudskoga roda nalazi u ćudo¬ 
rednom samousavršenju svakoga čovjeka naposeb. Iz te teze 
posliedila je dosljedno i ideja, da se zlu ne valja protiviti na¬ 
siljem, a jednako je stao zabacivati ne samo sve socijalne re¬ 
forme, nego i sve socijalne funkcije, štono nastadoše historijskim 
razvitkom; napokon vidimo u „Kreut zerovo j sonati”, 
da Tolstoj zabacuje i posljednju družtvenu sponu — porodicu, 
te propovieda, dogodilo se, što mu drago, bezbračje, makar 
oživotvorenje ovoga neprirodnoga ideala prietilo i uništenjem 
ljudskoga roda. 


VII. 

U romanu Anna Karenina, koji je napisan baš za krize* 
vidi se već oštar odraz te krize. Na prvoj stranici romana izne- 
nadjuje vas grozni motto : ,,Osveta je moja, ja ću ju vratiti”, 
koji podaje romanu ćudoredno-teoložki značaj. Istina je, pisac 
kao da sasvim zaboravlja na taj motto, kad počinje razvijati 
svoj roman. U njemu uzkršnjuje umjetnik i pripoviedač četr¬ 
desetih godina i povedavši se za umjetničkim ciljevima, on nam 
slika život velikoga svieta naše dobe u svim njegovim podrob¬ 
nostima, izvodeći pred nas množtvo značajeva i tipova, baš 
kao i u ,,V o j n i i miru”; ti tipovi izcrpljuju opet sasvim 
predstavnike velikoga svieta. Istina je i to, da se u razvitku 

sadržaja pisac sasvim odalečuje od svoga motta, jer taj motto, 
primienjen svagdanjemu i sitnomu svjetskomu preljubu, izgleda 
kao da navaljuješ uskom sjekire na muhu, ipak nam pisac rea¬ 
lista predočuje takvu naravnu i kobnu neizbježivost u razvitku 
strasti svojih heroja, da se u vama nehotice radja misao: černu 
tu treba kakve odmazde ? 

Uza sve to i taj roman, koji je na medji krize, odrazuje u 
sebi kako prijašnji, tako i novi slied misli grofa L. Tolstoja. 
Vidjeli smo već gore, kako je Tolstoj nakon toga, što se je udaljio 
u selo i oženio, pak sve do krize, njegovao u svojoj duši ideal vla¬ 
stelina gospodara, koji je odgovarao njegovomu ličnomu životu i 
položaju u družtvu, ideal vlastelina-gospodara, koji živi na selu 
posve osamljeno od svih družtvenih smjerova. Prema tomu 
idealu kulturnoga moskovskoga absentizma on dieli i sve junake 
svoga romana na desničare i ljevičare, smatrajući ih u toliko 
pozitivnijima i stalnijima, u koliko čvršće stoje na kulturnoj 
podlozi, te se manje zanose za tašte svjetske strasti i pohote 
ili za efemerne dnevne smjerove. Prema tomu stoje desno Kon- 
stantin Dmitrijević Levin, porodica knezova Ščerbackih i 
plemić Svijažkij ; lievo — sva ostala lica romana. Tu je i Sergij 
Ivanović Koznyšev, koji se hinjeno bavi slavenskim pitanjem ; 
i Metrov, koji ruski život mjeri aršinom zapadno-evropskih 
teorija, i Aleksej Aleksandrović Karenin — birokratska makina 
sa bezbojnim olovnim očima, koje odaju ograničene umne 
sposobnosti ; i nabožna grofica Lidija I van ovna, sektarica iz 
velikoga svieta sa tvrdim srcem ; i knjeginjica Betsi Tverskaja 
sa svojim svjetskim krugom, koji se jednom rukom drži za dvor, 
da ne spane do polusvieta ; i knez Stepan Arkadjević Oblonskij, 
epikurejac i razkošnik od pete do glave, koji upropašćuje porodicu 
razsipnošću i vriedja ženu nevjerom. Tuj je i Nikolaj Levin 
s nećudorednim živovanjem razvratnika, koji je izpao iz kruga ; 
tu je na posijedku i zločinački oskrvrnitelj tudje ložnice — 
grof Aleksej Kirilović Vronskij, sa sukrivkom preljuba, Annom 
Arkadjevnom Kareninovom. Potonji kao oni, koji su najviše 
sašli s kulturnoga tla, te se podali svjetskoj izpraznosti, sači¬ 
njavaju u romanu žrtve nebeske osvete. 

No, dok je taj roman u obće proniknut uzduhom starih 
ideala moskovskoga absentizma, njegov konac nosi jarke tragove 

f 

one krize; koja se je desila s autorom oko onoga doba, kad je 
roman pisao. Tako grof Tolstoj, nezadovoljan sa svojim pri¬ 
jašnjim idealima, čini, da i njegov heroj Levin proživljuje onu 
istu krizu, koju je netom proživio i sam grof Tolstoj, i ta je 
kriza opisana daleko svestranije i potanje, nego u Vojni i 
miru (s Pierrom Bezuhovim). 

Poslie romana Anna Karenina pokušao je Tolstoj 
još jednom, da nastavi svoje čisto umjetničko djelovanje, jer 
se je bio vratio izradbi već od prije zasnovanoga romana ,,D e- 
k a b r i s t i”, ali se je ograničio na novu varijaciju prvih dviju 
glava. Mistično-bogoslovne ideje mamile su ga na novi put i 
on počinje pisati kritiku bogoslovlja, prevoditi i tumačiti Evan- 
gjelje. Godine 1883. izašlo je u ,,M o s k o v. Vedomo* 
s t i m a" pismo o narodnom popisu. Zatim su sliedila djela : 
,,I zpovj ed” ; ,,U čemu je moja vjera”; ,,D a k 1 e 
š t o n a m j e č i n i t i ?“ — ,,Š t o je s r e ć a ?“ ,,I z uspo¬ 
mena o popisu” i dr. 

Sva ta djela, koja su grofu Tolstoj u stekla množtvo privr- 
ženika i pristalica, koji su bili sastavili i neke ruke sektu, silno 
su zapanjila, a i ožalostila one štovatelje talenta grofa Tolstoja, 
koji su zdravo mislili, te u mistično-bogoslovnim njegovim 
umovanjima nazrievali njegov pad i gubitak velikoga talenta 
za Rusiju. Uzporedjivali su dapače udes grofa Tolstoja s udesom 
Gogoljevim, ma da ta uporedba ne podnosi kritike, jer u grofa 
Tolstoja uz misli, kojima ugadja obskuratizmu našega vremena, 
nalazite i svietlih ideja, koje daleko pretječu naše doba svojim 
smionim i dosljednim demokrati zrnom. 

Ne ograničujući se samo na razprave, u kojima izlaže svoje 
nove ideje i svoju novu vjeru, grof Tolstoj napisao je od 1881. 
godine čitav niz malih pripoviesti za puk, što ih je tiskala tvrdka 
Posrednik, družtvo za razširivanje jeftinih narodnih knjiga, 
a utemeljiše ga drugovi i privrženici grofa Tolstoja. Takove 
su pripoviesti: Kako ljudi živu. — Bog pravdu 
vidi, ali brzo ne izreče. — Ako pustiš vatru, 
ne ugasiš je brzo. — Dva starca. — Gdje je 
ljubav, tamo je i Bog. — Komedija Tvorničar 
rakije, i mn. dr. Ove pripoviesti, uza svu jednostavnost i 
krasofu jezika, djeluju ipak neugodno time, što u njima pre- 

više ima elementa čudnovatoga, u čemu se opaža umjetno opo¬ 
našanje narodnih legenda i bajka. Tendecioznost i namjernost 
proviruje iz svakoga redka. 

Kao svjetiljka što utrnjuje, zasjavao je pokadšto jarko 
i talenat grofa Tolstoja, t. j. u osamdesetim i devetdesetim go¬ 
dinama. Tako je sredinom osamdesetih godina napisana pri- 
poviest: Smrt Ivana Iljića. Godine 1887. izašla je tis¬ 
kom drama iz narodnoga života: ,,V 1 a s t tmine”. Godine 
1895. izišla je pripoviest „Gospodar i slug a”. U tim dje¬ 
lima, uza svu njihovu tendecioznost prema duhu nove nauke 
grofa L. Tolstoja, jarko prošieva divni njegov x talenat te nas 
očarava, kako nas je očaravao i u prijašnjim, najboljim nje¬ 
govim djelima. 

Godine 1898. pojavio se je u žurnalu: ,,V oprosy f i 1 o- 
sofii ipsihologii”, a zatim u posebnom izdanju traktat: 
„Što je umjetnos t?”, u kojem uz običajne paradokse, 
svojstvene filosofskim i ćudorednim umovanjima grofa L. N. 
Tolstoja, susrećete niz misli o umjetnosti, koje vas prenerazuju 
svojom dubinom, originalnošću i smionom ovošću. Napokon 
je posljednje veće djelo grofa Tolstoja roman ,,U zkrsnuće”, 
odštampan u „Nivi” god. 1899. Ovaj roman dokazuje, da Tol- 
stojevljeva stvaralačka snaga nije samo u prijašnjoj svojoj ja¬ 
kosti, nego da je gotovo porasla, ma da je grofu Tolstoju bilo 
god. 1898. sedamdeset godina dobe, što je proslavljeno bilo po 
svoj vanjskoj a i ruskoj štampi. 



POGLAVLJE JEDANAESTO. 


I. Djetinjstvo i odgoj Fedora Mihajlovića Do stoj evskoga. — II. Njegov 
život do prognanstva« — III. Prognanstvo. Ženitba. Povratak. Izdavanje žur¬ 
nala. — IV. Ostali život do smrti. — V. Razlika Dostojevskoga od ostalih 
pripovjedača četrdesetih godina po nazorima o svietu i značaju stvaranja. — 
VI. Zamršenost sadržaja. Psihiatrička analiza. Surovost, Previadjujud tipovi. 
— VII. Dvie periode njegovoga književnoga djelovanja i karakteristika svake 
periode. Prosjevi svjetlosti posred natražnjačkoga mraka. 

I. 

A ko smo u svakom pripoviedaču četrdesetih godina, što smo 
ih dosele razmatrali, našli mnogo individualnih osebina, 
to se Fedor Mihajlović Dostojevskij, s kojim ćemo se 
sada baviti, još jače razlikuje od njih svih, jer on gotovo sa¬ 
svim prelazi okvire škole četrdesetih godina te zaprema posebno 
mjesto u ruskoj književnosti. 

Glavni uzroci te razlike prije svega su u tome, što je ve¬ 
ćina pripoviedača četrdesetih godina potjecala iz promaženoga 
plemstva, dok je Dostojevskij bio sin neplemića, iz staleža 
službeničkoga, kolerično i nezvozno diete gradsko ; a zatim, — 
dok je većina od njih pripadala imućnomu staležu, Dostojev¬ 
skij je medju njima bio predstavnik tek nastajućega staleža 
inteligentnoga proletarij ata. 

Otac Dostojevskijev, Mihailo Andrejević, štopski liečnik, 
služio je u moskovskoj Marijinskoj bolnici. Mati njegova, 
Mar ja Fedorovna, bijaše kći moskovskoga trgovca Nečajeva. 
Mihajlo Andrejević imao je sedmero djece, od kojih se je Fedor 
Mihajlović Dostojevskij, kao drugi sin, rodio 30. listopada 1821. 
godine...Državni stan u bolnici, u .kojem se je Dostojevskij rodio 
i sproveo djetinjstvo, sastojao je samo od dvie sobe, predsoblja 
i kuhinje i u tom malenom stanu stisnula se je čitava obitelj. 

U njoj su vladali strogo religiozni i patrijarkalni običaji, ali 
ublaženi višom naobrazbom glave obitelji. Djece nisu šibali 
ni tukli i jedina je kazna bila u tome, što bi otac pokadšto 
planuo te se bavio s djecom, kad su učila ili izradjivala svoje 
zadaće. 

No djetinjstvo Dostojevskoga nije prošlo ni bez sela. Go¬ 
dine 1831. nabavili su roditelji njegovi malo dobarce u tulskoj 
guberniji, u kaširskom kotaru, kojih 150 vrsta od Moskve. 
Na ovo dobarce preseljivala bi se rano svakoga proljeća majka 
s djecom, te bi tuj sprovela čitavo ljeto. Po riečima samoga 
Dostojevskoga, selo je u njem ostavilo ,,dubok i silan dojam, 
što se nije izgladio ni kroz sav kašnji život”, te je sve u njemu 
bilo za nj puno najdražih uspomena. Uza sve to su, kako ćemo 
kašnje vidjeti, dojmovi gradskoga života, najvećma utjecali na 
Dostojevskijevo stvaranje i njegova djela. 

Prvu obuku davala je djeci mati. Zatim su kuću polazila 
dva učitelja : djakon iz Jelizavetinskoga zavoda predavao je 
vjeronauk, a učitelj s istoga zavoda, N. I. Sušard, podučavao je 
djecu u francezkom jeziku. Sušard je imao pripravni tečaj za 
polaznike. U taj su tečaj bila dana oba starija sina, da se pri¬ 
prave za pristup u srednju školu ; u latinskom jeziku podu¬ 
čavao je sinove sam otac. 

Godine 1834. smjestiše Fedora Dostojevskoga i starijega 
mu brata Mihajla u glasoviti za onda penzionat u Moskvi L. P. 
Čermaka. To je bio zatvoren zavod, iz kojega su djecu puštali 
tek na blagdane i velike praznike. U zavodu su postupali s dje¬ 
com razborito i čovječno i odabirali valjane nastavnike. U 
višim razredima predavali su ovdje i sveučilištni profesori — 
D. M. Perevozčikov matematiku, 1 . 1 . Davidov književnost i dr. 

. Roditelji Dostojevskijevi priredjivali su često po večerima 
obiteljska čitanja, na kojima su i djeca prisustvovala. Čitala se 
je „Poviest ruske države“ od Karamzina, „Pisma 
ruskoga putnik a“ i pripoviesti, životopis Lomonosova, 
Ks. Polevoga, djela Deržavinova, Žukovskijeva, romani Zago- 
skinovi, Lažečnikovljevi, priče kozaka Luganskoga i dr. 

Kad je Fedor Mihajlović stupio u penzionat Čermakov, 
proširio se je krug njegovoga čitanja: braća su tamo dobivala 
mnogo knjiga. Dostojevskij je nada sve volio putopise. Isto- 

dobno je čitao romane Walter Scotta i Hofmana, upoznavao 
se je s Puškinom, čitao je i romane Narježnoga i Veltmana. 

Početkom 1837. godine umrla je majka Fedora M. Do- 
stojevskoga. Iste godine odveo je otac oba starija sina u Petro¬ 
grad, da ih smjesti u njemačku školu. Tada je Dostojevskomu 
bilo 15 godina. Evo kako on u ,,D nevniku P i s a t e 1 j a” 
(1876 br. 1.) opisuje ovo putovanje i svoje duševno stanje u 
ono doba : 

„Bio je mjesec svibanj, vladala je vrućina. Putovali smo 
u najmljenim kolima, malo ne korakom, te smo na stanicama 
popostojavali po dva i po tri sata. Sjećam se, kako nam je na¬ 
pokon dosadilo to putovanje, koje je trajalo gotovo cieli tjedan. 
Ja i brat čeznuli smo za novim životom, užasno smo o nečemu 
snatrili, o svem „prekrasnom i uzvišenom”, — tada su te rieči 
bile još svježe te su se izgovarale bez ironije. A koliko je onda 
bilo takovih krasnih gesala ! Mi smo strastveno u nešto vjero¬ 
vali i ma da smo obojica izvrstno znali sve, što je bilo potrebno 
za izpit iz matematike, snatrili smo samo o poeziji i pjesnicima. 
Brat je pravio stihove, danomice po tri pjesme, pače i putem, 
a ja sam neprestance u glavi sastavljao roman iz mletačkoga 
života. Tada je tek pred dva mjeseca bio poginuo Puškin, pa 
ja i brat dogovarasmo se putem, kako ćemo, čim prispijemo u 
Petrograd, odmah posjetiti mjesto dvoboja i bivši stan Puš- 
kinov, da vidimo sobu, u kojoj je izdahnuo veliku svoju dušu 

Kad su dječaci došli u Petrograd, bijahu smješteni u pri¬ 
pravni penzionat K. F. Kostomarova te je Fedor M. Dosto- 
jevskij bio upisan početkom naučne godine u mjerničku školu, 
dok mu brata Mihajla radi boležljivosti nisu htjeli primiti. 

Okolnost, što je stupio u strukovni zavod, u kojem su 
prevladjivale praktične znanosti, dok se je malo pazilo na obću 
naobrazbu i razvitak, silno je djelovala na sav život Dosto- 
jevskoga i na čitavo njegovo shvaćanje svieta. Bez sumnje, 
toj okolnosti imao je je nada sve zahvaliti onu stalnost, kojom 
je kroz sav svoj život čuvao svoja vjerovanja iz djetinjstva. 

Uz književniče sklonosti, koje se u Dostojevskoga već poja¬ 
više, pojmljivo je, da se on nije osobito revno bavio suhoparnim 
predmetima u mjerničkom učilištu. Polažući kako tako izpite, 
on je 1838. god. morao ponavljati jedan tečaj. Vječito zamiš- 

ljen i turoban, Dostojevskij se je slabo sprijateljivao s dru¬ 
govima, danju i noću sjedio je za knjigama i svojim prvim 
književnim pokušajima. Zato se je on, dok je bio u zavodu, 
upoznao osim s ruskim klasicima još i s Goetheom, Schillerom, 
Hofmanom, V. Hugonom, George Sandovom, Balzacom i drugim 
piscima. Pod utjecajem Puškina stao je pisati dramu Boris 
G o d u n o v. Silan dojam, što ga je na Doskojevskoga učinila 
njemačka tragedkinja Lilli Loewe u drami Marija Stuart, 
potakao je mladoga djaka, da ovaj tema obradi na svoj način ; 
u tu svrhu dao je se na čitanje, da se pripravi za pisanje te 
drame; do god. 1842. samo se je bavio dramom i načinio 
neko iko nacrta. 

U to je god. 1839. umro otac Dostojevskoga. Skrbnikom 
djece postao je muž sestre Dostojevskoga, Karelin. Godine 
1843. Dostojevskij je svršio podpuni tečaj, te je namješten bio 
u službu kod petrogradskoga mjerničkoga zapovjedničtva, u 
odsjeku za nacrte. 

II. 

Kad je Dostojevskij izišao iz učilišta, započeo je njegov 
bećarski, ciganski život, pun oskudice. Ne može se reći, da je 
on bio bez sredstava. Skupa s državnom plaćom i onim novcem, 
što mu ga je davao štitnik iz Moskve, Dostojevskij je imao go¬ 
dišnji prihod od 5000 rubalja. Ali on je bio vanredno nepraktičan, 
novac mu je. prolazio kroz prste nevjerojatnom brzinom te je 
vječno bio bez novaca i silno zadužen. Ovdje imademo pred 
sobom crtu njegova značaja, koja ga je kroz sav život pratila : 
vječno, sve do groba, on se je tužio, da nema novaca, tražio je 
zajmove, predujmove i nikako nije mogao da sastavi kraj s kra¬ 
jem. Bio je to čovjek, koji se je uznosio, sa silnim strastima, te 
nije nikako htio, da oskudieva u čem bilo ; u mladosti je povrh 
toga bio strastven igrač, osobito je rado igrao billard. 

Materijalni se je položaj Dostojevskoga pogoršao, kad je 
god. 1844. napustio službu, jer mu je mjernička služba škodila 
i posve se razilazila s njegovim književničkim sklonostima. Tu 
je službu nadomjestio prevadjanjem romana George Sandove 
za nakladnike uz nagradu po 25 rubalja za tabak. Nakon što je 
ostavio službu, sjeo je Dostojevskij za svoj prvi roman: ,,B i e d n i 

lj udi“. U svibnju 1845. napisao je roman do kraja, pa ga je 
poslao po svomu negdašnjemu saučeniku Grigoroviću Nekra- 
sovu, koji se je baš spremao, da izdaje < zbornik. U ,,D nev- 
niku Pisatel a” (1877. br.^i.) Dostojevskij opisuje po¬ 
tanko onaj uzhit, s kojim su Grigorović i Nekrasov, pročitavši 
njegov roman, dojurili noću k njemu i kako je kašnje Nekrasov 
predao roman Bjelinskomu uz poklik : ,,Pojavio se je novi 
Gogolj !”, na što je Bjelinskij strogo* primietio : ,,Kod nas Go- 
golji rastu kao gljive”. Ali kad je roman pročitao, to je uzbu- 
djeno uzkliknuo : ,,Dovedite, dovedite ga što prije ! . 

Roman nije još ni svjetlo ugledao (izašao je početkom 1846 
u ,,Petrogradskom zborniku”, što ga je izdavao Nekrasov), 
već je Dostojevskij stekao laskavu znamenitost u književnim 
krugovima. 

,,No, brate, — piše Dostojevskij svomu bratu Mihajlu 16. 
srpnja 1845. god — ja mislim, da moja slava ne će nikad dostići 
visine, na kojoj je sada. Svuda vanredno počitanje, svi su glede 
mene vrlo strašno radoznali. Upoznao sam se s množtvom 
najčestitijih ljudi. Knez Odoevskij moli me, da ga usrećim po¬ 
sjetom, a grof Sollogub čupa si kose od očajanja. Panajev mu 
je kazao, da se je pojavio talenat, koj će ih sve osramotiti. 
Sollogub je obišao sve i došavši Krajevskomu, najednoč ga 
je zapitao : ,,Tko je taj Dostojevskij ? Gdje bih mogao naći 
Dostojevskoga ?” Krajevskij, koji nikomu ne laska, već sliepo 
svakomu kreše u lice, odvraća mu, da Dostojevskij ne će htjeti 
izkazati grofu časti, pa ga usrećiti svojim posjetom. I zbilja je 
tako : plemić podigao se sad na štule i misli, da će mene uništiti 
veličajnošću svoje ljubavi. Svi me primaju kao čudo. Ne mogu 
ni usta otvoriti, a da po svim kutovima ne ponavljaju, da je 
Dostojevskij rekao i ovo i ono. Dostojevskij hoće da čini ovo 
ili ono. Bjelinskij me nada sve ljubi. Neki dan vratio se je iz 
Pariza pjesnik Turgenjev (za cielo si čuo o tome) i odmah se 
je tako sprijateljio sa mnom, da Bjelinskij to razjašnjuje time, 
e se je Turgenjev zaljubio u mene . . .” 

Iz hvastavoga tona u tom pismu može se suditi, kako se je 
mladomu spisatelju zavrtjelo u glavi od nagloga uspjeha. Kao 
čovjek vrlo zanesene ćudi, Dostojevskij nije mogao sakriti ni 
u nuždnim granicama uzdržati samoljublje, što je u njemu 

zaigralo; uzobiestio se je, a zato su njegovi odnosi prema Bje- 
linskomu, Nekrasovu i čitavomu kolu oko „Sovremennika” 
postali napeti, pa se izkvarili. Poslie „Siromašnih 1 j u d i” 
samo je ,,Roman u devet pisama” bio uvršten u prvu knjigu 
,,S o v r e m e n n i k a” za god. 1847. i ,,P o 1 z u n k o v” u 
,,111 u s t r i r o v a n o m Almanak u”, što su ga Nekrasov 
i Panajev izdali 1848. god. Ostala djela iz prve periode bijahu 
priobćivana u ,,0 tečestvennim Zapiscima”: ,,P o- 
d o b n j a k“ (Dvojnik) god. 1846. ; ,,G ospodin Pro- 
harčev“ 1846. ; ,,D o m a ć i c a“ 1847. ; „Slabo srce” 
1848.; ,,T u d j a žena” (1848.); „Ljubomorni muž” 
1848.; „Bor i svatba” 1848.; „Svietle noći” 1848.; 
,,N etočka Nezvanova“ 1849.; 1 napokon „Mali j unak”, 
napisan 1849. bješe uvršten u „Otečestven. Zap.” u kolovozu 
1857., kad se je Dostojevskij već vratio iz prognanstva. 

Ohladnjenju prema kolu ljudi oko „Sovremennika” 
doprinieLa je naravno i razlika uvjerenja, koja se je već tada 
stala pokazivati izmedju Dostojevskoga i ovoga kruga. Zane- 
savši se, radi svojih prepiraka s Bjelinskim, za političke i 
socijalne ideje, što su vladale u tom krugu, Dostojevskij je u 
isti par uztrajno branio svoje religiozne nazore, pa su ga za to 
članovi toga kruga stali smatrati zaostalim čovjekom. Ovom 
razlikom nazora razjašnjuje se, što je Bjelinskij u svojem raz¬ 
gledu književnosti za godinu 1847., bezobzirnom oštrinom 
napao na novu pripoviest Dostojevskoga „Domaćica”, 
našavši, da Dostojevskij u toj pripoviesti kuša izmiriti Mar- 
linskoga s Hofmanom, a uz put se je značajno izrugao tomu, 
što se junak te pripoviesti, Ordynov, bavi još i znanošću. „Iz 
rieči i čina Ordynova, — piše Bjelinskij, — ne vidi se, da bi 
se on bavio kakvom znanošću, ali se može pomisliti iz rieči 
i čina njegovih, da se silno bavi kabalistikom, magijom, — u 
kratko čarobijom. A V eto, to nije znanost, već prava glupost ; 
ipak je zanimanje takvom znanošću udarilo na Ordynova svoj 
žig, t. j. učinilo ga je nalikim smušenomu ludjaku”. 

Kad se je razišao s krugom oko „Sovremennik a”, 
Dostojevskij se je približio Beketovu i S. D. Jakovskomu i za- 
noseći se sveudilj za socializam, nastanio se je s nekim prija¬ 
teljima u zajedničkom stanu po načelima asocijacije. „Napokon, 

— piše on bratu, — ja sam predložio, da stanujemo zajedno. 
Najmismo veliki stan i svi troškovi kućanstva, u svim njegovim 
granama, ne nadmašuju 1200 rubalja u papiru za pojedinca na 
godinu. Tako su velike blagodati udruživanja”. 

Doskora je ušao u Đurovljevo udruženje Fourrierovaca, 
umjerenije udruženje, nego li je bilo udruženje Petraševskije- 
vaca. Po tvrdnji Miljukova, u tom kolu ,,nije bilo nikakvih 
č sto pre vratnih osnova”. Đuro vlj evci ustajali su samo proti 
strogosti tadašnje cenzure, proti kmetstvu i upravnim zlopora¬ 
bama, ali su malo pomišljali na promjenu oblika vladanja, na- 
sliedujući u tome nauku Fourrierovu i njegovih sljedbenika, 
koji nisu podavali nikakvoga značenja političkim prevratima. 

U ostalom, kad se je jednoč porodila prepirka o sredstvima 
oslobodjenja seljaka, pa je na primjetbu Dostojevskoga, da 
„ruski narod ne će poći stopama evropskih prevratnika” netko 
odvratio: ,,Ali ako se ukaže, da seljake nije moći osloboditi dru¬ 
gačije, nego ustankom?” — Dc stojevski je uzkliknuo: ,,Dakle 
makar i ustankom! ...” 

No ovaj strastveni poklik bijaše tek trenutačna zanesenost, 
u obće je Dostojevskij bio vrlo dalek od ma kakovih prevratnih 
osnova, zanosno je deklamovao Puškinove stihove o padu 
robstva „na mig carev” i uporno je tvrdio, da sve socijalističke 
teorije ne znače za Rusiju ništa, već da u obćini, u udrugi 
(arteli) i zamjenitom jamstvu davno već postoje daleko čvršći 
i normalniji temelji, nego li su sva maštanja Saint-Simona i 
njegove škole i da se njemu život u Ikarijskoj falansteriji čini 
užasnijim i odvratnijim od života u ma kakvoj robiji. 

Ipak je Dostojevskij 23. travnja 1849. bio uhapšen skupa 
sa ostalim petraševcima, zatvoren u tvrdjavu i stavljen pred 
vojni sud, obtužen, da je ,,sudjelovao u razgovorima o strogosti 
cenzure, da je u jednoj sjednici mjeseca ožujka 1849. pročitao 
iz Moskve od Pleščejeva primljeno pismo Bjelinskoga na Go- 
golja, zatim da ga je čitao na sastancima kod Durova te uručio 
Monbelliu, da pismo prepiše. Na sastancima pak kod Durova 
da je slušao čitanje razprava, da je znao za naum, da se ustroji 
tiskara, a kod Spješnjeva da je slušao čitanje ,,Vojničke besjede”.” 

Kako je poznato, ratni sud odsudio je sve petraševce, medju 
njima i Dostojevskoga, na kazan smrti prahom i olovom, a ta 

užasna osuda pročitana bi odsudjenicima 22. prosinca 1849. 
god,, te su ovi punih dvadeset minuta bili nesumnjivo uvjereni, 
da ih za nekoliko minuta ne će više biti medju živima. Ali po naj¬ 
višoj zapovjedi smrtna je kazan bila promienjena, te je udes 
odsudjenika raznoliko bilo ublažen. Dostojevskij bijaše konačno 
odsudjen na robiju od četiri godine, a zatim je imao isto toliko 
godina služiti kao prosti vojnik. 

Na sam badnjak odpraviše Dostojevskoga u Sibiriju. ,,M a 1 i 
j u n ak‘‘ bijaše posljednja Dostojevskijeva pripoviest iz te epoke 
njegova života, napisana je bila već u tvrdjavi, a zatim bi knji¬ 
ževno djelovanje njegovo prekinuto na više godina. 

III. 

Imajući uza se E v a n g j e 1 j e, što mu ga darovaše žene 
dekabrista, koje su u tamnici u Tobolsku posjetile petraševce, 
te im dale svoj blagoslov i zaželljile sretno prebivanje na robiji, 
Dostojevskij bi smješten u tamnicu, gdje je sproveo sve četiri 
godine kazne. U ,,Z a p i s c i m a iz mrtve kuće” opisuje 
Dostojevskij potanko svoj život u omskoj tamnici i sve dojmove. 
Smatramo suvišnim navoditi što iz te knjige. Opažamo samo, 
da je robija učinila vanredno težak i nepovoljan utjecaj na Do¬ 
stojevskij evo shvaćanje o svietu i na njegovo mišljenje. Istina 
je, njemu je bilo moguće, da se sbliži s narodom, da ga pro¬ 
učava, ali se je on u isti mah zadojio i duhom narodnoga misti¬ 
cizma, koji je svojstven zanemarenim, neukim ljudima. Njegovo 
shvaćanje o svietu, kako jur spomenusmo, stajalo je na visini 
djetinjih vjerovanja. Robija ih je još pojačala, jer ga je naučila, 
da u onim vjerovanjima gleda temelj narodnoga duha i juskoga 
života. Dodajte k tomu podpuno odtudjenje od književnosti ; 
u kaznionu nije dopirala nikakva knjiga. Pune tri godine Dosto¬ 
jevskij nije imao ništa u ruci do li Evangjelja, pa je, po vlastitim 
riečima, „čitajući iz nužde samo Evangjelje, jasnije i dublje 
mogao shvatiti smisao kršćanstva”. 

Tekar posljednje godine, kad je došao novi ,,plac-major”, 
poboljšao se je položaj Dostojevskoga. ,,U gradu, — piše on, 
— medju službujućim častnicima našao sam znanaca i davnih 
saučenika. Obnovio sam s njima odnose. Po njima sam mogao 

dobiti više novaca, mogao sam pisati u otačbinu i dobivati 
knjiga. Težko je prikazati ono čudno, u isti par uzbudjujuće 
čuvstvo, što ga je izazvala u meni prva knjiga, što sam ju u 
tamnici pročitao. To bijaše knjiga nekoga žurnala. Baš kao da 
je k meni doletjela viest s onoga svieta ... osobito sam pohlepno 
čitao razpravu, pod kojom sam ugledao podpis poznatog mi, 
nekoč blizkog, čovjeka . . . Ali već su i nova imena zvučila . . . 
Pohlepno sam se žurio, da se s njima upoznam i bio sam. ža¬ 
lostan, što imadem tako malo knjiga . . . Prije, za prijašnjega 
upravitelja kaznione, bilo je dapače opasno nositi knjige u 
kaznionu”. 

I zdravlje Dostojevskoga u velike se narušilo u kaznioni. 
Od djetinjstva je bolovao na živcima, te su mu prije uhapšen ja 
živci bili već tako poremećeni, da je god. 1846. samo malo 
manjkalo, da ne oboli duševno, pa samo brizi i njezi svojih pri¬ 
jatelja Beketova i Janovskoga pripisuje, što je bio izliečen. Već 
tada bi ga noću podilazio onaj mistični strah, štono ga potanko 
opisuje u romanu „Poniženi i uvriedjen i”, a pokadšto 
je bilo nastupa padavice. U Sibiriji se je njegova bolest ko¬ 
načno razvila, te došla do takvoga stepena, da se je i sam Do- 
stojevskij morao uvjeriti o njezinom značaju. 

Kad je minuo rok kazne na robiju, 2. ožujka 1854., Dosto- 
jevskij bude uvršten kao vojnik u 7. sibirsko-linijski bataljun ; 
a 1. listopada 1855. bi imenovan podporučnikom, te je ostavljen 
u istom bataljunu. Njegov se je položaj znatno poboljšao, čim 
je prestala robija. On je bio na slobodi, bez okova, bilo mu je 
moguće, da bude na samu ; pomanjkanje samoće mučilo ga je 
najvećma u kaznioni ; stao je dopisivati s rodbinom i prijate¬ 
ljima, počeo je i pisati. U Sibiriji je napisao pripoviesti „Stri¬ 
čev san” i „Selo Stepančikovo i njegovi ži¬ 
telj i”, pa je već zamislio bio i „Zapiske iz mrtve 
kuće”. U isti par proživio je vlastiti roman, koji ga je silno 
izmučio, i moralno i fizično, ali je završio brakom 6. ožujka 
1856. god. s udovom Marjom Dmitrijevnom Isajevom. 

Napokon, iza velikoga i dugotrajnoga nastojanja i molja¬ 
kanja, bilo je Dostojevskomu dozvoljeno, da odputuje iz Sibi- 
rije u evropsku Rusiju, pa se nastani u Tveru. Propustnicu do¬ 
bio je 30. srpnja 1859., pa je već pred jesen stigao u Tver ; još 

u zimi iste godine bijaše mu dozvoljeno, da može boraviti u 
priestolnicama. 

Dočepavši se podpune slobode, Dostojevskij, zanesen 
družtvenim pokretom, koji je u ono doba bio na vrhuncu, nije 
se mogao ograničiti na samu beletristiku, pa je već sliedeće 
godine s bratom Mihajlom zasnovao žurnal ,,V r e m j a”, koji 
je počeo izlaziti početkom 1861. godine, 

Kako pravac žurnala, tako i sastav suradnika (Apolon 
Grigorjev, Strahov i dr.) svjedoče dosta o onim nazorima 
o svietu, koji su se tada kristalizovali u Dostojevskoga i zatim 
se postepeno razvijali tečajem čitavoga njegovoga života. To 
bijaše ono poluslavenofilsko, polu zapadnjačko naučanje, kojega 
su privrženici nosili naziv domaćinaca (počvenniki) i koje 
se je, kako smo u trećem poglavlju pokazali, pojavilo najprije 
u ,,M oskvitj anin u“, a prvim mu je začetnikom i pred¬ 
stavnikom bio Apolon Grigorjev. Sada je toj struji stupio na čelo 
Dostojevskij, te od njega i potječe njezin naziv, jer izrazi: m i 
smo se odbili od svojega tla (doma), mi moramo 
tražiti svoje tlo, bijahu omiljele fraze Dostojevskoga, te 
ih nalazimo već u prvom članku njegovoga žurnala. 

Kako je oduševljeno i marljivo sudjelovao Dostojevskij 
u novom žurnalu, vidi se odatle, što je već u prvoj knjizi stao 
priobćivati roman ,,P oniženi i uvriedj en i”, a istodobno 
bijahu tečajem 1861. i 1862. priobćeni u žurnalu i ,,Z a p i s c i 
iz mrtvoga doma’. Osim toga je Dostojevskij preuzeo 
bio kritički odjel, koji je započeo sa člankom : „Niz čla¬ 
naka o ruskoj književnosti. Uvo d”. Osim toga 
je sudjelovao i u drugom radu kod žurnala, oko stastavljanja 
pojedinih knjiga žurnala, oko izbora i naručivanja članaka, te 
je u prvoj knjizi izradio feljeton, koji je bio povjeren Minajevu, 
ali se Dostojevskomu nije svidio, pa je na brzu ruku napisao 
svoj članak pod naslovom : ,,Sanj e u stihovima i prozi“, 
stavivši u nju sve stihove, kojima je bio protkan feljeton Mi- 
najeva. Ovakovoga napora nije mogao dugo izdržati narušeni 
organizam Dostojevskoga i on je trećega mjeseca obolio. 

No za to je žurnal imao za ono doba znamenit uspjeh. Prve 
godine imao je 2300 predplatnika ; druge godine preko 4000. 
Ovaj uspjeh omogućio je Dostojevskomu, da godine 1862. 

prvi put putuje u inozemstvo ; posijedkom toga putovanja 
bijahu: „Zimn j e bilježke o ljetnim d o j m o- 
v i m a”, priobćene u „V remenu” za god. 1863. 

Ali dnevi žurnala ,,V r e m j a” bijahu izbrojeni. Uništio 
ga je članak Strahovljev „Kobno pitanj e”, uvršten u 4. 
knjizi ,,V remen a”, napisan povodom ustanka u Poljskoj, ali 
tako nespretno, netaktično i mračno, da ga je uprava shvatila 
u skroz protivnom smislu, pa je žurnal bio zabranjen odmah, 
nakon što je izišla 4. knjiga za god. 1863. 

Ovaj poraz nije spriečio, da Dostojevskij u ljetu 1863. ne 
putuje po drugi put u inozemstvo, ali ovaj put ni iz daleka 
tako sretno, kako je to bilo prvi put. Naginjući po naravi na igru, 
zamamila ga je ruleta u nekom njemačkom gradiću. Nu dok je 
za svojega prvoga putovanja dobio 11.000 franaka, to je ovaj 
put proigrao sve do posljednjega rublja, tako da su njegovi 
prijatelji morali za njega pozajmljivati novaca na račun bu¬ 
dućega rada u redakciji „Biblioteke dlja Čtenij a”. 
Na uspomenu ove epizode, napisao je kašnje Dostojevskij 
roman „Igrač”. 

Sliedeća godina bila je za Dostojevskoga još nesretnija : 
prije svega izgubio je dvoje najbližih mu ljudi, ženu i brata 
Mihajla, a zatim je proživio žalostni neuspjeh s novim žurnalom, 
što gaje poduzeo mjesto „Vremena”, naime s „Epokom”. 

Ovaj žurnal nije imao sreće od samoga početka. Dozvola 
za izdavanje žurnala prispjela je tako kasno, da je njegovo 
izlaženje mogao oglasiti tek 31. siečnja 1864. godine. Dosto¬ 
jevskij se je u ono doba nalazio u Moskvi uz smrtnu postelju 
ženinu, a i sam je bio bolestan, te nije mogao ništa napisati, svi 
saradnici bijahu se razišli. Brat Dostojevskijev, Mihajlo, dje¬ 
lovao je sporo, izmučen prijašnjim uzrujavanjem i rušen smrtnom 
boljeticom. I tekar početkom travnja, kad je već davno prestalo 
predplaćivanje na žurnale, pojavila se je ,,E p o k a” kao dvo¬ 
struki svezak za siečanj i veljaču. 

Tako je ,,E p o k a” i dalje životarila : sporo, nečisto, za- 
kašnjujući. Osim toga morao je Dostojevskij poslie smrti brata 
Mihajla, 10. lipnja 1864., obustaviti izdanje na dva mjeseca, 
dok cenzurna oblast ne potvrdi novoga urednika, Ap. Us. Po¬ 
rečkoga. 

Poslie smrti ženine i bratove, F. M. Dostojevskij se revno latio 
izdavanja žurnala, gledao je na sve moguće načine, da knjige 
dodju u red. Posljednjih mjeseci 1864. godine uredničtvo je 
izdavalo po dvie knjige u mjesecu tako, da je siečanjska knjiga 
za godinu 1865. izašla u veljači, a veljačka u ožujku. No uza 
sve to prva se je godina slabo preporučivala obćinstvu, jer 
je žurnal god. 1865. imao jedva 1300 predplatnika; to je 
bio broj, s kojim žurnal, koji je već toliko unapred potrošio, 
nije mogao izlaziti. Poslie izdanja veljačke knjige nije u re¬ 
dakciji bilo više ni kopejke, nije bilo moguće, da se plate sa rad¬ 
nici, nabavi papir, podmiri tisak. Sve se je razpršilo i raz- 
bježalo ; porodica M hajla Dostojevskoga ostala je bez ikakvih 
sredstava, a dug je narastao na 15.000 rubalja. 

Ovim neuspjehom „Ep oke” završeno bi razdoblje 
žurnalnoga djelovanja Dostojevskoga, pa je odpočelo novo 
razdoblje, u kojem je pisao velike romane. 

IV. 

Ljeti 1865. Dostojevskij je opet putovao u inozemstvo, 
a u jesen se vratio u Petrograd, gdje je ostao čitave 1866. go¬ 
dine. To je bilo najteže doba njegovoga života. Bolestan, osam¬ 
ljen, progonjen vjerovnicima, pun briga i za porod cu pokojnoga 
brata, on je morao naprezati sve sile, da se izkopa iz težkoga 
financijalnoga položaja, i lako je moguće, da se tomu nasto¬ 
janju imade pripisati, što je pisao tako velike romane, kakvih 
do onda nije još pisao. Tako je godine 1865. i 1866. napisao 
svoj najbolji roman: „Zločin i kazna”, koji je bio štampan 
u „Russkom Vestniku” od siečnja 1866. godine. 

Iste godine, da se izkopa iz dugova, prodao je Dostojevskij 
Stellovskomu pravo, da izdade sveukupna njegova djela za 
3000 rubalja, ali tako, da je medju djelima imao biti i jedan 
roman, koji još nigdje nije bio štampan. Rok, do kojega je taj 
roman imao biti napisan, bio je u ugovoru utanačen. Za to je 
Dostojevskij stao pisati još god. 1863. zasnovani roman ,,I g r a č“. 
Ali videći, da ne će dospjeti, bude li sam pisao redovitim na¬ 
činom, pozvao je neku brzopisku. Najavila se kod njega ne¬ 
poznata djevojka, koju mu je preporučio knjižar P. M. Oljhinin, 

A. M. Skabičevskij : Povjest novije ruske književnosti I. 1 ~ 

Anna Grigorjevna Snitkinova ; ovoj je bilo sudjeno, da postane 
njegovom ženom. Vjenčao se .je s njom 15. veljače 1867. god. 
Iz toga braka rodilo se je četvero djece, od kojih je poslie smrti 
Dostojevskoga ostalo dvoje na životu : kćer Ljubov i sin Fedor. 

Ne dugo iza vjenčanja odputovali su supruzi u inozemstvo, 
gdje su ostali do god. 1871., putujući iz jedne zemlje u drugu, 
iz grada u grad, ali su većinom živjeli u Daždjanima. U te- 
četiri godine napisao je Dostojevskij romane : „Idiot 1 *, 
štampan u ,,R usskom Vestniku” 1868. god. ; ,,V j e č n i 
muž” u ,,Z a r j i” 1870.; „Demoni” u „Russkom 
Vestni k u” 1871.—1872. 

U lipnju 1871. odlučiše Dostojevskijevi, da se vrate u 
Petrograd, ne videći izlazka iz težkih okolnosti, jer im je u 
inozemstvu bilo uprav nesnosno. 

Posljednjih deset godina svoga života proveo je Dosto¬ 
jevskij u Petrogradu, te bi samo za ljetnih mjeseci boravio 
većinom u Staroj Russi ; god. 1874.—1875. sprovela je porodica 
tamo i zimu. Te je zime Dostojevskij pisao roman „Podro- 
s t o k” (Skoro punoljetni), koji je štampan bio u ,,0 t e č e- 
stvennim Zapiscima” 1875. Kad su se imućtvene pri¬ 
like nešto poboljšale, Dostojevskij si je pače kupio kuću u Staroj 
Russi, kamo mu je porodica redovito odlazila na ljetovanje. 
Sam pak Dostojevskij otišao bi kadšto u srpnju i kolovozu 
u Ems, da se lieči. 

Ovako je život Dostojevskoga prema koncu bivao sve redo¬ 
vitiji i stalniji : sad nije doživljivao nikakvih prevrata i nepri¬ 
lika, a i materijalni mu se je položaj od godine do godine pobolj¬ 
šavao. Godine 1873. uredjivao je „Graždanin” na ponudu 
kneza Meščerskoga. Dostojevskij je za to dobivao 250 rubalja 
mjesečno, a povrh toga plaću za sve, što je napisao. Godine 
1876. počeo je Dostojevskij izdavati „Dnevnik spisa¬ 
telj a”, nešto poput mjesečnoga časopisa, što ga je sam izpu- 
njavao, većinom člancima političkoga sadržaja, primjerice o 
srbsko-turskom ratu, koji je baš tada buknuo, ali bi napisao 
pokadšto i koji beletristički sastavak („Krotka duša”), uz to 
i publicističkih i autobiografskih članaka. „Dnevnik spi¬ 
satelja” imao je veliki uspjeh. Godine 1876. imao je 1982 
predplatnika, a osim toga se je posebice svaki broj prodao u 



2000—2500 primjeraka. Nekoji brojevi morali su se i po treći 
put tiskati. Godine 1877. bilo je već 3000 predplatnika, a toliko 
se je razpačavalo i posebnom prodajom. Jedan broj, izdan u 
kolovozu 1881., u kojem je bio Dostojevskijev govor o Puškinu, 
bio je štampan u 4000 primjeraka, te se je razpačao za nekoliko 
dana. I novo izdanje od 2000 primjeraka razpačano bi do 
posljednjega primjerka. Godine 1881. tiskao se je ,,Dnevnik” 
u 8000 primjeraka, te je već u siečnju, prije nego li je izašla 
prva knjiga, imao 1074 predbrojnika. Svih 8000 primjeraka 
bijaše razprodano na dan pogreba spisateljeva. I novo izdanje 
toga jedinoga broja za god. 1881., tiskano u 6000 primjeraka, 
bi razpačano do posljednjega primjerka. 

Posljednja godina života Dostojevskijeva znamenita je 
zbog onih bučnih i veoma oduševljenih ovacija, kojima ga je 
počastilo obćinstvo za odkrića Puškinovoga spomenika, nakon 
što je izrekao svoj govor u javnoj sjednici. ,,Družtva ljubitelja 
ruske književnosti”, 8. lipnja 1880. god. Ovaj govor pribavio 
mu je takovu popularnost, kakve nije imao tečajem svega svoga 
života. Obasipali su ga pismima i obsiedali posjetima; sa svih 
krajeva Petrograda i Rusije neprestano su k njemu dolazili, da 
mu se poklone, mnogi su ga molili za pomoć, mnogi obasipali 
pitanjima, neki su se tužili na druge, neki su došli, da mu odgo¬ 
varaju ili prigovaraju radi onoga govora. 

U drugoj polovici god. 1880. svršio je Dostojevskij roman 
„Braća Karamazovi” i sastavio ,,Dnevnik spisatelj a”, 
jedini svezak za god. 1880., što je izišao mjeseca kolovoza. U 
tom je svezku štampao svoj govor o Puškinu, pridodavši mu 
tumač i odgovore na prigovore, što su bili podignuti proti go¬ 
voru. Koncem godine bi oglašeno, da će „Dnevnik” izlaziti 
opet sliedeće 1881. godine. Siečanjska svezka bijaše gotova i 
štampala se već, ali dne vi Dostojevskoga bijahu odbrojeni. Po¬ 
sljednjih deset godina stradao je od katara disala, kojemu se 
je pridružila emfizema. Smrtni završetak te bolesti uzsliedio je 
time, što mu je puknula plućna žila, od čega je od 25. siečnja 
nekoliko krat krvario iz grla, a na 28. siečnja 1881. u 8 sati i 
30 časova na večer preminuo. 

Pogreb njegov bio je dana 1. veljače i bijaše vanredno 
svečan; za liesom, koji je pratio nebrojeni narod, koracale su 

četrdeset i dvie deputacije sa viencima. Sahranjen bi 2. ve¬ 
ljače na groblju Aleksandro-Nevskoga samostana. 

V. 

Već smo napomenuli, da se je Dostojevskij u velike razli¬ 
kovao od svih ostalih pripovjedača četrdesetih godina, kako 
svojim nazorima o svietu, tako i značajem svojega stvaranja. 
Što je do njegovih nazora o svietu, to je on po svojem odgoju 
na načelima socijalnoga pokreta četrdesetih godina, poput ostalih 
spisatelja svoje škole, u kolu petraševskijevaca, kašnje utje¬ 
cajem prognanstva, a zatim i novih književnih sveza, malo po 
malo zapadao u kolo domaćinaca (počvenika), došao im i na 
čelo, a pod konac života preobrazio se u odlučnoga slavenofila 
i mistika. U ovom preobrazi van ju, baš kao i u mističnim teo¬ 
rijama, što ih je Dostojevskij propoviedao u svojem ,,D n e v- 
n i k u”, a zatim u romanima, počevši od „Zlo č i n a i kazne’' 
nalaze neki nešto zajedničkoga u njemu i grof. L. N. Tolstoju. 
Na prvi mah činilo bi se tako. Oba spisatelja razočarala su se 
u evropskoj civilizaciji, obojica se uvjeriše o moralnoj i umnoj 
nemoći ruskoga inteligentnoga družtva, očajavali su, a iz toga 
očajanja nazrievahu samo jedan izlaz, da se na me valja pro¬ 
niknuti živom vjerom narodnih masa, te obojica nazrievahu 
u toj vjeri jedinu mogućnost stopljenja s narodom. Zatim, 
proničući se sve više i više duhom kršćanske nauke, obojica su 
došli do podpune negacije materijalnoga poboljšanja obćega 
blagostanja ; grof Tolstoj stupio je pred družtvo s teorijom, 
da se zlu ne valja protiviti nasiljem, dok je Dostojevskij 
iznio teoriju ćudorednoga uzvišenja i očišćenja putem stradanja, 
što je napokon jedno te isto : ta u čem je drugom neprotiv- 
ljenje zlu, ako nije u bezprigovornom podnašanju stradanja, 
što nam ih zadaje zlo ? 

Ipak izmedju grofa L. Tolstoja i Dostojevskoga postoji 
velika razlika. U grofa Tolstoja opažamo pomanjkanje kon- 
servatizma i odanosti tradicijama. On sva naučanja prima 
sa bezuvjetnom slobodom mišljenja i podlažući ih smionoj 
kritici, odabire iz njih samo ono, što odgovara sugestijama 
njegovoga razuma. On je čisti individualista do mozga u kostima. 



Ne mari on za družtvo, otačbinu i njezin udes. Kad bi on uvidio, 
da je za samousavršenje ličnosti neobhodno, da se država sasvim 
razpadne, on ne bi ni državu branio ; pače, on djelomice i pred- 
mnieva nešto takova, jer vojuje protiv takovih uredaba, kao 
što su sudovi i vojska, bez kojih se ne bi ni pomisliti mogao 
obstanak države. Pod narodnim masama ne razumieva on samo 
ruski narod, već trudbenike, koji priradjuju na čitavo ze¬ 
maljskoj kruglji, bez razlike narodnosti, a pod vjerom, koju traži 
medju tim trudbenicima, ne razumieva kakva religiozna vje¬ 
rovanja, već vjeru u razumnost i svrsishodnost života i svega, 
što postoji, stavljajući tu vjeru u ovisnost od živoga i zdra¬ 
voga rada. 

Dostojevskij je naprotiv zagovornik dražtvene organiza¬ 
cije. Njemu malo brige zadaje sloboda i samousavršenje lič¬ 
nosti. Ličnost se, po njegovom nauČanju, mora bez prigovora 
smiriti te se žrtvovati za otačbinu, da se izvrši ono poslanstvo, 
koje je namienjeno Rusiji, kao narodu po Bogu odabranom. 
To poslanstvo pak stoji u tome, da se na zemlji oživotvori 
pravo kršćanstvo u pravoslavlju, kojemu će ruski narod ostati 
vjeran i odan ; a stopiti se s narodom moguće je samo jednim 
načinom : izpoviedati pravoslavlje onom bezkrajnom odanošću, 
kako to čini i ruski narod, jer u pravoslavlju je samo sav spas, 
kako za svekoliki sviet u njegovoj cielosti, tako i za svaku 
pojedinu ličnost. 

Što se pak tiče značaja Dostojevskijeva umjetničkoga stva¬ 
ranja, to taj značaj opredjeljuje okolnost, što je Dostojevskij bio 
gradsko diete i inteligentni proletarac, a u tome je razlika nje¬ 
gova od ostalih pripoviedača četrdesetih godina. Ta se razlika 
očituje i u vanjskim oblicima njegovoga stvaranja. U njegovim 
djelima ne vidimo one otmjene harmonije klasičnoga savršenstva, 
obradbe i utančenosti, što nas sve iznenadjuje u djelima Turge- 
njeva i Gončarova. Naprotiv, Dostojevskij eva djela prenerazuju 
svojom nespretnošću, razvučenošću, pomanjkanjem stroge ob¬ 
radbe, koja zahtieva više dokolice. Vidi se, da su ta djela pi¬ 
sana brzo, da dospiju na vrieme, da ih je pisao čovjek, koji je 
bio u vječnoj?nuždi, obterećen dugovima te nije mogao da 
sastavlja kraj s krajem. Brzina rada silila ga je, da se pokadšto 
uteče i stenografiji te da svoja djela kazuje u pero. 

Istodobno nas iznenadjuje u djelima Dostojevskoga pod- 
puno pomanjkanje onih umjetničkih elemenata, kojima toliko 
obiluju ostali pripoviedači četrdesetih godina : u njima ne ćete 
naći ni čarobnih opisa prirode, ni prizora ljubavi, koji nam 
ustavljaju dah, ni ljubavnih sastanaka, ni cjelova, ni čarobnih 
ženskih tipova, koji čitatelju zavrćuju mozgom, čime je osobito 
bogat Turgenjev, pa Gončarov i grof Tolstoj. Dostojevsldj je sve 
to iz načela zabacivao, te se podrugivao Turgenjevu u romanu 
,,Besi”, u ličnosti književnika Karmazinova, koji da ima strast 
te prikazuje cjelove ne onako, kako oni bivaju u svem čovje¬ 
čanstvu, već da oko onih, koji se cjelivaju, raste žutilovka 
ili kakva trava, za koju moraš pogledati u botaničku knjigu, 
a pri tome mora na nebu svakako biti kakav ljubičasti odraz, 
kakvoga, naravno, nije nikad nitko od smrtnika zamietio, 
dok drvo, pod koje je sjeo zaminivi par, mora opet da bude 
ponekud narančaste boje itd. 

Ali u djelima Dostojevskoga ne manjka tek umjetničkih 
ljepota, nego su ona u obće siromašna plastikom, podrobnostima. 
Dostojevskij nije volio da zalazi u potankosti te da predmete 
ocrtava sa svih strana, s toga opisni elemenat odigrava posljednju 
ulogu u njegovim djelima. Upoznavajući vas sa svojim licima 
i junacima svojih romana, Dostojevskij doista nabraja njihove 
glavne značajke, ali biste si po ovim značajkama veoma težko 
sastavili pojam o njihovoj vanjštini. U isti par odlikuju se 
njegovi junaci skrajnjom govorljivošću, govore često takve go¬ 
vore, koji tu i tamo zapremaju po dvie i tri stranice te pri tome 
govore jezikom i slogom samoga spisatelja. 

U tom samom odnemarivanju vanjštine, u pomanjkanju 
plastičnosti, koja se uzgaja životom na krilu prirode i jedno- 
ličnošću seoskoga živovanja, vidimo već nervozno gradsko diete. 

VI. 

I sadržaji Dostojevskijevih djela pružaju nam veoma 
oštru razliku. Kod ostalih pripoviedača odlikuje se sadržaj 
skrajnjom jednostavnošću i nezamršenošću ; malo se predočuje 
djeljujućih osoba, kadšto samo dvie, tri, najviše četiri i sva se 
intrigua obično svadja na takmljenje dvaju ljubavnika te je 

u pitanju, kojega će od njih junakinja usrećiti svojom ljubavi. 
Toga ne vidimo ni iz daleka kod Dostojevskoga. Sadržaj nje¬ 
govih djela zamršen je, a djelujućih osoba dovodi se mnogo. 
Čitajući Dostojevskijeve romane, vi kao da slušate šum množ- 
tva i pred vama se razvija gradski život sa svom svojom bukom, 
sa bezkrajnim zamršenim, nepredvid jivim sukobima i zamje- 
nitim odnosima gradskih ljudi, sgrnutih u tjesnoći i smradu 
gradskih zidova. Pri tome se Dostojevskij nije ograničivao na 
same velikosvjetske salone ili na inteligentne krugove srednjih 
družtvenih stališa ; on rado vodi čitatelje u gradske ponore, 
u brloge siromaštva i razvraćenosti i kao pravo gradsko diete, 
ne samo da je izvrstno proučio te ponore i brloge, nego se je i 
proniknuo njihovom mračnom poezijom. Ne upuštajući se u 
opisivanja ljepota prirode, on vrlo često razastire pred vašim 
očima slike druge vrsti, slike, koje vas izpunjaju užasom tako, 
da vas od njih prolaze srsi: slike gradskih ulica noću, s je¬ 
senskim nepogodama ili zimskom mećavom, kada svi, koji 
imadu topli krov, prisluškuju zavijanju bure iz svojih toplih 
kutića, pa se samo bezkućnici, nesretnici, uvriedjeni stvorovi, 
ljudi potisnuti s puta života, bića, na pola naga, odjevena u ku¬ 
kavne dronjke, povlače blatom, bljuzgavicom, studeni i mrakom, 
osipani snijegom, propuhani vjetrom i zadubljeni u polumah- 
nita maštanja. U tom pogledu ne mogu se romani Dostojev¬ 
skoga ubrojiti u vrstu onih djela, u koju spadaju pripoviesti 
George Sandove i ostalih ruskih pripoviedača četrdesetih godina, 
već prije u vrstu djela, kamo spadaju Dickensovi romani s nji¬ 
hovom sličnom mračnom poezijom gradskih špilja i ponora, u 
kojima se u mraku noćnih nepogoda kriju Bog zna kakva stra¬ 
danja i zločinstva. 

Napokon se približismo najbitnijemu svojstvu Dostojev- 
skijeva stvaranja, naime onoj psihijatričkoj analizi, koja u ve¬ 
ćini njegovih romana stoji u prvom redu te sačinjava glavnu 
njihovu snagu i vriednost. 

Poznati psihiater dr. Čiž, pretresavši Dostojevskijeva djela 
s gledišta svoje znanosti, divi se naučnoj vjernosti, s kojom 
Dostojevskij prikazuje duševno bolestne ljude. Po njegovu 
mnienju malone četvrtina lica, što ih je Dostojevskij uveo u 
akciju u svojim romanima, jesu umobolni (u „Braći Kara- 

m o z o v i” — ima ih šest, u ,,Z 1 o č i n u i kazni” i „Bie- 
sima” po četiri, u ,,I d i o t u”, ,,N eodraslome” i ,,D o- 
mačići’ — po tri, u „Poniženim i uvriedj enima” 
dva i napokon gotovo u svakom drugom djelu po jedno lice). 
Na temelju promatranja takvih stručnjaka, kao što su Pinel, 
Esquirol, Guiselain, Grisinger, Lombroso i Kraft Ebing, dr. Čiž 
dokazuje, da je Dostojevskij bio veliki psihopatolog, da je 
umjetničkom pronicavošću pretekao i eksaktne znanosti, te 
da će mnoge njegove stvari prieći u naučne knjige o psihiatriji. 
Medju ovakove znamenite stečevine ubraja dr. Čiž posve pra¬ 
vilno i vještački razjašnjene i razvijene slučajeve : epileptičku 
auru (Myškin), staračku slaboumnost (starac Sokolskij i knez 
K.) ćudoredno ludilo (Raskoljnikov, Svidrigajlov i Ivan Kara- 
mazov) opreku strasti i afekta (u mnogim licima, primjerice u 
Dmitriju Karamazovu), halucinacije (Ivan Karamazov), opreku 
afekta i dispozicije (Sokolskij, Aleksej Raskoljnikov), histe¬ 
riju, izvraćenost hira, dosadne misli (L za Hohlakova), svezu re¬ 
ligioznosti i spolnih nagnuća, baštinjivost, utjecaj pijanstva itd. 

Prevladjivanje psihijafričke analize i vjernost predočavanja 
duševno bolestnih imade svoje porietlo prije svega u ličnoj dis¬ 
poziciji Dostojevskoga za živčane bolesti, ali u isti mah ukazuje 
se značajnim svojstvom spisatelja, koji je uzgojen u gradu te 
sproveo veći dio ž vota medju gradskim zidinama, jer su gra¬ 
dovi i osobito oni brlozi siromaštva, u koje je Dostojevskij tako 
rado zavirivao, glavno gniezdo svakovrstn h duševnih bolesti. 

Radi pomanjkanja utjecaja prirode, koji smiruje i ublažuje 
dušu te radi pretežitosti dojmova gradske buke i žurbe, koja raz- 
dražuje živce, može se razjasniti ona okrutnost, koju Dosto¬ 
jevskij pokazuje u svojoj psihičkoj analizi te na koju opravdano 
upozoruje Mihajlovskij u svojoj razpravi „Okrutni t a 1 e- 
nat”. U istinu, samo skrajnjom razdraženošću i vječnom 
napetosti živaca može se razjasniti strast Dostojevskoga, da 
muči čitatelje, kad prikazuje najtjeskobnija i najužasnija u 
psihičkom pogledu stanja dovadjanih lica, pa kad još preuve- 
ličuje ta stanja natežući ih do skrajnosti i bezizlaznosti, za¬ 
ustavljajući se dugo na njima te polaganim umjetničkim mu- 
čilima, gotovo s nekom nasladom okrutnosti, muči živce či¬ 
tatelja. 

Pri završetku obće karakteristike Dostojevskoga treba 
posvetiti pažnju i tomu, da se uza sve obilje predočivanih lica 
i tobožnju njihovu raznolikost, ipak sva ta lica dadu svrstati 
u nekoliko tipova, koji su se tek s malim varijacijama ponavljali 
u svim njegovim tvorinama. 

Tako, vjeran naučanju „počvennika”, a osobito predstav¬ 
nika njihovoga, Apol. Grigorjeva, Dostojevskij u osnovu većine 
svojih djela uvodi jedan od dva protivna tipa : 1 . tip k r o t k i, 
čovjeka, koji obiluje ljubavlju, požrtvovnošću, spremna sve opro¬ 
stiti, sve opravdati, koji se čovječno vlada i prema nevjeri 
ljubljene djevojke, te ju i dalje ljubi, udešavajući k tomu i 
njezinu udaju za drugoga itd., takovi su primjerice : Rostanev 
u romanu „Selo Stepančikovo”, Vanja u romanu 
„Poniženi i uvriedjen i”, knez Myškin u „Idiot u” 
i dr. 2 . tip grabežljivi— sebičnjaka, prepuna strasti, koji 
ne zna savladjivati svoje pohote, te ne mari ni za kakve bo¬ 
žanske i čovječanske zakone, takovi su: Stavrogin u ,,B i e- 
sima”, Dmitrij Karamazov i dr. 

U drugu ruku i ženske Dostojevskoga diele se u dva slična 
oprečna tipa : s jedne strane krotki tipi žena, u kojima 
je nježno, do samozaboravi ljubeće žensko srce, takove su Nella 
i Nataša u „Poniženim i u vriedj enima”, majka 
Raskoljnikova i Šonja u „Zločinu i kazni”, Hromenj- 
kaja u „Biesima”, Netočka Ne zvano va, žena Makara Ivano- 
vica u ,,N eodraslo m” ; s druge strane rišu nam se gra¬ 
bežljivi tipovi mušičavih, čarobnih i vlast olj ubi vih do 
okrutnosti žena, kakove su: Polina u „Igraču”, Nastasja 
Filipovna u „I d i o t u”, Grušenjka i Katarina Ivanovna u 
,,B raći Karamazov i ma” i Varvara Petrovna u ,,B i e- 
s i m a”. 

Često se ponavlja i tip razvraćenoga cinika, za kojega 
zakon nije pisan i koji se ne ustavlja ni pred čime, da može udo¬ 
voljiti svojim nizkim, kadšto i neprirodnim strastima; takovi 
su : knez-otac u „Poniženim i uvriedjenim a”, Svi- 
drigajlov u „Zločinu i kazni”, Feodor Petrović Kara¬ 
mazov. 

Napokon, jednako se često susreće u djelima Dostojevskoga 
tip biednoga činovnika, koji se je do skrajnosti već ponizio, 

te lišio čovječje prilike, ali je uza sve to sačuvao u duši božju 
priliku i čuvstvo čovječjega dostojanstva. Takovi su : Djevuškin 
u ,,Siromašnim ljudima”, Vasja Šumilov u ,,S la¬ 
fo om srcu”, Marmel’adov u „Zločinu i kazni” i dr. 

VII. 

Po sadržaju ideja dieli se književno djelovanje Dosto- 
jevskoga u dva razdoblja, kao i u većine pripoviedača četr¬ 
desetih godina : doba napredno do polovice šestdesetih go¬ 
dina, a zatim do konca života — doba agresivnosti i natraž- 
nj ačtva. 

U djelima prve dobe ne ćete ni traga naći onim slavenofil- 
skim i domaćinskim naučanjima, ni misticizmu ni zabacivanju 
naprednoga družtvenoga pokreta, što si je sve Dostojevskij 
usvojio kašnje. Ta djela odgovaraju svojim značajem i duhom 
svoj beletristici četrdesetih i petdesetih godina : isti naturalizam 
pod silnim uplivom Gogolja i isto takva skeptična analiza 
ruskoga života. 

Makar Djevuškin, koji smiešnom vanjštinom i dronjcima 
gogoljevskog Akakija Akakijevića krije množtvo ljubavi, njež¬ 
nosti i uzvišene samozataje, Goljadkin, koji se je razdvojio, 
pa u svojem podobnjaku ugledava sav ponor rdjavštine i pod¬ 
losti, kojim mu je prietilo izsisavajuće blato činovničtva, 
glazbenik Jefimov, samonikli genij, izmrcvaren kmetstvom, da 
se je dao u neizlječivo pijanstvo te poludio, i drugi slični tipovi 
izazivali su potresan dojam u družtvu, te su se slievali u skladan 
akord s Nekrasovljevim pjesmama, sa ,,L ovčevim za¬ 
pi s c i m a”, s ,,B iednikom Antuno m“ Grigorovića, 
s Ljubimom Torcovom Ostrovskoga. 

Kadšto je Dostojevskij u tom prvom razdoblju svojega 
rada odstupao od bitnih svojstava svoga talenta, koja su sa¬ 
činjavala glavnu snagu njegovoga talenta — naročito od ozbilj¬ 
noga, tu i tamo mučnoga psihičkoga i psihijatričkoga analizo- 
vanja, pa udario u humor, očito pod utjecajem Gogolja. Ta¬ 
kove su mu pripoviesti ,,T u d j a žena i -muž pod 
posteljo m”, ,,R užna anekdot a“, ,,K r o k o d i 1“. 

Ali te pripoviesti svjedoče, da humor nije bio svojstvo njego- 

voga talenta ; u njima vas s jedne strane iznenadjuje umjetna 
i izmišljena vodviljnost sadržaja, s druge strane skrajnja na¬ 
petost 1 hinjenost smieha, zbog čega Dostojevskijev smieh 
nema ni iz daleka one zarazne snage, kojom vladaju pravi hu¬ 
moriste poput Gogolja. 

Prognanstvom prekinuto djelovanje Dostojevskoga raz- 
cvjetava novom snagom poslie oslobodjenja, u drugoj polovici 
petdesetih godina, te je tečajem čitavih deset godina očuvalo 
još sveudilj onaj značaj, što ga je imalo i prije prognanstva, 
makar je u to doba Dostojevskij stajao već na čelu „počvennika” 
te s bratom Mihajlom izdavao žurnale ,,V r e m j a” i ,,E p o k u”. 
U to je doba Dostojevskijev talenat stigao do vrhunca razvitka, 
pa je ta perioda njegovoga djelovanja urodila osim liepim ro¬ 
manom „Poniženi i u v r i e d j e n i’ najboljim njegovim 
djelom — ,,Z a p i s c i rn a iz mrtve k u ć e”. 

„Zapisci iz mrtve kuće” razlikuju se i po sadržaju 
i po duhu silno od ostalih radova Dostojevskijevili, te stoje 
o sebi. Samo to djelo bilo bi dovoljno, da ovjekovječi uspomenu 
Dostojevskoga. Ovdje ne ćete naći ništa od onoga, čime se 
odlikuju, ne svagda za uhar, ostala djela Dostojevskoga: 
nema u njemu ni spletenoga, zamršenoga, umjetno zamišljenoga 
sadržaja, ne prevladjuje ni psihijatrička analiza, koja često tako 
muči čitateljeve živce, ni suvišne razvučenosti i nespretnosti. 
Sve odiše nenatrunjenom istinom, jednostavnošću i dubokim 
prodiranjem u dušu naroda. Svaka je potankost na svom mjestu, 
u svakoj epizodi prenarazuje vas duboko zagledavanje u temelje 
narodnoga života. Sve ukupno sačinjava skladnu, savršenu i 
veličanstvenu epopeju robije, kakvu je mogao stvoriti samo 
umjetnik, koji ju je sam proživio i koji je na svojim nogama 
vukao robijaške okove. 

U isti par nema u tom djelu ni traga kakvim doktrinama, 
kojima se je Dostojevskij kašnje domislio. Čitavo djelo pronik- 
nuto je uzvišenom čovječnošću, u kojoj se je Dostojevskij uz¬ 
gajao udruženjima četrdesetih godina. Tako na primjer mjesto 
onoga ćudoredno ozdravljujućega utjecaja, što ga je Dostojevskij 
kašnje pripisivao robiji, nalazite u djelu skroz protivan o 
njoj nazor. 

„Već sam rekao — čitamo u prvom poglavlju, — da te¬ 
čajem nekoliko godina nisam vidio medju tim ljudima ni naj¬ 
manjega znaka kajanja, ni ikoliko tjeskobne-misli o počinjenom 
zločinu, i da se većina od njih smatra mduši posve pravednima. 
To je činjenica. Naravno, taština, rdjavi primjeri, junačenje, 
lažni stid u mnogom je pogledu tomu uzrokom. S druge strane, 
tko može reći, da je iztražio dubinu tih pogubljenih srdaca te 
prostio ono, što je u njihovim dušama sakriveno od svega svjetla? 
Ali eto, je li moguće bilo u toliko godina opaziti ili uhvatiti u 
tim srcima ma kakovu crtu, koja bi svjedočila o nutarnjoj 
tjeskobi, o stradanju? Ne, toga nije bilo, pozitivno nije bilo. 
Da, zločin, čini se, ne može se razjasniti s danih gotovih pogleda, 
te je filozofija zločina nešto teža, nego misle. Dakako, ka¬ 
zni o n e ni sustavi nasilnoga rada ne poprav¬ 
ljaju zločinaca; one samo kažnjivaju zlo¬ 
čince i osjeguravaju družtvo od dal njih po¬ 
kušaja zločinaca na njegov mir. U zločincu 
p ako kaznio na i najnaporniji robijaški rad 
razvijaju samo mržnju, pohlepu za zabranje¬ 
nim nasladama i strahovitu lakoumnost. 
Ali ja sam čvrsto uvjeren, da glasoviti sustav sobica postizava 
samo lažnu, varavu, vanjsku svrhu. On izsisava životni sok 
iz čovjeka, lišava dušu njegovu živaca, oslabljuje ju, straši 
ju, a zatim pokazuje ćudoredno usahlu mumiju, na polak lu¬ 
doga čovjeka, kao primjer čeljadeta, koje se je popravilo i po- 
kajalo. Naravno, zločinac, koji je ustao proti družtvu, mrzi ga 
i gotovo se uviek smatra nevinim, a družtvo krivim. Osim toga 
je pretrpio od družtva dosudjenu kaznu, te se za to smatra 
očišćenim, izjednačenim. Može se napokon prosudjivati i s ta¬ 
kovih gledišta, da zločinca gotovo moraš smatrati opravdanim”. 

, Zapisci izmrtvekuće” pisani su u ono doba, kad 
Dostojevskij još nije bio u Petrogradu te nije dospio pod utjecaj 
onoga kruga, u koji je pristupio. Ali zatim se je taj utjecaj do¬ 
skora pokazao u doba, kad je izdavao žurnale, najprije u po¬ 
lemici .Vremena” sa „Sovremenniko m”, u kojoj je 
Dostojevskij živo sudjelovao. Tako u svojem članku ,,G. B o v 
i pitanje o u m j e t n o s t i”, uvrštenom u žurnalu ,,V r e m j a 
knj. 2. god. 1861., Dostojevskij, naoružavši se proti Dobro- 

ljubovu, branio je doktrinu čiste umjetnosti, ne mareći za to, 
što je vlastito" njegovo književno djelovanje oštro protuslovilo 
toj doktrini. Istodobno je Dostojevskij u br. 1. „Vremena’, 
za istu godinu, u svojem „Uvodu” i razpravi „Pet čla¬ 
naka o ruskoj književnosti” izrazivao prvi put na¬ 
zore u duhu slavenofilskoga naučanja, pri čem je bio bliže čistim 
slavenofilima, nego li „domaćincima", kojima je sam bio na čelu, 
i koji su njemu imali zahvaljivati ovaj nadimak. 

,,Da, mi vjerujemo, — govori on u toj razpravi, — da je 
ruski narod — neobičan pojav u povjesti svega čovječanstva. 
Značaj ruskoga naroda tako se razlikuje od značaja svih sa- 
vremenih evropskih naroda, da ga Evropljani još ni sada ne 
shvaćaju, već u njemu sve obratno shvaćaju. Svi Evropljani 
idu k jednomu te istomu cilju, jednomu te istomu idealu ; to 
je neosporivo. Ali svi se oni medjusobno razilaze radi interesa 
svoje zemlje, ekskluzivni su jedni prema drugima do nepomir¬ 
ljivosti, te se sve više i više razilaze raznim putevima, zastra¬ 
njujući od obćega puta. Očito, svaki od tih naroda teži, da u 
sebi i svojim silama potraži obće čovječanski ideal, i za to svi 
skupa škode samima sebi i čitavoj stvari" . . . 

,,S nama će priznati, da se u ruskom značaju opaža oštra 
razlika od evropskoga, oštra osobitost, da se u njemu očituje 
pretežito sposobnost silno sintetična, sposobnost primirenja 
svega i svečovječnosti. U Rusa nema evropske oporosti, ne- 
pronicljivosti, nepovjerljivosti. On se sa svime izmiruje i u sve 
se uživljuje. On simpatizuje sa svime, što je čovječansko, bez 
razlike narodnosti, krvi i zemlje. On nalazi i odmah dopušta 
razumnost u svemu, u čemu imade makar samo nešto obće 
čovječanske probiti. U njega je obćečovječanski nagon ..." 

Ali slične misli, što ih je Dostojevskij kašnje izrazio u 
svojem govoru na Puškinovoj slavi, uza svu svoju metafizičku 
maglovitost i fantastičnost, nisu medjutim utjecale na sadržaj 
i značaj njegovoga djelovanja ; osim toga u tim mislima ne bi¬ 
jaše ništa natražnjačkoga. Natražnjački smjer pojavio se je u 
Dostojevskoga tek u polovini šestdesetih godina, t. j. malo ne 
istodobno kad i u Turgenjeva i Gončarova, pod uplivom obće 
reakcije, što je nastupila od 1863. godine. 



270 


' Na žalost, prvo djelo, u kojem se je očitovao natraž- 
njački duh, bio je roman ,,Z 1 o č i n i kazna”, ponajbolji od 
svih romana, što ih je Dostojevskij napisao. Njegov talenat 
došao je u tom romanu opet do vrhunca, zasjao je jarkim sjajem. 

Po dubokoj psihijatričkoj analizi „Zločin i kazna” 
zasluživao bi, da bude uvršten u red prvih i najboljih spome¬ 
nika evropske umjetnosti XIX. vieka. Na žalost, taj je roman 
na sve dobro misleće ljude učinio čudan dojam s toga, što Dosto¬ 
jevskij u jeda.red motivira zločin svoga junaka Raskoljnikova 
utjecajem novih ideja, koje da opravdavaju zločinstva, počinjena 
u dobre svrhe. Ne manje iznenadjuje razplet romana u obliku 
ćudorednoga preporoda Raskoljnikova pod utjecajem robije. 

U sliedećem romanu ,,Biesi” očitovao se je natražnjački 
pravac još oštrije. Osnovkom romana uzeta je, kako je poznato, 
parnica proti Nečajevu i drugovima; u romanu je predočeno 
nekoliko mladih radikalaca kao prava ćudoredna čudovišta, 
pa je Dostojevskij u tom pogledu ostavio daleko iza sebe Turge- 
njeva i Gončarova te pokazao, da te ljude, koje je htio prikazati, 
pozna samo po čuvenju, dakle veoma površno. 

Uza sve to ni iz daleka se ne može reći, da je Dostojev¬ 
skij em podpuno ovladao natražnjački smjer. Kvasac humanih 
ideja četrdesetih godina bijaše u njemu tako jak, da je od časa 
do časa napominjao o sebi, pa u svim kasnijim djelima Dosto- 
jevskoga, baš kao i u „Dnevniku s p i s a t e 1 j a”, uz 
slavenofilska i mistična glagoljanja, pojavljuju se poput oaza 
u pustinji nazori i slike, koje vas iznenadjuju svojom svjetlošću 
i dubinom. Tako, primjerice, natražnjački smjer nije priečio 
Dostojevskomu, da do smrti ostane najžarčim privrženikom 
ženskoga pokreta. U svibanjskoj knjizi „Dnevnika spi¬ 
satelja” za 1876. god. on oduševljeno kliče, da je u ruskoj 
ženi ,,jedina silna naša nada, jedini zalog našega obnovljenja”. 

,,Preporod ruske žene — piše on, — nesumnjiv je u po¬ 
sljednjih dvadeset godina. Polet u njenim zahtjevima bijaše 
visok, iskren i neustrašiv. On je od prvoga trenutka imponovao, 
barem je silio, da se razmišlja o njemu, ne gledeći na nekoliko 
očitih nepravilnosti, što no se pojaviše u tom pokretu. Ali se 
sada već mogu podvući računi te bez straha stvarati zaključak. 
Ruska je žena krepostno prezrela sve zapreke i poruge. Ona 

'e čvrsto najavila svoju želju, da sudjeluje u obćem djelu, te je 
pristupila k njemu ne 'samo nesebično, nego i požrtvovno. Ruski 
mužkarac podao se u tim posljednjim desetgodištima razvratu 
obogaćivanja, cinizma, materijalizma ; a žena je daleko više 
ostala vjerna čistomu kultu ideje i služenju ideji. U čežnji za 
višom naobrazbom ona je pokazala ozbiljnost, strpljivost te 
pružila primjer veličanstvene muževnosti ...” 

Jednako opažamo, da je Dostojevskij duboko upoznao 
onaj demokratski duh, koji sačinjava bivstvo pokreta na¬ 
šega vremena. Tako on, uzveličujući sa svojih slavenofilskih 
gledišta Rusiju nad Evropom, nije svoje dokaze osnivao samo 
na tome, što je rusko pravoslavlje stavljao proti zapadnoevrop¬ 
skomu katolicizmu, već medju inim i na tome, što u onaj par, 
kad se u Evropi demokratizam razvijao u množtvu bezkućnoga 
proletarijata i siromaštva te, nailazeći na opoziciju u vlada- 
jućim razredima, podkapajući zapadne države, u Rusiji obratno : 
prodahnjivaju se demokratskim težnjama sve više i više baš 
inteligentni slojevi. 

,,Istina je, — piše Dostojevskij u spomenutoj već svezci 
„Dnevnika”, — u sadašnjim demokratskim izjavama i 
mnogo je krivoga i mnogo žurnalnoga sljeparstva ; mnogo je 
zanešenosti, primjerice, kad se pretjerano napadaju protivnici 
demokratizma, kojih je, da pravo reknemo, u nas sad vrlo 
malo. Uza sve to većina ruskoga družtva ne sumnja više ni naj¬ 
manje o čestitosti, nesebičnosti, iskrenosti i otvorenosti demo¬ 
kratizma. U tom pogledu mi možda pružismo, ili tek počinjemo 
pružati pojav, koji se još nije očitovao u Evropi, gdje se je 
demokratizam do sele posvud pokazao još samo odozdol, 
još samo vojuje, a. (tobože) pobiedjeni vrhunac još se uviek 
strašno odupire. Naš vrhunac nije bio pobiedjen, ali je postao 
demokratičan ili, bolje reći, narodan, i tko bi to mogao za- 
niekati? A ako je tako, tad priznajte i sami, da naš demos (pnk) 
čeka sretna budućnost. Pa ako za sad još nije sve u redu, ali 
se barem može gojiti velika nada, da će se časovite neprilike 
puka bez dvojbe poboljšati uz neumorno i neprestano utjecanje 
takovih golemih načela (a inače ih nije moći nazvati), kao što 
su sveobća demokratska dispozicija i sveobće pristajanje uz nju 
svih ruskih ljudi, počevši od vrha. Eto u tom sam smislu ja 

izrazio, da je naš demos (narod) zadovoljan i ,,što da je, da će 
to više biti zadovoljan”. U to nije težko vjerovati ...” 

Ako se i ne biste podpnno slagali sa sličnim nazorima Do- 
stojevskoga gledom na tobožnju pretežitost Rusije nad Evropom 
u pogledu demokratizma, koji smo usvojili od te same Evrope, 
pri tome nipošto od ojadjenih nizina, već iz knjiga prvih mislilaca, 
ipak Dostojevskij imade posve pravo u tom pogledu, da. obće 
usvajanje demokratizma po svoj ruskoj inteligenciji do njenih 
vrhunaca sačinjava zaista bitnu značajku naše dobe, pa kad 
Dostojevskij simpatizuje s tom činjenicom, tad u tome ne će 
valjda nitko nazrievati nešto natražnjačkoga. Obratno, u tre¬ 
nutcima takovih prosjeva, mi vidimo, da je Dostojevskij došao 
u podpunu opreku sa svojim natražnjačkim nazorima. Tako 
i u ovom slučaju, izjavljujući vjeru, da naš narod očekuje sretna 
budućnost i da će se časovite njegove nezgode svakako po¬ 
boljšati, Dostojevskij je sasvim zaboravio svoju teoriju, koja 
glasi, da stradanja i nesreće očišćuju čovjeka te uzvisuju nje¬ 
govu ćudorednost, pa da se to sigurnije spasava onaj, koji to 
više strada. 




POGLAVLJE DVANAESTO. 


I. Sergej Timofejević Aksakov. — II. Dmitrij Vasiljević Grigorović. — III. 
Aleksej Feofilaktovic Pisemskij. — IV. Mihajlo Vasiljević Avđejev. — V. 
Nadežda Dmitrijevna Hvoščinskaja. — VI. Nadežda Stepanovna Sohanskaja 

(Kohanovskaja). 

I. 

U z četiri korifeja, uz zviezde prve veličine u zvieždju pr po- 
viedača četrdesetih godina, koje napose razmotrismo, niže 
se nekoliko spisatelja, koji su takodjer bili popularni i cienjeni, 
makar ni iz daleka ne postigoše one obće evropske slave, kakvu 
su stekli Turgenjev, Gončarov, L. N. Tolstoj i F. Dostojevskij. 

Tako je velik uspjeh postizavao u četrdesetim i pet desetim 
godinama Sergej Timofejević Aksakov, čija su djela neki naj- 
oduševljeniji štovatelji tako uzvisivali, da su pisca uzporedji- 
vali s Homerom, Shakespearom i W. Scottom. Ali i manje za¬ 
neseni kritičari ubrajali su Aksakova medju klasične ruske 
pisce prvoga stupnja. 

Djelovanje Aksakovljevo dieli se u dvie periode, koje se 
ipak tako medjusobno razlikuju, da se pače ne mogu svrstati u 
dvie susljedne epoke. Aksakov je zaseban i izključiv primjer 
spisatelja, koji je odmah i neposredno od lažnoga klasicizma, 
mimoišavši romanticizam, prešao Gogoljevskomu naturalizmu. 

Po dobi bio je znatno stariji ne samo od pripoviedača če¬ 
trdesetih godina, nego i od Puškina i Gogolja, jer je spadao u 
naraštaj početka devetnaestoga stoljeća. Rodio se je 20. rujna 
1791. u Ufi, pa je, poput svih ljudi onoga vremena, počeo vrlo 
rano i učiti se i živjeti. God. 1801. bio je već u gimnaziji, a god. 
1805., dakle kad mu je istom bilo 14 godina, stupio je na netom 
otvoreno kazansko sveučilište. ,,Malo sam znanja ponio sa sve¬ 
učilišta, — piše u nekim svojim uspomenama, — ne s toga, 

što je sveučilište bilo još mlado, nepodpuno i neuredjeno, već 
s toga, što sam ja bio još mlad, pa me je moja strastvena narav, 
jer sam bio još diete, na sve strane mamila. Kroz sav svoj život 
osjećao sam nedostatak toga znanja, osobito nedostatak pozi¬ 
tivnoga znanja, a to mi je mnogo smetalo i u mojim službenim 
poslovima i u književnim zanimanjima”. 

,,Početkom 1807. god., — govori Aksakov na drugom 
mjestu, — ostavio sam kazansko sveučilište i dobio svjedočbu, 
u kojoj su bile ubilježene i takove nauke, o kojima sam samo 
po čuven ju znao i kakvih na sveučilištu nisu još ni predavali. 
Što više : u svjedočbi je bilo iztaknuto, da sam u nekojim na- 
ukama ,,pokazao znatan uspjeh”, a s nekojima da sam se bavio 
,,pohvalnom marljivošću” 

Svršivši ovako sveučilištni tečaj kao šestnaestgodišnji 
dječak, Aksakov je već 1808. god. bio imenovan činovnikom 
te kao prevodilac dodieljen povjerenstvu za sastavljanje zakona 
i to je mjesto zapremao do god. 1811. U te tri godine boravka u 
Petrogradu upoznao se je i sbližio sa Siškovom, jer se je već 
na sveučilištu zanosio za njegov nacionalizam, nije volio Ka- 
ramzina, već se oduševljavao za „Razsudjivanje o 
novom i starom slogu” i „Dodatke" k toj knjizi. 
,,Te su me knjige silno zarazile, — piše Aksakov, — ja sam 
vjerovao u svaku njihovu rieč, kao u svetinju. Moj ruski smjer 
i neprijateljstvo prema svemu inostranomu učvrstilo se je 
sviestno, a mračno čuvstvo nacionalnosti poraslo je do izklju- 
čivosti” 

Zatim od 1811. do 1826. god. nije Aksakov služio, već se 
je posvema posvetio književnosti. Već u školi, u gimnaziji i na 
sveučilištu, Aksakov je piskarao za rukopisne žurnale, što su 
ih izdavali njegovi drugovi ; ali nada sve je prionuo uz kazalište, 
uznesen uspjehom na raznim domaćim predstavama, kao i u de- 
klamatornoj vještini. Godine 1812. preveo je stihovima ,,Fi- 
lakteta” za predstavu u korist umjetnika Šušerina. U isto vrieme 
ga je strast prema kazalištu približila kolu moskovskih glu¬ 
maca (Kokoškin, Šahovskij, Verstovskij, Zagoskin, Pisarev i dr.), 
u kojem su gospodovali lažni klasični ukusi i kult Boileaua. 
Pod tim utjecajem Aksakov je napisao nekoliko pjesama, basni, 
epigrama i poslanica, prevodio je satire Boileaua i komedije 



Moliereove („Škola života” 1819. god. i „Škrtca” 
1828. god.). 

God. 1816. oženio se je Aksakov s kćerkom generala Za- 
platina. God. 1820. bijaše za prievod 10. satire Boileauove po¬ 
čašćen izborom medjn članove „Družtva ljubitelja ruske knji¬ 
ževnosti”, a 1827. god. namjestio je ministar narodne prosvjete, 
Šiškov, svoga prijatelja cenzorom u moskovskom cenzurnom 
odboru. Na tom je mjestu Aksakov služio do 1834. god., omra- 
čivši svoje ime ne samo kao strogi, nego strastveni i nepravedni 
cenzor, jer je pogodujući svojima, istodobno bez milosrdja 
proganjao svoga književnoga protivnika N. A. Polevoga, plie- 
neći u ,,M oskovskom Telegrafu” ne samo one 
stvari, za koje je držao, da ih valja cenzurom zatomiti, nego 
i nepovoljne odzive o svojim prijateljima i književnim pri¬ 
stašama. 

Zatim je od 1834. do 1839. služio kao nadzornik, kašnje 
i kao ravnatelj u Konstantinovskom mjerničkom zavodu, te je 
1839. konačno dao ostavku. 

Tečajem tridesetih godina ovršio se je u umnom ž votu 
Aksakova radikalni prevrat, koji je zahvaljivao toj okolnosti, 
što su prijašnji njegovi prijatelji, ljubitelji kazališta, poumirali, 
drugi se obogatili ; Aksakov se je pako sprijateljio s novim 
ljudima, — Pavlovom, Pogodinom i Nadeždinom, a zatim je 
dospio i pod utjecaj svojega sina Konstantina. Ali glavnim uz- 
kom preobrazbi, što se je zbila s Aksakovom, bilo je upoznanje 
s Gogoljem početkom tridesetih godina, kad je Aksakovu bilo 
već preko četrdeset godina. 

Utjecaj Gogoljev očitovao se je u crtici „Mećava”, što ju 
je Aksakov napisao 1833. god. za Maksimovićev almanah ,,D en- 
nica”. U toj crtici sišao je Aksakov prvi put s lažno kla¬ 
sičnih koturna te se obratio na živu, neposrednu zbiljnost i lične 
uspomene. ,,Ma da je već minulo šest godina, što sam ostavio 
orenburžki kraj, — pripovieda on, — ali slike ljetne i zimne 
njegove prirode ostadoše svježe u mojoj pameti. Sjetih se strašnih 
zimnih mećava, od kojih sam i sam bio u opasnosti te sam 
jedan put pače noćio u stogu siena ; sjetih se pripoviedke, što 
sam ju jednoć čuo o postrađalom prievozu i napisao sam 
n Mećavu", 

Ali tek kad je dao ostavku, od god. 1840., latio se je Aksakov 
ozbiljno onoga književnoga djela, koje ga je proslavilo za uvieke : 
on je počeo pisati ,,Porodičnu kroniku”, koje su odlomci bili 
štampani u ,,M oskovskom zborniku” 1846. God. 1847. 
pojaviše se njegove ,,B ilježke o udičarenj u”, god. 
1852: — Zapise ilovcaorenburžkeg u bernije”; 
god. 1855: — ,,P ripoviesti i uspomene lovca”; 
god. 1856. izašla je ,,Porodična kronika” u cielosti. 
Napokon 1858. god. ,,D jetinj e godine Bagrovljeva 
unuk a”. 

Zdravlje Aksakovljevo počelo se je poremećivati dvadeset 
godina prije smrti Bolest očiju prisilila ga je, da se na dugo 
zatvara u tamne sobe i nenavičan na sjedenje, Aksakov je po¬ 
remetio svoj organizam, lišivši se pri tome jednoga oka. Živost 
ga pri tome nije nikada ostavila, pače ni u posljednjim godi¬ 
nama života, kad se je bolest njegova sve jače razvijala te ga 
silila, da gotovo neprestance sjedi u sobi. On je bio živahan 
i dojmljiv kao i prije ; duh je njegov bio nepomućen. U proljeće 
god. 1858. Aksakov je veoma opasno obolio te je puno i veoma 
težko stradao, ali on je i najveće muke podnosio venrednom 
energijom i strpljivošću. Posljednje ljeto sproveo je u ljetovniku 
blizu Moskve i, ne gledeći na užasnu bolest, on je imao dovoljno 
snage, da se u riedkim trenutcima, kad bi mu poodlahnulo, 
nasladjuje prirodom te kazuje u pero svoja nova djela, koja 
ničim ne napominju, u kakovim su težkim časovima napisana. 
Ovamo spada ,,Sabiranje leptir a”, koje je djelo ugle¬ 
dalo svjetlo već poslie njegove smrti u ,,B r a t č i n i”, — zbor¬ 
niku u korist biednih djaka u Kazani, za koji se je Aksakov 
osobito zanimao. U jesen 1858. Aksakov se je preselio u grad 
te je čitavu sliedeću zimu trpio užasne boli. Ni pomoć najboljih 
liečnika ni njega porodice ne mogahu spasiti njegov život. Uza 
sve to on je pokadšto radio i napisao je razprave ,,Zimn j e 
j u t r o”, ,,S usret s martinistim a”, posljednje djelce, 
što je bilo odštampano za njegovoga života, priobćeno u 
,,R usskoj Besedi” 1859., i pripoviest ,,N a t a š a”, koja 
je bila štampana u istom žurnalu. U proljeće je ponestalo svake 
nade i Aksakov je umro 30. travnja 1859. 

Djela Aksakovljeva zanimljiva su s toga, što u njima nema 
ni traga stvaralačkoj fantaziji, izmišljanju. 

Sve, što je prikazivao, pisac je uzimao neposredno iz života 
ili iz svojega neobičnoga pamćenja, a umieće njegovo bijaše u iz- 
nenadljivoj vjernosti istine i umjetničkoj uobličenosti predmeta 
s njihovim najsitnijim podrobnostima i nuancama, što je oda¬ 
valo, da je u Aksakova neobičan dar promatranja. 

Uz takove vlastitosti talenta Aksakov se je najbolje pro¬ 
slavio u trojakom pogledu : prvo, on je paysagista prvoga reda 
svoje dobe. Ako se je većina pripoviedača četrdesetih godina 
odlikovala predočivanjem krasota prirode i pretežno seoskih 
okoliša, to Aksakovu u tom pogledu pripada prvo mjesto. Uz 
nehinjenu jednostavnost i neposrednost, bez kićenosti i hoto- 
mične želje, da zabliešti kakvim god efektom, njegovi vas opisi 
krajeva prenerazuju svojim najsitnijim potankostima kao i onom 
veličanstvenom ukupnošću, u koju je umjetniku pošlo za rukom 
sjediniti te potankosti. Car, što ga stvaraju Aksakovljevi 
opisi, stoji naravno i u tome, što je u njima većinom opisan 
okoliš Orenburg'a, na glasu sa slikovitosti prirode i njezinih 
darova. 

Drugo, Aksakov je znamenit još i kao stvoritelj posve no¬ 
voga i originalnoga životinjskoga eposa, kakvoga nije bilo još 
u nijednoj književnosti. Nije to onaj, starinom nam ostavljeni 
alegorijski epos, u kojemu se zvierima pripisuju čovječanske 
slabosti i poroci, pak u spodobi životinja izpred nas prolaze 
ljudi, pri čemu se ide za ćudorednim ili satiričkim ciljevima. 
Životinjski epos, što ga je stvorio Aksakov, znamenit je s toga, 
što se u njemu prikazuju zvieri, ptice i ribe posve objektivno 
u njihovim zbiljnim navikama i običajima, u čitavom njihovom 
zvjerinjem životu, bez ikakvih didaktičkih ciljeva, u jedinstvenoj 
težnji, da nam umjetnički podade i vjerno predoči množtvo 
raznoličnih dojmova, što ih je strastveni lovac crpao za više¬ 
godišnjega promatranja života i vladanja životinja. Tu ne znaš, 
čemu bi se više divio : umjetničkoj li podpunosti, točnosti i po¬ 
tankosti, kojom umjetnik prikazuje svaku vrst životinja, što 
ih je sretao, hvatajući sve njihove značajke, ili neobičnomu 
bogatstvu jezika, kojim je pisac vladao tako, da je za svaku 
potankost, za najsitniju nuancu našao posebnu rieč i izražaj. 

Treće, Aksakov je jednako znamenit kao pisac uspomena 
i opisivač života te mu i u tome pripada oznaka neprispodo- 
voga i pisca prvoga reda. U njegovoj ,,Porodičnoj kro¬ 
nici” razvija se pred čitateljima stari vlastelinski ruski život 
sa najsitnijim potankostima i sa svim karakterističnim oso¬ 
bitostima s takovom jasnoćom i divotom, baš kao da je pisac 
sam sve ono proživljivao, što nam je pripoviedao o otcimai dje¬ 
dovima. Uz potankosti iznenadjuje vas ovdje vještina, da uhvati, 
postavi u prvi red i naglasi najznačajnije crte staroga ruskoga 
života. 

No uz to predočuje vam se galerija portreta ljudi osam¬ 
naestoga stoljeća, koji ne samo što vas prenerazuju živahnošću 
umjetničke predočbe, već i svojom tipičnošću, čime opet pisac 
ođkriva svoju vještinu, da vašu pažnju svraća na najvažnije 
crte i one, koje su obćenite svim ljudima vieka, što ga predo¬ 
čuje. Osobito su uspjeli tipovi djeda Bagrova i Kuralesova. 
Nisu uzalud ovi tipovi postali običajnim nazivima, kako to bi¬ 
jahu i najbolji tipovi iz Gogoljevih djela. 

II. 

Dmitrij Vasiljević Grigorović spada takodjer medju 
one pripoviedače, kod kojih prevladjuje sklonost, da nam predo¬ 
čuju liepe okolice i opisuju život. 

Grigorović rodio se je 19. ožujka 1822. god. u simbirskoj 
guberniji, u nekom selu na Volgi. Roditelji su mu bili ple¬ 
mići. Prvih deset godina svoga života sproveo je u zavičaju, 
u krilu prirode. Zatim ga roditelji smjestiše u jedan privatni 
penzionat u Moskvi, odkuda je prešao u mjerničko učilište, 
gdje je bio drug F. M. Dostojevskoga. Tu je strastveno zavolio 
slikarstvo tako, da se posljednje godine svoga prebivanja na 
sveučilištu nije ni bavio naukom. 

Izišavši iz učilišta god. 1840., Grigorović se je nastanio 
na Vasiljevsko n ostrovu te je čitave dvie godine, a da gotovo 
nikud nije odlazio, proboravio u umjetničkoj akademiji, baveći 
se revno u risarskoj školi. 

Ali nije bilo sudjeno, da on bude umjetnikom : radi slaba 
vida morao se je okaniti omiljeloga zanimanja, makar se je kroz 

sav život silno zanimao za rusko slikarstvo te je i više godina 
bio tajnikom družtva za promicanje umjetnosti. 

Na književno polje potisnula je Grigorovića slučajna ob- 
stojnost, naime upoznanje s Pljušarom, koji je baš u ono doba 
izdavao zbornik „Pere vodčik” ili „Sto i jedna p r i- 
poviest i četrdeset put četrdeset anekdot a”. 
U taj zbornik uvrstio je Grigorović nekoliko prievoda s fran- 
cezkoga. To je bilo god. 1843., a 1844. pojaviše se prve izvorne 
pripoviesti Grigorovićeve u „Literaturnoj gazeti” : 
,,K azalištnakočij a" i,,,Psić” ; u istim novinama uvrstio 
je ,,P r i e g le d izložbe akademije umjetnost i”. 
God. 1841. upoznao se je Grigorović s Nekrasovom. U zbor¬ 
niku ,,Fiziologija Peterburg a”, što ga je izdao Ne- 
krasov, bijahu god. 1845. štampane dvie-pripoviesti Grigoio- 
vićeve : „Petrogr adski o r g u 1 j i č a r i” i ,,L u t r i j s ka 
.srećka". Sve ove pripoviesti bile su napisane u duhu naravne 
škole ; uz odsudjivanje navika velikoga i birokratskoga svieta 
u priestolnic , s nešto humora, u tim ćete pripoviestima naći 
sućut i čovječnost prema svemu, što je proganjano, unesrećeno 
pa se zaklanja u priestolničke zakutke i špilje. U svim pripo¬ 
viestima opažao se je dar piščev, ali ne bijahu još ni iz daleka 
tako snažne i originalne, da bi bile svratile na sebe pažnju ob- 
ćinstva te pisca odmah digle na znatnu visinu. Grigorovića do¬ 
duše opaziše, ali on se je slabo izticao iz množtva pripoviedača 
one dobe u duhu naravne škole. 

Znamenitost i popularnost Grigorovićeva započela je god. 
1847. nakon toga, kad je u ,,Otečestven. Zapiscima” u prosi¬ 
načkoj knjizi bila odštampana njegova pripoviest ,,Selo”, a u 
„Sovr.” iste godine „Biedni Antun”. Ovim pripovie¬ 
stima dirnuo je Grigorović, što no rieč, baš u živac dobe, kad 
se je sveobće zanimanje posvećivalo narodnomu, ponajvećma 
seoskomu životu, te je i sama vlada stavljala pitanje o kmetskom 
pravu. Obadvie pripoviesti Grigorovićeve, osobito nakon što ih 
je Bjelinskij oduševljeno ocienio, bijahu uvrštene u red naj¬ 
uspjelijih književnih radova svoje dobe, te su ih na jagmu 
čitali. 

Ovaj uspjeh potaknuo je Grigorovića, da piše iz narodnoga 
života, pa je uz nekoliko manjih pripoviesti, kao štosu : ,,0 r a č” a 

'„S-vietlo Kristovo uzkrsnuće”, ,,U čekanju 
na parobrod”, „Smedovska dolina'', napisao i 
dva velika romana iz seljačkoga života : ,,P r e s e 1 j e'n i c i" 
i „Ribari". Ovdje nam je dužnost, ako već ne možemo 
sasvim razbiti, to da barem znatno ograničimo predrasudu, 
što se je bila uvriežila gledom na pripoviesti Grigorovićeve iz 
narodnoga života, kao da on nije poznavao naroda, nego da 
je na pisanje bio potaknut George Sandovimi pripoviestima 
iz seljačkoga života, pa da je ruske seljake crtao po primjeru 
francezkih. 

Ova predrasuda nastala je pod dojmom kasnijih krupnih 
Grigorovićevih romana iz narodnoga života i „Ribari” i ,,P r e- 
seljenici”. U tim romanima ima doista mnogo umjetnoga, 
sačinjenoga. Tako je piscu, da uzmogne napisati obširniji roman, 
bilo nuždno,, da sastavi zamršeni predmet s ljubavnom spletkom, 
ljubomornošću, razočaranjima, zaprekama i svim peripetijama 
nježnih strasti. No promatrao Grigorović koliko mu drago 
narod, on ga ipak nije u toliko poznavao, da bi predočivao 
ljubavne sgode medju seljacima u njihovom naravnom obliku 
i psihičkoj vjernosti, jer je on promatrao javni družtveni se¬ 
ljački život, kako se taj očituje u krčmama, tržištima, sastan¬ 
cima, na seoskim svečanostima i u objašnjivanju s gospodom 
i seoskim sudcima, ali dakako, da nikad nije motrio, kako se 
ljube momci i djevojke, kako se cjelivaju i što govore na tajnim 
ročištima. Nije dakle nikakvo čudo, što je on udesio, da si seoska 
mladež, što ju dovodi u romanu, priznaje ljubav, da se muči 
i strada, da osjeća ljubomornost, da odigrava veledušje baš 
tako, kako se je to činilo u vlastelinskim dvorima pod utje¬ 
cajem čitanja francezkih romana. Na taj način su zaljubljeni 
momci i djevojke u Grigorovićevim djelima izašli nalik selja¬ 
cima iz romana George Sandove. Ali i u velikim njegovim ro¬ 
manima naći ćete množtvo lica drugoga reda, koja se ne bave 
ljubavnim intrigama, ali su prikazana skroz realno te su pravi 
pravcati ruski seljaci, ne nalični ni najmanje na francezke se¬ 
ljake. Što se tiče omanjih Grigorovićevih pripoviesti, to se gornja 
predrasuda ne može nikako uporavljivati na ove. U tim je 
pripoviestima sve od kraja do kraja naravno, jednostavno 
i uzeto neposredno iz života, počevši od sujeta do djelujućih 



lica i množtva seljačkih prizora, kojima obiluju pripoviesti. 
Nemamo prava, da označimo neprirodnim i nalikim francezkim 
seljacima lica, kakav je biedni, nesretni seljak Antun, koji je pri- 
nužden, da radi izplate daće proda na sajmu posljednje konjče, 
ali i to mu odvedu konjokradice ; ili siroticu timaricu blaga 
Akulinu, koju je gospodar nasilno udao u bogatu seljačku poro¬ 
dicu, misleći, da će ju time usrećiti, a medjutim su ju samo iz¬ 
mučili do smrti. Tu je sve do posljednje crtice, da ne može bolje, 
istinito, jer u svem tome ,,živi Rusija i Rusijom odiše”. U kratko, 
nije Bjelinskij bio uzalud uzhićen s ovih pripoviedaka, a ovaj 
fini kritičar, koji je razaznavao i najmanju lažnost, nije takve 
našao u pripoviestima Grigorovićevim te bi zacielo bio iztaknuo, 
da seljaci, što ih Grigorović opisuje, naliče francezkima. 

U seoskim pripoviestima Grigorovićevim svraća na se nada 
sve pažnju ova obstojnost : prikazivao pisac kakve mu drago 
nesretne sgode s tužnim seljacima, želeći, da u čitateljima pro¬ 
budi sućut za ugnjetavani narod i da prosvjeduje proti kmet¬ 
skomu pravu, vi osjećate, da on služi svojemu vremenu, ali u 
istinu, to ga ipak ne zanima ni ne zanosi nada sve i jedino. On 
je prije svega umjetnik slikar. U prvom redu susrećete svagdje 
u njegovim djelima opis, sliku, okolicu : predočenje nutarnjosti 
biedne koljebice, obora, što se je sasvim nakrivio, prizora pred 
krčmama, oluju, jesensko nevrieme itd. Sujeti pripoviesti tek 
su kao okviri, u kojima pisac razvija pred vama niz slika 
seoskoga genrea. A Grigoroviću se mora priznati, on je majstor 
prvoga reda u predočivanju vanjske zbiljnosti. Njegovi opisi 
odlikuju se jasnoćom, plastikom, te jarkim, sočnim koloritom. 
Svaki od tih opisa mogao bi vješti slikar s mjesta uzkrisiti na 
platnu. Nije Grigorović uzalud počeo služiti umjetnosti slikanja. 
Nedvojbeno je, da je u njega bilo više poziva za slikara, nego za 
spisatelja te mu se kao paysažistu mora priznati prvo mjesto 
iza S. Aksakova. 

Sasvim drugčije nam je suditi o humoru, koji je Grigoiović 
takodjer gledao upotrebljivati, po mogućnosti što više, kako 
je to činila većina pripoviedača četrdesetih godina, pod utje¬ 
cajem Gogoljevim. Humor očito ne spada medju prirodjena 
svojstva Grigorovićeva talenta, i zato svagdje, gdje se u nje¬ 
govim djelima javlja, čini na čitatelja dojam neprirodnoga, pri- 



siljenoga, sačinjenoga. Osobito grieši time roman ,,P r o s e- 
1 o č n y j a do rogi" (Seoski putevi) 1852, u kojem je 
prikazan stari vlastelinski život. Ovaj je roman Grigorović 
zasnovao sasvim bez intrigue, ali na samom humoru te s 
toga spada medju naj neuspjeli ja djela Grigoro viceva ; velik 
napor mora uložiti onaj, koji hoće da ga dočita do kraja, ali se 
riedko tko na to odvažuje. 

Veoma je vjerojatno, da je prevladjivanje opisnoga, slikar¬ 
skoga elementa u Grigorovićevu talentu pa pomanjkanje du¬ 
bokoga pronicanja u pojave života bilo uzrokom, da je Grigorović 
nakon desetgodišnjega književnoga djelovanja, u koje je vrieme 
napisao veći dio svojih djela, na jednoć prestao pisati, pa se go¬ 
tovo zameo, kad su nastale burne godine reformi, te su od pi¬ 
saca stali zahtievati, da im djela obiluju ozbiljnim idejnim 
sadržajem. Kad je val družtvenoga pokreta spao, nastala je 
epoka nove reakcije, slične onoj u pedesetim godinama, Gri¬ 
gorović je ponovno izronio sa svojim pripovjedkama : „Ka¬ 
rijerista” (1884 god.), ,,A krobati dobro tvorj a” 
(1885), ,,D ječak od gutaperče" (1886), ,,K a r e 1 i n o v 
d a n“ (1887), ,,N i s i s ljepote mio" (1889) ,,B o 1 s r c a“, 
(1891), PorfirijPetrovićKukuškin (1894), P i k n i k 
(1896), Ostavka i imenovanje (1898) i dr. Ali se Gri- 
goroviću mora priznati, da je on od riedkih ljudi četrdesetih 
godina, koji nisu iz svojih ruku pustili zastave, što su ju u 
mladosti držali, koji se nisu požurili, da se postave u otvoreno 
neprijateljstvo prema pokretu šest desetih godina i ljudima 
mladjega naraštaja ; Grigorović nije htio, da se od vodje na- 
predka pretvori u pobornika mraka i zastoja. On je ostao čist 
i neokaljan i već samo za to u velike je zaslužan. Grigorović 
je umro 22. prosinca 1900. 

III. 

Ali, na žalost, ovo, što smo na koncu mogli reći o Grigoro- 
viću, ne može se kazati o Alekseju Feofilaktoviću Pisemskom, 
koji je svoje književno djelovanje započeo bučno i sjajno, a 
završio ga žalostno. 

Roditelji Pisemskoga bili su ne baš imućni plemići kostromske 
gubernije, čuhlomskoga kotara. 



„Moj otac, pošto je odslužio trideset godina u redovitoj 
vojsci, — priča Pisemskij u svojoj autobiografiji, — došao je 
u činu majora u svoj zavičaj, t. j. kostromsku guberniju, koja 
je od Kavkaza bila udaljena malo ne dvie tisuće vrsta ; on je 
ipak veći dio puta prevalio na konju, u pratnji četvorice čast- 
ničkih slugu, jer mu se je putovanje u kočiji činilo veoma ne¬ 
prijatnim te ga silno uznemirivalo. U zavičaju oženio se 
s mojom majkom iz dosta imućne porodice Šilovljevih. Tada 
je momu otcu bilo četrdeset i pet godina, a materi trideset i 
sedam. Plodom toga braka bio sam medju ostalom djecom i ja, 
koji sam se rodio io. ožujka 1820. godine, na dobru Ramenje. 
Četvero djece, što se je rodilo prije mene, poumiralo je, a jednako 
je umrlo i petero, što se je rodilo iza mene. Ako je dozvoljeno 
djeci, da izriču sud nad svojim roditeljima, to ja mogu ovako 
označiti svoga otca i majku : Moj je otac bio u podpunom smislu 
rieči vojni službenik onoga vremena, strogi vršilac dužnosti, 
u svojim navikama umjeren do puritanca, čovjek nepodkup- 
ljive čestitosti u smislu novčanom i u isti par surovo strog prema 
podčinjenima, — naši kmetovi pred njim su drhtali, ali samo 
lieni i glupi, dok je pametne i radine pače pokadšto mazio . . . 

„Moja majka bila je ženska posve inih svojstava : nervozna, 
sanjarka, finog uma žena te uza sve to, što joj je nedostajalo 
naobrazbe, znala je veoma krasno razgovarati te je u velike 
voljela domjenke. Po sebi, izuzevši veoma umne oči, nije bila 
liepa, pa je o njezinoj vanjštini moj pokojni otac, kad sam još 
bio djakom, ovako sa mnom razgovarao : — „Reci mi, Aleksej, 
zašto je tvoj a maj ka sve to ljepša, što dulje živi?” — „Zato, otče, 
što je u majčice mnogo duševne krasote, koja se od godine do 
godine sve to više pomalja”. — Otac je odobrio moje mnienje/ 4 

Prvih deset godina sproveo je Pisemskij u Vetlugi, gdje 
je njegov otac služio u odboru za ranjenike. Zatim je boravio 
na selu, kamo se preseliše i njegovi roditelji. Osobito veseo 
i živahan nije bio Pisemskij, ali se je vazda volio igrati popa, 
konja, orao je slogove, sjedio na hambaru i vrebao tobož na 
medvjeda. Njegovo umno razviće nije bilo baš osobito. 

„Mene baš nisu jako gonili, da učim, — pripovieda Pi¬ 
semskij, — pa ni ja sam nisam osobito volio nauku ; ali sam 
za to volio čitati i neprestano čitati, osobito romane strastveno, 

do četrnaeste godine, ja sam razumije se, u ruskom prievodu 
pročitao veći dio romana W. Scotta, ,,Don-Kihota”, „Faublasa”, 
,,Gil-Blasa”, ,,Hromog djavla”, ,,Serapionovu braću”, Hof- 
manove pripoviesti, perzijski roman ,,Hadži-Baba” ; djetinjih 
knjiga nisam nikad mogao trpjeti i koliko se sad mogu sjetiti, 
uviek sam ih držao za glupe. 

,,Učitelji su moji bili vrlo slabi i sami Rusi. U djetinjstvu, 
osim latinskoga, nisam učio nikoji novi jezik, što mi je kasnije 
u velike škodilo. Uzalud sam se u gimnaziji i na sveučilištu trsio, 
da naučim franceski i njemački jezik, koje sam donekle i pro¬ 
učavao, ali ne dugo : nije prošlo ni godinu dana i ja bih zaboravio 
jezik. U mene je, kako se čini, vrlo malo sposobnosti za učenje 
jezika, povjestnice i prirodnih nauka, dočim sam filozofskim 
disciplinama, matematici, metafizici, logici, estetici i etici bio 
vrlo sklon”. 

Godine 1834. > kad je Pisemskomu bilo četrnaest godina, 
smjestišegau gimnaziju u Kostromi, i to u drugi razred. ,,Tu sam 
se počeo učiti,—piše.sam-Pisemskij, — sa shvaćanjem i dosta 
marljivo, ali sam najveću slavu stjecao na glumačkom po¬ 
prištu”. Strast prema kazalištu, koja ga do konca života nije 
ostavila, pobudio je u njemu gimnazijalac Stajnovskij, koji 
je bio godinama stariji od Pisemskoga te mu dodieljen kao neke 
ruke skrbnik. Stajnovskomu je palo na um, da dade predstavljati 
,,K 0 z a k a-s t i h o t v o r c a” i u njemu je Pisemskij veoma 
uspješno odglumio komičnu ulogu Prudasa. 

U petom razredu priznao je učitelj književnosti, da je u 
Pisemskoga prekrasan slog, u šestom je već napisao pripoviest 
,,Č e r k e z k i n j u”, a u sedmome ,,Željezni prsten”. 
Ova je pripoviest napisana u duhu Marlinskoga, Pisemskij 
slao ju je priestolničnim uredničtvima, ali je nisu primila. 

God. 1840. svršio je Pisemskij gimnazijske nauke te je pošao 
na moskovske sveučilište, na matematički fakultet. No tu se je 
malo bavio naukom, najviše je vremena posvećivao čitanju, 
diletantskim predstavama i vježbanju u deklamatorskoj vješ¬ 
tini, u kojoj je Pisemskij uviek bio na silnom glasu. Glas, da je on 
izvrstan čitač, Gogoljevih djela i nesravnjivi glumac za ulogu 
Podkolesina, u čemu da ne zaostaje za Ščepkinom, raznesao se je 
po svoj Moskvi, te se je odabrano moskovsko družtvo sabiralo 

na diletantske predstave i čitanja, da vidi i sluša Pisemskoga. 
Što se tiče matematičkih znanosti, to je njihov utjecaj na Pisem¬ 
skoga bio samo u tome, kako je sam govorio, ,,da hvali Bogu, 
što je on, kao fraseur, odabrao matematički fakultet, koji da ga je 
u jedan mah otrieznio i stao priučavati, da govori samo ono, 
što jasno shvaća”. 

,,Naučnoga znanja — piše on dalje — ponio sam vrlo malo 
s moga fakulteta, ali zato sam se sviestno upoznao sa Shakes- 
peareom, Schillerom, Goetheom, Corneilleom, Racineom, J. J. 
Rousseauom, Voltaireom, V. Hugonom i George Sandom te 
ocienio rusku književnost”. 

Mora se uzeti, da je Pisemskij evo upoznanje s Rousseauom 
i Voltaireom bilo veoma površno, jer je i u njega bilo kao i u Do- 
stojevskoga, jednako slaba filozofska naobrazba i podpuna 
netaknjivost mišljenja. Pisemskij je do same smrti čamio u 
tradicionalnim vjerovanjima i takovim nazorima o svietu, 
kakve imadu ljudi, štono stoje na nižem stupnju razvitka. 
Odtuda je i Pisemskij, kao i Dostojevskij, bio sklon službenomu 
patriotizmu te je rado gledao opasnost u svakom samostalnom 
kretanju misli. 

God. 1844. svršio je Pisemskij tečaj sa stepenom pravoga 
djaka, pa je odputovao na službu u pokrajinu. 

,,Mojim uspjehom u ulozi Podkolesina god. 1844., — piše 
u svojoj autobiografiji, — završio se moj naučni i estetski život. 
Preda mnom bijaše nevolja i neobhodnost, da stupim u službu. 
Otac mi je bio već umro, a materi, ožalošćenoj njegovom smrću, 
pala je kap, pa nije mogla govoriti; sredstva za život bila su veoma 
neznatna. Sve sam to ja shvaćao, pak sam nakon dolazka u selo 
zapao u melankoliju i hipohondriju, iz koje me je spasila ljubav. 
Još prije, za mojega boravka na gimnaziji i na sveučilištu, 
zaljubljivao sam se idealno u moje sestrične, od kojih je prva 
opisana u Sofiji u „Uzburkanom moru”, a druga u 
Marji u pripoviesti „Ljudi četrdesetih godina”; ali 
gore spomenuta ljubav bijaše realna, te me je svega zaokupila. 
Tu sam ljubav izrazio najprije u romanu ,,B o 1 j a r s t v o” 
u odnošaju Eljčaninova prema Anni Pavlovnoj, a zatim po drugi 
put u „Ljudima četrdesetih godina”, u odnošaju Vihrova k Fate- 
jevoj. Ali život i rodbina ne bijahu zadovoljni s tim mojim blažen- 

stvom, kako nije bila zadovoljna ni moja savjest, tim više, 
što je moj tada napisani roman ,,B o j a r š č i n a” (Boljarstvo) 
bio prosvjed proti braku, pa radi toga uzapćen po cenzuri, a jer 
se je radi toga moja nada u prijateljstvo mogla činiti ludošću, 
to sam odlučio, da ću se posvetiti službi, a zatim i oženiti, iza¬ 
bravši si u tu svrhu djevojku, koja nije bila namiguša, a iz dobre 
ako i ne bogate obitelji. Naše vjenčanje bi obavljeno ii. listo¬ 
pada 1848. Svoju sam ženu djelomice ocrtao u prilici Jevpraksije, 
u romanu ,,U zburkano mor e”. 

Svoju ženu, Jekaterinu Pavlovnu, Pisemskij je veoma 
sretno odabrao. Svi, koji su ju poznavali, govorili su o njoj 
kao o ženi preriedkih vlastitosti. Ova uzorna žena — pripovieda 
Annenkov, — znala je smirivati boležljivu sumnjičavost Pišem - 
skoga, te ga je ne samo riešila briga za gospodarstvo i uzgoj djece, 
nego ga je, a to je još najvažnije, oslobodila svoga uplitanja 
u njegov intimni, lični život, koji je takodjer bio prepun mušica 
i zanosa; ona je k tome za svoga života prepisala i dvie trećine 
njegovih djela s originala, koji je vazda predstavljao strašno 
izpackanu makulaturu od grbavih redaka, nečitljivih slova 
i mrlja od crnila”. 

Najprije je Pisemskij služio u Kostromskom uredu državnih 
dobara, a zatim je u istom svojstvu služio dvie godine u Moskvi. 
Poslie toga imenovan bi izvanrednim činovnikom kod kostrom- 
skoga gubernatora (kneza Suvorova). God. 1849. bio je Pisemskij 
imenovan savjetnikom kod kostromske gubernatorske uprave 
te je u tom svojstvu služio do 1853. godine. Od te godine pak do 
1859. služio je u Petrogradu, u ministarstvu za apanaže. Nakon 
sedamgodišnje ostavke služio je od 1866. opet kao savjetnik 
kod moskovske uprave, gdje je napredovao do savjetnika 
prvoga reda, te je god. 1874. konačno dao ostavku kao na- 
dvorni savjetnik. 

Prvo djelo Pisemskij evo, roman ,,B o 1 j arstvo”, što ga 
je primila bila redakcija ,,0 tčevstv. Za p.”, bio je, kako jur 
gore kazasmo, ustavljen po cenzuri 1847. god., koja je u njemu 
nazriela prosvjed protiv braka. Pisemskij kao da je i sam bio 
sporazuman s tom osudom. Lako je moguće, da je i Pisemskij, 
nalazeći se pod utjecanjem George Sandove, poput svih svojih 
Savremenika, nastojao provesti sličnu tendenciju u svojem ro- 

manu, ali u istinu nije proveo nikakve tendencije, jer, ne gledeći 
na sve strane uplive, bio je ipak samobitan pisac, te ga je umjet¬ 
ničko stvaranje odvelo sasvim drugim smjerom; bio je on pre¬ 
velikim pesimistom, a da provadja kakvu bilo tendenciju. 
Kakav se prosvjed protiv braka može izvesti iz romana, kojemu 
je sadržaj, da je junakinja pošla za surovoga i divljega grubijana, 
s kojim nije mogla živjeti, pa ga je ostavila i sdružila se s mladim 
čovjekom više naobrazbe, u kojemu se je takodjer gorko razo¬ 
čarala, jer je bio nevaljan slabić, pa i njoj nije preostalo, nego 
da umre od sušice. 

Neuspjeh ,,Boljarstva” nije ohladio Pisemskoga za književ¬ 
nost, jer je god. 1848. bila u „Sinu Ote č.” odštampana mala 
njegova pripoviest ,,N e n a”. Pozvan za tim u ,,M o s k v i t- 
j a n i n” on se je pridružio domaćincima, te je s njima koncem 
pedesetih godina prešao u ,,B iblioteku dlja čtenij a", 
gdje ga potvrdiše urednikom poslie Družinina. Od godine 1850. 
sliedi čitav niz njegovih djela u „Moskvit j aninu”, i 
drugim žurnalima : ,,L i e n j i v a c”, ,,B rak iz strast i”, 
,,K o m i k u”, ,,I p o h o n d e r”, ,,B ogati zaručni k”, 

„Petrograd j a n i n”, ,,G osp. Batlano v”, ,,D ioba”, 
„Šumski d u h”, i dr. 

Krunom književnoga djelovanja Pisemskijeva bijaše ro¬ 
man „Tisuća duša”, priobćen u ,,Biblioteki dlja čtenija” 
god. 1858. 

Počevši od prvoga romana, Pisemskij nam se ukazuje u 
svim tim djelima uviek jednim te istim, bez ikakvih promjena. 
Označivali su ga obično trieznim realistom, koji rišući zbilj¬ 
nost u svoj njezinoj nevaljan stini i blatu, dolazi pokadšto do 
cinizma u svojim predočivanjima, ali ne ima nikakvog ideala 
ni vjere u napredak. Prvo i poglavito svojstvo Pisemskoga jest 
beznadni pesimizam, ali nipošto onaj filozofski pesimizam, što 
ga nalazimo u Turgenjeva i grofa L. N. Tolstoja i nekim drugim 
pripoviedačima četrdesetih godina; potonji, dvojeći o zbiljnosti, 
što ih je okruživala i o svojim savremenicima, držali su ipak, 
da je moguća i drugčija zbiljnost i da su mogući drugčiji ljudi. 
Oduzmite pesimizmu njegov Weltschmerz i romantičke težnje 
za boljim, dobit ćete onaj cinički pesimizam praktičnoga bur- 
žua, koji se je u svojem životu nagledao toliko svih mogućih ga- 

dosti, da je izgubio svaku vjeru u čovjeka, u mogućnost ma kak¬ 
vih nesebičnih, uzvišenih težnja; iza kojih se ne bi krilo blato i 
rdjavština, pak njemu ne preostaje ništa drugo, već da razkrin- 
kava sve te pojave, koji se činjahu svietli i veseli, a zaista su 
posve niski. 

Pisac ove knjige čuo je od samoga Pisemskoga aforizam, 
koji se u svojoj istinitosti ne može štampati, ali kojemu je smi¬ 
sao, da se sav ljudski život, kao što i zemlja oko svoje osi, kreće 
oko spolnih nagnuća, sve biva radi njih, sve se na ta nagnuća 
svodi pa tvorilo se na zemlji što mu drago uzvišenoga i pleme¬ 
nitoga, sve se to čini radi tih nagnuća. Sva Pisemskijeva filo¬ 
zofija i nutarnji sadržaj njegovih djela izrazuje se u tom afo¬ 
rizmu, proširenu samo u toliko, što, po mnienju Pisemskoga, 
čovječanstvo kreće izključivo samo jedina težnja, da na sve 
moguće načine razmazuje i ugadja svojemu slabomu tielu, pa 
se svi uzvišeni podvizi svode na kraju konca ma ugadjanje puti. 

Ako k tomu pridružimo konkretne tvorevine Pisemskoga, 
obilje blata, što ga on iznaša, a kadšto i ciničku smionost u pre- 
dočivanju toga blata, tad nam nehotice biva očita sličnost 
Pisemskoga za savremenim francezkim naturalistima : on ih 
je predtekao i prorekao svojim djelima. 

Kao i većina pripoviedača četrdesetih godina, Pisemskij je 
napisao takodjer nekoliko djela iz narodnoga života. Takova su: 
„Petrogradj anin”; ,,Šumski duh”; ,,Gorka sud¬ 
bina"; „Tesarska udruga"; „Batka". Pisemskij je 
pokazao vanredno poznavanje narodnoga života; jezik lica, koja 
prikazuje u svojim djelima, iznenadjuje živošću i vjernošću na¬ 
rodnomu govoru. Ali je inače Pisemskij i ovdje ostao nepromie- 
njen : on ne laska narodu, ne idealizuje ga i ujedno ga ne prika¬ 
zuje nesretnim samo za to, da prema njemu probudi sućut, već pri¬ 
kazuje njegove poroke s onim iskrenim protokolizmom, kakav 
ćete naći u Zolinu romanu ,,La terre" ili ,,Vlasti tmine" grofa L. 
N. Tolstoja. Zanimivo je, da je drama „Gorku sudbinu" 
uza sav njezin golemi uspjeh, stigla je sudbina ,,Vlasti tmine" 
u tome pogledu, što su mnogi bili nezadovoljni odveć realnim 
prikazivanjem ubijanja djeteta, malo ne na samoj pozornici. 

No, bila slava i popularnost Pisemskoga koliko mu drago 
silna, već pod konac pet desetih godina stao se je rušiti njegov 

književni ugled, a u književnim krugovima stadoše se pronašati 
nejasni glasovi o tome, da Pisemskij s pjenom na ustima govori o 
pokretu šestdesetih godina te da se pripravlja na pisanje romana, 
u kojem će u pravom svjetlu predočiti mladi naraštaj. Bez dvojbe 
ove glasine bijahu i uzrokom, što su Pisemskijev roman ,,T i- 
suću du ša“ i drama ,,G orka sudbina" bili u ,,Sovre 
meniku** tako hladno primljeni, da im nije posvećena ni kritika. 
Pisemskij je zaista u ono vrieme bio veoma ogorčen. Ako takovi 
filozofski naobraženi ljudi, kako je bio Turgenjev, nisu mogli 
jasno shvatiti množtvo novih pojava, štono nastadoše, nije se 
nipošto čuditi, što se je čovjek, koji se je u svojem mišljenju opirao 
samo na zdravi smisao naroda te oko sebe nije ništa vidio, do li 
gomile rdjavštine i blata, izgubio u viru svih mogućih protu¬ 
slovlja, kojima bijaše prenatrpan pokret šestdesetih godina. 

Koncem 1861, godine Pisemskij se je otvoreno izjavio pro¬ 
tivnikom pokreta, počevši da piše feuilletone u ,,B i b 1. d 1 j a č t.“ 
pod pseudonimom Nikite Bezrylova ; u tim feuilletonima izrazio 
seje medju inim veoma podrugljivo o književnim čitanjima, što 
su tada učestala, te o nedjelnim školama. Ovi feuilletoni izazvali 
su buru u književnom krugu te su se na njih oborili osobito u 
,,Iskri* \ Pisemskij je bio do dna duše potresen tim napadajima 
i odgovarao je na njih tako uvredljivo u ,,Bibl, dlja čt.**, da su 
izdavatelji ,,Iskre**, Kuročkin i Stepanov, Pisemskoga izazvali 
na dvoboj, do kojega u ostalom nije došlo. 

To je još više razdražilo i zlobom izpunilo Pisemskoga, pa 
je god. 1863. napisao roman „Uzburkano more", koji 
je izazvao sveobće negodovanje i ogorčenje u svim liberalnim 
slojevima družtva. 

Ne može se reći, da je Pisemskij u tom romanu hotimice ili 
po neznanju iznakazivao zbiljnost. U tom pogledu ostao je vjeran 
samomu sebi, jer je pribrao sve ono blato, što ga je vidio oko 
sebe te pokret šestdesetih godina prikazao izključivo s te ružne 
strane, ne priznavajući u njemu ništa drugo, nego tek trenutačni 
mutež uzburkanoga mora ruskoga života, kako je i sam govorio 
kašnje u svojem romanu. 

„Nismo mi krivi, što je u našem životu mnogo surovosti 
i frivolnosti, što je tako zvano naobraženo množtvo naviklo go¬ 
voriti fraze, pa ili ne raditi ništa, ili raditi gluposti, što se ono, 

ne cieneći i ne prisluškujući našoj glavnoj narodnoj sili, zdra¬ 
vomu smislu, baca na prvo fosforno svjetljucanje, zasjalo 
ono gdje mu drago i odkud mu drago, pak djetinjski vjeruje, 
da je u njemu sva sila i sav spas ! 

,,Na početku našega djela, uz govor, šum i buku, štono se 
je dizala oko nas sa svih strana, jasna nam je slutnja govorila, 
da to nije bura, već tek talaskanje i mjehurići, što su djelo¬ 
mice napuhnuti iz vana, a djelomice se digoše raznim ništa- 
vilom odozdola. Dogadjaji su, da ne može bolje, opravdali 
naša očekivanja/' 

Uz neku vjernost zbiljnosti, makar veoma jednostranu, u 
političkom pogledu bio je roman Pisemskoga daleko ubitačniji 
za prijatelje ruskoga napredka, nego li bi bio, da je Pisemskij 
u njemu nagomilao laž na laž. Laž bi se požurili bili oprovrći, a 
oklevetana istina pobjedila bi s novom silom ; ali je roman baš 
s toga bio užasan, što je odkrivao zbiljne rane, kojih je bilo u 
pokretu, ali na žalost — samo tek rane, kao da je sav organizam 
njegove otačbine od reda bio skroz izjedan neizlječivom gangre¬ 
nom. Šteta od takvoga pesimizma udvostručuje se još time, što 
je ovo djelo u umjetničkom pogledu najsnažnije od svih, što ih 
je Pisemskij napisao, i to ne samo po životnoj istinitosti i vjer¬ 
nosti tipova, nego i po komplikaciji sadržaja, koji je široko za¬ 
hvatio ruski život, po vanredno živom zanimanju, kojim se ro¬ 
man čita, kao i po snazi dojmova, što ih izazivlje u čitatelju. Vidi 
se, da je Pisemskij u nj stavio čitavu svoju dušu, u njemu 
skupio sve izkustvo, što ga je iznio iz svojega života. 

To bijaše posljednja moćna rieč, što ju je Pisemskij izrekao. 
Poslie toga napisao je on još vrlo mnogo ; tako četiri obsežna 
romana: ,,Ljudi četrdesetih godina" (1869), ,,U 
viru" (1871.) ,,M j e š ć a n i" (1877.) i ,,M a s s o n i" (1878.), 
množtvo dramatskih djela, kao što su : „Laguni" ,,V a a V 
,,P rosvietljeno vriem e", ,,F i n a n c i j a 1 n i g e- 

n i j“, „Sa moupravnic i", „Poručnik Gladkov" itd. 
Ali sva ova djela samo su blieda sjena prijašnjega Pisemskoga ; 
djela su se čitala, kupovala, imala su i trenutačni pozorištni us¬ 
pjeh, ali su prolazila, a da ne ostaviše za sobom traga, a da nisu 
vršila nikakav upliv, niti izazivala kritička prosudjivanja ili 
razgovore. 

Posljednje godine svoga života sproveo je Pisemskij u Mos¬ 
kvi. Bio je obezbiedjen, boravio je u vlastitoj kući na Povarskoj ; 
ali njegovo je duševno stanje bilo vrlo žalostno. Od prirode je 
naginjao hipohondriji i sumnjičenju. U starosti, pod utjecanjem 
poraza, stoga je proživio poslieno što je izišao njegov roman ,,U z- 
burkano mor e”, uz gorku spoznaju, da mu je stvaralačka 
snaga usahnula, a obćinstvo da za nj ne mari, njegova je melan¬ 
kolija od godine do godine sve to više rasla ; u isti par on se sve 
to više starao, da svoju tjeskobu zatomi vinom. Osobito je počeo 
silno piti, kad mu je preminuo nježno ljubljeni sin Nikola, koji se 
je s nepoznatoga uzroka ustrielio. K duševnim bolovima 
pridružiše se s vremenom i tjelesni. Smrtna bolest drugoga sina, 
Pavla, profesora na moskovskom sveučilištu, konačno je poru¬ 
šila Pisemskoga i on je umro 21. siečnja 1881. god. 

IV. 

Mihajlo Vasiljević Avde j e v rodio se je u Orenburgu god. 
1821. Njegov otac, uralski kozak, čovjek imućan, koji je zapre¬ 
mao vidjenija mjesta u jaickoj vojski, izstupio je iz nje, jer nije 
bio zadovoljan s novim poredcima, pa je primio gradjansku služ¬ 
bu. Jednim od prvih učitelja Avdejeva bio je poznati poljski 
spisatelj Toma Zan, koga su pozvali bili u Orenburg, prijatelj 
Mickiewiczev i osnivač vilnanskoga rodoljubnoga družtva ,,Fi- 
laret". Zatim je Avdejev polazio gimnazijske nauke u Ufi, a do¬ 
vršio je naobrazbu u zavodu za prometnu službu, iz kojega je izi¬ 
šao kao poručnik god. 1842. te pošao u službu u Nižnij Nov- 
gorod, a već godine 1852. pošao je u mir kao kapetan. Za krun¬ 
skoga rata bio je izabran predvodnikom družine orenbužkoga 
pučkoga ustanka, a u šestdesetim godinama bio je član seljač¬ 
koga odbora za sudstvene poslove. 

Poslie umirovljenja, Avdejev se je nastanio u selu, što mu 
je ostalo iza otca, u slikovitom gorovitom kraju sterlitamakškoga 
kotara ; ovdje je provadjao veći dio godine, a u priestolnice bi 
dolazio samo u zimnim mjesecima. Godine 1862. odpraviše ga 
u prognanstvo u Penzu, ali mu za godinu dana dozvoliše, da 
podje u inozemstvo, gdje je proživio nekoliko godina, sprija¬ 
teljivši se s Turgenjevom, osjećajući najveće srodstvo s nje- 

govim talentom. Avdejev je preminuo u Petrogradu i. ve¬ 
ljače 1876. 

U Avdejeva nije bio velik talenat, njegova djela ne blistaju 
jarkim umjetničkim vlastitostima ni originalnošću. On je osvajao 
liberalnom humanosti čuvstava i simpatija te je vješto znao 
zaveslati strujom javnoga života. Čim se je jednoč oćutio u 
struji, sliepo se je podavao toku, pisao je roman ili pripoviest 
po šabloni, koja je odgovarala struji, izvodeći pred čitatelje 
nekoliko heroja, na oko najsavremenijih, ali u bitnosti stereo¬ 
tipnih i izhitrenih, baš kako i svako njegovo djelo u cielosti 
čini dojam, da je umjetno izmišljeno, a ne daje uzeto iz života. 
Uza sve to su njegovi ramani u svoje doba činili znatan dojam, 
hvala toj obstojnosti, što je umio odabrati aktualni tema, vješto 
pripoviedati i razvijati sadržaj, začinjen umnim i razboritim 
refleksijama. Dva puta mu je pošlo za rukom, da dirne u naj¬ 
osjetljivije živce družtvene dispozicije, što ga je i potisnulo 
u prvi je redove. 

Prvi put su izazvale silnu pažnju tri njegove pripoviesti, 
odtisnuteu ,,Sovrem.“ 1849., 1851,, 1852. god. ,,V a r e n j k a“; 
„Tamarinovi zapisci" i ,,I v a 11 o v ; <f te je pripoviesti 
izdao posebice god. 1852. pod nadpisom ,,T a m a r i n’\ To je 
bilo baš u ono doba, kad su konačno razvjenčavah romantične 
ideale, pa medju inima i tip Pečorina, kad je Turgenjev u nizu 
svojih pripoviesti pokazivao moralnu nemoć i ništetnost pokra¬ 
jinskih Hamleta i Don Juana, a Gončarov se podsmievao 
porivima Aleksandra Adujeva. Avdejev je sa svojim Tamarinom 
došao u najzgodniji čas, pa je u jedan mah izišao tako na glas, 
da je ime Tamarinovo postalo prišvarkom za sve pokrajinske 
Pečorine i često se susretalo na stranicama žurnala, u kritičkim 
člancima i pregledima. 

Drugi put je Avdejevu uspjelo pogoditi žilicu devet godina 
kašnje, kad je u „Sovr.” 1860. bio naštampan njegov roman 
„Podvodni kame n”. To je bilo upravo u ono doba, kad 
su zapodjenuta bila pitanja o porodici i ženi, kad su svi govorili 
i žarko umovali o ubitaČnosti i gnjusobi porodičnoga despotizma, 
kad su svi zahtievali podpunu slobodu čuvstava i oslobodjenje 
žene iz vječnoga robstva. Roman Avdejevljev, koji je prikazivao 
slobodnu nevjeru žene uz dobrovoljni sporazumak mužev, došao 

je družtvu baš u dobar čas te izazvao senzaciju, makar bi se 
moralo činiti svakomu, da se sadržaj romana ne odlikuje 
osobitom novošću : taj sadržaj ne bijaše no odjeka poznatoga 
romana George Sanda ,,Jacques” te već nekoliko krat obradjen 
u ruskoj književnosti, primjerice u Iskanderovljevom (Herca- 
novom) romanu : „Tko je kriv” i u Družininovoj ,,P o- 
1 i n k i Saks”. U Avđejevljevom romanu osvojilo je obćinstvo 
to, što je pisac umio iznieti staro jelo sa savremenim i svježim 
umokom. 

Ali je Avdejevu uspjelo samo ta dva puta, da budem junakom 
dana. Treći njegov pokušaj te vrsti nije uspio. To je bilo već 
koncem šest desetih godina, kad je žensko pitanje s osnovke 
slobode čuvstava prešlo već na osnovku rada; sve su reforme 
već bile izvedene, te su zemstva počela već svoje djelovanje. 
U to je vrieme Avdejev napisao oveći novi roman : ,,I z m e d j u 
d vie vatr e”, koji je bio odštampan u ,,S o v r. O b o z r.” 
1868. god. 

Ovdje je prikazan novi heroj, radini zemac Kamyšincev, 
koji je nakon raznih peripetija sklopio brak s novom ženskom, 
koja se je samostalno bavila poslom kao seoska učiteljica, po 
imenu Anom Barsukovom. Ali taj roman nije učinio osobit 
dojam na obćinstvo. 

Taj novi čovjek razpupao se je kao stari tip, onaj isti 
sladokusac i don Juan četrdesetih godina sa plemenitim zano¬ 
sima, kojih nikako nije umio ostvariti i do kraja provesti, 
jer mu je manjkala svaka odlučnost i stalnost; prave pako nove 
ljude, ako ih obzirni pisac i nij r tako zlobno smiehu izvrgao, 
kako su to onda činili njegovi vršnjaci, i tako nije shvatio, 
već ih je ostavio sasvim u sjeni i posve odnemario. 

Postavivši svojega zastarjeloga heroja, nekakvu neopre- 
dieljenu sastavinu Lavreckoga i Kalinovića, izmedju dvie vatre, 
t. j. izmedju natražnjaka i radikalaca, Avdejev se je brzo i sam 
sa svojim romanom postavio izmedju te dvie vatre ; kritičari iz 
lievoga tabora ustali su naime proti Avdejevu za to, što je juna¬ 
kom učinio takvoga nevaljanca, kao što je Kamyšincev, dočim su 
kritičari desnoga tabora bili opet nezadovoljni, što su Ka- 
myšincev i sam pisac bili odviše obzirni prema ,,nihilistima’\ 

Pošto je ovako propao, hoteći služiti novim dnevnim stru¬ 
jama, koje su i Avdejevu bile isto takova terra incognita, kao 
i svim njegovim vršnjacima, Avdejev se je iz nova vratio starim 
temama, koje su mu pribavile najviše lovorika, naime slobodnoj 
ljubavi, pa je napisao nekoliko pripoviesti te vrsti: ,,Magda- 
1 j e n u“ (Djelo 1869.) ; „Suhoparna 1 j u b a v“ (Djelo 
1870.) ; ,,Š a r en i život" (O t e č. z a p. 1870.) ; nu pošto 
je davno minulo doba, kad su se bavili tim pitanjem, to je Av- 
dejeva radi ovih njegovih pripoviesti zapao nadimak ,,stručnjaka 
u stvarima razpitivanja brakova". 

Posljednje krupnije njegovo djelo — roman ,,U četr¬ 
desetim godinama" bio je štampan već poslie njegove 
smrti u ,,V estn. E v r." god. 1876. U umjetničkom pogledu 
bio je to veoma slab roman, a nije se bavio nikakvim dnevnim 
pitanjima, kako to sliedi i iz njegovoga naslova ; no u historijskom 
pogledu bio je ovaj roman zanimiv s toga, što je u njemu bio 
medju inim prikazan i kružok Bjelinskoga, a osobito Hercen. 

V. 

Pošto su romani beletrista četrdesetih godina osobito silno 
djelovali na ruske žene i uzgojili naraštaj pobornica ženske 
emancipacije i zatocnica na putu do ženske samostalnosti, 
to nije nikakvo čudo, što je počevši od kraja četrdesetih godina 
pak do najnovijega doba u Rusiji nicao stalež ženskih spisa¬ 
teljica u duhu te znamenite škole. Tako je gotovo istodobno 
sa Stanickovom, koja je pripadala toj školi, a o čijem se knji¬ 
ževnom djelovanju govori u drugom poglavlju ove knjige, 
stupila 11a književno polje Nadežda Dmitrijevna Hvoščinskaja, 
spisateljica, koja je i po svojoj samoniklosti i po svojemu talentu 
stajala na čelu spisateljica svoje dobe. 

Nadežda Dmitrijevna Hvoščinskaja, udata za Za- 
jončkovskoga, a po književnomu pseudonimu V. Krestovskaja, 
rodila se je 20. svibnja 1825. godine u Rjazanu, gdje je njezin 
otac služio najprije u zavodu za konjogojstvo, a zatim kao 
okružni predstojnik resorta ministarstva državnih dobara. Hvoš¬ 
činskaja bijaše uzgajana u roditeljskom domu, rano je za¬ 
svjedočila sklonost za književnost, te je stala pjevati pjesmice. 

U 38. broju „Lit. gaz.” za god. 1847. bilo je uvršteno prvih 
šest njezinih pjesmica sa podpunim njezinim imenom. Zatim 
su se njezine pjesmice stale pojavljivati u „Panteonu”, 
„Repertuaru”, „O t e č. Zap.”, a god. 1853. bijaše u 
„Panteonu” odštampana njezina pjesnička pripoviest u 
stihovima „Seoski slučaj", koja je kašnje izišla u po¬ 
sebnoj knjizi. 

Prva pripoviest u prozi, što ju je napisala N. D. Hvoščin- 
skaja, nosila je nadpis „Ana M i h a j 1 o v n a" te je ugledala 
svjetlo u „O t e č. Za p.” godine 1850., ali je ujedno i prva bila 
podpisana njezinim pseudonimom V. Krestovskaja, a ne nje¬ 
zinim prezimenom Hvoščinskaja. Očarana svojim uspjehom, 
Hvoščinskaja je god. 1852. odputovala u Petrograd, a to bijaše 
ujedno i prvi njezin odlazak iz Rjazana i prvi posjet priestolnice, 
gdje su ju najradostnije dočekali. Odmah zatim počela je Hvoš- 
činska neprekidno djelovati. Jedno njezino djelo za drugim 
štampalo se je u žurnalu ,,0 t e č. Zap/', a pokadšto i 
u drugim žiirnalima : „Panteonu”, „Rus. Vestn.”, 
„Vestn. Evr.” i drugim žurnalima. Spomenimo glavne i 
najuspjelije njezine pripoviesti i romane : Seoski učitelj, 
(1850); Kušnja (1852.); Tko je ostao zadovoljan, 
(1853.) ; Izkustvo (1854.) ; Posljednji čin kome¬ 
dije; Slobodno vrieme (1856. ; Bariton (1861.); 
U očekivanju boljega (1861.); Dvie znamenite 
godine; Prva borba (1869.); Zvieždje Veliki 
medvjed (1870—1871.) ; Navečer (1876.) ; Album, 
skupine i portreti (1874.—1877.) i dr. 

Skromna, plaha i bojažljiva, Hvoščinskaja je do svoje smrti 
sačuvala tipičnost provincijalke, nije voljela veliko družtvo 
i množtvo, već je najradje boravila u samoći i uzkom krugu 
prijatelja. Malo ne sav svoj život proživjela je u Rjazanu, u maloj 
kućici, što joj je ostala iza roditelja, uzdržavajući svojim ra¬ 
dom staricu majku i biednu sestru. Kad su joj umrle majka i 
sestra, te je Hvoščinskaja ostala sama, preselila se je u Petrograd, 
gdje je i proživjela posljednje godine života, stanujući zajedno 
s gospojom M—vom, s kojom je živjela u tiesnom prijateljstvu. 
Petrogradsko podneblje nije joj prijalo; ona se je tuj dokopala 
upale pluća, što je poprimilo kronički oblik, ali ona nije imala 

ni toliko sredstava, da se preseli na ljetovanje, pa je posljednje 
dvie tri godine sprovela u gradu, a da nije iz njega izlazila, 
gasnući polagano i boreći se s težkom nuždom. Tek u proljeće 
1889. preselila se je u Stari Peterhof, ali samo u tu svrhu, da umre; 
dne 8. lipnja 1889. preminula je; na 10. lipnja bi sahranjena na 
groblju sv. Trojstva u Starom Peterhofu. 

Književno djelovanje Hvoščinske može se podieliti u dvie 
periode. Prva perioda obuhvata desetgodište njezinoga rada, 
od 1850. do 1861. godine. U svim djelima toga vremena odrazuje 
se natražnjačtvo pedesetih godina i osamljeni život spisateljičin 
u provinciji. U njima se predočuju izključivo crte iz života po¬ 
krajinske inteligencije, a sadržaj ne premašuje porodičnoga kruga; 
uzahno shvaćanje svieta osobito se opažalo u te spisateljice. To 
su romani gubernijskih plesova, piknika i zabava na pokrajin¬ 
skim majurima. Tip zlobne spletkarske matere porodice, u mlado¬ 
sti namiguše, u starosti surove licemjerke i nervozne despotkinje, 
koja sav dom drži u strahu i trepetu, prevladjuje u tim pripo- 
viedkama; takva mati ni ne čini drugo, nego čitav dan izazivlje 
nervozne prizore, pada u histerične grčeve, a kćeri udaje za istom 
kakve god prosce, koji se pojave, u nadi, da će se time popraviti 
poremećene imućtvene okolnosti; otac u takvim porodičnim 
romanima redovito je dobričina, koji se u ni u što ne pača, od 
mladosti je urešen rogovima, a pod starost mora samo trpjeti 
histerične prizore svoje supruge, čijoj se nepokolebivoj volji 
bezuvjetno pokorava te oplakuje udes kćeri, udanih za neva¬ 
ljane muževe. Dalje u njezinim djelima susrećemo redovito tip 
promaženoga ženara, koji je pun uzvišenih fraza o čuvstvima i 
dužnostima, ali ne valja ni za kakav posao, te je redovito nevjerni 
prijatelj i beznačajni ljubavnik ; tip sinčića, koga je materinska 
despocija uz maženje obezličila i učinila idiotom najnižega stepena., 
— u kratko Mitrofanuška naše dobe; niz mladih djevojaka 
jednostavnih, dobrih, sposobnih, da duboko i iskreno zavole 
koga, nu koje su despocijom matere takodjer izgubile čovječanski 
lik te se pasivno pokoravaju ; napokon susrećemo u tim radnjama 
više starih unesrećenih djevica, koje slušaju vječne prikore 
i spočitavanja te uzalud traže ljubavi i sućuti u ljudi. 

Glavnu vriednost tih djela sačinjava srdačna toplina tona 
i čovječna sućut prema ugnjetavanim i vriedjanim. Živo i du- 



boko osjećajući oglupljujuću laž rdjavoga života svjetskoga 
nerada, proniknuvši u sve blato pokrajinskih spletaka, taštine, 
zavisti i sićušne zlobe, u sav pritisak obiteljskoga despotizma, 
koji potlačuje i obezličuje ljude, Hvoščinskaja predočuje žalostnu 
zbiljnost u svoj njezinoj gadnoj golotinji, ne žaleći ni boja ni 
fine svoje analize. U svakom njezinom romanu potresna je 
drama, na kraju koje vam se srce kida, kad gledate koju 
neodgovornu žrtvu te užasne okoline, ii imladu djevojku, kojoj 
su sudbinu odredjivali roditelji po svojoj volji, kad gledate, 
kako uzalud plače i kleči pred njihovim nogama, moleći za 
sreću, ili kad vidite staru djevojku, koja nije no nišan za 
rdjave dosjetke naduvenih dobrotvora, koji su ju iz smilo- 
vanja primili k sebi, i pustih ženara, što dolaze kao gosti 
ovim dobrotvorima, ili kad posmatrate mladu gospoju, udo¬ 
vicu, koju se podrznjuje nevaljani svjetski kicoš i raz- 
košnik bez žacanja i nekažnjivo kompromitovati u očima svi¬ 
jeta, a ona ne zna, kud bi se djela od tereta gnusnih kleveta 
i spletaka, što se sa svih strana obaraju na nju u taštom i iz- 
praznom družtvu. 

No uza sve nesumnjive vrline Hvoščinskinih romana, najveći 
je njihov nedostatak u tome, što se spisateljica, ne ostajući 
kod samoga poricanja, žuri, da umiri čitatelje, izvodeći preda nj 
niz svietlih pojava, pozitivnih tipova ; ali se baš u tome oči¬ 
tuje užina moralnoga pogleda spisateljičina. Idealnost pozi¬ 
tivnih tipova Hvoščinskinih obično je u tome, što ih spisateljica 
nadjeljuje kriepostima u duhu propisanoga ćudoredja, kao što 
je uztrajnost u ljubavi i prijateljstvu, čovječnost prema ni¬ 
žima, točnost u novčanim stvarima. Ali izpod svih tih liepih 
svojstava proviruje filistarstvo, uzka ograničenost mješćanske 
osrednjosti, a pokadšto i kukavna prnjavost. Hvoščinskaja je 
osobito voljela da svjetskomu okolišu suprotstavlja ljude, koji 
nisu iz svieta, biednike, trudbenike. Ali svi ti trudbenici, što 
ih izvodi Hvoščinskaja, ukazuju se, pod krinkom idealnih sa¬ 
vršenstva kukavnim rdjaveljima, koji trpe tisuću uvreda od 
svjetskih vucibatina, i ne samo da te vucibatine sve to čine 
nekažnjivo, nego te idealne biednike uza sve to nekakav 
magnet vječno vuče u svjetske krugove, gdje se prema 
njima tako ružno vladaju. 



Roman „Veliki Medvjed” sačinjava granicu druge 
periode djelovanja N. D. Hvoščinske. Sadržaj ovoga romana 
ne osniva se više izključivo na porodičnim odnosima, već se 
odigrava na tlu javnoga pokreta šestdesetih godina ; tu vidimo 
pokušaj, da se prikaže nova ženska, koja teži, da radom 
doprinese obćemu dobru. Ali uz to imade u romanu i dosta 
kvasca iz dobe prije reformi, primjerice u idealizaciji nese¬ 
bičnoga pokrajinskoga činovnika, starca Bagrjanskoga s nje¬ 
govim moralom iz patrijarkalnih vremena. 

U daljnjim svojim djelima Hvoščinskaja je podpuno krenula 
na novi put, riešivši se prijašnjih nedostataka. Medju naj¬ 
uspjelija djela te druge periode njezinoga djelovanja spadaju : 
,,P rva borba (( pak ,,A lb um, skupine i portret i.” 

Glavni sadržaj tih djela sačinjava mračna slika one pro- 
palosti ćudoredja i pokvarenosti, što se je opažala u ruskom 
družtvu sedamdesetih godina, nakon što se je to družtvo bilo 
tako diglo u šest desetim godinama. Tipovi, koji su u tim kas¬ 
nijim djelima prevladavali, bijahu pali ljudi, koji nisu mogli 
izdržati borbe za istinu i pravicu, nego su se, sablažnjeni mate¬ 
rijalnim dobrima života, iznevjerivali svojim uvjerenjima i pori¬ 
vima mladosti. Osobitu vještinu pokazuje Hvoščinskaja, kad 
crta dvolične licemjerce, na oko nesebično čestite, čovječne 
i u svakom pogledu uredne, kad se po prvi put s njima upozna¬ 
jete, no koji se pri najbližim sukobima izpostavljaju kao malo- 
dušni ljudi, podli, nizki i sebičnjaci bez srca. 

Nadežda Stjepanovna Sohanskaja, poznata ruskomu 
čitateljstvu pod pseudonimom Kohanovskaja, rodila se je 17. 
veljače 1825. iz braka Stjepana Pavlovića Sohanskoga i V. 
Gr. Lohvickijeve. Izgubivši rano otca, nju je uzgajala mati, 
žena duboke pobožnosti. Kad je bila u desetoj godini, odpraviše 
ju u harkovski zavod blagorodnih djevica, gdje je svršila tečaj 
s pohvalom. U porodici posvećivali su svu pažnju dvojici sinova, 
Sohanskaja se je pako odgajala posve nehajno. U zavodu nije 
ona imala ni knjiga ni pisanki. Ona je sve naučila uztrajnim 
naporom. Poslie zavoda čekao ju je život u gluhom zabitnom 
seocu u stepi, bez knjiga, bez ljudi, bez novčića u žepu. Mla¬ 
dosti nije poznavala. Sav dom žrtvovao se je njezinoj braći, 
a ona se je morala pokoravati ; kad god bi se ona usudila, da 



299 


očituje svoju volju, u čudu bi ju gledali te bi se prema njoj 
vladali uvredljivom strogošću. ,,Mene su razbili, — pisala je 
ona kašnje nekoj svojoj prijateljici, — zastrašili su me, jedva 
desetgodišnju djevojčicu, osamljenu u samoj sebi. Kako li nisu 
ogorčavali moje djetinje, biedno srdce, to samo Bog znade — 
to je Njegovo čudo. Ali u meni su ubili svaku svietlu bezbrižnost 
mladoga čuvstva, ubili su živi zanos, taj prekrasni glas sila, 
što no razcvatavaju, zanos, koji traži povjerljivosti, da bez¬ 
brižnim djetinjim ćeretanjem izkaže jasnu djetinju dušu . . . 
Može li od toga biti što žalostnijega? Učinili su, da sam za svoje 
godine postala preozbiljnom, plahom i nisam se pouzdavahu 
u samu sebe”. 

Prve svoje književne pokušaje pisala je na starinskim 
modrim raportima svoga otca (konjaničkoga satnika i blagaj¬ 
nika), a radi njih nije doživljivala ništa, do li okrutnih ruga¬ 
lica od svoje svojte. Prva njezina pripoviest, što je ugledala 
svjetlo na stranicama ,,Sovi\”, koji je tad bio još Pletnejev- 
ljevo vlastničtvo, imala je naslov „Ljubila” i bijaše štam¬ 
pana sa znatnim skraćenjima, što je silno potreslo i razžalostilo 
mladu spisateljicu. Ipak je ona nadovezala trajne pismene sveze 
sa Pletnejevcm, koji je za nju osjećao silnu sućut te njezine 
radnje uvrštavao. Pozvali su ju u Petrograd. Književna za- 
služba pribavila joj je već za to sredstva. Ali njezin jedini 
brat, koji je još ostao na životu, potrošio je novce, što su mu 
bili povjereni, da plati kamate za zajam, uknjižen na imanju, 
pa je Sohanskaja bila prisiljena, da dade svoje novce, što ih 
je bila prikupila za putovanje u Petrograd. Tekar 1862. oživo¬ 
tvorila se je njezina želja, da proboravi u priestolnici, gdje su 
ju primili sa počitanjem, koje je odgovaralo njezinomu u ono 
doba već utvrdjenomu književnomu ugledu i glasu. 

Poslie bratove smrti ostala je ona jedinom baštinicom 
roditeljskog imetka. Njezin se je položaj znatno poboljšao te 
je sav ostali život sprovela na svom majuru Makarovki (iz- 
jumski kotar, harkovska gubernija), gdje je preminula od raka 
13. prosinca 1884. 

Ponajbolja su joj djela: „Poslie objeda u gostima”; 
„Galerija portreta”; „Starina”, „Gaj ka” i dr. 
Znamenita je nada sve time, što je duboko bila proni- 

knuta slavenofilskim težnjama. Na žalost, obiteljska despocija, 
u kojoj je sprovela mlade godine, a zatim i oskudna nao¬ 
brazba i život u pokrajinskoj zabiti, daleko od duševnih 
središta, vrlo se nepovoljno odraziše na njezinom svakako 
znamenitom i silnom talentu, jer ju zadojiše uzkim fanati¬ 
čnim konservat ivi zrnom i patrijarkalnim moralom. Čitali vi koju 
vam drago njezinu pripoviest, u svakoj će vas uz duboko 
znanje narodnoga života iznenaditi frapantna natezanja te iz- 
krivljivanja zbiljnosti u svrhu, da se sadržaj po što po to 
prilagodi proslavljivanju svete starine, te da se prodahnete 
mirisom seoskoga maslaca. I što je dulje pisala, to je više pod¬ 
li evala masla u svoje pripoviesti, dok se nije izpisala do ,,N e- 
davnoga susreta”, u kojem nema ni slika ni lica, već 
je tek posve mistično glagoljanje u duhu Gogoljeva „Do¬ 
pisivanja s drugovima”. 



POGLAVLJE TRINAESTO. 


I. Prevladjivanje beletristike iz narodnoga života. Idealistično-sentimentalni 
pogled na narod kod pripoviedača četrdesetih godina. Marko Vovček. — 

II. Humoristično-negativno di zanje prema narodu. Nikolaj Vasiljević Uspenskij 
i Vasilij Aleksejević Slepcov. — III. Službeno proučavanje narodnoga života. 
Sergej Vasiljević Maksimov. Grigorij Petrović Danilevskij. — IV. Početak 

objektivnoga proučavanja narodnoga života. Pavel Ivanović Jakuškin. 

I. 

I zravni i neposredni posljedak demokratizacije ruske misli i 
težnje k narodu bijaše taj, da se je u razdoblju, koje razma¬ 
tramo, obrazovala samostalna grana beletristike iz narodnoga ži¬ 
vota, kojoj prema obširnosti i osobitosti ne ćete naći ništa slična 
u zapadno-evropskim književnostima. Ako su se u zapadnim 
književnostima i pojavljivali romani i pripoviesti iz narodnoga 
života, bijahu to ili slučajni pojavi, ili su išli za onim psiho- 
ložkim i umjetničkim ciljevima, koji su vladali u njihovim 
savremenim književnostima, kako to razabiremo iz romana 
George Sandove i George Elliotove, napisanih iz seoskoga ži¬ 
vota. Ako u zapadnim književnostima i susrećemo spisatelja, 
koji se specijalno posvetiše predočivanju narodnoga života 
(Auerbach i Erckman Chatrian), to ni u njima ne ćete naći ne¬ 
pristranoga iztraživanja narodnoga života ; oni idu za svojim 
posebnim političkim ciljevima i prama tim ciljevima predočuju 
narod u onom obliku, koji im je potreban; sad ga idealizuju, 
a sad opet, obratno, crtaju najmračnijim i najblatnijim bojama 
(n. pr. ,,La terre“ od E. Zole). 

Svemu tomu nema traga u Rusiji tečajem posljednjih če¬ 
trdeset godina. Ne imamo mi samo jednoga ili dva spisatelja, 
koji se posveti še predočivan ju narodnoga života, već je u nas 
takvih spisatelja na desetke. Izmedju ovih su mnogi pravi 

pravcati apostoli: polazili su u narod samo za to, da ga prouče, 
pa čitave godine putuju od sela do sela, sabiru priče, popievke, 
pjesme, bajke, proučavaju obrede, nastoje proniknuti u gospo¬ 
darske i socijalne osnove narodnoga života, proniknuti u dušu 
naroda i shvatiti narodne ideale, izlažući se pri tome koje¬ 
kakvim progonstvima i opasnostima i žrtvujući u podpunom 
smislu rieči i svoj život. 

Radi sveobće težnje za proučavanjem narodnoga života, 
beletristika te vrsti proživjela je tečajem četrdeset godina svoga 
obstanka čitavu poviest, u kojoj imade nekoliko faza njezinoga 
razvitka. Tako prva faza pada pod konac četrdesetih i na početak 
petdesetih godina ; predstavnicima su joj oni sami pripoviedači 
četrdesetih godina, kojih smo djelovanje pretresali u prijašnjim 
poglavljima. Vidjeli smo, da su svi oni pridonieli svoj prinos u 
riznicu beletristike iz narodnoga života. Na čelo im valja sta¬ 
viti I. S. Turgejneva s njegovim ,,L o vč. za p.'\ Za njim sliedi 
Grigorović sa svojim romanima i pripoviestima iz narodnoga 
života. Grof L. N. Tolstoj, da ne govorimo o njegovim selja¬ 
cima, gradjanima i vojnicima, kojih ćete naći u svim njegovim 
cijelima, osobito u „Sevastopolj skim pripovie- 
s t im a", ,,K o zaci m a” i ,,V o j n i i mir u”, — napisao je 
posebice dva djela iz narodnoga života : ,,P o 1 i k u š k a” i 
„Vlast tmine”. Dostojevskij je svu silu tipova iz naroda 
prikazao u najboljem svojem djelu — ,,Za pisci iz mrtve 
kuće”. Gončarov, koji se nikada nije pačao u seoski život, 
jer nije mogao da ga proučava, ipak je u svojim djelima predočio 
nekoliko tipova sluga iz seljačke okoline, a u „Fregati 
P a 11 a d a” više tipova seljaka mornara. 

Inicijativa za proučavanje narodnoga života pripada po 
tome spisateljima iz vlastelinskoga plemićkoga staleža, a to je 
bilo sasvim naravno. Od inteligencije četrdesetih godina, koju 
su poglavito sačinjavali plemići, bili su baš vlastelini u naj¬ 
bližim doticajima s narodom. Ali ta je blizina bila skroz vanjska 
i k tomu su vlastelini bili gospodari seljaka, kao svojih robova ; 
vlastelinima nije bilo moguće, daudju u nutarnje uvjete narod¬ 
noga života, da proniknu u dušu naroda te shvate njegove 
ideale. Od naroda ih je dielio ponor, bezdan nepovjerenja i pri- 

tajenoga neprijateljstva, što su ga seljaci gojili prema gospodi, 
ne izključujući ni najčovječnije vlasteline. 

To se je odrazilo i u većini produkata iz narodnoga života, 
što su ih napisali pripoviedači četrdesetih godina. Značajevi, 
tipovi i epizode, što ih u tim pripoviestima izvode pred čitatelje, 
imadu previše konkretan značaj, nose na sebi obilježje nečega, 
što je slučajno primiećeno i uhvaćeno iz života. K a s j a n iz 
Krasive Meč i, Hor, Kalinyč, Jakov, Podhvatnik 
i mn. dr. stoje osamljeno pred vama, ne sačinjavajući obćenitih 
tipova, u kojima biste vidjeli predstavnike narodnih masa. 
Predočuju se slični konkretni značaj evi, pretežno s njihove 
psiholožke strane i u njihovom ličnom životu. Pripoviedači 
četrdesetih godina poznavali su još tako malo uvjete narod¬ 
noga života, da u njihovim djelima ne vidite ni traga onomu 
obćemu narodnomu životu, kojim živi ruski narod. Glavno druž- 
tveno značenje ovih djela jest ili u tome, što predočuju stradanja 
i nezgode, što ih narod trpi pod pritiskom kmetskoga prava 
ne samo od nevaljanih, nego i od dobrih vlastelina, ili u tome, 
što ta djela crtaju simpatične i pozitivne tipove seljaka, sa 
svrhom, da uvjere čitatelje, da seljaci nisu nipošto dvonogo 
blago, koje nema ni slike ni prilike čovječje, već da su to isto 
takvi ljudi, kao što smo i mi, da isto tako čuvstvuju, misle 
i trpe od uvreda i oskudice, te da, kao i mi, teže za boljim, a 
imade medju njima i takovih idealnih ljudi, kakvima sličnih 
ne ćemo naći u inteligentnim staležima. 

Medju pripoviedače četrdesetih godina, po značaju pri- 
poviesti iz narodnoga života, valja uvrstiti poznatu spisateljicu, 
koja je pisala pod pseudonimom Marko Vovček. Pravo njezino 
prezime po rodu jest Velinskaja, po mužu Marković. Kad je 
u četrdesetim godinama svršila tečaj u zavodu, ona se je na¬ 
stanila kod rodbine u Orlu i udala se za poznatoga maloruskoga 
etnografa A. V. Markovića. Godine 1857. poslala je ona Kulišu 
dvie pripoviesti, da ih uvrsti u žurnal ,,Zapisci o južnoj Rusiji”, 
a obadvie su bile iz narodnoga života i napisane maloruskim 
jezikom. Godine 1858. izdao je Kuliš u posebnoj knjizi ,,Na- 
rodnii opoviđanja Marko-Vovčka”. Pripoviesti su pobudile veliku 
pažnju ; sam Turgenjev ih je preveo na ruski jezik (Petrograd 
1859). God. 1859. izašla je već odmah ruskim jezikom napisana 

zbirka : „Pripoviesti iz narodnoga ruskoga ži¬ 
vota”. Ovim je pripoviestima posvetio Dobroljubov posebnu 
obširnu kritičku studiju. Uspjeh je spisateljici pomogao, da 
dospije u Petrograd. Tu se je ona upoznala sa Ševčenkom, koji 
ju je nazivao nasljednicom i književnom pokćerkom. Doskora 
je odputovala u inozemstvo i k mužu se više nije vratila. Sre¬ 
dinom šest desetih godina ona se je nastanila u Petrogradu. 
Skupa s D. I. Pisarevim (svojim daljim rodjakom) bila je po¬ 
zvana k „0 t e č. Zap.”, koji su prešli na Nekrasova. U tom 
je žurnalu priobćila romane „Živa duša" (1868) ; ,,Pri- 
četnikovi zapise i" (1869); pripoviesti „Toplo gniez- 
dašce” (1873) ; ,,U zabiti" (1875). Godine 1867. započela 
je spisateljica mnogo prevoditi. Osobito je mnogo prevodila 
Jules Verneove romane. 

Pripoviesti Marko-Vovčkove osvajale su time, što su se 
pojavljivale u ono doba, kad su se svi zanimali za seljačke re¬ 
forme ; te su pripoviesti udovolji vale dnevnim strujama, jer 
su predočivale muke i nevolje seljaka-kmetova pod despocijom 
vlestelina. Osim toga, okorišćujući se slobodom tadašnje cen¬ 
zure, M. Vovček nije žalila, da što mračnijim bojama ocrta 
ugnjetavače, a jarkim bojama ugnjetavane, pak je snagom i 
oštrinom prosvjeda nadkrilila sve, što se je u tom pogledu po¬ 
javilo do sada u književnosti. Mnogi su u njoj nazrievali rusku 
Beecher-Stowe, te su joj djela u šestdesetim godinama doživjela 
tri izdanja. 

Ali slava Marko-Vovčkove takvom je brzinom zašla, s ka¬ 
kvom se je i pojavila bila. Koncem petdesetih i početkom šestde- 
setih godina opraštali su još slabe strane njezinih pripoviesti radi 
njihovoga političkoga sadržaja i radi toga, što je narodni život 
za onda bio još vrlo slabo poznat ; a deset godina kašnje iz¬ 
gubile su njezine pripoviesti svoj prvobitni čar, pa su se tad 
pojavili i njihovi bitni nedostatci : površno poznavanje narod¬ 
noga života, pomanjkanje živih, realnih boja u predočivanju 
narodnoga života, ograničenje na same obće, stereotipne crte, 
koje se mogu crpsti iz čitanja narodnih pjesama i priča, na¬ 
pokon sentimentalnost. Marko-Vovčkovoj ne može se poreći 
talenat, ali je to subjektivni talenat, više liričan, nego li epski ; 
pokazujući pokadšto sposobnost za finu psihološku analizu, 

taj se talenat istodobno posvema nalazi.na romantičnoj osnovci 
izmišljanja sadržaja. Prema tomu su još najbolje priče Marko- 
Vovčkove, koje ni danas još nisu izgubile svojih cara, kao što 
su: „Priča o devetorici braće razbojnika i de¬ 
setoj sestriciHalj i;“ ,,R o b i n j i c a”, ,,M e d v j e d”, 
„Marusj a/' „Karmeljuk” itd. Jer su ovo priče, ne tra¬ 
žite od njih živoga i realnoga prikazivanja narodnoga života, 
već se izmirujte s njihovom sentimentalnošću, baš kako ne pri¬ 
govarate takovim vlastitostima „Undine” Zukovslcoga. Ipak 
ne možete im odreći neosporive vriednosti : čovječnoga i demo¬ 
kratskoga duha, kojim su proniknute. 

II. 

Kao opreka idealistično-sentimentalnomu pogledu na narod, 
kojim su se iztakli pripoviedači četrdesetih godina, pojaviše se u 
drugoj polovici petdesetih godina pripoviedači, koji su odrazili 
posve obratno stanovište prema narodu ; ovo stanovište na- 
zivljemo humoristično-negativnim. Ovakovo promatranje na¬ 
roda u ono doba, kad je težnja prema narodu i sućut za puk 
bila tako obćenita, ne možemo si protumačiti drugčije, nego 
da je to bio posljednji uzplamsaj kroz viekove u vlastelinskim 
krugovima ukorenjenoga prezirnoga pogleda na narod, sličnoga 
pogledu poljske gospode na seljake, koja su seljake nazivala 
naprosto pasjim porodom. 

Dok je na pozornici Aleksandrinskoga kazališta pred¬ 
stavnikom takvoga pogleda na narod bio Ivan Fedorović Gor- 
bunov, koji je zabavljao obćinstvo svojim šaljivim pripo- 
viestima iz narodnoga života, dotle u književnosti vidimo dva 
spisatelja, koji su se kretali u toj sferi : Nikolaja Vasiljevića 
Uspenskoga i Vasilija Aleksejevića Slepcova. 

Nikolaj Vasiljević Uspenskij rodio se je 1837. godine 
u jefremovskom kotaru, tulske gubernije. Njegov djed, seoski 
djakon černskoga kotara, imao je tri sina, a od ovih se je nje¬ 
govom sinu, Vasiliju Jakovljeviću, svećeniku jefremovskoga 
kotara, rodio sin Nikolaj, o kojem će sad biti govora, dočim se 
je njegovom sinu Ivanu, tajniku komore državnih dobara, rodio 
sin Gleb, koji je kašnje postao još znamenitijim spisateljem iz 
narodnoga života. 

A. M. Skabičevskij: Povjest novije ruske književnosti I. 20 

Nikola Uspenskij bijaše uzgajan u tulskom sjemeništu, a kon¬ 
cem pet desetih godina dospio je u liečničko-kirurgičku akade¬ 
miju, odakle je prešao na petrogradsko sveučilište, ali tuj nije 
svršio tečaja. Tomu je kriv bio onaj književni uspjeh, što ga 
je mladi pisac postigao, kad je još bio u akademiji. Te¬ 
čajem 1857. i 1858. godine bila je u ,,Sovr.” priobćena seri jao 
njegovih pripoviesti : ,,0 d o j a k”, ,,V eseli živo t”, ,,P r i- 
zori sa seoskoga praznika”; ,,G rušk a”, ,,Z m i ja” 
itd.: pa je popularnost piščeva tako brzo porasla, da je Černi- 
ševskij god. 1861., kad je Nekrasov izdao 24 pripoviesti IJspen- 
skoga u posebnom izdanju, u dvie knjige, napisao o tim pripo- 
viestima u „Sovr.” za pisca veoma laskav članak : ,,N i j e 
lito početak promjen e?”, u kojem je člankuz name- 
niti kritičar upozorivao na onu vlastitost Uspenskij evih pripo¬ 
viesti, da je on tobože prvi počeo pisati o narodu istinu, bez ikakvih 
ukrasa. Ali to je bila zabluda, koja se je doskora razjasnila. 
Prikazivanje bez ukrasa iz pera Nikolaja V. Uspen- 
skoga izpostavilo se je jednostavnim crtanjem ne samo površ¬ 
nim i slučajnim, nego uvelike uveličenim u protivnom pravcu. 
U kratko, sva filozofija tih pripoviesti odrazila se je u ovim 
Uspenskijevim riečima iz njegovih „Seoskih pisama”: 

,,Siromaštvo i neznanje ruskoga seljaka dovedoše ga do 
toga, da on veoma često ne cieni ni svoj rad, ali ujedno ne 
cieni on ni tudji rad; on nema pojma ni o svojim vlastitim kao 
ni o pravima drugih ličnosti. Za njega ne obstoje uvjeti i za¬ 
koni gradjanskoga života”. 

Radi ovakovoga shvaćanja, u djelima Nikolaja V. Uspenskoga 
prikazuje se narod u neponjatno bezličnosti : svaki seljak 
mora da je svakako ili tat, ili pijanica, ili takav glupan, kakvih 
sviet ne radja; svaka seljakinja takva idiotka, da se veće po¬ 
mračenje uma ne može zamisliti. Većina crtica N. Uspenskoga 
sadržaje slučajno iz života uhvaćene prizore i anekdote, u obliku 
kakovoga razgovora na stanici ili pripoviesti prolazećega seljaka, 
trgovca ili seljakinje. Što je N. Uspenskomu pošlo za rukom, 
da letimice ugleda ili počuje, to je on reproducirao u konkretnom 
obliku, u jedinu svrhu, da pokaže, kako je ruski seljak neznalica, 
divlji, smiešan, izlomljen i utučen, kako propada u blatu nez¬ 
nanja, predrazsuđa i nevaljanštine, Utučenost, tupost, pomanj- 



kan je svake čovječje slike i prilike u herojima N. Uspenskoga 
omamljuje vas, kad č tate te crtice. Vi gledate pred sobom 
ljude, koji se u svom životu ravnaju tek surovom živinskom 
putenošću, koji ne čeznu za drugim, nego kako bi stekli koju ko- 
pjejku, da ju uzmognu ostaviti u krčmi ; pa i u toj težnji pri 
svakom koraku, što ga učine, počinjaju kakvu neprispodobivu 
glupost. 

Uz ovakav značaj pripoviesti, razumljivo je, što popu¬ 
larnost N. Uspenskoga nije mogla dugo trajati. Koncem šest- 
desetih godina zaboravili su gotovo sasvim na njega. A on je 
zatim malo ne punih dvadeset godina provodio užasan život 
skrajnjega siromaštva i trajnoga pijančevanja. Često mu nije 
preostalo, nego da noći po noćnim utočištima u Moskvi i Petro- 
gradu, često je prosjačio, svirajući harmoniku i zabavljajući 
obćinstvo prikazivanjem narodnih prizora u vagonima željez¬ 
nica. U njegovom bezkućničkom skitanju pratila ga je deset¬ 
godišnja kćerka, koju je pokadšto odievao kao dječaka i silio 
da pleše uz zvuke harmonike. Napokon, 26. listopada 1889., 
zaklao se je u Moskvi, ne mogavši više, da dalje snosi takav 
život. 

III. 

Vasilij Aleksejević Slepcov pripadao je staroj plemićkoj 
porodici. Njegov otac, Aleksej Vasiljević, bio je vlastelin te je 
imao 1500 desjatina zemlje i 250 duša u serdobskom kotaru, 
saratovske gubernije. Služio je u harkovskoj konjaničkoj pukov¬ 
niji, sudjelovao je u turskom ratu i u ratu protiv Poljaka. Bora¬ 
veći u grodnanskoj guberniji, oženio se je s kćerkom iz stare 
poljske obitelji, Josipom Adamovnom Veljbutović-Poklonskom. 
Kasnije je prešao u novorosijsku dragunsku pukovniju u Voro- 
nežu, gdje mu se je god. 1836. 17. srpnja rodio prvi sin, Vasilij 
Aleksejević Slepcov. Godinu dana poslie rodjenja sina, Aleksej 
Vasiljević pošao je u mir, te se preselio sa svojom obitelji k rodi¬ 
teljima u Moskvu, gdje ga uvrstiše u moskovsko vojničko 
povjerenstvo. 

Vasilij Aleksejević bio je ljubimac porodice, osobito matere, 
kojoj je kumirom ostao do smrti. Već za rana posvjedočavao je 
velike umne sposobnosti. Bio je uviek krotke i tihe ćudi, srca 

mekanoga, tako da nije mogao trpjeti, kad bi njegovi vršnjaci 
mučili životinje ili muhe. 

Od djetinjstva je bio liep; uviek je nešto rukom izradjivao, 
a kašnje, kad je već bio spisatelj, izučio je stolarski i bravarski 
zanat. Čitati se je naučio, kad mu je bilo pet godina; bio je po¬ 
božan od djetinjstva i već kao sedamgodišnji dječak spremao 
se je u samostan. Kad je navršio osmu godinu, roditelji su mu u 
Moskvi uzeli u kuću gimnazijalca petoga razreda, da ga pri¬ 
pravlja za gimnaziju. Ali taj gimnazijalac nije umio da dječaka 
priljubi nauci, a osobito ga nije mogao predobiti za latinski jezik, 
tako da je dječak plakao, kad je učio latinsku slovnicu. Roditelji 
su promienili učitelja, pa uzeli djaka Apurina, koji je tako liepo 
predavao, da je latinski jezik postao omiljelim predmetom 
Slepcova. Mati ga je podučavala u francezkom jeziku, a baka po 
majci u njemačkom. U desetoj godini dobe stupio je Slepcov u 
prvi razred prve moskovske gimnazije. Godinu dana i pol kašnje 
baštinio je njegov otac selo Androvku ili Dubovku u serdob- 
skom kotaru, u saratovskoj guberniji, pa se je porodica preselila 
onamo i uzela sa sobom Vasilija Aleksejevića. Nakon toga 
su dječaka smjestili u plemićki zavod u Penzi, a kad je tuj svršio 
tečaj, odveli su ga u Moskvu. U to doba bio je buknuo krimski 
rat, pa su rodjaci svjetovali, da Slepcova uvrste u koju pukovniju 
na bojištu. Vasilij Aleksejević bio je pristao, nabavio si je, što 
je bilo nuždno, i stao je učiti, da se pripravi za častnički izpit, 
ali dospije u družtvo djaka, zatopromieni svoju nakanu i stane se 
pripravljati za moskovsko sveučilište, gdje je i položio prijamni 
izpit za liečnički fakultet. 

Ali, upoznavši se sa profesorima Kitarom i Dalem, otudjivao 
se je liečničkomu fakultetu. Bilo mu je ponudjeno u ime etno- 
grafijskoga odsjeka carskoga geografskoga družtva, da podje 
s torbom na ramenu putovati u Vladimir na Kljazmi, da opiše 
tamošnje tvornice i željeznicu, koju su tad ondje gradili Francezi. 
Slepcov je rado pristao na predlog profesora i pošao je zbilja 
na put. To je i bio početak njegovoga upoznanja sa narodnim 
životom. 

Rano je već počeo pisati, i to, kad je još bio u zavodu u Penzi, 
izprva, dakako, pjevao je pjesmice. Zatim je koncem pedesetih go¬ 
dina saradjivao u ,,R u s s. RečČ grofice E. V. Salias, onda u 

,,S e v. P č e 1 i“ i ,,A t e n e j u''. U to doba oženio se je u Moskvi 
s Jazykovljevom, imao je s njom sina, koji je umro, i kćer Valen¬ 
tinu. Ali njegov i ženin značaj nisu se slagali, pa se je razstao s 
njom. U isto je doba dobio baštinu iza otca, ali jer nikad nije 
volio gospodarstvo na selu, prodao je imanje bratu, a sam je od- 
putovao u Petrograd. 

Iza njegova dolazka u Petrograd, stala je procvjeta vati 
njegova književna djelatnost. Sbližio se je s Kolom oko ,,S o v r.“, 
kamo ga pozvaše kao stalnoga saradnika uz obvezu, da piše 
samo za taj žurnal. On je bio u to doba u prvenstvenim krugo¬ 
vima šestdesetih godina veoma omilio ; osobito su ga voljele 
ženske. To je Vasilij Aleksejević imao zahvaljivati prije svega 
svojoj sretnoj vanjštini. ,,Vanjština Slepcova, — piše gospoja 
Golovačeva u svojim književnim uspomenama, — bila je vrlo 
zamamna i odlikovala se je otmjenošću ; u njega su bile pre¬ 
krasne crne vlasi, nevelika brada, fine i pravilne crte lica ; kad 
se je nasmiešio, vidjeli su se neobično bieli zubi. Boja lica bila 
mu je sumorno-blieda. Bio je visok, stasit, a odievao se je skromno, 
ali brižno. Svi portreti, što su iza njega ostali, ne odavaju ni stoti 
dio njegove krasote, koja je bila zamjetiva svakomu ukupnošću 
stasite, liepe, vitke prilike njegove, igrom duše, koja se ne da ocr¬ 
tati, crtama njegovoga lica, oštroumnošću, genijalnom vještinom, 
da nas u zgodan čas natjera u smieh, da nas u pravi čas izazove 
na plač, da se neopaženo prokrade u dušu razgovornice te odmah 
pokori srdce njezino srdačnim tonom govora". 

Povrh svega toga bio je on umjetnik u svem svojem biću; 
artistička žilica odrazivala se je u svim sitnicama njegovoga 
života : i u odielu i u udobnosti, kojom se je okruživao iz strasti 
za svakakve ljepušne stvarčice. Desilo bi se, da je, idući uz Milju- 
tinovljeve dućane, opazio kakvu jabučicu liepa oblika, odmah 
ju je kupio, ali ne da ju pojede, već da ju stavi na pisaći stol, 
pa se nasladjuje njenom krasotom. 

,,Valja da primietim, — piše Golovačeva — da se je Slepcov 
znao i za malenkosti uznositi. Zamislio je, da naruči za svoj pisaći 
stol u tokara sviećnjak od brezovine sa pokosti (lakom), brinuo 
se je za svoj izum, pokazivao je znancima te sviećnjake, pa je bio 
u velike zadovoljan, ako ga je tko zamolio, da i njemu naruči 
takove sviećnjake. Slepcov je sam izradjivao nacrte i nadzirao 

tokarev rad, a kad se je tokar ponudio, da će svjetionicima 
brezovine ukrasiti plesnu dvoranu ljetnikovca trgovačkih poslo- 
vodja, bio je Slepcov tako zabrinut tim poslom, kao da ga je sam 
naručio. Svaki dan je zalazio k tokaru, nadzirao je njegov rad, 
crtao je i savjetovao mu". 

A jer je bio umjetnička priroda u svakom pogledu, bio je i 
dobar glumac i redatelj; umio je vrlo liepo pjevati i narodne 
popievke uz pratnju balalajke. Strast za sabiranjem narodnih 
popievki i proučavanje narodnih običaja bijaše u njemu sdružena 
s vještinom, da se sbližuje s narodom. 

,,Gdje god bi se Slepcov nastanio u stanu s pokućtvom, — piše 
Golovačeva,— služinčad ga je osobito voljela te iz svih sila nasto¬ 
jala, da mu ugodi. U obće, u Slepcovljevu organu bilo je nešto 
tako mila, da su i najmračniji i najmučaljiviji ljudi iz nižih 
slojeva s njim iskreno razgovarali. Meni je bilo osobito drago 
slušati, kad je Slepcov razgovarao ma s kime iz tih slojeva; 
sa svakim je od njih imao poseban svoj način, koji je odgovarao 
ili jeziku kojeg obrtnika, seljaka, radnika ili piljarice. On se je 
znao tako sa svima šaliti, da su se od duše smijali/' 

Evo ove vlastitosti privlačile su i ženske Slepcovu. Glas o 
Slepcovu, kao spisatelju, koji je stajao na čelu ženskomu pi¬ 
tanju, koji je zakriljivao žene, te usrdno sudjelovao, tražeći za 
njih posla i pomažući im, da se gdjegod smjeste, — razširio seje 
daleko po svim pokrajinama; k Slepcovu su neprestano dolazile 
ženske, koje su tražile novih puteva, a mnoge od njih, upoznavši 
se s njime, zaljubljivale su se u njega do ludila. Zbog toga nije 
bilo kraja ni njegovim ljubavnim romanima. 

,,Svi ti romani, — kako veli Golovačeva, — nisu dugo 
trajali i vazda su za njega neugodno svršavali. — On nije mogao 
trpjeti ljubomornosti, a namjerivao se je baš na vrlo ljubomorne 
žene. Slepcov nije htio da se pretvara, pasu se ženske, koje su bile 
u nj zaljubljene, razjarivale baš najviše radi toga, što je on ostao 
hladnokrvan i u najburnijim prizorima ljubomornosti. On je bio 
tako promažen pobjedama, da bi se odmah pojavljivale druge, 
u nj zaljubljene ženske, čim bi završio roman s jednom. Slepcov 
nije mnogo mario za ljubav žena, koje bi odmah uzplamtjele, 
te je bio tako neoprezan, pa im je to vazda iskreno izražavao, 



čime su se žene naravno, vriedjale i smatrale ga sebičnjakom 
naj suhoparni] ega značaj a. 

Ne da se prosuditi, da li je volio koju od onih mnogobrojnih 
žena, što su sticale njegovu sklonost, ali bi bilo nepravedno 
nazivati ga suhoparnim sebičnjakom, kako su to — što se dade 
pojmiti — činile ljubavnice, koje je odnemario. On se je iskreno 
zanimao za žensko pitanje, a to mu je uvećavalo popularnost 
kod žena. Ne znajući ni sam, kud da sklone glavu, seleći se iz 
jednoga stana s pokućstvom u drugi, kubureći novčano, on se je 
ipak vazda starao, da pomogne ženama, koje trpe nuždu i da im 
nadje posla. Znamenita znamenska obćina bijaše jedan od poku¬ 
šaja te vrsti, te joj je bila svrha, da omogući jeftino zajedničko 
živovanje. No i mimo toga Slepcov je priredjivao u korist siro¬ 
mašnih žena glasbeno-književne večeri, predstave, javna pre¬ 
davanja itd. Koncem šestdesetih godina on je kroz pune dvie 
godine priredjivao predstave u umjetničkom klubu. Ali početkom 
sedamdesetih godina bijaše mu zdravlje tako poremećeno i sile 
narušene, da je morao napustiti književni rad te poći na lie- 
čenje na Kavkaz ; posljednje godine svoga života provodio je 
sad na Kavkazu, sad u svojem zavičaju blizu Serdobska, boreći 
se uzalud s bolešću, ginući polagano. Na 23. ožujka 1878. umro 
je u naručaju nježno ljubljene matere i sahranjen bi zatim na 
srdobskom gradskom groblju. 

Kao daroviti spisatelj nije se Slepcov nikad dao zavesti, da 
predočuje takve nezgrapnosti, kako je to činio N. Uspenskij. 
On se prema narodu drži čovječnije, jer njegovim crticama nije 
nakana, da bez svake svrhe predočuju čuveno ,,neznanje se¬ 
ljaka", kako je to činio N. Uspenskij, već one idu za tim, da 
pokažu, kako se prema seljacima odnosi uprava zemlje, koja 
je posve tudja njihovomu životu. No kako u Nik. Uspenskoga, 
tako ni u Slepcova nema tipova ni duševne analize, već se i on 
ograničuje na slučajne prizore, što ih je u brzini uhvatio na 
cesti. Pitanje, kako se odnosi uprava zemlje prema životu se- 
ljačtva, veliko je pitanje, koje iziskuje duboko proučavanje 
narodnoga života; ne valja zaboraviti, da od držanja uprave 
prema seljačtvu nije samo komično u životu seljaka, nego i du¬ 
boko tragično. Slepcov se je ograničio samo na smiešne strane ; 
ali je i u tu svrhu odabirao riedke, izključive činjenice, gotovo 

anekdotičnoga značaja : sad je prikazivao seljaka, koji je pod¬ 
mitio pisara, da ga samo što brže izšibaju (n. pr. pripoviest : 
Konaćište) ; sad je opet prikazivao, n kakvu su nepriliku 
došli seljaci susretajući višu osobu, zbog toga samo, što su njihovi 
krmci poplašili konje te više osobe (pripoviest „Krmci") ; 
sad opet priča, kako su seljaci nekoga pijanoga čovjeka smatrali 
mrtvacem i što je odatle bilo. Sve je to puno komičnosti ; ho- 
hoćete, čitajući pripoviesti Slepcova ; vještim čitanjem Slepcov 
je na književnim večerima izazivao oduševljenje kao i Gor- 
bunov, ali, osim smieha, ne ćete u tim pripoviestima ništa naći. 
Činjenice, što ih Slepcov iznaša, preveć su sićušne i slučajne, 
nego da vas potaknu, da se o njima ozbiljno zamišljate, tim 
manje, što Slepcov, gramzeći za komizmom, na svakom ko¬ 
raku pada u hitrinu i sljepariju, a time mu crtice još više gube 
značenje pravih činjenica iz narodnoga života. Takovih izhi- 
trenosti vidite primjerice u pripoviesti „Krmci", u kojoj 
Slepcov čini, da seljaci vjeruju, da će gospoda jašiti na selja¬ 
cima, pak pripovieda, kako seljakinje, čuvši o tome, počinju 
od jada razbijati lonce i drugo posudje. Isto je tako u crtici 
,,Mrtvo t i e 1 o“ izhitren prizor, gdje se seljaci, kad su jednoć 
uvidjeli, da je tobožnji mrtvac uzkrsnuo, pa dolazi k njima 
usred ceste, ne usudjuju k njemu pristupiti. 

Glavno zlo komično-negativnih crtica iz narodnoga života 
bijaše u tome, što su one bile mač sa dvie oštrice, a pojavljivale 
su se u kobni trenutak, kad se je radilo o oslobodjenju seljaka. 
Svrha im je bila, da pokažu čitateljima, na kakve su jadne grane 
spali seljaci zbog kmetskoga prava. Ali činjenice, što su se 
nalazile u tim crticama, mogle su poslužiti kao dokaz, kako 
je to podaničko pravo potrebno. Privrženici kmetskoga stanja 
pozivali su se upravo na takove činjenice, kad su dokazivali 
potrebu kmetskoga prava. Čitajući te crtice, pri vrženici kmetskoga 
prava uvjeravali su se još više, da će seljaci, ostanu li prepu¬ 
šteni samima sebi, poginuti od svoje gluposti i gotovo iz jesti 
jedan drugoga. ,,Pročitavši pripoviest N. Uspenskoga ,,L i j ep 
život", oni su mogli punim pravom odvratiti: ,,što naklapate 
o narodnoj samoupravi, kad sami ne vidite na seljačkim sa¬ 
stancima ništa drugo, nego uzajamno uništavanje seljaka time, 
što jedni druge opijaju ?" 

Nije nikakvo čudo, što uz obću težnju, da se ide u narod, 
gospodsko držanje prema seljaku s visoka nije moglo imati 
trajni uspjeh, pa su humoristično-negativne pripoviesti samo 
zasjale u ruskoj književnosti i brzo bile zamienjene pripovie- 
stima iz narodnoga života sa ozbiljnijim i nepristrano istino¬ 
ljubivim sadržajem. 

Dok je N. Uspenskij naglo izgubio svoj ugled te napustio 
književno poprište, gotovo sasvim zaboravljen, Slepcov se je 
posvetio prikazivanju života inteligentnih ljudi, što je više 
odgovaralo njegovomu talentu, i napisao je pripoviest „Težko 
vrieme" (1865.), svoje remek-djelo, koje je u svoje doba 
izazvalo dosta buke. U toj pripoviesti prekrasno je u licu Šče- 
tinina prikazan novi tip plemića poslie reformi, plemića, koji se 
je stao prilagodjivati gradjanskim uvjetima života ; sa dubinom 
i zanimivošću, koje su dirale u najživlje savremene strune, 
razvijen je roman junakinje pripoviesti, Mar je Nikolajevne ; 
napokon su sa sjajnim humorom ocrtani prizori iz skupštine 
zemstva, toga za onda još novoga i tekar nastavšega pojava 
ruskoga života. Ta pripoviest sačinjava veoma dragocjeni 
prinos u riznicu ruske književnosti, pa se doista ima žaliti, što 
je ona u osobi V. A. Slepcova izgubila vrlo riedak umjetnički 
talenat. 


III. 

Na oseb od ovih dvaju pravaca, zamjenito oprečnih i 
jedan drugomu protivnih, gledom na odnose prema narodu, pravca 
sentimentalno-idealističkoga i humoristično-negativnoga, vidimo 
na istom plemićkom tlu posebni pravac — upravno-činovnički. 
Razumljivo je, da se je vlada vazda zanimala za točno i svestrano 
proučavanje narodnih masa, s kojima je upravljala, a ta potreba 
osobito se je oćutjela u petdesetim i šestdesetim godinama, 
kad su te mase dale o sebi glas, pa je nastao i dozrio niz pitanja, 
tičućih se blagostanja naroda. Nije naša stvar, da ovdje go¬ 
vorimo o svim onim službenim i poluslužbenim družtvima, 
povjerenstvima, ekspedicijama i poslanstvima, što su nastajala 
u razno doba, a postoje i sada u svrhu, da proučavaju narod 
s raznih gledišta, koja zanimaju upravu s ove ili one nakane 
vladine. Napomenut ćemo samo one činjenice, koje su se ma bilo 



kojim načinom odrazile u književnosti. Najveću energiju u sa¬ 
biranju etnografskih obaviesti pokazalo je poslie krimskoga 
rata ministarstvo mornarice, koje je pozvalo u tom poslu na su¬ 
djelovanje nekoje za onda poznate književnike, te odpravilo 
nekoliko poslanstva na periferije Rusije. Tako je Gončarov bio 
poslan na plovitbu oko svieta na fregati Pallada. Pisemskoga 
odpraviše u Astrahan, na obalu Kaspijskoga mora, a posijedkom 
toga bijahu njegove „Putne crtice." Mnogo plodovitija 
bijahu poslanstva poznatih beletrista Sergeja Vasiljevića M a- 
k s i m o v a i Grigorija Petrovića Danilevskoga. 

Sergij Vasiljević Maksimov rodio se je 1831. godine u se¬ 
lištu Parfentjevu, u kostromskoj guberniji, kologrivskoga ko¬ 
tara. Otac mu je bio poštar. Prvu naobrazbu stekao je u 
mjestnoj narodnoj školi ; polazio je i moskovsko sveučilište i 
liečničko-ranarničku akademiju. Prve njegove etnografske crtice 
svratile su na sebe pažnju u književnim krugovima, pa obodren 
tim uspjehom, pošao je Maksimov, da sabere što više gradiva, 
pješice po vladimirskoj i vjatskoj guberniji, te je posij edkom 
tih putovanja bio niz crtica, priobćenih u ,,B i b 1 . d 1 j a č t.“. 
Godine 1871. izdao je Maksimov te crtice posebice pod nad- 
pisom : „Šumska zabit". Poslie krimskoga rata odposlalo 
ga je ministarstvo pomorstva na sjever evropske Rusije, a 
posij edkom toga putovanja bijaše knjiga : ,, Godinu dana 
na sjeveru", u kojoj je množtvo dragocjenih podataka 
o narodnom životu uz obale Bieloga mora i Pečorskoga kraja ; 
ne bijahu to samo etnografski podatci u strogom smislu te rieči, 
već i socijalno politički i psiholožki. Ova na polak naučna, 
na polak beletristična knjiga sačinjava valjan prinos u stvar 
proučavanja narodnoga života te svakomu, tko se ovim pi¬ 
tanjem bavi, mora ova knjiga služiti kao prvo djelo. Geografsko 
družtvo odlikovalo je ovaj trud malenom zlatnom medaljom. 
Odmah zatim obavio je S. V. Maksimov još dva poslanstva 
pomorskoga ministarstva : 1. U Sibiriju i na Amur, a posij edkom 
toga poslanstva bijahu djela ,,N a i ztoku" te ,,S i b i r i j a 
i kaznione" ; 2. god. 1862. po Uralu i obalah Kaspijskoga 
mora. Godine 1868. obišao je Maksimov po naručbi geografskoga 
družtva sedam gubernija : pskovsku, smolensku, mogilevsku, 
vitebsku, vilensku, grodnansku i minsku, a posljedak toga 



njegovoga putovanja bijaše poznata knjiga: ,,S k i t n i č k a 
Rusija". Od kašnjih njegovih radova zaslužuju spomena 
mnoge njegove crtice i opisi, uvršteni u ,,Oslikanoj Ru¬ 
siji", što ju je izdao knjižar Wolf, razprava „Naše dvo- 
vjerje" u žurnalu „Nov" i druge. S. V. Maksimov umro 
je 3. lipnja. 1901. 

Grigorij Petrovi ć Danilevskij rodio se je 14. travnja 
1829. god. na imanju svoje tetke po otcu, Anne Ivanovne An- 
tonov, u selu Danilovki, izjumskoga kotara, harkovske guber- 
nije. Djetinje godine sproveo je djelomice u zmijevskom imanju 
svoga djeda, u selu Pripidu blizu Donca, djelomice na otčevom 
imanju, u selu Petrovskom, koje je graničilo s djedovim imanjem, 

Danilevskijev otac, Petar Ivanović, bivši konjanički častnik, 
a zatim vlastelin, bavio se je samo gospodarstvom, te je umro 
u 36. godini dobe, kad je sin njegov bio u desetoj godini. Mati 
njegova, Jekaterina Grigorjevna, rodjena Kupčinova, bila je 
žena simpatičnoga, nježnoga značaja i razgovorljiva. Ljubila 
je strastveno književnost i glasbu, pa je od tridesetih godina 
naručivala ponajbolje ruske žurnale, iz kojih je njezin najstariji 
sin, Grigorij, crpao prvu duševnu hranu. Prvu poduku dobivao 
je Danilevskij pod rukovanjem domaće učiteljice E. I. Pčel- 
kinove i nekoga Peša. Zatim je svršio srednju školu u mos¬ 
kovskom plemićkom zavodu (bivšem sveučilištnom penzio- 
natu), a napokon sveučilište u Petrogradu, sa kojega je god. 
1850. izišao kao kandidat pravnoga fakulteta po komorskoj 
struci. Još kao sveučilištni slušač dobio je god. 1848. srebrenu 
medalju za radnju, razpisanu po filozofskom fakultetu, o Puškinu 
i Krylovu. Od 1850. do 1856. Danilevskij je služio u ministarstvu 
prosvjete kao činovnik pod ministarstvom A. S. Norova i P. 
A. Vjazemskoga. U to je vrieme posjetio Finsku i Krim, radio 
je po nalogu ministra Norova u arkivima harkovske, kurske 
i poltavske gubernije, a poslan po arheoložkom povjerenstvu, 
opisao je, po osnovi povjestničara Ustrjalova, ona mjesta, gdje 
je bila poltavska bitka. 

God. 1856. odašlalo je ministarstvo pomorstva Danilevslcoga 
na jug Rusije, da opiše primorje azovskoga mora, Dnjepar i 
Don. God. 1857. izstupio je iz službe i oženio se sa kćerkom 
izjumskoga vlastelina, Julij om Jegorovnom Zamjatninovljevom, te 

je dvadeset godina živio u harkovskoj guberniji, sad na svojem 
otčinskom dobru u selu Petrovskom, sad na ženinu imanju 
Jekaterinovki, a samo bi pokadšto putovao inozemstvom i 
po Rusiji. 

God. 1858. i 1859. bio je izabran zastupnikom harkov- 
skoga odbora za poboljšanje života vlastelinskih seljaka. God. 

1863., kao privatnik, po naručbi ministra narodne prosvjete 
Golovina, obišao je i opisao oko dvie stotine narodnih škola 
u harkovskoj guberniji. U prvom trogodištu zemstva od 1865. 
do 1869. služio je Danilevskij kao izabrani član zmijevskoga 
školskoga vieća, kao izabrani zastupnik harkovskoga guber- 
nijskog zemskog vieća i član harkovske zemske uprave, gdje 
je spomenutih godina ravnao sirotinjskim odsjekom uprave, 
narodnim školama u guberniji, bolnicama, sirotištima itd. God. 
1867. i 1870. god. bio je izabran začastnim mirovnim sudcem 
zmijevskoga kotara. 

Kad je ostavio službu u zemstvu, Danilevskij je namjeravao, 
da se posveti odvjetničtvu, pa ga je g. 1868. senat svojom 
odlukom uvrstio medju odvjetnike unutar harkovskoga sud¬ 
benoga okružja. U to je vrieme u Petrogradu nikla misao, da 
se izdaje ,,Praviteljstvenij Vestnik”. Na poziv 
L. S. Makova dobio je Danilevskij kod tih novina u siečnju 
1869. mjesto zamjenika glavnoga urednika, pa je na tom mjestu 
djelovao 13 godina, do kolovoza 1881. god., kad je bio imenovan 
glavnim urednikom ,,P r a v i t e 1 j . Vestnik a”. Na tom 
mjestu ostao je do svoje smrti (6. prosinca 1890.), a bio je uz 
to i član vieća glavne uprave o tiskovnim poslovima od 1882. 
godine. 

Na književno polje stupio je Danilevskij 1846. godine sa 
pjesmicom „Slavj anska k r i vn j a,“ koja je bila uvrštena 
u ,,111 u s t r a c i j i“ 1876. god. Prvi njegovi pokušaji bijahu 
prievodi u stihovima; prevodio je iz Byrona, Schillera, Long. 
fellowa, Novalisa, Mickiewicza i Shakespearea. Medju inim 
preveo je drame Rikard III. i Cimbelinu (B i b 1 . d 1 j a. Č t. 

1850., 1851.). Izdao je zatim nekoliko ukrajinskih priča u sti¬ 
hovima. Najveću popularnost stekao je romanima: „Bje¬ 
gunci u Novoj Rusiji”, „Vraćeni bjegunci” 
i „Slobod a“, koji su izašli u „Vremenu” i ,,E p o k i” 

1862. i 1863. god. pod pseudonimom Skavronskoga. Pošto su 
se ovi romani pojavili u doba, kad su još bili svježi dojmovi 
oslbbodjenja seljaka, svidjeli su se obćinstvu ne samo radi 
zanimiva pripoviedanja i vješto spletenoga sadržaja, veći radi 
^čovječnoga pogleda na narod, bez suvišne idealizacije i onoga 
državno-službenoga shvaćanja, što je gospodovalo u biro¬ 
kratskim sferama, kakvim su, primjerice, prožeti bili romani 
Meljnikova. Istodobno obiluju romani Danilevskoga množtvom 
etnografskih podataka, što ih je pisac pribrao na svojima pu¬ 
tovanjima po Rusiji i kad je služio kod zemstva. Tako, čitajući 
roman ,,B jegunci u Novoj Rusij i”, upoznajete se 
s važnom ulogom, koju su imale južne ruske stepe za kmet¬ 
stva, kao neprestano utočište za seljake, koji su hrpimice bje¬ 
žali od vlastelinskoga ugnjetavanja, ali su u stepama dospie- 
vali u jaram izrabljivača, koji su vješto upotrebljivali njihovo 
bezpravno stanje te nesretnike okivali u još teže robstvo, ko'je 
je izrabljivačima davalo nad sužnjima pravo života i smrti. 
U šarolikim navikama žitelja južnih stepa i njihovom životu, 
prepunu potresne, kadšto i krvave dramatike, nalazi pisac 
nešto slična sa običajima pučanstva u zapadnim državama 
Sjeverne Amerike. No ako su doista južne stepe imale za Ru¬ 
siju u svoje doba takvo izseljeničko značenje, kako Amerika 
za Evropu, to se ipak mora priznati, da se u Danilevskijevim 
romanima odkriva sasvim posebna Amerika, koja više odgo¬ 
vara azijatstvu, nego li amerikanštini. 

Pošto je svojim prvim romanima iz narodnoga života 
prinesao zrnce ruskoj književnosti, Danilevskij je na dugo 
vremena umuknuo, te je nakon jedanaestgodišnjega mučanja 
priobćio u ,,Vestniku |Evropy“ god. 1874. roman „Deveti 
vab', pun osobitog etnografskog interesa, ali već u posve drugom 
duhu : taj je roman zanimiv s prikazivanja života ženskih 
manastira s njihovom historijom. A zatim, za pet godina, Da- 
nilevskij je stupio u kolo historijskih pripoviedača ; no o tom 
će biti još posebice govora. 

IV. 

U istom redu sa već označenim predstavnicima službenoga 
proučavanja narodnoga života, zaprema mjesto i Pavel Ivanović 

M e 1 j n i k o v. P. I. Meljnikov potječe iz stare plemićke poro¬ 
dice, koja je došla sa Dona. Njegov otac, Ivan Ivanović, bio je 
predstojnik nižegradskog oružničkog zapovjedničtva. Godine 
1818. oženio se je sa kćerkom izpravnika nižegorodskoga, T. P. 
Sergejeva, Annom Pavlovnom, a na 22. listopada 1819. rodio im 
se je prvienac, koga su u čast djedu nazvali Pavlom. Na taj način 
može se Meljnikov po otcu i po materi smatrati čovjekom po- 
licajnoga porietla. Djetinjstvo je Meljnikov sproveo većim dielom 
u gradu Semenovu, gdje je njegov otac služio posljednjih godina 
svoga života. Meljnikov je bio dojmljiv dječak, koji je pozorno 
motrio sve, što ga je okruživalo. Godine 1825. u studenomu, 
ležao je u vrućici, jer se je bio najeo ledenih mosura, kad je došla 
viest, da je umro car Aleksander. U kući je nastao plač i lelek. 
Plakala je i sva služinčad. Sva ova prepast pogoršala je bila 
bolest dječakovu, koji se je već bio stao oporavljati, te je liečnik 
spočitavao roditeljima, što nisu dojmljivu dječarčevu narav 
očuvali od žalostne viesti za sve. Taj liečnik bio je Karlo 
Ivanović Hektor, liečnik iz Napoleonove vojske, koji je 1812. 
bio zarobljen kod Krasnoga, pa onda odaslan na živovanje u 
Nižnij Novgorod, gdje je prihvatio rusko podanstvo, te stekao 
diplomu za zvanje štopskoga liečnika u semenovskom kotaru. 
On je bio kućnim liečnikom u domu Meljnikovih roditelja, a 
osim toga podučavao je Meljnikova u francezkom jeziku, te ga 
je i naučio. 

Makar Meljnikovljevi roditelji nisu bili imućni, oni ipak 
nisu žalili sredstava za naobrazbu svoje djece. Meljnikov je 
prvu poduku imao najviše zahvaljivati svojoj majci, koja je 
ljubila književnost i po vješt. Sama je mnogo čitala i sina priuča- 
vala na čitanje. Desetgodišnji Meljnikov imao je već krupne 
bilježnice, u koje je po linijama prepisivao Puškina, Žukovskoga, 
Baratynskoga, Delviga. Godine 1829. stupio je Meljnikov u 
gimnaziju u Nižnjem Novgorodu i za boravka u toj gimnaziji 
doživio je samo jednu znatniju epizodu svoga života. U Nižnjem 
je bilo u ono doba kazalište, koje je još za Jekaterine osnovao 
knez Šahovskij. Nagledavši se predstava, što su se davale 
u tom kazalištu, gimnazijalci su u opustjeloj kuli nižego- 
rodskoga kremla udesili svoje kazalište, naravno, bez dekora¬ 
cija i kostima. 



,,To nije bilo bez koristi za nas, — pripovieda Meljnikov 
u svojim uspomenama, — mnogi od nas naučili su na pamet 
„EdipauAtenam a", „Fingal a", ,,D m i t r i j a Don- 
s k o g a" i makar nismo imali učitelja, ipak smo liepo napredo¬ 
vali u deklamovanju. Ali jednog ljeta prikazivali smo mi tra¬ 
gedije Ozerova. Kula je uztrebala posadnoj upravi kao oružana 
i batalijunski zapovjednik, došavši, da ju razgleda, zatekao 
nas je, kad smo prikazivali Poliksenu. Dramatsko družtvo 
odpratiše, pod pazkom vojnika, k ravnatelju, a kulu zatvoriše. 
S nama su po tadanjem običaju dosta strogo postupali. Od naše 
djetinje zabave umjeli su razduvati strašnu sgodu. Po gradu su 
pripoviedali nevjerojatne stvari, kao da smo mi, jedanaest i 
dvanaestgodišnji dječaci, skovali opasnu urotu u svrhu, da sru¬ 
šimo postojeći poredak. Neka gospoja K. odputovala je u to 
doba iz Nižnjega Novgoroda u Kazanj i tamo je stala pripo- 
viedati o našem zločinstvu. Školske oblasti naložiše, da se stvar 
najstrože iztraži i s nama su po drugi put okrutno postupali. 
Najzanimivije bijaše to, što je čitavu stvar uveličio učitelj 
književnosti Sv., po čijim nazorima morali smo mi, kao učenici 
prvoga razreda, dječaci od deset do jedanaest godina, proučiti 
logiku Kizevettera, a zatim po Košanskomu proučiti sve trope 
i bezbrojne figure ; sve ostalo bijaše u njegovim očima ili glupost 
ili slobodoumlje. 

,,Dvokratna razprava nije iztriebila iz nas strasti za dra¬ 
matske predstave. Iz zatvorene kule mi smo prenieli pozornicu 
u kuću našega jednoga druga, Krupenina, iskrenoga, vjernoga 
prijatelja mojega djetinjstva i mladosti. Kuća Sašinoga otca 
bila je u Petropavlovskoj i grobljinskoj ulici, sa malim vrtom, 
gusto zasadjenim kruškama, jabukama i trešnjama, u kojem 
sam sproveo toli mnogo ura zlatne mladosti ... U toj kući, 
u mezaninu, stali smo prikazivati tragedije, najprije Ozerovljeve, 
a zatim one, što smo ih sami napisali. Veliki uspjeh postigla 
je tragedija Muhamed II., djelo, koje je napisao Krupenin, 
a u kojem sam ja glumio bizantinsku carevnu Irinu, a moj deset¬ 
godišnji brat Fedor — grčkoga paža. I ja sam napisao tragediju 
u pet čina ,,V ilim Oranski j", ali ova nije imala uspjeha". 

Kad je godine 1834. kao petnaestgodišnji dječak svršio 
gimnazij, stupio je Meljnikov na kazansko sveučilište, i to na 

filoložki fakultet, gdje je god. 1837. svršio tečaj kao kandidat. 
Majka Meljnikova nije doživjela doba, kad joj je sin svršio sve¬ 
učilište, jer je preminula već 1835. godine, a otac mu je umro 
1837., tako da je Meljnikov, svršivši sveučilište, bio prepušten 
samomu sebi. 

Kao djak, koji je bio uzdržavan 11a državne troškove, morao 
bi bio Meljnikov odslužiti odredjeni broj godina kao učitelj, 
ali pošto je tečaj svršio s odlikom i položio izpite, to mu je iza 
svečanoga akta 17. lipnja 1837. bilo dozvoljeno, da i nadalje 
boravi na sveučilištu, te se pripravlja na put u inozemstvo. 
Po riečima njegovoga učenika, profesora K. I. Bestuževa-Rjumina, 
ministarstvo je bilo naumilo, da Meljnikova učini profesorom 
slavenskih jezika. Ali neočekivana katastrofa promienila je sve 
obstojnosti. Na nekoj djaČkoj veselici Meljnikov se je tako za- 
nesao, da ga je kazanski nadzornik M. N. Musin-Puškin pozvao 
k sebi i za kaznu ga imenovao kotarskim učiteljem u Ščadrinskip 
u permskoj guberniji, kamo ga s mjesta odpremiše pod vojničkom 
pratnjom. Ali u Permu je doznao, da su gniev promienili u milost 
i odredili, da ostane u tom gradu kao prvi učitelj na tamošnjoj 
gimnaziji iz povjesti i statistike. U veljači 1839. postao je uči¬ 
teljem francezkoga jezika u višim razredima gimnazije ; ali još 
iste godine, početkom novoga semestra, premjestiše ga u Nižnij 
Novgorod kao učitelja povjesti i statistike, te je u tom zvanju 
ostao do 21. svibnja 1846. 

Umjetnička narav Meljnikova nije bila stvorena za peda- 
gožko poprište i tražila je izlaza na polje širega djelovanja. 
Budući u Permu, on je već bio obišao i razgledao nekoje tvornice 
u Pouralju, sabirao je podatke o tom kraju, upoznavao se je 
sa životom ruskoga naroda, ,,spavaj ući u seljačkim kolibama' 
kako je znao govoriti, i tako je udario prve temelje podpunomu 
proučavanju naroda. Sva ova putovanja omogućila su mu, da 
započne niz članaka za žurnal ,,0 t e č. Zap.“, koji je godine 
1839. nastao. Meljnikovu je bilo 20 godina, kad je u studenačkoj 
knjizi ,,0 t e č. Zap." bila odštampana prva njegova radnja: 
,,P utni zapise i". Premještenjem u Nižnij Novgorod upo¬ 
znao se je i sprijateljio Meljnikov s tamošnjim arciepiskopom 
Jakovom, koji je poznavao povjest i razkol ; arciepiskop darovao 
je Meljnikovu riedke rukopise i gradivo te ga uputio na one domaće 

arkive, gdje bi mogao znanje o tim stvarima upodpuniti; napokon 
upoznanje god.—1840. sa grofom D. N. Tolstojem, a kažnje 
s M. Pogodinormi V. Dalem — odmamilo je Meljnikova sasvim 
sa skromnoga poprišta gimnazijalnoga učitelja na široku stazu 
knj iževnoga dj elovanj a. 

God. 1841. oženio se Meljnikov ne baš s bogatom vlastelin- 
kom, Lidijom Nikolajevom Bjelokopitovom, a još iste godine, na 8. 
travnja, bio je potvrdjen kao dopisnik arheoložkoga povjerenstva. 

,,Do god. 1847., — piše Meljnikov u svojim uspomenama, 
— živući u Nižnem Novgorodu i baveći se ruskom povjesti, 
počeo sam proučavati razkol i razkoljnike. Mojemu zanimanju 
pomagale su dvie obstojnosti : putovanja po nižnegorodskom 
Zavolžju, prepunom razkolnika, i upoznanje sa knjižarima na 
nižnegorodskom velikom sajmu. 

,,U Zavolžju, naročito u semenovskom kotaru, imao sam 
malo dobarce, što mi ga je majka ostavila ; seljaci, koji su 
živjeli na tom imanju, bili su svi bez iznimke razkolnici popov- 
šćinske sekte. Bili su razkoljnici „popisan i“, t. j. takovi, koje 
su već od starine u knjigama zemaljskoga suda bilježili kao 
razkolnike ; djedovi su njihovi plaćali dvostruke danke. Za to su 
bili oslobodjeni od ugnjetavanja redarstva i svećenika . . . 
U Kazancovu najprije sam se upoznao sa životom razkolnika; 
nedaleko od sela (tri vrste) bio je samostan razkolnika Koše- 
levskij (popovšćinski). Tu sam se upoznao sa žiteljima manastira. 
Starješina mojega sela, Ivan Petrov, uman, pismen i dosta 
razvijen čovjek, u velike načitan i sin načitanoga čovjeka, 
uživao je štovanje domaćih i stranih seljaka-razkolnika. Znalo 
se desiti, kad bi Ivan Petrov došao u Nižnij, da sam s njim po 
čitave večeri provodio, razgovarajući o razkolu. 

Od 1840. god. bio je ravnateljem na nižnenovgorodskom 
sajmu grof D. N. Tolstoj, koji je kašnje bio kalužki i voronežki 
gubernator te ravnatelj odsjeka eksekutivnoga redarstva (u šest- 
desetim godinama). Ja i on podržavali smo prijateljske odnose. 
On se je bavio povješću ruske crkve, vrlo je dobro znao crkvene 
uredbe i proučavao je razkol. Po njem upoznao sam se s Dem. 
Vas. Pisarevim, s Boljšakovim, s Morozovom i drugim raz- 
kolnicima, koji su na nižnenovgorodskom sajmu prodavali 
stare tiskane i pisane knjige i ikone. Oni su imali mnogo raz- 

kolničkih rukopisa ; kupovali su ih od onih, koji bi im ih dono¬ 
sili na prodaju, i prodavali su ih u Moskvi razkolnicima i M. 
P. Pogodinu. Ja nisam imao sredstava, da kupujem takove ruko¬ 
pise, ali trgovci su mi ih davali, da ih pročitam. Mnogo sam 
čitao i prepisivao pojedine odlomke. Godine 1841. došao je u 
Nižnij Novgorod Pogodin i upoznao se sa mnom. Razgledavali 
smo zajedno nižegorodske starine i sajam ; on je kupovao knjiga 
za svoju arheoložku knjižnicu i umolio je mene, kao stalnoga 
žitelja Nižnega Novgoroda, da za njega tražim riedke stvari i 
rukopise na sajmu i u gradu kod Golovastikova, takodjer tr¬ 
govca starim knjigama i ikonama. Četiri godine bavio sam 
se tim poslom te sam se još više upoznao sa razkolničkom 
književnošću/' 

Njegovo poznavanje razkolničtva obratilo je doskora 
na njega pažnju oblasti, osobito, kad je on predložio dvie okrutne 
odredbe, da se izkorieni razkol : 1. svuda, gdje razkolnici živu 
sa pravoslavnima, uzimati u vojnike samo razkolnike i 2. uvr¬ 
štavati medju kantoniste dječake, rodjene iz brakova, posvećenih 
po pobjeglim popovima, učiteljima bezpopovšćinskih sekta ili 
po roditeljskom blagoslovu. Ovi predloži tako se svidješe u ta¬ 
dašnjim upravnim sferama, da je Meljnikova god. 1847. pozvao 
u službu knez Mih. Al. Uvarov, tadašnji nižnenovgorodski gu¬ 
bernator, pa je Meljnikov na 8. travnja 1847. postao činovnikom 
za posebne odredbe. 

Nije nuždno, da se potanko bavimo trajnim njegovim 
službovanjem za peterih ministarstva. Reći ćemo samo obće- 
nito, da je njegovo djelovanje bilo poglavito u tome, da obavlja 
naloge oblasti i poslanstva, kojima je svrha bila proganjanje 
razkolnika. Osim toga je godine 1863. Meljnikov bio ured¬ 
nikom nutarnjega odjela organa ministarstva — ,,Sj everne 
P o š t e/ 4 

Ne može se reći, da je službeno djelovanje Meljnikova ostai 
vilo iza sebe svietlih uspomena. Kao ovršitelj volje onih, koj- 
su ga poslali, on je u progananju razkoljnika zasvjedočio više 
okrutne revnosti, nego čovječnosti ili zakonite nepristra¬ 
nosti. Tako vidimo, da ni njegov životopisac Usov, ma da se 
odnosi prema Meljnikovu panegirički, nije mogao podpuno 
opravdati njegove čine protiv nižnenovgorodskoga knjižara Golo- 



323 


vastikova, čiju je knjižaru posjećivao, te se okorišćivao tamo 
sabranim dragocjenim ostatcima ruske starine. Premetačine 
u kući i dućanu Golovastikove žene obavio je Meljnikov s ta¬ 
kovom energijom, da se je Golovastikova obratila s pritužbom 
ministru a zatim na senat radi ,,zadanoga joj gubitka na glav¬ 
nici, radi osramoćenja njezinoga doma i obitelji pred narodom 
i obćinstvom, radi narušenja njezinoga i kćeri joj zdravlja i radi 
težke uvrede", pak je molila, da joj se povrati imovina, koju 
su joj ugrabili činovnici, te da se s njima postupa ,,po podpunoj 
snazi kaznenoga zakona". 

Ali molbe Golovastikovljeve ostadoše neuvažene. ,,U ono 
doba proganjanja razkola, — opaža pri tome životopisac, — 
pojačanim potraživanjem biskupa i svećenika austrijskoga na- 
učanja, Meljnikov je valjda i u svojoj prevelikoj revnosti kod 
premetačine u Golovastikovljeve bio opravdan i pred svojom 
oblasti i pred vladajućim senatom". 

Meljnikov je na beletrističko polje stupio prvi put godine 
1840. kad je u 52. br. ,,L i t. G a z." izišla njegova pripoviest : 
„Tko j e i štojebioElpidiforPerfiljevićika- 
kove su se priprave činile u Černogradu o 
njegovom imendan u", sa podpisom P. M-n-k-v. U 80. 
broju uvršten bje nastavak pripoviesti, no već s podpunim pod¬ 
pisom P. I. Meljnikov. Ta pripoviest bila je napisana u duhu 
prirodne škole, pod utjecajem Gogolja i tobož humoristična, ali 
je bila veoma slaba, tako da ni pisac nije bio s njom zado¬ 
voljan, pa je u pismu na svoga brata pisao : ,,Ne ću si nikada 
oprostiti, što sam naštampao takvu blezgariju ; da je moguće, 
ja bih pokupio sve primjerke ,,L i t. G a z." ne samo u Kubani, 
nego i po svoj Velikoj, Maloj i Bieloj Rusiji i sve bih spalio. Još 
premalo poznam ljude, nego da pišem pripoviesti, pak si za¬ 
dajem poštenu rieč, da ne ću pisati ni stihovima ni prozom 
dotle, dok bolje ne upoznam život". 

Meljnikov je svoju rieč održao, pa je tek u br. 8 .,, M o- 
s k v i t j a n i n a" izišla njegova pripoviest ,,K r a s i 1 j n i- 
k o v i" sa podpisom Andrej Pečerskij. Ova je pripoviest po¬ 
stigla veliki uspjeh i svi žurnali odazvali su se pohvalno o 
njoj. Zatim poslie daljnje stanke od pet godina pojavila se je u 
,,Rus. Vestn.“ 1857. god. njegova pripoviest „Stare g o- 

dine", a zatim je tečajem 1857. i 1858. sliedilo više pripoviesti: 
„Poj arkov", „Djed P o 1 i k a r p“, ,,M e d v j e d j i kut", 
,,N e i z b j e ž i v i“, „Babine pripoviest i“. Ova djela 
učvrstila su ugled Meljnikova. Ali glavna su njegova remek- 
djela dva obsežna romana, koja su bila odštampana u „Rus. 
Vest n.“ te poslie i posebice izdana: ,,U š u m a m a“ — 1872. 
do 1873. i ,,N a gorama" 1875. i 1880. god. 

U tim romanima ne tražite kakvih umjetničkih svojstava 
kano ni psihološke istine. Život povolžkih razkolnika, koji 
sačinjava sadržaj tih romana, predočuje se tek s vanjske, et¬ 
nografske strane, pri čemu se razvitak sadržaja iztiče onom 
izhitrenošću i melodramatičnošću, kakvu će te naći u svim ro¬ 
manima, što su napisani ne iz umjetničkih pobuda, već radi 
zornoga saobćivanja historijskih ili etnografijskih činjenica. Pri 
tome se je na mnogim mjestima romana odrazilo službeno či- 
novničko shvaćanje razkolničtva. Uza sve to, radi množtva ve¬ 
oma zanimivih i točnih podataka o životu razkoljnika, što 
bijahu posijedkom rada i promatranja piščevih od više godina, 
ovi su romani dragocjeno pomagalo za proučavanje narodnoga 
života, te se i sada čitaju s korišću i zanimanjem. 

Romanom „Na goranama" završeno bi književno 
djelovanje Meljnikova. Posljednja poglavlja toga romana nije 
više Meljnikov mogao sam dovršiti, jer mu je pala kap, 
pa ih je morao kazivati u pero. Umro je 1. veljače 1883. u 
Nižnem Novgorodu, u svojoj kući, u Petropavlovskoj ulici. 

V. 

Najveće zanimanje za proučavanje narodnoga života i 
narodnoga shvaćanja pokazalo se je u slavenofilskim krugovima. 
Tu se je ponajprije započelo sa sustavnim i svestranim proučava¬ 
njem naroda, u pravom smislu rieči, znanstveno. To je započelo 
sa sabiranjem bylina, popievaka, priča, poslovica itd., pri čemu je 
jedan od najstarijih slavenofila, P. Kirejevskij, došao na glas 
najviše radi svojih zbornika narodnih pjesama. Njegovim tra¬ 
gom pošli su isto tako poznati sabirači Rybnikov i Bezsonov. 

Jednim od onih, koji su se najviše proslavili u tom poslu, bio 
je Pavel Ivanović J a k u š k i n; čovjek je to, koji je sav svoj 

život posvetio tomu, da ulazi u narod, koji se je sam uprostio, 
da tako reknemo, da stekne povjerenje priprostoga seljaka i 
da se s njime stopi. Pavao Ivanović Jakuškin veoma je zna¬ 
menita ličnost, kako po svojim djelima, tako i po jarkoj tipič- 
nosti i cjelovitosti svoga značaja. 

P. I. Jakuškin rodio se je god. 1820. na dobru Saburovo, u 
maloarhangelskom kotaru, orlovske gubernije, od imućne ple¬ 
mićke porodice. Njegov otac, Ivan Andrejević, služio je u gardi, 
ostavio je ipak službu još kao poručnik i neprestano je živio 
na selu. Poslie njegove smrti ostala je porodica na materinoj 
brizi ; mati Jakuškinova uživala je sveobće poštovanje radi 
svoje bezkrajne dobrote, svietlog uma i srdačnosti. Ona je u 
isti par bila taktična, izkusna gospodarica pak je imanje, što 
ga je nasliedila po mužu, prekrasno uredila. Hvala toj okolnosti, 
Praskovji Fadejevnoj bijaše moguće, da svojih šest sinova 
šalje na orlovsku gimnaziju, pa da trojicu od njih kašnje po¬ 
šalje na sveučilište, i to Aleksandra, Pavla i Viktora. 

Već u gimnaziji svraćao je Pavao Ivanović Jakuškin na 
sebe pažnju sa svojega seljačkoga držanja, sa svoje nehajnosti 
u odielu te time, što nikako nije umio da njeguje inteligentnu 
i pristojnu vanjštinu, koja bi odgovarala njegovomu plemić¬ 
komu staležu. Osobito svojim neposlušnim ,,grivama" zadavao 
je jada gospodinu ravnatelju, pa strigli mu koliko ti drago te 
,,grive", one su svedjer str šale na sve strane, na užas školskih 
oblasti, kojima baš nije bilo ugodno, da se staraju za Jakuški- 
nove kose, a po gotovo zato, što se je on svaki put, kad su ga 
dali strići, ,,surovo opravdavao takovim seljačkim izrazima, da 
su se svi djaci, u svim razredima, tresli od smieha". 

Eto ovako se je u Jakuškinu još u školi razvila strast za 
sve prostonarodno, pa ga učitelj njemačkoga jezika, Funken- 
dorf, i nije inače nazivao, nego ,,seljačko strašil o". 

Godine 1840. stupio je Jakuškin u moskovsko sveučilište 
na matematički fakultet, slušao je na njemu dosta uspješno 
te je bio već u četvrtom tečaju, kad je njegovo upoznanje sa 
M. P. Pogodinom i P. V. Kirejevskim preokrenulo njegovu sud¬ 
binu. Doznavši, da Kirejevskij sabire narodne pjesme, Jakuškin 
je zabilježio jednu i odposlao ju je po svojem drugu, koji se je 
obukao kao lakaj. Kirejevskij mu je dao za tu pjesmu 15 ru- 

balja. Jakuškin je još dva puta ponovio taj pokušaj, a napokon 
ga je Kirejevskij pozvao k sebi, da se s njim upozna. Pjesme 
su bile nepatvoreno narodne. Zamietivši prave sposobnosti Ja- 
kuškinove, Kirejevskij mu je zadao posao, koji je Jakuškinu 
tako bio drag, da je ostavio gotovo već dovršeni tečaj na sve¬ 
učilištu : Kirejevskij ga je odpravio radi iztraživanja u sje¬ 
verne gubernije uz Volgu. Jakuškin je natovario na ledja kra¬ 
marsku torbu, napunio ju je kućaračkom robom, koja nije 
vriedila ni deset rubalja, uzeo je u ruke aršin, pa je kao trgovac- 
torbičar pošao da iztražuje narodne osebine, da proučava i za¬ 
pisuje narodne popievke. 

I od toga doba on je kroz sav svoj život putovao, priznava¬ 
jući, da je putovanje pješke najudobnije i obvezno u njegove 
svrhe. Lik hodočastnika bio mu je drag i mio, koliko po navici, 
toliko i po izključivom položaju usred naroda, u kojemu su 
hodočastnika, koji bi putovao pješke, u velike cienili i uvaža¬ 
vali. S osobitom ljubavi sjećao se je i pripoviedao Jakuškin 
o onim slučajevima, kad su ga gdje mliekom nahranili, kad su 
mu izpekli pražetinu, kako je oko Novgoroda došao medju 
ribare, koji su mu odabrali ponajboljih riba, parnu varili juhu ; 
na drugom opet mjestu, kako je starica neka, njemu, hodo- 
častniku, dala koju kopejku na put, kako se je dešavalo, da je 
dospio u seljačku kuću, kad su bila velika gošćenja, gdje su ga 
više krat posadjivali na počastna mjesta, ali od njega nigdje 
novaca nisu uzimali. 

Na jednom takovom putovanju zarazio se je Jakuškin 
crnim kozicama, obolio je i svalio se je u najbliži seljački kutić ; 
zdrava njegova narav izdržala je bolest unatoč veoma ne¬ 
povoljnim uslovima, kao što su pomanjkanje liečnika i svake 
razumne i potrebne pomoći. Zato je njegovo lice bilo silno iz- 
nakaženo tom bolešću. Obrašteno dugačkom, gustom bradom, 
a uz dugačke kose, ono je pokadšto zastrašivalo žene i djecu, 
kad bi ga na osami srela, a i redarstvene su oblasti sumnjale 
o njemu. 

Dodajte k tomu neobično odielo Jakuškinovo, na polak 
seljačko, na polak gradjansko, pri čemu mu je kao svečano 
odielo za izlaženje služila ,,podevka“ od sukna i visoke, mekane 
čizme bez kaloča ; kad je putovao, oblačio je povrh svoga odiela 

kratki kožuh, koji bi mu darovao koji dobar prijatelj. Iz po¬ 
četka je nosio torbu, zatim si je nabavio kovčežić, ali ga je 
izgubio te ga za uviek zamienio sa zavežljajićem od rubca. 
U tom zavežljajiću bilo je izmedju rubenine nekolko arčiića 
izpisanoga papira, nepročitana knjiga, olovka, koju bi dobio slu¬ 
čajno od čovjeka, skojim bi se sreo; slučilo se je, da je u zavežlja- 
jiću bilo i koje privatno pismo od uredničtva ,,R us. Besede", 
ponuda geografskoga družtva, kojemu je Jakuškin bio dopisujući 
član (dobio je dapače za svoje zasluge i srebrenu medalju). 
Putni list odavna je izgubio ; izgubio je i potvrdu oblasti, da 
mu je putnica izgubljena. Jedan brat mu je izmolio ovjerov¬ 
ljeni prepis te izprave, ali je Jakuškin i taj prepis izgubio, tako 
da si je morao pribaviti prepis prepisa. I ta izprava imala je 
biti dokazalom njegove istovjetnosti! U tome je bio glavni 
izvor svih onih nesporazumaka, što ih je Jakuškin doživljivao 
na svojim putovanjima, onih pregledavanja, zadržavanja, uhap- 
šivanja i gonjenja uz pratnju. Jedna od najkrupnijih sgoda 
bijaše ona, kad je god. 1859. Jakuškina uhapsilo redarstvo u 
Pskovu ; ta je sgoda izazvala puno buke, te se je izmedju Ja¬ 
kuškina i pskovskoga predstojnika redarstva, Gempelja, raz¬ 
vila čitava književna polemika. U one burne godine prosvjeda 
i obtuživanja sva je štampa sudjelovala u toj polemici, te je 
obćinstvo sa napetim zanimanjem pratilo njezin razvoj. 

Dosjetljiv, oštrouman, nezavisan kako je bio, Jakuškin se 
nije žacao, da svakomu kaže istinu u brk, ne bojeći se, hoće li 
si na svakom koraku pribaviti neprijatelja, a ne bi umuknuo 
ni na najstrože zahtjeve. Njemu nije ništa bilo osobito milo, 
ništa nije imao da izgubi ; nesebičnost njegova išla je tako da¬ 
leko, da nije imao nikakvoga vlastničtva osim zavežljajića sa dva 
tri para rubenine i odjeće, što je bila na njemu. On se nije po- 
gadjao ni s kime za svoje radnje ; bio je zadovoljan s onime, 
što mu dadu, nikada se nije tužio ni jadikovao. Na novac se 
je sjećao samo onda, kad mu je bio vrlo potrebit : ako su mu 
cipele bile poderane, te mu vlaga promoči vala noge, ako mu se 
šešir razpadao, ako mu se košulja doderavala, morao ga je i na 
to netko upozoriti te se za novo postarati. On je za svoj knji¬ 
ževni trud bio dobro nagradjivan, volio je da se pokadšto po¬ 
gosti, pa je rado i druge častio, umio je vrlo vješto novac spra- 

skati, a što bi mu preostalo, davati onima, koji su ga trebali. 
Umro je bez groša u žepu, a umirući, punim je pravom go¬ 
vorio liečniku, koji ga je njegovao : ,,Ako se sjetim sve svoje 
prošlosti, ja se ni radi čega ne mogu prekoriti". 

Prema uvredama i gorčinama nije bio osjetljiv, pa kad bi 
ga tko uvriedio, on bi o uvreditelju rekao : 

—- Tako valjda mora biti. Vidi se, on za to znade bolje 
nego ja, kad mi to veli ravno u lice. 

Jednako je hladnokrvno trpio neuspjehe, nesgode i po¬ 
greške. Kad su mu nastojali utuviti, da je i on sam štogodj 
skrivio, te su ga pitali, zašto je to učinio, on bi dobrodušno 
odgovarao : ,,Da bude smješnije". Uviek hladnokrvan, uviek 
bezbrižan, sretan i zadovoljan sa sobom, uviek kao da ga se 
ne tiče ništa, što je na svietu, on je po sgodnoj opazci S. V. 
Maksimova, ,,bio tako bezbrižan, kao da se je nadao, da će uviek 
živjeti, a žurio se živjeti tako, kao da će sutra umrieti". 

K prijateljima je dolazio smjelo i sigurno, u svako doba, 
ne pitajući, koje je doba danju ili noću, ali kad bi došao kojemu 
prijatelju, da kod njega prenoći, ne bi ni za što legao na po¬ 
stelju ili divan, ako bi mu ponudili, već bi se gdjegod u kutu 
spustio na pod i stavio bi si pod glavu cjepanicu. 

Jakuškin se je vrlo malo zanimao za politiku. Prema knji¬ 
ževnim smjerovima bio je posve ravnodušan, te je u sve re¬ 
dakcije zalazio s jednakom dobroćudnošću, ne mareći za nji¬ 
hovo medjusobno neprijateljstvo. Izmjenjivanje i imenovanje 
novih dostojanstvenika u Rusiji nije ga ni radovalo ni ogor- 
čavalo ; on bi samo mahnuo rukom i govorio: „to je sve jedno". 
Za njega su i oblici vladanja bili jednaki — ,,kako narod uzhtije, 
tako će si udesiti", znao je reći. Jakuškin je silno simpatizovao 
sa radnim narodom, osobito sa nadničarima, sa tvorničkim 
radnicima, u obće sa sirotinjom, koju po njegovim riečima 
„poslodavci mogu i poubijati i spremni su na to, ako se rad- 
ničtvo ne opameti te ne uvidi, kako je ono nuždno". Idealom 
družtvenoga uredjenja zamišljala je njegova mašta ogromno 
udruženje, u kojem bi bila sva Rusija. 

Uz ovakovo mišljenje nije nikako mogao da bude u poli¬ 
tičkom pogledu opasan, ali ipak ga je njegova ekscentrična vanj¬ 
ština i neopreznost u govorenju pogubila. Godine 1865, pri- 

godom makarjevskoga sajma u Nižnem Novgorodu, sastalo 
se je slučajno nekoliko književnika (P. I. Meljnikov, V. P. Bezo- 
brazov, I. A. Arsenjev, D. P. Boborykin i dr.), pa je tom prigodom 
tadašnji upravitelj sajma, A. P. Šipov, naobraženi čovjek, poznat 
sa svojega raznoličnoga javnoga djelovanja te sa svojih iskrenih 
simpatija prema književnosti i ekonomskim naukama, pošto 
je i sam napisao mnoge učene traktate, priredio subskripcioni 
veliki objed, na kojem su sudjelovali ugledniji trgovci i u grad 
prispjeli književnici. Medju onima, što su na objed bili pozvani, 
bio je i Jakuškin. Ponapivši se, on je oštro prekorio I. A. Arse- 
njeva, koji je za govora V. P. Bezobrazova kuckanjem žlice 
smetao potonjemu govoriti. Zatim je u bufetu izgrdio pobočnika, 
tamošnjega oružničkoga štopskoga častnika, Perfiljeva. Ovaj 
se je pritužio na to tadašnjemu sajamskomu vrhovnomu guber¬ 
natoru Ogarevu, predočivši Jakuškina kao opasnoga agitatora, 
‘koji buni narod. Jakuškina uhapsiše i odpremiše u Petrograd, 
a odatle ga odpraviše u Orel k materi. Tamo nije dugo ostao, 
već se ovako obraćao na svoje prijatelje : ,,Oslobodite moju 
mater od mene ! Koliko mogu shvatiti, poslavši mene ovamo, 
htjeli su mene kazniti, ali su kaznili moju majku. Stavite se u 
položaj posve nekrive, poštene i dobre starice, koja mora svaki 
dan gledati pred sobom svoga propaloga sina". 

Ova molba stigla je do viših oblasti i bijaše uvažena : Ja¬ 
kuškina premjestiše iz orlovske gubernije u arhangelsku. Tu 
je boravio pod administrativnim nadzorom u Krasnom Jaru 
i Jenotajevsku. Zdravlje mu je bilo vanredno uzdrmano sva¬ 
kojakim nesgodama i putničkim životom bez utočišta te 
prevelikom strašću za rakijom. Što se posljednje obstojnosti 
tiče, on je mogao smjelo izjaviti, da njega nije nitko drugi gurnuo 
u pijanstvo, već sam narod u bezbrojnim krčmama ruskoga 
carstva, gdje je on bilježio pjesme, koje je težko bilo iznuditi 
od ruskoga seljaka bez bočice rakije, a nije bilo moguće, da 
samo druge napaja, a da sam ne pije i da se ne izjednačuje sa 
seljacima. 

Smrt ga je zatekla u Samari, u gradskoj bolnici, u njezi 
poznatoga pisca i publiciste, liečnika Venjamina Osipovića 
Portugalova 1872. godine. Umro je s onom istom dobroćudnom 



330 


bezbrižnošću, s kakvom je proživio svoj skitnički život, s omi¬ 
ljelom popievkom na ustnama : 

My i pet' budem i igrat’ budem . . . 

A smert’ pridet, umirat’ budem ! 

Mali krug inteligencije, što se je tad našao u Samari, sa¬ 
hranio je Jakuškina uz tople nadgrobne govore i sa svimko- 
likim počastima. 

Djelovanje Jakuškina razpada se u dvie periode. U prvoj 
je on puki sabirač narodnih pjesama. Te su se pjesme štampale 
najprije u ,,Ljetop. rus. k n j i ž. i s t a r i n e" (1859.) u 
zborniku ,,J u t r o" (1859.) i u ,,0 t e č. Z a p." (1860.). Posebno 
bijahu izdane 1860. godine pod naslovom : „Ruske po¬ 
pi e v k e, sabrane po P. I. Jakuškinu; 2. 1865. pod 
nadpisom: ,,N arodne pjesme iz zbirke P. I. Jakuš- 
kina a . Ove je zbornike pozdravila u ono vrieme sva književnost 
i po zasluzi ih ocienila. Kad je Jakuškin odštampao svoje zbirke 
popievaka u ,,0 t e č. Z a p.“, one su postale predmetom čitave 
književnosti. O sabiraču se pojaviše obširni i vrlo laskavi od- 
zivi u,,Izvještajima akademije znanosti" i u 
„2 u r n. min. nar. prosv." itd. 

A samostalno beletrističko djelovanje Jakušnikinovo započelo 
je koncem petdesetih godina nizom putnih pisama iz novgo- 
rodske i pskovske gubernije, iz ustjužkoga kotara, iz orlovske, 
černigovske, kurske, astrahanske gubernije, priobćivanih u raznim 
povremenim izdanjima, počevši od 1859. do 1861. godine (samo 
su putna pisma iz astrahanske gubernije bila štampana u „Ote č. 
Zap/‘ puno kasnije, naime 1868. i 1870. godine). God. 1863. 
bila je štampana u ,,So vr." pripoviest „Velik je Bog 
ruske zemlje"; zatim se pojaviše: „Pobune u R u- 
s i j i", odlomak I. u „Sovr." 1866. ; odlomak II. u „Novom 
Vremenu" 1880. god.; „Čisti zube, ili će te se¬ 
ljakom nazvati" u „Oteč. Zap." 1868. god. „Što 
nije nikad bilo" u „Sovr." 1865. god. i u „I s k r i" 
za 1864.—1865. god. „Prijašnje novačenje i vojnički 
život" —-u prilozima „Rus. Inv." 1864. god.; „Selj ačka 
godina" — u „Iskri" 1865. god. ; „Iz pripoviedanja 
o krimskom ratu" — u „Sov r." 1864. god. 

Djela P. Iv. Jakuškina nisu nego niz fotografija, u cielosti 
prenesenih iz zbiljskoga života za mnogobrojnih njegovih pu¬ 
tovanja po licu ruske zemlje, prema tomu imadu značaj slu¬ 
čajnih promatranja, napisanih na brzu ruku u bilježnicu, a zatim 
isto tako na brzu ruku književno obradjenih. Uza sve to ove 
su radnje dragocjene s toga, što se u njima opaža sasvim drugi 
pogled na narod, nego li se je odrazio u onim beletrističkim rad¬ 
njama, što se pojaviše prije Jakuškinovih. Ovdje ne vidite 
idealizacije naroda niti izsmijavanje nekih njegovih vlastitosti, 
nego objektivno, nepristrano crtanje promatrača, koji je duboko 
proniknuo u narodni život, narodno shvaćanje i živu dušu svoga 
naroda. Uza svu slučajnost promatranja, prikazane činjenice 
prenerazuju vas svojom karakteristikom i tipičnošću i u samoj 
ovoj vještini, da shvati ono bitno, pa to i prikaže, razabire se u 
Jakuškinu poznavalac narodnoga života. Ovdje ne ćete naći 
kakvih znamenitih značajeva i originalnih seljačkih tipova ; ali 
se za to izvrstno crta ono, što ćete uzalud tražiti u beletristici 
iz narodnoga života, u četrdesetim godinama, naime skupni 
glas naroda, koji se stapa u obćem zboru seljačkoga svieta. 
Jezik seljaka, što ih Jakuškin prikazuje, idealno je savršen, 
bez najmanjega traga umjetnoga oponašanja i bez izražaja, 
koji bi bili odveć inteligentno-književni za seljaka. U kratko, 
s Jakuškinom prelazi beletristika iz narodnoga života na posve 
novo tlo, te on stoji na čelu toga preokreta, ako ne kao njegov 
predstavnik, to u svakom slučaju kao prvi njegov pionir. 

Po svojem sadržaju imadu Jakuškinove pripoviesti izklju- 
čivo družtveni značaj, koji odgovara gorućim pitanjima vremena 
i velikim dogadjajima, u vrieme kojih su te pripoviesti pisane bile. 
Tako su u pripoviesti ,,V e 1 i k je Bog ruske zemlje" 
sabrane činjenice narodnoga života, glasine i razgovori, što su 
se vodili u narodu prije, nego je prosliedilo dokinuće kmetstva 
i koji su izazvani bili očekivanjem te reforme. U pripoviesti 
,, Seljačke pobune" prikazuju se nesporazumci i smutnje, 
što su sliedile poslie oslobodjenja seljaka. U pripoviesti ,,Č i s ti 
zube, ili će te prozvati seljakom'' prikazuje 
utjecaj birokratsko-redarstvenoga poredka na seljačtvo, kakovim 
je bila zaodjenuta samouprava, dana poslie oslobodjenja se¬ 
ljaka itd. 

I. 

V 

S to se je više naobrazba širila u mase družtva, to se je sre¬ 
dište umnoga pokreta prenosilo iz plemićke sredine u ne- 
plemićke krugove, pa se u književnim sferama pojavio pod 
konac petdesetih godina, kako je o tome već prije bilo govora, 
prirast novih sila iz neplemićkih krugova. Te nove sile pokora¬ 
vale su se duhu vremena još s većom energijom, nego li pisci 
starijega naraštaja, latiše se izučavanja naroda te su ujedno 
uniele posve novi duh u beletristiku iz narodnoga života i time 
stvorile novo razdoblje u razvitku te književnosti. 

Istina je, s gledišta umjetničkih oblika, tehnike, djela bele- 
trista-neplemića sačinjavaju korak natrag prema djelima pri- 
poviedača četrdesetih godina, jer znatno zaostaju za njima u 
cielosti, savršenosti obradnje te ne umiju tako zainteresovati či¬ 
tatelja i privlačiti njegovu pažnju itd. Ove pripoviesti izgledju 
većim dielom kao nedovršene, neizradjene, kao nespretni od¬ 
lomci, crtice, bilježke, pokadšto bez ikakvoga sadržaja i fabule, 
kao kaotično nagomilavanje surove gradjevine. 

Ovaj nazadak u tehničkom pogledu imao je mnoge uzroke. 
Nada sve ima se to pripisati toj obstojnosti, što su se neplemići 
vrlo težko učili, pa su na književno poprište dolazili kao samouci, 

koji nisu primili pravilne i sustavne književne naobrazbe, jer 
su jedva bili pismeni ; ali ni kašnje nisu imali prigode, da raz¬ 
vijaju svoje darove te obradjuju ljepotu oblika. Svi su se oni 
vječito imali boriti sa siromaštvom i žuriti s radom, pa nisu imali 
vremena ni da umjetnički dotjeruju ono, što su napisali, ni da 
proštiju još jednom. Jedva je napisao dva tri prva poglavlja 
pripoviesti, već ih je pisac nosio u redakciju žurnala, da si osje- 
gura predujam, a onda bi radnja bila i prekinuta sad bolešću, 
sad cenzurnim uvjetima i djelo je ostalo nedovršeno, pa se za¬ 
boravljalo do novih jednako neuspjelih pokušaja. 

Uza sve to, djela mladih pripoviedača neplemića odisala 
su sasvim inim duhom i u njima vidimo sasvim nove poglede 
na narod, kakvih do njih nije bilo. Ovdje ne ćete više naći ni su¬ 
višne idealizacije naroda, niti izrugivanja nad narodom, ni 
etnografsko-birokratske službene suhoparnosti u proučavanju 
naroda, ni plačljive sentimentalnosti ; vas iznenadjuje triezna, 
nepristrana istina, — posljedak dubokoga poznavanja nutarnjih 
osnova narodnoga života, porodičnoga i družtvenoga. Vidi se, 
da su pisci bili vrlo blizu narodu te nisu samo promatrali život 
naroda, nego su ga djelomično i sami proživljivali. 

Beletristika te vrsti razpada se opet posebice u dva raz¬ 
doblja. U prvoj periodi, tečajem šestdesetih godina, život na¬ 
rodni razmatrao se je pretežno po njegovim odnosima prema 
drugim slojevima družtva ; glavna pažnja posvećivala se je 
političko-ekonomskim i socijalnim uslovima narodnoga života, 
siromaštvu narodnih masa, njihovoj bezpravnosti te izrablji¬ 
vanju naroda po kojekakvim klatežima. U drugoj periodi, te¬ 
čajem sedamdesetih i osamdesetih godina, glavnu pažnju sta¬ 
doše posvećivati nutarnjim odnosima seljačkoga života, vječnim 
temeljima njegovim, obćini, pa idealima, koji su sačinjavali 
bitnu razliku seoskoga žitelja prema žitelju gradskome. 

U prvom razdoblju najviše su se iztaknula od svih pisaca- 
narodnjaka tri spisatelja: Fedor Mihajlović Rešetnikov, 
Aleksander Ivanović L e v i t o v i Nikolaj Ivanović N a u m o v. 

F. M. Rešetnikov rodio se je u Jekaterinburgu, u perm- 
skoj guberniji, na 5. rujna 1841. godine. Njegov je otac bio 
najprije djakon, a zatim, kad se oženio s kćerju djakona, prešao 
je medju poštovože, ali je sa ženom zlo živio, izpijajući gorku 

čašu tako, da kad se je brat njegov preselio u Perm s porodicom, 
mati je Rešetnikovljeva doskora otišla k njima. U Perm je došla 
baš za strašnoga požara, pa je zbog toga bila tako preplašena, 
da je od toga oboljela i umrla ; devetmjesečni dječak ostao je 
na brizi strica i tete, otca je svoga Rešetnikov prvi put ugledao, 
kad mu je bilo već deset godina. 

Rodjaci, kojima je dječak ostao na brizi, bijahu ljudi 
vanredno siromašni, potišteni zbog težke robijaške službe kod 
poštanske uprave, pa su kod njih vladale surove i zvierske na¬ 
vike. A Rešetnikov bijaše od djetinjstva živahan, veseo, bodar 
i dojmljiv dječak. Rodjaci, želeći mu dobra, stadoše odmah iz 
njega goniti tu veselost. U autobiografskoj pripoviesti ,,M e d j u 
1 j udima” Rešetnikov crta potanko i obširno svoje djetinjstvo 
i mi vidimo, da je njega tukao svatko, tko je htio i komu se je 
to činilo nuždno. Stric je donio nekakvu priprostu sliku i stao 
ju je razgledavati ; dječak ju je potegnuo k sebi i razparao u 
polak. ,,Za to me je stric tako udario, da sam glavom tresnuo 
o pod, a iz ustiju mi navalila krv”. Svaki put, kad je uzimao 
u ruke,, biblijske pripoviesti”, u kojima su ga zanimale slike, 
dječak je bez iznimke svagda dobivao s tom knjigom po glavi. 
Da si uštedi te udarce, sakrio je knjigu u peć ; knjigu su 
izvadili, ,,ali za to me je stric, — piše Rešetnikov, — dugo 
tukao remenom”. Pane mu na um, da čisti stričeve čizme, i 
stara se oko njih tako dugo, dok mu tetka ne pograbi iz ruku 
četku, te ga ne udari njom po glavi . . . ,,Pseto”, ,,glupan”, 
,,nerogato blago” — sipalo se sa svih strana na nj ; inače ga nisu 
ni nazivali. Ovakav postupak razvio je u dječaku neukrotivu 
zlobu i on se je stao osvećivati svojim progoniteljima, zamišlja¬ 
jući najpakostnije gadosti: sad bi sunuo u korito, u kojem je bio 
kvas za kruh ili u posudu za pitku vodu, krepanu mačku, sad bi 
pobacao u blato rubeninu, što je bila razvješana, da se suši, 
sad bi izvukao pipac iz samo vara i bacio ga kud god za obor 
i samo var bi izcurio itd. On je postao kazna božja za čitavo 
dvorište i sveobći dušmanin, pa ga drugčije nisu ni nazivali, 
nego ,,tat”, ,,pogani skot” ; njegove kose, uha i lica postadoše 
sveobće dobro ; tukli su ga i grdili svi i on je grdio sve, naba¬ 
civao se kamenjem, grizao je oko sebe, udarao je dušmane 
svoje „po licu”, te nije prestao, da za njih izmišlja nove muke. 

Godine 1851., kad je Rešetnikovu bilo deset godina, dadoše 
ga u bursu (neke ruke sirotište uz sjemenište za djecu) i k tuč¬ 
njavi odgojitelja pridružila se tučnja školska. To sve nije bilo 
moguće trpjeti i dječak se odlučio, da će pobjeći. On se je uzpeo 
u toranj i prosjedio je tamo čitav dan, a kad se je smračilo, 
otišao je k rieci i tamo je noćio. ,,U jutro sam hodao kao lud od 
gladi”, — piše Rešetnikov. — U nekakvoj ribarskoj kolibi 
našao je pol hljeba kruha, uzeo ga je, a u čamcu je provrtao 
škulju, razsjekao je mreže, odrezao nekoliko udica. Zatim je 
sjeo u nečiji čamac, pa stao veslati uz rieku, ali sile su mu bile 
preslabe, ladjicu je potjerala struja niz vodu i prignala k obali. 
Tu ga je stigla hajka : odmah za mješćanom, koji se je oborio 
11a njega i stao ga tući kud je dosegao, nadošla je ciela hrpa 
bursaka u čamcima. Svezali su ga i nemilosrdno odvukli u bursu 
i nagradjivali batinama. A kad se je bjegunac vratio u bursu, 
zadobavio se je takovih batina, poslie kojih je odležao dva mje¬ 
seca u bolnici. 

Čim je Rešetnikov izišao iz lazareta, opet je pobjegao. 
Ovaj put je otišao u Motovilovku, — tvornicu, koja je od Perma 
bila udaljena tri vrste. Svoj bursački kaput bacio je u vodu, 
da ga ne upoznaju, zamazao si je lice, košulju i hlače, te je 
po tvorničkim kućama i krčmama stao prosjačiti. Dugo se je 
klatario oko radnika, koji su mu davali utočište i hranili ga. 
,,Mnogo sam tuj, — veli on, — opazio liepa i dobra. Meni se 
je tako svidjela njihova jednostavnost, da sam htio za sav život 
ostati s njima”. Ali kao klatež bez pristaništa dospio je i medju 
prosjake, koji su ga silom vukli sa sobom, silili ga da pleše i na¬ 
pajali su ga rakijom. Bivalo je, da je on vikao i prosio prolaz¬ 
nike, koje bi sretao, da ga spase, ali mu nitko nije pritekao u 
pomoć, ,,Bog bi znao, što bi bilo sa mnom, ■— sjeća se on, — da 
me nije spasila jedna ženska. Ta ženska bivala je češće u gradu 
kod njegovoga strica, prepoznala je bjegunca i dovela ga kući. 
,,Zna se, što je iza toga sliedilo”, — završuje Rešetnikov poviest 
toga posljednjega biega, nišaneći na neizbježive batine. 

Poslie toga nije više kušao bježati. Obuzela ga je podpuna 
apatija, ravnodušnost prema svemu i prema nauci i prema ši¬ 
bama. Kao da je okamenio, pa sada, kad je došao čas za šibanje, 
on se je starao tako spasti, da je stao na kraj reda dječaka, koji 

su bili odsudjeni na šibanje, jer je znro, da će stražar tad već 
biti umoran, ili bi stražaru dao deseticu, što bi ju zaslužio 
u poštanskom uredu, gdje se je bavio sastavljanjem seljačkih 
pisama, što mu je takodjer dosta pomoglo, da upozna narodni 
život. I od učitelja se je spašavao svoje vrsti mitom : odpravljao 
im je, hvala stričevoj pomoći, bezplatno pisma, donosio bi im 
listove u kuću, a glavno, donosio je za njih krišom s pošte no¬ 
vine, ali je ovu okolnost morao skupo platiti. Donoseći novine 
i pasice, on bi običavao, kad bi učitelji pročitali novine, bacati 
novine i pasice kudgod za obor u snieg ; dogadjalo se je, da je, 
od straha, bacao tako čitave svežnje novina, ne razgledavajući 
ih ni ne čitajući, a medju takvim svežnjima tiskanica zabacio 
je i jedan vrlo važni manifest 1855. godine. Stvar nije bila laka, 
krivca potražiše i nadjoše i predadoše formalnomu sudu. Stvar 
se je vukla čitave dvie godine i svršila je tako, da su Rešet- 
nikova pos ali u solikamski manastir na pok ru. 

IL 

Tromjesečni boravak Rešetnikovljev u manastiru odrazio 
se je vrlo tužno u njegovom životu. On se je vrlo brzo snašao 
i sprijateljio s kalugjerima, to prije, što ga oni nisu tukli ni vrie- 
djali radi njegove prošlosti, postupali su s njime kao s ravnim 
drugom, pače su u njemu nazrievali razvijenijega čovjeka, 
nego li su sami. Ali u manastiru je vladala razpuštenost. ,,U So- 
likamsku —piše Rešetnikov,—ja sam u tjedan dana upoznao 
nevaljanštinu kalugjera, kako oni piju vino, kako se grde za- 
mjenito, jedu govedinu, lunjaju po noćima, razbijaju vrata". 
Uza sve to, pod konac svoga boravka u manastiru, Rešetnikov 
je se od dana do dana sve više sprijateljivao sa svojim novim 
znancima. ,,I kako sam krasno i veselo provodio vrieme s kalu¬ 
gjerima, — znao je govoriti on ; — oni su me napajali pivom i 
ja sam često dolazio kući pjan. Pa svi su me srdačno ljubili i 
ja sam takodjer osjećao ljubav za njih. Pokadšto sam objedovao 
i spavao u ćelijama. U kratko, vrlo sam veselo provodio vrieme 
s dobrom braćom, a osobito onda, kad smo pili pivo". Po Rešet- 
nikovljevim riečima, to se je pivo obično nalievalo na duhan, 
pa onda pilo. K ovakovomu djavolskomu napitku privikivao 



337 


je šestnaestgodišnji dječak i eto tad je već nastala klica one 
bolesti, koja je Rešetnikova prije vremena srušila u grob. 

Veoma je zanimivo i to, što je Rešetnikov uz strast za vino 
ponesao iz manastira i asketizam i mračni misticizam, te je dugo 
bio pod dojmom jednoga i drugoga ; dolazilo je i do toga, daje 
maštao, kako će život svoj završiti u manastiru. Kad mu je 
stric za šalu rekao, da će ga oženiti s jednom djevojkom, koja 
mu se svidjala, Rešetnikov je tim povodom pisao u svojim 
bilježnicama : ,,ja si ne mogu uzeti za primjer žene, niti me 
njihov primjer može sablazniti. Bog znade, da ja gojim rev¬ 
nost za Njegovu veliku crkvu, te ću vazda težiti k Njegovoj 
crkvi i doći će vrieme, kad ću ja otići u manastir, u samoću, 
i tamo ću se moliti Nebeskoj Djevici, Presvetoj Bogorodici, 
Čistoj djevi Mariji". 

Godine 1857. i 1858. čitao je samo knjige duhovnoga sa¬ 
držaja, pa se podavao pobožnomu razmatranju, kako se to 
razabire iz p sama prijateljima, kao i iz njegovih bilježaka. 
Medjutim je iznova živio u stričevoj kući. Dali su ga opet u istu 
školu, i opet u prvi razred; sad ga više nisu tukli, ali se ne može 
kazati, da bi s njime baš ljubazno postupali. Godine 1859. 
njegov se je rod preselio u Jekaterinburg, gdje mu je stric dobio 
mjesto zamjenika poštara. Rešetnikov se je nastanio u privat¬ 
nom stanu. Ostavši slobodan, on kao da je oživio ; mjesto 
razsudjivanja o nedokučivim stvarima, u bilježkama se susreta ju 
živi opisi ličnosti, s kojima mu je bilo živjeti, gradski dogadjaji, 
požari (za dobe požara u Permu god. 1859. on se j e najmio 
noću kao čuvar domova, za što je dobivao po 20 kopejki i time 
si je zaslužio rubalj i dvadeset kopejki). U dokolici išao je ri- 
bariti na Kamu, gdje je s prostim ljudima provodio čitave noći. 
,,Često se je u to doba sbivalo, — govorio je Rešetnikov, — 
da sam, sjedeći u čamcu, gledao kud god u daljinu ; oči bi mi se 
u što ustrmile, u glavi bih osjećao težinu i slova bi se vrtjela 
preda mnom : što je to? oda šta je to? Ali na sve to nije bilo 
odgovora. Preneš se i pljuneš u vodu. Staneš opet uditi ribu i 
misliš: ah, da sam bogat, ja bih nakupovao mnogo knjiga, 
mnogo . . . Ja bih sve naučio". 

Na 25. lipnja iste godine Rešetnikov je svršio tečaj okružne 
škole, te je ,,dobio svjedočbu s izvrstnim, dobrim^ a iz mate- 

A. M. SkabiČ^vskij: Povjest novije ruske književnosti I. 

matike i geometrije dovoljnim uspjesima", nakon čega je ođpu- 
tovao k stricu u Jekaterinburg i tražio namještenje kod okruž¬ 
noga suda (29. lipnja 1859.) sa placom od tri rublja na mjesec. 
Živući u stričevoj kući, Rešetnikov je u dokolici stao piskarati 
te su mu prva djela bila: pjesmotvor „Osuda" u tri diela i 
drama u stihovima „Krvnik" u šest činova. Ta oba prva 
djela bijahu dakako veoma slaba te nose na sebi silne tragove 
misticizma. 

Godine 1860. dobio je Rešetnikov kod istoga okružnoga 
suda mjesto pomoćnika ravnatelja pisarničkoga ureda. To ga je 
učinilo samostalnijim, te je odmah upoznao svu svoju od¬ 
govornost. ,,Meni je postalo strašno, — piše on, — odlučivati o 
sudbini čovjeka i ja sam počeo čitati spise i parnice, zavirivao 
sam u razna mjesta, čitao sam razne prepiše, zapisnike i sve, 
štogodj bi mi došlo na oči. Kad je bio na meni red, da pazim, 
to sam po svemu rovao, što nije bilo zatvoreno, pa sam tako 
mnogo toga doznao/' 

Ovako je Rešetnikov popunio svoje upoznavanje naroda, 
doznao je iz sudbenih spisa svu potištenost priprostoga čovjeka 
i ovisnost njegovu i od najnižih službenika, pa je u njemu već 
tada nastala težnja, da tomu narodu koristi putem književnoga 
djelovanja. Silan utjecaj vršio je u tom pogledu na Rešetnikova 
neki radnik iz jekaterinburžke kovnice novca. Taj je radnik 
silno volio Rešetnikova, upoznavao ga je sa životom radničtva, 
svjetovao ga je, da živi pošteno, da se ne druži s pijanicama i 
podmitljivim činovnicima. Oslobodivši se pod uplivom ovoga 
radnika sasvim svoga misticizma, Rešetnikov je stao pisati 
djela obtužujućega sadržaja, kakova hijahu : „Crnoj ezero'‘, 
,,Ljudi posla" itd., no koja se nisu sačuvala u njegovim 
spisima. 

Što se je više u Rešetnikovu učvršćivalo uvjerenje, da bi 
svojim pisanjem mogao koristiti, to mu je više dodijavalo kod 
okružnoga suda i u Jekaterinoburgu, pa se je u njemu pojavila 
neodoljiva težnja otići u Perm i tamo stupiti u službu: tamo će 
moći čitati knjige, tamo ima školskih drugova, tamo je napokon 
živjela i ona djevojka, kojoj se pred dvie godine ,,nije htio 
približiti", a sada, izbavivši se od asketizma, iznova ju je ljubio 
tako, kako ju je volio kao diete. Ali dosta ga je muka stajalo, da 

priedje u Perm i da se tamo nastani ; morao se je dugo i težko 
boriti sa stricem ; zatim mu u Permu dugo ne htjedoše dati 
mjesto, čemu je s jedne strane bilo krivo to, što je nekoč bio u 
iztrazi, a s druge — njegova djela, u kojima je obtuživao vlada- 
juće prilike i o kojima je dopro glas u Perm, jer je svoju pripo- 
viest „Crno jezero“ slao u „Permskij a gubern- 
skija vedomost . 

Tek mjeseca lipnja 1861. dobio je mjesto pisarničkoga 
podvornika kod sudbene palače. ,,Smjestiše me u registraturu, 
— piše Rešetnikov ; — sav moj rad ne bijaše uman, već ma- 
kinalan, ja sam naime upisivao spise, što su stizali sudu, pisao 
sam naslove na omotima, što su ih slali od suda i pečatio sam 
ih. Ovaj posao bijaše i po sebi dosadan i težak, a radi slabe mje¬ 
sečne plaće od pet do šest rubalja, bijaše i dvojako težak. Za 
mene ne bijaše tuj nikakove hrane". 

Kakvo je siromaštvo trpio za svoga boravka u Permu, 
možemo suditi po ovom njegovom proračunu iz one dobe : 
,,za stan i rub. 50 kop. ; za govedinu 30 f po 3 k svega 90 kop. 
kruha za 60 kopejki, a mlieka za 60". — ,,Živjet ću, — opaža 
on, — kako je Bog zapovjedio". Trpeći ovakvu nuždu, Rešet¬ 
nikov je u isti par proživljivao svoju prvu ljubav prema onoj 
djevojci, o kojoj napomenusmo gore. Ta ljubav, naravno, nije 
bila sretna. Djevojka si je našla zaručnika, koji je bio bolje 
obezbiedjen, a Rešetnikovu nije preostalo ništa drugo, nego 
da se posvema posveti književnomu radu, što je on bez oklie- 
vanja i učinio. U Permu našao je nekoliko ljudi, koji su vrstni 
bili prosudjivati njegov književni rad, te ga i savjetovati : neki 
njegov drug u službi T. i urednik gubernijskih novina P., koji 
su ga sve više i više upravljali na onaj put, na koji je stupio sa 
svojim ,,P o d 1 i p o v c i m a". Tako je u ono doba napisao 
pripoviest iz tvorničkoga života, pod naslovom ,,Guslač", 
i dramu ,,R a z k o 1 j n i k" Istina je, ova je drama bila još 
stihovima napisana, pa je u njoj bilo još tragova manastirskomu 
misticizmu, ali ovdje već susrećete više tipova nezadovoljnih 
ljudi iz naroda i radničkoga svieta ; tvornički život, kojemu je 
u drami posvećeno dvie trećine sadržaja, prikazan je jarko i 
vjerno. U pobudama, koje su ravnale tim narodom, kad je bježao 

iz tvornice u šumu, sve je realno, priprosto, bez najmanje pri- 

* 

mjese kakvih nadnaravnih elemenata ; u kratko, tu se Rešet- 
nikov po prvi put pokazuje onakovim, kakav je bio. 

Poslie nesretne ljubavi budne Rešetnikovu pusto i sa¬ 
motno u Permu, pa je stao pomišljati na Petrograd. Oko pre¬ 
seljenja u Petrograd mnogo mu je pomogao revizor, što je 
došao u Perm, i u čijem je domu prepisivao spise. Revizor 
je zavolio Rešetnikova kao dobra pisara i sposobnoga či¬ 
novnika, obećao mu je, da će ga premjestiti u Petrograd, pa 
je to sliedeće godine i izvršio. U proljeću 1863. primio je Re- 
šetnikov od svoga dobrotvora pismo, u kojem mu javlja, da 
može doći u Petrograd i da će dobiti mjesto, a već početkom 
kolovoza 1863. stigao je on u Petrograd. 

III. 

No u Petrogradu morao je Rešetnikov takodjer dulje 
vremena trpjeti nuždu. Ma da je pomoću svoga pokrovitelja 
i dobio mjesto u jednom odsjeku ministarstva financija, ali 
plaća mu je iznosila u svemu 9 rubalja. Živio je u komorici 
uz neku krčmu i da kako tako proživi, stao je pisati male crtice 
za ,,Sev. Pčelu”. Plaćali su mu za njih malo i netočno. 
Jedan od njegovih drugova u službi i brat nekoga književnika, 
a za to ponešto poznat i sa književnošću, odlučio je, da 
će odnieti Rešetnikovljeve „Podlipovce", što ih je ovaj 
netom bio napisao, u urednietvo „Sovr.", Rešetnikov pri¬ 
stane i pošalje uz rukopis i pismo na Nekrasova, u kojem je 
medju inim pisao : 

,,Ovakovih ljudi, kao što su Podlipovci, imade i sada još 
vrlo mnogo u čerdynskom kotaru permske gubernije, zabitnom 
i divljem kraju, ali ih imade i u susjednim krajevima — u vjatskoj, 
vologdskoj i arhangelskoj guberniji. Poznavajući dobro život 
tih biednika, jer sam dvadeset godina proživio na obali rieke 
Kame, po kojoj u proljeće plovi mimo Perma na tisuće barki 
i na desetke tisuća burlaka, — ja sam zamislio opisati burlački 
život u svrhu, da bar donekle pomognem tim jadnim radni¬ 
cima. Ne mislim, da bi cenzura pronašla u tim crticama išto, 
što se ne bi smjelo propustiti. Po mojem mnienju, da se to 
sve inače napiše, značilo bi govoriti proti savjesti i pisati laž . . 

Naša književnost mora govoriti istinu ... Vi mi ne ćete vjero¬ 
vati, ali ja sam plakao, kad se je preda mnom ocrtavao lik 
Pile za njegovih muka". 

God. 1864. bijahu ,,P o d 1 i p o v c i“ uvršteni u ,,S o v r." 
(br. 3. i 4.) i odmah su svratili na se pažnju obćinstva te mla¬ 
domu spisatelju otvorili pristup u sva uredničtva. Čitatelji 
,,Sovremennika“ proštili su s velikim zanimanjem tu nespretnu 
i po obliku težku pripoviest, napisanu tvrdim, otresitim je¬ 
zikom, koji je sastojao iz kratkih, izprekidanih fraza. Užas 
je izpunjavao srca svih ljudi, koji su ljubili narod, kad su čitali 
sve one grozne slike siromaštva Podlipovaca, njihovu upornu 
borbu proti smrti od gladi i nesnosna stradanja. Nitko nije slutio, 
da u krilu svete Rusije živu ljudi, divlji poput crnaca u sje- 
vero-američkim državama, s kojima se postupa gotovo kao 
s blagom. No pripoviest je osvajala svojom istinitošću. Pred 
čitateljima nije bio izkusni lukavi umjetnik, koji umije lako 
i zbog efekta što šta pridodati, već neizkusni samouki čovjek, 
koji je jedva umio da vlada književnim oblicima i jezikom, 
koji je pisao samo za to, da pred cielim narodom odkrije, kako 
trpe Podlipovci i da im svojim poklikom pomogne. I zbilja, 
nastalo je nešto, čega još nije bilo u ruskoj književnosti : ni 
novela, ni pripoviest, na kakve je rusko družtvo bilo naviklo, 
već u podpunom smislu rieči zapisnik. Ma da su se iza svakoga 
redka gotovo čule one pridušene suze, o kojima je Rešetnikov 
pisao Nekrasovu, ipak se pisac nije ni najmanje trsio, da či¬ 
tatelje ožalosti tim suzama. Do posljednjega redka ostao je 
nesmućeno miran, suhoparan, lakoničan, kao da pripovieda 
o najobičnijim stvarima, ni malo tragičnima. 

Za svojega književnoga djelovanja napisao je Rešetnikov 
dva krupna svezka od 124 tabaka stisnutoga sloga. Sve te pri- 
poviesti iztiču se jednom te istom značajkom: jednako su 
nespretne, razvučene, prepune sitnih, pokadšto sasvim suvišnih 
potankosti, zato ih je težko čitati, a u svima je neminovno 
isti sadržaj : kako siromašni ljudi gladuju, trpe studen, sva 
moguća varanja, sramotu i uvrede, prokrčujući si put, da 
si osiguraju ma i najoskudnije živovanje. Najuspjelije su mu 
pripoviesti „Kandidat". ,,Medju ljudima", ,,Glu- 
movljevi", „Gdje je b o 1 j e?“, ,,S v o j hljeb". 

Pripoviest ,,Medju ljudima", kako je već spomenuto, imade 
autobiografijsko znamenovanje; tu je pisac izpričao sav svoj 
život, a osobito potanko svoje godine djetinjstva. U romanu 
,,Svoj hljeb" izpričan je opet, po priznanju samoga Re- 
šetnikova, život neke vrlo mu blize ličnosti. Uzevši u obzir 
ovo neposredno pisanje prema zbiljnosti sa svim potankostima 
i bez ikakve lukavštine, može se reći, da je Rešetnikov bio 
vjerniji protokolista, nego francezki naturaliste. Bio je to su¬ 
rovi, nedotjerani, neposredno cjeloviti samonikli čovjek u dje¬ 
lima kao i u svojem životu. Težke obstojnosti obilježile su ga 
neizgladivom tugom, s kojom je sišao i u grob. 

,,On je bio mrk, — piše njegov životopisac G. Iv. Uspenskij, 

-— nerazgovoran, nije se rado povjeravao nikome, pokadšto 
je bio i surov . . . On se je svakomu uklanjao, gledao je kao 
kurjak, sve i svi bijahu mu sumnjivi; vrlo riedko kad bi dobro¬ 
dušni smiešak obasjao njegovo turobno lice .... On nije go¬ 
vorio nikakovih blistavih fraza, pa ako je stao što pripoviedati, 
to je govorio o najsvagdašnijim stvarima, na dugačko sa svom 
silom sitnica, što je tim više umaralo, što je Rešetnikov govorio 
jednolično, na nos, ne puštajući iz zubi kratku lulicu, oda šta 
je svaka rieč bila razstavljena stankom. Promatrač odlazio je 
bez ičega, da se kašnje, kad bi se pojavilo novo djelo F. M. 
divi, kao i prije, mješavini ,,velikoga" i ,,malenoga" u tom posve 
običnom čovjeku" . . . 

Baš kako ni svojim djelima Rešetnikov nije bio umjet¬ 
nikom, već u neku ruku dobrovoljnim zagovornikom narodnih 
posala, tako je i u sam život nastojao unieti istu sućut prema 
narodu te staranja, da se narodu na svaki način pomogne. 

,,U papirima F. M. — napominje njegov životopisac — 
našli smo mnogo izvornih dokazala te istinite ljubavi prema 
čovjeku. Evo podataka o nekom dječarcu, što ga je nestalo, sa 
oznakom obilježja, izpisanih iz novina za slučaj, ne bi li pošlo 
za rukom pronaći ga; tu je opet netiskani članak o zločestoj 
hrani priprostih radnika, kojim se nastoji nekoga uvjeriti, 
da prosti narod treba svježega zraka, itd. Medju tim spisima 
osobito je zanimiva molbenica, što ju je F. M-ć upravio na 
petrogradskoga vrhovnoga redarstvenoga poglavara. U toj molbi 
pripovieda Rešetnikov ovo : prohtjelo mu se jednoč poći na 

koncerat; pročitavši oglas i ne zamietivši, da je jučerašnji, dakle 
stari, on je pošao u plemićku dvoranu, gdje se je u taj par sbi- 
valo po svoj prilici nešto drugo. Stražar nije pustio F. M. u vežu, 
on je pošao k drugomu ulazu, ali ga ni tamo nisu pustili, ,,otje¬ 
rali su ga ća”, kako je sam rekao. F. M. razsrdio se je i od¬ 
govorio, ali su mu doviknuli : ,,Kud se šuljaš? Tko si i što si?” 
,,Obrtnik !” odgovorio je F. M. Radi toga odgovora morao je 
Rešetnikov prenoćiti u redarstvenom zatvoru, iz kojega je 
izašao sav izprebijan, bez novaca i prstena. „Dojavljam to 
vašoj p-sti, — pisao je u molbenici. — ,,Ja ne tražim ništa. 
Samo se usudjujem radi jednoga utrudjivati vas, da pristavi, 
tamničari, ključari i stražari ne bi tukli ljude. Taj ,,narod” 
i bez toga trpi svega i svačega” . . . 

Život Rešetnikova znatno se je poboljšao, nakon što je 
stekao književnu znamenitost. On se doskora oženio s jednom 
svojom zemljakinjom, upravo takovom sirotom, kao što je i sam 
bio, a koja je došla u Petrograd, da živi o trudu svojih ruku. Sad 
je imao sredstava i vremena, da upodpunjava svoju skrajnje 
nedostatnu naobrazbu. Iz opisa i bilježaka, što su poslie njega 
ostale, vidjelo se, je da ga nikad nije ostavljala želja, da što nauči, 
da se razvije. On je čitao knjige, pravio je iz njih bilježke. Ali 
ure njegovoga kratkoga života bijahu već izbrojene. Nemilosrdna 
bolest, koju si je navukao u manastiru, podkapala je danomice 
njegove sile i uzalud se je on borio s njome : ona je nesretnika 
od dana u dan sve jače i jače hvatala u svoje pandje. Dne 9. 
ožujka 1871. umro je Rešetnikov u tridesetoj godini života od 
nabujalosti pluća, ostavivši iza sebe ženu i dvoje djece. 

IV. 

Aleksander Ivanović Levitov rodjen je u Tambovu. Otac 
mu je bio siromašni svećenik na selu. Levitov se je rodio 1842. 
te mu je djetinjstvo prolazilo u biednim i siromašnim obstojno- 
stima, koje se nisu baš ni u čemu razlikovale od prilika ma 
kojega seljaka u srednjem imućtvenom stanju. Iz množtva 
uspomena o djetinjim godinama, razasutih u djelima Levitova, 
razabiremo, da je njegovo djetinjstvo proteklo žalostno i jedno¬ 
lično, kako je to samo moglo biti u seoskoj tišini stepe, u kući 

seoskoga svećenika. Jedino čar južne prirode na stepi bijaše 
nešto radostna u njegovom životu, a to je ostavilo duboki, ne- 
izgladivi trag u svem životu i djelovanju Levitova. ,,Kao djeca 
slobodnih poljana, — sjeća se Levitov svoga djetinjstva u 
jednoj od svojih pripoviesti, — mi smo vazda odbjegavali od 
žalostnih matera naših na ulicu, gdje smo obično zaboravljali 
na objed i na udarce po glavi, kojima su nas tako bez koristi 
silili, da zaboravljamo na te objede”. Od sve susjedne seoske 
djece Levitov se je osobito sprijateljio s jednom djevojčicom, 
koja se je uza nj tako privezala, da jedno bez drugoga nije 
moglo živjeti, pak su se dapače bili zakleli, da će se i uzeti, 
čim odrastu. 

„Otac se je medju inim latio, da me podučava u čitanju' 
i pisanju, — pripovieda Levitov, — a to mi se osobito za to 
nije svidjalo, što me je po čitave dane razstavljalo od djevojčice. 
Bez koristi sam provodio strašno dugačke i vruće ljetne dane, 
sjedeći nad azbukom, čeznući za poznatim vrtom. Njegova 
radost, njegova trava i obor, užareno od sunca nebo, što se 
prostire nad njim, bijahu mi daleko miliji, nego sva slova i na¬ 
slovi ; a crnomanjava djevojčica s dugačkom kosom, s jasnim 
očima, koje su vazda tako nježno gledale, ta djevojčica, koja 
je svedjer trčala po tom vrtu, konačno mi je zamračivala oči, 
tako da su se one vrlo slabo upoznavale sa slikama u bibliji, 
što su bile obojadisane jarkim bojama i kojima je otac htio 
da me priljubi čitanju”. 

Nakon kojekakovih psovaka i mučenja odlučio je dje- 
čakov otac, videći, da sinu ne ide učenje u glavu bez djevojčice, 
da će sa sinom podučavati i njegovu prijateljicu. S djevojčicom 
je učenje napredovalo brzo, tako da su oni skoro, po otčevu 
priznanju, pisali i čitali bolje od njega samoga. Od „Sto četiri 
biblijske pripoviesti” sa slikama prešli su na „Četu Mineju” 
(Život svetaca i svetica). 

„Ciele godine, — pripovieda Levitov, — čini se, da mi 
nismo ni o čem drugom razgovarali, nego kako bi stekli muče¬ 
ničku krunu. Razni primjeri mučenika i mučenica zaokupili 
su naše glave strastvenim, umaraj učim čeznućem, da kudgod 
otiđemo i proslavimo Hristovo ime po svem širokom svietu. 
'Naše sanje ne bijahu ništa drugo, no odlomci svetih-pjesama 

iz „Čete Mineje". Ali mi smo doskora pročitali i „Četu Mineju". 
Otac nam je još od nekud dobavio pobožnih knjiga. Jednoć 
je naše razgovore čuo djakonov sin, seminarista. . . Sjećam 
se kao sada, prva knjiga, koju nam je dao čitati, bio je Du- 
masov roman „Grof Monte Cristo”. Poslie Monte Crista 
pročitali smo sve historijske romane Dumasove, a zatim, kad 
je seminarista nakon godinu dana došao na ljetnje praznike, 
počeo je s nama čitati Galahovljevu „Čitanku". On nas je strp¬ 
ljivo i rado kroz ljeto ozbiljno podučavao. Tada smo gorko 
plakali nad „Busurmanom" (muslimom), veselo smo se smijali 
s Kiršom, a kašnje, kad je došao čas, seminarista nam je ob- 
jašnjivao mučiteljnu dražest Puškinovu i mračno veličanstvenu 
sjetu Lermontovljevu". 

Na taj način ukazuje se Levitov u svojem djetinjstvu 
skrajnje boležljivim i nervozno dojmljivim dječakom, sa bogatom 
maštom, koja se je razvila pod čarima južne prirode i uzbudila 
fantastičkim sanjarijama pod utjecajem čitanja života svetaca 
i svetica i slušanja priča, legendi i vjerovanja, kojima je obi¬ 
lato bila preizpunjena okolina, što je okruživala dječaka. U 
sigrama sa vršnjacima ne bijaše on začetnik i predvoditelj. 
Pomanjkanje fizičkih sila sa plamenom eksaltacijom i sanjama 
o svim mogućim mučeničkim viencima činjahu ga u očima 
zdravih, snažnih i realno mislećih stepnih dječaraca ili svetcem 
ili gospodičićem. Obasipali su ga silesijom udaraca po glavi i po¬ 
ruga, nisu ga zvali inače nego „plemićkom", a to je sve već 
u djetinjim godinama uronilo u budućega pjesnika sjeme 
mračnog ogorčenja protiv ljudske nepravde, nečovječne prema 
svemu, što je slabo i nemoćno. U kotarskom sirotištu i guber- 
nijskom sjemeništu razvilo se je još više njegovo ogorčenje, 
koje je kašnje sačinjavalo glavni živalj Levitovljeve poezije. 

Kotarsko duhovno učilište i sjemenište ostaviše u Levi- 
tovu tim mračniju uspomenu, što je on za svega svoga školo¬ 
vanja bio tako reći uviek izmedju dvie vatre : drugovi su ga 
tukli zato, što on, kržljav i slab, nije mogao uzvraćati, a ta- 
kodjer i zato, što su mu zavidjali radi neobičnih uspjeha ; uči¬ 
telji su ga opet mrzili zato, ,,što im nikako nije bilo moguće 
da gospodi revizorima predstave impozantnijeg i ljepšeg pr¬ 
vaka". — Tekar pošto je Levitov sproveo dvie godine u sje- 

meništu, pročistilo se je nešto malo obzorje Levitovljeva života, 
kad se je sprijateljio s jednim svojim drugom. ,,Mi smo, — 
pripovieda Levitov, — od naših dviju malenih fizičkih sila sa¬ 
stavili jednu, o koju su se razbijale sve ostale, a moralne sile 
pridošle su same k nama." 

Prijatelji stadoše čitati Puškina, Lermontova, Gogolja, 
Dickensa, Thackeraya. To čitanje urodilo je tim posijedkom, 
da je Levitov u sedamnaestoj godini života ostavio sjemenište, 
kao učenik filozofskoga odieljenja, pa je odlučio otići u Moskvu, 
na sveučilište. No jer nije imao sredstava, morao je ovo putovanje 
od pet stotina vrsta prevaliti pješke. Došavši u Moskvu, stao 
je slušati predavanja na sveučilištu te se pripravljati za pri¬ 
jamni izpit. Stigao je u Moskvu i na sveučilište baš u doba, 
kad je silno oživio družtveni pokret u oči reformi. Poslie sje- 
meništnoga robovanja počeo je on živjeti u djačkom krugu, 
pun nada, maštanja, žarkih prepiranja i razumnoga čitanja. 
Kad je položio prijamni izpit, Levitov nije ostao u Moskvi, već 
je otišao u Petrograd, gdje se je upisao u liečničko-kiruržku 
akademiju. I ovdje je njegov život bio jednako radin i razuman 
kao i u Moskvi ; uz djačka zanimanja on se je bavio u dokolici 
čitanjem i proučavanjem ruskih i inostranih pjesnika i pri- 
poviedača. Ali žalostni slučaj sve je to promienio : Levitov bi 
upleten u nekakve sgode, izključen iz akademije te odaslan 
na daleki sjever — u Šenkursk, a kašnje u Vologdu. 

Vrieme, što ga je prisiljeno sproveo u Šenkursku i Vologdi, 
odrazilo se je težko na čitavom životu Levitova. Daleko od 
središta inteligencije, u borbi sa siromaštvom, posred pokrajin¬ 
skoga družtva, koje je zapalo u materijalizam, Levitov se je 
konačno ogorčio na sve, podivljao je te se uživio s onim nizkim 
slojevima družtva, čiji je život predočivao. U isti par razviše 
dosada, pustoš, nedostatci i potištenost, skupa sa zaraznim 
primjerom okoline, koja ga je okruživalan njem u onu mahnu 
(pijanstvo), kojoj je klicu uhvatio već za sjemeništnoga života. 

Ako se o tom razdoblju njegovoga života može što dobra 
reći, tad će to biti jedino s toga što je u to doba stao ozbiljno 
raditi na književnom polju, pa, je već u Šenkursku. započeo 
bio „Stepne crtic e,“ a kad se je preselio u Vologdu, mogao 
je dovršiti nekoje započete radnje i poslati ih u Moskvu, u ured- 

ničtvo nekoga žurnala. God. 1861. vratio se je Levitov u Moskvu 
po običaju, pješice, bez prebijene pare. Da ne umre od gladi 
te uzmogne nastaviti putovanje, bio je prinužden ustavljati 
se u selima, najmiti se kao pisar u obćinskim uredima te raditi 
za pol rublja na tjedan. Tako je došao do Moskve. 

Od godine 1861. počinje njegovo revno učestvovanje u knji¬ 
ževnosti. On uvrštava svoje crtice izprva u žurnalima : ,,Zri- 
t e 1 j,“ ,,R a z v 1 e č e n i e“, ,,R us. Re č“, kašnje u ,,V r e- 
m e n u/' „Sovr/ 1 , ,,B i b 1 . dl ja č t.,“ „Iskri", ,,N e- 
d e 1 i“ i dr. U isto doba pada i njegovo lično upoznavanje 
s književnicima, primjerice s Apolonom Grigorjevom, koji je 
pozdravio njegov pojav na književnom poprištu i bodrio da¬ 
rovitoga početnika. 

I daljnji život Levitova imade sveudilj isti skitnički značaj. 
To ni ne bijaše život u pravom smislu rieči, već neprekidno 
umiranje i polagano utrnjivanje. Književni rad slabo je hranio 
biednika. Osim toga ustrojio si je obitelj, a time je samo još 
više otežčao svoj i onako neradostan život. Sigurno se može 
kazati, da taj čovjek nikada nije znao, što znači imati svoje 
domaće ognjište, pokućtvo, namještaj, makar i najčedniji. On 
je bio vječni putnik bez utočišta, koji je sve svoje imućtvo 
mogao spremiti u mali kovčežić, pa se je s tim kovčežićem skitao 
od jedne sobe s pokućtvom do druge, od jednoga stoličnog čar¬ 
daka ili podruma do drugoga. Ne samo da nije mogao da se 
ustavi kod jednoga žurnala, te postane njegovim stalnim sa- 
radnikom, nego nije mogao ni da se stalno nastani u kojoj od 
priestolnica ; znao bi proživjeti u Moskvi godinu dvie, možda 
pače tek koji mjesec i već bi mu dodijao život u Moskvi : „ovdje 
sve počinje pljesnjivjeti, — znao je kazivati razdraženo svojim 
znancima, — ovdje postaješ ili nevaljanim čovjekom ili se 
propiješ” . . . Preseli se u Petrograd, tamo bude opet isto : sad 
prebiva u kakovom podrumu, sad u kakvoj podkrovnici, bori se 
sa siromaštvom, a osim toga i strašno podneblje, od kojega se 
u Levitova pojačava kašalj, počinje hrakanje krvi, bol u pr¬ 
sima ; on putuje opet u Moskvu, da se oporavi, da odahne, da 
obidje znance. A u Moskvi ga čeka sveudilj ista, biedna vlažna, 
hladna soba u zabiti i tjeskobna samoća skupa s prokletstvima 
smradne, zagušljive fizičke i moralne atmosfere priestolnič- 

noga života i uzaludnim naprezanjima stepnjaka, da dodje 
opet u rodni kraj, u široko i slobodno prostorje miomirisnih 
stepa. Tako je okrutno trpio, mučio se i venuo cvietak stepe, 
odkinut s rodjenoga tla i neogrijan u žurbi priestolničkoga života. 
Tuga za zavičajem i uzaludna naprezanja, da dodje u rodni 
kraj ,,na nasliedjeno tlo”, provlači se po svim djelima Levitova. 

,,Ja sam se umorio, — govorio je jednoč svomu drugu po 
peru, Nefedovu : — meni je neobhodno nuždan odmor. Ovdje 
u Moskvi, ili u Petrogradu, ne može se na to ni pomisliti. Dosta 
je meni već tih priestolnica ; puno su one toga meni, hvala Bogu, 
natrpale na ledja . . . Ah, brate, kako li me vuče u zavičaj, da 
ti je znati ! Staraca mojih nema više na životu, — nisu oni imali 
dosta snage, da podnesu tugu ; moj Šenkursk ubio mi je i otca 
i mater. I tako mi se nije pružila prilika, da još jednom vidim 
starce . . . Sad mi ostaju samo sestra i brat. Da mi je barem 
njih ugledati !” 

A jer s pomanjkanja sredstava nije mogao dospjeti u za¬ 
vičaj i želeći da bude barem bliže rodnomu kraju, stao je nastojati 
da postane okružnim učiteljem u Rjažsku. ,,Rjažsk, — znao 
je reći, — to ti je brate gotovo već moj zavičaj : od Rjažska 
do Kozlova željeznicom, a onda samo pruži ruku i eto moga 
sela”. S velikim nepogodama i naporom postigao je to mjesto 
Levitov, ali nije dugo ostao na njemu : u kolovozu 1866. od- 
putovao je iz Moskve, a već mjeseca prosinca pisao je Nefe¬ 
dovu : ,,mnogo sam pogrešaka i netaktičnosti počinio za svoga 
života, ali govoreći po savjesti, one sasvim bliede pred takvom 
velikom glupošću, kakva je moje učiteljevanje u Rjažsku". 
O božičnim praznicima bio je Levitov već opet u Moskvi. Jed¬ 
nako nije uspio ni njegov pokušaj godine 1870., da posjeti za¬ 
vičaj. U lipnju iste godine pisao je Nefedovu : ,,Putujem u 
zavičaj. Napokon se obistiniše moje davne mašte ; ja ću vi¬ 
djeti zavičaj!" Ali, došavši u Moskvu, ostao je u njoj i mjesto 
da podje kući, morao se je nastaniti blizu vaganjkovskoga 
groblja u jednoj komorici, koju je propuhivao vjetar i u koju 
je kišilo kroz krov, pa je opet započeo život pun stradanja i 
oskudievanja. 

Posjetivši posljednji lcrat Petrograd godine 1871., Le¬ 
vitov je zatim sproveo posljednje godine života u Moskvi, iz 

koje više nije odlazio. Zimi je boravio gdjegod u podrumu kod 
dragomilovskoga mosta ili kraj vaganjkovskoga groblja ; ljeti 
bi se preseljivao u kakvo selo blizu Moskve i Petrovskoje-Razu- 
movskoje. Zdravlje mu je polagano ali na očigled propadalo ; 
kašalj se je sve češće i češće ponavljao. Književno djelovanje 
išlo je sporo ; najbolja stvar, što ju je napisao u posljednjem 
razdoblju, bijaše štampana u žurnalu „Gramote j“, a nosi 
naslov „Ahovsko naselje”. Glavnim, ako ne jedinim 
sredstvom za život, služilo mu je tih godina izdanje njegovih 
djela. Početkom 1875. stao je naglo propadati ; zloslutni kašalj 
mučio ga je i on se je često tužio na bol u prisma. 

I umro je (u noći od 2. na 3. siečnja 1877), kako umiru bez- 
kućnici i skitnice, bez utočišta, bačeni u daleki tudji kraj : uz 
surove erarne prilike na sveučilištnoj klinici. 

V. 

Prelazeći sada karakteristici Levitovljevih djela, možemo 
upotrebiti onaj komparativni način, kojim smo se služili ozna¬ 
čujući pripoviedače četrdesetih godina, tim više, što se u 
nazočnom slučaju ta metoda po sebi namiče, obećavajući nam 
bogate posijedke. I zaista : težko je pomisliti dva pisca, koji 
bi, makar isto vrstni po predmetu svojih djela, prikazivanju 
naroda, — sačinjavali takovu protimbu gledom na značaj 
svojih talenata, kako ju sačinjavaju Rešetnikov i Levitov. 
Rešetnikov se ukazuje tipom sjevernoga pisca: hladan, uz- 
držljiv, lakoničan, nije škrtario vanjskim potankostima predo¬ 
čivane zbiljnosti, pokadšto se sasvim gubi u njima, zaborav¬ 
ljajući na bitnost stvari, ali je u isti par idealno objektivan ; 
pače u svojim autobiografskim djelima znao je objektivisati 
sama sebe, jer priča najpotresnije i najužasnije dogadjaje svoga 
života s nepomućenom flegmom porušenoga Finca. Slog mu je 
suhoparan i sbijen ; u njega ne ćete naći ni najmanjeg umjet¬ 
ničkog ukrasa, jarkog epiteta ili smione prispodobe, ni naj¬ 
manjeg liričkog oduševljenja ili uzhita, ni jedne sličice prirode 
ili prikazivanja ženske ljepote. 

Levitov naprotiv predočuje nam tip južnoga spisatelja po 
jarkom koloritu, prevladjivanju žive, plamene, hirovite mašte, 



350 


po strastvenosti, lirizmu i skrajnjoj subjektivnosti. Njegov slog 
napominje muzikalnošću, pjevajućim tonom, koji u liričkim 
i patetičkim mjestima poprima gotovo stihotvornu mjeru, malo 
ne slog Gogoljev : isto takve veoma dugačke i zavijene periode, 
protkane množtvom slikovitih epiteta, metafora i prispodoba. 
Osim toga jedna je od najoštrijih osobitosti Levitova, koja se od¬ 
mah opaža, strast za personifikacijom mrtve prirode. Levitov 
nije napisao a ma ni jedne crtice, a da se u njima ne razgovaraju 
medjusobno ili pače s junacima pripoviesti stolci, divani, samo- 
vari itd. U jednoj crtici personificirao je staro brvno, što je 
ležalo pred krčmom u nekom stepskom selu, u prilici propivšega 
se i osiromašenoga starčića, te čini, da to brvno zgovara čitave 
monologe o posjetiteljima krčme, što no siedaju uz nj, da ča¬ 
vrljaju, a na posljedku to brvno, razjareno s prizora, što no 
se .odigravaju kraj krčme, pridiglo se sa zemlje, gnievno je za¬ 
blistale upalim očima pa stalo tako strašno govoriti, da se je 
od njegova govorenja cestovna prašina jarostno uzvitlala stu¬ 
povima prema nebu i sasvim ga zamaglila'\ U drugom opet 
mjestu razgovaraju medju sobom mramorni kipovi na stu¬ 
bama trgovačke kuće u Moskvi, izričući satiričke monologe o 
grubosti i divljačtvu trgovačkoga morala. 

Sam oblik Levitovljevih djela ne pruža ni sjenke čega 
strogo promišljenoga, pravilno poredanoga ili strojnoga. Ne na¬ 
liče nikojoj vrsti beletrističkih proizvoda ; to su bezoblične 
lirično epske improvizacije. Svaka takova improvizacija, ma 
da se zove pripoviedkom, romanom, crticom, nije za pravo 
ništa drugo, nego šareni kaleidoskop prilika, uspomena, misli 
i vapaja duše, koja se je već toliko napatila. Sve se to tiska u 
šarenom kaosu, baš kao da se jedno za drugim žuri i jedva se 
dostizava, a izmjenjuje se s takvom mušičavom samovoljom, 
kako se mienjaju sni ili tlapnje u glavi, kojom je ovladala vru¬ 
ćica. Velikim krivudanjima dospieva pisac obično do glavnoga 
predmeta svojega pripoviedanja, pa s toga mora iz početka na- 
nizati svu silu slika i dojmova, da napokon dodje do jezgre. 
Sva ova okolišanja bivaju bez ikakve odredjene svrhe, s onom 
istom nehotimičnošću, s kakvom se u glavi svakoga čovjeka 
jedne predočbe zamjenjuju drugima, zanoseći ga pokadšto tko 
bi znao kuda. Levitov, primjerice, hoće da predoči tugu posto- 

lara ili bivšega vojnika, ali počinje sa samim sobom, prikazujući 
svoju osobu u prilici bezkućnika i biednika Ivana Sizoja (njegov 
obični pseudonim), pa ti on pripovieda, kako taj Ivan Sizoj 
ide kasno noću ulicama moskovskih zakutaka, propada u sniežne 
kupove i razgovara u opojnom dimu s tinjajućim svjetiljkama. 
Pred vama se razvija slika toga. opojnoga dima, prolaze slike 
jedna od druge mračnija, niz raztvornih misli, tužaljki i na 
jednoć posred te strašne magle kao da zasja jarka luč sunca, 
pa se razvije u obliku uspomena iz djetinjih godina stepna slika, 
koja blista jarkim bojama te veselim, toplim koloritom ; zatim — 
opet mrak, sniežni zapuši, težke tlapnje vrućice, a na slie- 
dećoj već stranici razdava se pred vama nenadano mladi, živi, 
gromki hohot nad kakvom smiešnom kretnjom ili izražajem 
heroja, a čitava stranica oblieva se sgodnim, snažnim i ujedno 
prostodušno-veselim humorom. U kratko, Levitov nije se ni¬ 
kada brinuo ni za strogu osnovu, ni za razmjerje čestih svoga 
djela, nego se je sasvim prepuštao svojoj mušičavoj mašti, 
ne znajući, kud li će ga ona zanieti. 

Što se tiče sadržaja Levitovljevih djela, to se može poj¬ 
miti, da čovjek, koji je proživio tako neveseli život, kako ga 
je on proživio; koji je izkusio tolika mnoga zla i tuge, kao što je 
to on izkusio, mora naj više pomnje posvećivati mračnim stranama 
života te si osobito k srcu uzimati tugu bližnjih, pa se sućutno 
odazivati na svaki jecaj ljudskih stradanja. I to zaista vidimo 
u djelima Levitova. Posve opravdano naslovio je jedno izdanje 
svojih crtica: „Bieda sela, naselj a i gr ado v a.“ U Le- 
vitovu zbilja vidimo pjevača narodne tuge u svim njenim razno- 
ličnim oblicima : tuge siromaštva, porodičnoga nesklada, ne¬ 
znanja, surovosti ćudi i praznovjerja, prevarenih nada i ne¬ 
uspjeloga života, nemoćnoga sirotinjstva i nečovječnoga izru¬ 
ga vanj a surove sile nad slabošću itd. U kratko, ono isto nesretno 
zlo i tuga, što ih narod opjevava u svojim popievkama, uosob- 
ljući ih u nemanima, što progone ljude od kolievke do groba 
i od kojih se dobri junak ne može zakloniti : ni u sipućem piesku, 
ni u gustoj šumi. 

Baš kako je i N. V. Gogolj, kad je došao iz Malorusije, za- 
prvih godina svoga skitanja po Petrogradu, gdje si je težkim na¬ 
porom prokrčivao put, iz tuge za rodnim zavičajem pisao svoje 

.,V e Č e r i na hutore', tako je i Levitov prva svoja djela 
posvetio prikazivanju života rodnoga si kraja, kojega se je 
sjećao u šenkurskoj zabiti, pa su posijedkom tih uspomena bile 
njegove ,,C r t cesastep e.“ Ova najbolja djela Levitovljeva 
blistaju osobito jarkim, pjesničkim koloritom : ona obiluju opi¬ 
sima krasota prirode u stepi, najsitnijim potankostima života 
žitelja stepe, svih njihovih briga, zanimanja, običaja, vjero¬ 
vanja i proznovjerja. Množtvo ličnih uspomena iz djetinjstva 
razasuto je po svim ovim crticama. Riedko je koja, a da se u njoj 
ne bi predočivala djeca, koja se igraju po stepnim livadama 
i šumama te proživljuju život prirode, koja ih okružuje. Svaka 
najsitnija crtica iznesena je sa žarkom, nježnom ljubavi te 
blista suzama prekomjerne tuge seljaka bezkućnika, koga je 
sudbina zaniela u daleke tudje krajeve. 

Obći dojam, što ga iznašate iz ,,C r t. sa stepe," svodi 
se sveudilj na onu tugu i nevolju, koju Levitov jedino vidi u 
svem životu, što ga okružuje. Svuda pred njime toče se suze 
nesakrivenoga siromaštva i biednoga, ostavljenoga sirotstva ; 
posvuda se neka nemilosrdna sila ruga nezaštićenoj slabosti, 
i na svakom koraku pogiba nečiji mladi život,- što se je istom 
razcvao. Pred vama se kreće niz sablažnjivih, pokadšto krvavih 
drama, a vaše se srce nada sve žaca i sledjuje radi toga, što 
sve te drame ne imaju u svojim temeljima kakvu kobnu, sustavnu 
borbu ; pred vama se razvija slika divljega, skroz sredovječnoga 
nereda, u kojem glavnu ulogu odigrava sad sliepi i bezsmisleni 
slučaj, sad takovi neubrojivi čimbenici, kao što su sujevjerje, 
surove navike, nekulturnost itd. Vi vidite, da u toj okolini nije 
obezbiedjen ničiji život, ničije blagostanje ; nitko ne može jam¬ 
čiti, da sutra ne će buknuti oluja, ako ne sa strane zlih duš- 
mana, u obliku ljudi, to sa strane zvieri, u spodobi vuka, koji 
izjede diete, a najužasnije je to, što ta oluja nahrupi neoče¬ 
kivano i nenadano iz očito najneznatnijih uzroka. 

VI 

Svojemu se je zavičaju Levitov odužio ,,Crticama sa stepe'‘, 
a zatim je opisao dojmove svoga skitničkoga života po sobama 
sa pokućtvom, po podkrovnicama i podrumima obiju priestob 



353 


nica u nizu crtica, što ih je godine 1874. sabrao pod naslovom 
„Bieda naselja, sela i gradova" (uspjelije su crtice 
toga izdanja : ,,B ezbrižni svie t," „Petrogradski 

dogadjaj," ,,Slike i tropi o moskovskom ži¬ 
vot u", „Moskovske ulične s 1 i k e," itd.) kao i u iz¬ 
danju 1875. god. pod nadpisom: ,,Život moskovskih 
zakutak a." 

Tu imademo već drugu vrst Levitovljevih djela, što no 
se oštro razlikuju od ,,C r t. sa s t e p e." Ma koliko bilo sabrano 
mračnih boja u ,,C rt. sa step e," one se ipak ponešto ubla¬ 
žuju bajnošću stepne prirode te prisućem cjelovitih, snažnih 
i positivnih karaktera, uz koje naše srce odahne. Pokadšto 
pisac kao da na vrieme sasvim zaboravlja na narodnu biedu, 
zanoseći se kakvim uspomenama iz djetinjstva, životnim po¬ 
tankostima ili humorističkim prizorima. A kad vi stanete čitati 
,,Ž i v. m o s k. zakutak a“, morate se sjetiti poznatog nad- 
pisa nad vratima Danteovog pakla : ,,Ostavite svaku nadu vi, 
koji ulazite'' 

Počevši od toga, da mjesto mladića, punog nježne tjeskobe 
za zavičajem, iza svake stranice pogledava u vas sa zlobnim 
sarkastičnim smieškom i sa bezkrajnim prokletstvima na ust- 
nama ogorčeni biednik, koji je izgubio sve nade u svojem ne¬ 
uspjelom životu, pa se gotovo iz zlobe, sa škripanjem zubi, žuri, 
da nabaci jednu mračniju sliku od druge, jednu strasniju i bez- 
nadniju od druge, a u isti par kao da se hvasta svojim osam¬ 
ljenim siromaštvom, za koje nitko nema sućuti, sa svojim pr¬ 
njama i pijanstvom, iz kojega se nikada ne budi. Riedko je 
koja crtica, da pisac ne bi u prvom redu prikazao sama sebe, 
kako gladan, bez utočišta, stupa po moskovskim ili petrogradskim 
ulicama, po studeni i nepogodi, u odrpanom kaputiću i svakako 
iz krčme u krčmu. 

I tu je pred nama narodna bieda, ali ovo nije više ona bieda, 
što ju nalazimo u ,,C r t. sa stepe" i koja ide, da svoju bol 
pretrpi u stepi te se smiri na krilu prirode, koja miluje ljude, 
koja se izlieva u zvučnoj pjesmi, da odjekuje čitavim selom ili 
nalazi završetak u ćeliji božje nevjeste pokornice. Ovo je tuga 
i bieda, iz koje nema izlazka, već koja se bez sućuti ugušuje 
u smradu priestolničnih stražnjih dvorišta i u vlažnim podru- 


A. M. Skabičevskij: Povjest novije ruske književnosti. 

mirna ; jecaji i vapaji te biede izčezavaju bez traga u šumu i 
buci priestolnične žurbe. Jedini izlazak nalazi ta bieda u nizu ne¬ 
opisivih orgija, praćenih biesnim klicajima, igrom trepaka i kr¬ 
vavom tučnjavom u mutnom dimu pijanstva. Za to crtice te vrsti 
predstavljaju bezkrajni red mračnih slika krčmarskoga pijan¬ 
čevanja i tučnjava te su rek bi specijalno posvećene prikazi¬ 
vanju narodnoga pijanstva. Promatranje toga pijanstva skupa 
s ličnim piščevim učestvovanjem u tom pijanstvu, postalo 
je gotovo glavnim sadržajem života i poezije Levitovljeve. 
„Okrivljujte koliko vam drago moju sebičnost, — govori on u 
crtici „Krim" — ako vam se to svidja, ali, za što sam ja 
došao u Krim? Ja sam došao na Krim u tu svrhu, da cielu noć 
gledam raznolike oblike naše ruske nevolje ; kako bi, gledajući 
te oblike, sproveo čitavu noć u boležljivoj tuzi srca, koja ne 
može a da ne osjeća sućuti nad prizorima ljudskoga pada, kako 
bi skratio tu noć, šutećke biesneći bolnom dušom, koja vidi, da 
i ona isto tako pogiba, kako ovdje pogiba toliko naroda". 

U ličnostima, što su prikazane u tim crticama, ne ćete već 
naći onih neposredno cjelovitih značajeva, kakvi prolaze izpred 
vas u „Crt. sa s t e p e". Sves u to opori, izprebijeni ljudi, iz¬ 
lizani do podpune bezličnosti u varkama stoličnoga života, 
iznakaženi pokadšto do gubitka svake čovječje slike i prilike, 
ljudi, koji su pali u strašnu razvraćenost. O Levitovu ne može 
se reći, da on laska narodu, da ga idealizuje : on je predočivao 
neposredno ono, što je gledao, osjećajući duboku sućut za 
narod i trpeći radi njega u njegovom padu, koji su stvorile 
obstojnosti. 

Kao osobito znamenite crtice radi prikazivanja najstrašnijih 
tipova špilja i najsakrivenijih taloga priestolničnih ponora, valja 
napomenuti crtice : „Krim", „Gračevka,” „Bezazleni 
sviet,” „Ne siju li, ni ne žanju," „Kuća na cesti/' 
— Sve ove crtice odkrivaju u Levitovu poznavaoca narodnoga 
života u takvim njegovim nedostupnim priestolničnim špiljama, 
kamo osim njega nije zavirio još nijedan promatrač narodnih 
navika i običaja. U ruskoj književnosti ne ćete naći ništa slična 
tim crticama. Da su one u tehničkom pogledu brižnije obra- 
đjene te da nisu tako razvučene, mogle bi se ubrojiti medju 

djela prvog reda u ruskoj književnosti, makar su i u svojem 
sadašnjem obliku znameniti njezini pojavi svoje vrsti. 

Subjektivni elemenat u crticama te vrsti obilatiji je, negoli 
u ,,C r t sa stepe." Ima crtica, u kojima taj elemenat prevla- 
djuje te se u prvom redu iztiče. Od njih su osobito znamenite 
one, u kojima se pisac ne ograničuje tek na to, da prikaže 
narodnu biedu nego navike i pojmove, što no vladaju u 
narodnoj okolini, suprotstavlja uzvišenim čovječnim idealima, 
koje je u piscu obradila viša naobrazba. Ovakove uzporedbe 
odlikuju se skrajnje boležljivom dispozicijom koja prelazi u 
mračno očajanje, kad vidi, kako se piščevi ideali razbijaju o 
surovu i blatnu zbiljnost, punu mraka i neznanja. Takove su 
crtice „Figure i tropi o moskovskom životu” i 
„Sretni ljudi". U tim crticama, u prilici samoga pisca, iz¬ 
lazi pred nas izrazito tip pripoviedača-narodnjaka šestdesetih go¬ 
dina, kojih je predstavnikom Levitov. Izišavši iz naroda, no¬ 
seći na svojim ledjima njegova stradanja i živeći do konca svojih 
dneva neposredno njegovim životom, ti pripoviedači nisu idea- 
lizovali narod, nisu ga dizali na podnožak, nisu u njemu tražili 
osobitih, svietu nepoznatih ideala te smatrahu „neodklonivom 
glupošću" maglovite fantazije narodnjaka-slavenofila poput Ap. 
Grigorjeva, koje je Levitov predočio u tipu učitelja u crtici 
„Sretni ljudi". Ta spoznaja ,,neodklonive gluposti" iz- 
tjecala je naravno, iz onoga realnoga izkustva, koje je pripo- 
viedačima-narodnjacima odkrilo sve viekovne rane, sve viekovno 
blato, što no se uvriežilo u narodu pod utjecajem težkih uslova 
njegovoga života, tečajem mnogih stoljeća ! . . . Ali skupo ih 
je stajala ta triezna spoznaja : upoznavši narod ne onakovim, 
kakovim su ga htjeli vidjeti i kakovim su ga predočivali njihovi 
predšastnici, pripoviedači-narodnjaci, zadojiše se dubokom, bez¬ 
izlaznom tugom radi ovih narodnih, rana i stradanja ; zbiljnost 
ih je omamila i lišila odvažnosti. U potištenosti i očajanju oni 
su skrstili ruke, kliknuvši tjeskobno : ,,u što da se poslie toga 
vjeruje? Kamo da se ide? Gdje da sklonemo glavu? Što da či¬ 
nimo?" ... I oni su se konačno propijali, nalazeći jedinu utjehu 
u zaboravi vina i smrti. 


* 

VII. 

Nikola] Ivanović Naumo v rodio se je 16. svibnja 1838. 
u Tobolsku. Otac mu je bio sin djakona iz sela Samarova, here¬ 
zo vskoga kotara ; služio je i znaj prije u gradu Omsku kao pro- 
kuror, a zatim — u Tomsku kao savjetnik gubernijske uprave. 
Što je bilo velikom riedkošću u ona vremena, a još k tomu u 
Sibiriji, — bio je on čovjek neprikorne čestitosti, a imao je to 
zahvaliti blagodatnomu utjecaju dekabrista, u čiji je krug 
dospio u mladosti. Radi te čestitosti otčeve porodica je uviek 
živjela u strašnom siromaštvu. Mater je Naumov izgubio, kad 
mu je bilo sedam godina, pa je poslie njezine smrti rasao kao 
samotno, odnemareno diete, ne imajući drugova, ne znajući 
za djetinje igre. Osobito je volio provoditi vrieme tako, da je 
u večer odlazio u tamnu sobu i sgurivši se u kuteljak, prisluš¬ 
kivao je zavijanju zimne bure. Dječaka je već u petoj godini ži¬ 
vota mati naučila čitati. Sva njegova knjižnica sastojala je za 
onda od Kriljovljevih basni, koje je dječak čitao od jutra do 
noći, dok ih nije na pamet naučio. Prvom knjigom poslie basni, 
koju je pročitao, bio je , Jurij Miloslavskij'’ Zagoskina, koji ga 
je tako uznesao, da ga je pet puta čitao te je, hvala sjajnomu 
pamćenju, mnoga mjesta na pamet naučio. A kad je već jednom 
počeo strastveno čitati, čitao je sve, što mu je dopalo ruku : 
,,Jeruslana Lazarevića," ,,G u a k a" i ,,Život svetaca i svetica", 
(Četju-Mineju), ,,Bibliju" i „Povjest” od Karamzina. U osmoj go¬ 
dini života znao je već gotovo cielog Puškina na pamet. Ali 
ova strast za čitanjem skupo je stajala dječaka: od toga, što 
se nije kretao, već neprestano od jutra do večeri sjedio za knji¬ 
gom, pokvarila mu se probava i razlila žuč. Pozvaše liečnika, 
koji je dječaku zabranio čitati. Tada je dječak upotrebio varku : 
on je od starice pjestinje nakrao komadića lojenih svieća i odlazio 
je tobož spavati, a u istinu, kad je u kući sve zaspalo, laćao se 
je svojega omiljeloga zanimanja. 

Ali najboljom školom, koja je svratila pažnju dječakovu 
na stradanja naroda, bijaše sam život. 

„Sudbi se je prohtjelo, — pripovieda on u svojim uspo¬ 
menama o djetinjstvu (što ih je ljubezno saobćio piscu baš 
za ovo djelo) — da sam od ranoga djetinjstva gledao samo 

žalostne slike čovječijih nevolja. Naša kuća u Omsku gle¬ 
dala je na trg pred tvrdjavnim nasipom. Ljeti su obično u je¬ 
danaest sati u jutro na tom trgu obučavali vojnike i tu su ih 
udarali šibama, batinama i kundacima pušaka. Daleko je 
dopirao krič mučenih žrtava. Na tom istom trgu gonili su kroz 
šibe i vojnike i zločince. Ni sad ne mogu bez zgražanja misliti 
na te prizore. Ja sam plakao, glavu sam krio u jastuke, da ne 
slušam bubnjanja ni dušu razdirućega kričanja. Noću bih često 
poslie takovih slika zapao u vrućicu i buncanje, te su me 
pokadšto na više dana stavljali u postelj. Kad su me dali uči¬ 
telju Ksenofontu Trifonoviću, da me podučava (on je bio pod- 
častnik i učitelj pol bataljuna vojničke djece), gledao sam tuj 
opet iste prizore stradanja te nesretne djece, koju su nečo¬ 
vječno šibali za najneznatnije prekršaje, primjerice, ako bi se 
puce odkinulo s kaputa, mučili su ih gladom itd. 

,,U to rano doba, ja sam, makar bezsviestno, počeo već mr¬ 
ziti svako nasilje. U velike je pomagao razviti u meni tu mržnju 
starac Pamfil, koji je kod nas služio kao. kočijaš, a bio je u Si- 
biriju prognan po želji svoga vlastelina. Bio je dobar, uman 
i pošten seljak iz tambovske gubernije. Bio je kmet Tjutčeva, 
a njegovo ga je selo izabralo starostom. Obćina ga je opuno- 
vlastila, da ide u Petrograd, te se tamo prituži vlastelinu na zlo¬ 
porabe i ugnjetavanje upravitelj evo, i za to je bio kažnjen sa 500 
šiba i odpravljen u Sibiriju. On je skoro dvadeset godina živio 
kod nas. Pamfil je znao vješto pripoviedati. Govor mu je tekao 
gladko, bio je slikovit i protkan poslovicama, dosjetkama i ša¬ 
ljivim pričicama. Ja sam pohlepno slušao njegova pričanja o 
živovanju seljaka, o drzkim nasiljima i samovolji, što ih nad se¬ 
ljacima počinjaju vlastelini, otimajući biednim kmetovima 
posljednje, da mogu to protepsti i proigrati na kartama. Pri¬ 
zori iz tih pripovjedaka, kako su djecu otimali otcu i materi, 
prodavajući ih drugomu vlastelinu, ili jer su ih izgubili, kar¬ 
tajući se, činili su na mene potresne dojmove”. 

Naumovu je bilo devet godina, kad su mu otca premjestili 
na službu u Tomsk. Kad su onamo došli, upisali su dječaka u 
gimnaziju. On je stupio u gimnaziju kao vrlo razvijeno diete 
prema svojim vršnjacima, pa je već od prvih dana stekao ne samo 
ljubav drugova, nego i neograničenu vlast nad njima. On ih 

je osvajao, pripoviedajući im sve, što je čitao. Kad koji učitelj 
ne bi došao u razred, učenici bi zatvorili vrata školske sobe 
i sjeli na svoja mjesta, a Naumova bi svečano smjestili za uči¬ 
teljev stol i molili, da što pripovieda. U razredu bi nastala mrtva 
tišina, a Naumov bi pripoviedao ili epizodu iz koje pročitane 
pripoviesti ili iz povjesti, pa je trebalo vidjeti, kako su ti obiestni 
dječaci, koje su učitelji neprestano kažnjivali za nepažnju i 
zloću za predavanja, pohlepno slušali sve, što im je govorio 
Naumov. To još potanje potvrdjuje g. Jadrincev u svojim 
,,Uspomenama o gimnaziji u Tomsku”. 

,,Mi smo imali omiljeloga druga, — piše Jadrincev, — 
Nikolaja Ivanovića Naumova, kašnje znamenitoga pripoviedača 
i spisatelja. Jer je bio razvijeniji od drugih, on je mnogo čitao 
te imao dar pripoviedanja. Kraljica Margo, Monsar i Tri muške¬ 
tira sačinjavahu osnovku njegovih pripoviesti, ali je isto tako 
zanimivo pripoviedao kadšto i povjestne dogadjaje, što ih je 
čitao iz djela abbea Milota. Kad nam je dodijalo sigranje, 
posadjivali smo ga za stol i cieli ga je razred slušao. Tada bi 
se posred inače bučnoga množtva čulo, kako leti muha. Ja sam 
kašnje žalio, što naši učitelji nisu imali takve moći, da usredo¬ 
točuju našu pažnju”. 

Naumov nije baš mnogo naučio u gimnaziji, jer su uči¬ 
teljske sile na njoj bile slabe. K tomu nije dalje učio od trećeg 
razreda. U to je doba njegov otac dao ostavku sa 20 rubalja u 
džepu. On je računao, da će naskoro dobiti mirovinu, ali je na 
dozvolu i izplatu mirovine čekao tri godine, te je obitelj tri godine 
trpjela strašno siromaštvo. Često je dječak, došavši iz škole, 
morao gladovati. U kući pokadšto nije bilo ni lojene svieće, 
pa su svi liegali u postelj još za svjetla, po nekoliko dana sje¬ 
dili su zimi u mrzloj sobi. Dječak je po zimi trčao u školu u 
lakom ogrtaču, bez cokola, a mjesto čarapa omotao bi si noge 
papirom i navlačio proparane postole s gotovo odkinutim pod- 
platima. Napokon je bio sasvim odrpan i nakon uvredljivo 
surovog prigovora nadzornika škole, radi prnjave odjeće, morao 
je otac uzeti sina iz gimnazije. Ne dugo zatim, ne hoteći da 
bude na teret porodici, Naumov je stupio u vojničku službu 
kao junker. Živo van je s vojnicima u velike je unapredjivalo 
njegovo proučavanje njihova života. On je vojnicima pisao 

pisma na rodbinu i čitao im je pisma, koja su dobivali od kuće. 
Za službovanja sprijateljio se je s častnikom A. A. Zerčani- 
novim. Bio je to uman, razvijen čovjek, koji je mnogo čitao. 
Nado šio je u to i doba reformi i novih struja. Mladić je čitao 
prve razprave Dobroljubova i Černiševskoga, „Guberni j ske 
crtice" Ščedrinove. Bjelinskoga je izučio malo ne na pamet. 
Osjećajući, da mu je znanje nedostatno, Naumov je god. 1860. 
dao ostavku, došao u Petrograd i stao posjećivati preda¬ 
vanja na sveučilištu, nadajući se, da će se postepeno pripraviti 
i položiti gimnazijalm lzpit. Ah godine 1861. zatvoriše sve¬ 
učilište. Naumov nije utekao zatvoru s drugim djacima, koji 
su sudjelovali u demonstracijama. Zatim nije više smio ni po¬ 
mišljati na to, da nastavi nauke. Trebalo je da skrbi za kruh 
svagdanji i Naumov je prešao na književničko poprište. 

Prvu svoju pripoviest ,,Slučaj iz vojničkoga ži¬ 
vo t a £< napisao je Naumov, kad je još bio junkerom i poslao 
ju je iz Tomska u ,,V oennyj Sborni k“, gdje je pripoviest 
bila odštampana u srpanjskoj knjizi 1858. pod pseudonimom 
Karzunova 

Godine 1862. štampao je u Pogoskinovom žurnalu ,,N a r. 
Beseda" pripoviest iz vojničkoga života „Pismo", a u 
„Iskr i“ — humorističke prizore ,,Jao si ga tužitelj u" 
i nekoliko sitnih člančića, takodjer humorističkoga sadržaja. 

Zatim se književno djelovanje Naumova nije prekidalo 
do 1864. godine, kad je težka bieda prisilila književničkoga 
proletarca, koji se je već bio obteretio obitelju, da baci pero 
i traži obskrbu u službi, pa je s toga odputovao u svoj zavičaj 
u Mariinsk, u svojstvu trajnoga člana povjerenstva u seljačkim 
poslovima. Umro je u noći od 9 na 10. prosinca 1901. godine. 

Ponajbolja njegova djela izdana su u razno doba u trim 
sbornicima pod ovim naslovima : ,,Sila slamu lam a”, ,,U 
tihom ponoru” i ,,U zaboravljenom k r aj u‘\ 
Pripoviesti Naumova predočuju niz mračnih slika narodnih 
nevolja, progonstva, drzovitoga pljačkanja sa strane vlasti 
i glavničara te podpunoga bezpravja. Osobitost tih pripoviesti 
stoji u tome, što je pisac opisivao sibirske seljake, koji su se 
od evropskih razlikovali većim razvitkom, smionošću i pod- 
hvatljivošću. Ne valja smetnuti s uma, da Sibirija nije poznavala 

kmetskoga prava. Ali zato su se ovdje puno ranije, nego u 
evropskoj Rusiji, razvijale takove ekonomske prilike, koje u 
Rusiji dozrievaju tek sada, a početkom šestdesetih godina, 
odmah poslie oslobodjenja seljaka, bijahu tek jedva zamjetive. 
Takova je nova seoska buržoazija u obliku l'hvara, svake vrsti 
podhvatnika i sabirača, koji su narod oplitali mrežom drzkoga 
lih varenja te ga ujarmljivali u novo sužanjstvo koje bijaše 
još užasnije, jer se ekonomski nije moglo savladati. U Sibiriji 
su takovi pauci, koji sišu narodnu krv, već odavna uspjeli, da 
razapnu svoju lukavu paučinu te se pojavljuju kao krupni 
glavničari milijunaši, koji su u svojim zavičajima uživali to 
bezkrajniju moć, što je toli daleka zemlja, kao što je Sibirija, 
koje su se jedva ticale reforme šestdesetih godina i u kojoj su 
se do posljednjega doba očuvali stari sudovi, uviek pružala 
široko prostor je administrativnoj samovolji i u nebo vapi¬ 
jućim nepravdama. Radi svega toga slike narodnoga bezpravlja 
i nemoći, pod pritiskom nemilosrdnoga novčarskoga izrablji¬ 
vanja, u pripoviedkama Naumova imaju osobitu izrazitost i 
dramatičnost, te daleko nadmašuju slična svojstva pripoviesti 
ostalih pripoviedača šestdesetih godina, koji su predočivali 
narodni život. Time se i razjašnjuje onaj potresni dojam, što 
su ga te pripoviedke činile u svoje doba. Dodajte k tomu vjernost 
narodnoga života i govora, koja odaje u Naumovu velikoga 
poznavaoca narodnoga života te njegovomu talentu svojstvenu 
srdačnost, koja vam zanosi dušu, tad nije čudo, što su ta svojstva 
činila Naumova jednim od najznamenitijih spisatelja medju 
pripoviedačima-narodnjacima. Ponajbolje su mu pripoviesti ove : 
„Kod prevoza”, „Seoska dražba”, „Seoski tr- 
govac’i „Bogalj ka“, ,,Ti šina i g 1 a d č i n a", „Umo¬ 
bolni'', „Kud se djeo, svuda zlo", „Paučina" i 
druge neke pripoviedke. 

Pavao Vladimirović Zasodimskij rodio se je 1843. god. 
1. studenoga u Velikom Ustjugu, vologdske gubernije, u siro¬ 
mašnoj plemićkoj porodici. Djetinjstvo je proveo na selu pa u 
okružnom gradu Nikolsku, koji je nalikovao selu. Njegov otac 
imao je veliku zbirku knjiga, pa ni ne sjećajući se gotovo, kad 
nije znao čitati, Zasodimskij je od šeste godine dobe čitao sve, 
što god bi mu dopalo ruku : Puškina, Deržavina, Žukovskoga, 

De-Foea, Plutarka, prevedene romane iz raznih jezika. U de¬ 
setoj godini dobe on je znao francezki, njemački i poljski. Go¬ 
dine 1856. bio je dan u vologdsku gimnaziju kao pitomac, 
koji je plaćao. Kad je godine 1863. svršio u njoj tečaj, stupio 
je kao slobodni slušač na pravnički fakultet petrogradskoga 
sveučilišta. Ali, jer nije imao sredstava, bio je god. 1865. pri¬ 
siljen, da ostavi sveučilište, pa je od onda provodio život inteli¬ 
gentnoga proletarca, pun težke borbe i oskudievanj a. Izprva 
si je za život privredjivao podučavanjem. God. 1865. išao je 
na mjesto u penzansku guberniju, a godine 1870. bilo mu je 
povjereno, da ustroji i rukovodi seosku školu u novgorodskoj 
guberniji, u borovičkom kotaru. On je školu osnovao i vodio 
ju tri mjeseca, ali je stvar morao napustiti sbog obstojnosti, 
kojima nije bio kriv, i od onda se je sasvim posvetio knji¬ 
ževnosti. 

U štampi počeo se je Zasodimskij pojavljivati 1867. godine, 
kad je poslao uredničtvu „Golosa" poziv na rusko družtvo 
u zaštitu Bugara, napisan pod dojmom dopisa o turskim krvo- 
ločtvima kod potlačivanja ustanka. Iste godine bilo je štam¬ 
pano nekoliko njegovih pjesmica u , J 11 u s t r. Ga z/\ Zatim 
su god. 1868. tiskane u žurnalu ,,D j elo“ njegove pripoviesti 
,,G r i e š n i c a,“ ,,V u č i c a“, a god. 1870. ,,A njoj je ve¬ 
selo — ona se smij e“, ,,M račne sile" i dr. Najveću 
pažnju zaslužio je veliki njegov roman iz narodnoga života 
„Kronika sela Smurina", što je bio štampan u 
,, 0 1eč zap.“ 1874. god. pod pseudonimom Vologdin. Od krup¬ 
nijih njegovih djela zanimivi su: romani ,,Tajne stepe 4 ', 
koji je bio štampan u ,,R us. Boga t.“ god. 1880. „Po gr a- 
dovima i selima" u ,,N a b 1 j u d a t e 1 j u“ god. 1885. 
,,Grieh“ u „Rus. Bogat." 1893. god. itd. 

U pripoviestima Zasodimskoga susrećemo sve one mračne 
strane narodnoga života kao i kod ostalih pripoviedača-narod- 
njaka, no osim toga odlikuju se one predočivanjem positivnih 
tipova, što ih je pisac sretao posred naroda. U tom pogledu 
pokazuje Zasodimskij to veću vještinu, što stoji na vrlo sklizkoni 
tlu : samo jedna suvišna crta i lako je zapasti u idealizaciju. 
A Zasodimskij se u svim svojim predočivanjima strogo drži 
realnoga tla. 

Pozitivni tipovi, štono se susreću u djelima Zasodimskoga, 
javljaju se u dvim oblicima : ili su to grabežljivi, prkošljivi 
prosvjedovatelji poput Vučice s njezinim ljubavnikom Mitihom 
Kosmatim, i Arguške u „Kronici sela S murina,” ili 
pako krotki tipovi propoviedača pravde božje, kao što su 
krojač Ivan Mudrij u pripoviesti ,,Mračne sile" i krojač 
Prokopij Vasiljević u romanu ,,Grieh‘ £ ; napokon, kao pro¬ 
izvod novih inteligentnih struja, heroj „Kronike sela 
Smurina” — Dmitrij Krjažev. 

Ne manje uvaženja zaslužuje P. V. Zasodimskij kao revni 
suradnik žurnala za djecu, kao što su ,,D etskoe Čteni e £ ', 
„Igru šečk a", ,,R o d n i k ££ . U njegovim pripoviestima za 
djecu sjedinjuje se idealizacija sa piscu srodnom srdačnošću, 
pa je tuj umjestna, a Zasodimskijeve pripoviesti za djecu, sa¬ 
brane u dvim posebnim izdanjima : „Srdačne pripo- 
v i e s t i,” 2 svezka, i ,,D oživljaji i priče" jesu zaista 
ponajbolje štivo za djecu, što ga ima u ruskoj književnosti. 







